
LEIDĖJŲ ŽODIS 


Septintasis ,„Metraščio“ tomas buvo numatytas išleisti Romo- 
je, o 1990 metais atsikūrusios Lietuvoje Lietuvių katalikų mokslo 
akademijos mokslininkai jau buvo nemaža parašę mokslinių dar- 
bų ir Centro valdyba buvo numačiusi juos spausdinti iš eilės 
VIII tome. Kai LKMA Centro valdybai (1993 metų pradžioje) 
buvo perduotas iš Romos spausdinti Lietuvoje VII tomas, jau 
buvo suredaguotas ir atiduotas spausdinti aštuntasis. 

Redaktorius prof. Antanas Liuima SJ, perduodamas iš Romos 
į Lietuvą LKMA Centro valdybai VII tomo rankraštį, leido savo 
nuožiūra jį papildyti ar pakeisti kitais numatytus spausdinti 
mokslinius darbus. 

Kadangi Lietuva, neseniai išsivadavusi iš sovietų jungo, ne- 
mažai turi svarbių problemų, o katalikams mokslininkams nede- 
rėtų nusišalinti nuo dabarties gyvenimo aktualijų, todėl pats 
gyvenimas vertė papildyti VII ,„„Metraščio" toma naujausiais 
moksliniais darbais, parengtais remiantis KGB archyvų duome- 
nimis, svarbiais dokumentais, nesuklastotais faktais. 

„Metraštyje“ turi atsispindėti ir LKMA surengti jubiliejai — 
Kražių skerdynių 100-osios metinės, Šventojo Rašto vertėjo ar- 
kivyskupo, metropolito Juozapo Skvirecko 120 metų gimimo ju- 
biliejus, taip pat pedagogo Prano Dovydaičio 120 metų gimimo 
jubiliejus, vyskupo Vincento Borisevičiaus žūties minėjimas. 

Vieną kitą numatytą spausdinti VII tome mokslinį darbą rei- 
kėjo perkelti į „Metraščio“ IX tomą (pvz, Petro Daukinčio 
„Urugvajaus lietuvių“ tęsinį). 

Esame dėkingi patyrusioms redaktorėms Jadvygai Kardely- 
tei ir Liudai Sidarienei, ne tik rūpestingai redagavusioms, bet ir 
palaikiusioms ryšius su autoriais, taip pat koregavusioms visą šio 
tomo tekstą. 

Redaktorių kolegija 


PRATARMĖ 


Lietuvių katalikų mokslo akademijos „„Metraštį“ buvo numa- 
tyta leisti kasmet. Taip ir buvo daroma. I tomas pasirodė 1965 
metais, II — 1966, III — 1967, IV — 1968, V — reguliarumas jau 
pradėjo šiubuoti — 1970, o VI--tik po 15 metų, 1985. Vėl po 
pertraukos — 1993 metų pradžioje VII tomas, ne visai parengtas 
spaudai, perduodamas į Lietuvą. 

Nereguliarumo priežastis buvo ta, kad Akademija, be „Su- 
važiaviino darbų“ ir ,„Negęstančių žiburių“ serijų, pradėjo leisti 
atskirų autorių rinktinius raštus: prof. Z. Ivinskio, prof. St. Šal- 
kauskio, prof. P. Avižonio, prof. J. Griniaus, prof. A. Maceinos, 
prof. J. Navicko, V. Kulboko ir kitų. 

Ypač daug lėmė lėšų stygius. Kuriam veikalui atsirasdavo 
geradarys -— mecenatas, tas veikalas ir buvo leidžiamas. 

Išleidus „,„Metraščio“ VI tomą, dėmesys ir jėgos buvo sutelk- 
tos į XIV suvažiavimo rengimą Romoje, o po to jau užgulė rū- 
pestis, kaip Akademiją ir jos Centro valdybą perkelti į nepri- 
klausomybę atgavusią Lietuvą, kaip ten, Vilniuje, padėti su- 
rengti XV suvažiavimą, tai yra pirmajį atsikūrusioje tėvynėje. 

Nucširdžiai dėkoju visiems mecenatams bei autoriams. Be jų 
pagalbos nieko nebūtų pasirodę iš Akademijos leidinių. 56 iš- 
leisti stambūs tomai yra LKMA narių ir rėmėjų didelio susiklau- 
symo bei pasiaukojimo vaisius. Visiems gausiai teatlygina 52 
čiausiasis! 

A. Liuima SJ 


Kun. FLORIJONAS NEVIERA 


KUNIGAS ANTANAS MACKEVIČIUS — 
1863 METŲ SUKILIMO VADAS LIETUVOJE 
(Minint mirties 110 metines) 


Vaikystė ir jaunatvė. Antanas Mackevičius gimė 1826 m., bir- 
želio 14 d. Morkių kaime, Liolių parapijoje, netoli Tytuvėnų 
(dabar Kelmės rajonas) !. 

Jo tėvai Tadas Mackevičius ir Ona Vaišvilaitė-Mackevičienė 
buvo smulkūs bajorai. Jie turėjo nedidelį sklypą žemės, kurią 
patys apdirbdavo. 

Antanuko vaikystė buvo panaši į kitų kaimo vaikų anais lai- 
kais. Gana anksti, rodos, iš Tytuvėnų bernardinų, jis išmoko skai- 
tyti ir rašyti. Vaikas iš prigimties linko prie mokslo. Tačiau tė- 
vas neturėjo lėšų leisti sūnų į mokslus. Paaugęs jis ganė gyvu- 
lius. Antanas Mackevičius savo jaunas dienas praleido su bau- 
džiauninkų vaikais, matė jų skurdą ir vargą, matė smurtingą dva- 
rininkų elgesį. Vėliau tėvas nutarė atiduoli jį mokytis pas kal- 
vi kalvystės. Tačiau kalvio amatas nelabai stipriam berniukui 
pasirodė per sunkus. Jaunikaitis veržėsi į mokslą. Taigi netrukus 
matome jį Vilniuje. 

Turėdamas 12 metų, tvirtai nusprendžia ieškoti mokslo. Pės- 
čias keliauja į Vilnių „su menkais skatikais“, kuriuos jam davė 
rūpestingoji motina ir tėvas, nors šis nelabai palankus buvo sū- 
naus kelionei. 

Tėvai karmelitai prie Visų Šventųjų bažnyčios padeda jam 
įstoti į gimnaziją. Apsigyvena vienuolyne, už patarnavimus čia 
gauna butą ir kuklų išlaikymą. 

Buvo darbštus ir gerai mokėsi, tad netrukus įgyja savo gera- 
darių pasitikėjimą. Per šešerius metus baigia visą gimnazijos 
kursą ir gauna brandos atestatą. Tuo nesitenkina, geidžia siekti 
aukštojo mokslo. Turėdamas 18 metų, nutaria keliauti į Kijevo 
universitetą. Keliavo, žinoma, per pedes apostolorum (pėsčias), 
kartais gerų žmonių pavežamas, per Pripetės ir Dnepro upes, 
kuriomis plukdydavo sielius į Kijevą. 

Vadinasi, jaunikaitis pasirodė esąs stipraus charakterio, ne- 
palaužiamos valios, dievobaimingas, patvarus ir gabus vyras?. 

Tuo laiku pažangiųjų ukrainiečių, Kijevo gyventojų, sluoks- 
niuose vyravo anticarinės ir antifeodalinės idėjos, kurias ypač 
aktyviai reiškė studentai. 

1842 m. uždarius Vilniaus medicinos ir chirurgijos akademiją 
ir iškėlus ją į Kijevo universitetą, kaip medicinos fakultetą, pri- 
verlė daug akademijos studentų persikelti iš Tietuvos į Kijevą. 

Iš Lietuvos kilusių Kijevo studentų ryšiai su savo gimtine 
buvo gyvi ne tik tuomet, bet ir vėliau, ypač per 1863 metų su- 
kilimą. Vilniaus generalgubernatorius Nazimovas 1863 m. va- 
sario 26 d. kreipėsi į Kijevo karinės apygardos viršininką pra- 
šydamas neduoti Kijevo studentams leidimo važiuoti į Vilniaus 
karinę apygardą, nes kai kurie studentai, atvykę iš Kijevo į Lie- 
tuvą, kaip skundėsi Nazimovas, stiprino maištininkų gaujas ?. 

Plačiai sklido žinios apie 1844 m. Lenkijoje vykusį revoliu- 
cinį judėjimą, kuriam vadovavo kun. Petras Scegenas (Sciegien- 
ny). Šį sukilimo žygį žandarai ir policija žiauriai sužlugdė, o kun. 
Petrą Scegeną suėmė ir nuteisė katorgos darbams Sibire *. 

Mackevičius, kuris jau seniai neapkentė caro valdžios ir pri- 
siminė 1831 m. spalio sukilimą, dabar, būdamas Kijeve, karštai 
pritarė revoliucinių studentų idėjoms. Jo nuomone, ne bajorai 
ar miestiečiai, o vien liaudis galėsianti iškovoti tėvynės laisvę 
ir palengvinti savo būklę. 

Stokodamas lėšų studijoms, Mackevičius nutarė grįžti Lietu- 
von ir įstoti į Varnių dvasinę kunigų seminariją. 

Kun. Mackevičius buvo pavyzdingas kunigas, nors tardymo 
komisija teigė, jog savo pavyzdingumu jis stengėsi sudaryti ge- 
rą reputaciją, o ne dėl religinių įsitikinimų *. 

Vyskupas Motiejus Valančius, kun. Mackevičiaus ordinaras, 
neturėjo jokių priekaištų kun. Mackevičiui dėl pareigų, kaip 
kad daugeliui kitų kunigų, stojusių į sukilėlius. 

Kun. Antanas Mackevičius, 1850 m. baigęs kunigų seminari- 
ją Varniuose, buvo įšventintas į kunigus ir paskirtas vikaru Kre- 
kenavos bažnyčioje. Čia išbuvo daugiau kaip trejus metus. Vė- 
liau buvo perkeltas filialistu į Paberžę, Surviliškio parapijoje“. 

Tardymo komisijoje Kaune kun. Mackevičius neslėpė, kad de- 
šimt metų skleidė valstiečiams propagandą norėdamas parengti 
juos ginkluotam sukilimui prieš caro patvaldystę, iškovoti lais- 
vę tėvynei, išvaduoti valstiečius iš dvarininkų priespaudos. 

„Prikalbinėjau valstiečius pats, — teigė kun. Mackevičius, — 
kadangi niekuo netikėjau. Jei sutikau valstietį ar dvaro berną, 
tai teiravausi apie jų buities sąlygas. Pokalbio metu daviau suU- 
prasti, jog mūsų vargų priežastis yra caro valdžia ir jos pataikū- 
nų smurtingas elgesys. Tačiau įsakmiai užtikrinau, kad ateis lai- 
kas, kuomet liaudis sukils ir jėga numes vergovės pančius. Ši- 
to pasisakymo nereikėjo kartoti, ypač kad tai skelbė kunigas, 
kurio autoritetas buvo neginčijamas liaudies masėse. Tokie žo- 
džiai sklido žaibiškai. Be sekmadienio ir penktadienio, beveik 
kasdien buvau kelionėje. Kiekvieną žmonių sueigą — ar tai bū- 
tų krikštynos, ar sutuoktuvės, ar Jaidotuvės, - sudarydavo palo- 


3* KUNIGAS ANTANAS MACKEVIČIUS i) 


gią progą mano propagandai. Ir kadangi tai, ką skelbiau, atitiko 
teisybę, tai žmonės manimi šventai tikėjo. 

Valdžios administracija, įvairiais būdais išnaudodama ir per- 
sekiodama žmones, labiausiai valstiečius, nenoromis buvo mano 
ninkai, smurtingai elgęsi su savo baudžiauninkais. 

Sakydavau, kad dvarininkai — tai botagas valstiečiams, ta- 
čiau tvirtindavau, jog ateis laikas, kada Dievulis mums padės 
šitą botogą sutriuškinti. Tai girdėdami prastieji žmonės keldavo 
rankas į dangų, žadėdami man padėti" 7. 

Kun. Mackevičius buvo iškalbingas ir nenuolaidus pamoksli- 
ninkas. Savo pamoksluose niekam nepataikavo — nei ponui, nei 
šlėktai, nei valdininkui ar valstiečiui. Visus šaukė daryti atgailą, 
o kaip atlygį pranašavo tėvynės laisvę. 

„Ponams,— toliau jis sako, — buvau nemalonus, kadangi skel- 
biau nemalonią jiems teisybę balsiai, kad girdėtų tarnai ir pa- 
kartotų ką išgirdę kitiems savo pažįstamiems“ 8. 

Kun. Mackevičius gerai suprato, kad vieniša Lietuvos liau- 
dis savo jėgomis negalėsianti įvykdyti sėkmingo sukilimo, todėl 
laukė, kolei prasidės revoliuciniai sąjūdžiai Lenkijoje, Baltgu- 
dijoje, Ukrainoje ir pačioje Rusijoje. 

Mackevičius visą vilti dėjo į liaudį, nes, pasak jo, „su po- 
nais nebendravau, juos laikiau sena lenkų šlėkta, kuri juk buvo 
nepalanki liaudies lūkesčiams pagerinti savo skurdų gyvenimą. 
Pagalios ji daugiau reiškė lenkų, o ne lietuvių dvasią“ ?. 

Sukilimo požymiai. Rusijos imperijoje prasidėjo vis drąsesni 
valstiečių judėjimai — visų pirma reikalauta panaikinti baudžia- 
vą. Todėl caro valdžia, valstiečių spaudžiama, ėmė ši klausimą 
rimtai svarstyti. Pagalios caras Aleksandras II 1861 m. vasario 
19 d. paskelbė manifestą, kuriuo baudžiava iš principo buvo pa- 
naikinta. Tačiau šita vadinamoji baudžiavinė reforma valstiečių 
interesų nepagerino. Dvarininkai atimdavo iš valstiečių geresnes 
žemes, valstiečių dirbamieji sklypai buvo mažinami, už gautą 
žemę valstiečiams buvo nustatyti gan dideli išperkamieji mokes- 
čiai ir dvejiems metams buvo paliktos visos baudžiavinės prie- 
volės. Lietuvos valstiečiai griežtai priešinosi šitos reformos vyk- 
dymui, reikalaudami visiškos laisvės. 

Kun. Mackevčius šitą reformą 1863 m. gruodžio 13 d. laiške 
iš kalėjimo taip charakterizuoja: „...duota tariamoji laisvė, 0 
iš tikrųjų vargšas valstietis tik išmainė poną arba net blogiau: 
ligšiolinis ponas, kad ir nedorėlis, baudžiauninką ištikus nepri- 
tekliui, duodavo duonos, o dabar mirk iš bado — negausi" !?, 

Ir apskritai pažangieji demokratai šitą caro reformą vertino 
kaip senosios baudžiavos pakeitimą nauja. Konstantinas Kali- 

nauskas savo leidžiamame laikraštyje „Mužycka prauda“ rašo: 
„1861 m. vasario 19 d. caro manifesto negalima kitaip pavadinti 
kaip apgaule. Caras per suokalbį su dvarponiais vietoj laisvės 
paskelbė manifestą, o tame manifeste liepia ir toliau po senovei 
eiti baudžiavą — mokėti daugiau pinigų į valstybės iždą, apmo- 
kėti įvairius raštinpalaikius, tarpininkus ir velniai žino kam“. 
N. Ogariovas caro reforma. taip apibūdina: „Senoji baudžiava 
pakeista nauja. Iš tikrųjų baudžiava nepanaikinta. Caras apgavo 
liaudi". - 

Kun. Mackevičius sako, kad ,„ 1863 m. sausio 22 d. Centrinio 
komiteto manifestas užtikrina valstiečiams laisvę ir duoda tuo- 
jau nemokamai žemės — taigi pats sveikas protas man liepė 
griebti tai, kas yra dabar, o ne kas bus po 40 metų, kaip skel- 
bia caro manifestas" !!. 

Padegimai. 1861 ir 1862 m. Lietuvoje ėmė ūmai gausėti dva- 
rininkų trobesių padegimų. Pavyzdžiui, 1862 m. dėl nežinomų 
priežasčių ištiko 344 gaisrai. Buvo padegami ir caro kariuome- 
nės trobesiai. 1862 m. birželio 12 d. Šiluvoje (Raseinių apskr.) 
supleškėjo didžiulis husarų eskadrono maniežas. Sudegė ir 410 
pūdu įvairaus arklių pašaro. Nepaisant labai stropaus ieškoji- 
mo, kaltininkas nesurastas. Kadangi tokių įtartinų padegimų per- 
nelyg padaugėjo, caro valdžia buvo priversta 1862 m. Japkričio 
6 d. paskelbti specialų įsaką, kad padegimų kaltininkai ar bent 
įtariamieji bus atiduodami karo lauko teismui ir baudžiami pagal 
karo lauko įstatymus. 

Mokesčių nemokėjimas. Dauguma valstiečių Lietuvoje, prie- 
šindamiesi caro valdžiai, nenorėjo mokėti mokesčių. Antai vals- 
tybinių valstiečių ir buvusių dvarininkų baudžiauninkų neprie- 
mokos 1863 m. sausio 1 d. sudarė 576172 rb. Paaštrėjus valdžios 
represijoms. daug valstiečių metė savo ūkius ir slapstėsi miš- 
kuose. Iš tokiu pabėgėlių jau 1862 m. antroje pusėje susidarvda- 
vo smulkios ginkluotų valstiečių grupės, kurios drąsiai užpulda- 
vo dvarus, sukeldavo dvarininkams tikra panika. Todėl dvari- 
ninkai saugumo dėlei atsikviesdavo rusų kariuomenę, kuri, norė- 
dama įtikti dvarininkams ir žinodama, kad už jos poelgius negre- 
sia jokio bausmė, su valstiečiais, pagautais ar itartais kurstymu, 
žiauriai elgėsi, nesigailėjo rykščių, skriausdavo jų šeimas ir t. t. 
Šituos rusų kariuomenės žiaurumus, remdamasis istoriniais duo- 
menimis, yra vaizdžiai aprašęs V. Mykolaitis-Putinas romane 
„Sukilėliai“. 

Visa tai žadindavo valstiečių neapykantą carui ir dvarinin- 
kams. Švenčionių policijos viršininkas savo 1862 m. raporte pra- 
neša generalgubernatoriui, kad valstiečiai nusiteikę kirviais ko- 
voti dėl laisvės. 

Rekrūtų ėmimas. Seniau pasienio vietovėse, per 100 km nuo 
Prūsijos ir Austrijos sienos, nuo rekrūtų prievolės buvo galima 
atsipirkti sumokant 300 rb. Tai buvo praktikuojama Kauno, 
Gardino ir iš dalies Vilniaus gubernijose. Po Krymo karo, nuo 
1856 metų, šitose vietovėse rekrūtai visai nebuvo imami. 1862 m. 
rugpjūčio 5 d. paskelbtas caro valdžios įsakas, kuriuo įvedamas 
visuotinis rekrūtų ėmimas. Valstiečiai, čia nuo tos prievolės 
atsipirkę, neturėjo nė mažiausio noro patekti į maskolių karei- 
vius. Šaukiamieji bėgo į miškus. Tuomet caro valdininkai imda- 
vosi savotiškų priemonių: trūkstant numatyto skaičiaus rekrū- 
tų, paimdavo bet koki vyriškį nepaisydami jo amžiaus ir svei- 
katos. Prieš rekrūtų ėmimą, ypač dėl nežmoniško valdininkų el- 
gesio, valstiečiai kartais net jėgos griebdavosi. Antai 1862 m. 
gruodžio 19 d. Raseinių apskr. apsiginklavę valstiečiai jėga išva- 
davo rekrūtus. 

Toje pačioje apskrityje veikė 20 žmonių valstiečių grupė, 
ginkluota šautuvais, kirviais ir šakėmis. Jie užpuldinėjo caro val- 
dininkus, antai gruodžio 25 d. buvo užpultas pulk. Ulanovas, va- 
žiuojantis iš Kauno į Šiaulius. Vis dažnesni pasipriešinimai kėlė 
nerimą, tad generalgubernatorius Nazimovas 1862 m. gruodžio 
mėn. pasiuntė į Kauno ir Vilniaus gubernijas žandarų karininkus 
Losevą ir Skvorcovą ištirti „liaudies nuotaikų". 

Žandarų pranešimai patvirtino, kad iš tikrųjų valstiečiai esą 
linkę priešintis. Generalgubernatorius 1863 m. sausio 7 d. pata- 
rė Kauno gubernatoriui, kad prireikus galima panaudoti kariuo- 
menę kurstytojų judėjimams malšinti. 

Taigi valdiškų ir dvarininkų trobesių padegimai, dvarų plėši- 
kavimai, pasipriešinimai su ginklu rankose caro valdininkams, 
valdžios istaigų ir policijos užpuolimai buvo sukilimo užuomaz- 
ga. Vis dar buvo gyvas ir 1831 m. sukilimo atminimas !?, 

Manifestacijos. Manifestacijos tuomet aiškiai atspindėjo bend- 
rą Lietuvos gyventojų nepasitenkinimą. 

Dvarininkai svajojo, kaip grąžinti senąją Lenkiją su 1772 m. 
sienomis. Valstiečiai ir vargingesnė šlėkta troško pagerinti savo 
būklę. Garsiai nuskambėjo 1861 m. liepos 31 d. Kaune minimos 
Liublino unijos metinės. Kunigai ir kiti kalbėtojai griežtai smer- 
kė caro vergove, nedviprasmiškai ragino stoti į kovą dėl laisvės. 

Tų pačių metų rugpjūčio 10 d. pasikartojo labai didelė mani- 
festacija Panevėžyje. Čia irgi drąsiai kalbėta, buvo giedamos 
patriotinės religinės giesmės, skelbiami kovingi šūkiai, kunigai 
sakė prieš valstybę nukreiptus pamokslus. 

Kauno gubernatorius apie šitas antivalstybines akcijas prane- 
šė Vilniaus generalgubernatoriui, o šis -— vidaus reikalų minist- 
Tur. 

Kadangi manifestacijose aktyviai dalyvavo kunigai, savaime 
aišku, kad valdžia visų pirma puolė Žemaičių vyskupą Motiejų 
Valančių. Vyskupas kunigus, dalyvavusius manifestacijose, žino- 
ma, sudraudė, kai kuriuos net perkėlė į kitas parapijas. 

Betgi, kaip minėta, sukilime dalyvavo ar bent buvo jam pa- 
lankūs 654 Žemaičių vyskupijos kunigai V. 2 

Kun. Antanas Mackevičius tada gyveno Paberžėje ir, atro- 
do, manifestacijose nedalyvavo, bet, kaip pats sako, „prasidėjus 
demonstracijoms aš dar uoliau ėmiausi darbo, stengiausi įtikinti 
liaudį, kad jau ateina laikas visuotiniam sukilimui“. Labai reli- 
gingi žemaičiai į visa tai, ką skelbė kunigas, ypač iš sakyklos, 
šventai tikėjo. Savo itin patraukliais pamokslais bei asmenišku 
žavesiu jis gebėjo įgyti itin didelį apylinkės gyventojų pasitikė- 
jimą ir paklusnumą. 

Jokūbas Geištoras savo atsiminimuose teisingai rašo: „...tai 
aišku, kad šventoje Žemaitijoje nebuvo galima nė svajoti apie 
sukilimą be kunigų dalyvavimo. Kun. Mackevičiaus vardas su- 
vaidino sukilime milžinišką rolę". Jis buvo nepalyginamas pro- 
pagandininkas, sumanus partizanas, talentingas vadas. Kun. Mac- 
kevičius savo pamoksluose ir prakalbose reikalavo ne tik poli- 
tinės laisvės savo tėvynei, bet energingai smerkė skriaudas, da- 
romas Caro valdininkų ir dvarininkų, kitaip sakant, reikalavo pa- 
grindinės socialinės reformos Lietuvoje. Katalikus jis ragino gin- 
ti bažnyčias, kurioms nuolat grėsė pavojus būti uždarytoms arba 
paverstoms stačiatikių cerkvėmis. Kaip žinoma, rusų valdžia tu- 
rėjo tendencijas lotynų liturgijos pamaldas surusinti. Mackevi- 
čius tam priešinosi. Be to, jis reikalavo, kad vaikai būtų kate- 
kizuojami be jokių valdžios daromų varžtų '*. 

Kun. A. Mackevičius kaip maldininkas buvo nuėjęs į Čens- 
tochova ir ten susipažinęs su patriotu kapucinu kun. Maksimu 
Tereiva. Nuo to laiko jis pasidarė karštas valstiečių išvadavimo 
organizatorius. 

Kai kurie istorikai, rašę apie 1863 m. sukilimą, abejoja, ar 
iš tikrųjų kun. Mackevičius kaip maldininkas buvo nuvykęs į 
Čenstochovą. Man atrodo, kad kun. Mackevičius buvo žmogus 
perdėm religingas, tad savaime suprantama, kad prieš sumanytą 
žygį galėjo lankytis Čenstochovoj ir pasimelsti prie stebuklingo 
Dievo Motinos paveikslo. Ten, pasitaikius progai, susipažino ir 
su kun. Maksimu Tereiva !š. 


Sukilimo vadovybė Lietuvoje 


Lietuvos judėjimo komitetas. Šis komitetas buvo susidaręs 
1861 m. Vilniuje. Iš pradžių jam vadovavo rusų kariuomenės 

generalinio štabo kapitonas, generalgubernatoriaus V. Nazimovo 
adjutantas Liudvikas Zveždovskis. Komiteto nariai buvo šie: tei- 
sininkas Konstantinas Kalinauskas, pramintas „chlopu“, Vileikos 
apskr. dvarininkas Zigmas Čechovičius, eksstudentas Edmundas 
Veryha, rusų kariuomenės karininkas Jonas Kozelas-Poklevskis, 
Trakų apskr. dvarininkas Antanas Zaleskis, kapitonas gydytojas 
Boleslovas Dluskis-Jablanauskas, dainavimo mokytojas Achilas 
Bonoldis, su Lietuvos judėjimo komitetu palaikė ryšius štabska- 
pitonas Andrejus Potebnia, rusų karininkų, palankių sukilimui 
Lenkijoje ir Lietuvoje, organizacijos pirmininkas, ir pagalios 
Nestoras Diu Laurens, kaip Varšuvos Nacionalinio centro komi- 
teto įgaliotinis !*. 

Lietuvos provincijų komitetas. Komitetas susiformavo 1862 m. 
vasarą Vilniuje, Judėjimo komitetui susivienijus su kiek vėliau 
įsikūrusiu vadinamuoju baltųjų komitetu. Į šį komitetą įėjo šie 
asmenys: pirmininkas Jokūbas Geištoras, nariai: Aleksandras Os- 
kerka, Antanas Jelenskis, Pranas Dalevskis, Ignas Lopacinskis, 
Jeronimas Kenevičius. Lietuvos provincijų komitetą patvirtino 
Varšuvos nacionalinis centro komitetas. Tačiau tiek buvęs Ju- 
dėjimo komitetas, tiek dabartinis Provincijų komitetas nesutarė 
dėl galutinių sukilimo tikslų. 

Diu Laurens ir paskui Jokūbas Geištoras, remiami baltųjų, lai- 
kėsi pažiūros, kad svarbiausias sukilimo tikslas yra atkurti Žeč- 
pospolitą su senomis sienomis, vadinasi, 1772 m. sienomis, kitaip 
tariant, prie Lenkijos turėjo būti prijungta Lietuva, Baltgudija 
ir Vakarų Ukrainos žemės. 

Konstantinas Kalinauskas ir jo šalininkai, tarp jų ir kun. 
Mackevičius, vadinamieji raudonieji, buvo visai kitokios nuo- 
monės. Jie sukilimą laikė revoliucija, kurios svarbiausia užduo- 
tis — pagerinti valstiečių ir visos varguomenės būklę. Be to, 
Kalinauskas reikalavo nepriklausomos Lietuvos, gal tik federaci- 
jos ryšiais sujungtos su Lenkija. 

Čia reikia vieną kitą žodį skirti Kalinauskui, šitam įžymiam 
vyrui, sukilimo šului, nuskriaustųjų globėjui, liaudies užtarėjui. 

Kalinauskas labai įsitikinęs sakydavo: „Sukilimas privalo bū- 
ti grynai liaudiškas. Jei šlėkta nepanorės eiti su mumis, tegu 
žūsta. Tada valstietiškas kirvis neturėtų susilaikyti netgi prie 
kūdikių Iopšio“. Sukilimo istorikas V. Pšyborovskis Kalinauską 
vadina „jaunuoju lietuvišku Maratu“. 

Jokūbas Geištoras savo atsiminimuose šitaip apibūdina Kali- 
nauską: „Jis siela ir širdimi yra atsidavęs liaudžiai ir tėvynei, 
tik persiėmęs kraštutinėmis idėjomis, lietuviškas separatistas. 
Gabus vyras, pavyzdingas konspiratorius, Komitetui ištikimas. 
Per pirmą pažinties dieną ėmė man įrodinėti, kad šlėktų ir dva- 

rininkų dalyvavimas sukilime yra ne tik nereikalingas, bet net 
žalingas. Liaudis, pasak jo, pati iškovos nepriklausomybę ir stos 
prieš dvarininkus dėl savo nuosavybės". 

1862 m. liepos 4 d. Lietuvos provincijų komitetas paskelbė 
instrukciją, kur sakoma, kad iškovojus nepriklausomybę visiems 
Lietuvos gyventojams bus garantuota laisvė ir lygybė. Tačiau 
čia nieko neminima apie socialinių sąlygų pagerinimą. Komite- 
tas, tiesa, svarstė ir žemės problemas, bet neaiškiai, miglotai ir 
vis dvarininkų naudai, o valstiečių nenaudai !7. 

Lietuvos ir Baltgudijos laikinoji valdyba. 1863 m. vasario 1 d., 
kai Provincijų komitete persvarą turėjo raudonieji, Komitetas pa- 
sivadino Lietuvos ir Baltgudijos laikinąja valdyba, vadovaujama 
K. Kalinausko. Tą pačią dieną Valdyba paskelbė savo manifes- 
tą, kad visi valstiečiai ir kiti Lietuvos ir Baltgudijos gyventojai, 
nepaisant kilmės ir tikėjimo skirtumo, tampa laisvais piliečiais. 
Dvarininkų ir valstybės žemės atitenka valstiečiams be išpirkos 
ir mokesčių. (Čia kalbama apie tas žemes, kurias valstiečiai jau 
dirbo.) Už tai valstiečiai ir smulkioji bajorija turėjo ginti savo 
kraštą. Bežemiai ir rezervistai turi gauti ne mažiau kaip tris de- 
šimtinęs. 

Tačiau Varšuvos nacionalinis centro komitetas Lietuvos ir 
Baltgudijos laikinosios valdybos nepatvirtino, nepripažino !8, 

Lietuvos provincijų valdymo skyrius. 1863 m. Lietuvos pro- 
vincijos komitetas persiorganizavo ir pasivadino Lietuvos pro- 
vincijų valdymo skyriumi. Centro komitetas šią reorganizaciją 
grindė tuo, kad jis turi paimti į savo rankas visų Lenkijos kraš- 
tų valdžią, nes tik taip bus galima suteikti sukilimui daugiau 
įkarščio ir jėgos. Skyrius tapo visiškai priklausomas nuo Centro 
komiteto, jo nariai buvo vien baltieji. Tačiau raudonieji tai re- 
organizacijai griežtai pasipriešino. Kalinauskas raudonųjų vardu 
parašė protestą Centro komiteto įsakymams, nors, kita vertus, 
pasakė, jog paskirtai valdžiai pritariąs, nes nenorįs tarpusavio 
ginčų ir kivirčų, kai yra iškilusi didelė grėsmė, be to, jie nesą 
tokie stiprūs, kad galėtų atimti iš savo priešininkų vadovybę. 

Tačiau, kaip rašoma protęste, „prižadėdami skirtai valdžiai 
klusnumą, laikome savo šventa pareiga protestuoti dėl to, kad 
mes nušalinti nuo valdžios, kuri pavesta kontrrevoliucionieriams, 
t.y. 1863 m. sausio 22 d. manifesto priešininkams. Todėl dėl visų 
klaidų, aukų ir nelaimių, kurios ištiks sukilimo dvasines tenden- 
cijas, atsakomybė teks vien jiems“ !?. 

1863 m. kovo 11 d. Lietuvos provincijų valdymo skyrius pa- 
skelbė dekretą, kuriuo įsakmiai kviečia visus Lietuvos gyvento- 
jus stoti į kovą ir ragina paklusti Centro komiteto valdžiai 20. 


1862 m. kovo 31 d. tas pats skyrius išleidžia atsišaukimą į lie- 

tuvius ir baltgudžius, vėl ragindamas telktis į kovą dėl nepri- 
klausomybės. Tačiau nei dekrete, nei atsišaukime nėra užsiminta 
apie agrarinį klausimą ar kitas politines bei socialines permainas 
sukilimui pasisekus. Skyrių su Centro komitetu jungė sekretoria- 
tas Lietuvos reikalams. Sekretorius buvo Vaclovas Pšybylskis. 
Nors oficialiai skyrius priklausė Centro komitetui, bet praktiš- 
kai buvo gan savarankiškas *!, 

Lietuvos provincijų vykdomasis skyrius. 1863 m. birželio 
26 d. (sen. st.) Lietuvos provincijų valdymo skyriaus pavadini- 
mas pakeičiamas į Lietuvos provincijų vykdomąjį skyrių. Tuo 
būdu siekta atgaivinti sukilimo organizacinę veiklą, suteikti ener- 
gijos revoliucijos vadovybei. 

Deja, tarp visų šitų skyrių nebuvo vienybės, todėl siekiant 
bent šiek tiek užmaskuoti narių ar grupių prieštaringą veiklą ir 
pakeistas valdžios skyrių pavadinimas. 

Vykdomasis skyrius ryšius su Centro komitetu palaikė per 
komiteto komisarą ir Lietuvos agentą. Birželio pabaigoje Lietu- 
vos ir Baltgudijos agentai buvo vadinami sekretoriais *?, 

1863 m. vasarą beveik visi Vykdomojo skyriaus dalyviai bu- 
vo suimti ir laukė teismo sprendimo. Ryšiams palaikyti Centro 
komitetas išsiuntė į Lietuvą Leoną Glovackį. Pasibaisėtinas te- 
roras, kuris siautėjo Lietuvoje Muravjovo laikais, padarė tokį 
baisų įspūdį Glovackiui, kad jis po kelių dienų pamišo. Tada į 
Lietuvą atvyko Oskaras Aveidė, bet jis netrukus buvo rusų su- 
imtas. 

Organizacijos likučiams ėmė vadovauti Konstantinas Kalinaus- 
kas, padedamas Vilniaus miesto viršininko V. Malachausko. Ka- 
linauskas visų pirma į labai atsakingas vietas paskyrė savo žmo- 
nes. 1863 m. lapkričio 3(15) d. Vykdomojo komiteto karo sky- 
riaus įsakymu kun. Mackevičius skiriamas Kauno vaivadijos 
sukilimo jėgų organizatoriumi ir laikinai, kol sugrįš iš užsienio 
Dluski-Jablanauskas, vaivadijos viršininku 5. 

1863 metų sukilimo varomosios jėgos. Svarbiausia 1863— 
1864 metų sukilimo varomoji jėga buvo, be abejo, lenkų, lietu- 
vių, baltgudžių ir ukrainiečių ryžtas su ginklu rankose iškovoti 
išsivadavimą iš nekenčiamos caro vergovės. Šiuo atžvilgiu vyra- 
vo visų Minėtų tautų visiška vienybė. Nors jų pažiūros ir viltys, 
išsivadavus iš caro patvaldystės, buvo skirtingos. Baltuosius 
viliojo pirmučiausia valstybės atkūrimas Žečpospolitos ribose, 
kaip buvo prieš pirmąjį Lenkijos padalijimą, 1772 m. 

Kitos nuomonės buvo raudonieji. Pasak jų -- pirmas pavyku- 
sio sukilimo rezultatas — tai padaryti galą valstiečių priespau- 
dai, arba, anot kun. Mackevičiaus, grąžinti paprastiems žmonėms 

žmogišką jų vertybę. Mat dauguma valstiečių ir varguomenės la- 
biau bijojo ne caro, o dvarininkų vergovės ?*, 

Aišku, kad pažiūrų skirtumas į galutinį sukilimo tikslą silp- 
nino patį sukilimą ir prisidėjo prie jo sužlugdymo. 

Kun. Mackevičius, būdamas Kauno kalėjime, parašė gan ilgą 
raštą tardymo komisijai. Jis nurodo, kad svarbiausios priežastys, 
vertusios jį aktyviai dalyvauti sukilėlių veikloje ir su ginklu 
rankose kovoti, buvo „tiesos ir tėvynės meilė“. 

„Netiesa, — sakė jis,— kad sukilau, vadovaudamasis rusų 
tautos neapykanta... Lietuvių tauta, darbšti ir religinga,-- Ja- 
biausiai užsitarnavusi mano meilės. 


Kaip išganymo laukiau laisvės mano tautai. Pagaliau duota. 
Ir ką gi? Ji apsiribojo tuo, kad vargšas baudžiauninkas pakeitė 
tik poną... Mokesčiams priverstas atiduoti paskutinį skatiką. O 
jei neturėjo kuo papirkti raštininko ar pastatyti buteliuko vai- 
tui- jo laukė neišvengiama bausmė“. Toliau Mackevičius rašo 
apie valstybės pareigūnų kyšininkavimą, apie tai, kaip caro val- 
cininkai išnaudoja valstietį visokiausiais būdais, kaip stengiasi 
vargšus įbauginti, nesidrovi jų mušti, neteisingai bausti, imtis ki- 
tų šlykščiausių paniekinimų. Vargšas nuskriaustasis grįžta į savo 
clūminę pirkaitę, o čia jį kankina badas. Valstietis neturi jokios 
galimybės apskųsti savo engėjų valdininkų ir dvarininkų. Kas 
belieka vargšui? Vogti? „Argi galėjau į visa tai žiūrėti abejin- 
gai? — retoriškai klausia Mackevičius.— Išeitis iš šitos bevilliš- 
kos padėties vien tik revoliucija". 

Caro valdžios siunčiami Lietuvon karo viršininkai, užuot są- 
žiningai rūpinęsi gyventojų reikalais, rašo kun. Mackevičius, 
dar labiau sukiršino nusiminusius valstiečius ir tuo būdu sukėlė 
dar didesnę neapykantą valdžiai. Karo viršininkai sąmoningai ne- 
sistengia likviduoti sąjūdžių krašte, priešingai, dar labiau juos 
gaivina, nes tai juos sparčiau turtina. Ir štai kun. Mackevičius 
pateikia pirmąjį pavyzdį, Viršininkas, numatęs apiplėšti dvari- 
ninką, siunčia vieną ar kelis burliokus, apsirengusius sukilėlių 
drabužiais. Šie keliaklupsčiaudami maldauja pagalbos, nes esą 
alkani ir persekiojami. Šeimininkas, ne tiek patriotizmu vadovau- 
damasis, kiek artimo meile, duoda duonos. Netrukus įsiveržia į 
jo namus kareiviai, tarnus žiauriai sumuša, šeimininkus areštuo- 
ja, dvarą konfiskuoja. Ir iš to gerokai pasipelno viršininkas, O 
iždas tegauna skatikus. 

Arba vėl, — rašo kun. Mackevičius, — viršininkas su savo pa- 
rusi šitą kaimą sudeginti, o jo gyventojus išvežti į tolimas Rusi- 
jos gubernijas. Tačiau dėdamasis „užjaučiąs“ persigandusius gy- 
ventojus pataria jiems surinkti daug pinigų, kurie būsią nusiųsti 

gubernijon su prašymu įsakymo nevykdyti. Vargšai kaimiečiai, 
nenujausdami klastos, renka mezliavą, vieni iš kitų skolindamie- 
si, kol nurodytą pinigų sumą įteikia viršininkui. Kurį laiką 
būna ramu. Arba štai viršininkas Kaveris paprastą p. Šilingienės 
rožančiaus kryželį pavadina revoliucijos ženklu ir liepia sumo- 
kėti 25 Tb pabaudos. Kadangi ji tiek pinigų neturi, įsakoma ją 
suimti. Tik žydas atėjo vargšei į pagalbą, — paskolino reikalauja- 
mą pinigų sumą. Panašiai buvo Tauginui, kurį tariamai už tai, 
kad sumokėjo mezliavą sukilėliams, suėmė, bet kai tas sumokėjo 
viršininkui 500 rb, tapo išvaduotas. 

Kun. Mackevičius rašė, kad atimtos bažnyčios, išvaikyti iš 
vienuolynų dvasininkai, draudžiama mokyti vaikus katekizmo, 
valdžios įstaigos nepalankiai žiūri į blaivybės akciją Lietuvoje. 
Argi tai nėra dar vienas caro valdininkų piktos valios įrodymas. 

Mano tauta, —- rašo jis,— nors ir nėra pasiekusi didelio išsi- 
lavinimo, tačiau yra labai religinga. Valdžios administracija de- 
da daug pastangų suardyti tautos religingumą, pažeisti jos do- 
ros papročius, kitaip sakant, nori ją vesti į pražūtį. 

„Sukilimas baigėsi kartu su manim ne dėl to, kad būčiau di- 
delis karys,- rašo kun. A. Mackevičius, — bet dėl to, kad liaudis 
manim tikėjo, mane pažino ir mano šaukiama sukilo. Esu suim- 
tas, sukilimas nuslopintas, tačiau sakau: jei valdžia nesiliaus 
kerštauti ir plėšti, jei nepakeis savo elgesio su liaudimi, tai atsi- 
ras antras Mackevičius, kuris užbaigs mano pradėtą veiklą. 

Argi mano tauta turi būti tokia nelaiminga, kuriai nieko ne- 
priklausytų iš tautų paskirties — vien nusiminimas. Tai kelių mi- 
lijonų tauta, kuri verta ne tik Dievo globos, bet ir rusų pagarbos. 
Tauta nesugadinta, nors valdžios administracija žūtbūt stengėsi 
ją sugadinti. 

Kad pareikšta mano nuomonė yra teisinga, liudiju dabartine 
savo padėtimi, kaip žmogus, kuris žino, ką daręs ir kas jo laukia 
nepasisekus“ ??, 

Sukilimas Lietuvoje. 1863 m. kovo 6(18) d. kun. Mackevičius 
suorganizuoja Miegėnų miške sukilėlių būrį. Kovo 8(20) d. — 
buvo tai sekmadienis — ypač daug žmonių susirinko Paberžės 
bažnyčioje. Kun. Mackevičius iš sakyklos pirmučiausia balsiai 
perskaitė 1863 m. sausio 22 d. paskelbtą manifestą, raginantį gy- 
ventojus telktis į sukilėlių gretas. 

Komentuodamas šio manifesto turinį, pasakė ugningą pamoks- 
lą. Klausytojus pagavo nenusakomas entuziazmas ir ryžtas. 

Vienas jo pamokslo klausytojas pasakojo: „Kunigas, perskai- 
tęs manifestą, pradėjo pamokslą slėpiningai, pritilusiu balsu, bet 
priėjęs prie sukilimo balsą ėmė stiprinti, jam skruostai para 1 

navo, akys svaidė žaibus. Žmonės klausėsi taip atidžiai, kad ga- 
lėjai muses skrendant išgirsti“. 

Prieš išeidamas į mišką, kun. Mackevičius pasikvietė iš Kė- 
dainių Boleslovą Kolyšką, karo mokyklos absolventą, kuris per 
kelias dienas pamokė 40 savanorių, tarp jų ir kun. Mackevičių, 
kaip elgtis su ginklais, kuriais buvo apsiginklavę būsimieji suki- 
lėliai 28, | 

Kun. Mackevičiaus būrys, pats vienas ar šiam kartui susivie- 
nijęs su kitais sukilėlių būriais, žūtbūtinai kovėsi su caro kariuo- 
mene. 

Kiek kruvinų mūšių ir grumtynių per visą revoliucinę kun. 
Mackevičiaus veiklą yra buvę, šiandien sunku tiksliai nustatyti, 
betgi ne mažiau kaip 30. 

Pirmas mūšis ivyko 1863 m. kovo 15(27) d. prie Paberžės kai- 
mo, šalia kelio, einančio iš Kėdainių į Dotnuvą. Kun. Mackevi- 
čiaus būrys drauge sii Dluskio-Jablanausko būriu sudarė apie 
500 vyrų. Jie buvo menkai ginkluoti: dalgiai, geležinės šakės, 
durtuvai, padaryti iš dalgių. Tik vienas kitas sukilėlis turėjo 
šautuvą. 

Caro kariuomenės buvo 4 pėstininkų kuopos, vienas raitelių 
eskadronas ir dešimt kazokų. Kariuomenei vadovavo pulk. ba- 
ronas Delingshauzenas. Mūšis sukilėliams nepavyko. Pulkininkas 
Dluskis savo atsiminimuose rašo: „Kol kulkos palei ausis ne- 
zvimbė, sukilėliai žygiavo eilėse, tačiau, susitikę su rusų karei- 
viais iš arti, dalgininkai išsiblaškė ir tik 120 šaulių pasisekė tvar- 
kingai pasitraukti iš miško“. 

Rusų šaltinių duomenimis, sukilėliai turėjo tiek nuostolių: su- 
laužyti 4 vežimai, sunaikinta 17 arklių, daug vaistų, aprangos, be 
to, žuvo 50—-70 sukilėlių, 2 paimti nelaisvėn. 

Sukilėlių duomenimis, žuvo tik du žmonės ir trys pateko ne- 
laisvėn. Stanislovas Zelinskis, kurs specialiai teiravosi 1863 m. 
sukilėlių, mini, jog žuvusių ir sužeistų sukilėlių buvo apie 30 
žmonių. 

Pravartu priminti, jog oficialūs rusų pranešimai apie kariau- 
jančiųjų nuostolius labai skiriasi nuo sukilėlių tokių pat prane- 
šimų. 

Po mūšio prie Naujaberžės Dluskis-Jablanauskas su 45 rai- 
teliais atsiskyrė nuo būrio ir nužygiavo į tas vietas, kur dar ne- 
buvo sukilėlių būrių. Tada kun. Mackevičius išblaškytus sukilė- 
lius surinko ir padarė iš jų gan didelį būrį. Jis tapo jų vadu. 
Taip buvęs kapelionas pasidarė vadas "", 

Ažytėnai —Lenčiai. 1863 m. balandžio 1 d. tarp Ažytėnų ir 
Lenčių kaimų prasidėjo smarkus sukilėlių susirėmimas su caro 
kariuomene. Susijungus kun. Mackevičiaus, Jablanausko ir Kuš- 

leikos būriams, sukilėliai disponavo 600 ginkluotų ir 100 begink- 
lių vyrų. Caro kariuomenės buvo 3 pėstininkų kuopos ir vienas 
dragūnų eskadronas, vadovaujamas to paties pulk. Delingshau- 
zeno. 

Jau mūšio pradžioje beginkliai sukilėliai išbėgiojo. Tačiau 
apskritai mūšis sukilėliams buvo sėkmingas, jų žuvo tik 7 žmo- 
nės, keli buvo sužeisti ar pateko nelaisvėn. Priešo nukautų ir su- 
žeistų buvo ne mažiau 2š, 

Gerokai nusigandusi caro valdžia paskubom pradeda daryti 
žingsnius atitraukti valstiečius nuo sukilimo. 1863 m. kovo 23 d. 
paskelbiamas įsakas dėl Lietuvos ir Baltgudijos reikalų. Jis turė- 
jo atsverti Centro komiteto 1863 m. sausio 22 d. dekretus. Šia- 
me įsake pripažinta, kad sukilimo „užnuodytose“ gubernijose, 
t.y. Kauno, Vilniaus, Gardino, Minsko ir keturiose Vitebsko gu- 
bernijos apskrityse padaryta keletas 1861 m. vasario 19 d. įstaty- 
mo pataisų, būtent įsakyta nedelsiant panaikinti baudžiavą, su- 
grąžinti dvarų valstiečiams atimtus laukus ir 209;- sumažinti iš- 
perkamuosius mokesčius ??. 

Įsakas buvo naudingas valstiečiams, tačiau sukilimo nesu- 
stabdė, mat sukilimo vadai vylėsi gauti iš caro daugiau nuolai- 
dų, net atgauti visišką laisvę. 

Z. Sierakauskas. Štabskapitonas Zigmantas Sierakauskas, bū- 
simasis vyriausiasis sukilėlių vadas Lietuvoje, gavęs iš savo val- 
džios leidimą važiuoti į užsieni rusų armijos reikalais, 1863 m. 
balandžio 6 d. atvyksta į Vilnių. 

Čia su keliais sukilimo vadais aptaręs sukilimo planą Lietu- 
voje, išvyko į Kauną ir ten susitiko su Dluskiu-Jablanausku, ku- 
ris lig šiol vadovavo sukilimui Lietuvoje. 

Balandžio 14(2) d., lydimas savo štabo viršininko Igno Leskaus- 
ko ir gydytojo Igno Tšaskausko, Sierakauskas atvyko į Šėtos 
miestelį (Ukmergės apskr.). Paėmęs aukščiausiąją sukilimo Lietu- 
voje vadovybę, pasivadino „Dolenga“. Iš Šėtos Sierakauskas su 
nedideliu sukilėlių būriu nužygiavo Truskavos miškų link. Prie 
Kremenčiškių vienkiemio (tarp Kėdainių ir Surviliškio, Panevė- 
žio apskr.) buvo numatyla vieta, kur turėjo susirinkti sukilėlių 
būriai. 

Po kelių dienų, kovo 17(5) d. Boleslovui Kolyškai su 213 su- 
kilėlių būriu pasisekė prasiveržti pro tankiai išmėtytus rusų ka- 
riuomenės dalinius. Jau Sierakauskui pasitraukus iš Krekenavos, 
ties Kremenčiškiais prisijungė kun. Mackevičiaus būrys. Kiek jo 
būry buvo žmonių, tiksliai nežinoma; iš viso Sierakausko būry- 
je vėliau buvo apie 500 ginkluotų vyrų. 

Didesnio būrio vadas Tomas Kušleika nesuspėjo ateiti laiku, 
nes jis savo būrį paleido namo Velykų šventei, todėl taip greit 
nesugebėjo surinkti. 

Sierakauskui žygiuojant į Raguvos miškus, pakely prisidėjo 
30 vyrų Benedikto Olšausko būrys **. 

Mūšis ties Genėtiniais. 1863 m. balandžio 21(9) d. Sierakaus- 
kas gavo žinią, kad generolas J. Ganeckis išsiuntė prieš jį 3 pės- 
tininkų kuopas ir 2 raitelių eskadronus; iš viso apie 800 žmonių, 
vadovaujamų kapitono Kovero. Sierakauskas surengė pasalą 
pelkėtoje vietoje, netoli Genėtinių kaimo, Raguvos miškuose. Ru- 
sai, nieko nenujausdami, greit žygiavo pylimu. Du batalionai, 
vadovaujami Kolyškos ir Antanavičiaus, tūnojo krūmokšniuose 
iš abiejų pylimo pusių. Jie praleido priešo raitelių avangardą, o 
paskui iš abiejų pusių atidengė ugnį į patį kolonos vidurį. 

Sierakauskas pastebėjo, kad rusų vadas prarado orientaciją, 
o kareivių gretose pasidarė sąmyšis. Jis davė įsakymą Macke- 
vičiui pulti priešą iš užpakalio. Kun. Mackevičius su kryžiumi 
vienoje rankoje ir kardu — kitoje sušuko: „Jėzus, Marija!“ ir 
pirmas puolė priešą. Dalgininkai, padrąsinti savo vado pavyzdžio 
ir raginimo, didvyriškai kovėsi. Priešas šešiskart bandė durtuvais 
pralaužti apsupimą ir ištrūkti iš geležinės dalgių grandinės. Bet 
veltui. 

Čia atsitiko garsusis A. Mackevičiaus kovos epizodas. Kovo- 
damas pirmosiose eilėse, kunigas neapsižiūrėjo, kaip prie jo pri- 
šoko su durtuvu rankose rusų kareivis, taikydamas jam smeigti 
į krūtinę. Pastebėjęs jį, kunigas be ginklo, su ranka atitrenkė 
durtuvą, patį užpuoliką pargriovė ir bato kulnu sutriuškino jam 
galvą. Po nepaprastai kruvinų durtynių su dalgiais rusai netvar- 
kingai pasitraukė, palikę 40 nukautų ir keliolika sužeistų. Į nu- 
galėtojų rankas pakliuvo nemažas grobis, ypač daug karo reik- 
menų, 0 jų sukilėliams labai trūko *!. 

Susirėmimas prie Karsakiškio. 1863 m. balandžio 26(14) d. ne- 
toli Karsakiškio prie girininko sodybos 8 pėstininkų kuopos ir 
pusė ulonų eskadrono, vadovaujami majoro Chitrovo, susirėmė 
su sukilėliais. 

Rusai, prislėgti neseniai pralaimėto mūšio prie Genėtinių, po 
ilgesnio susišaudymo pasitraukė. Nuostolių nė viena šalis nepa- 
tyrė. 

Sierakauskas, norėdamas suklaidinti besivejantį priešą, pasu- 
ko šiaurės vakarų link, dėdamasis žygiuojąs į Kuršą. Sukilėliai 
paskui pasuko į pietryčius ir susitelkė Andrioniškio miške. Čia 
Knebių (Teresbaro) dvare netoli Anykščių nutarė sustoti ilges- 
niam laikui. 

Prisijungus Kasparo ir Dominyko Maleckių būriams, Siera- 
kausko armija padidėjo iki 2500 vyrų, deja, menkai ginkluotų. 

Knebiai, kur Sierakauskas su savaisiais užtruko apie 10 die- 
nų, pasirodė labai tinkama vieta didesniam būriui įsikurti ir ge- 
riau jį organizuoti. Dvaras buvo viduryje plačios lygumos, kurią 
iš visų pusių supo tankios girios, buvo čia nemaža erdvių, gerų 
trobesių. 

Sierakauskas visų pirma suformavo sukilėlių pajėgas regu- 
liariosios kariuomenės metodu. Sudaryti 9 batalionai, po 6 kuo- 
pas kiekviename. Jų ginklai buvo dvivamzdžiai ir vienvamdžiai 
šautuvai, dalgiai ir durtuvai. Pirmojo bataliono vadas — Bro- 
nislovas Žarskis, antrojo bataliono — Julijonas Radavičius, tre- 
čiojo — kun. Antanas Mackevičius, ketvirtojo — atsargos majo- 
ras Antonevičius, penktojo — Edvinas Vžesnevskis, šeštojo — 
Stanislovas Kozakauskas, septintojo — Dominykas Maleckis, aš- 
tuntojo — Kasparas Maleckis ir devintojo — Mykolas Stanišaus- 
kas. Raitelių vadai — Jonas Labanauskas, Benediktas Olšauskas 
ir Bernardas Bielevičius. 

Dvare buvo įrengtos laikinos kalvės, šaltkalvių staklės dal- 
giams galąsti, taip pat jiems įtverti, seniems medžiokliniams šau- 
tuvams taisyti. 

Vyrai kasdien mankštinosi ir iš nedrausmingos vyrų masės 
pradėjo formuotis tvarkinga rikiuotė. 

Savo akimis matęs Teresbaro lagerį liudytojas rašo: „Labai 
įdomus buvo dalgininkų mankštinimasis. Tai buvo vien valstie- 
čiai, vienodai apsirengę: pilkomis sermėgomis, juodomis kepurė- 
vių ir lenkų kalbomis. Poilsio metu dalgininkai klausydavosi hu- 
moristinių pasakėčių, pasakojamų jų mylimo komendanto — Po- 
vilo Vivulskio. Taip pat dainuodavo jo sukurtas daineles". Povi- 
las Vivulskis, prityręs dalgininkų instruktorius, laisvai kalbėjo 
lietuviškai. 

Tarp būrių Lietuvoje buvo palaikomas nuolatinis ryšys. Suki- 
lėlių kariuomenėje drausminės nuobaudos nebuvo taikomos, O 
fizinės buvo griežtai draudžiamos. Karinė drausmė buvo grin- 
džiama draugiškumu ir bendrų reikalų supratimu. Pats Sierakaus- 
kas sukilėlius paprastai vadino broliais. Trys ketvirtadaliai Siera- 
kausko kariuomenės buvo lietuviai valstiečiai. 

Sierakauskas, Kolyško ir kun. Mackevičius —- tikri demokra- 
tai, jie dalijosi su kareiviais visais stovyklos gyvenimo nepato- 
gumais, valgė iš bendro katilo. Sierakauskas ir kun. Mackevičius 
dažnai sakydavo prakalbas, ypač naujai atvykusiems savano- 
riams. Kasdien buvo laikomos rytmečio ir vakarinės pamaldos, 
kuriose dalyvaudavo išsirikiavęs visas būrys. Šalia karo pralv- 

bų, vyko ir švietimo bei demokratijos principų aiškinimo pa- 
mokos. 

Kadangi stigo ginklų, net ir tų primityvių dalgių, daugelio 
savanorių buvo negalima priimti. 

1863 m. vasario 1 d. caro valdžia išleido potvarkį, draudžian- 
tį pardavinėti dalgius valstiečiams be policijos leidimo. 

Sierakauskas vėliau tardymo komisijai pasakė: „Per dvi sa- 
vaites surinkau per 2000 kareivių, o per du mėnesius būčiau su- 
rinkęs 10000 lietuvių kareivių". 

Žygis į Biržus. 1863 m. gegužės 3 (balandžio 21) d. Kasparas 
Maleckis, sugrįžęs iš žvalgybos, pranešė vyriausiajam vadui, 
jog Knebių link žygiuoja didelis caro kariuomenės dalinys. Sie- 
rakauskas įsakė palikti Andrioniškio miško stovyklą ir keliauti 
į Svėdasus. Čia jo kariuomenė buvo suskirstyta į tris būrius, ku- 
rie kiekvienas atskirai turėjo žygiuoti Biržų link, Ten — Biržų 
miškuose -— netoli Medeikių kaimo visi trys būriai turėjo vėl 
susijungti ir žygiuoti į Kuršą, tiksliau — prie Daugpilio tvirtovės. 
Ją tikėtasi paimti, nes Sierakauskas puikiai žinojo jos dislokaciją, 
taip pat kad ne per stiprūs jos gynėjai, daugiausia kariai inva- 
lidai. 

Kolyškos vadovaujamas būrys — du pėstininkų batalionai, 
raitelių būrelis, vadovaujamas L. Bielevičiaus, kairiuoju sparnu 
kartu su pagrindinėmis sukilėlių pajėgomis, vadovaujamomis pa- 
ties Sierakausko, pro Kupiškį pirmasis pasiekė Medeikius. 

Kun. Mackevičius su dviem pėstininkų batalionais ir nedide- 
liu raitelių būreliu, vadovaujamu B. Olševskio, pasuko į rytus, 
dėdamiesi žygiuoją į Daugpilį. Kun. Mackevičius, dešinysis pa- 
grindinių jėgų sparnas, turėjo per Kamajus, Rokiškį, Onuškį, 
Suvainiškį ir Skrebiškius pasiekti Medeikius. 

Pats Sierakauskas žygiavo per vidurį. Jis vadovavo 5, 7 ir 
9 batalionams ir didokam J. Labanausko raitelių būriui. Jų 
maršrutas ėjo pro Subačiaus, Kamajų, Salų, Skapiškio, Pandėlio, 
Panemunio ir Papilio miestelius iki Medeikių. Kun. Mackevičius 
iki Salų žygiavo drauge su Sierakausku, 0 čia atsiskyręs žygia- 
vo pro Kamajus į Rokiškį ir toliau. 

Trijų dienų žygis iš Knebių į Biržus buvo tikra triumfo eise- 
na. Žmonės mesdavo darbą ir bėgdavo pasitikti lietuviškos ka- 
riuomenės. Sveikindavo ją su vėliavomis ir procesijomis, kurias 
vesdavo kunigai, apsivilkę liturginiais rūbais su kryžiumi ran- 
kose. Keliaklupsti žmonės šaukdavo: „Padėk, Dieve!" ir giedoda- 
vo religines giesmes. Jei kariuomenė būdavo pasitinkama baž- 
nytkaimyje arba miestelyje, Sierakauskas nulipęs nuo arklio ir 
paėmęs į rankas vėliavą įnešdavo bažnyčion, klaupdavosi prie 
altoriaus ir prašydavo kunigo palaiminti. Panašiai būdavo įr ci- 

nant pro kalvinistų šventyklas, nes arčiau Radvilų Biržų gyven- 
tojai daugiausia buvo kalvinistai. Sukilėlių kapelionas kun. Do- 
minykas Pėža kiekviena proga skaitė manifestą. Salų miestelyje 
mergaitės, vilkinčios baltomis suknelėmis, barstė po Sierakaus- 
ko kojų gėles ir palmę. Skapiškyje žmonės klaupėsi ir giedojo: 
„Dievas mūsų gelbėtojas ir tvirtybė“. 

Anykščių ir Salų bažnyčiose kun. Mackevičius pasakė ugnin- 
gus pamokslus, kuriuose, be kita ko, ragino jaunus vyrus stoti 
į sukilėlių gretas. Daug jaunikaičių pareiškė šį norą. Antai Pan- 
dėlyje užsirašė savanoriais 100 vaikinų valstiečių. Deja, to nepa- 
darė nė vienas šlėkta 2, 

1863 m. gegužės 3 (balandžio 21) d. kun. Mackevičius su 1700 
sukilėlių įžengė i Kamajus. 

Visų pirma buvo sunaikinti visi policijos ir valsčiaus doku- 
mentai (mat sukilėliai norėdavo užtušuoti valstiečių prievoles). 

Kamajuose prie kun. Mackevičiaus prisijungė Kazimieras Lu- 
košiūnas su 70 sukilėlių. 

Iš Kamajų sukilėliai nužygiavo į Rokiškį. Vietinis klebonas 
Rusteika, nors ir nepalankus sukilimui, buvo priverstas skam- 
binti varpais ir pagerbti juos procesija. 

Pristavui Smidtui buvo liepta irgi, vilkint uniformą, pasitikti 
sukilėlius, mesti caro tarnybą. Tačau jis pareiškė: esu prisiekęs 
sąžiningai eiti savo pareigas. Tada kun. Mackevičius atsakė: 
„Mes irgi mėgstame ir gerbiame tuos žmones, kurie yra ištikimi 
savo priesaikai“. 

Sukilėliai sunaikino tik dokumentus pristavo ir valsčiaus 
raštinėse, paėmė valdiškus pinigus ir kovine rikiuote nuėjo į 
kaimynystėje esantį Žiobiškį 33, 

Mūšis prie Medeikių ir Gudiškio. Kolyška pro Kupiškį pirma- 
sis pasiekė Medeikius. Tačiau paskui ji žygiavo gen. Ganeckio 
išsiųstas dalinys: dvi šaulių kuopos, vienas ulonų eskadronas ir 
70 kazokų, vadovaujamų majoro Merlino. 

1863 m. gegužės 7 (balandžio 25) d. Kolyška, pasirinkęs pato- 
gią gynybos poziciją, miškelyje palei kelią taiklia ugnimi sulai- 
kė priešą. Netikėtai mūšio sūkury pasirodė Sierakauskas su 
savo būriu ir tuoj prisidėjo prie kovos. Užvirė kruvinos grum- 
tynės — dalgiai prieš durtuvus. Buvo nukauta ir sužeista 50 ru- 
sų, kiti pasitraukė į Medeikių kaimą. Mūšis truko iki nakties. 
Sukilėlių nuostoliai buvo nedideli. 

Po sėkmingo mūšio Kolyška patarė Sierakauskui energingai 
persekioti Merliną ir jį sunaikinti. Tačiau vyriausiasis vadas bu- 
vo kitos nuomonės — jis pasitraukė iki Gudiškio ir ten miške 
užėmė patogią poziciją. Merlinas pranešė gen. Ganeckiui apie 
padėtį ir paprašė pagalbos. 

Gen. Ganeckis pernakt rekvizavo vietinių gyventojų vežimus 
ir iš Anykščių į Medeikius permetė stiprų kareivių dalinį. Me- 
deikiuose, susijungę su Merlinu, Ganeckis su penkiomis pėsti- 
ninkų kuopomis, puse eskadrono gvardijos šaulių ir 70 kazokų 
nužygiavo Gudiškio link. 

1863 m. gegužės 8 d. gen. Ganeckis puolė sukilėlius. Iš abie- 
jų pusių vyko smarkus susišaudymas. Sukilėlius smarkiai prare- 
tino priešo ugnis, bet jie nesitraukė iš vietos. Tik kai rusai per- 
sikėlė per upelį, skiriantį abi kovojančias kariuomenes, ir ėmėsi 
durtuvų atakos, sukilėliai buvo nugalėti ir išsklaidyti. Mūšy žu- 
vo įžymūs sukilėlių vadai Žarskis ir Antonevičius, sunkiai su- 
žeistas ir Vivulskis — kulka sutriuškino jam koją. Dėl tos žaiz- 
dos jis pasimirė Vilniuje. 

Sierakauskui rūpėjo kuo ilgiau tęsti mūšį, kad ateitų kun. 
Mackevičiaus būrys. Deja, jis pavėlavo. Pavėlavo dėl to, kad bu- 
vo ilgas kelias ir prie Onuškio teko susiremti su rusų patru- 
liais; juos sukilėliai išsklaidė. 

Mūšis prie Gudiškio artėjo prie pabaigos, buvo girdėti tik 
pavieniai šūviai. Sierakauskas atsiklaupęs po plačiai išsiskėtusia 
egle davė paskutinius įsakymus. Ir štai staiga pajuto tartum 
rykštės smūgį per nugarą — tai kulka pataikė jam į kryžmenį ir 
sunkiai jį sužeidė. Jis susvyravo, krito ant žemės, perdavė ko- 
mandą savo štabo viršininkui Ignui Leskauskui ir buvo išneštas 
iš kovos lauko. Mūšiui baigiantis kilo didžiulė sniego audra, vir- 
tusi šlapdriba. 

Mūšyje prie Gudiškio dalyvavo per 1500 sukilėlių. Žuvo jų 
daugiau kaip 200. 

Jau po mūšio priartėjo kun. Mackevičiaus būrys ir ėmė gink- 
lu dengti besitraukiančius Sierakausko kariuomenės likučius. Les- 
kauskas visą naktį rankiojo po mišką išsisklaidžiusius sukilė- 
lius. Gegužės 9 d. kartu su kun. Mackevičium jie pradėjo žygi 
į Kuršą. Pakeliui, Šniurkiškių dvare, 20 km nuo Gudiškio, susto- 
jo trumpam poilsiui. 

Grumtynės prie Šniurkiškių. Gegužės 9 d. gen. Ganeckis su 
4 pėstininkų kuopom, puse ulonų eskadrono, puse gvardijos šau- 
lių eskadrono ir 70 Dono kazokų iškeliavo paskui kun. Macke- 
vičiaus būrį. Netoli Šniurkiškių vietiniai žmonės kalvinistai at- 
vedė rusus į sukilėlių stovyklą. Šie visiškai pavargę ir nepasi- 
ruošę gynybai buvo staiga užpulti didelių pajėgų ir greit nu- 
galėti. 

Pirmasis kelią priešui pastojo kun. Mackevičius, bet ne ilgam. 
Sukilėlių eilėse kilo sąmyšis, jie pasitraukė netvarkingai, tiesiog 
išbėgiojo. Šiuokart mūšis buvo visiškai pralaimėtas, priešui teko 

dvi sukilėlių vėliavos, medikamentai, 40 arklių su raitelių vadu 
K. Labanausku. Kiek buvo nukautų ir sužeistų, nežinoma. 

Sukilėlių likučiai kiek išmanydami ieškojo saugesnės prie- 
glaudos sužeistam Sierakauskui. Buvo dedama pastangų išvežti 
ji į užsienį. Todėl sustota Skrebiškių palivarke pas ponią Kos- 
cialkovskienę. Reikėjo arklių, bet jų nebuvo namie. Teko lauk- 
ti. Kai kurie istorikai mano, kad ponia sąmoningai jų nedavu- 
si — bijojusi padarinių. Sierakauskas pateko rusų nelaisvėn. Jis 
buvo suimtas taip. Po mūšio prie Šniurkiškių gen. Ganeckio 
žvalgai sučiupo 9-ojo sukilėlių bataliono vadą Mykolą Stani- 
šauską. Šis ponaitis buvo silpno charakterio ir gen. Ganeckio 
tardomas viską išgiedojo — prisipažino, kad jis pats esąs rusų 
armijos karininkas, atskleidė iki šiol slėptą Sierakausko sla- 
pyvardį — Dolengą. Dolenga — tai rusų armijos štabo karinin- 
kas. Ganeckis iš pradžių nenorėjo tuo tikėti — kaipgi čia — žy- 
mus rusų karininkas — ir prakeiktųjų sukilėlių vadas? 

Pagalios įtikintas, kad taip yra iš tikrųjų — Dolenga — tai 
Zigmantas Sierakauskas, gen. Ganeckis, pritvinkęs neapykantos, 
prisiekė, kad pasieks jį gyvą ar mirusį ir pristatys Muravjovui. 
Kaip šis nudžiugs! O jis, Ganeckis, gaus daug pagyrimų, jam bus 
paaukštintos tarnybos pareigos. 

Kareiviams įsakyta stropiai ieškoti Sierakausko. Gegužės 
10 d. vėlų vakarą į Skrebiškius įsiveržė rusų pėstininkų ir rai- 
tų kazokų dalinys, apsupo namą, kuriame gulėjo sužeistas Sie- 
rakauskas, saugomas kelių sukilėlių karininkų. Ar rusai savo 
iniciatyva atsibeldė į Skrebiškius, ar atvesti išdaviko,-- nežino- 
ma. 

Šioje kritiškoje padėtyje Sierakauskas paprašė, kad pas jį 
ateitų dalinio vadas. Tai buvo karininkas fon Gasas. 

Sierakauskas pašauktajam pasisakė kas jis, kad yra sunkiai 
sužeistas ir negalis atsikelti. Vis dėlto jis buvo suimtas ir pa- 
prastu vežimu nugabentas į gen. Ganeckio stovyklą **. 

Sukilėlių nepasisekimas, istorijoje vadinamas Biržų pralai- 
mėjimu, turėjo nepaprastai didelę reikšmę tolesnei sukilimo eigai 
Lietuvoje. Pirmučiausia kariniu atžvilgiu — žuvo daug žmonių, 
vpač prityrusių karvedžių. Tai atgrasė gyventojus remti sukili- 
mą ir sumažino savanorių tikėjimą pergale. 

Po šios katastrofos iniciatyvą perėmė caro vadai. 

Sierakauską ir Kolyšką nužudžius, atrodė, kad sukilimas yra 
visiškai nusilpęs, kai kas jau pranašavo jam galą. Tačiau ši ne- 
laimė neatgrasė kun. Mackevičiaus ryžto ir toliau tęsti revoliu- 
cijos veiklą. Vadinasi, jis buvo milžiniškos valios, neįveikiamo 
tvirtumo, didvyriško ryžto ir drąsos vyras. 

Kunigo didvyrio ryžtas, be abejo, ragino Lietuvoje dar vei- 
kusius sukilėlių būrius sekti jo pavyzdžiu. 

Gen. Ganeckis per anksti prognozavo, kad, išsklaidžius su- 
kilėlių „gaujas“ prie Biržų, joms susitelkti ir organizuotai veik- 
ti bus neįmanoma. Sierakausko būrio likučiai, vadovaujami Igno 
Leskausko, ir nors praretėjęs, bet dar gana organizuotas kun. 
Mackevičiaus būrys pasitraukė į Žaliąją Girią, persitvarkė ir 
ėmė kovoti toliau su rusų kariuomene, laukdami intervencijos 
iš užsienio *5. 

Susirėmimas prie Kurtuvėnų. Kuomet įvyko šis susirėmimas, 
tiksliai sunku nustatyti, bet aišku, kad jau po Biržų pralaimėji- 
mo. Susirėmime dalyvavo keli būriai, tarp jų kovėsi kun. Mac- 
kevičiaus būrys. Neaišku ir kiek buvo rusų kariuomenės, kas bu- 
vo jos vadas **. 

Mūšis prie Tytuvėnų. Birželio 6 d. įvyko gan didelis mūšis 
prie Tytuvėnų. Mūšyje dalyvavo kun. Mackevičiaus, Leskausko, 
Stanevičiaus ir Bagdonavičiaus sukilėlių būriai. Rusų istorikas 
Milovidovas rašo, kad buvo 1300 ginkluotų sukilėlių karių. Ru- 
sų buvo viena pėstininkų kuopa, caro šaulių viena kuopa, pusė 
dragūnų eskadrono ir 8 kazokai. Caro armijai vadovavo pulk. 
Narbutas. Mūšį laimėjo sukilėliai; caro kariuomenė, patyrusi ne- 
mažai nuostolių, visa linija pasitraukė. Pulk. Narbutas savo ra- 
porte aiškinosi, kad sukilėliai buvo užėmę patogesnę poziciją, 
stiprios sukilėlių voros grėsė apsupimu. 

Po laimingų kautynių sukilėliai vėl išsiskirstė, jų būriai nu- 
žygiavo įvairiomis kryptimis, kad rusų kariuomenės daliniams 
būtų sunkiau sukilėlius persekioti?'. Kauno gubernijos 2-ojo 
skyriaus kariuomenės vadas gen. J. Maidelis savo raporte 1863 m. 
liepos 17 d. pranešė Muravjovui, kad „„...dėl sukilėlių partiza- 
niškos taktikos mūsų kariuomenė ne visuomet vra tikra padėties 
šeimininkė, nes valstiečiai iš esmės remia sukilėlius, eina jiems 
į pagalbą. Valstiečiai sukilėliams praneša apie mūsų kariuomenės 
įudėjimą, jos skaičių. Todėl jie stoja į mūšį tik tada, kai žino, 
jog jų yra tris ar keturis kartu daugiau negu mūsų. Sukilėliai 
puikiai pažįsta vietoves, todėl leidžiasi į mūšį pasirinkę pato- 
gias pozicijas, yra užmezgę tarpusavio ryšius, prireikus jungiasi 
kartu ir tada susidaro rimta pajėga, kuri gali priešintis mūsų 
kariuomenės atakoms, kaip kad buvo mūšiuose prie Tytuvėnų, 
todėl sunku juos „persekioti. Mano įsakymai, siunčiami karo da- 
linių vadams, dažnai pakeliui būna sukilėlių pagrobiami“" 38. 

Susirėmimas prie Žaiginio (Raseinių apskr.). 1863 m. birželio 
19 d. netoli Koterlio dvaro prie Žaiginio susikovė su rusais kun. 
Mackevičiaus ir Leskausko būriai. Sukilėlis, pakliuvęs rusų ne- 
laisvėn, papasakojo, kad sukilėlių būta 520 pėstininkų ir 35 rai- 

telių. Kiek buvo rusų kariuomenės, vadovaujamos majoro Zor- 
giero, nežinia. Abiejų šalių nuostoliai buvo nedideli *?. 

Mūšis prie Mantviliškio (Kėdainių apskr.). 1863 m. birželio 
24 d. prie Mantviliškio įvyko atkaklus mūšis. Su rusais grūmėsi 
kun. Mackevičiaus ir Leskausko būriai. Rusų, vadovaujamų pulk. 
Čertkovo, buvo 1 pėstininkų kuopa, 1 leibgvardijos šaulių bata- 
lionas. Po ilgos kovos sukilėliai buvo išblaškyti. Rusų duomeni- 
mis, buvo nukauta 60 sukilėlių, o 19 jų pakliuvo nelaisvėn, pa- 
imta 6 pūdai parako. Pačių rusų žuvę tik trys kareiviai. Sukilė- 
liai skelbė, kad mūšis jiems pavykęs *?. 

1863 m. liepos 9 d. kun. Mackevičius iš pasalų užpuolė rusų 
ginklų transportą, einantį iš Ukmergės į Panevėžį *!. 

Birželio mėnesį ir liepos pradžioje kun. Mackevičiaus ir Les- 
kausko būriuose iš viso buvo apie 1000 ginkluotų vyrų *2. 

Prie Šaravų (Kauno apskr.), netoli Kėdainių, 1863 m. liepos 
27 d. susijungę kun. Mackevičiaus, Antano Norvaišio ir Malecko 
būriai susikovė su rusais, kuriems vadovavo pulk. Božerijanovas. 
Rusų buvo 2 šaulių kuopos ir 10 kazokų. Sukilėliai turėjo 410 
vyrų. Kadangi mūšis nusitęsė iki nakties ir sunku buvo atpažinti 
savą nuo priešo — kautynės buvo nutrauktos *. 

1863 m. rugpjūčio 12 d. kun. Mackevičius laimėjo kitą mūšį. 
Šią linksmą žinią pranešė Varšuvos sukilėlių laikraštis ,(Wiado- 
mošci Zz placu boju“ rugpjūčio 13 d.: „,„Narsūs lietuviai, kun. 
Mackevičiaus vadovaujami, laimėjo mūšį su dukart stipresnių 
priešu netoli nuo Kėdainių“ *, 

1863 m. rugpjūčio 20 d. Chrapovickio miškuose, Panevėžio 
apskr., kun. Mackevičius susikovė su 2 pėstininkų kuopom, 1 hu- 
sarų eskadronu ir puse kazokų eskadrono. Rusų vadas čia buvo 
pulk. Kopeckis. Kun. Mackevičius, netekęs 24 nukautų ir 3 pa- 
kliuvusių rusų nelaisvėn, tarp jų ir savo tėvo Tado Mackevi- 
čiaus, kuris buvo atvažiavęs aplankyti sūnaus, — pasitraukė *?. 

Rugsėjo 24 d. kun. Mackevičius grūmėsi su rusais netoli Pu- 
šaloto Kaimo (Panevėžio apskr.), o rugsėjo 27 d. kautynės įvyko 
prie Butnalaukio kaimo (Panevėžio apskr). Apie šias grumty- 
nes tikslesnių duomenų neturime. 

Rugsėjo 30 d. netoli Gegužinių kaimo (Šimonių vlsč.) kun. 
Mackevičiaus būrys buvo netikėtai užpultas 2 pėstininkų kuo- 
pu, 35 kazokų ir 20 ulonų, vadovaujamų pulk. Davydovo. Suki- 
lėliai drąsiai gynėsi, bet vis tiek prarado 19 nukautų, o vienas 
pakliuvo nelaisvėn. Remdamiesi šio belaisvio parodymais, rusų 
šaltiniai pranešė, jog mūšio pradžioje sukilėlių buvo 400 “9, 

Spalio 10 d. Kaizerlingo miškuose, netoli Šilagalio kaimo (Pa- 
nevėžio apskr.), kun. Mackevičius surengė pasalą poruč. Vicians- 
kiui, kuris vadovavo 50-tics pėstininkų ir 10-tices kazokų daliniui, 

Sukilėlių buvo sužeista 2, o priešas neteko 3 nukautų, 2 buvo 
sužeisti. Būrys pasitraukė *?. 

Spalio 20 d. netoli Šventybrasčio prie Daniliškių dvaro (Kau- 
no apskr.) sukilėlius netikėtai užpuolė rusų kariuomenė, kap. 
Rudanovskio vadovaujama. Sukilėlių padėtis buvo baisi, jie ta- 
po tiesiog priešo apsupti. Mūšyje dalyvavo kun. Mackevičiaus, 
Medardo Končios ir Povilo Stanevičiaus (Pisarskio) būriai, ku- 
riuose buvo per 200 pėstininkų ir 20 raitelių. Kova buvo atkakli, 
deja, pasibaigusi sukilėlių pralaimėjimu: 25 jų žuvo, tarp žuvu- 
sių buvo ir Povilas Stanevičius (Pisarskis), 11 pakliuvo į nelais- 
vę ir 10 buvo sužeistų. Kun. Mackevičius su savųjų likučiais pra- 
siveržė iš apsupties ir persikėlė per Nevėžį. Perorganizavęs sa- 
vo būrį — pėstininkus palikęs poruč. Rutkauskui, o pats ėmęs 
vadovauti raiteliams — per visą lapkritį nepaliaujamai kovėsi 
kaip įgudęs partizanas *?. 

Spalio 27 d. Muravjovas buvo griežtai įsakęs gen. Ganeckiui 
būtinai sunaikinti kun. Mackevičiaus būrį ir išvalyti Ukmergės 
ir Panevėžio apskritis. 

„Kad gyventojai neteiktų jokios pagalbos sukilėliams,—- rašo- 
ma Muravjovo įsakyme, — imkitės griežtų priemonių: ten, kur 
pasirodytų pravartu, sudeginkit vieną kitą kaimą, vienkiemį ar 
dvara, o jų gyventojus atgabenkite į Kauna ir iš čia jie bus iš- 
tremti Rusijos gilumon". 

Kun. Mackevičius, sužinojęs apie šį Muravjovo įsakymą, ra- 
šo Kauno vaivadijos viršininkui: „Gerai žinoma, jog mano dabar- 
tinė padėtis yra itin sunki. Gen. Ganeckis deda visas pastangas 
mane apsupti ir sunaikinti. Iki šiol jam tai nepasisekė, bet neži- 
nau, ar galėsiu jį ir toliau apgaudinėti. Jei atsidurčiau man su- 
rengtoje pasaloje, tai mano likimas žinomas" *?. 

Lapkričio 15 d. Žaliojoje Girioje kun. Mackevičius labai drą- 
siai užpuolė rusų transportą ir paėmė 20 pūdų parako, daug 
vilnonės medžiagos ir kitų karo reikmenų 50, 

Tą pačią dieną kun. Mackevičius Vykdomojo skyriaus įsaky- 
mu buvo paskirtas sukilėlių organizatoriumi, kol sugriš iš užsie- 
nio Dluskis-Jablanauskas *!. 

Lapkričio 23 d. kun. Mackevičius buvo paskirtas Kauno vai- 
vadijos karo viršininku vietoj negrįžusio Dluskio-Jablanausko **. 

Lapkričio 26 d. netoli Lebedžių kaimo (Kauno apskr.), miške, 
kun. Mackevičius paskutinį kartą stojo į mūšį su caro kariuome- 
ne. Susijungę kun. Mackevičiaus, Kognovickio, Šulco ir Jasins- 
kio būriai didvyriškai kovėsi su savo persekiotojais. Rusų buvo 
200 pėstininkų, husarų kuopa ir 68 kazokai, kuriems vadovavo 
pulk. Gorelovas. 

Mūšio pozicija ištįso beveik 26 km ir ėjo tarp tankių krū- 
mokšnių, retų miškelių, pelkių. 

Sukilėliai buvo nugalėti, išblaškyti. Žuvo jų 40 žmonių, tarp 
jų vienas būrio vadas — Eduardas Šulcas ir, rodos, Jasinskis, 
du pakliuvo nelaisvėn. Rusams atiteko 26 arkliai ir 16 šautuvų. 

Mūšiui pasibaigus, Gorelovas iš belaisvio sužinojo, jog esą 
žuvęs ir pats Mackevičius. Gorelovas liepė savo kariuomenei ap- 
supti tą vietą, kur kritęs Mackevičius, ir atidžiai ieškoti jo lavo- 
no. Veltui, kun. Mackevičiaus kūno nerasta. Jis dar buvo išli- 
kęs gyvas. 


* * * 


Po pralaimėto mūšio prie Lebedžių vėlyvą rudenį kun. Mac- 
kevičius vadovauti pėstininkams pavedė poruč. Rutkauskui, rai- 
telių vadu paskyrė Otoną Kognovickį, o pats su savo adjutantu 
Florijonu d'Artizi ir iždininku Julijonu Radavičium nutarė vykti 
Lenkijon, į Nacionalinį centro komitetą pasitarti dėl tolesnio 
sukilimo likimo. 

Išvykdamas jis parašė savo ginklo draugams atsisveikinimo 
laišką. Čia jį pateikiu. 

„Gerbiamieji draugai ir broliai! Iš pat pradžių Dievas laimina 
mano triūsą. 

Daugiau kaip 10 vyrų iš Bitės būrio — raitelių ir pėstinin- 
kų — žada atvykti į mano stovyklą ir su manimi susivienyti. Jie 
turėsią raštišką įsakymą šiuo reikalu. Jūs, mano broliai, priimki- 
te juos ir įkurdinkite kaip brangius mūsų brolius, kurie juk 
sudaro su mumis neperskiriamą vienybę. Mūsų malonusis Dir- 
mantas tegu patikrina jų ginklus ir amuniciją bei sutvarko taip, 
kaip man patinka. Mano brangieji, mylėkite vienas kitą, kaip 
aš esu jus pamilęs. Būkite vieningi ir draugiški, nes tik santaika 
gali mus išgelbėti — tebūnie ji mūsų galingasis ginklas. Prašau 
ir įsakau, mano brangieji, kad niekas iš jūsų iš savo būrio ne- 
pasitrauktų, tik vienas Rutkauskas turi teisę pasitraukti, bet ir 
tai vos kelioms valandoms, aprūpinimo reikalais. Turime duoti 
pavyzdį kiekvienam kareiviui. Dar nežinau, kas į mano vietą 
ateis — gal pats vadas Juozas Bitė, ar kitas kuris karininkas: 
priimkite jį ir būkite jam paklusnūs, atsižvelkite į jo pareigas. 

Nepykite, broliai, už šituos mano perspėjimus, tebūnie jie vi- 
siško Mano atsidavimo jums įrodymas. 

Jei galėsite, rinkite žinias apie mūsiškius partizanus ir ką 
sužinoję stenkitės patraukti juos. Ar ponas, ar bajoras, ar vals- 
tietis — visi turi būti pasiruošę stoti į visuotinį sukilimą ir įsi- 
pareigoti žodžiu, kad pašauktas nedelsdamas pasirodys. 

Nežinau, kiek laiko užtruksiu užsieny, tačiau tik itin svarbūs 
galėtų mane sulaikyti ilgiau. Tikrai, mano narsieji ir nenugali- 

mieji draugai, jokios kliūtys neprivers manęs jūsų palikti. Bro- 
liai, kiek galėdami rūpinkitės, kad apie jūsų sumanymus niekas 
pašalinis nežinotų. Tarkitės tik savo rately. Mielieji broliai, ven- 
kite fizinių bausmių. O, kaip norėčiau, kad mano kariai mylėtų 
ir globotų vienas kitą! 

Dar sykį atsiprašau už perspėjimus ir pamokymus. Esu tik- 
ras, jog pripažinsite, kad tam turiu teisę, nes juk visa revoliu- 
cijos našta prislėgė mano pečius, todėl kiekvienas neapgalvotas 
žingsnis gali atnešti galutinį smūgį mūsų bendram reikalui, o to 
aš bijau daugiau negu mirties“ *3, 

Tr iš šito trumpo atsisveikinimo laiško galima pastebėti, kad 
kun. Mackevičius turėjęs daug tikro vado požymių. Jis yra 
visa siela atsidavęs kovos draugams, nenustoja tikėti pergale, 
yra pasiryžęs tolesnei kovai, nepraranda vilties sukelti visuotinį 
Lietuvos sukilimą. Iškilmingai pareiškia, jog kiekvienas Lietu- 
vos sūnus turi būti pasiruošęs imtis ginklo ir ginti savo tėvy- 
nės laisvę. Prisiekia, kad jokiu būdu savo narsiųjų draugų nepa- 
liks. Autoritetingai juos perspėja ir pamoko, kaip jie turi elgtis, 
Draudžia vartoti fizines bausmes. Realiai prisiima visą revoliu- 
cijos naštą. 


Kaip minėla, kun. Mackevičius su, savo draugais Florijonu 
d'Artizi ir Julijonu Radavičium 1863 m. gruodžio 16 d. nutarė 
tarp Vilkijos ir Seredžiaus persikelti per Nemuną į kitą jo kran- 
tą ir leistis toliau į kelionę. 

Per visą naktį aukščiau kelių įsibridę į sniegą jie ieškojo su- 
tartos vietos prie Nemuno. Neradę labai anksti rytą, visiškai 
nuvargę, užsuko į girininko pirkelę pailsėti. 

Ar atsitiktinai, kaip teigia rusų šaltiniai, ar greičiau — at- 
vesti išdaviko, gruodžio 17 d. čionai atsirado ir keletas rusų ka- 
reivių ?*, Įėję į girininko trobą, jie pradėjo klausinėti Radavičių 
ir d' Artizi, sėdinčius prie stalo. Tuo pasinaudodamas kun. Mac- 
kevičius, kuris buvo pritūpęs prie krosnies, nepastebėtas išėjo 
ir neapsnigtu Nemuno krantu nubėgo į netoliese esantį mišką. 
Tačiau vos nuėjęs vieną varstą, pasijuto visiškai nusilpęs, juolab 
kad jį skaudžiai kankino atvira kaklo žaizda. Buvo priverstas 
valandėlę pailsėti — atsigulė po egle ir prisidengė šakomis. 

Gal po kokių 15 minučių pasigirdo laužomų šakų traškėjimas 
ir rusų kareivių balsai. Pastebėję gulintį žmogų, jie tuoj prane- 
šė savo vadui, štabo kapitonui Ozerskiui. Tasai prijojęs nulipo 
nuo arklio, nutvėrė gulintįjį už apsiausto krašto ir riktelėjo nu- 
sigandusiu balsu: „Kas tu esi — „buntovščikas"? O kur visa gau- 
ja?“ Kun. Mackevičius ramiai atsakė: „Ponai, netampykite ma- 
nęs". Ir pridūrė: „Aš esu kun. Mackevičius" *5, 

Ozerskis vos nepadūko iš džiaugsmo, kad jam teko laimė su- 
imti baisųjį sukilėlių vadą. 

Vėliau ne mažiau džiaugėsi ir Muravjovas Korikas, nes stip- 
riausias Lietuvos sukilimo šulas buvo palaužtas. 

Ozerskis gavo kryžių ir 3000 rb dovanų už tokį didį žygį. 
Areštuotą kun. Mackevičių vežiojo po daugelį Žemaitijos vietų, 
norėdami įtikinti liaudį, jog didžiausias sukilimo vadas kun. 
Mackevičius yra suimtas. 

Sunaikinus kun. Mackevičiaus būrį, Muravjovas.Korikas ra- 
šė: „Kauno gubernijoje sukilimas ir kurstymas prieš valdžią jau 
yra užgesęs, kur ne kur pasirodo tik nedidelės klaidžiojančios 
gaujos, betgi ir jos netrukus bus sunaikintos“. Neapsakomai var- 
ginantis kun. Mackevičiaus tardymas truko 6 dienas. Caro bu- 
deliai gerai žinojo, kad kun. Mackevičius galėtų pateikti jiems 
daug duomenų apie vis dar veikiančias sukilimo organizacijas, 
todėl ėmėsi įvairių kankinimo būdų, kad priverstų kalinį išduoti 
paslaptis **, 

Veltui. Kun. Mackevičius nieko neišdavė, niekam nepaken- 
kė, kaip buvo padarę Juozas Kušeliauskas, Liudvikas Dzičkaus- 
kas arba Oskaras Aveidė. 

Tardymo metu kun. Mackevičius kalėjime parašė keturis 
raštus: du tardymo komisijai ir du pulk. Božerijanovui, Kauno 
karo viršininkui. Ligi mūsų laikų išliko tik du raštai -— vieno 
originalas ir antro — tuometinis vertimas į rusų kalbą??. Be to, 
turime tardymo komisijos protokolą -- 40 klausimų ir tiek pat 
kun. Mackevičiaus atsakymų. Reikia pabrėžti, kad atsakymai yra 
drąsūs ir gan atviri — tai patvirtina kiti dokumentai. 

Štai keli įdomesni tardymo komisijos klausimai ir kun. Mac- 
Kevičiaus atsakymai. 

Kl.: Jūsų vardas, tėvo vardas ir pavardė? Kurios gubernijos 
ir apskrities, dabartinė gyvenamoji vieta? Tikėjimas? Ar atlie- 
kate savo religijos įsakymus? Kada paskutinį kartą buvote išpa- 
žinties ir priėmėte šv. Komuniją? Kilmė? Kokį turite turtą ir kur 
jis yra? Kiek jums metų? 

Ats.: Antanas, Tado sūnus, Mackevičius, Kauno gubernijos, 
Panevėžio apskr., gyvenamoji vieta --- Paberžė. Romos katalikų 
kunigas. Savo religijos įsakymus vykdau. Paskutinį kartą atlikau 
išpažintį rugsėjo mėn. pas kun. Kačinską — stovykloje. Šv. Ko- 
muniją priėmiau. Bajoras. Hierarchinis laipsnis — Paberžės filia- 
listas. Man 37 metai. 


Kl.: Kuriuo tikslu metėte savo pašaukimo pareigas? Kur nu- 
vykote? Kokie buvo jūsų sumanymai ir veikla? 

Ats.: Mano siekimas buvo sugrąžinti valstiečiams jų žmo- 
gaus vertę, kurią jiems atėmė bajorija. Caro valdžia taip pat 

nesirūpina liūdna valstiečių dalia. Kadangi niekas neturėjo drą- 
sos pradėti sukilimo, tai aš pirmasis pakėliau vėliavą. Po pa- 
maldų su 250 vyrų nuėjome į mišką. 

Ki.: Kokių turėjote tam priemonių? Kas jums jų parūpino, 
kas organizavo sukilimą? 

Ats.: 12 metų dalį savo pajamų atidėdavau šiam reikalui. Su- 
kilimo organizatorius buvau aš pats — ir tai dėl tikrų savo įsi- 
tikinimų — liaudis manęs to daryti nevertė. Nepasitikėdamas sa- 
vo gabumais, prašiau Boleslovą Jablanauską, kad mano surink- 
tuosius žmones jis pamokytų karo dalykų. 

Ki.: Ar jums buvo žinoma, kad sukilimo tikslas buvo atsiskir- 
ti nuo Rusijos ir susijungti su Lenkija? Sukilimas juk buvo bend- 
das (vadinasi, Lietuvos ir Lenkijos karalystės)? 

Ats.: Taip, lietuviai labiau simpatizuoja lenkams, nes dabar- 
tinė Lenkijos valdžia paskelbė manifestą, kuriuo užtikrina vi- 
siems luomams įstatymų akivaizdoje lygybę ir nemokamai duo- 
da žemės valstiečiams. Lietuviai nepalankūs rusų imperatoriui 
dėl to, kad nesulaukia iš jo valdžios palengvinimo skurdaus vals- 
tiečių gyvenimo. 

Kl.: Kas vadovavo sukilimo eigai, prašom išvardinti šių as- 
menų pavardes. 

Als.: Prieš atvykstant Dolengai, sukilimas rėmėsi manimi. Ba- 
landžio mėnesį atvykęs Doienga toliau organizavo sukilimą ir su- 
teikė sukilimui liaudies revoliucijos pobūdį. (Čia sumini kelis 
žmones, žinodamas, kad jiems nepakenks.— F. N.). Kaip kūrėsi 
civilinės organizacijos, nesidomėjau, tad ir nesistengiau pažinti 
jų narių. Mano tikslas buvo žadinti liaudi, kad stotų į sukilėlių 
eiles, organizuoti sukilėlius Kauno, Vilniaus ir Gardino guberni- 
jose. 

Kl.: Ar nežinote pavardžių asmenų, kurie sudarė Centro ko- 
mitetą ir kur jo būstinė? 

Ats.: Centro komiteto narių pavardžių nežinau. Prieš kelias 
dienas mano štabo šefas yra pasakęs, kad karo civilinė adminis- 
tracija reziduoja Paryžiuje, o jai vadovauja Vladislovas Čarto- 
ryskis. 

Kl.: Kas verbavo savanorius į sukilimo gaujas ir kaip buvo 
elgiamasi su tais, kurie atsisakydavo jose dalyvauti? 

Ats.: Įtikinamai įkalbinėdavau jaunus vyrus stoti į sukilėlių 
eiles, betgi niekuomet nieko neversdavau. Jei kartais pasitai- 
kydavo moralinės prievartos, tai ji buvo pačių kareivių sava- 
norių, kurie vilkinančius stoti į sukilimą pavadindavo savo tė- 
vynės nevertais sūnumis. 

Ki.: Kokie buvo jūsų ginklai ir iš kur jų gaudavote? 

Ats.: Mūsų ginklai: medžiokliniai šautuvai, dalgiai ir durtu- 
vai; pastarieji paprastai buvo daromi stovykloje. Ginklų mums 
visada trūko. Neapsiginklavusių savanorių nepriimdavau. Papras- 
tai savanoris prisistatydavo ginkluotas. 

Kl.: Kam perdavėte gaujos vadovybę ir kur ją palikote? 

Ats.: Pėstininkus perdaviau poruč. Rutkauskui, raitelius —- 
Kognovickiui. Palikdamas daviau įsakymą laikytis Ukmergės ir 
Panevėžio apskričių ribose ir vengti susirėmimo iki mano su- 
grįžimo. 

Kl.: Be abejo, kad, be vyriausiojo komiteto, buvo dar provin- 
cijų komitetai, kaip vyriausiojo skyriai. Prašom nurodyti mums, 
kur jų buveinė, ir išvardyti šitų komitetų narius. 

Ats.: Kad netektų patirti garbės netekimo bausmės, vyriau- 
siasis komitetas yra įsakęs nesistengti sužinoti, kurie asmenys 
įeina į provincijų komitetus. Be to, daugiausia domėjausi karo 
dalykais ir tiesiog neturėjau laiko teirautis, kas įeina į komite- 
tus. Savo raportus siųsdavau per apskričių, kuriose stovyklavau, 
žandarus. 

Paskirtas vaivada, nutariau nuvažiuoti į Paryžių ir iš ten gau- 
ti tikrų žinių apie sukilimą. (Čia reikia paaiškinti, kad Julijonas 
Radavičius, kun. Mackevičiaus kelionės draugas, tardymo komi- 
sijai davė parodymą, kad jie turėję vykti į Lenkiją, ir tai buvo 
tiesa. Kun. Mackevičius pasakė vykstąs į Paryžių, matyt, dėl to, 
kad jau buvo minėjęs, jog vyriausioji sukilimo administracija 
esanti Paryžiuje— F. N.). 

Kl.: Iš kur gaudavote parako ir švino, kas jums to parūpin- 
davo? 

Ats.: Ginkluoto sukilimo pradžioje parako gaudavau kiekvie- 
name miestelyje pas žydus per savo kareivius, perrengtus vals- 
tiečiais. Pagaliau tiksliai nežinau, iš kur — neklausiau. Šviną pa- 
prastai nuimdavome dvaruose nuo kabančių sieninių laikrodžių 


ir degtuvų. Stigdami švino, perliedavome senus šovinius ir gran- 
kulkes. 


Kl.: Iš kur jūs ir kiti gaujų vadai gaudavote maisto, kas iš 
dvarininkų ir apskritai iš gyventojų tiekdavo jums maisto? 

Ats.: Kas ir iš kur — nežinau. Daugiausia gaudavau iš gy- 
ventojų, kurie noriai duodavo, nors aš už viską mokėjau. Kai 
kurie dvarininkai buvo verčiami tam tikrą duoklę maisto duoti, 
nes priešingu atveju jiems grėsė mirties bausmė. Tačiau tokių 
atsitikimų buvo itin reta. Tokie dvarininkai buvo: Gabrielis Chro- 
povickas, Šilingas, Kasakauskas, Jasinskis iš Nevėžninkų ir Ker- 
bedžius. 


Kl.: Iš kur gaujos imdavo aprangą, kuo jie vilkėdavo? 
3--722 

Ats.: Kiekvienas sukilėlis buvo apsirengęs pagal savo ga- 
limybes. Rudens mėnesiais šiltesnį apsirengimą ėmiau iš gyven- 
tojų, tačiau už viską mokėjau. Turėdamas pinigų, pirkdavau 
įvairias man reikalingas prekes, tarpininkaujamas savo kareivių, 
kurie, kaip savo tėvynės vaikai, be jokio vargo nupirkdavo pas 
gyventojus, nepriklausančius partizanams. Siuvėjams sukilėliams 
liepiau laisvu laiku taisyti senus rūbus ir siūti naujus, taip pat 
batsiuviams taisyti apavą. 

Kl.: Kas mankštino jūsų žmones? Nurodykit jų pavardes. 

Ats.: Mankštino Kolyško, Radkevičius, Kulčinskis, rusų aka- 
demijos auklėtiniai, dar kareiviai: Simonas Milaševskis ir Pran- 
ciškus, kurio pavardės nebeatsimenu. 

Kl.: Kaip pajėgų organizatorius ir viršininkas Lietuvoje, be 
abejo, žinote, kiek yra jūsų parako, švino ir apskritai ginklų 
atsargų? 

Ats.: Taip, žinau, kad mūsų ginklų ir amunicijos atsargos 
visada buvo menkos. Aš ir kiti sukilimo vadovai laukiame Cent- 
ro komiteto pažado išpildymo: atsiųsti dešimt tūkstančių ginklų 
ir gatavos amunicijos. Todėl vasaros pabaigoje dėjau visas pa- 
stangas plėsti sukilimą, bet vengiau mūšių, laukdamas pažadėtų 
ginklų. Deja, iki šiol jų negavau. Vildamasis gauti būtinai rei- 
kalingų ginklų, dukart buvo nuvykęs su šefu prie Prūsų sienos, 
kur kontrabandininkai turėjo parnešti iš užsienio ginklų. Veltui, 
sugrįžom nieko nelaimėję. 

Kl.: Ar nenorėtum dar ką pridėti prie savo parodymų, ypač 
to, kas susiję su karinėmis ir civilinėmis organizacijomis? Išvar- 
dinkit asmenis, įeinančius į šitų organizacijų sudėtį. 

Ats.; Nieko pridėti neturiu, tik dar pakartoju, jog myliu sa- 
vo Lietuvą, jai skyriau silpnas savo jėgas. Kovojau kaip karei- 
vis ir vadas. 

Kalbėjau ne bijodamas teismo, nes turiu gryną sąžinę, 0 dėl 
savo tikro įsitikinimo, kaip žmogus, kuris gerai žino, ką yra nu- 
veikęs ?3, 

* * * 

Kauno gubernatorius N. Muravjovas (Muravjovo Koriko su- 
nus) savo pranešime generalgubernatoriui Muravjovui Korikui 
(tėvui) rašo, kad kun. Mackevičiaus parodymuose nerasta nieko 
ypatinga. Atrodo, kad Muravjovas Korikas, norėdamas palaužti 
kunigo atkaklumą, patarė į teismo salę netikėtai įvesti kun. Mac- 
kevičiaus tėvelį — Tadą Mackevičių, paliegusį senelį, jau se- 
niai kalinamą. 

Netikėtas susitikimas su tėvu stipriai sukrėtė sūnų, bet nepa- 
laužė jo. Į priekaištus sūnui, kodėl taip yra padaręs (taip bent 
rašo Muravjovo sekretorius Storoženko), kun. Mackevičius la- 

bai santūriai atsakęs: „„Tėveli, mūsų karalystė nėra iš šio pasau- 
lio. Niekuomet nesigailėsiu to, kad pakilau savo tautos ginti. 
Čia aš nukentėsiu, bet manęs laukia atlyginimas būsimame gy- 


venime“ ??, 
+ * * 


Karo teismo komisija 1863 m. gruodžio 12(24) d. kun. Macke- 
vičiaus bylos aktus nusiuntė į Laikinąjį lauko auditoriatą. Pati 
karo teismo eiga iki mūsų laikų neišliko — žuvo. Išliko jo audi- 
toriato nuosprendis ir Muravjovo konfirmacija. Štai jų turinys: 
„Kun. Mackevičius buvo patrauktas atsakomybėn dėl to, kad 
aktyviai dalyvavo sukilime. Dar reikia pabrėžti, kad prieš suki- 
limą kaltinamasis platino liaudžiai revoliucijos idėjas, o paskui 
Lietuvoje pirmasis pakėlė sukilimo vėliavą, suorganizavo gaują, 
„ buvo jos vadas, perėjo įvairiomis kryptimis per visą Lietuvą, 
kovojo su reguliariosios armijos daliniais, kurstė vietinius gy- 
ventojus sukilti. Daręs tai žodžio argumentais, versdamas jėga 
ir pagaliau taikydamas mirties bausmę tiems, kurie buvo nepa- 
lankūs revoliucijai. 

Kun. Mackevičius be paliovos stengėsi užtikrinti sėkmę su- 
kilimui. Tuo tikslu inspektavo sukilėlių būrius, pastaruoju laiku 
buvo to judėjimo organizatorius ir vyriausiasis Kauno guberni- 
jos pajėgų viršininkas. 

Laikinasis lauko auditoriatas, turėdamas omeny jo nusikalti- 
mų mastą, priskiria kaltinamąjį prie pirmosios politinių nusikal- 
tėlių kategorijos ir karo teismo sprendimu siūlo skirti jam mir- 
ties bausmę — pakarti. Pasmerktojo turtą, kokį dabar turi ar 
koks teks iš tėvų kaip palikimas, konfiskuoti iždo naudai. Šis 
nuosprendis turi būti pristatytas Vilniaus karo apygardos vir- 
šininkui patvirtinti“. 

Muravjovo konfirmacija: 1863 m. gruodžio 14 d. minėtąjį 
Auditoriato nuosprendį tvirtinu, nurodydamas, kad kun. 
Mackevičiaus mirties bausmė būtų egzekvuota Kaune, viešai. 

Mano konfirmacija turi būti atlikta ir apie tai man pranešta. 
Muravjovas“ 9, . 

Konfirmacija buvo nusiųsta Kauno ir Marijampolės karo va 
dui gen. N. S. Ganeckiui 2-ajam, kuris 1863 m. gruodžio 15(27) d. 
įsakė Kauno viršininkui įvykdyti konfirmacijoje nurodytą egze- 
kuciją. 1863 m. gruodžio 16(28) dieną 11 val. priešpiet viešai 
Kaune įvyko budeliška kun. Mackevičiaus egzekucija. 


* * * 


Savo mirties išvakarėse kun. Mackevičius dar parašė trumpą 
pareiškimą pulk. Božerijanovui. Čia sakoma: „Paskutiniais man- 
datais aš buvau paskirtas liustratoriumi, paskui organizatoriumi 

ir pagaliau vaivadijos viršininku —- kai jau nebebuvo ko liust- 
ruoti, organizuoti arba kam vadovauti. Mirties bausme niekada 
nepiktnaudžiavau. Visuomet prisitaikydavau prie įstatų, nurody- 
tų „Sukilimo instrukcijoje ir bausmės kodekse“. Aš pats tik vie- 
nintelį kartą mirties bausme nubaudžiau Urbanavičių“. Vadinasi, 
visi priekaištai, šiuo atžvilgiu daromi jam caro valdžios, neati- 
tinka tikrovės?!. Toliau jis prašo atsiųsti katalikų kunigą, „kad 
parengtų jį priimti Dievo skirtą dalią" 92. 

Tačiau kunigas prie kalinio neprileistas. Kun. Mackevičius 
labai krimtosi dėl to, kad caro valdžia neleido jam religiškai pa- 
siruošti persiskiriant su šiuo pasauliu 93, 

Vedamas į kartuves, kun. Mackevičius nusiėmė nuo kaklo 
šalikėlį ir greit sudraskęs į skiautes metė į suvarylų žmonių mi- 
nią. Žmonės tas skiautes stvarstė kaip brangiausią relikviją. 
Paskutinę minutę pasmerktajam pasiūlyta atšaukti mirties baus- * 
mę, jei jis sutiks išduoti jam žinomus sukilimo vadus. Kun. Mac- 
kevičius atmetė šitą pasibjaurėtiną siūlymą ir atsakė: „Aš pa- 
dariau savo, dabar jūs darykite savo“. 

Palaimino — kaip kunigas —- žmonės ir savo margus marš- 
kinius. 

Visi asmeniški kunigo kankinio daiktai Muravjovo įsakymu 
buvo sunaikinti, kad nepaliktų apie jį jokio atminimo. 

Nužudyto vado kūnas buvo įmestas į čia pat prie kartuvių 
iškastą duobę. Apipylus kalkėmis ir apkasus žemėmis, kad ne- 
liktų jo kapo nė žymės, per palaidojimo vietą šuoliais pervary- 
tas raitelių eskadronas. 

Naktį kažkieno rūpestingos rankos supylė ant jo kapo kalve- 
lę ir padėjo žalią vainikėlį su įrašu: „Ilsėkis, mūsų mylimas liau- 
dies vadė — kunige Antanai Mackevičiau“ **, 

Kai kurių istorikų nuomone, didvyrio kūną rusai slaptai iš- 
kasė ir palaidojo už Kauno miesto Žaliakalnio miškelyje, netoli 
„VU forto. 

1863 m. gruodžio 18 d. (s. st.) generalgubernatorius Muravjo- 
vas Korikas išsiuntė į Kauną tokio turinio telegramą: „Mane 
pasiekė žinia, kad kun. Mackevičius, vedamas į egzekucijos vie- 
tą, laimino žmones ir savo margus marškinius. Kas tai leido, kas 
buvo šilo įsakymo vykdymo komendantas?" 

Dėl šio incidento prasidėjo ilgesnis Muravjovo Koriko susi- 
rašinėjimas su sūnumi, Kauno gubernatoriumi, taip pat su kari- 
ninkais, kurie eskortavo pasmerktąjį. Poručikas Katerifeldas Mu- 
ravjovo įsakymu net buvo nubaustas 6, 

Prie dabartinės Ožeškienės gatvės Kaunė yra pastatyta pa- 
minklinė lenta kun. Antanui Mackevičiui pagerbti su atitinkamu 
įrašų "9, 

Kun. Antano Mackevičiaus charakteristika 


Aukšta raukšlėta kakta, taurūs bruožai, žilsvi plaukai, sušu- 
kuoti aukštyn, nedidelė, žilstelėjusi barzdelė, tankūs antakiai, 
veidas įdegęs ir šiek tiek paniuręs. Visa jo išvaizda kupina ener- 
gijos ir jėgų; vidutinio ūgio, liesokas, bet gan stiprios kūno su- 
dėties. Dažnai dėvi sutaną su pakaišytais skvernais. Prie šono 
kardas, revolveris už diržo, konfederatė ant galvos. 

Pati išvaizda nenoromis sukeldavo jam didelę pagarbą“?. Kal- 
ba jo buvo raiški ir glausta. 

Vienas savanoris pasakoja, koks pokalbis vyko tarp jo ir 
kun. Mackevičiaus: 

Vadas: ,Ar moki šaudyti?" 

Savanoris: „Moku“". 

V.: „Ar moki melstis?" 

S.: „Motina mane išmokė". 

V.: „Ar pataikysi mirti?" 

S.: „Nebandžiau“. i 
V.: „Gerai“. 

Kreipdamasis į čia stovintį karininką tarė: ,„Nuvesk jį į šeš- 
tą dešimtinę — ten po a.a. Manulio mirties liko šautuvas, tegu 
priima jį prie bendro katilo" 98. k 

Vadas. Kun. Mackevičius buvo milžiniškos energijos ir tvir- 
tumo žmogus, o kaip vadas švystelėjo irgi nemažu talentu. 

Jis visada pavojingiausiose pozicijose, šaltakraujiškai veda 
savo būrį į mūšį. „Jei jau stvėrėmės ginklo, tai turime su juo ir 
mirti“, — toks jo šūkis 99, 
žemaituko apjoja savo būrį. 

Jei mūšis sukilėliams sėkmingas, kun. Mackevičius pagal ka- 
lalikų bažnyčios apeigas laidoja nukautuosius. 

Marijonas Dubeckis, paskutinis Centro komiteto narys, taip 
apibūdina kun. Mackevičių: „Šis iš tikrųjų nepaprastas vyras 
savo pasišventimu, tvirtumu ir pagaliau kankinio mirtimi yra 
įrašęs neišdildomomis raidėmis savo vardą Sausio sukilimo isto- 
rijoje. Teisingai jis buvo vadinamas „antruoju Vytautu Didžiuo- 
ju" 70, 

Netgi Muravjovas Korikas pripažino, kad kun. Mackevičius -- 
lai vyras iniciatyvus, sumanus. Štai jo žodžiai: „Kun. Mackevi- 
čius didelio masto veikėjas, labai apsukrus, budrus, protingas, 
nors podraug fanatikas. Jo įtaka žmonėms didžiulė, jis nenuils- 
damas formavo naujas gaujas, pasirodydavo įvairiose Lietuvos 
apylinkėse. Paprastai mūsų kariuomenė išsklaido jo gaujas, ta- 
čiau jis pals sugeba pasprukti ir toliau organizuoti naujas. Pa- 

vyzdžiui, sumuštas Žaliojoje Girioje, Panevėžio apskr., jis dar 
per visą rugpjūtį ir rugsėjį bastėsi Kauno gubernijos miškuose, 
visur kurstydamas žmones sukilti" 7! 

Nėra abejonės, kad kun. Mackevičius suvaidino svarbų vaid- 
menį 1863 metų sukilime Lietuvoje. Jis daug prisidėjo prie besi- 
kuriančios Sierakausko armijos, pirmasis iškėlė sukilimo Lietu- 
voje vėliavą, nesusvyravo, kai Sierakauskas pralaimėjo prie Bir- 
žų, anaiptol — labai sunkiomis aplinkybėmis pasiliko savo būrio 
vadu ir žūtbūtinai kovojo iki gruodžio mėnesio. 

Caro tardymo komisijoje jis sakė: „Stojau savo tautos gar- 
bės gynyboje ir kovojau ne tik kaip propagandistas, bet ir va- 
das. Ar apvyliau pasitikėjimą manimi — tegu sprendžia bešališ- 
kas teismas“ 7*, 


Taigi gražiausi kun. A. Mackevičiaus būdo bruožai --- šalia 
Dievo meilės — karšta savo tėvynės meilė. „Myliu savo Lietu- 
vą"“, —- pasakė Mackevičius, nuteistas mirti. 


Mylėdamas savo tautą, gerbė ir mylėjo savo tėvus. Nors jo 
tėvas buvo nepalankus mokslams, į kuriuos veržėsi jo sūnus, ta- 
čiau gerbė savo tėvelius, ypač motiną. Štai pavyzdys, smulkus, 
bet būdingas. Po savo motinėlės mirties kun. Mackevičius visuo- 
met turėjo prie savęs jos sutuoktuvių žiedą, laikydamas jį pa- 
laimos ir pasisekimo simboliu 73, 


1863 metų sukilimo pralaimėjimo priežastys 


Pirmučiausia reikia pasakyti, kad istorikai jas vertina nevie- 
nodai, nurodydami daug skirtingų priežasčių. Kai kurias mėgin- 
siu čia plačiau aptarti. 

Visi istorikai sutinka, kad svarbiausia nesėkmės priežastis bu- 
vo visuomenės vienybės stoka. 

Šitą priežastį nurodė ir pats kun. Mackevičius, tardymo ko- 
misijoje sakydamas, kad mums nepavyko padaryti jo visuotinio. 
Atsirado vadinamieji baltieji ir raudonieji, kurių pažiūros į su- 
kilimo tikslus jau iš pradžių buvo skirtingos. Valstiečiai labiau 
nekentė savųjų dvarininkų negu caro gubernatorių. Tiesa, Lie- 
tuvoje sukilimas buvo liaudinio pobūdžio, bet toli gražu ne vi- 
suotinis. Dažnai valstiečiai buvo priešingi sukilimui. 

Iš pradžių baltieji ir raudonieji ėjo išvien, bet tai truko nc- 
ilgai, kolei buvo vilties, kad bus gauta paramos iš užsienio. Ta- 
čiau pamačius, kad intervencija darosi abejotina, baltieji pradė- 
jo manyti kitaip. Jau balandžio pabaigoje Vilniaus generalgu- 
bernatorius V. Nazimovas pranešė kunig. Dolgorukovui, žandarų 
šefui, Kad kai kurie žemvaldžiai pritaria valdžios sukilimo slopi- 

nimui "*. Iš tikrųjų stambūs dvarininkai sukilimo organizaciją 
ir veiklą skaldė iš vidaus, vadinasi, žalojo sukilėlių vienybę ir 
jėgas. 

1863 m. balandžio 16 d. Centro komitetas paskelbė sukilimo 
veiklos programą, kurioje primygtinai teigiama, kad vienintelis 
sukilimo tikslas yra iškovoti nepriklausomybę, visi kiti klausi- 
mai — agrarinis, tautinis ir socialinis, būsią svarstomi paskui, 
neapibrėžtoje ateityje "5, 

Birželio 1 d. Lietuvos provincijų valdymo skyrius paskelbė 
atsišaukimą, kuriame griežtai atmetė bet kokį agrarinį ,,pervers- 
mą“, mat reikią turėti omeny vien „šventą reikalą“, o visokios 
kitos idėjos bus laikomos išdavyste ir už jų propagavimą bau- 
džiama pagal karo įstatymus. 

Tai aiškiai Todo, kad baltieji tiesiog sąmoningai trukdė vals- 
tiečių sąjūdžiui sukilimo eigoje "8. 

2-0jo kariuomenės dalinio Kauno gubernijoje vadas gene- 
rolas J. Maidelis savo raporte Muravjovui pranešė, kad dvari- 
ninkai iš baimės kreipiasi į karo viršininkus prašydami leisti 
išvykti iš savo šalies ir apsigyventi saugesnėse vietovėse, pa- 
vyzdžiui, Kurše **, 

Iš to lengvai galima spręsti, jog kai kurie išsigandę dvari- 
ninkai mėgino bėgti iš Lietuvos, nes suprato, kad sukilėliai vals- 
Liečiai, baudžiauninkai, kovoja ne tik norėdami išsivaduoti iš 
caro, bet ir iš savųjų engėjų. 

1863 m. liepos 27 d. Vilniaus gubernijos dvarininkai siunčia 
Petrapilin ištikimybės adresą per tarpininką bajorų vadą Alek- 
sandrą Domeiką. Pasirašiusiųjų adresą buvo 325 asmenys, o tų 
pačių metų spalio 19 d. Muravjovas Korikas pranešė vidaus mi- 
nistrui, kad adresą pasirašė jau 3899 dvarininkai 78. 

1863 m. rugpjūčio 26 d. ir Telšių apskr. dvarininkai išsiuntė 
panašų adresą carui "?, 

1863 m. rugpjūčio 30 d. E, Liutkevičius, vienas sukilėlių bū- 
rių vadų, Žaliosios Girios stovykloje parašė raportą, skirtą Cent- 
ro komitetui Varšuvoje ir sukilėlių karo viršininkui Kaune, kur 
tarp kitko rašoma: ,„,... dvarininkai sabotuoja sukilimą, ne kar- 
tą su Maskvos žinia darė kliūtis sukilimo veiklai“. 

Dėl žemvaldžių intrigų sukilimo vyriausybė norėjo atimti iš 
E. Liutkevičiaus būrio vado pareigas, argumentuodama, kad jis 
yra nedrausmingas ir kad jo būrį sudaro beveik vieni valstiečiai. 

Liutkevičius, kad ir pats bajoras, blaiviai žiūri į padėtį ir 
rašo toliau: „Ogi sukilimo tikslas — iškovoti gerovę visiems, 
ypač valstiečių klasei, kuri juk yra gausiausia, labiausiai nu- 
skriausta ir iki šiol skriaudžiama. Todėl priekaištas, jog mano 

būrį sudaro daugiausia valstiečiai, nėra priežastis iš manęs atim- 
ti būrio vado pareigas *?, 

Šis Liutkevičiaus raportas buvo ne tik tiesiogiai nukreiptas 
prieš dvarininkus, bet ir prieš visą baltųjų politiką. 

Tačiau reikia skirti stambiuosius žemvaldžius nuo smulkio- 
sios bajorijos, t. y. mažažemės arba visai nuskurdusios, kuri ak- 
tyviai dalyvavo sukilime ir iš jos atsirado daug sukilimo vadų. 
Buvo gabių vadų ir iš valstiečių, sakysim, Adomas Bitė, Kazimie- 
ras Lukošiūnas, Mykolas Puidokas, Juozas Mažeika, Dulkis, Sta- 
šys ir kiti *!, 

Tad aiškus dalykas, kad Muravjovas Korikas ypač neapken- 
tė smulkiosios bajorijos ir dėjo pastangas nuskurdusią bajoriją 
sulyginti su valstiečiais arba išvežti Rusijos gilumon. 

Jo pastangomis 1863 m. birželio 23 d. buvo paskelbtas caro 
įsakas: deklasuotą bajoriją sulyginti su valstiečiais. Tačiau ba- 
jorija tam griežtai pasipriešino, todėl šiuo įsaku nieko nepa- 
siekta 82, 

Katalikų žemesnioji dvasininkija apskritai parėmė sukilimo 
sąjūdį, nemažai kunigų stojo į sukilėlių gretas kaip kapelionai, 
o vienas kitas net vadovavo sukilėlių būriui. 

Aukštosios bažnytinės hierarchijos atstovai iš pradžių irgi 
reiškė palankumą išsivadavimo idėjoms. 

Caro valdžia, norėdama užkirsti tam kelią, pavartojo repre- 
sijas, antai Varšuvos arkivyskupui Zigmantui Ščensny Felinskiui 
neva už protestą, kad kun. Agripinas Konarskis buvo pakartas, 
atėmė kunigo šventimus, Lucko vyskupas Kasperas Barauskas 
už perskaitymą popiežiaus Pijaus IX laiško, laiminančio bandy- 
mą atgauti laisvę, Vilniaus vyskupas Adomas Stanislovas Kra- 
sinskis už tai, kad nepaskelbė aplinkraščio, draudžiančio daly- 
vauti sukilime, prelatas Juozas Bovkevičius už tą patį buvo iš- 
tremti Rusijos gilumon. 

Žolubko vikaras Stanislovas Išora, Voverės klebonas Raimun- 
das Mikalojus Ziemackis už viešą 1863 m. sausio 22 d. 
manifesto perskaitymą buvo viešai, Lukiškių aikštėje, sušaudyti. 
Kun. Anupras Širvydas ir daug kitų kunigų nuteista katorgos 
darbams Sibire 88, 

Tačiau įsitikinus, kad svetimų valstybių intervencija yra ne- 
aktyvi, prasidėjo dvasininkijos, ypač aukštosios, traukimasis at- 
gal. Be to, reikia turėti omeny pasibaisėtiną žiaurumo orgiją, tai- 
komą Muravjovo Koriko sukilėliams slopinti. 

1863 m. rugsėjo 17 d. Vilniaus dvasinis konsistorius paskelbė 
"atsišaukimą į diecezijos gyventojus, kuriame raginama nedaly- 
vauti sukilime 54, 

Anuomet visos Lietuvos, ypač Žemaitijos katalikų visuomenei 
didelę įtaką darė Žemaičių vyskupas Motiejus Valančius. Jo tie- 
sioginei jurisdikcijai priklausė ir kun. Mackevičius. 

Kadangi autoriai, rašiusieji apie 1863 m. sukilimą Lietuvoje, 
vyskupą Valančių įvairiai vertindavo sukilimo atžvilgiu, pravar- 
tu truputį plačiau sustoti ties šiuo klausimu. 

Vyskupas Valančius sukilimo dėlei paskelbė du ganytojiš- 
kus laiškus, būtent 1863 m. kovo 19 d. ir tų pačių metų rugpjū- 
čio 6 d. 

Pirmame laiške vyskupas labai atsargiai, pasak kun. Macke- 
vičiaus, „dviprasmiškai“, bet lyg pozityviai pritaria išsivadavimo 
akcijai. Žmonės įvairiopai suprato laiško turinį, tačiau, kaip 
teigia kun. Mackevičius, daug žemaičių stojo į sukilėlių eiles, 

Antrame laiške, datuotame rugpjūčio 6 d., vyskupas jau aiš- 
kiai pasako, kad sukilimo vilkinimas —- tai nereikalingas kraujo 
liejimas ir žmonių kančių didinimas, todėl ganytojas pataria į su- 
kilimą neiti, visiškai prie jo neprisidėti. 

Vieną dieną - - sukilimo išvakarėse -- vyskupas Valančius 
pasikvietė kun. Mackevičių ir tarp jų įvyko toks trumpas pasi- 
kalbėjimas: ' 

Vyskupas: „Ar jūs, sukilimo organizatoriai, išgalėsite sukurti 
tokią jėgą, kuri galėtų nugriauti milžiniškos imperijos valdovo 
sostą?“ 

Kun. Mackevičius: „Taip -- mes pajudinsime milijonus. Man 
abejoti nevalia — visas savo jėgas skiriu savo tautai ir Lietu- 
vai PP, 

Tuo pasikalbėjimas baigėsi. 

Vyskupas Valančius daug buvo nukentėjęs nuo sukilėlių va- 
dų. Vyskupui buvo siunčiami laiškai, kuriuose pilna šmeižtų, už- 
gauliojimų, net grasinimų. Laiškai paprastai anoniminiai, kai ku- 
rie buvo siunčiami į užsienį,-- vyskupas Valančius juose buvo 
vadinamas caro pataikūnu. 

Muravjovas taip pat neduodavo ramybės vyskupui, įtarda- 
mas, kad jis tylomis sukilimui esąs palankus. 

1863—1864 metais Muravjovas ne kartą kvietė pas save vys- 
kupą, vadinasi, iš Varnių į Vilnių. Vyskupui nuolat grėsė pa- 
vojus būti išvežtam į Rusijos gilumą. Netrukus jis buvo inter- 
nuotas Kaune. Pagaliau buvo priverstas perkelti vyskupo buvei- 
nę iš Varnių į Kauną. 

Vyskupo Valančiaus santykiai su kun. Mackevičium buvo 
geri. Vyskupas savo „Pastabose pačiam sau“ kun. Mackevičių 
vadina žmogumi „keisto dievobaimingumo“, tačiau neturi jokių 
konkrečių priekaištų jam kaip kunigui 56. 

Sierakauskui pralaimėjus mūšį ties Biržais ir labai sumažė- 
jus svetimų valstybių intervencijos viltims, Lietuvoje daug kuni- 
gų pradėjo šalintis nuo sukilimo. Vieni pasitraukė tylomis, kiti, 
kaip, pavyzdžiui, Pagirių klebonas Nikodemas Petrauskas, viešai 
pasmerkė sukilimą ir kategoriškai nesutiko skaityti sausio 22 d. 
manifesto. Šiaulių klebonas ir dekanas kun. A. Daugiela jau 
1863 m. gegužės pabaigoje savo pamoksluose ragino nedalyvau- 
ti sukilime. 

Prieš tokius kunigus sukilėlių vadai kartais pavartodavo te- 
rorą: juos baugino arba net primušdavo. Pagirių kleboną kun. 
Petrauską net dukart skaudžiai sumušė. Tokių atsitikimų būta 
ir daugiau. 

1863 m. rugsėjo 30 d. kun. Petrauskas kreipėsi į gen. V. Jaš- 
vilį prašydamas paskirti jam apsaugą nuo sukilėlių užpuolimo. 
Ar tokių prašymų daugiau buvo, duomenų nėra 57, 

Nevykęs vadovaujančių sukilimo sluoksnių nacionalinio klau- 
simo sprendimas irgi darė pragaištingą įtaką sukilimo akcijai. 

Ne tik baltųjų, bet ir daug raudonųjų nacionaliniam Lietu- 
vos, Baltgudijos ir Ukrainos klausimui stengėsi primesti savo po- 
žiūrį. Toks elgesys atstumdavo Baltgudijos ir didelės dalies Lie- 
tuvos žmones nuo dalyvavimo sukilime 58, 

Pasenusios luominės bajorų pažiūros tiek baltųjų, tiek raudo- 
nųjų veikėjams neleido suprasti, jog pripažinimas Lietuvos, Balt- 
gudijos ir Ukrainos tautoms teisės spręsti savo ateities klausimą 
būtų prisidėjęs ne prie jėgų išblaškymo, kaip teigė bajorai, bet, 
atvirkščiai, — prie broliškų tautų jėgų suvienijimo bendrai išva- 
davimo kovai su caru 8?, 

Valstiečiai, tiesa, šiaušėsi prieš caro neteisybes ir socialines 
sąlygas, betgi iš sukilimo sau didesnės naudos nelaukė. 

Lietuvos ir Baltgudijos įjungimas į Lenkijos valstybę galėjo 
būti suprastas kaip dvarininkų noras ir toliau palaikyti tautinę 
ir socialinę valstiečių priespaudą *?. 

Jau steigiant Nacionalinį centro komitetą Varšuvoje (1862) 
Bronislovas Švarcė mėgino kelti Lietuvos ir Ukrainos klausimą, 
tačiau tuometinio judėjimo, vadovaujamo Karolio Majevskio, 
buvo subartas ir jo siūlymas, žinoma, atmestas *!. 

Konstantinas Kalinauskas, jau sukilimui prasidėjus, primyg- 
tinai reikalavo nepriklausomybės Lietuvai, tik federacijos ryšiais 
sujungtos su Lenkija. Panašiai yra manęs ir kun. Mackevičius. 
Tačiau jų reikalavimas nedavė teigiamų rezultalų -- siauras Na- 
cionalizmas stojąs skersai kelio *?. 

Kai 1863 m. gegužės mėn. Vilniaus generalgubernatoriumi 
buvo paskirtas M. Muravjovas, Lietuvoje prasidėjo pasibaisėti- 
nas valstybinis teroras. Už bet kokią pagalbą sukilėliams žmo- 

nes dešimtimis kardavo arba šaudydavo, šimtais tremdavo į Si- 
biro katorgą ir Rusijos gilumon. O trėmimo būdas buvo pasity- 
čiojimas iš elementariausių humanizmo principų. 

Buvo deginami dvarai, viensėdžiai ir ištisi kaimai, kaip antai: 
Ščiukai, Ibėnai, Užpaliai, Užusaliai, Lukevičiai, Jovariškės, An- 
taškai, Čerpiežai ir t. t. 93 

Muravjovo Koriko įsakymu buvo iškirstos miškuose po 10 
sieksnių proskynos, nukirsti medžiai šalia kelių. Dėl to pasunkė- 
jo sukilėlių padėtis, nes miškai atstojo sukilėliams tvirtoves. Juk 
milžiniški Lietuvos miškai, kur buvo įrengiamos sukilėliams sto- 
vyklos, buvo gana saugūs“*. Muravjovas Korikas nedovanojo 
ir Lietuvos kryžiams — 1864 m. birželio 8 d. išleido įsaką, kuriuo 
buvo draudžiama statyti naujus kryžius ir taisyti senus. Dr. 
J. Grinius savo veikale „Lietuvos kryžiai ir koplytėlės“ teisin- 
gai rašo: „Artimiausias to draudimo tikslas buvo visai supranta- 
mas -— užbėgti už akių tiems kryžiaus formos paminklams, ku- 
rie galėjo atsirasti po žiauriai numalšinto sukilimo“. 

Kadangi nemažai sukilėlių žuvo įvairiose Lietuvos vietose, 
tad pagal krikščionišką ir lietuvišką paprotį galėjo būti tose 
vietose pastatyti kryžiai ar koplytėlės, kurie ilgus metus pri- 
mintų lietuvių pasiryžimą iškovoti savo tėvynės laisvę, dides- 
nius mūšius bei slopintojų vartotas žiaurybes. Šitam prisiminimo 
pratęsimui pirmiausia ir norėjo užbėgti už akių Muravjovo įsa- 


kymas **, 
+ * * 


Sukilėlių būrius Lietuvoje sudarė įvairūs gyventojų sluoks- 
niai -- buvo čionai ir smulkiosios miesto inteligentijos atstovų, 
ir dalis nuskurdusios revoliucingos bajorijos, dvarų tarnautojų, 
amatininkų, taip pat studentų, karininkų ir nemaža kunigų. Ta- 
čiau pagrindinę sukilėlių dalį sudarė valstiečiai. Tai liudijo visi 
anų laikų duomenys: mūšių aprašymai, sukilėlių vadų kalbos, 
senesnių autorių raštai ir reliacijos, pagaliau pačių sukilimo mal- 
šintojų, rusų, pranešimai *““. Caro karininkai nuolat pranešdavo 
savo viršininkams, kad milžinišką įtaką valstiečiams daro kun. 
Mackevičiaus propaganda. Jo būriai visur globojami ir maitina- 
mi, jiems teikiamos reikalingos žinios. Labai daug aktyvių vals- 
tiečių žuvo nelygioj kovoj su reguliaria rusų kariuomene, daug 
pakliuvo į nelaisvę ir žiauraus Muravjovo Koriko teismo buvo 
nuteisti mirti ar ilgus metus kalėti Sibiro katorgoj. Tarp daug 
kitų ir mano senelis, valstietis Motiejus Neviera už tai, kad pri- 
klausė pats ir verbavo kitus savanorius į Liudviko Norbuto bū- 
rį, buvo nuteistas 12 metų katorgos darbų *'. 


Gausus valstiečių dalyvavimas sukilimę privertė caro val- 
džią 1863 m. rugpjūčio mėn. paskelbti įsakymą, kuriuo turėjo 

būti duota po 3 dešimtines žemės valstiečiams, netekusiems že- 
mės sudarant inventorius. Ir šiuokart buvo mėginama atitraukti 
valstiečius nuo sukilimo **, 

A. Storoženko savo bjauriame pamflete „Kunigas Mackevi- 
čius — maištininkų gaujos vadas“ rašo: „Paskutiniame mūsų ša- 
lies šiaurės vakarų sukilime labiausiai įniršusių revoliucionierių 
gaujai vadovavo kun. Mackevičius". O juk žinoma, kad kun. 
Mackevičiaus būrį sudarė beveik vien valstiečiai *?, 

Po penkiasdešimt metų rusų istorikas A. Milovidovas, dary- 
damas 1863 metų sukilimo apžvalgą, rašo: „Kunigas Mackevi- 
čius pasirodė buvęs gabiausias sukilimo Lietuvoje vadas, kuris 
nuo vasario iki gruodžio 5 d. (s. st.) sėkmingai priešinosi rusų 
kariuomenei ir, būdamas jos apsuptas, sugebėjo ištrūkti. Dau- 
giau kaip 10 kartų buvo sumuštas ir tiek pat kartų suformavo 
naujus būrius — suteikė daug rūpesčių Rusijos vyriausybei“ !90, 


* * * 


Lietuvių liaudis ilgai minėjo kun. Antaną Mackevičių, kaip 
tikrą vargšų žmonių gynėją ir visiškai pasiaukojusį dėl jų ge- 
rovės. Ilgai nenorėjo susitaikyti su mintimi, kad jo jau nebėra 
tarp gyvųjų. Kai kurie šių laikų istorijos tyrinėtojai yra užrašę, 
kad žemaičiai dar 1864 metų pavasarį tikėjo, jos jis nenumirė, 
bet gyvena ir pasirodysiąs prie Nevėžio upės su gausiu, gerai 
ginkluotu būriu. 

Kun. Mackevičiaus asmenybė negalėjo greit išnykti iš kai- 
mo žmonių atminimo, nes jie gerbė ir mokėjo kaip reikiant ver- 
tinti, o jo kilnūs darbai liko įamžinti istorijos lapuose!?!. 


1863--1864 metų sukilime Lietuvoje sukilėliai buvo aktyviai 
remiami rusų revoliucinės demokratijos. Daug rusų universitetų 
studentų ir generalinio štabo auklėtinių atvirai buvo palankūs 
sukilimui ir kuo galėdami įvairiais būdais stengėsi jungtis prie 
išsivadavimo iš caro vergijos. 

Vienas iš Muravjovo Koriko bendradarbių, remdamasis su- 
kilėlių belaisvių tardymo aktais, rašo: „Karininkų netrūko — 
nebuvo nė vieno būrio Lietuvoje, kur nebūtų atsiradę bent trys 
rusų armijos karininkai. Peterburgo komitetas gerai aprūpinda- 
vo Vilniaus skyrių karininkais" !02, 

Nemaža rusų karininkų ir eilinių kareivių perėjo į sukilėlių 
pusę, paaukodami savo gyvybę kovai dėl laisvės idealų, kiti pa- 
kliuvo nelaisvėn ir buvo nuožmiai nubausti. 

Dokumentai rodo, kad sukilėlių gretose Lietuvoje dalyvavo, 
be pačių lietuvių, ir kitų tautybių žmonių: lenkų, rusų, baltgu- 

džių, ukrainiečių, o kun. Mackevičiaus būry buvo kažkoks vo- 
kiečių kareivis Frydrichas, Florijonas d'Artuzi, prancūzas, netgi 
kun. Mackevičiaus adjutantas. 

Kaip pavyzdį pateiksiu kelių sukilėlių, kurie buvo paimti ne- 
laisvėn ir pasmerkti mirties bausme, pavardes: Pilipavičius, Ga- 
linaitis, Kasperavičius, Urbanavičius, Bulatovas, Blochinas, du 
broliai Grigoreščenkos, Lugaila, Malašauskas, Syčiukas, Žickis, 
Ciechanavičius, Jasinskis, Sanukovas, Kazakauskas, Kupriatka, 
Vaitulevičius, Zavistovskis, Čižikas, Astajevas, Šalevičius, Ma- 
leckas, Stanevičius, Stanišauskas Stasys ir kiti 103, 

Sukilimo Lietuvoje ir Baltgudijoje didumą ir energiją rodo di- 
dumas caro valdžios pavartotų jėgų jam nuslopinti. Iš 1863 m. 
Karo ministerijos pranešimo sužinome, jog Vilniaus karo apy- 
gardoje kovoje su sukilėliais dalyvavo: 123 495 įvairių rūšių ka- 
reivių, 122 armotos ir 52 šimtinės kazokų, o 1864 m. sausio 1 d.— 
144 876 kareiviai, 145 armotos ir 60 šimtinių kazokų !?*, 

1863—-1864 metų sukilimas buvo žiauriai nuslopintas, tačiau 
jis atliko didelį istorinį vaidmenį tolesniam lietuvių ir baltgu- 
džių tautiniam susipratimui. Taip pat padarė nemažą įtaką jų 
socialinei, ūkinei bei politinei pažangai. 


! Vaižgantas rašo, jog kun. Antano Mackevičiaus tikroji pavardė buvusi 
Mockus, 

Vaižganto laikais dar gyveno artimieji kun. Mackevičiaus giminės, būtent 
kun. Vincentas Mockus, ilgametis Vandžiogalos dekanas, ir jo brolis, Kauno 
Vytauto Didžiojo universiteto docentas, paskui profesoriavęs Veterinarijos aka- 
demijoj Lenkijoje. (Žr. Vaižgantas (kun. Tumas J.) Ks. Mackiewicz į bis- 
kup Wotonczewski ;/ Przegląd Wilenski. Wilno, 1933. Nr. 7, 8, 9). 

J. Žiugžda rašė, kad kun. Mackevičius yra gimęs 1828 m. (Žr. Žiug?- 
da J. Antanas Mackevičius. Vilnius, 1971. P. 21). 

Pats kun. Mackevičius tardymo komisijoje 1863 m. paklaustas, kiek turįs 
metų, atsakė: 37 metus. Vadinasi, buvo gimęs 1826 m. (Žr. ApxnB AeHHHTrpaA- 
ckoro oTĄeAeHHna MHcTHTyYTa McToOpHH Akai. Hayk CCCP (toliau AAOHH Ali). 
G. 115. A. 419, 

2Dubiecki M. Echa z Powstania Styczniowego. Zamošč, 1922, S. 46; 
CTopoxeHKO A. Kcenąs MaukeBWų, NPeABOAHTEAB IUNAHKH MATEJKHHKOB // 
BecrHHK Bananod Poccun. Bua*Ho, 1866. Km. 12. T. 1. C. 1. 

3 ApxHBHBIe MaTepHaAhi MypaBbeBckaro My3e3. BWABHa. 1913. U. 1. C. 257, 
299, 302. 

*Wycech C. Ks. Piotr Šciegienny. Warszawa, 1953, S. 40. 

"Dubiecki N. Echa z Powstania Styczniowego. S. 47. 

Š CropoxeHnkKoO A. Min. veik. P. 259—261; Vaižgantas. Ks. Mackie- 
wicz i biskup Wolonczewski // Przegląd Wilenski. 1933. Nr. 7, 8, 9. 

?"PrzyborowSki J. Dzieje 1863 roku. Krakow, 1902. T. 3. S. 24—27; 
Boccranne B AuTBe H BeAopyccHu. MockBa, 1965. C. 58; Mulevičius L, Liau- 
dies žadintojas ir vadas // Mokslas ir gyvenimas. 1963. Nr. 12; Bičkauskas- 
Gentvila L. 1863 metų sukilimas Lietuvoje. Vilnius, 1958. P. 168—--169. 

Š Przyborowski J. Min. veik. P. 27. 

2BRičkauskas-Cientvila L. Min. veik. P. 171. 

10 BoccTaHHe B AurBe H Benopyccnu. C. 61. 

"! AAOHH AH. C. 21—28; Orapes H. M. H36paHHEre COHaABHO-NOAKWTH- 
ueckHe H dHAOCO(bCKHe nponsBeAeHKHa. MockBa, 1952. T. 1. C. 478; MyxxHhųkaa 
tipayAa. 1862. Ne 3. 

1? Wydawnictwo materialow do historii powStania styczniowego 1863— 
1864. Lwow, 1881. T. 1. S. 157; Przyborowski J. Min. veik. P. 8; Bič- 
kauskas-Gentvila L. Min. veik. P. 201--206; Žiugžda J. Min. veik. 
P. 81;  ApxHBHbie MaTepuaA»i MypaBLeBckOoro My3e3. T. 6. Ų. 1. C. 217, 227; 
BuAenckMH BpeMeBHHHK. BHABbHa, 1913. 

3 Boceraune... C. 325; Alekna A. Žemaičių vyskupas Motiejus Valančius. 
Klaipėda, 1933. P. 135 ir kt. 

M Vaižgantas. Min. veik; Gieysztor J. Pamietniki. Wilno, 1921. 
7. 2. S. 19, 20. 

5Bialynia-Chotodecki J. Dowodcy oddzialow w powstaniu stycz- 
niowym i wSpolczesne piešni rewolucyjne, Lwow, 1907. S. 49; Žiugžda J. 
Min. veik. P. 89, 90. 

16 Maliszewski E. Rok 1863 // Wybor aktow i dokumentėw. Warsza- 
wa, 1923. S. 90, 91; Maksimaitienė O, Lietuvos sukilėlių kovos 1863— 
1864. Vilnius, 1869. P. 13, 

17 Zbior zeznan šledczych o przebiegu Powstania Styczniowego. "Warsza- 
wa, 1963. S. 326; Maksimaitienė O. Min. veik. P. 14, 15; Gieysztor J. 
Min. veik. T. 1. P. 222; Grabiec J. Rok 1863. Poznan, 1922, S. 96; Przy- 
borowski J. Min. veik. T. 3. P. 4—5. 

8 Maksimaitienė O. Min. veik. P, 23, 24. 

!9 Zbior zeznan šledczych... S. 372, 329; Grabiec J. Min. veik. P. 235; 
Kicanunoy I. CeūGiTE: Beunara. Minck, 1963. C. 93, 94. 

2 Maksimaitienė O. Min. veik. P. 27 (J. Geištoro parodymai). 

2! Ten pat. P. 28. 

22 Zbiėr zeznan šledczych... P. 329. 

> Grabiec J. Min. veik. P. 292, 293. 

** BoccTanne... C. 206; AAOHH AH. ĄokyMenTui, HašieKnimIe y A. Mait- 
keBHua. No 16. 

2 BoccTaune... C. 55—57; AAOHH AH. C. 21—29. 

5 Przyborowski J. Min. veik. T. 3. P. 27; Zielinski S. Bitwy i po- 
tyczki w 1863 r. // Muzeum Narodowe w Rapperswilu. Rapperswil, 1913. S, 288; 
AAOHH AH. Kun. Mackevičiaus parodymai; Halicz E. Polska szkota wojsko- 
wa w Genui-Cunev (1861—1862) // Biul. Wojskowy Akademii Polit. Ser. Histor. 
R. 5. 1959. Nr. 3. 5. 110—133. 

7 Diluski-Jablonowski B. Z powstania w roku 1863 na Žmudzi. 
Opis puikownika... Sprawozdanie z Zarządu Muzeum Polskiego w Rapperswilu. 
Paris, 1914. S. 53; Zielinski S. Min. veik. P. 287; BoccTaHKne... C. 441; MH- 
AOBHAĄOB A. IlepeueHs CTOAKHOBeHHH pyCcCcKHX BOHCK C MNOAbCKHMIH MNOBCTAHIja- 
MH B KaMMaHHH 1863—1864 roAoB. BuABHa, 1915. Ne 8. 

23 Maksimaitienė O. Min. veik. P. 107. 

2 Ksiąžek T, Mlynarski Z. Udzial Rosjan, Litwinėw, Biatorusinėw 
į Ukraincėw w powstaniu styczniowym. Warszawa, 1962. S. BoccTanne... C. 252; 
252; Čwiek Z. Przywodcy powstania styczniowego. Szešč sylwetek. Warszawa, 
1955. S. 39, 

30 Zieliūski S. Min. veik. P. 288; Maksimaitienė O. Min. veik. 
P. 114, 116, 

3 Koszczyc W. Zygmunt Sierakowski. Naczelny w6dz na Žmudzi w 
1863 roku. Lwow, 1891. S. 85, 90, 91. 

32 Strumph-Wojtkiewicz. Powstanie Styczniowe. Warszawa, 1963. 
S. 90, 91, 93; Koszczyc W. Min. veik. P. 96, 97; Grabiec J. Min. veik. 
P. 252, 254; Bičkauskas-Gentvila L. Min. veik. P. 210, 251. 

3 Koszczyc W. Min. veik. P. 98, 99, 100, 101; 

Maksimaitienė O. Min. veik. P. 119. 
34 RoccTanne... C. 189, 190; Maksimaitienė O. Min. veik. P. 120. 

35 Grabiec J. Min. veik. P. 156; Zielinski S. Min. veik. P. 293; 
Koszczyc W. Min. veik. P. 107, 108, 109; Maksimaitienė O. Min. 
veik. P. 1214; CmrAoB H. Curh3myuĄ CepaKoBCKMW H ero >KH3HB C NPEAINIECT- 
ByIOlHMH IOAbCKHMH MaHHbeCTaKHAMŲ B BuABHe B 1862—1863 roAax. BuAbHa, 
1867. C. 39, 

3 Maksimaitienė O. Min. veik. P. 141; Biblioteka Narodowa w 
Warszawie. Rankr. IV—6523. 

37 Zielinski S. Min. veik. P. 196; Bičkauskas-Gentvila L. 
Min. veik. P. 253; MunoBHAOB A. Min. veik. Nr. 8. 

38 BoccTanne... C. 210—212, 

3 JKypuan BOSHHBIX ĄeKcTBuA BHAeHcKoro BoeHnoro okpyra // Lietuvos 
TSR valstybinis istorinis archyvas. F. 494. Ap. 1. B. 854a; Zieliūski A. Min, 
veik. P. 196. 

9 Grabiec J. Min. veik. S. 284; Maksimaitienė O. Min. veik. 
P. 144—145. 

* Zielinski S. Min. veik. P. 305. 

*2 BoccTaune... C. 211. 

5 Maksimaitienė O. Min. veik, P. 145. 

* Wiadomošci 7 placu boju. Warszawa. 13.VIII.1863. Prasa tajna 7 lat 
1861—1864. Cz. 1. Warszawa, 1966. 

* KypuaA BOeHHBIx ĄekcTBHH BHAeHCKOro BOeHHOro okpyra. C. 299, 

* MunoBuAos C. Min. veik. P. 10. (Rankr.)) 

* Zielinski S. Min. veik. S. 307. 

* Ten pat; Maksimaitienė O, Min. veik. P. 210. 

* AAOHH AH. G. 115. B. 419 

"9 Zieliniski S. Min. veik. P. 307; Strumph-Wojtkiewicz. Min. 
veik, P. 182. 

5 Zieliūnski S. Min. veik. P. 307; AAOHH AH. O. 115. B. 419. A. 51. 


52 BoccTanne... C. 239; Kiorxaa MH. 3a Hamy 4 Bamy CBO60Ay. FepoH 
1863 roAa. MockBa, 1964. C. 298. 


* Ten pat; Maksimaitienė O. Min. veik. P. 211. 
5 BoccrauKe... C. 243; CTOpOxeHnKO A. Min, veik, P. 8. 


5 BmnenckHi BecTHHK 1863 roA. Ąeka6p». Ne 12; Žiugžda J. Mackevičius 
— Lietuvos valstiečių vadas kovoje prieš carizmą ir dvarininkus. Vilnius, 1951, 
P. 41; Juozapavičius P. Visada su liaudimi // Kauno tiesa. 1963. Nr. 305; 
ByTKoBckHuū H. H. H3 MoKNx BocNnoMKNHaHKK // HcTopHuecKHū BecTHHK. 1863. 
T. 14. C. 369, 


3 ByTrKOBCKHA H. H. Min. veik. P. 369. | 

57 Išliko pareiškimas tardymo komisijai ir laiškas, parašytas kalėjime |; 
BoccTaune... C. 55, 58—61. 

5 AAOHH AH. A. 1—25; BoccTaune... C. 252—253. 


* Janulaitis A. 1863—1864 metų veikėjai Lietuvoje. 1. Konstantinas 
Kalinauskas, 2. Zigmantas Sierakauskas, Žemaitijos vaivada, 3. Kunigas Antanas 
Mackevičius // Švietimo darbai. Kaunas, 1921. Nr. 1/4. P. 39; CTOpOxXeHKO 
A. Min. veik. P, 3. 

9 Kubicki P. Bojownicy kaplani za sprawę Košciola į Ojczyzny. Sando- 
mier, 1933. T. 2. S. 570—572; Žiugžda J. Mackevičius — Lietuvos valstiečių 
vadas... P. 23, 

“S AAOHH AH. A. 14. 

62 ĄoKyMeHTEI, HažšAeHHBIe y A. MaukeBuua BO BpeMA ero apecTa, Ne 26; 
BoccTaune... C. 58—61. 

6 Pamiętniki Jakoba Gieysztora z lat 1857—1865, popszedzone wspomnie- 
niami osobistymi prof. Tadeusza Korzona, Wilno, 1913. T. 2. S. 324. 

“4 Bikuličius V. Kelias iš Puidokynės // Jaunimo gretos. 1963. Nr. 12. 
P. 24; Juozapavičius P. Visada su liaudimi // Kauno tiesa. 1963. Nr. 305. 

6 CropoxeHKO A. Min. veik. P. 8; KiorxAaa H. Ba Kamy M Bally 
CB060Ay... C. 301. 

59 Mulevičius L. Liaudies žadintojas ir vadas // Mokslas ir gyveni- 
mas. Vilnius. 1663. Nr. 12; MakchMaKATeHe O. Bope 3a NpaBAĄy HapoA- 

6“ Dubiecki M. Min. veik. P. 57—58. 

68 Kiorxk Aa H. 3a namry w Bammry cBoG0Ay. C. 301; Dubiecki M. Min. 
veik. P. 58. 

S LimanowSki B. Historia powstania styczniowego Narodu Polskiego 
1863—1864. Lwow, 1909, S. 275; Vilniaus universiteto Mokslinė biblioteka. 
Rankr. sign. 156. P. 78—79. 

7 Przyborowski J. Min. veik. T. 5. P. 358; Dubiecki M. Min. 
veik. P. 58. 

"1 BoceTanne... C. 17 (ir toliau). 

72 AAOHH AH. A. 21. 

“8 Ten pat. P. 17. 

* BoccTanne... C. 18—19; Maksimaitienė O. Min. veik. P. 60. 
5 Grabiec J. Min. veik. P. 249. 
BoccTaHne... C. 43. 

"7 Ten pat. P. 204—205. 

78 Ten pat. P. 219; Grabiec J. Min. veik. P. 303, 

"Bičkauskas-Gentvila L. Min. veik. P. 269; BoccTanne... C. 224. 

50 Ten pat. P. 223. (Liutkevičius Eliziejus, gimė 1825, Lapiškių dvare, Pa- 
beržės vals, mokėsi Troškūnų bajorų vidurinėje mokykloje ir Peterburgo me- 
no akademijoje (1845—1853). Sugrižęs į Lietuvą piešdavo paveikslus bažnyčioms. 
Prasidėjus 1863 m. sukilimui, su Panevėžio gimnazijos mokytoju N. Lipskiu su- 
organizavo būrį Karpio miške ir prisijungė prie Sierakausko. Žuvo įnirtingose 
kautynėse 1863 m. spalio 30 d. /s. st./). 

5! BoccTauHne... C. 15l;Žiugp žda J. A. Mickevičius. P. 182; Bičkauskas 
Gentvila L. Min.. veik. P. 159, 

52 BoccTanne... C. 38, 

4 Boccranne... C. 74, 271. 

* Maksimaitienė O. Min. veik. P. 93; Grinius J. Lietuvos kry- 
žiai ir koplytėlės // Lietuvių Katalikų Mokslo Akademijos Metraštis. Roma, 
1970. T. 5. P. 19—20. 

5 Ojczyzna. Dziennik literacko-naukowy. Bendlikon (prie Ciuricho), 1865, 
Nr. 59, 

95 ApxHnBHBIlO MaTepuaAB! MypasseBcKoro My3e8. BuaBiia. 1915. Ų. 11. C. 123. 


97 RoceTaune... C. 56, 128. 
4—722 


50 KUN. FLORIJONAS NEVIERA 44* 


*“ Žiugžda J. Antanas Mackevičius. P. 175. 

9 CropoxeHko A. Min. veik. P. 243. 

10 APxHBHBIe MaTepHaA»I MypaBbeBcKoro My3e3... Ų. 11. C. XLI 

"| Dubiecki M. Min, veik. P. 63. 

V? GogieY N. V. Uosafat Ogriszko i pietierburgskij revoliucionny rzond. 
Wilna, 1879. S. 151. 

EDVARDAS VIDMANTAS 
KRAŽIŲ ĮVYKIŲ IŠTAKOS 


Religinis tautinis sąjūdis Lietuvoje reiškėsi įvairiais veiks- 
mais: pradedant priešinimuisi caro valdžios draudimui organizuo- 
ti bažnytines procesijas, statyti pakelėse kryžius, dėstyti mokyk- 
lose tikybą gimtąja kalba, iškilmingai palydėti mirusiuosius į 
kapus ir baigiant valdžios nurodymų bei įsakymų boikotavimu. 
Šiais veiksmais gyventojai gynė savo teises, siekė išsaugoti ti- 
kėjimą, gimtąją kalbą ir apginti bažnyčią nuo sunaikinimo. 

Prievartos ir jėgos naudojimą griaunant Katalikų Bažnyčią 
matome per visą caro okupacijos laikotarpį. Vien per 1832— 
1893 m. laikotarpį Žemaičių vyskupijoje rusų valdžia uždarė 46 
vienuolynus, 22 bažnyčias, filijas bei koplyčias. 

Nors caro valdžios represijos ir prievarta vienodai slėgė 
visus Lietuvos gyventojus, tačiau bažnyčių uždarymui atkakliau 
buvo priešinamasi Žemaitijoje. Kas lėmė tokį žemaičių elgesį, 
iš kur jie sėmėsi išminties ir ryžto? Ar Kražių įvykiai, sulaukę 
plataus atgarsio Lietuvoje ir už jos ribų, buvo atsitiktinis reiški- 
nys, kilęs spontaniškai, ar kryptingas veiksmas, su išankstine 
nuostata, veikimo programa? 

Norint nusakyti Kražių įvykių ištakas, būtų tikslinga palygin- 
ti su anksčiau vykusiomis panašaus pobūdžio akcijomis, nusta- 
tyti jų ryšius, bendruosius bruožus, veikimo taktiką ir jas su- 
sieti su XIX a. 7-0jo dešimtmečio pabaigos aktyvėjančio religi- 
nio tautinio sąjūdžio programa ir kiek šios programos idėjos tu- 
rėjo poveikio mūsų apžvelgiamiems įvykiams. 

Iš ankstesnio laikotarpio vienas ryškesnių gyventojų pasi- 
priešinimų bažnyčios uždarymui buvo 1886 m. Kęstaičiuose. Tiek 
Kęstaičiuose, tiek Kražiuose bažnyčias gynė vietos parapijų 
gyventojai. Tačiau matant, kad Kražiuose klostosi sunki situaci- 
ja ir turint galvoje Kęstaičių pasipriešinimo padarinius, bažny- 
čią padėjo ginti ir greta esančios parapijos: Raseinių, Šiaulių, 
Telšių, net Kauno ir Panevėžio tikintieji. Iš viso priskaičiuoja- 
ma per 20 parapijų. Kęstaičių bažnyčios uždarymui pasipriešino 
valstiečiai, o Kražiuose dalyvavo visų sluoksnių atstovai: vals- 
tiečiai, miestiečiai, dvarininkai. Kadangi į Kęstaičių gyventojų 
prašymą caras neatsižvelgė, tai kražiškiai, siekdami, kad jų bal-. 
sas būtų išgirstas, papildomai raštus siuntė į įvairias instituci- 
jas ir net į užsienio atstovybes, taip pat Austrijos, Vokietijos, 
Danijos, Anglijos ir Prancūzijos valstybių vadovams. Abiejų 
bažnyčių gynimas truko ilgai: Kęstaičiuose beveik du mėnesius, 
Kražiuose daugiau negu du mėnesius. Vadinasi, pasipriešinimo 

akcija buvo ne atsitiktinė, o sąmoningas organizuotas veiksmas, 
turintis aiškų tikslą. 

Vienas būdingiausių Kęstaičių ir Kražių gyventojų pasiprie- 
šinimo bruožų buvo tas, kad tas pasipriešinimas buvo taikaus po- 
būdžio. Kada į Kęstaičius atvyko Kauno gubernatorius su keliais 
eskadronais kariuomenės, tikinčiuosius rado bažnyčioje: jie klū- 
pėdami ir susikibę rankomis giedojo šventas giesmes. Taip pat 
ir Kražiuose gubernatorius, atvykęs uždaryti bažnyčios, buvo su- 
tiktas taikiai. Gynėjai atvykusiuosius prie bažnyčios durų pasi- 
tiko su kryžiumi ir caro paveikslu. Susirinkę gyventojai reikala- 
vo vieno dalyko: parodyti caro įsakymą apie bažnyčios uždary- 
mą. Kadangi tokio įsakymo gubernatorius neturėjo, bažnyčios 
gynėjai pasiūlė palaukti, kol caras atsiųs atsakymą į jų raštus. 
Gyventojų siūlomas sprendimas valdžiai buvo logiškas, taikus 
ir turėjo teisinį pagrindą. 

Grumtynės Kęstaičiuose įvyko tada, kai kareiviai pradėjo po 
vieną žmogų vesti iš bažnyčios ir mušti. Kražiuose —- kai atokiau 
stovėję žmonės pamatė žandarų varomus sukruvintus savo tėvus, 
seseris, griebėsi kuolų, akmenų ir pradėjo juos ginti. 

Žemaičių kova dėl bažnyčios kartu buvo ir kova dėl tautos 
gyvasties išsaugojimo. Pati kova atitiko varpininko J. Adomaičio- 
Šerno sampratą, kad katalikybė esanti susiliejusi su tautybė 
taip, jog neaišku, kur baigiasi viena ir prasideda kita, tad vals- 
tiečiai drauge gynė ir savo Tėvynę. Jie Bažnyčios griovimo ak- 
cijoje matė platesnius valdžios tikslus — gyventojus paversti sta- 
čiatikiais. Kęstaičių vienuolyno bei kunigų prieglaudos nekilno- 
jamas turtas buvo atiduotas Skuodo stačiatikių dvasininkams. Vi- 
siems buvo suprantama, kam Žemaitijoje buvo statomos cerk- 
vės, nors ten rusų beveik nebuvo. Kražių vienuolynui priklausęs 
Audenių dvaras buvo paskirtas rusų kolonistams, o nugriautos 
bažnyčios ir vienuolyno ūkio pastatų medžiagą valdžia planavo 
panaudoti žemės ūkio mokyklos Kražiuose statybai. 

Žemaičių veiksmai sutampa su vyskupo M. Valančiaus pasi- 
priešinimo caro valdžios prievartai programos dvasia ir taktika. 
Toji programa buvo paskelbta 1868—1869 m. vadinamosiose po- 
litinėse knygelėse. Vyskupas leidinyje „Vargai Bažnyčios Kata- 
likų Lietuvoje ir Žemaičiuose“ ragina skaitytojus visus prispau- 
dimus kentėti ir tol vyresnybės klausyti, kol nelieps daryti ką 
nors priešinga katalikų tikėjimui (p. 5). Kitame leidinyje, nu- 
švietęs sunkią gyventojų padėtį, katalikų dvasininkijos perse- 
kiojimą, vyskupas klausia, ką daryti? Atsako šitaip: melstis už 
savo nuodėmes ir nebegerti degtinės. Drauge primena atvejus, 
kai prievarta verčiami į stačiatikybę vyrai pasipriešindavę val- 
džiai. O knygelėje „Perspėjimas apie šventą tikėjimą, 0 ypatin- 

gai apie Jėžaus Kristaus Bažnyčią“ Valančius ragina tikinčiuosius 
nenusigąsti persekiojimų, ,„bet džiaugtis, jog galėsite parodyti 
savo tvirtybės tikėjime, jog turėsite pareigą parodyti ne esant 
išgamomis, bet tokiais pat katalikais, kaip senovėje“ (p. 20). Vys- 
kupas M. Valančius, neakcentuodamas politinės kovos, ragina 
gyventojus priešintis visokiems Bažnyčios persekiojimams tai- 
kant pasyvias pasipriešinimo formas. Iš tikrųjų jo politinės knyge- 
lės tuo metu buvo vienintelis šaltinis, nušvietęs susidariusią sun- 
kią padėtį Lietuvoje ir žadinęs religinius, tautinius žmonių jaus- 
mus. Reikia sutikti su V. Biržiškos mintimi, kad M. Valančius 
parengė „pirmutinę, kad ir siaurose ribose, aktingą lietuvių po- 
litinę programą, kuri viešpatavo iki pat „Aušros“ laikų“. Reikė- 
tų pridurti, kad ne tik iki „Aušros“ laikų, bet ir vėliau. Politinės 
knygelės orientavo visuomenės elgesį susidariusioje situacijoje, 
skatino ją priešintis persekiojimui. Konkrečiais faktais vysku- 
pas siekė parodyti skaitytojams gresiantį pavojų, psichologiškai 
paveikti valstiečius, išsklaidyti jų baimę, juos padrąsinti. 

Taigi Kęstaičių ir Kražių įvykių eiga ir taktika sutampa su 
Valančiaus programoje keliamais uždaviniais ir jais, matyt, bu- 
vo vadovaujamasi. Reikia pasakyti, kad Valančiaus politinės 
knygelės Žemaitijoje buvo plačiai paplitusios ir gyventojų skai- 
tomos. Todėl praėjus 15 metų nuo jų išleidimo ir vėliau tų lei- 
dinių ir jų idėjų, reikia manyti, religingi žemaičiai neužmiršo. 

Svarbų vaidmenį Kražių įvykių eigai turėjo ir Žemaičių vys- 
kupijos dvasininkų leidžiamas laikraštis „Žemaičių ir Lietuvos 
apžvalga". Laikraštis žadino gyventojų budrumą, ragino ginti 
Bažnyčią, priešintis caro priespaudai. Yra žinoma, kad bręstant 
Kražių įvykiams pasipriešinimo akcijai vadovavo aplinkinių pa- 
rapijų jaunieji kunigai, o laikraštis padėjo formuoti visuomenės 
nuomonę. Kun. Pakalniškis ,,Žemaičių ir Lietuvos apžvalgoje" ra- 
šė, kad valdžia, kuri skriaudžianti ir kankinanti katalikus, esanti 
na Dievo, bet velnio veikiama, todėl priešintis jai Bažnyčios 
mokslas nedraudžiąs. Kražių benediktinių vienuolyno ir jo baž- 
nyčios uždarymas truko daugiau negu dvejus metus. Per tą lai- 
kotarpi kunigai, ypač Kauno kunigų seminarijoje veikusios nele- 
galios organizacijos nariai, klierikai ruošė gyventojus pasiprieši- 
nimui. 1892 m. „Žemaičių ir Lietuvos apžvalgoje“ buvo paskelb- 
tas kreipimasis į gyventojus, kur buvo perspėjama apie Kražių 
bažnyčios uždarymą. Kunigų veiklai pritarė tuometinis Žemai- 
čių vyskupas Paliulionis. Jis moraliai ir materialiai rėmė kuni- 
gų nelegaliai leidžiamą laikraštį, ragino dvasininkus rašyti laip 
ir tokia dvasia, kaip rašė vyskupas M. Valančius. 

Taigi Kražių įvykiai, gyventojų priešinimasis valdžios savi- 
valei buvo vyskupo M. Valančiaus pradėto darbo tąsa, paskelb- 
tos veiklos programos, naudojamos taktikos atspindys. 

Reikėtų pakalbėti ir apie gynėjus, paprastų žmonių drąsą, 
ryžtą ir atkaklumą, pareigos ir atsakomybės jausmą ginant Baž- 
nyčią ir Tėvynę bei kitas savybes, kurias galima nusakyti dviem 
žodžiais: „žemaičių charakteris“. 

Turbūt šio krašto žmonių charakteris formavosi ištisus šimt- 
mečius. Ilgai trukę kryžiuočių puolimai ir krašto niokojimas, pa- 
stovus savos žemės nuo svetimšalių gynimas ugdė atkaklumą, 
savarankiškumą. Tuos žemaičių bruožus matome ir Kražių bei 
Kęstaičių įvykiuose. Kai caro valdžiai per du mėnesius nepa- 
vyko uždaryti Kęstaičių bažnyčios, Kauno gubernatorius iškvietė 
Alsėdžių dekaną kun. Tamošauską ir kleboną kun. Mažeiką ir 
įpareigojo atkalbėti žmones nuo pasipriešinimo ir iš bažnyčios 
išnešti Švenčiausiąjį Sakramentą. Tačiau žmonės, nors jiems ku- 
nigai buvo didžiausias autoritetas, nepaklausė. Jie suprato, kad 
kunigai tai daro iš prievartos. Panašiai buvo ir Kražiuose. Baž- 
nyčios gynimo organizatoriai buvo savimi pasitikintys, tvirtai 
laikėsi, su atvykusia valdžia nėjo į kompromisus, reikalavo tei- 
singumo ir teisėtumo. Kai Kauno gubernatorius Klingenbergas 
ir jo palyda buvo uždaryti bažnyčioje, ekscesų nekėlė, tik iš gu- 
bernatoriaus pareikalavo parašyti protokolą, kur būtų išdėstyti 
visi valdžios padaryti nusikaltimai. 

Vykstant teismo procesui, kur pasipriešinimo dalyvius gynė 
žymiausi Rusijos advokatai, apie žemaičius buvo kalbama ge- 
rais žodžiais: jie nebuvo ginkluoti; žmonės dievobaimingi ir iš- 
tikimi, santūrūs, nepripažino valdžios savivalės ir iš jos reika- 
lavo teisingumo, iškilusias problemas norėjo spręsti taikiai ir 
pagal veikiančius įstatymus. 

Kražių įvykiai ne tik išryškino gyventojų moralinius bruo- 
žus, jų atsakomybės suvokimą, pasiaukojimą, meilę savo Bažny- 
čiai ir Tėvynei, bet ir parodė veiklos savarankiškumą. Kita ver- 
tus, Kražių įvykiai buvo vyskupo M. Valančiaus organizuoto 
pasipriešinimo carizmui tąsa. 


PAULIUS SUBAČIUS 


PIRMASIS POETINIS KURINYS 
APIE KRAŽIŲ ĮVYKIUS 


Šiame straipsnyje mėginamas detalizuoti vienas 1893 m. Kra- 
žių įvykių sukelto atgarsio narelis, turėjęs įtakos gilesnei vi- 
suomeninei kražiškių pasipriešinimo refleksijai. Tai pirmasis gro- 
žinės literatūros kūrinys, pasirodęs ano meto spaudoje, kurio 
meninė erdvė yra faktiniai ir emociniai žemaičių atsako į dva- 
sios niokojimą momentai — Silvestro Gimžausko poemėlė „Kra- 
žiečių atminčiai“. Ji pirmą sykį išspausdinta JAV, 1894 m. 43-ia- 
me „Vienybės lietuvninkų“ numeryje (taigi, atsižvelgiant į to 
meto korespondencijos tempus, parašyta, matyt, netrukus po 
kruvinojo susidorojimo). Vėliau kūrinys dar skelbtas kontrafak- 
cinėje poeto knygutėje „Kelios istoriškos dainos“ !. Iš karto rei- 
kia pasakyti, kad Vaclovas Biržiška yra abejojęs dėl aptariamo 
teksto autorystės, užsiminęs, kad poemėlę būtų galima priskirti 
Vincui Jokubynui. Tačiau tekstologinė analizė neteikia progos 
neigti Gimžausko autorystę. Greičiau priešingai, --- kalbos ir poe- 
tinės struktūros nagrinėjimas rodo „Kražiečių atminčiai" esant 
labai panašią į kitus ilgesnius poeto eiliavimus. Informacija apie 
Kražių įvykius Gimžauską pasiekė tikriausiai iš Žemaičių ir Lie- 
tuvos apžvalgos“ puslapių. „„Apžvalgoje“ buvo skelbta Kražių 
bažnyčios ir vienuolyno nuniokojimo priešistorė, o vėliau emo- 
cingai, kiek hiperbolizuotai papasakoti ir žudynių vaizdai. Šiame 
aptarime nevengiama ilgesnių citatų, nes kūrinys menkai žino- 
mas net ir besidomintiems. 


Poemėlėje chronologiškai pasakojami svarbiausi Kražių įvy- 
kių momentai: vienuolyno uždarymas, caro valdininkų planai už- 
daryti mūrinę bažnyčią, valstiečių prašymai ir protestai carui, 
Klingenbergo žandarų siautėjimas, kazokų egzekucijos ir kra- 
žiškių trėmimas. Kūrinys pradedamas lietuviškai religinei pasau- 
lėjautai itin svarbiu skausmo kalavijais persmeigtos širdies įvaiZ- 
džiu: 

Su perdurta širdžia ir pilna kartybės, 

Su dūšia prislėgta nerimo, liūdnybės, 
Gręžiuosi prie Kražių... ir sų ašaromis 
Skelbiu kankynes jų gailiomis raudomis, 


Nuoširdžiu, pirmuoju asmeniu reiškiamu emociniu santykiu 
poetas iš karto žengia žingsnį į šalį nuo publicistinio laikraštinių 
apžvalgų patoso, suteikia šiam gilesnio asmeninio išgyvenimo 
matmenį. 

Sunkiai atsidusę, paklausykit, broliai, 
Kaip, už ką kražiečius kankino maskoliai, — 


bičiulišku kreipiniu Gimžauskas mėgina skaitytoją padaryti su- 
interesuotu toliau dėstomų įvykių stebėtoju, o drauge suteikti 
sugestyvumo epiniams paveikslams. Į nuoseklų objektyvistinį 
pasakojimą autorius nuolat įterpia keleriopų pastebėjimų, neven- 
gia savo poziciją atskleisti vienu kitu ryškios konotacijos žodžiu. 
Dažniausiai jie subordinuoti rusų valdžios kaip šėtono valdžios 
idėjai pagrįsti: 


Prie klioštoriaus mūro bažnyčia stovėjo, 
Bet ir tos šėtonas žmonėms pavydėjo. 


Es] 


Mat carai maskolių, kad tikt primanytų, 
Tai tuoj atskalūnais visus padarytų. 


|] 


Maskoliai mus nori velniais padaryti, 
Todėl ir pradėjo bažnyčias ardyti! 


Poetas eksploatuoja visą smerkiančių vertinimų diapazoną, 
nuo nuostabos sukelto skėstelėjimo rankomis: 


Štai tau ir malonė šviesiausiojo caro, 
Kad jam pasiskųsi — jis kalinin varo! — 


iki istorinių palyginimų bei visuomeninės opinijos argumentų: 


Nerono bendryba, kaip matos, atgijo, 
Caruose maskolių nūn įsikūnijo, 

Nes kas to neskaitė, kas to negirdėjo, 
Kad jie katalikų daug kraujo praliejo! .. 


mai. Dažniausiai jais apeliuojama į Aukščiausiąjį bei Biblijos 
autoritetą: 


Dieve, triskart šventas, pažvelk ant maskolių, 
Pasotink nors sykį kraujais mūsų brolių! 


Ižad] 

Kursai paskandinai būrius Paraono *, 
Užtaryk už kraują mūsų tėvų, brolių 

Ir marias raudonas užgriauk ant maskolių! 
Jei nenori verstis žvėrys užkietėję; 

Jei nuog jų tike kenčia žmonės nekaltiejie 
Tai prašyk Aukščiausį, kad susimylėtų, 
Tuos priešus tikybos plėgoms suturėtų! 


Tačiau Gimžauskas bene pirmą sykį lietuvių poezijoje žval- 
gosi savo retorikos adresato ne tik Danguose, bet ir žemėje, Va- 
karuose, orientuojasi į demokratiškų Europos visuomenių savi- 
monę, demonstruodamas modernų požiūrį į socialinių ir tautinių 
problemų veiksnius: 


O šviesi Europa, kur sąjausmas tavo, 
Kursai kitkart tankiai varguolius vadavo? 
Jei nūn dar bulgarus moki paturėti, 
Tai kodėl Lietuvai nenori padėti? — 


kreipiasi Gimžauskas, atskleisdamas Kražių įvykių tarplautinį 
kontekstą, kurį itin akcentavo to meto lietuvių spauda. 

Pabrėžtinas poeto emocijas perteikiančių vaizdžių veiksmažo- 
džių ekspresyvumas: „marias raudonas užgriauti“, „nakčia al- 
brazdėjo paveikslu šėtonų", „,„žmonelių apsčiai primarmėjo"“, „kal- 
kių duobėn grūdo“, „prispeitę nagaikomis šėrė“, „būdu žmogžu- 
džių kražiečius aptausė“, „greitai nutrinkėjo"“ ir t.t. Veiksmo 
vaizdumu itin išsiskiria kazokų siautėjimą bažnyčioje atkurian- 
čios eilutės: 


O žvėrys kazokai, vos tiktai atkūrė, 

Iš šaudyklių šaudė, ragotinėms dūrė; 

Su arkliais ant žmonių kaip šėtonai lipo, 
Grūdosi bažnyčion, po kojomis trypė... 
Du raitu per galvas altoriop prijojo, 

Ir šventuosius vaizdus su kardais kapojo. 
Sumišo bažnyčioj mirštančių šaukimas 

Ir bjaurių kazokų velniškas keikimas! 
Bažnyčia kraujuose, budeliai netilsta, 
Kaskart dar didesnė skerdynė pakilsta. .. 


Pastarosiose eilutėse poetas, pereidamas nuo būtojo prie esa- 
mojo laiko ir pavartodamas veiksmažodžio elipsę („Bažnyčia 
kraujuose') pirmiau pateiktą veiksmo detalių mozaiką sutelkia 
į vientisą žudynių tantasmagorijos vaizdinį. Kur ne kur jam pa- 

siseka puikiai suderinti frazeologizmu reiškiamą emociją bei epi- 
nį paveikslą, rasti semantinės opozicijos paryškinamą netikėtą ri- 
mą, pasiekiant intencijos ir formos adekvatumą: 


Minint, kas ten darės, mano plaukai stojas! 
Bažnyčioj giedojo „Dievas Gelbėtojas“. 


Autorius neslepia savo pastangų ne vien papasakoti istoriją 
bei sukelti užuojautos jausmą, bet ir paskatinti skaitytoją sekti 
kražiškių pavyzdžiu. Kražių parapijiečių nusiteikimas bent kelio- 
se teksto vietose perteikiamas abstrakčiomis deklaracijomis, kaip 
antai: 

Tą visą pamatę kražiečiai dievoti 
Nusprendė bažnyčios šventvagiams neduoti: 
Nusprendė ją ginti ašaroms maldomis, 

O jeigu reikėtų, tai kad ir galvomis. 


Tačiau daug įspūdingesnė personalistinė ryžto ir stiprybės iš- 
raiška, kurios poetinę versiją norėtume pacituoti ištisai: 


Kas kenčia už tiesą, tas Dievo pagirtas, 

Buvo paguldytas vienas vyras tvirtas; 

Puskapį ir dešimts jam nagaikų davė; 

„Ar gana bus?“ — klausė, — „kaip jauti tu save?" 
Atsakė: „kad norit, daugiaus galit duoti". 

Tai ir vėl pradėjo nagaikoms kapoti: 

Dvidešimts pridėjus, vėl tas pats klausimas, 

Ir ne kits, kaip pirmas, jo atsiliepimas. 

Ir vėl plakė auką, bet skaitliaus nedarė 

Po dešimts minučių ans didvyris tarė: 

„Lak, šuo, kraują mano!" —-ir skęsdams kraujuose 
Ant žemės nutilo, kad šauktų danguose; 

Kad šauktų maskoliams Dievo atkeršimo, 

O mumis kantrybės ir pasišventimo! 


Silvestras Gimžauskas, kuriam nebuvo svetima tiek ankstesnės 
lietuvių literatūros didaktinė tendencija, tiek XIX a. pabaigoje 
vyravusi publicistinė stilistika, greta vaizdaus kražiškių susitelki- 
mo paveikslo, pateikia ir tiesiai skaitytojui adresuojamų patari- 
mų bei paraginimų: 


Ir galvas, iš tikro, geriaus paguldyti, 
Neigu duot maskoliams bažnyčias ardyti. 


Itin sutelktų, visą visuomenę bei moralinę autoriaus progra- 
mą apimančiu kreipiniu poemėlė yra baigiama: 

O broliai lietuviai, kaip Kražiai darykim: 
Už savo bažnyčias kriūtis pastatykim 

Ir Lietuvos šneką mylėkim, guodokim, 
Kaip lietuviais buvom ir būt nenustokin! 
Nebijokim kęsti už Dievą, Tėvynę, 

Bet gerti pameskim alų ir degtinę; 
Lietuviškų knygų prispirkę skaitykim 

Ir kur mes jas gaunam, gudams nesakykim! 


Be abejo, aptartosios poemėlės negalėtume priskirti prie lite- 
ratūros šedevrų, itin nesėkmingos tos teksto atkarpos, kuriose poe- 
tas su kronikininko tikslumų mėgina perteikti įvykių Nnuoseklu- 
mą. Jai trūksta krintančių į akis žmonių paveikslų, kartojasi tie 
patys įvaizdžiai, epitetai, struktūros modeliai. Paieškoję išlepinto 
šių dienų skaitytojo akimis, rastume įvairių stilistinių Tiktų, o li- 
beralus ideologas gal įžvelgtų perdėtą lietuvių aukštinimą. Tačiau 
eiliavimo kultūra, retorinių figūrų įvairove, o svarbiausia —idė- 
jine orientacija poemėlė prilygsta, o greičiau pranoksta kitus 
XIX a. pabaigos visuomeninės tematikos epinius eiliuotus kūri- 
nius, joje galima įžvelgti kai kurias tautinės savimonės moder- 
nėjimo tendencijas. Kultūros istorijai ji svarbi kaip tekstas, pa- 
dėjęs suvokti Kražių prasmę tautiškai prakuntantiems kaimo žmo- 
nėms. 


! Visos pateiktos citatos yra redaguotos atsižvelgiant į abi minėtas publi- 
kacijas. 

2 Mozė, 

3 Faraono. 

Mes ne tik meldžiamės už mirusius, 
bet ir mokomės iš jų, 
nes jie nesiliauja mums kalbėję 
apie didžią gyvenimo vertę, — 
apie laimę čia, žemėje, mylėti Viešpatį, 
mylėli žmogų, kurti ir būti savo 
pareigos žmogumi. 

A. Sušinshus 


Ilgus amžius lietuvių tauta, svetimų valstybių engiama, visam 
pasauliui nuolat primindavo savo buvimą. Kuo labiau buvo sie- 
kiama Lietuvą užgniaužti, tuo stiprėjo ir augo jos pasipriešini- 
mas. Gerai žinomi XIX amžiaus įvykiai: 1830—1831 ir 1863— 
1864 metų sukilimai, ne mažiau garsūs 1893 m. lapkričio 22 d. 
Kražių įvykiai, sukėlę pasaulio žmonių pasipiktinimą caro val- 
džios vykdoma nacionalinės priespaudos ir kitatikių nepakantu- 
mo politika. Šis, jau gerokai prieš šimtą metų įvykęs susidoroji- 
mas su tikinčiaisiais, liko gyvas tautos atmintyje, stengtasi, kiek 
buvo įmanoma, pagerbti žuvusiuosius, jų pavyzdžiu skatinti su- 
sitelkimą ir ištikimybę tautai ir lietuvybei. Pagarba žuvusiesiems 
buvo reiškiama gyvu bei spausdintu žodžiu. 

Kražių įvykius aptariančius darbus galima suskirstyti į ke- 
turis laikotarpius: 1) Lietuvai esant carinės imperijos sudėtyje; 
2) nepriklausomoje — tarpukario Lietuvoje; 3) sovietinės okupa- 
cijos metu, 4) Lietuvai vėl tapus nepriklausoma valstybe. 

Pirmo laikotarpio Kražių įvykiams atminti literatūra apžvelg- 
ta dr. Leono Mulevičiaus priešmirtinėje monografijoje !, kurios 
santrauką čia perteikiame. 

Kruvinieji Kražių įvykiai nedelsiant sulaukė atgarsio spau- 
doje?. Oficialioji Rusijos spauda, be abejo, siekė kuo mažiau 
rašyti apie caro valdžios represines priemones, kad žinios nepa- 
tektų į užsienį ir nekompromituotų carizmo politikos. Reakcinė 
vietos spauda naudojo suklastotus faktus, kiek galėdama juos 
menkino. 

Kražių įvykius bei jų dalyvių teismą Vilniuje plačiai apra- 
šė užsienio — Vokietijos, Italijos, Prancūzijos, Anglijos, JAV ir 
daugelio kitų kraštų spauda. Daugiausia šie įvykiai buvo minė- 
ti lenkų spaudoje, traktuojant juos kaip lenkų tautybės žmonių 
kovą dėl savo tikėjimo išsaugojimo. Šį savo teiginį lenkų laik- 
raščiai motyvavo tuo, kad daugelis Kražių gyventojų esą lenkai, 
o miestelyje vyraujanti lenkų kalba, ją vartoją net ir lietuviai. 
Dėl Kražių gyventojų tautybės kilęs smarkus ginčas Amerikoje 
lietuviams išėjo į naudą: išpopuliarino Kražių, taip pat Lietuvos 

vardą pasaulyje, pažadino JAV lietuvių tautinę savimonę, pa- 
skatino juos organizuotis, kurti savarankiškas, nepriklausomas 
nuo lenkų parapijas su savo bažnyčiomis, mokyklomis, SaAEL 
jomis. 

Labai atidžiai Kražių įvykius sekė ir juos aprašinėjo Tilžėje 
ėję lietuviški laikraščiai „Žemaičių ir Lietuvos apžvalga", ,Var- 
pas“, „Ūkininkas“. Kartu su lietuviškomis knygelėmis jie slapta 
buvo platinami ne tik Kražių apylinkėse, bet ir visoje Lietu- 
voje. 

Užsienio, ypač JAV lietuviai, sužinoję apie Kražių įvykius, 
ne tik juos aprašinėjo, bet rengė ir protesto demonstracijas, mi- 
tingus, buvo laikomos gedulingos pamaldos žuvusiesiems, Taip 
pat buvo steigiamos draugijos, klubai, renkamos lėšos pamink- 
lams statyti bei Lietuvos žmonėms remti, šia tematika rašomi li- 
teratūriniai kūriniai, leidžiamos knygos lietuvių, anglų, prancū- 
zų, vokiečių bei kitomis kalbomis. 

Kražių įvykių dešimtmečio minėjimo proga „Darbininkų bal- 
se" išspausdintas V. Kapsuko straipsnis „Kražių skerdynės pa- 
minėjimas 1893—1903)“3, keli puslapiai šiems įvykiams skirti 


ir 1904 metų darbininkų kalendoriuje *. 
* + * 


Tarpukario Lietuvoje iškilmingai paminėtos 40-osios šiurpių 
Kražių įvykių metinės. Be to, pasirodė keletas darbų ir iki šio 
minėjimo. 1927 m. Kaune išleista 18 puslapių knygelė „Kražiai“ 
su pseudonimu P. S., 1928 m. — M. Krupavičiaus knygelė „„Dan- 
gaus šviesa“, taip pat skirta Kražiams. Apie Kražių įvykius kal- 
bama ir J. Tumo knygelėje, 1929 m. išleistoje Klaipėdoje,— 
„Motiejus Valančius Žemaičių vyskupas. Pastabos pačiam sau“; 
tais pačiais metais Kaune išleistos knygos: M. Valančiaus „„Mas- 
koliams katalikus persekiojant (surašė ir paaiškino J. Tumas)“ 
bei J. ŽĮebrio| „Kražių skerdynė ir jos pasekmė" (surinko, ir pa- 
aiškino doc. J. Tumas). 

1933 m., rengiantis Kražių įvykių 40-mečio paminėjimui, bu- 
vo rašoma: „Jau 40 metų praslinko po šio neužmirštamo Lietu- 
vai ir lietuviams įvykio. Bet... iki šiol mes apie Kražių tragedi- 
ją beveik nieko nežinojome. 

Jaunoji karta beveik nieko nežino, kas darėsi prieš 40 metų 
Kražiuose (įsiklausykime, argi tai, kas buvo rašyta prieš 60 me- 
tų, netinka šiai dienai?! — A. V.) ... Bet dar skaudžiau, kad 
mes nepažįstame tų tautos didvyrių, kurie, nebodami kazokų na- 
gaikų, kardų ir kulkų, stojo ginti savo teisių su spragilais, laz- 
domis ir kumštimis. Mes nepažįstame daugelio tų pasišventėlių, 
kurie paaukojo savo galvas už mūsų tikėjimą ir lietuvybę... ku- 
rie turėtų mums būti amžinu didvyriškumo pavyzdžiu... minint 

40 metų sukaktuves ir, jau Nepriklausomoje Lietuvoje, būtinai 
turime įamžinti šios liūdnos tragedijos įvykius. Įamžinti ne tik 
popieriuje, bet ir širdyje... jaunimas turi pažinti mūsų tėvų var- 
go kelius ir pasišventimą, kad galėtų stiprinti savo meilę tėvy- 
nei Lietuvai“ ?. 

1933 m. net trylikoje Lietuvos laikraščių bei žurnalų pasirodė 
25 didesni ar mažesni straipsniai?, kai kurie jų spausdinti net 
keliuose numeriuose. Keletą jų apžvelgsime detaliau. 

Kražius paminėjo mėnesinis kultūros žurnalas „Vairas“ '; 
K. B. inicialais pasirašytu straipsniu „Kruvinieji 1833 m. Kražiai. 
40 metų sukakčiai paminėti“. Pavadinime, be abejo, korektūros 
klaida, nes tekste visur kalbama apie 1893 metus. Autorius, pa- 
teikęs trumpą priešistorę, nurodęs, kad „tais laikais vienuoly- 
nai ir bažnyčios buvo vienas svarbiausių lietuvių tautinių židi- 
nių, tai rusų valdžia pirmus savo rusinimo politikos smūgius 
kreipė į katalikų bažnyčios persekiojimus“, pasakoja apie caro 
valdžios pastangas uždaryti ir Kražių bažnyčią. „Čia tai prasidė- 
jo reta ne tik Lietuvoje, bet ir visame pasaulyje drama. Vieno- 
je pusėje stojo rusų brutali jėga ir Katalikų Bažnyčios vadovy- 
bė, pastaroji bent oficialiai, o antroje pusėje nepalaužiamos va- 
lios savo reikalams ginti Kražių ir apylinkės parapijų Žmonės. 
Kunigų prašymai geruoju atiduoti bažnyčią neturėjo pasek- 
mės“*, Autorius vaizdžiai pasakoja apie budėjimus bažnyčioje, 
apie žiaurų gubernatoriaus Klingenbergo elgesį su bažnyčios gy- 
nėjais, kazokų niokojamą bažnyčią ir miestelį. 

Straipsnyje akcentuojama šios šiurpios tragedijos reikšmė 
Katalikų Bažnyčiai ir visai lietuvių tautai: „Nors Kražių baž- 
nyčia ir liko uždaryta, bet skerdynių reikšmė buvo labai didelė. 
Po Kražių skerdynių rusų valdžia turėjo stabtelėti savo nepro- 
tingoje politikoje. Gubernatorius Klingenbergas greit buvo at- 
statytas ir iškeltas kitur, o tokių brutalių priemonių daugiau ne- 
bevartota. Kražių skerdynių nekaltų žmonių kraujas atpirko ne 
vieną rusų uždaryti numatytą bažnyčią. Viešoji opinija rusų po- 
litikos priemones pasmerkė“ ?. 

Autorius siūlo dar likusiems gyviems šių skerdynių daly- 
viams, jų šeimos nariams išleisti ir įteikti bent atitinkamus me- 
dalius, o 50 metų sukakčiai paminėti — pastatyti monumentalų 
paminklą. 

„Tik 40 metų skiria mus nuo Kražių įvykių, — rašė A. Rondo- 
manskis,— o jau mažai tėra mūsų tarpe žmonių, kurie gerai juos 
atsimena, bet dar mažiau yra tokių, kurie teisingai jų reikšmę 
lietuvystei įvertins. Bent daugelis mano, kad tai buvęs sufanta- 


zuotų abiejų lyčių davatkų ekspromtiškas inteligentų (dvasiš- 

kių) sukurstytas išsišokimas, kurį išpūtus atsitiktinai buvo gauta 
šiokios tokios naudos ir pačiai lietuvystei“ '?, 

Kražių įvykiams suprasti ir įvertinti A. Rondomanskis pasi- 
rinko svarbius įvykius, turėjusius lemiamą reikšme Lietuvos 
istorijai: 1794, 1831, 1863 m. sukilimus, dėsningai vedusius prie 
Kražių įvykių. „...kiekvienas toks tautos sukrėtimas sukelda- 
vo visose galvose naujų minčių, atgaivindavo senų, pamirštų pro- 
senių aspiracijas ir kalte kalė mūsų protėvių galvosna, kad rei- 
kalinga atgauti 18-to šimtmečio pabaigoje prarastą politinę ne- 
priklausomybę, kad rusų valdžia yra neteisėtai iš šalies primes- 
ta, kad tasai josios jungas tolygus vergijos pančiams“ !!, 

Autorius aiškina tarpų tarp minėtų įvykių pastovumą —- maž- 
daug 30 metų: „...Tai tik vienos kartos subrendimo raktas, 
terminas, kada baigia išmirti praėjusio „maišto“ malšinimo bai- 
senybes beatmeną žmonės ir šalyje pribręsta naujų žmonių. Jie 
nepažįsta karo žiaurumo, istorija rodo jiems vien idealizuotus 
karžygiškumo pavyzdžius, viskas skatina jaunimą išbandyti savo 
jėgas..." 12 

A. Rondomanskis parodo ir lenkų dvarininkų vaidmenį, ypač 
bylos eigoje. Turtingieji suaukojo gana stambią pinigų sumą, jų 
pastangomis Krokuvoje susikūrė kražiškiams remti komitetas, 
kuris siekė itikinti, kad visi teisiamieji — bajorai, lenkai patrio- 
tai. Nepaisant šios nuostatos, byla buvo plačiai išgarsinta, dis- 
kredituoti rusų valdymo metodai. 

„Fiziškai parblokšti, bizūnų sukapoti, kalėjimuose pūdomi že- 
maičiai nugalėjo rusų režimą ne tik faktiškai, savo bažnyčią iš- 
gelbėdami, bet ir moraliai. Visa tų laikų mąstančioji Lietuva 
pradėjo apie juos kalbėti, jų Žygiu gėrėtis, jų pavyzdžiu sek- 
ti... Caro visagalė valdžia nusilenkė keliasdešimties pasiryžėlių 
mMoraliniam autoritetui ir tuo pabrėžė jų žygio svarbą“ 5, Kitas 
svarbus įvykis istorinėje sekoje — 1917 m., kai buvo sugriauti 
carinio viešpatavimo pamatai, Kražiai iškilo kaip vienas epizodų 
įvykių grandinėje. ,„...kražiečių žygis turi būti visų teigia- 
mai įvertintas... jis priminė daugeliui, kad yra svarbesnių da- 
lykų negu kasdieninis skilvio prikimšimas, negu asmens laisvė 
ir gyvybė. Kad tauta išliktų gyva, kad padermė galėtų savo bū- 
dą išlaikyti, reikalinga kai kam, kai kada ir nukentėti, paaukoti 
savo asmens gerovę, sveikatą ir laimę. Nemokyti ir suvargę kra- 
žiečiai, jeigu to ir nesuprato, tai bent tai padarė, ir tuo skiriasi 
nuo tų šviesuolių ir turtuolių, kurie tai suprato ir supran- 
ta, bet nedarė ir nedaro (retinta mano— A. Vj“ 14, 
Kaip aiškiai istorija kartojasi. A. Rondomanskio prieš 60 metų 
pasakyti žodžiai šiandien gal net labiau aktualūs negu tarpuka- 
rio Lietuvai. 

Straipsnio pabaigoje redakcija akcentavo ir draudžiamosios 
spaudos svarbą Kražių įvykiams, pateikė kun. Pakalniškio (Dė- 
dės Atanazo) citatą iš „Žemaičių ir Lietuvos apžvalgos“. Redak- 
cijos pastabos baigiamos siūlymu: „Būtinai reikia, kad kas nors 
iš mūsų istorikų parašytų plačią mokslišką apie Kražių įvykius 
monografiją. Tada paaiškėtų Kražių įvykių faktų dydis: būtų 
žinia, kiek dėl tų įvykių numirė ar nenumirė, kiek prigėrė ar 
neprigėrė. Dabar vieniems tiek, kitiems tiek“ I, 

Paulius Šležas literatūros, mokslo, visuomenės ir akademiš- 
kojo gyvenimo mėnesiniame žurnale „Židinys“ išspausdino ke- 
turių dalių straipsnį „Kražių įvykių reikšmė tautiniam susiprati- 

mui 

Pirmoje dalyje parodoma rusų carų, nuo Jekaterinos II, poli- 
tika: siekiama, kad prijungtos žemės būtų rusiškos ne tik pava- 
dinimu, bet ir dvasia, dėl to nesiskaitoma su jokiomis priemo- 
nėmis. „Katalikų Bažnyčia ir jos kunigai buvo svarbiausia kliū- 
timi Lietuvą supravoslavinti ir surusinti“ !", todėl buvo imtasi 
įvairiausių priemonių dvasininkų veiklai apriboti ir uždrausti. 

Antra dalis skirta vysk. M. Valančiui, kuris, siekdamas įsą- 
moninti kovą su rusais, išleidžia 9 proklamacijas-brošiūras. „To- 
se brošiūrose, akivaizdoj vis didėjančių katalikų persekiojimų, 
prievartos, pastangų surusinti ir supravoslavinti Lietuvą, vysk. 
Valančius ima raginti žmones aktyviai priešintis rusų valdžiai, 
nurodinėti, kaip ir kur jie ir jų kunigai turi elgtis: neiti, kad ir 
varomiems, melstis į cerkves, nesiskubinti išmokti rusiškai, o 
klausiantiems  maskoliškai atsakyti: nesuprantu“ !š. Cituojami 
Valančiaus pamokymai, kaip elgtis, jei maskoliai užpultų atimti 
bažnyčias, kaip elgtis tėvams rusiškų mokyklų atžvilgiu ir kt. 
„Be abejojimo, šitie visi įtakingo vyskupo patarimai, paragini- 
mai religingai mūsų liaudžiai turėjo didelę įtaką: drąsino spirtis, 
nepasiduoti atėjūnų užgaidoms“ !?. 

Autorius akcentuoja „Žemaičių ir Lietuvos apžvalgos“ reikš- 
mę: „Tai buvo nepaprastai karingos dvasios laikraštis, Jiepsno- 
jančiais žodžiais skatinąs nepasiduoti rusams, priešintis. Visą to 
laikraščio toną davė jo redaktorius kun. Pakalniškis — Dėdė 
Atanazas" 0, 

Trečia dalis skirta patiems Kražiams. Čia rašoma apie caro 
valdžios siekimą panaikinti vienuolyną, kražiškių pastangas jį 
išsaugoti, apie pačius tragiškus įvykius, kazokų siautėjimą, po 
kurio „...daugelis liko sunkiai sužaloti; sukapotom galvom, 
veidais, nukirstais pirštais, perdurtom rankom, šonais... Vieni 
iš jų nuo sunkių sužalojimų, kiti nuo didelio susijaudinimo mirė 
arba liko visą gyvenimą luoši, treti pamišo, Todėl ne veltui anų 

dienų lietuviškoji spauda Kražių įvykius lygino su pirmųjų am- 
žių krikščionių kankinimais Romoje..." 2! 

Ketvirta dalis skirta Kražių įvykių atgarsiams to meto spau- 
doje: „„...daugiausia apie Kražių įvykius ir bažnyčios gynėjus 
rašė lietuviškoji spauda, ėjusi Prūsuose ir Amerikoj: „Varpas“, 
„Apžvalga“, šiems įvykiams skirtos lietuviškos knygutės išleistos 
Tilžėje bei Čikagoje. Tiek minėti laikraščiai, tiek ir... knygutės 
ne tik aprašė Kražių įvykius, bet juos ir vertino, stengėsi nu- 
statyti jų vietą kovoje su tautos slopintojais“ 2: „...kražiečių 
didvyriškumas buvo statomas pavyzdžiu tolimesnėje kovoje su 
rusų valdžia, jos užsimojimais supravoslavinti ir surusinti Lie- 
tuvą“ 3: „Kražių įvykiai sujudino Amerikos lietuvius, sužadino 
juose tėvynės meilę ir norą bendrai dirbti sau ir rusų skriaudžia- 
mųjų brolių gerovei“ *, 

Autorius, akcentuodamas spaudos reikšmę, rašė: „Lietuvoj 
platinama Prūsuose ėjusi lietuviška spauda, ... knygutės, apra- 
šiusios Kražių įvykius, taip pat Kražių giesmės ir dainos, kražie- 
čių didvyriškumas, pasakojimas iš lūpų į lūpas negalėjo nepa- 
liesti Rusijos pavergtų lietuvių tautinės sąmonės, negalėjo jos 
nepagyvinti. Kražių ir panašūs įvykiai Lietuvoje aiškiai parodė 
žmonėms, ko siekia rusų valdžia juos bevaldydama ir kartu pri- 
minė, kad jau gana snūduriuoti, reikia susiprasti ir pakilti į ko- 
vą, ir kad toji kova gali būti laimėta tik bendromis jėgomis“*“, 

Kražių įvykiai išjudina iki tol atskirai, pavieniui dirbusius 
inteligentus — „jie pradeda vis labiau išeiti aikštėn, ima organi- 
zuoti tautą“ ?; 1896 m. spaudos byla oficialiai buvo vadinama 
lietuvių tautiniu judėjimu, dalyvių skaičius kovoje dėl lietuviš- 
kos spaudos vis didėjo. Po Kražių įvykių aktyviau ėmė reikštis 
ir lietuviai moksleiviai, kol buvo laimėta kova dėl spaudos, o 
1905 m. caro manilestu panaikinti Katalikų Bažnyčios suvaržy- 
mai. 


„„..Lietuva, numetusi svetimųjų jungą, žygiuoja laisva į nau- 
ją gyvenimą. Bet... kiek kartų atsigręš atgal, ji išvys žiauraus 
ir šalto Sibiro snieguotus laukus, kur ilsisi daugelio geriausių 
Lietuvos sūnų kaulai, tamsius ir drėgnus Rusijos kalėjimus, kur 
ne vienas lietuvis už tėvynę supuvo..." ?7 

1933 m. P. Dovydaičio redaguojamame „Ateities“ žurnalo 
Nr. 12 išspausdintas J. Virbicko straipsnis „Kruvinoji Kražių 
drama“ 28, 

Straipsnyje autorius išsamiai apžvelgia rusų valdžios pastan- 
gas įgyvendinti panslavizmo idėjas (lietuvius rusai laikė slavų 
tauta), siekimą jau nuo 1795 m. nutautinti Lietuvą. Pasakoja apie 
Kražių praeitį, bažnyčios padėtį. Mini Žemaičių vyskupą Mečis- 
lovą Leonardą Paliulionį — atsargų ir išmintingą diplomatą. Ap- 
5. 702 

rašo caro valdžios siekimą uždaryti Kražių bažnyčią, žiaurius 
įvykius, teisminę procedūrą. 

„Barbariškas caro valdininkų žygis skatino lietuvius dar la- 
biau branginti savo bažnyčias. Tai buvo labai svarbu, nes tik 
viena bažnyčia anais laikais galėjo patraukti žmones į kovą su 
rusų priespauda. O toji kova lietuvių jėgas ugdė, nes į senųjų 
kovotojų eiles stojo vis naujų, vis energingesnių lietuvių“ 2. 

„Kai lenkai pradėjo viešai skelbti, kad juos rusai Kražiuose 
taip baisiai kankino, Amerikos lietuviai protestavo. Lietuvių ir 
lenkų tautybių skirtumo klausimas susilaukė plačios polemikos, 
ir lietuviškasis susipratimas Amerikoj padarė didelį žingsnį į 
priekį“ 0, 

Autorius Kražių dramos prasmę taip išreiškė: „Lietuvos di- 
duomenė seniai buvo atsiskyrusi nuo liaudies. Atskilusi nuo sa- 
vo tautos kamieno, ji nustojo tautinės pusiausvyros ir susiarti- 
nusi su lenkais persiėmė jos kultūrinėmis tradicijomis ir ėmė rū- 
pintis vien savo asmeniniais reikalais. Lietuvių kalbą ir tradici- 
jas išlaikė tik liaudis. Tautinis lietuvių atgijimas, pirmiausia pa- 
sireiškęs grįžimu prie pirmykščių tradicijų, tik liaudy ir tegalėjo 
prasidėti. Toji liaudis, jau anksčiau davusi atskirų tautos žadin- 
tojų, išsilaikymo instinkto spiriama, gindama Kražių bažnyčią, 
pirmą kartą aktyviai pasipriešino rusifikatorių pastangoms ir, 
nors daug nukentėjo, tačiau išėjo laimėtoja. Šis laimėjimas ža- 
dino ir toliau liaudies pasiryžimą ginti švenčiausius įsitikinimus. 
Čia ir yra visa kruvinosios Kražių dramos prasmė, dar ir dabar 
žadinanti lietuvių visuomenę kovoti bet su kokiu priešu - - lauko 
ar vidaus,— kurs kėsintųsi paminti lietuvių tautos savarankiškų- 
mą, kultūrinį ar politinį šalies nepriklausomumą“ *!. 

1933 m. Kaune buvo išleistas Kražių įvykiams skirtas leidi- 
nys — 12 puslapių iliustruotas žurnaliukas „Kražių skerdynės“; 
jį parengė ir išleido žurnalistų ir rašytojų būrelis, redagavo Pra- 
nas Klimaitis. Šis leidinys — tai tarsi visų publikacijų „suma su- 
marum“, gausiai iliustruotas nuotraukomis, yra 18 įvairios ap- 
imties straipsnelių, dauguma jų be autoriaus pavardės ar pasi- 
rašyta inicialais3. Gražu pagalvoti, kad šiai specialiai Kražių 
įvykiams skirtai knygelei, „„vienkartiniam leidiniui“, —- kaip įra- 
šyta viršelyje, popierių padovanojo Lietuvos popieriaus fabrikas, 
taip prisidėdamas prie Kražių didvyrių pagerbimo. 

Kad Lietuvoje neliktų nė vieno nežinančio apie šiurpius Kra- 
žių įvykius, Kražių skerdynių 40 (1893—1933) m. sukaktuvių 
minėjimui rengti komitetas paskelbė atsišaukimą į visuomenę 3, 
Pateikiame jo tekstą: 


Šimet, lapkričio 22 dieną, sukanka 40 metų nuo didvyriškos kovos, kai 
kražiečiai, gindami Savo bažnyčią, kovėsi su rusų valdininkais. Po to gyliimo 

buvo kražiečių užmuštų, sužeistų, prigirdytų, nuplaktų ir net išniekintų moterų; 
bažnyčios gynėjai buvo už pasipriešinimą suimti ir pasodinti kalėjiman. 

Tos Kražių imtynės vyko laikais, kai Lietuvoj, tariant Maironio posakiu, 
„Nė žodžio, nė rašto neleido erelis, Suspaudęs sparnais“, tai yra, kai buvo uUž- 
drausta lietuviška spauda, lietuviškos mokyklos, kai vaikus mokyti tegalėjo 
motinos prie savo ratelio, kai knygnešiai buvo tremiami Rusijos gilumon ir Si- 
biran, kai uždarinėta bažnyčios ir vienuolynai, kai kryžius statyti, procesijas 
ir bažnytines iškilmes daryti buvo užginta, kai iš lietuviškos maldaknygės mels- 
tis buvo uždrausta, kai kunigams nevalia buvo iš parapijos ribų išvažiuoti, žo- 
džių — kai visu rusišku priespaudos nuožmumuų buvo engiama bažnyčia ir nai- 
kinama lietuvystė, Tokios vergijos laikais žemaičiai kražiečiai, ginkluoti vėzdais, 
spragilais, akmenimis ir plytgaliais driso Stoti į kovą su rusų policija ir kazo- 
kų šimtinėmis ir ją morališkai laimėti. 

Mes, Lietuvių Tauta, turime būti kovotojų tauta. Tai rodo mūsų geografi- 
nis tarp didelių tautų padėjimas. Mūsų spyrimasis išlaikyti savo tautą ir vūlsty- 
bę visados atsidurs į didžiųjų kaimynų grobuoniškas pastangas, Iš čia ir pašau- 
kimas mūsų tautos — būti neįveikiamiems kariams Tėvynės Laisvės sargyboje 
ir Lietuvos žemių rinkimo kovose. Žinodami, jog turėsim už Tėvynę daug kovų 
pakelti, tai, jas numatydami, turime branginti Kražių pavyzdį, kuris mus moko, 
jog reikia net sunkiausiomis sąlygomis už savo teises kovoti, kartu ir rodo, ko- 
kią gaivališką drąsą ir pasiaukojimą gali lietuvis tokioj kovoj turėti. Todėl, kad 
tą kražiečių labai reikšmingą, mums brangią, savo aktualumu paveikslingą ir 
neužmirštamą dėl savo teisių kovą kaip galima labiau įsąmonintume visų lie- 
tuvių protuose, Vilniui vaduoti sąjungos pavestas Kauno Vytauto Didžiojo sky- 
riaus komitetas ruošia Kražiuose iškilmingą Kražių bažnyčios gynimo 40 metų 
sukaktuvių paminėjimą, skiriamą šių metų lapkričio 26 dieną, sekmadienį, reng- 
damas tai dienai iš visos Lietuvos 5005 papigintu geležinkelio tarifu suvažia- 
vimą Kražiuose, kur bažnyčios gynėjai žuvo ir baudžiamoji egzekucija buvo 
jiems įvykdyta, ir uždedant kapinėse vainiką žuvusiems ir mirusiems gynėjams 
pagerbti. 

Tikimasi, kad visose Lietuvos bažnyčiose, ypač Kražių, bus atlaikytos tai 
dienai pritaikytos pamaldos ir pasakyti pamokslai, taip pat kad Vyriausybė 
pagerbs likusius gyvus bažnyčios gynėjus, apdovanodama juos pasižymėjimo 
ženklais. 

Todėl maloniai prašome Gerbiamą Visuomenę, kas gali, kuo gausingiau 
važiuoti lapkričio 26 dienai į Kražius, kad pagerbtume tą garsingą mūsų tėvų 
žygio atminimą ir pasisemtume kovoms už Dievą ir Tėvynę dvasios Stiprybės. 


Komitetas: J. Raupys, kun. P. Veblaitis 
A. Randamanskis P. Balčiūnas (Petras) 
A. Vosylius 


Kražių įvykių 40-mečio minėjimui buvo sudarytas jubiliejinis 
komitetas ir Kražiuose. Šio komiteto pirmininkas buvo kun. Vla- 
das Tomaševičius, nariai: vikaras kun. E. Einorius, gimnazijos 
mokytojas Petras Balčiūnas ir Bieliauskas **. 

Minint Kražių skerdynių sukaktį, dalyvavo ne tik visos Kra- 
žiuose veikusios organizacijos, bet ir visa „Žiburio“ gimnazija. 
Prieš mūrinę bažnyčią, kur vyko pačios skerdynės, buvo įrengta 

lyg sakykla. Iš Kauno atvyko trys kalbėtojai: prof. Kazys Pakš- 
tas, prol. Juozas Eretas ir režisierius Juozas Vaičkus. Deja, vy- 
riausybė jokio savo atstovo neatsiuntė, tuo visi buvo gerokai 
pasipiktinę. 

Po K. Pakšto, J. Ereto ir J. Vaičkaus kalbų išsirikiavusios or- 
ganizacijos su vėliavomis patraukė per miestelį iki valsčiaus na- 
mų, kur 1893 m. buvo plakami skerdynėse pagauti žemaičiai, ne 
vienas užplaktas negyvai. Čia taip pat buvo sakomos prakal- 
bos *?, 

Kražių iškilmes aprašė V. U. inicialais pasirašęs laikraštyje 
„Mūsų Vilnius“ (1933.XI.30) *. Pateikiame šį aprašymą: 


VVS ir kai kurioms kitoms organizacijoms susirūpinus, lapkričio 26 d. 
Kražių skerdynių 40 metų sukaktis visoje Nepriklausomoje Lietuvoje tinkamai 
paminėta. Visose katalikų bažnyčiose atlaikytos pamaldos už mirusius ir nu- 
kentėjusius Kražių skerdynėse. VVS skyriai ir kitos organizacijos savo specia- 
liuose susirinkimuose minėjo tuos įvykius, kurie prieš 40 metų aidėjo po visą 
Lietuvą, pasiekdami ir tolimus užjūrius. Įspūdingiausiai tačiau paminėti tie 
įvykiai pačiuose Kražiuose, tose vietose, kur vyko anais laikais žiaurios sker- 
dynės. 

Kas buvo pačiuose Kražiuose ar kas gyvena artimesnėje apylinkėje, arti- 
mesniuose miesteliuose, tas dar iš vakaro juto, kad Kražiuose bus kažin kas 
nepaprasta. Iš visų kampelių plaukte plaukė minios visais keliais ir vieškeliais 
važiuoti rogėmis ir ratais, nes sniego ne visur vienoda ir ne visur dar galima 
laisvai rogėmis važinėti. Privažiavo nemažai ir moderniškomis mašinomis, au- 
tomobiliais, autobusais ir sunkvežimiais. Nesuklysime pasakę, kad Kražių miesto- 
lyje lapkričio 26 dieną buvo suplaukę apie 10 000 žmonių. 

Visas miestelis pasipuošęs tautinėmis vėliavomis, aikštėje prieš bažnyčią, 
kur buvo plakami žemaičiai, stovėjo garsiakalbiai, perduodantieji pamaldas ir 
pamokslą iš bažnyčios į aikštę, nes bažnyčia ir šventorius pilnas žmonių, kur 
taip pat buvo garsiakalbiai įtaisyti. 

Prie gimnazijos išsirikiavusios organizacijos su vėliavomis, jų tarpe ir 
VVS Centro vėliava su atvykusiais kauniečiais VVS nariais, su vainikais, 
su orkestrais, didžiausios minios žmonių perėjo per visą miestelį į bažnyčią ir 
prie bažnyčios. Vainikai sukrauti bažnyčioje prie altoriaus, o VVS didelis gra- 
žus metalinis vainikas pakabintas šalia altoriaus, kur jis žada ilgokai kabėti, 
laukti bent 50 metų jubiliejaus Kražiuose. 

Iškilmingas pamaldas laikė ir atlaidus bei palaiminimą teikė Telšių vysk. 
J. Staugaitis. Gražų ir turiningą pamokslą pasakė Kražių vikaras kun. E. Ej- 
norius, plačiai ir tiksliai nupasakodamas anų laikų įvykius. Po pamaldų aikštėje 
prasidėjo prakalbos, kurias sakė vietos mokytojas P. Balčiūnas, art. J. Vaičkus, 
prof. K. Pakštas ir VVS vardu kun. Veblaitis. Visi kalbėjo apie anuos lai- 
kus, keldami garbingus žemaičių žygius, sveikindami likusius gyvus kovotojus 
ir ragino nepamiršti dar vienos didelės kovos, tai Vilniaus atvadavimo. 

Iš čia tvarkinga eisena nužygiavo prie valsčiaus valdybos, kur Klingenber- 
gas plakė žemaičius, kur vėl pasipylė gražios kalbos ir sveikinimai. Kalbėjo 
Raseinių apskrities viršininkas p. Giedraitis, VVS Kauno sk. pirm. J. Raupys, 
V. Uždavinys, išvykstąs į Telšius ir čia sustojęs vysk. Staugaitis, prel. Macie- 
jauskas, kun. Petkus, stud. Kojelis, stud. Akramas, žemaitis kovų dalyvis No- 

vickas ir kiti. Nors kalbos ilgokai užtruko, tačiau skirstytis niekas nemanė, visi 
rimtai klausėsi kalbų ir gyvai pritarė iškeltam sumanymui per 10 metų pastatyti 
gražų paminklą Kražiuose. 

Visų iškilmių Kražiuose užbaiga buvo senuose vienuolyno mūruose, kur 
susirinko apie 110 senelių, nukentėjusių ir kovojusių dėl Kražių bažnyčios. Jie 
buvo čia vaišinami ir dalis jų apdovanota Vytauto Didžiojo medaliais. Meda- 
lius įteikė apskr. viršininkas p. Giedraitis. 

Senelių tarpe galima buvo surasti ir Žūtautą, vieną lų keturių, kurie buvo 
nuteisti po 10 metų kalėjimo. 

V. Uu." 


„N. Tilžės keleivis“ išspausdino ilgą Kražių įvykių aprašy- 
mą. Gruodžio 3 d. protestantų bažnyčioje buvo suorganizuotas 
minėjimas, kur dalyvavo Vydūnas, giedotojų choras *?. 

Kražių įvykių jubiliejus buvo paminėtas ir lenkų okupuota- 
me Vilniuje. 1932 m. vasario 27 d. susikūrė Vilniaus lietuvių 
meno ir literatūros draugija, kuri kovo 12 d. buvo įtraukta į 
draugijų ir sąjungų sąrašą, o balandžio 24 d. įvyko steigiamasis 
susirinkimas. Šios draugijos pirmininku buvo išrinktas kun. 
A. Viskantas. Draugija organizavo įvairius renginius, iškilmin- 
gus vakarus ir t.t. 1933 m. gruodžio 10 d. vakaras buvo pavadin- 
tas akademija Kražių įvykių 40 metų sukaktuvėms paminėti 3. 
Šis jau aštuntas draugijos vakaras įvyko Vilniaus lietuvių stu- 
dentų sąjungos patalpose (Vilniaus g-vė 28, bt. 1). Vaizdelį, kuris 
vėliau pasirodė kaip atvirukas, akademijos programai nupiešė stud. 
B. Macutkevičius. Kun. A. Viskantas skaitė paskaitą „Kražiai, 
benediktinių bažnyčios gynimas nuo rusų valdininkų sauvalės“, 
studentė Aldona Liobytė deklamavo šiam įvykiui paminėti A. Va- 
laičio eiles, draugijos choras atliko „Kražių giesmę“, esančią 
1895 m. Tilžėje išspausdintoje Dom. Butkėraičio knygelėje „Ke- 
Ietas raštų apie Kražių atsitikimą“ 9?. 

Vilniaus lietuvių meno ir literatūros draugijos pirmajame lei- 
dinyje išspausdinta šios draugijos surengtoje akademijoje drau- 
gijos pirmininko skaityta paskaita, skirta Kražiams *?. 

Straipsnį sudaro dvi stambios dalys, suskirstytos į poskyrius: 
I. Kražiai praeityje (1. Kražių miestelis; 2. Kražiai -— apskrities 
miestas; 3. Politinės kražiečių tendencijos kitados; 4. Kražiai 
tikybiniu atžvilgiu; 5. Mokslo įstaigos Kražiuose; 6. Kražiai ru- 
sų laikais); II. Benediktinių vienuolyno ir bažnyčios panaikinimas 
ir gynimas (1. Caro įsakymas panaikinti vienuolyną ir bažnyčią; 
2. Vyskupijos valdžia; 3. Diplomatinis katalikų valstiečių veiki- 
mas; 4. Vyriausieji rusų administracijos asmenys su naujų gene- 
ralgubernatoriumi priešakyje; 5. Diplomatinis kražiečių valstie- 
čių veikimas; 6. Generalgubernaloriaus Orževskio sumanymas, 
ciesoriaus liepiamas vykdinti; 7. Visų Kražių parapijos luomų 

diplomatinis veikimas; 8. Kražiečiai valstiečiai stato krūtinę baž- 
nyčiai ginti; 9. Pats gubernatorius vyksta Kražiuosna; 10. Guber- 
natorius apgultas bažnyčioje; 11. Kazokai išvaduoja gubernato- 
rių; 12. Gubernatorius plaka žmones; 13. Aukos žmonėse; 14. Ad- 
ministracijos veikimas po įvykių; 15. Teismas; 16. Teismo nuta- 
rimai; 17. Nutarimų įspūdžiai; 18. Kražiškių įvykių pasėkos). 
Stambus 27 puslapių straipsnis išsamiai nušvietė Kražių įvykius. 
Kalbėdamas apie Kražių įvykių padarinius, kun. A. Viskantas 
pabrėžė, kad „,...tie įvykiai sulaikė rusų valdžią nuo tolimesnio 
bažnyčių uždarinėjimo“. 

Pati Kražių bažnyčia, „„Carui 1908 m. birželio 16 d. sutikus 
(Vid. Reik. Min. pranešė tai Vilniaus gen. gubernatoriui 1908 m. 
liepos 4 d. Nr. 4389), liko grąžinta katalikams ir 1910 m. iškil- 
mingai pašventinta. Ta proga garsingas rusų advokatas S. A. An- 
drejevskis gavo iš kražiečių šitokio turinio telegramą: „Kražių 
parapijiečiai, susirinkę su Žemaičių vyskupu priešakyje seno- 
binės savo bažnyčios pašventinti, minėdami teismo rūmų posė- 
džiuose praleistas dienas, Tamstos ir Tamstos mirusių draugų 
šviesias kalbas, siunčia Tamstai, nepailstamam už tiesą ir teisy- 
bę kovotojui, tikros padėkos ir pripažinimo išreiškimą“ (Peter- 
burgo dienraštis „Rieč“ 1910 m. rugpjūčio 24 d. Nr. 231-— patal- 
pino ištisą tekstą)" *!. 

Tuojau po įvykių gruodžio mėn. septyniose Amerikos bažny- 
čiose buvo atlaikytos gedulingos pamaldos už žuvusius kražiš- 
kius, pasakyti pamokslai *?, renkamos aukos Lietuvai gelbėti. 

A. Valaičio eilėraštis „Kodėl prisiminėme Kražius“, skaity- 
tas Lietuvių meno ir literatūros draugijos akademijoje minint 
Kražių skerdynių 40 metų sukaktuves, taip pat išspausdintas pir- 
majame „Meno ir literatūros“ leidinyje “3. Eilėraštis baigiamas 
posmu: 


Garbė tad tiems, kas ėjo 
Ir kas eis 

Būriais 

Prieš vėją! 


Į Kražių įvykių 40-mečio minėjimą plačiai įsijungė meninin- 
kai. 

1933 m. prie Švenčiausiosios Mergelės Marijos Nekalto Pra- 
sidėjimo bažnyčios Kražiuose buvo pastatytas įspūdingas, po 
šiai dienai tebestovintis Jėzaus Kristaus paminklas. 

1934 m. Kaune buvo išleistas 15 puslapių katalogas, pareng- 
tas dailininko J. Ignatavičiaus: „Katalogas. Kražių skerdynės: 
Dailės paveikslų paroda“. 

1938 m. Marijampolėje pasirodė I, o 1939 m. — II istorinio 
romano tomas — J. Marcinkevičiaus „Kražių skerdynės". 1939 m. 
„Židinyje“ pranešama, kad J. Marcinkevičiaus istorinį romaną 
„Kražių skerdynės" jau yra išsivertę latviai **. 1939 m. vasario 
13 d. Valstybės teatre J. Marcinkevičiui buvo iškilmingai įteik- 
ta Katalikų veikimo centro premija už romaną „Kražių skerdy- 
nės“ *. Premijos buvo įteiktos ir kitiems laureatams: Salomėjai 
Nėriai — Lietuvių rašytojų draugijos, V. Krėvei — Spaudos fon- 
do, P. Mašiotui — Raudonojo Kryžiaus, A. Miškiniui — „Spindu- 
lio“ ir P. Cvirkai — „Sakalo“ *5, 

1955 m. J. Marcinkevičiaus romanas „Kražių skerdynės" bu- 
vo išleistas Čikagoje (I t.— 324 p., II t.-- 320 p.). Užbėgdami įvy- 
kiams į priekį, pasakysime, kad 1990 m. Vilniuje „Kražių sker- 
dynės" buvo išleistos fotografuotiniu būdu. 

1938 m. parašytas J. Marcinkevičiaus kūrinys - - paminklas 
Kražių didvyriams, minint 45-ąsias šių įvykių metines. 

Kražių 45-mečiui buvo numatytas atidaryti muziejus. Nuo 
1937 m. buvo pradėta rinkti pirmieji eksponatai, o nuo 1938 m. 
vasaros muziejus jau buvo atidarytas. Patalpos buvo įrengtos 
Kražių parapijos namų aukšte, nors jos buvo kuklios, tačiau 
tikėta --- laikinos. ,„...kiekvienas jauskim, kad čia mūsų muzie- 
jus, juo pasigirkim, neškim į muziejų visus senus, rišančius su 
muziejumi ir Kražių skerdynėmis, ir šiaip įdomius daiktus. Atsi- 
neškim ir piniginių aukų... Saugokim religinius palikimus, jei 
jaučiamės esą modernūs, susipratę katalikai. Atneškim muzie- 
jun visas senienas. Tai turėtų turėti kiekvienas kražiškis sau už 
pareigą". 

Apie kuriamą muziejų buvo pranešta ir prašyta paramos 
Švietimo ministerijos, apskrities ir valsčiaus savivaldybių. Val- 
džios įstaigų paramos muziejaus kūrėjai tikėjosi tada, kai mu- 
ziejus jau turės pakankamai eksponatų, todėl gyventojai buvo 
raginami: „...galime viską nešti žinodami, kad visada galėsim 
pasižiūrėti ir savo daiktus... Neškim statulas, Dievo kančių pa- 
veikslus, šv. Jurgius, Rūpintojėlius, Smūtkelius, visokias šven- 
tųjų statulas, dargi kur senas, apipuvusias, aptrešusias, atsargiai 
suvyniodami, sudėdami skiautes ir gabalus į vieną, taip pat kan- 
tičkas, maldaknyges, senoviškus daiktus“ *. Manyta, kad šven- 
čiant 50-ies metų jubiliejų, muziejus jau įgaus svarbią reikšmę, 
nes 1940 m. kovo mėnesį rašyta: „Bažnytinio meno parodai Kau- 
ne yra paimia iš Kražių muziejaus daug cksponalų. Eksponatai 
Kaune dar tebėra" 7. 

1038 m. Kaune atidaryta bažnytinio meno paroda (Bažnytinio 
meno Muziejaus palalpose), skirta 550 metų krikščionybės įve- 
dimo ir 20 metų Lietuvos nepriklausomybės sukakčiai paminėti. 

Eksponatai buvo renkami įvairiose Lietuvos vietose, daugiausia 
Žemaičiuose. Bažnytinio meno draugija, kurios pirmininkas bu- 
vo rektorius P. Penkauskas, parodai surinko apie 300 eksponatų. 
Bažnytinio meno muziejui vadovaujantis A. Voleška Kražių eks- 
ponatams skyrė reikiamą dėmesį *8. 

45-ųjų metinių sukaktuvės Kražiuose buvo minimos 1938 m. 
lapkričio 20—23 d. su gausia kultūrinė programa. Pakražančio 
pavasarininkų choras, vadovaujamas vargonininko Juozapo Stan- 
kevičiaus, dešimties parapijų atstovams atliko lietuvių liaudies 
ir žinomų kompozitorių dainų, Stulgių pavasarininkų artistų gru- 
pė suvaidino J. Martinaičio „Nelaimingą moterystę"“ (režisierius 
kun. Baltrumas) *?, 

Kražių kunigo Stanislovo Rimkaus ir Antano Šlinskio inicia- 
tyva 1939 m. sausio mėnesį pasirodė pirmas Kražių parapijos 
laikraščio „Kražių aidai“ numeris (išspausdintas Marijonų spaus- 
tuvėję Marijampolėje), balandžio mėnesį buvo išleistas antras 
numeris, o 1940 m. kovo mėnesį -- trečias. Šiuose laikraščiuose 
daug medžiagos, skirtos Kražių istorijai, o ypač Kražių skerdy- 
nėms, aprašyti svarbiausi to meto Kražių bei jo apylinkių įvy- 
kiai. „Kražių aidų“ pasirodymą paminėjo visi katalikiški savait- 
raščiai, dienraštis „XX amžius“, o „Židinio“ žurnalas jį pavadi- 
no „Kražių žiedais“. 1939 m. vasario 7 d. apie šio laikraščio pa- 
sirodymą buvo pranešta ir per radiją *?. 

Antrame žurnalo numeryje rašoma: „Kražių skerdynės kino 
filmoje. Jau buvo išneštas toksai sumanymas: mūsų istorines 
skerdynes parodyti kino filmoje, bet neįvykdytas, bet neturime 
manyti, kad jisai žus: ateis laikas, kad Skerdynių paveikslus ki- 
no ekrane žiūrės visas pasaulis ir gėrėsis. 

Premija už Kražių skerdynių himną. Kražių KVC skyrius ren- 
giasi paskirti žymią premiją už Skerdynių himną, maršą ir eilė- 
raštį, geriausiai parašytą" *!. 

Deja, šie norai dar ir šiuo metu nėra visiškai įvykdyti. 

Trečiajame žurnalo numeryje paminėtos 46-ųjų metinių su- 
kaktuvės: ,„1939 m. lapkričio 26 d. Skerdynių minėjimas, kariuo- 
menės šventė, šauliams įteikta visuomenės suaukoti ginklai. Po- 
sėdy ilgiau kalbėjo apie kariuomenės išvidinį patriotiškumą p. 
ltn. Bon. Ramanauskas" *?, 

Rengiantis Kražių įvykių 50-mečiui, parapijos vikaras Stanis- 
lovas Rimkus ir jo brolis Antanas Rimkus-Šlinskis 1938- 1940 m. 
užrašė Kražių įvykių dalyvių atsiminimus, kai kurie jų buvo iš- 
spausdinti „Kražių aiduose" 93. 


* * * 

Pirmosios sovietinės okupacijos žiaurūs padariniai neaplenkė 
ir Kražių. Viena pirmųjų aukų -— kunigas Stanislovas Rimkus, 
areštuotas 1940 m. rugpjūčio 6 d., nes, įjungiant Lietuvą į TSRS, 
jis nebalsavo už tarybų valdžią. S. Rimkus buvo pirmas suimtas 
kunigas. Parapija surinko tūkstančius parašų, bandė gelbėti. 
Bet... Kunigas Stanislovas Rimkus buvo sušaudytas 1942 m. ge- 
gužės 20 d. Čkalovo srityje. Jo mirtis tarsi pratęsė kražiškių ko- 
vos už Dievą, Bažnyčią ir Tėvynę kelią, papildė kankinių gretas, 
buvo pavyzdys gyviesiems. 

Antrosios sovietinės okupacijos metu Kražių įvykiai, be abe- 
jo, buvo nutylimi, nors apie juos L. Mulevičius rašė Mažojoje 
lietuviškojoje tarybinėje enciklopedijoje?*, jie paminėti ir kitų 
autorių darbuose, pavyzdžiui: L. Jucevičiaus „Žemaičių žemės 
prisiminimai“ (Raštai, 1959 m.). Tačiau specialūs tyrinėjimai, aiš- 
ku, neleidžiami, bandantys šiuos įvykius priminti — baudžiami. 

1963-- 1964 m. Kražiuose klebonavęs kun. Leonas Veselis su- 
rinko autentiškų eksponatų, primenančių Kražių skerdynes: kny- 
gų, medalių ir kt. Eksponatų sukaupė tiek, kad Bažnyčios koply- 
čioje įrengė muziejų. Parapijiečius kunigas ne kartą ragino mels- 
tis už žuvusiuosius. Po vieno pamokslo, kuriame kun. L. Veselis 
pasakė: „Prisiminkit, už ką jūsų tėvai praliejo kraują, gindami 
šią Bažnyčią“, Kelmės rajono saugumas po kelių dienų jį arešta- 
vo. Vyskupui buvo įsakyta šį nerimstantį kleboną iškelti iš Kra- 
žių, o muziejaus eksponatus saugumiečiai vienus sudegino, kitus 
išvertė į mėšlyną. 

1970 m. Antano Šlinskio užrašyti atsiminimai rašyti mašinė- 
Ie, — tai 130 mašinraščio puslapių darbas, šiuo metu laikomas 
Kražių kraštotyros muziejuje: 1893 metų Kražių skerdynės: Se- 
nelių prisiminimai (1938—1940 metais surinko ir užrašė Antanas 
Šlinskis (Antanas Rimkus)". 

1982 m. per Šv. Roko atlaidus, minint garsaus Kražių kunigo 
ir komunistų aukos Stanislovo Rimkaus mirties 40-ąsias metines, 
mons. A. Svarinskas pasiūlė Kražių skerdynių 90-mečio paminė- 
jimui surengti bent dviejų dienų rekolekcijas. Tačiau saugumas, 
kurio agentų buvo visoje bažnyčioje, ypač daug prie vargonų, 
negalėjo to laukti. Mons. A. Svarinskas buvo suimtas; 90-mečio 
minėjimą suorganizavo kun. J. Zdebskis, vėliau saugumo nužu- 
dytas. 

Nepaisant griežtų valdžios priemonių, Kražių skerdynių 90- 
metis buvo paminėtas ir mokytojos lituanistės Vandos Rakaus- 
kaitės pogrindyje išleistoje knygelėje „Kruvinoji Kražių dra- 
ma“ (šios knygelės tekstas, kaip matysime vėliau, buvo išspaus- 
dintas 1993 m. „Tėvynės sargo“ Nr. 4). 

Kražių skerdynių 60 metų sukaktis paminėta Vakarų spaudo- 
je: „Kražių skerdynių 60 m. liūdna sukaktis" (Ateitis. 1953. Nr. 
10. P. 247), J. Juozuko „Žemaičių kovos Kražiuose“ (Ateitis. 1954. 
Nr. 1. P, 10—11). 

Užsienio lietuviai, 1955 m. Čikagoje, kaip jau minėta, išlei- 
do J. Marcinkevičiaus istorinį romaną „Kražių skerdynės“, o 
šių įvykių 90-mečio progai (1983 m.) Kražiškių sambūris Čikago- 
je išleido 252 puslapių monografiją, gausiai iliustruotą nuotrau- 
komis, dokumentais, daugelio autorių kolektyvinį darbą. Šios 
monografijos vyr. redaktorius -— Pranas Razminas, redakcijos 
nariai: Jonas Žadeikis ir Apolinaras P. Bagdonas, dailininkas —- 
Petras Aleksa. Taigi pagaliau pasirodė veikalas, apie kurį buvo 
galvota daugiau kaip prieš pusšimtį metų. Deja, jis buvo išleis- 
tas užsienyje ir tik 1000 egzempliorių tiražu. 

1986 m. Kražiuose pradėjęs klebonauti Stanislovas Anužis 
(čia jis klebonavo 5 metus) ėmė domėtis praeities įvykiais. Vi- 
siems, kurie domisi Kražių istorija, nuolatinis pagalbininkas bu- 
vo ir yra istorijos mokytojas Eduardas Dirmeikis. Jis kartu už- 
rašinėjo atsiminimus, rinko dar išlikusius eksponatus. 1988 m. 
Vasario 16-osios proga pirmą kartą virš Radijo ir televizijos ko- 
miteto Vilniuje iškėlus lietuvišką trispalvę, Kražių klebonas Sta- 
nislovas Anužis virš klebonijos irgi iškėlė lietuvišką vėliavą. 
Tr taip iškėlė, kad saugumas ir milicija net pusę dienos neįsten- 
gė jos nukrapštyti. 

Politinė situacija Lietuvoje greitai keitėsi. 1988 m. rudenį, 
pirmą kartą po didžiulio viešo 40-mečio minėjimo, Kražiuose bu- 
vo surengtas 95-ųjų metinių minėjimas. Šį renginį organizavo 
kunigas Stanislovas Anužis. Sekmadienį po šv. Mišių prie šven- 
toriaus susirinkusi apie dviejų tūkstančių žmonių minia klausė 
dr. Liudo Truskos pranešimo „Kražių skerdynės". Mokslininkas 
šiame minėjime atstovavo Sąjūdžiui. Apie tuometinę politinę 
situaciją Lietuvoje kalbėjo Egmontas Jansonas. Šis Kražių mi- 
nėjimas -— tai vienas pirmųjų Sąjūdžio atstovų viešas pasirody- 
mas „provincijoje“. 

* * * 


Švelnėjant politiniam klimatui Lietuvoje, 1990 m. buvo atkur- 
ta Lietuvių katalikų mokslo akademija. Lietuvai tapus savaran- 
kiška, Akademija galėjo plėsti savo veiklą. Nuo 1991 m. rugsė- 
jo vidurio pradėjusi šeštadienio seminarų nuolatinį darbą, be- 
veik pirmuosius renginius skyrė Kražių įvykiams. 

1991 m. rugsėjo 28 d. kun. J. Boruta SJ, o 1991 m. spalio 
12 d. dr. Leonas Mulevičius šia tema skaitė paskaitas, supažindi- 
no su literatura apie Kražių įvykius. Seminarų metu kalbėta 
apie kompleksinės ekspedicijos būtinumą, pasirengimą 1993 m. 

paminėti žiaurios Kražių dramos 100-ąsias metines, stambaus 
leidinio parengimą spaudai. O 1991 m. lapkričio 9 d. LKMA 
konferencijoje buvo priimta rezoliucija dėl Kražių skerdynių. 
Čia pateikiamas šios rezoliucijos tekstas: 

„1993 m. lapkričio mėn. sukanka 100 metų nuo garsiųjų Kra- 
žių skerdynių. Tai buvo stambiausias ir atviras pasipriešinimas 
XIX amžiuje carinei priespaudos politikai po 1863 metų, plačiai 
nuskambėjęs Europos ir Amerikos spaudoje. 

Lietuvos mokslinė ir kultūrinė visuomenė yra pasiryžusi iš- 
kilmingai pažymėli šį jubiliejų. Siūloma Informatikos ir ryšių 
ministerijai išleisti specialų pašto ženklą, meninį voką ir jubi- 
liejaus dieną Kražiuose juos žymėti specialiu žymekliu". 

Pasirašė: Lietuvių katalikų mokslo akademijos valdyba **. 

Kitas raštas Lietuvos vyriausybei buvo išsiųstas 1992 m. lap- 
kričio 23 d. — dėl memorialinės lentos Kražių skerdynių jubi- 
liejui: 

„Artėjant garsiųjų Kražių skerdynių jubiliejui (1993 m. lap- 
kričio mėn.), Lietuvių katalikų mokslo akademija kelia mintį, 
kad būtų tikslinga prie Vidaus reikalų ministerijos (Vilnius, 
Šventaragio 2) prikalti memorialinę lentą, nes šiuose rūmuose vy- 
ko Kražių skerdynių didvyrių teismas". 


Pasirašė: Lietuvių katalikų mokslo akademijos prezidentas 
akad. prof. Giedrius Uždavinys 
viceprezidentas dr. kun. Jonas Boruta SJ **, 


Televizijos žurnalistai — redaktorė Valentina Jakimavičienė 
ir režisierius Juozas Sabolius Kražių įvykiams parengė specialią 
laidą „Gimtinei“, kuri buvo transliuota 1991 m. lapkričio mėn. 
pabaigoje. 

1992 m. vasarą LKMA ir Kraštotyros draugija, remiamos vy- 
riausybės, suorganizavo kompleksinę ekspediciją į Kražius. Šios 
ekspedicijos rezultatai buvo aptarti LKMA Istorijos mokslų sek- 
cijos seminare 1992 m. rugsėjo 19 d. V. Miliaus ir L. Počiulpai- 
tės pranešimuose. Buvo nutarta ekspedicijoje surinktą medžiagą 
išleisti atskira knyga. 

Karštą 1992 m. vasarą, nepaisydamas prastos sveikatos, ma- 
žai žinomus ar ir visai nežinomus, naujai surastus dokumentus 
tyrė prof. dr. L. Mulevičius — rengė Kražių įvykių studiją. Tai 
paskutinioji profesoriaus knyga, kurios pasirodymo jis nebe- 
sulaukė. Ištrauką iš šios studijos išspausdino „Mokslas ir gyve- 
nimas“ (1993 m. Nr. 9). Džiugu, kad ši knyga pasiekė skaitytoją 
dar iki 100-ųjų metų jubiliejaus - - iki lapkričio 22 d. 

1993-ieji metai — jubiliejiniai. Kražių įvykiai pradėti minėti 
jau pavasarį. Gegužės 22 d. Šv. Kazimiero bažnyčioje įvyko 

LKMA konferencija „Kražių skerdynių 100 metų jubiliejų pasi- 
tinkant". Konferencija prasidėjo šv. Mišiomis, kurias koncelebra- 
vo Vilniaus arkivyskupas Audris Juozas Bačkis, LKMA garbės 
pirmininkas kun. A. Liuima SJ, Telšių kunigų seminarijos rek- 
torius monsinjoras K. Gaščiūnas. Konferencijoje kaip svečiai da- 
lyvavo LKMA atkūrimo išeivijoje iniciatorius diplomatas S. Bač- 
kis su žmona. Konferencijoje buvo pagerbtas prof. dr. Leono 
Mulevičiaus, sąžiningo ir doro mokslininko, mirusio 1993 metų 
balandžio 8 d., atminimas. Pranešimus skaitė: istorikas Kazys 


Misius — „Epochinė Kražių įvykių reikšmė“, dr. kun. Jonas Bo- 
ruta SJ — „Kražių įvykiai mūsų tautos istorijoje“, istorikas Ed- 
vardas Vidmantas — „Kražių įvykių ištakos“. Telšių kunigų 


seminarijos rektorius prelatas K. Gaščiūnas akcentavo, kad kra- 
žiškių elgesys — tai pavyzdys, kaip reikia mylėti tautą, tikėji- 
mą ir Tėvynę, kad mūsų tauta -—— aukos dvasios žemė, kol ji mo- 
kės aukotis, tol ji ir gyvuos. 

Spalio 2--3 d. Kražiuose per Šv. Mykolo atlaidus, kai į gim- 
tinę susirenka po Lietuvą išsibarstę kražiškiai, buvo organizuo- 
tas jubiliejinis Kražių minėjimas. Kartu buvo prisimintas vie- 
nas 1863 m. sukilimo vadų — Antanas Mackevičius, taip pat 
1886 m. įvykiai Kęstaičių bažnyčioje. 

Spalio 2 d. netoli buvusios A. Mackevičiaus tėviškės buvo 
pašventintas tautodailininko A. Akstino stogastulpis, pasodinta 
ąžuoliukų. Kalbėjo kun. J. Boruta SJ, mons. A. Svarinskas, Kel- 
mės raj. Tarybos pirmininkas V. Pikturna, Mackevičių giminės 
ainis L. Mackevičius, paminklo autorius A. Akstinas. 

„Kražių atminimas turėtų mus visus sustiprinti ir įpareigo- 
ti", — pasakė prof. dr. J. Girdzijauskas, pradėdamas mokslinę 
konferenciją vakare Kražių bažnyčioje. Pranešimus skaitė: Aloy- 
zas Danuševičius —- „Lietuvių tautos kova už laisvę ir A. Mac- 
kevičius“, Genovaitė Kuckailienė -- ,„Neskelbti dokumentai apie 
1863 metų sukilimo vadą A. Mackevičių“, Edvardas Vidman- 
tas — „Kražių įvykių ištakos“, Kazys Misius — „Kražių sker- 
dynių kronika“, Rimantas Vėbra — „Archyviniai dokumentai 
apie Kražių įvykius Sankt Peterburgo centriniame valstybiniame 
archyve“. Poetė Meilė Kudarauskaitė paskaitė eilėraščių iš ką 
tik išleistos knygelės, skirtos Kęstaičių bažnyčios gynimui. Va- 
cys Milius dėkojo visiems, ypač mokytojui E. Dirmeikiui, parė- 
musiems ir padėjusiems kraštotyros ekspedicijai. Architektė Ma- 
rija Purvinienė padovanojo plakatų Kražių įvykiams atminti. 
Kelmės rajono Legačinskų šeimos ansamblio literatūrine muziki- 
ne programa mokslinė konierencija baigė darbą. 

Sekmadienį, spalio 3 d., šiai datai skirtas šv. Mišias aukojo 
vyskupai J. Matulaitis, J. Vaičius ir J. Žemaitis su būriu (per 20) 

kunigų. Prieš pamaldas kun. J. Boruta SJ trumpai paminėjo, kad 
tauta gėrisi tais valstiečiais, kurie suprato, jog šiuo atveju reikia 
paklusti Dievui, bet ne pasaulietinei valdžiai. Pamokslą pasakė 
mons. A. Svarinskas; jis išvedė gražias paralėles tarp Kražių ir 
nūdienos įvykių. Po pamaldų buvo pašventintas skulptoriaus 
Regimanto Midvikio ir architekto Algirdo Stonio sukurtas ir virš 
šventoriaus vartų įmontuotas bareljefas, vaizduojantis Kražių 
skerdynes. Paminklą pašventino vysk. A. Vaičius, kalbėjo Tel- 
šių kunigų seminarijos rektorius mons. K. Gaščiūnas, buvęs Kra- 
žių bažnyčios klebonas Stanislovas Anužis (dabar Skuodo deka- 
nas, Skuodo parapijos klebonas), dabartinis Kražių klebonas kun. 
V. Gedvainis, Kražių skerdynių ainis K. Liaugminas, valdžios at- 
stovai G. Vagnorius ir Č. Juršėnas, švietimo ir kultūros minist- 
ro pavaduotojas V. Balčiūnas, giedojo P. Bingelio vadovaujamas 
choras. 

Lapkričio 20 d. Vilniaus Šv. Kazimiero bažnyčioje, kur pa- 
vasarį ir buvo pradėti šie iškilmingo susikaupimo renginiai, įvy- 
ko LKMA suorganizuotų konferencijų, skirtų Kražių įvykių šimt- 
mečiui paminėti, baigiamasis akordas. „Ūlos“ ansamblio premje- 
rinis koncertas —- „Žemaičių kalnai“ buvo tarsi įžanga į moksli- 
nę konferenciją, kuri prasidėjo šv. Mišiomis. Šv. Mišias aukojo 
kunigai: J. Boruta SJ, K. Matulionis SJ, R. Grigas SJ, A. Gražu- 
lis SJ ir A. Keina. Pranešimus skaitė Aldona Vasiliauskienė — 
„Kražiai mūsų atmintyje“, kun. Jonas Boruta SJ — „Kražių įvy- 
kiai ir dabartis“, o literatūrologas Paulius Subačius apžvelgė Kra- 
žiams skirtą poeziją. Poetė Meilė Kudarauskaitė deklamavo savo 
posmus, skirtus Kęstaičių gynėjams. 

Lapkričio 22 d. konferenciją, skirtą Kražių įvykių šimtme- 
čiui, suorganizavo Lietuvos mokslų akademijos Lietuvos istorijos 
institutas. Pranešimus skaitė: LKMA akad. dr. Antanas Tyla, dr. 
Rimantas Vėbra ir dr. Kazys Misius. 

Be minėtų seminarinių renginių Lietuvių katalikų mokslo 
akademijoje, LKMA nariai, talkinami ir kitų mokslininkų, Kražių 
įvykiams paminėti skaitė paskaitas visuomenei, kalbėjo radijo 
laidose, dalyvavo kuriant specialią Kražiams skirtą televizijos 
laidą, parašė nemaža straipsnių, buvo surengta Kražiams skirta 
paroda. 

LKMA Istorijos mokslų sekcijos pirmininkė dr. A. Vasiliaus- 
kienė apie Kražių įvykius kalbėjo Vilniaus rajono mokytojų me- 
todiniame seminare (lapkričio 23 d.), Birštono mokyklos vyres- 
niems ir jaunesniems mokiniams (abi paskaitos skaitytos spa- 
lio 26 d.), Vilniaus rajono Pagirių vidurinės mokyklos moky- 
tojams bei tėvams (lapkričio 17 d.) kartu su Meile Kudarauskai- 
te; ši skaitė savo eiles apie Kęstaičių gynybą. 

Apie Kražių įvykius kalbėta per radiją. 1993 m. lapkričio 
20 d. ryto informacinėje radijo laidoje kalbėjo kun. J. Boruta SJ 
(interviu su radijo redaktore Vida Urboniene), o A. Vasiliauskie- 
nė tą pačią dieną kalbėjo laidoje rusų kalba. 

Televizijos žurnalistai Valentina Jakimavičienė ir Juozas Sa- 
bolius, be jau minėtos laidos 1991 m., 1993 m. Kražių įvykius pri- 
minė laidose „Liudykime Kristų“ (1993 m. spalio 10 ir lapkričio 
14 d.), o 1993 m. lapkričio 21 d. jų naujai parengta „Gimtinės“ 
laida skirta Kražių įvykių šimtmečiui. Tai lyg vienas iš priešpas- 
kutinių akordų Kražių įvykių minėjime. 

Šiam jubiliejui vilnietis dailininkas A. R. Šakalys sukūrė 
meninį voką ir atviruką. 

Vilniaus universiteto Mokslinėje bibliotekoje jos darbuoto- 
jai Vidas Račius ir Rita Kivilšienė parengė parodėlę, kur buvo 
eksponuojamos knygos bei straipsniai, skirti Kražiams. 

Šiauliuose 1500 egz. tiražu buvo išleistas bukletas, parengtas 
Kelmės rajono Kultūros ir švietimo skyriaus. Jo tekstą redagavo 
R. Biržinytė, dailininkas — S. Budzinauskas, nuotraukos — A. Bit- 
vinskio, V. Lukono ir J. Lipskio. Išleistas ir meninis vokas. 

Daugelyje Lietuvos laikraščių bei žurnalų 1993 m. pasirodė 
įvairios apimties straipsnių bei informacinių pranešimų, skirtų 
Kražių įvykiams, L. Mulevičiaus knygos pristatymų **. 

Pateiksime keletą citatų iš gausios periodinės spaudos apie 
Kražių įvykius. 

„1847 m. liepos 3 d. tarp Vatikano ir Rusijos pasirašytas kon- 
kordatas. Buvo vilčių, kad pagerės ir Lietuvos katalikų padėtis, 
o valdžios pareigūnai gerbs šią tarptautinę sutartį. Deja, caras 
nė nemanė laikytis konkordato, kuris Rusijoje nebuvo paskelb- 
tas, todėl neturėjo teisinės galios. Rusija Vatikanui buvo įsipa- 
reigojusi išlaikyti ne mažiau 50 katalikų vienuolynų, tačiau 
XIX a. pabaigoje jų liko vos keli... Per pačias skerdynes žmo- 
nių aukų nebuvo, tačiau netrukus nuo gautų žaizdų ir kitokio 
smurto mirė 9 asmenys. Išžaginta 12 moterų ir mergaičių... Šios 
aukos nebuvo beprasmės. Caro įsakymas nebuvo įvykdytas, baž- 
nyčia nenugriauta. Po Kražių skerdynių Rusijoje nebeuždaryta 
nė viena bažnyčia“ *, 

„Skerdynėmis piktinosi ne tik Rusijos pažangūs žmonės. Jos 
sukėlė didelę pasipiktinimo audrą visame pasaulyje. Vakarų Eu- 
ropos ir JAV spauda paskelbė smerkiamų straipsnių, JAV de- 
mokratai surengė mitingų, nusiuntė protestus carui ir popiežiui... 
Kazokų nagaikomis, policijos kardais ir bjauriu smurtu Kražiuo- 
se buvo sėjamas pravoslavijos ir rusifikacijos... grūdas. Tačiau 
tuose pačiuose Kražiuose iš pačių tautos apačių iškilo okupan- 
tams ir jų šėlstančiai reakcijai pirmasis nelauktas atkaklus pasi- 

priešinimas, — teigia Kipras Bielinis (1883 - 1965), knygnešio Jur- 
gio Bielinio sūnus“ *?. O savo straipsnį Julius Pastarnokas baigia 
5. Matulaičio žodžiais: „Tegu kraujas nekaltų kražiečių visados 
esti mums gyvu paveikslu, tegul neduoda ramiai miegoti, kolei 
mūsų budeliai kraujuose ir ašarose braido ir vienas kitą už tai 
medaliais kaišo! Tegul Kražių kankiniai duoda mums stiprumą 
Kovoti, pakolei neišmuš tiesos valanda". 


„Pilėnų tragediją mes žinome kaip chrestomatinę. Gal tai bu- 
vo pirmą kartą taip tragiškai aprašomas mūsų tautos mentalite- 
tui būdingas bruožas — priešintis išorinei prievartai, primetamai 
svetimai religijai... Keičiasi laikai, keičiasi okupantai, bet žmo- 
nių reakcija panaši, kai paliečiamas tikėjimas ir bažnyčia. Sau- 
sio 13-0sios tragiškieji įvykiai tarsi akompanuoja toms visoms 
šimtmečio skerdynėms. Žmonės, susirinkę sausio dienomis ir 
naktimis prie Parlamento, buvo tautos mentaliteto ir anų laikų 
nuotaikų paveldėtojai. Katalikybė Lietuvoje atsilaikė prieš bajo- 
rijos brukamą protestantizmą, prieš caro valdžios primetamą sta- 
čiatikybę, prieš komunistų aktyviai propaguojamą ateizmą. Ar 
ši grandinė tęsis ir toliau, kol gyvuos mūsų tauta?... tai, kas per 
šimtmečius įaugo į kraują, mumyse visados pasilieka“ 90, 

Be gausybės straipsnių, 1933 m. Kauno žemaičių bendrijos 
iniciatyva pakartotinai išleistas 1933 m. leidinys „Kražių skerdy- 
nės“. Leidėjai dėkoja Kauno kolekcionieriui Ričardui Venckui už 
idėją ir pagalbą leidžiant jo išsaugotą egzempliorių. Antanas Po- 
cius „Leidėjų žodį“ baigia taip: „Norėdami priminti labai svar- 
bius, bet jau gerokai primirštus Kražių įvykius, perspausdiname 
1933 m. išleistą, dabar jau bibliografine retenybe tapusį leidinį, 
tautos skaudžios praeities liudytoją. Galbūt jis ne vieną paska- 
tins Nuodugniau pasidomėti garbinga Kražių praeitimi, primins, 
kaip už šventus tautos idealus kovojo ir žuvo lietuviai“. 

Tačiau visą literatūrą, kaip jau minėta, vainikavo dr. L. Mu- 
levičiaus studija „Kražių skerdynės“. Šią knygą sudarė ir me- 
džiagą surinko L. Mulevičius, deja, jos nebaigė. Knygą spaudai 
baigė rengti ir dokumentus vertė R. Strazdūnaitė. L. Mulevičius 
„buvo sumanęs, remdamasis spaudoje skelbtais ir neskelbtais 
archyviniais prisiminimais bei gausia bibliografine medžiaga, pa- 
rengti išsamią studiją — duoti plačią 1893— 1894 m. Kražių įvy- 
kių panoramą. Šiuos įvykius jis vertino kaip vieną iš ryškiausių 
bei didvyriškiausių etapų ilgame kelyje į Lietuvos nepriklauso- 
mybę. 

Tie, kam teko užbaigti šį staiga sustojus; darbą, guodžiasi, 
kad jis, nors ir gerokai siauresnės apimties, nei buvo sumanytas, 
vis dėlto išvys dienos šviesą. To ir siekė jo autorius šviesaus 
atminimo a. a. Leonas Mulevičius" *!, 

1993 m. turėjo pasirodyti ir kita knyga, skirta Kražiams. Tai 
minėtos kraštotyros ekspedicijos (1992 m.) surinkta medžiaga. 
Deja, knygos leidyba dėl įvairių priežasčių vėlavo. 

Tikime, kad kada nors sulauksime atsako ir į anksčiau cituo- 
tus, seniai išsiųstus raštus dėl Kražių įvykių įamžinimo, o pana- 
šūs renginiai, vyriausybei padedant, taps dideli, tautą jaudinan- 
tys, verčiantys susimąstyti. Vyskupas M. Reinys, 1953 m. 
nužudytas Vladimiro kalėjime, dar 1924 m. rašė: „Ne visi žmo- 
nės lygiai gyvena gyvenimą; vieni iš jų nercdo jokios iniciaty- 
vos, jokio pasiryžimo, jokios tvirtos asmenybės: gyvenimas juos 
nugali, parbloškia, istorijos lapai jų nemini garbingųjų tarpe; 
o kiti nėra vėjo papučiami, blaškomi, bet priešingai, jų garbin- 
go ryžimosi, kilnios asmenybės darbai yra gyvi kitų kartų at- 
mintyje, jų pavyzdį seka ne vienas naujosios kartos asmenų... 
Jų kelrodės žvaigždės yra mokslas, Dievas, tėvynė, dorovė" *?. 

Dievas, tėvynė ir dorovė įprasmino Kražių gynėjų gyvenimą. 
Dievas, tėvynė ir dorovė turi įprasminti ir mūsų visų gyvenimą. 


! Mulevičius L. Kražių skerdynės. Vilnius, 1993. P. 24—31. 

2 Paminėsime lietuvių kalba rašytus straipsnius bei knygeles: 

„Varpas“ — Kriaučiūnas J. Kražių istorija (1894. Nr. I); Lozorai- 
tis M. Keletas minčių dėl Kražių atsitikimo (1894. Nr. 6); Mačys V. Atsiti- 
kimas Kražių mieste (1894. Nr. 4); 

„Vienybė lietuvninkų“ — Davainis-Silvestraitis M. Kražių provos 
pasekmės (1894. Nr. 45); Dzukelis. Už kražiečius (1894. Nr. 1); Miliu- 
kas A. Amerikiečiai apie Kražius (1894. Nr. 4); 

„Ūkininkas“ — Kriaučiūnas J. Apgynėjai Kražių bažnyčios (1894. Nr. 

li); 
Kriaučiūnas J. Dar apie Kražius (1894. Nr. 3; Akmeninis [Žeb- 
rys J.J. Kankinimas katalikų Lietuvoje abelnai, o ypatingai Kražiuose 1893 me- 
tuose. Plimutas, 1894. Butkeraitis D. Keletas raštų apie Kražių atsitikimą. 
Tilžė, 1895; Našlys [Matulaitis S.| Keletas žodžių apie nežmoniškus mas- 
kolių darbus Kražiuose ir apie sudyjimą kražiečių Vilniuje. Tilžė, 1895; Žei- 
mavičius (Žeimys A.] Maskolių nedorybės Kražiuose, 1893, Rokytų arba 
Kentaiczių bažnyczia Žemaicziuose, 1886. Tilžė, 1894; Žilius [Žilinskas IL 
Kražių skerdynė ir jos pasekmės. Paminklas dėl kražiečių nuo Amerikos lietu- 
vių. Čikaga, 1896. . 

3 Kapsukas V. Kražių skerdynės paminėjimas (1893—1903) // Darbinin- 
kų balsas. 1903. Gruodis. Nr. 6. 

*Skudutis. 10-metinės Kražių skerdynių sukaktuvės (1893—1903) // Dar- 
bininkų kalendorius 1904 metams. Bitėnai, 1903. P. 57. —60, 


* Algis. Skausmo knyga // Kražių skerdynės. Paruošė ir išleido žurnalištų 
ir. rašytojų būrelis. Kaunas, 1933. P. 12. ' 

S „Ateitis“ — Virbickas J. Kruvinoji Kražių drama. Gruodžio 12, 
p. 517—528; 

„Jaunoji karta" — Dirmeikis B. T. Garsieji Kražiai. „Kražių skerdynių" 
40 m. sukakčiai paminėti (spalio 29—gruodžio 17 d.), be to, lapkričio 12 d. 
paskelbtas „Kražių skerdynių 40 m. sukaktuvių minėjimui rengti komiteto atsi- 
liepimas į visuomenę“; 

„Lietuvos aidas“ — Veblaitis P. Kražių bažnyčios gynimo 40 metų sukak- 
tuvėms paminėti (spalio 11, 12, 23 ir lapkričio 22, 24 d.); Kražių kruvinus įvy- 
kius minint (lapkričio 18); 

„Mokykla ir gyvenimas“ — Rondomanskis A. ĮRandamonisį Kra- 
žių įvykių reikšmė (lapkričio 11); 

„Mūsų balsas“ — Rūkas K. Laužyk, šėtone, bet sutartį rašyk! (gegužės 21); 

„Mūsų Vilnius“ — Dar dėl Kražių (gruodžio 20—30); Šėmys B. Iš Kražių 
sukaktuvių aidų (lapkričio 30); U V E. Kražių ir Vilniaus triumfas — lietuviams! 
(lapkričio 30); Uždavinys V. Ten, kur buvo liejamas žemaičių kraujas (lap- 
kričio 22); Vaidotas A. Kaip Lietuvos dvarininkai rėmė nukentėjusius Kra- 
žių gynėjus (gruodžio 20, 30); U. V. Kražių iškilmės (lapkričio 30); 

„Naujoji Romuva“ — V eblaitis P. Kražių skerdynės (Nr. 145—155); 

„Naujoji Vaidilutė“ — Po 40 metų (Nr. 12); 

„Policija“ — Simonaitis J. Kražių lietuvių skerdynių 40 metų sukaktuvės 
(gruodžio 1); ę 

„Rytas“ — Amas. Pilkasermėgius Kražių karžygius pagerbiant (lapkričio 28); 
Domeika J. Kražių didvyriams atminti (Kiepos 15, 25); Kražiai 1893 m. lap- 
kričio 21—22 d.) (lapkričio 21, 25); Kražių įvykius minint (lapkričio 25); Kražių 
iškilmės (lapkričio 27); Veblaitis P. Kražių skerdynių 40 metų sukakčiai 
(spalio 23, 25); 

„Šviesos kelias“ — Žilionis M. Kražių įvykius minint (Nr. 12); 

„Vairas“ — K. B. Kruvinieji 1893 m. Kražiai. 40 metų sukakčiai paminėti 
(T. 9. Nr. 11); 

„Židinys“ —Š51e žas P. Kražių įvykių reikšmė tautiniam susipratimui (gruo- 
džio mėn. Nr. 12). 

" K. B. Kruvinieji 1833 m. Kražiai. 40 metų sukakčiai paminėti // Vairas. 
1833. T. 9. Nr. 11, P. 362—364. 

8 Ten pat. P. 363. 

9 Ten pat. P. 364. 

W Rondomanskis A. Kražių įvykių reikšmė // Mokykla ir gyvenimas, 
1933. XIV m. Nr. 11. P. 433. 

"| Ten pat. P. 434. 

1? Ten pat. 

8 Ten pat. P. 438, 

4 Ten pat. 

15 Ten pat. P. 439, 

5 Šležas P. Kražių įvykių reikšmė tautiniam susipratimui // Židinys. 1933, 
IX m. Nr. 12, P. 506—519, 

17 Ten pat. P. 507. 

Iš Ten pat. P. 509, 

19 Ten pat. P. 510. 


20 Ten pat. 

2! Ten pat. P. 513. 

22 Ten pat. P. 515. 

23 Ten pat. P. 516. 

24 Ten pat. P. 517. 

25 Ten pat. 

26 Ten pat. P. 518, 

27 Ten pat. P. 518—519, 


28 Virbickas J. Kruvinoji Kražių drama // Ateitis. 1933. XXIII. Nr. 12. 
P. 517—528. 


29 Ten pat. P. 528. 
30 Ten pat. 
3! Ten pat. 


32 Straipsniai pateikiami išspausdinimo tvarka: Binkis K. Kražiečių krau- 
jas; Leidėjų žodis; [Be aut.j Kražiai ir jų bažnyčios; [Pe aut.| Skerdynių užuo- 
mazga; [Be aut.] Koclianovo gaujos žabangos; [Be aut.| Dėdė Atanazas — kun. 
Kazimieras Pakalniškis (Svekiname spaudos veteraną Dėdę Atanazą — kanau- 
ninką Kazimierą Pakalniškį, kražiečių idėjinį vadą!); [Be aut.| CGolobovas žve- 
joja kyšių; [Be aut.| Oževskis ir Klingenbergas; Vairas K. Teismo metu; 
[Be aut.] Vienuolyno uždarymas; Klimaitis P. Skerdynės; [Re aut.| Kražių 
didvyriai; [Be aut.] Kražių tragedijos dalyviai; B. K. Gynėjai; [Be aut.] Kražių 
kankiniai; [Be aut.] Byla; Algis. Skausmo knyga; K-s A. Neužmirškime. 
6—722 

3 ir 8 puslapyje — aštuonios įvairių įstaigų bei organizacijų užuojautos 
kražiškiams — žuvusiems ir dar gyviems Kražių didvyriams. 

33 Kražių skerdynių 40 (1893—1933) m. sukaktuvių minėjimui rengti komi- 
teto atsišaukimas į visuomenę // Kražiai / Red. P. Razminas. Chicago, 1983. 
P. 201—202. 

3 Ten pat. P. 201 (žr. įrašą po nuotrauka). 

* Bagdonas A. P. Kražių Žiburio gimnazija 1928—1934 m. // Kražiai / 

ALDONA VASILIAUSKIENĖ 
120 METŲ ŠVENTOJO RAŠTO VERTĖJUI 
(Minint metropoiito Juozapo Skvirecko jubiliejų) 


Šventieji Raštai duoti mums kaip atgaiva, kad ištveriume 
žmogiškosios būties dykynėje. 
Kai meldiesi, tu kalbi Dievui, kai skaitai Šventąjį 
Raštą, Dievas kalba tau. 
Kristus danguje viešpatauja, bet be paliovos kalba 
žemėje per Evangeliją. Jo žodžiai negausūs, bet 
reikšmingi; matuok juos ne skaičiumi, o svoriu. Tikėk 
Kristų, kad suprastum Kristų! 

Šv. Augustinas 


Arkivyskupas Juozapas Skvireckas į mūsų tautos istoriją 
įėjo kaip Šventojo Rašto vertėjas. Nepaprastai sunkus 30 metų 
darbas buvo apvainikuotas Šventojo Rašto vertimo 6 tomais su 
kcmentarais (iš viso 5239 puslapiai). Juozapas Skvireckas į tau- 
tos istoriją įėjo ir kaip pirmasis Lietuvos bažnytinės provincijos 
arkivyskupas metropolitas. Svarūs jo nuopelnai ir Lietuvių ka- 
talikų mokslo akademijai. Kiek leido laikas ir galimybės, nesi- 
šalino ir nuo įvairios visuomeninės veiklos. 

1993 m. rudenį galėjo būti visoje Lietuvoje paminėtos arki- 
vyskupo gimimo 120-osios metinės. Deja, šio jubiliejaus minėji- 
mas pavėluotas ir gana kuklus. Kuklus, kaip visą gyvenimą 
toks buvo ir pats arkivyskupas. 


Svarbesnieji metropolito Juozapo Skvirecko 
biograiiniai duomenys 


Juozapas Jonas Skvireckas gimė 1873 m. rugsėjo 18 d. Rim- 
kūnų k., Pumpėnų parapijoje, Panevėžio apskrityje, smulkaus 
ūkininko šeimoje. Be Juozapo, tėvai susilaukė dar devynių vai- 
kų: penkių sūnų ir keturių dukterų; Juozapas buvo vyriausias !. 
„Tikroji, seniausia Skvireckų šeimos gūžta buvo nedidelis Šimo- 
nių kaimelis už Pasvalio, pakelėj į Joniškį“, — rašė J. Skvirec- 
kas ?. 

Lietuviškai skaityti ir rašyti išmoko iš namucse slaptai laiky- 
tų maldaknygių ir laikraščių. Be motinos, mokytis padėjo ir te- 
ta Julijona Skvireckaitė. Iki 11 metų talkino tėvams ūkio darbuo- 
se, daug skaitė. Nors šeima gyveno gana vargingai, tėvai sten- 
gėsi vaikus išmokslinti. Juozukas, 1884 m. apgyvendintas Smil- 


25 120 METŲ ŠVENTOJO RAŠTO VERTĖJUI 85 


giuose pas rusų mokytoją, šio padedamas, per metus pasirengė 
ir išlaikė pradinės mokyklos egzaminus. 1885 m. buvo priimtas 
į ką tik įsteigtą Panevėžio realinę gimnaziją; 1891 m. ją baigė 
su pagyrimu. Pragyvenimui užsidirbdavo mokydamas kitus. 

1892 m. J. Skvireckas įstojo į Žemaičių kunigų seminariją. 
Čia daug laiko ir jėgų teko skirti klasikinių kalbų mokymuisi. 
Be to, jis privalėjo išmokti ir lenkų kalbą, — seminarijoje tai bu- 
vo oficiali kalba. Įgimti J. Skvirecko gabumai ir iš tėvų pavel- 
dėtas darbštumas padėjo nugalėti sunkumus. Seminarijoje nuo- 
dugniai mokėsi lietuvių kalbos, įsitraukė į lietuvių būrelio veik- 
lą, dalyvavo slaptame kazimieriečių klierikų sąjūdyje, rašė į 
„Apžvalgą“; be to, seminarijoje dirbo bibliotekininku. „Pirmieji 
dveji mano klerikavimo metai, — rašė J. Skvireckas, — buvo pas- 
kutiniai caro Aleksandro II viešpatavimo ir jo baisaus režimo 
metai. Rusų žandarmerija siautė su visu piktumu. Šnipinėjimai, 
areštai, ištrėmimai buvo kasdieniniai reiškiniai... Kratų semina- 
rijoje buvo galima laukti visuomet... Ta baimė rusų šnipinėjimo, 
kratų, seminarijos egzistencijai gresiančio pavojaus ir buvo svar- 
bi priežastis seminarijos vadovybei, o kai kam tik gera proga 
saugotis ne tik lietuviškos knygelės, lietuviško laikraščio, kurie 
buvo valdžios draudžiami, bet ir viso, kas lietuviška“ *. Tokią 
niūrią politinę situaciją skaidrino jaunas, ką tik akademiją bai- 
gęs profesorius Jonas Mačiulis (Maironis) „Nemaža jau laiko 
praėjo, nuo anų dienų, — prisimena J. Skvireckas, — bet ir šian- 
dien, rodos, dar jaučiu tą malonumą, kurį man davė Maironio 
žodžiai, kada juos rūpestingai pasirašydavau, o vėliau dar kartą 
juos persirašydavau sau ir kitiems naudotis. Juk reikia neužmirš- 
ti, kad tuomet lietuviška knyga buvo uždrausta ir tinkamo kate- 
kizmo mes neturėjome. Tie Maironio dėstyto katekizmo užrašai 
davė progos vieną kitą kartą užeiti pas profesorių ir arčiau su 
juo pasipažinti. Iš seminarijos Maironis greit išvažiavo profeso- 
riauti Petrapilin. Jo lietuviškumo spinduliai siekė ir iš pat toli- 
mosios šiaurės Kauno seminarijos auklėtinius ir šildė lietuviškas 
krūtinės" *, 

1896 m., baigęs seminariją, su Žemaičių vyskupijos stipendi- 
ja J. Skvireckas išvyko į Petrapilio dvasinę akademiją tęsti teo- 
logijos studijų. Čia jis įsitraukė į slapto lietuvių būrelio „Litua- 
nia“ darbą, bendradarbiavo 1896 m. pradėtame leisti laikraštyje 
„Tėvynės sargas“. 1899 m. J. Skvireckui suteikiamas „teologijos 
kandidato laipsnis“. Tų pačių 1899 m. birželio 24 d. Žemaičių pa- 
vyskupis K. Cirtautas įšventino jį į kunigus?. Tačiau iškilmin- 
gų primicijų J. Skvireckas negalėjo laikyti — caro valdžia kata- 
likų kunigams sugalvodavo įvairiausių kliūčių. Iš J. Skvirecko 
atsiminimų: ,„,„...svetimi kunigai nuvykti į svečius pas savo kai- 

myną tegalėjo tik tam tikromis paskirtomis atlaidų dienomis. Jų 
sąrašai buvo skelbiami su valdžios sutikimu ir pritarimu. Juose 
buvo nurodyta, kur ir kurie kunigai gali į atlaidus nuvykti. Šiaip 
svetimas kunigas ne savo parapijoj neturėjo teisės laikyti gie- 
dotinių šv. Mišių, neturėjo teisės klausyti išpažinčių, juo labiau 
sakyti pamokslų ir apskritai atlikinėti bet kokių religinių apei- 
gų"*. Todėl pirmosios šv. Mišios buvo atlaikytos be didelių iš- 
kilmių, be policijos žinios ir jos papirkimo, beveik tuščioje šven- 
tovėje Panevėžyje. Svečių — kunigų iš kitur — nebuvo. Šitaip 
tyliai ir kukliai prasidėjo J. Skvirecko kunigystė. 

1900 m., Petrapilio dvasinėje akademijoje gavęs magistro 
laipsnį, buvo paskirtas į Ukmergę vikaru ir miesto mokyklos ka- 
pelionu; čia dirbo gana trumpai. Nuo 1901 m. sausio 1 d. pradė- 
jo profesoriauti Kauno kunigų seminarijoje, dirbo iki 1938 m. 
Iš A. Dambrausko perėmęs vadovavimą Šventojo Rašto katedrai, 
dėstė Šventąjį Raštą. Pradžioje dar dėstė lotynų kalbą ir kate- 
kizmą. 

Nors seminarijoje profesoriams pagal senovinę tradiciją vys- 
kupo M. Paliulionio buvo įsakyta su auklėtiniais kalbėtis lenkiš- 
kai, tačiau ne vienas profesorius laikė šiuos nurodymus neteisin- 
gais ir stengėsi jų nepaisyti. Toks profesorius, klierikų džiaugs- 
mui, buvo ir J. Skvireckas. M. Vaitkus taip rašė apie savo pro- 
fesorių: ,,„...jį gerbdavome ir brangindavome kaip rimtą pro- 
fesorių, gerą širdį, o ir gerą patriotą, kas anuomet mums būdavo 
itin svarbu, nes virė įtempta kova dėl lietuvybės teisių, ir jau 
buvo arti persilaužiamasis momentas" *. 

Šalia profesoriavimo seminarijoje, J. Skvireckas 1909 m. bu- 
vo paskirtas seminarijos prefektu. Vysk. G. Cirtautas, įvertinda- 
mas jo darbą ir to darbo vaisius, 1911 m. jam suteikė garbės ka- 
nauninko laipsnį. 1912 m. pabaigoje vyskupo pavedimu J. Skvi- 
reckas ėmėsi organizuoti katalikiško dvisavaitinio laikraščio 
leidimą *. 1913 m. pasirodė kunigams skirtas žurnalas „Bažnyti- 
nė apžvalga“, ėjęs iki 1914 m.; jį redagavo J. Skvireckas. Redak- 
torius gavo talkininką kun. Mykolą Vaitkų. M. Vaitkus taip pri- 
simena šį bendradarbiavimą: „Jaučiaus esąs silpnas padėjėjas 
ir negalįs jo patenkinti; betgi jis buvo kantrus bei atlaidus. Ne 
vienas, iš atsto jį tepažįstąs, pastebėjęs jį negebant meilikauti, 
manė jį esant sausą ir šaltą. Betgi iš karto jis man pasireiškė 
tikrai geraširdis, nors ir vyriškai santūrus. Štai vienas spalvin- 
gas įrodymėlis: atvykau į nepažįstamą Kauną, gyventojų kimšte 
prikimštą (83 tūkstančiai be priemiesčių, bene ir be Vilijampo- 
lės); butas rasti labai nelengva,—- na ir kun. Skvireckas siūlo 
man tam kartui apsigyventi pas jį (o pats teturi du kambarius); 
pats pirmą vakarą taisė man gultą ant ištiesiamos krasės; anksti 

atsikėlęs atsargiai triūsėsi, tykiai išėjo Mišių laikyti, kad galė- 
čiau dar pamiegoti" ?. 

1913 m. J. Skvireckas buvo pakviestas dirbti vyskupijos ku- 
rijoje. 1914 m. gegužės 28 d. Žemaičių vyskupas Pr. Karevičius 
kun. J. Skvirecką pakėlė kapitulos prelatu, pavedė vyskupijos 
kuriją perkelti į Smolenską, o vėliau į Tulą, nes jau vyko ka- 
ras. Iš Smolensko J. Skvireckas dar buvo grįžęs į Lietuvą toliau 
dirbti seminarijoje. Tuloje J. Skvireckas sulaukė ne tik karo pa- 
baigos, bet ir komunistinės revoliucijos. Po karo audrų grįžęs į 
Tėvynę, 1919 m. kovo 10 d. popiežiaus Benedikto XV buvo 
paskirtas tituliniu Ceramo vyskupu ir Žemaičių vyskupo padė- 
jėju. “ 
Artimai bendravęs ir gerai pažinojęs J. Skvirecką kun. 
M. Vaitkus rašė: „Iš prigimties nekalbus, o iš įsigytosios išmin- 
ties nemėgsta aušinti burnos: ne dykai studijavo Šventąjį Raš- 
tą — žino netartąjį žcdį esant auksą, tartą — sidabrą" !?. Todėl 
J. Skvirecko kalbų ne tiek daug, jos labai svarios ir trumpos; čia 
keletą jų pateiksime. 


1920 m. gegužės 15 d. Kauno Katedroje Steigiamojo Seimo 
šventėje šv. Mišias, susirgus Žemaičių vyskupui, aukojo jo pa- 
dėjėjas vysk. J. Skvireckas. Po šv. Mišių J. Skvireckas pakvietė 
Seimo, valdžios, Valstybės Tarybos bei užsienio atstovus šitaip 
kreiptis į Šventąją Dvasią. Pateikiame vyskupo J. Skvirecko kal- 
bą !!: 


a 


„Lietuvių tautos atstovai! 

Dideliems darbams reikia daug išminties, didelių pajėgų, di- 
džios ištvermės. Jūs galingi jūsų laukiančio kūrimo ir steigimo 
darbo pažinimu, galingi pasiryžimu darbuotis, galingi išrinkusios 
jus Tautos pasitikėjimu. Bet dalykas darosi aiškesnis, kada ant 
jo metama daugiau šviesos; akis daugiau mato, kada ji tinkamu 
būdu sustiprinama. Kiekvienas darbas igyja didesnės vertybės 
ir svarbos, darbininkas turi daugiau tikro pasisekimo, kada pri- 
sideda visų Aukščiausiojo Vedėjo Viešpaties palaiminimas. Ne 
veltui juk pasakė didis savo tautos kūrėjas ir steigėjas Viešpa- 
ties įkvėptas Psalmininkas: „Jei Viešpats nestatys namų, veltui 
darbuojasi tie, kurie juos stato. Jei Viešpats nesergės miesto, 
veltui budi jo sargas. Tuščia jums keltis prieš aušrą, keltis ilgai 
sėdėjus — jums, kurie valgote skausmo duoną, tuo tarpu kad jis 
ducda miego savo mylimiesiems" (Ps 126, 1.2). Atsiminimas apie 
tą Aukščiausiąjį visų dalykų Vedėją, kuris išmeta iš sostų ga- 
liūnus ir paaukština žemai stovinčius, surinko jus pirm pradė- 
siant savo kilnų ir atsakomingą darbą į šią bažnyčią prie Vieš- 
paties aukuro laipsnių. Taigi išreikškime aiškiai ir nuoširdžiai 

savo sielos troškimus, melskime sau Viešpaties pagalbos ir palai- 
minimo, kad jūsų šviesą sustiprintų jo Šventosios Dvasios švie- 
sa gražiais bažnyčios giesmės žodžiais „Ateik, Šventoji Dvasia!“ 


1920 m. balandžio 25 d. Žemaičių vyskupijos rūmuose susi- 
rinkę kunigai, rengdamiesi 500 metų vyskupijos sukakčiai, nu- 
tarė patys atsinaujinti Kristuje per tam tikrų programų rekolek- 
cijas, taip pat populiarinti pačių kunigų lėšomis išleistą Naujo- 
sios Sandoros knygą. Šventajam Raštui populiarinti buvo išrink- 
tas komitetas: pirmininkas — vysk. J. Skvireckas, kasininkas — 
kanauninkas Kazimieras Paltarokas (Kauno kunigų seminarijos 
vicerektorius), sekretorius — kun. Juozapas Tumas („Tautos“ 
laikraščio redaktorius)!?. Periodiniuose leidiniuose visi buvo 
kviečiami padėti lėšomis šiame kilniame darbe. Pagalbos buvo 
sulaukta ne tik iš dvasininkų, bet ir iš pasauliečių. Aukojusiųjų 
pavardės ir pinigų sumos buvo skelbiamos spaudoje. Komitetas 
Šventajam Raštui populiarinti gaudavo pritarimo ir padėkos laiš- 
kų. M. Grigonis iš Panevėžio rašė: „Siunčiu 25 auksinus „„Naujo- 
sios Sandoros knygai" išleisti. Kai ji bus atmušta, prašom man 
atsiųsti po vieną egzempliorį. 

Nors esmu socialistinių pažiūrų, vis dėlto tėvų įdiegtąją šir- 
din katalikybę šventai laikau ir džiaugčiaus, jei visi iki vieno 
lietuviai turėtų namuose Šventąjį Raštą: tada jiems paaiškėtų 
krikščionių demokratų ir kitų partijų klaidos" 93, 

Nuoširdus Dominyko Juozaičio laiškas: „Perskaitęs komiteto 
sumanymą išleisti „Naujosios Sandoros knygą“, visais širdies 
jausmais nudžiugau. Šis brangiausias ir mylimiausias svečias ke- 
tina aplankyti kiekvieno žmogaus kataliko butą ir maloningai 
jame gyventi, rodydamas tikrą kelią į amžinąjį gyvenimą. Lai 
Visagalis Dievas laimina tą brangų darbą, o Šventoji Dvasia 
sustiprina darbininkų išmintį. Kristaus knygas aš ko tankiausiai 
skaitau ir akylai skaitydamas matyte matau Jo asmenį, girdėte 
girdžiu Jį kalbant. Ir rimsta sąžinė ilgai, ilgai laikydama girdė- 
tus žodžius, ir dyla visi abejojimai, begu Jėzus buvo tikras Die- 
vas, būdamas tikras žmogus: Jo mokslas neklaidina“ **. 

Šventajam Raštui leisti lietuviai aukas siuntė ir iš Amerikos, 
kartais parašydami ir laiškelį. Pacituosime Juozo Puplesio laiš- 


ką: „Gerbiamasis Tėveli! Skaičiau Bostono (Amerikoje) „„Darbi- 
ninke“ atsišaukimą į dvasiškius, kad pinigais prisidėtų prie Šven- 
tojo Rašto pigaus išleidimo 500 metų Žemaičių vyskupijos su- 
kakčiai paminėti. Tai ir aš, nors esmu paprastas darbininkas, 
ne dvasiškis, pritardamas tam brangiam ir prakilniam darbui, pri- 
sidedu maža dalele — 10 $, už kuriuos gausite 337 auksinus. Už- 

tat man vieną egzempliorį atsiųskite adresu...“ (pateiktas adre- 
sas) !*. 

Praėjus metams nuo šios akcijos, Komitetas Šventajam Raš- 
tui populiarinti susumavo gautas aukas: „Viso Naujojo Testa- 
mento leidime dalyvauja 344 kunigai. Drauge su pasauliečiais 
ligi šiol sumesta 83323. Leidimo dalininkai gaus proporcionaliai 
leidinio egzempliorių leidimo kaina. Taigi čia ne labdarybė, tik 
kooperacija. Prašome tad dėtis gausiau" !*, 

1920 m. rudenį pasirodė didelio formato, gražus Šv. Kazi- 
miero draugijos leidinys „Evangelijos dalys, skaitomos visų me- 
tų Viešpaties dienomis ir šventadieniais. Vertė Juozapas Skvi- 
reckas T. M. Žemaičių vyskupas pagalbininkas Tilžėje“. Knygo- 
je pridėta poteriai, aktai ir tikybos išpažinimas. Palyginus su 
ankstesniais leidiniais, šio leidinio kalba gerokai tobulesnė. „„(Gra- 
žaus ir taisyklingo Evangelijų leidinio seniai ištroškę kunigai ir 
žmonės" !7, 

Žemaičių vyskupijos 500 metų sukakties minėjimas prasidėjo 
iškilmingais mišparais 1921 m. rugsėjo 10 d. vakare Kaune. Kitą 
dieną apie 300 dvasininkų sutiko vyskupus: A. Karosą, P. Kare- 
vičių ir iš Rygos — O'Rouke's. Sumą laikė vysk. A. Karosas; jam 
talkino 3 vyskupai, vienas iš jų buvo J. Skvireckas !š, 


J. Skvireckas — vienas iš pirmųjų Šv. Kazimiero draugijos 
kūrėjų ir narių!?. Dar 1888 m. Žemaičių kunigų seminarijoje 
susiorganizavo slaptas klierikų patriotų būrelis (iniciatorius — 
Juozas Tumas), sistemingai dirbęs tautinį darbą ??. Šis būrelis 
pasivadino Lietuvos mylėtojų draugija. Dėl įvairių priežasčių 
1889 m. ši draugija skilo — iš jos išsiskyrę klierikai davė pra- 
džią Šv. Kazimiero draugijai?!. Apie priėmimą į Šv. Kazimiero 
draugiją J. Skvireckas rašė: ,„Apie būrelio buvimą žinių gavau 
iš vieno vyresniųjų draugų neilgai trukus po įstojimo į semina- 
riją. Jis jau paskutinius metus buvo seminarijoje. Šiandien ne- 
galėčiau pasakyti, ar jis buvo būrelio pirmininkas, nors šiaip 
jau buvo vienas gabiausių ir žymiausių seminarijos auklėtinių 
(kun. Jonas Visbaras, vėliau pasiųstas Petrapilio akademijon tęs- 
ti studijų, bet dėl nesveikatos akademijos negalėjo baigti. Jis 
buvo Liepojos gimnazijos kapelionas, Apytalaukio, Kurtuvėnų 
ir Liepojos klebonas. Mirė karo metu). 

Priėmimo į būreli apeigos nebuvo labai iškilmingos. Vieną 
vakarą, rodos, po vakarienės, vaikščiojome seminarijos sode. 
Vietoj paprastos poros mūsų buvo trys: Jonas Visbaras, to pa- 
ties kurso Juozas Tumas ir aš. Bevaikščiojant jie man papasako- 
jo apie būrelio uždavinius seminarijoje ir ateityje, ypačiai pa- 
brėždami, kad visos žinios apie jį turi būti laikomos giliausioje 

paslaptyje. Aš, pirmametis klierikas, gavęs tokių žinių iš dviejų 
žymiausių, jau seminariją bebaigiančių klierikų, jaučiausi labai 
patenkintas ir be didelių kalbų pasiryžau būti ištikimas būrelio 
tikslams. 

Į būrelį būdavo priimami nariai tik tada, kai asmeniškai bū- 
davo su jais susipažįstama ir pradedama jais pasitikėti. Visų pir- 
ma būdavo renkami asmenys, baigę visą gimnazijos ar kitos pa- 
našios mokyklos kursą, arba išėjusieji daugiau mokyklos kla- 
sių, parodę daugiau gabumų moksle, pavyzdingo elgesio, lietu- 
viško nusistatymo, pasiryžę kelti lietuvybę, darbuotis Lietu- 


vai“ 22 


Vėliau klierikų slaptoji Šv. Kazimiero draugija virto pusiau 
vieša — jai priklausydavo trečdalis visų klierikų. Seminarijos 
vadovybė apie šią draugiją žinojo, bet pripažinti ją vieša, žino- 
ma, negalėjo 23. Prie slaptosios Šv. Kazimiero draugijos buvo or- 
ganizuojamas fondas lietuviškajai spaudai remti. Todėl visi, sto- 
dami į draugiją, pasižadėdavo, baigę seminariją ir įsišventinę ku- 
nigais, remti lietuvišką spaudą, tam tikslui skirti 100 rublių (500 
litų) . Ilgainiui slaptoji Šv. Kazimiero draugija iširo. Ji buvo 
atgaivinta 1911/1912 m. m. 2Š, 

J. Skvireckas Šv. Kazimiero draugijai stengėsi padėti prak- 
tiškais patarimais, „ir šiaip jau jis dažnai pareikšdavo labai įdo- 
mių minčių“ ?9, 


Įkūrus Lietuvių katalikų mokslo akademiją, J. Skvireckas iš- 
renkamas pirmuoju šios mokslo institucijos Centro valdybos pir- 
mininku. 

Susikūrus Lietuvos universitetui, vysk. J. Skvireckas daug 
rūpinosi, kad čia būtų įkurtas Teologijos-filosofijos fakultetas. 
Šiuo reikalu vyskupas pasiekė net Romą, kad gautų šiam fakul- 
tetui Šventojo Sosto pripažinimą bei popiežiškas teises 27. 1922 m. 
lapkričio 11 d. J. Skvireckas buvo išrinktas Teologijos-filosofi- 
jos fakulteto ordinariniu profesoriumi. 

„Kaip profesorius, — rašė M. Vaitkus, — jis nesistengė mums 
imponuoti iškalba arba mus papirkti sąmojais bei juokais. Dėstė 
paprastai, kukliai, trumpai, aiškiai, teikdamas apsčiai brandžių, 
patikrintų, rimtų žinių, rimtai reikalaudamas, kad atsidėję sek- 
tume ir giliai įsidėtume... Kaip auklėtojas (prefektas) imponavo 
ypačiai savo giedru rimtumu, darbštumu, pareigingumu, punk- 
tualumu, išlaikytu santūrumu, atsargiu mažakalbiškumu, švelniu 
humaniškumu, išmintingų nuolaidumu, sveikų praktiškumu“ 28, 

Vyskupas J. Skvireckas daug prisidėjo rengiant Lietuvos 
bažnytinės provincijos planus. 1926 m. įsteigus Lietuvos bažny- 

tinę provinciją, J. Skvireckas buvo paskirtas Kauno arkivysku- 
pu ir metropolitu. 

J. Skvireckas dalyvavo ne vienoje Katalikų veikimo centro 
konferencijoje. Keletą paminėsime. 1921 m. balandžio 28 d. po- 
sėdyje kalbėta: „Pastaraisiais laikais mokytojų ir šiaip veikėjų 
tarpe apsireiškė pastangų įvesti Lietuvoje katalikams priešingas 
tikybai mokyklas. KVC, atstovaudamas visoms katalikų draugi- 
joms Lietuvoje, reiškia savo griežtą protestą ir smerkia tas ne- 
teisingas ir nedemckratingas pastangas“ ?9. 1928 m. balandžio 
12 d. KCV konferencijoje arkivyskupas metropolitas J. Skvirec- 
kas ir mons. Faidutti išrenkami į garbės perzidiumą *?. 1930 m. 
spalio 8—10 d. Kaune vykusioje KVC konferencijoje (dalyvavo 
204 įgalioti atstovai ir 4343 svečiai) perskaitytas per arkivys- 
kupą metropolitą J. Skvirecką atsiųstas Šventojo Tėvo apaštališ- 
kasis sveikinimas ir palaiminimas 3!'. 1933 m. spalio 6 d. KVC me- 
tinėje konferencijoje kartu su vyskupais atsilankė ir metropolitas 
J. Skvireckas3?. 1935 m. spalio 10—11 d. konferenciją pasveiki- 
no arkivyskupas J. Skvireckas *3. 

J. Skvireckas dalyvaudavo iškilminguose Vasario 16-0si0s po- 
sėdžiuose bei minėjimuose **, gegužės 15-osios iškilmėse *. Jono 
Basanavičiaus laidotuvių dieną (1927 m. vasario 21 d.) Kauno 
Katedroje buvo atlaikytos gedulingos pamaldos, kurias celebra- 
vo metropolitas J. Skvireckas“. Be metropolito neapsieidavo 
ir kiti renginiai. Keletą paminėsime: VDU 10-ųjų sukaktuvių mi- 
nėjimas*7, 1935 m. — vyskupo A. Baranausko šimtmečio minėji- 
mas*š, 1934 m. spalio 19 d. Lietuviu—prancūzų draugijos ini- 
ciatyva paminėta dviejų žymių prancūzų — Louis Barthou ir 
prezidento Raimono Poincarė — netektis. Iškilmingas šv. Mišias 
aukojo arkivyskupas metropolitas J. Skvireckas: dalyvavo jis ir 
iškilmingame posėdyje3?. 1934 m. kariuomenės metinių sukaktu- 
vių proga Kauno muziejaus sodelyje palaidotas Nežinomas Ka- 
reivis; iškilmėse tarp daugelio garbingų svečių buvo ir metropo- 
litas J. Skvireckas *?, 


J. Skvireckas palaikė jaunimo organizacijas, dalyvaudavo jų 
renginiuose. 1920 m. rugpjūčio 1 d. pirmajame moksleivių ateiti- 
ninkų kongrese, minint šios organizacijos 10 metų sukaktį, vys- 
kupas J. Skvireckas buvo pakviestas į garbės prezidiumą *!. 
1928 m. rugsėjo 29—30 d. vyko metinė studentų ateitininkų kon- 
ferencija. Didžiausio džiaugsmo ir garbės suteikė konferencijai 
J. E. Apaštališkojo internuncijaus arkivysk. B. Bartaloni ir J. E. ar- 
kivysk. J. Skvirecko apsilankymas. J. E. arkivysk. Bartaloni su- 
teikė konferencijai Šventojo Tėvo palaiminimą ir savo gražia 
ir širdinga kalba sveikino konferenciją džiaugdamasis gausia ka- 

talikiška studentija. Savo kalboje iškėlė du svarbiausius stu- 
dento ateitininko tikslus: šviesti savo tautą mokslo šviesa ir do- 
IOs pavyzdžiu ir visus savo darbus gaubti Dievo ir Šventojo 
Sosto meile**. Arkivysk. J. Skvireckas kartu su Apaštališkojo 
Sosto nuncijumi R. Bartoloni ir kitais vyskupais buvo pakviesti 
į garbės prezidiumą trečiajame jubiliejiniame ateitininkų kon- 
grese 1930 m. birželio 21—23 d.*š* J. Skvireckas sveikino ir 
1936 m. lapkričio 21—22 d. vykusią studentų ateitininkų sąjun- 
gos konferenciją **. 

J. Skvireckas dalyvaudavo ir katalikiškojo kaimo jaunimo or- 
ganizacijos „Pavasaris“ renginiuose. 1927 m. liepos 2—4 d. jubi- 
liejiniame kongrese, minint 15-0s metų sukaktį, Rotušės aikštėje 
prie specialiai įrengto altoriaus arkivysk. J. Skvireckas celebra- 
vo iškilmingas šv. Mišias. Jų klausė apie 10 000 jaunuolių. Ra- 
šoma, kad aikštę puošė. apie 530 vėliavų *?. 1934 m. gruodžio 27— 
28 d. „Pavasario“ federacijos konferencijoje J. Skvireckas buvo 
pakviestas į garbės prezidiumą *5. 

Net šie keli paminėti renginiai rodo plačias veiklos kryptis, 
kurioms metropolitas J. Skvireckas negailėjo taip jam brangaus 
laiko. 

Nepaisydamas visų administracinių darbų, J. Skvireckas daug 
laiko skyrė Šventojo Rašto vertimui; pirmoji knyga — 6 to- 
mas —- pasirodė 1911 m., o 1935 m. buvo baigtas visas Šventojo 
Rašto vertimas. 

Šalia kapitalinio Šventojo Rašto veikalo, J. Skvireckas sten- 
gėsi parūpinti žmonėms ir populiarių bent Naujojo Testamento 
knygų. Kiekvienas leidimas buvo taisomas, papildomas. Taigi 
J. Skvireckas yra ne tik Šventojo Rašto vertėjas, bet ir populia- 
rintojas. Be to, parašė 188 puslapių monografiją „Šv. Povilas 
Apaštalas“, 

1944 m., artėjant sovietų armijai, J. Skvireckas, palikęs Kau- 
ną, po ilgų sunkių kelionių pasiekė Vieną, o 1945 m. pavasarį 
persikėlė į Tirolį. Įsikūrė Zarmse (prie Landeko) Šv. Vincento se- 
serų vienuolyne (Austrijoje). Net ir priverstinio išeivio sąlygo- 
mis jis dirbo ir ganytojišką, ir mokslo darbą. 1945 m. rudenį lan- 
kydamasis Romoje, jis informavo Šventąjį Tėvą apie Lietuvą bei 
lietuvius išeivius. Kartu su vyskupais V. Brizgiu ir V. Padolskiu 
laišku kreipėsi į viso pasaulio vyskupus, atkreipdamas dėmesį 
į Lietuvos tragediją, prašydamas moralinės ir materialinės para- 
mos lietuviams kovoje prieš bolševikus. 

1945 m. spalio 5 d. atvykęs į Romą, rūpinosi lietuvių kole- 
gijos isteigimu“': kalbėjosi Vatikano vadovybės sekretoriate, 
vėliau su Šventųjų studijų kongregacijos prefektu kard. G. Pi- 
zzardo, o spalio 13 d. — ir su popiežium Pijum XII privačioję 

audiencijoje. Spalio 20 d. Tėvų marijonų namuose metropolitas 
kolegijos reikalu sukvietė pasitarimą, kur dalyvavo marijonų 
generolas vysk. P. Būčys, t. J. Vaitkevičius MIC, buvęs Kauno 
seminarijos rektorius t. P. Petraitis, t. J. Beleckas SJ, arkivys- 
kupo sekretorius kun. M. Čyvas ir buvęs Vilniaus seminarijos 
rektorius kun. L. Tulaba. Nutarus steigti kolegiją, metropolitas 
konkretiems reikalams tvarkyti paskyrė komisiją (t. J. Vaitke- 
vičius, t. J. Beleckas ir kun. L. Tulaba), rūpinosi ir būsimos ko- 
legijos vadovybe. Taigi šis arkivyskupo J. Skvirecko lankymasis 
Romoje turėjo lemiamą reikšmę steigiant kolegiją. Reikia pasa- 
kyti, kad jau 1936 m., kai Romoje studijuojantys lietuviai stu- 
dentai kreipėsi į Lietuvos episkopatą prašydami įsteigti Romoje 
lietuvių kolegiją, J. Skvireckas šį prašymą priėmė palankiai. 

1945 m. gruodžio 1 d. J. Skvireckas iš Šveicarijos parašė laiš- 
ką kardinolui Pizzardo; pranešė, kad 17000 aukso dolerių yra 
deponuota, ši suma skiriama lietuvių kolegijai Romoje steigti. 
Laiške pažadėjo paraginti visus išeivijos lietuvius kunigus prisi- 
dėti lėšomis. Ši pirmoji materiali pagalba (nors aukso doleriai į 
Romą buvo atgabenti tik 1947 m.) pagreitino kolegijos įkūrimą. 
Nors lietuvių Šv. Kazimiero kolegija Romoje pradėjo veikti 
1945 m. (grucdžio 4 d. arkivysk. J. Skvirecko teikimu rektoriumi 
buvo paskirtas kun. L. Tulaba), bet oficialiai paskelbta tik 1948 m. 
gruodžio 1 d. Jo Šventenybės Pijaus XII šv. studijų kongregaci- 
jos dekretu. 

Arkivyskupo prašymu 1948 m. birželio 11 d. Šventasis Tė- 
vas Pijus XII paskyrė šv. Kazimierą ypatingu Lietuvos jaunimo 
globėju *š, 

1951 m. J. Skvireckas vėl lankėsi Romoje, kur Šv. Kazimiero 
kolegijoje atšventė 25 metų Lietuvos bažnytinės provincijos įkū- 
rimo ir 700 metų krikščionybės įvedimo Lietuvoje sukaktis ir iš- 
kilmingu aktu paaukojo Lietuvą Nekalčiausiajai Marijos širdžiai. 

Iš Zamso J. Skvireckas parašė ganytojiškų laiškų: 1953 m., 
švęsdamas 80 metų jubiliejų, — laišką visame pasaulyje išsisklai- 
džiusiems lietuviams katalikams, o 1955 m. kovo 10 d.— paskuti- 
nį ganytojišką laišką apie Marijos garbinimą **. 

Zamse, liūdėdamas dėl tėvynės likimo, tikėdamas jos švieses- 
ne ateitimi, tobulino savo didžiulį darbą — Šventojo Rašto ver- 
timą. 1946—1956 m. intensyvaus darbo rezultatas — naujas, pa- 
taisytas Šventojo Rašto leidimas: 1955 m. — I t. (1045 p.), 
1958 m.-- II t. (1241 p.). 

Nuo 1957 m. J. Skvirecko sveikata pradėjo silpti. 1959 m. 
gruodžio 3 d., peržengęs 86 metų slenkstį, metropolitas J. Skvi- 
reckas palieka šį žemiškąjį pasaulį. Palaidotas Zamso vienuo- 
lyno bažnyčios specialiai įrengtoje kriptoje. Iškilmingose laido- 

tuvėse dalyvavo vietinis vyskupas F. Rusch, iš Romos atvykęs 
vysk. V. Padolskis, didelis būrys lietuvių ir vietinių kunigų ??. 

Kun. S. Yla rašė: „J. Skvirecko didybei užtenka dviejų žo- 
džių — darbo ir ištvermės. Be jų mūsų tauta nebūtų turėjusi pil- 
no Dievo žodžio vertimo“ *', 


Šventasis Raštas ir jo ankstesnieji 
vertimai į lietuvių kalbą 


Beveik pusę amžiaus trukusi prievartinė ateizacija, siekusi 
pakeisti krikščioniškąją dvasinę kultūrą komunizmo idėjomis, 
apie Šventąjį Raštą užsimindavo veikiau tik humoro forma. To- 
dėl nenuostabu, kad apie Šventąjį Raštą, arba Bibliją, parašytą 
Dievo valia ir Dievo įkvėpimu, jau ne vienos kartos supratimas 
yra menkas. Džiugu, kad pastaruoju laiku apie šį kūrinį prabil- 
ta ir spaudoje, ir per radijo bei televizijos laidas. 

Prisiminkime keletą faktų. 

Sventasis Raštas, Dievo įkvėptas mus pamokyti ir pagucsti, 
apima įvairiausias gyvenimo sritis; jis sudarytas iš dviejų di- 
džiųjų dalių: Senojo Testamento ir Naujojo Testamento, kurie 
dar kartais vadinami Senuoju statymu ir Naujuoju Įstatymu, 
ir sudaro 72 „knygas“. 

Senasis Testamentas Dievo įkvėpimu buvo kuriamas ir reda- 
guojamas daugiau kaip tūkstantį metų nuo Mozės laikų (XIV a. 
pr. Kr.) maždaug iki 100 m. pr. Kristaus gimimą. Jis susideda 
iš 45 ilgesnių ir trumpesnių dalių, vadinamų „knygomis“. Jos 
yra labai skirtingos: istoriniai pasakojimai, pranašystės, apmąs- 
tymai, pamokymai, poezija. 

Naujasis Testamentas (platesnis pavadinimas — „Naujasis 
mūsų Viešpaties Jėzaus Kristaus Testamentas") — tai 27 „kny- 
gos“, turinčios nuo vieno iki kelių dešimčių vidutinio formato 
puslapių ir pasakojančios apie Jėzaus Kristaus gyvenimą, moky- 
mą, darbus, apie jo mokslo plitimą per kelias dešimtis metų po 
mirties ir prisikėlimo, taip pat pateikiančios daug pamokymų ir 
įspėjimų Kristaus išpažinėjams ir visiems žmonėms ?2, 

Apie Šventąjį Raštą labai aiškiai ir paprastai yra rašęs kun. 
V. Aliulis MIC 1993 metų keliuose „Katalikų pasaulio“ nume- 
riuose *š. sai r t) 

Šventojo Rašto vertėjai, ilgai ieškodami tokio gimtosios kal- 
bos žodžio, kuris geriausiai perteiktų originale vartoto žodžio 
reikšmę, neišvengiamai tekste pateikia savąjį suvokimą. Ypač 
sunku vertėjui surasti reikiamą posakį, kuris perteiktų senosios 
kalbos posakio reikšmę. Kun. V. Aliulis MIC pateikia ryškų ver- 

timo pavyzdį: „Senajame Testamente ne vienoje vietoje sakoma 
„Dievas tyrinėja širdis ir inkstus“. Paviršutiniškai skaitydami, nu- 
stebsime: ką galėtų reikšti „inkstų tyrinėjimas?“ Pasirodo, 
Senojo Testamento žmonės laikė širdį minčių buveine, 
o inkstus — jausmų buveine, kai dabar mums minčių buveinė — 
protas, galia, o jausmų — širdis. Todėl posakis „Dievas tyrinė- 
ja širdis ir inkstus“ rėiškia: „Dievas regi, pamato Žmogaus min- 
tis ir jausmus“ (arba: „protą ir širdį“)“ 94. Taigi Šventojo Rašto 
tekstų neįmanoma suprasti be aiškinimo, o pirmasis aiškintojas 
ir yra vertėjas. ,,Beje,— rašo V. Aliulis, — ne visi vertėjai vieno- 
dai supranta savo uždavinį. Vieni vertėjai stengiasi kuo rūpes- 
tingiau išversti kiekvieną žodį ir žodelytį dažniausia jų reikšme. 
Taip darydami, jie tariasi išlaiką didžiausią pagarbą Dievo žo- 
džiui, tačiau nepastebi, kad Dievo įkvėpti Biblijos autoriai užra- 
šinėjo ne paskirus žodžius, bet ištisus posakius, kurių pažodinis 
vertimas kartais kaip tik esti netikslus“ **, 

Šventojo Rašto vertimas į lietuvių kalbą buvo iš tikrųjų epo- 
chinės reikšmės įvykis. Vertimo didybė išryškėja tada, kai mes 
sužinome, kas buvo, padaryta verčiant Šventąjį Raštą iki metro- 
polito J. Skvirecko. Apie ankstyvuosius Šventojo Rašto vertimus 
rašė prof. Z. Zinkevičius „Lietuvių kalbos istorijos“ III ir IV to- 
me, kur analizuojamos pasirodymo aplinkybės, apžvelgiama kal- 
ba. Pateiksime keletą prof. Z. Zinkevičiaus tyrinėjimo duomenų. 

Pirmieji Šventąjį Raštą bandė versti protestantų kunigai 
Mažojoje Lietuvoje““. Verstos reikalingiausios Evangelijos da- 
lys — skaitymai sekmadieniais bei švenčių dienomis. Aišku, tos 
išverstos dalys plito rankraščiais. Seniausias — „Evangelijos 
trumpos ištraukos“ — yra rankraštinėje Volfenbiutelio „Postilė- 
je“. Rankraštis baigtas perrašyti 1573 metais“'. Kalbos atžvil- 
giu — tai įvairiausių tarmių mišinys, kuris leidžia teigti, kad 
Prūsijoje dirbo Dzūkijos, Aukštaitijos ir kitų Lietuvos vietų dva- 
sininkai. Žinoma M. Mažvydo pusbrolio Baltramiejaus Vilento 
versta „„Evangelija“?*. Pirmasis visą Bibliją į lietuvių kalbą iš- 
vertė Jonas Bretkūnas (1575—1590 m.)??. Deja, vertimas nebuvo 
išleistas. Jo rankraščiai sudarė 8 knygas: 5 dideles ir 3 mažes- 
nes. Šiuo metu rankraščiai yra gerai išsilaikę, dabar leidžiami 
Vakaruose kaip kalbos paminklas. Vėliau J. Bretkūno išverstas 
Dovydo psalmės panaudojo Jonas Rėza: sutvarkė, pataisė kalbą 
ir išleido. Taigi šiomis „Psalmėmis“ 1625 m. pirmą kartą fik- 
suota Prūsų Lietuvos bendrinė kalba *?, 

„Nuo 1599 m. iki 1816 m., per 217 metų, lietuviai katalikai 
tenkinosi tik Evangelijų ištraukcmis, kurias jie buvo atsispaus- 
dinę — ypač vartoti bažnyčiose“ *!. 

1599 m. buvo išleista M. Daukšos „Postilė“; manoma, kad ji 
turėjo būti išversta daug anksčiau??. Žinomos Jono Jaknavičiaus 
1637 m. išleistos „Evangelijos“, manoma, kad jos — tai jau pa- 
papildytas leidimas; parašytos Vilniaus tarme *3. Be abejonės, tu- 
rėjo būti ir ankstesnių vertimų, kurie, deja, iki šių dienų neišli- 
ko. Į 1629 m. K. Sirvydo „„Punktus sakymų“ įdėtos J. Jaknavi- 
čiaus verstos „Evangelijos“ 94. Išlikęs 1647 m. leidimas —- se- 
niausias leidinys. Deja, paskutiniosios iš septynių evangelijų iš- 
traukos kalba skiriasi nuo J. Jaknavičiaus“. Nuo 1705 m. visi 
leidiniai buvo petvarkyti kalbos požiūriu **. 

Iš reformatų Šventojo Rašto vertimų žinomas prastai atliktas 
Jokūbo Morkūno darbas — 1600 m. išleista „Postilė“ 97. Po 50 
metų Londone gyvenęs Samuelis Boguslavas Chilinskis pasiryžo 
išversti visą Šventąjį Raštą. Per labai trumpą laiką — 1657— 
1660 m. — dirbdamas dienomis ir naktimis atliko milžinišką dar- 
bą “3. 1660 m. knygos pradėtos spausdinti. Tačiau dėl kalvinistų 
intrigų bei pavydo leidimo darbas buvo nutrauktas, buvo iš- 
spausdinta tik viena knyga, bet ir ji nespėta įrišti. Visa išspaus- 
dinta medžiaga buvo atiduota į makulatūrą. Išliko tik 176 spaus- 
dinti puslapiai “?. Britų muziejuje yra S. B. Chilinskio Naujojo 
Testamento rankraštis. Po karo jį Poznanėje išleido lenkai, todėl 
S. B. Chilinskio vertimas yra lengvai prieinamas *?. Pats S. B. Chi- 
linskis, gebėjęs atlikti tokį didžiulį darbą, mirė visų apleistas, 
skurde, 

1653 m. Lietuvos reformatai išleido 3 knygas, susiuvę į vie- 
ną knygą. Čia esančios evangelijos gerai išverstos ?!. Vėliau iš- 
leistas ir kartotinis leidinys. 

XVIII a. pradžioje Prūsijoje išleistas Naujasis Testamentas. 
Siekta, kad šiuo 1701 m. išleistu leidiniu galėtų naudotis Prūsi- 
jos protestantai — liuteronai ir kalvinistai '*. 1720 m. šis leidi- 
mas buvo pakartotas, tačiau jau specialiai Mažajai Lietuvai ?. 
1730 m. protestantai išleido visą Bibliją. Knygos išleidimą orga- 
nizavo vokietis vyskupas Jonas Jokūbas Kvantas "*. Leidimas bu- 
vo daug kartų pakartotas, tekstas vis tobulinamas; svarbesni iš 
tų leidimų yra L. Rėzos, F. Kuršaičio ir kt. "? 

Tradicinės raštų kalbos normų laikėsi žymus XIX a. pr. lie- 
tuvių raštijos mecenatas Juozapas Arnulfas Giedraitis **. Didžio- 
joje Lietuvoje 1806 m. katalikai išleido J. A. Giedraičio „,„Evange- 
lijas“, 1816 m. — Naująjį Testamentą". Šio Testamento vienu 
sykiu Luvo du leidimai; vieno leidimo buvo geresnis popierius 
ir dedikacija carui, matyt, nerint palankiai nuteikti imperinę 
valstybę. 

XIX a. pab. lietuvių katalikų Šventojo Rašto vertimai buvo 
gana prasti. 

Lietuva per keletą šimtmečių girdėjo tik Evangelijų ištrau- 
kas sekmadieniais ir šventadieniais, parengtas M. Daukšos, 
K. Sirvydo, J. Jaknavičiaus, Mcgėno. Naujasis Testamentas, ki- 
tados verstas vyskupo J. A. Giedraičio, toli gražu nebetiko nau- 
jiems laikams 78, 

J. Skvireckui seminarijoje pradėjus dėstyti Šventąjį Raštą, 
prelatas Maironis rašė: „Dabar tu esi Šv. Rašto profesorius... 
Geriau regali savo gabumų panaudoti, Kaip imdamasis versti 
lietuvių kalbon taip labai reikalingą mums Šv. Raštą" "?, 


Juozapas Skvireckas — Šventojo Rašto vertėjas 


„Pašauktas aiškinti kitiems Šv. Raštą, nuo pat pirmųjų savo 
mokytojavimo metų, — rašė J. Skvireckas, — galvojau, kaip ga- 
lėčiau įvykdyti savo užmanymą. .. versti Šv. Raštą“ *?, 

Viso Šventojo Rašto vertimo pirmųjų pastangų realizavimas 
pirmiausia pasireiškė Žemaičių kunigų seminarijoje Kaune 
(1890-—1891 m.). Kun. Jono Visbaro iniciatyva susidarė vertėjų 
grupė: A Dambrauskas, J. Tumas, Pr. Žadeikis, J. Mačiulis-Mai- 
ronis ir kiti gabesni kunigai. „Jie gerai suprato, koks sunkus 
darbas jų laukia ir koks pasiruošimas vertėjui reikalingas: mo- 
kėjimas daugelio svetimų kalbų, kaip lotynų, graikų, hebrajų, 
taip pat ir naujųjų. Jie jautė savo trūkumus, bet reikalas buvo 
nepaprastai svarbus ir reikėjo ryžtis. Taigi Šv. Raštą, pradedant 
Naujuoju Testamentu, jie pasidalino dalimis ir kiekvienas pasi- 
žadėjo savo darbo dalį kaip galima greičiau atlikti ir atiduoti 
vieno asmens redakcijai“, — taip 1953 m. rašė vysk. V. Padols- 
kis*!, 

J. Skvireckui seminarijoje pradėjus dėstyti Šventąjį Raštą, 
visi vertėjai ėmė jam siųsti savo darbus, ragindami jį išversti 
šį veikalą. 

J. Skvireckas ėmėsi darbo. „Ir šiandien gerai atsimenu, — 
vėliau rašė — kaip man buvo sunku reikšti savo mintis, liečian- 
čias Šv. Rašto įvadą lietuvių kalba, kaip nelengva buvo atrasti 
tinkamą žodį svetimos kalbos sąvokoms reikšti. Bet tas kitų, vy- 
resniųjų, Man pareikštas pasitikėjimas buvo ir akstinas, ir drau- 
ge jėga nugalėti visas sunkenybes“ 32. J. Skvireckas galėjo imtis 
šio milžiniško darbo — Šventojo Rašto vertimo, nes gerai mo- 
kėjo daugelį kalbų: rusų, vokiečių, prancūzų, anglų, lenkų ir 10- 
tynų, be to, tokulai išmoko biblines kalbas *3. 

Neužteko vien tik tekstą išversti ir paaiškinti. Reikėjo rašyti 
aiškinamuosius įvadus visam Šventajam Raštui ir atskiroms kny- 
goms, taip pat pakomentuoti visas Šventojo Rašto aiškinimo tai- 
syklęs ir t. t. 

7—722 

Pradžia buvo sunki, nes niekas iki tol tokiais klausimais lie- 
tuvių kalba nebuvo rašęs. Todėl Šventojo Rašto vertimui reikė- 
jo sukurti terminiją. Atsirado ir daugiau kalbos sunkumų. Rei- 
kėjo apsispręsti dėl rašybos. J. Skvireckas, kaip ir jaunoji ku- 
nigų karta, būdamas K. Jauniaus rašybos šalininkas, nutarė juo 
sekti. Tiesa, Šventąjį Raštą beveik metus prieš mirtį buvo pra- 
dėjęs versti Seinų vyskupas A. Baranauskas. Nors jis dirbo kas- 
dien po 12—15 valandų, deja, nesuspėjo baigti net Senojo Tes- 
tamento **. 

J. Skvireckas, sužinojęs apie A. Baranausko vertimą, dar pa- 
rašė studiją apie popiežių Pijų X ir ėmėsi versti Naująjį Tes- 
iamentą. 1906 m. išleido „Evangelijų“ ir „Apaštalų Darbų“ ver- 
timą su paaiškinimais, spaudai parengė platųjį ,,Katekizmą“, pa- 
rašė studiją apie šv. Povilą; ją 1910 m. išspausdino Šv. Kazimie- 
ro draugija. Nuoseklaus Šventojo Rašto vertimo ėmėsi po A. Ba- 
ranausko mirties. Kadangi jau buvo pradėjęs versti Naująjį Tes- 
tamentą, tai šį darbą dirbo ir toliau. Šventojo Rašto leidinys 
pagal J. Skvirecko planus turėjo būti 6 tomų. 1911 m. buvo iš- 
spausdintas VI tomas (Apaštalų laiškai ir Šv. Jono apreiškimas) 
pirmojoje lietuviškoje Saliamono Banaičio spaustuvėje Kaune *““. 
Šiuo leidiniu J. Skvireckas norėjo patenkinti ne tik kunigų se- 
minarijų auklėtinius, bet ir visos Lietuvos kunigų reikalus, to- 
dėl VI tomas turi kone 700 puslapių. J. Skvireckas savo kapita- 
linį veikalą — vertimą buvo numatęs parengti per 12—15 metų, 
bet dėl naujų papildomų darbų Šventojo Rašto vertimas ir išlei- 
dimas užtruko gerokai ilgiau. Visuose šešiuose tomuose vertimas 
pateikiamas šalia lotyniško Vulgatos teksto (iš jo ir versta) ir 
pridėti platūs paaiškinimai. 

1913 m. buvo išleistas I tomas (5 Mozės knygos), jame yra 
ir platus įvadas. 

1921 m. pasirodė II tomas (Samuelic—-Karalių, Ezdro--Nehe- 
mijo, Tobijo, Juditos, Esteros ir Jobo knygos). 

1923 m. — III tomas (Pamokslininko, Giesmių giesmės, Išmin- 
ties, Ekleziasto ir Izaijo pranašysčių knygos). 

1925 m. — IV tomas (Jeremijo, Ezechielio, Danieliaus ir 12 
mažųjų apaštalų pranašysčių ir I, II Makabiejų knygos). 

1932 m. — paskutinis — V tomas (keturios Evangelijos ir 
Apaštalų darbai) **. 

„Profesoriaus J. Skvirecko vertimą galėtume pavadinti be- 
veik tobulu,— dar 1933 m. rašė Jonas Mikulevičius,— kalba tur- 
tinga ir graži, nors dėl ilgo laikotarpio kiek nelygi; verčiant bu- 
vo studijuojamas Šv. Raštas kitomis kalbomis — visų pirma heb- 
rajų ir graikų, ir todėl šio vertimo mintis visur aiški, išsireiški- 
mai tikslūs, sklandūs. Be to, pridėti komentarai inteligentui lei- 

džia pačiam vienam Šv. Raštą skaityti ir gėrėtis jo minties gi- 
lumu bei stiliaus meistriškumu" *?. 

A. Jakštas knygelėje „Apie katalikiškus lietuviškus Šventraš- 
čio vertimus ir vertėjus“ rašė: „Katalikiškas viso Šventraščio 
lietuvių kalbon išvertimas — savo svarba, galima sakyti, yra ne 
mažiau brangintinas kaip visos Lietuvos pakrikštijimas. "Tuo iš- 
vertimu padėtas tikras pamatas visai katalikiškai religinei lietu- 
vių literatūrai. Jis turės įtakos ir mūsų pasaulietiškai raštijai. 
Taigi šio vertimo išleidimas yra dalykas pirmaeilis, sudarąs epo- 
chą“ Šš, 

Ir kiti autoriai pripažino, kad 1932 m. visą literatūrą apvaini- 
kavo J. Skvirecko atliktas Šventojo Rašto vertimas *?. 

Kai buvo baigtas spausdinti šis pirmasis lietuvių kalba viso 
Šventojo Rašto vertimas, A. Jakštas išreiškė didį džiaugsmą „So- 
tero“ X metų 1-ame numeryje?? — mūsų raštijoje ir tautoje tai 
esąs epochinės reikšmės dalykas. „Ko nepadarė Daukša su Sirvy- 
du, ko nesugebėjo padaryti jo pranokėjai vyskupai J. Giedrai- 
tis, Valančius ir Baranauskas, tai padarė pats vienas J. Skvirec- 
kas, nenuilstamai dirbdamas per ištisus 30 metų (1902— 
1932)“ *',-- rašė A. Jakštas. Jis teigė, kad arkivysk. J. Skvirec- 
kas Šventojo Rašto vertimu „yra patsai sau pasistatęs tokį gar- 
bės paminklą, kuris ilgiau išsilaikys negu visi kitoki, nukaldinti 
iš akmens ar nuliedinti iš vario bei bronzos“ ??. Prof. B. Čėsnys 
rašė, kad „to grandiozinio moralinio paminklo pamatuose, ar- 
ba, jei norite, jo statybos pradžioje, galima įžiūrėti ir paties Jakš- 
to padėtoji ne viena plytelė... Ir aš, ir mano anų metų moks- 
lo draugai gerai prisimename dažnokus Jakšto atsilankymus pas 
prof. Skvirecką; ne sykį matydavome jucs gyvai šnekučiuojant 
ir tariantis. Rcdos, nesunku sumoti, apie ką sukosi jauno vertė- 
jo pokalbiai ir pasitarimai su Jakštu. .," 3 

J. Skvireckas, baigęs šį Milžinišką darbą, stengėsi vertimą 
dar tobulinti ir parengti pataisytą leidimą (vertimus su paaiški- 
nimais be lotyniškojo teksto), — visa tai turėjo tilpti į 4 tomus. 
Šventojo Rašto vertimą J. Skvireckas tobulino visą gyvenimą, 
šiame darbe jis ieškojo užuovėjos nuo visckiausių nemalonumų. 
„Charakteringa J. Skvireckui buvo, kad jis nemalonumuose ieš- 
kojo atgovio ne žmonių draugijoje, ne pašnekesiuose, o vien įsi- 
smirusiame darbe“ ?*. Štai kaip J. Skvirecko darbą su vertimu 
apibūdino kun. S. Yla: „„Melancholikai visada siekia tobulumo, 
ir tai juos lakai gaišina. Galima įsivaizduoti J. Skvirecko kovą 
už žcdį ir sakinį, už tikslumą ir suprantamumą, kartu už lietu- 
višką sakinio formą. Jis dirbo po 16—18 valandų per dieną, 
įskaičiuojant ir paskaitas teolegams... Grįžęs iš paskaitų, sėsda- 
vo prie stalo versti. Daug rūkė ir gėrė stiprią kavą. Valandą 

kitą padirbėjęs, numetęs sutaną, eina į dirbtuvėlę, ima pjūklą 
ar drožltuvą į rankas ir pluša prie varstoto... Turėjo geriausią 
dailidės įrankių rinkinį. Tai buvo juozapinis amatas, Skvireckui 
atvanga ir menas. Tuo būdu jis savo kambariams pasidarydavo 
gerus baldus ir knygų spintas. Kartais vertimą pertraukdavo im- 
damas į rankas fleitą. Šiaip jo nieks nematė vaikštant, poilsiau- 
jant, važinėjant į užsienius. Jo languose šviesa visai užgesda- 
vo paskutinė“ *?, 

1947 m. „Lux“ leidykla Vokietijoje išleido pataisytą viso 
Naujojo Testamento populiarų leidimą. 

1949 m. minint J. Skvirecko 50 metų kunigystės ir 30 metų 
vyskupavimo sukaktis, prelato P. Juro lėšomis minėta leidykla 
„Lux“ išleido pataisyto vertimo IV tomą. Tais pačiais metais iš- 
leistas ir naujas „Psalmių“ vertimas iš hebrajiško teksto. 

1955 m. Romoje išėjo naujo Šventojo Rašto vertimo I tomas 
(visos istorinės Senojo Testamento knygos), 1045 puslapiai. 

1958 m.— II tomas (didaktinės ir Pranašų knygos), 1241 pus- 
lapis. 

Beliko parengti tik III tomą, apimantį Naujojo Testamento 
pirmąją dalį, tačiau arkivyskupo sveikata šio darbo jam nebelei- 
do baigti. 

Kai prelatas L. Tulaba išeivijoje paklausė J. Skvirecką, kaip 
Ekscelencija galėjo beveik visą gyvenimą paskirti Šventajam 
Raštui, metropolitas atsakė: „Nereikia nei stebėtis, nei užuojau- 
tą reikšti, nes darbas prie Šv. Rašto buvo mano tikroji laimė, jis 
atnešė man tiek džiaugsmo ir pasitenkinimo, kiek visa kita ne- 
būtų galėję duoti..." 96 

„Prie teksto pridėtuose paaiškinimuose Ganytojas nesiekė 
parodyti savo išmintį, o veikiau norėjo išryškinti Dievo apreikš- 
tą mintį. Jis nesivaikė naujumų ir neieškojo originalumo Šv. 
Knygų aiškinime. Savo egzegezėje griežtai paisė Bažnyčios nu- 
rodymų, rėmėsi Padavimu, laikėsi bendrai priimtojo katalikų 
Šv. Rašto aiškinimo metodo ir linijos. Jis niekada neišleido iš 
akių to fakto, kad Šv. Knygos yra Dievo veikalas ir tikėjimo 
šaltinis. Jis jas todėl stud.javo ir aiškino su tikėjimu ir pamaldžia 
pagarba, o ne su grynai žmegišku žingeidumuų bei žmogiškosios 
išminties ambicijomis. Savo egzegeze jis siekė, ne kad juo kada 
nors kas stebėtųsi, bet kad visi Dievą daugiau pažintų ir Jį la- 
biau mylėtų“ *7. 


Arkivyskupas J. Skvireckas ir LKMA 


Svarus J. Skvirecko indėlis kuriant Lietuvių katalikų moks- 
lo akademiją — ne veltui jis buvo išrinktas pirmuoju šios 
1922 m. įkurtos Akademijos Centro valdybos pirmininkų; jam 

talkino vicepirmininkai P. Dovydaitis ir S. Šalkauskis, sekreto- 
rius M. Reinys ir kiti. Garbingas LKMA Centro valdybos pirmi- 
ninko pareigas ėjo iki 1926 m. — tais metais, kaip žinome, jis 
buvo paskirtas pirmuoju Lietuvos metropolitu. Nuo tada arki- 
vyskupas metropolitas J. Skvireckas buvo Akademijos globėjas 
kancleris ?š, 

Katalikai mokslininkai, įvairių sričių atstovai, tyliai dirbo sa- 
vo darbą ugdydami visos tautos kultūrą. Tačiau turėjo būti jung- 
tis, kuri tą kultūrą darytų vieningą, parodytų, kad jie visi siekia 
vieno tikslo. Tam suvokti ir pasisemti jėgų tolesniam darbui bu- 
vo suorganizuotas pirmas tokio plataus masto suvažiavimas 
1933 m. vasario 27 ir 28 dienomis *?, 

Į garbės prezidiumą buvo pakviesti garbingi ganytojai, arki- 
vysk. metropoiltas J. Skvireckas, Šventojo Tėvo atstovas mons, 
Arata, vysk. J. Staugaitis, vysk. K. Paltarokas, vysk. M. Reinys, 
Vytauto Didžiojo universiteto rektorius prof. V. Čepinskis, prof. 
St. Šalkauskis, prof. P. Dovydaitis ir buv. Respublikos preziden- 
tas A. Stulginskis !00, 

Vyskupų vardu šį pirmą lietuvių katalikų mokslininkų ir 
mokslo mėgėjų suvažiavimą sveikino Kauno arkivyskupas met- 
ropolitas J. Skvireckas, džiaugdamasis, kad pagaliau toks suva- 
žiavimas buvo sušauktas. „Tai bus geriausias atsakas į priekaiš- 
tus, esą Katalikų Bažnyčia priešinasi mokslui. Antra, šis suvažia- 
vimas esanti viena iš tų grandžių, kurios sudaro Katalikų Baž- 
nyčios gyvenimą. Mokslininkai ir mokslo mėgėjai yra didžio- 
sios Bažnyčios akcijos lyg koks vainikas. Iš to galima tikėtis ir 
Dievo didesnės garbės ir mūsų tėvynei daugiau naudos, ypač 
moralinės, nes mokslas yra tvirtas gyvenimo ramstis“ !*!. Vysku- 
pų vardu linkėdamas suvažiavimui gražaus pasisekimo, prašė 
Dievo palaimos visiems mokslininkų darbams. 

Suvažiavimas per arkivyskupą metropolitą J. Skvirecką nu- 
tarė pasveikinti Šventąjį Tėvą, atsiuntusį pasveikinimą '*?, 

Šis pirmasis suvažiavimas buvo rimtas, darbingas ir gausus. 
Juo buvo pradėtas naujas mokslo etapas Lietuvos gyvenime; dėl 
to galėjo iškilti mūsų tautos vardas ir sutvirtėti kultūrinis sava- 
rankiškumas !93, 

LKMA II suvažiavime tarp 9 iškiliausių Lietuvos asmeny- 
bių — garbės prezidiumo narių — buvo ir metropolitas J. Skvi- 
reckas !?4, 

Negalėdamas pats dalyvauti LKMA III suvažiavime 1939 m. 
metropolitas atsiuntė sveikinimo telegramą: „Trečiąjį liet. kat. 
mokslininkų suvažiavimą nuoširdžiai sveikinu. Linkiu geriausio 
pasisekimo darbuose. Dievas telaimina visus suvažiavimo daly- 
vius“ 108, 

1936 m. LKMA II suvažiavime vysk. P. Būčys skaitė praneši- 
mą „Rusai stačiatikiai ir sentikiai Lietuvoje“ '9. Šio statistinio 
darbo iniciatorius Euvo arkivysk. J. Skvireckas. Štai kaip apie 
šį darbą rašė pats autorius: „J. E. Kauno Arkivyskupas Juozas 
Skvireckas 1935 m. vasario 9 d. išsiuntinėjo savo arkivyskupijos 
klebonams ir filijalistams klausimų lapus, norėdamas sužinoti, 
kiek jo valdomoje teritorijoje yra kitatikių, kiek kiekvienos ki- 
tokios tikybos žmonių ir kiek laisvamanių. Aš apsiėmiau sutvar- 
kyti gautąją tuo būdu medžiagą. Antrojo katalikų mokslininkų 
ir mokslo mėgėjų suvažiavimo rengėjai kvietė mane paruošti 
paskaitą teologų sekcijai tame pačiame suvažiavime. Nebaigęs 
tikybinės statistikos darbo, nenorėjau imtis kito uždavinio, bet 
Akademija iš kitų Lietuvos vyskupų išgavo panašios tikybinei 
statistikai medžiagos ir ją man pavedė" !??, 

Lietuvą ckupavus rusams, 1940 m. rudenį Lietuvių katalikų 
mokslo akademija, kaip ir daugelis organizacijų bei įstaigų ir 
institucijų, buvo panaikinta. Ji nebegalėjo veikti ir vokiečių 
okupacijos metu. Išeiviams mokslininkams bendraujant Vakaruo- 
se, kilo mintis atkurti LKMA. Šios minties iniciatorius — Lietu- 
vos atstovas Paryžiuje Stasys Antanas Bačkis. Nuo 1952 m. jis 
pradeda rašyti laiškus žymiems mokslo ir kultūros veikėjams. 
1954 m. liepos 7 d. vyskupas V. Padolskis, atsakydamas į S. Bač- 
kio raginimus, rašė: „...Su J. E. Ark. Metropolitu J. Skvirecku 
teks šį rudenį matytis. Bus galima su juo šį klausimą aptarti“ 108, 
Be abejo, metropolitas džiaugėsi tokia gražia iniciatyva, nes tų 
pačių metų pabaigoje — grucdžio 30 d. buvo sudaryta reorgani- 
zacinė komisija, kuri atliko grandiozinį darbą: 1956 m. spalio 
9 d. Italijos policijoje buvo įregistruoti LKMA Įstatai — atkurta 
LKMA !09, 

Tačiau gyvendamas Zamse toli nuo LKMA centro — Romos — 
ir užsiėmęs Šventojo Rašto vertimo tobulinimu, be to, jau ir su- 
laukęs pakankamai garbingo amžiaus, metropolitas J. Skvireckas 
kiek aktyviau LKMA veikloje nebepasireiškė. 


J. Skvireckas — pirmasis Lietuvos 
bažnytinės provincijos metropolitas 


Dar vienas Lietuvai svarbus J. Skvirecko veiklos baras — 
savarankiškos bažnytinės provincijos plano parengimas. Cari- 
nės Rusijos okupacijos laikotarpiu Lietuvos vyskupijų centrai 
buvo už Lietuvos ribų: Žemaičių ir Vilniaus vyskupijos priklau- 
sė Mogiliovo arkivyskupijai su sostine Petrograde. Seinų vysku- 
pija su vyskupijos centru Seinais — Varšuvos arkivyskupijai. 
Seinus ir Seinų vyskupijos dalį buvo okupavę lenkai. Lietuvos 

pusėje buvo likę Kalvarijos, Marijampolės, Vilkaviškio ir Nau- 
miesčio dekanatai. Nors pastarosios teritorijos 1920 m. liepcs 
12 d. taikos sutartimi tarp Rusijos ir Lietuvos buvo paliktos Lie- 
tuvos teritorijoje, tačiau Lenkija tas žemes paėmė ginklu, o 
1923 m. kovo 15 d. Ambasadorių konferencija (Anglija, Prancū- 
zija, Italija ir Japonija) Vilnių, Vilniaus kraštą, Seinus ir kitas 
sritis priskyrė Lenkijai !!?, 

1923 m. Klaipėdos kraštą prijungus prie Lietuvos, šio krašto 
4 parapijos (Klaipėda, Šilutė, Robkojai ir Viešvilė, vėliau ir Pa- 
gėgiai) liko priklausomos Varmijos vyskupijai Vokietijoje !!!. 

Taigi nors Lietuva jau buvo nepriklausoma, tačiau Lietuvos 
vyskupijos tebebuvo pavaldžios svetimų kraštų metropolitams. 
1923 m. J. Skvireckui buvo pavesta parengti savarankiškos baž- 
nytinės provincijos planą. Šį planą vyskupas rengė porą metų; 
jį užbaigė iš Romos atsiųstas arkivysk. Jurgis Matulaitis. 
1926 m. vasario mėnesį jis išvyko į Romą ir Šventajam Tėvui 
įteikė Lietuvos bažnytinės provincijos projektą. 1926 m. balandžio 
4 d. Šventasis Tėvas Pijus XI Konstitucija „Lituanorum gente“ 
paskelbė iš nepriklausomoje Lietuvoje esančių bažnytinių struk- 
tūrų įkuriąs Lietuvos bažnytinę provinciją !!?. „Pijus XI įkūrė 
Lietuvoje bažnytinę provinciją, priklausančią tiesiog nuo Apaš- 
talų Sosto, tuo būdu atpalaiduodamas buvusias Lietuvos vysku- 
pijas nuo priklausomybės svetimų kraštų arkivyskupams ir pa- 
keldamas buvusią Žemaičių vyskupiją į Kauno arkivyskupijos 
metropolijos laipsnį“ !!3, 

„Nepriklausomos Lietuvos bažnytinės provincijos akto suda- 
rymas valstybiniu požiūriu buvo svarbus įvykis: Lietuvos Bažny- 
čia grįžo tokion garbingon padėtin, kokioje ji buvo pačioje pra- 
džioje Mindaugo laikais“! To meto Lietuvos spauda rašė: 
„Tai yra žymus įvykis Lietuvos gyvenime, nes Lietuva nuo pat 
krikščionybės įvedimo bažnytiniu atžvilgiu buvo priklausoma nuo 
kitų. Bažnytinės provincijos ribos, kaip popiežiaus akte pažy- 
mėta, nustatomos laikinai. Pasikeitus Lietuvos valstybės riboms, 
bus atitinkamai atmainytos. 

Sąryšy su bažnytinės provincijos sudarymu, yra naujai per- 
tvarkytos ir Lietuvos vyskupijos. Dabar Lietuvos bažnytinę pro-| 
vinciją sudarys Kauno arkivyskupija ir keturios vyskupijos: 
Vilkaviškio, Kaišiadorių, Panevėžio, Telšių ir Klaipėdos prela- 
tūra. 

Pirmuoju Lietuvos metropolitu paskirtas J. E. vyskupas 
J. Skvireckas, buvęs Žemaičių vyskupas pagalbininkas; Vilkaviš- 
kio vyskupu — J. E. vyskupas A. Karosas, buvęs Seinų vysku- 
pas; Kaišiadorių — kan. Juozas Kukta; Panevėžio — prof. kun. 
K. Paltarokas; Telšių vyskupu ir Klaipėdos prelatu — prel. 

J. Staugaitis. Buvęs Žemaičių vyskupas Pr. Karevičius nuo vys- 
kupijos atsisakė ir žada stoti vienuolynan. Už didelius nuopelnus 
Bažnyčiai popiežiaus yra pakeltas tituliariniu Scytopolio arki- 
vyskupu. 

Vilkaviškio vyskupijai yra paskirtas vyskupas koadjutorius 
prof. kun. M. Reinys, buvęs užsienio reikalų ministeris" !!5, 

1936 m. balandžio 4 d. minint dešimtį metų nuo Lietuvos baž- 
nytinės provincijos įsteigimo, spaudoje taip rašyta: „Tai vie- 
nas iš mūsų tautos nepriklausomybės etapų, nes nuo to laiko 
ir religiniame gyvenime pasiekta visiško savarankiškumo. Tuo 
pačiu metu įkurtos ir naujos vyskupijos, nauji bažnytinio gyveni- 
mo centrai. Per tą laiką daug kas sustiprėjo, subrendo ir mūsų 
gyvenime, galima sakyti, įgijo lemiančios reikšmės“ !'8, 

Atsakingas metropolito pareigas J. Skvireckas ėjo iki mirties, 
nors paskutiniuosius 15 metų, gyvendamas toli nuo Lietuvos, ne- 
galėjo jų vykdyti. 

1928 m. birželio 15 d. Šventųjų seminarijų ir Universitetų 
kongregacijos paskelbė dekretą, kuriuo Teologijos-filosofijos *a- 
kultetui suteikiamos kanoniškos teisės (fakultetas kanoniškai 
įsteigiamas ir jam suteikiamos teisės teikti mokslo laipsnius). Šis 
įvykis iškilmingai paminėtas rugsėjo 12 d. Po iškilmingų šv. Mi- 
šių studentų bažnyčioje didžiojoje universiteto salėje įvyko iš- 
kilmingas posėdis; jį pradėjo Teologijos-filosofijos fakulteto 
kancleris arkivysk. J. Skvireckas. „,Susirinkom,— kalbėjo J. E..— 
paminėti džiaugsmingo įvykio — kanoniškųjų teisių suteikimo 
Teologijos-filosofijos fakultetui. Malonė, be abejo, yra didelė. 
Fakultetas statomas greta kitų katalikų fakultetų ir universitetų. 
Jis, pasilikdamas nariu Lietuvos universiteto, darosi sykiu nariu 
plačios katalikų un-tų šeimos. Dėl to fakultetas turi teisę ir pa- 
grindą ta malone džiaugtis ir didžiuotis. Tas paaukštinimas tu- 
rėtų būti džiaugsmingas ir visam Lietuvos universitetui, nes kai 
vienas šeimos narys įgyja malonę, džiaugsmas visiems“. Baigda- 
mas Ekscelencija linki fakultetui ir toliau sėkmingai klestėti, 
darbuotis ir įrodyti, kad tos privilegijos suteiktos ne veltui !!", 

Pirmasis Lietuvos metropolitas per 1926—1944 m. sušaukė Kau- 
ne 48 Lietuvos vyskupų konferencijas ir joms pirmininkavo !!š, La- 
bai svarbus metropolito nuopelnas tas, kad jo iniciatyva 1934 m. 
vasario 20 d. sušauktas diecezinis sinodas religinio-bažnytinio 
gyvenimo kryptims nustatyti, o 1934 m. birželio 30—liepos 1 d. 
Kaune įvyko I Tautinis Lietuvos eucharistinis kongresas, kurio 
metu lietuvių tauta iškilmingų aktu buvo paaukota Švenčiausia- 
jai Jėzaus Širdžiai U?, 

Arkivyskupas metropolitas J. Skvireckas parašė ganytojiškų 
laiškų tikintiesiems. Ypač svarbus ir aktualus mūsų dienoms yra 
1939 m. kovo 1 d. laiškas tikintiesiems apie gailestingumą !??, 
kur sakoma: „Visoje Katalikų Bažnyčios istorijoje nerasime nė 
vieno puslapio, kuriame nebūtų keliama aikštėn Kristaus įsaky- 
mas daryti gera pavargėliams, silpniesiems, ligoniams. Bažnyčia 
visais laikais, visose šalyse, visose aplinkybėse savo meilę Kris- 
tui reiškė pavargėlių meile. Nuo seniausių laikų Bažnyčioje yra 
atsiradusių organizacijų, kurios savo uždaviniu laikė ir laiko 
šelpti Leturčius, slaugyti ligonius, lankyti kalinius... 

Kaip labai buvo pajustas reikalas šelpti pavargėlius, ligonius 
mūsų Tėvynėje, mums pasako tas dalykas, kad kur tik yra ka- 
talikų bažnyčia, ten prie jos yra ir vadinamoji špitolė. Špitolė, 
kurios tikrąją paskirtį mes baigiame pamiršti, juk reiškia tą 
patį, ką mes dabar vadiname ligonine. Špitolės juk turėjo būti 
vietos, kur rastų sau prieglaudą parapijiečių išlaikomi pavargė- 
liai ir paliegėliai, Kuriais niekas iš artimųjų nebesirūpina. 

Ragint šelpti pavargėlius, Mylimieji Kristuje, jau mes turė- 
jom progos rašydami jums laišką 1932 metais drauge su kitais 
Lietuvos vyskupais. Mūsų tuometinis paraginimas buvo jūsų iš- 
girstas ir ne vienam vargstančiam jūsų krikščioniškosios meilės 
parama buvo suteikta. Mes, kaipo krikščionys, neatliekame visų 
savo pareigų, jei nepavalgydiname alkstančio, nepagirdome 
trokštančio, nepridengiame nuogo, neaplankome ligonio, nenu- 
einame pas kalinį. Dieviškasis Mokytojas ir mūsų Teisėjas pasau- 
lio pabaigoje tų meilės darbų neturintiems padarys baisų prie- 
kaištą ir net tars amžinąjį pasmerkimą. .. Tas Kristaus įsakymas 
šelpti pavargėlius mums yra taip šventas, kad jis reikia prisi- 
minti tiek kartų, kiek kartų prisimename reikalą mylėti Jėzų 
Kristų ir Jo mums duotąjį mokslą. Jis yra be galo svarbus, to- 
dėl šelpti beturčius yra gyvas reikalas“ !?!, 

1939 m. gegužės mėnesio „Tiesos kelyje“ išspausdinti arki- 
vysk. J. Skvirecko paraginimai savo dieceziečiams dėl kryžių 
lankymo ir pagerbimo Kryžių dienomis !?*Ž bei visiems tikintie- 
sicms, ypač vaikams, dėl viešos maldos žygio gegužės mėnesį 
už taiką '?š, Pirmąjį paraginimą arkivyskupas pradeda taip: ,„Dau- 
gybė gražių kryžių, kuriais nusėtos Lietuvos pakelės, kuriais gė- 
risi menininkai ir didžiuojasi prieš svetimšalius, yra viena bran- 
gių žymių, kuriomis Lietuva išsiskiria iš kitų Europos kraštų. Tie 
kryžiai sakyte sako keleiviui, kad mūsų Tėvynė yra katalikų ša- 
lis, kad jos gyventojai garbina Kristų, kad Jo Kryžius yra jų 
viltis..." 124 

Arkivyskupas, išaiškinęs kryžių statymo papročius, kalba 
apie kryžiaus pagerbimą: „Štai artėja vadinamosios Kryžių die- 

nos (paskutinės trys dienos prieš Šeštines). Bažnyčiose tomis die- 
nomis daromos ypatingos procesijos. Procesijose dalyvauja kas 
gali, kam bažnyčia arti. Visi kiti tomis dienomis, senu įpročiu, 
galėtų pagerbti arčiau savo namų esančius kryžus“ !5, J. Skvi- 
reCkas siūlo, ypač katalikiškajam jaunimui, dar iki tos šventės 
kryžius apvalyti, pakrypusius atitiesinti, papuošti. „Kryžiai, Mū- 
sų Mylimieji, liudija juos matantiems apie mūsų tikėjimą. Kry- 
žių tat lankydami ir pagerbdami, tą savo tikėjimą išpažįsta- 
me" 126 

Paraginime melstis dėl taikos J. Skvireckas rašo: „Lietuva 
juk Marijos šalis; gegužės mėnuo — tai Marijos mėnuo. Nėra 
Lietuvoje šventovės, kurioje nebūtų Marijos altoriaus, prieš ku- 
rį susirinkę dideli ir maži kelia savo širdis į Švenčiausiąją Pane- 
lę, tas širdis, iš kurių veržiasi galinga „Tavo apgynimo šaukia- 
mės“ malda. ; 

Bet štai pasiekia mus žinia, kad Šventasis Tėvas Pijus XII 
savo laišku, rašytu jojo artimiausiam bendradarbiui, valstybės 
sekretoriui kardinolui A. Maglionei, kviečia viso pasaulio kata- 
likus, didelius ir ypačiai mažus, melstis gegužės mėnesį į Mariją, 
atlikti didį maldos žygį pas Dangiškąją mūsų Globėją, per josios 
užtarimą prašant pasauliui taikos“ !?7, 

1939 m. lapkričio mėn. laiške Kauno arkivyskupijos kuni- 
gams, vienuoliams bei vienuolėms ir visiems tikintiesiems metro- 
politas J. Skvireckas kviečia visus per vienerius metus aplankyti 
Aušros Vartų Švenčiausiąją Mergelę Mariją bei kitas Vilniaus 
šventoves '2š. J. Skvireckas rašo: „1926 metais liepos mėn. 9 die- 
ną mano buvo duota aprobata maldai į Aušros Vartų Švenčiau- 
siąją Panelę. Ta malda prasideda žodžiais: „(O Skaisčiausioji Pa- 
nele Marija, kuri iš Aušros Vartų ištisus amžius švietei mūsų 
kraštui ir savo malonių spindulius bėrei. Pažvelk į skausmo su- 
rakintas Tavo vaikelių širdis..." 

Drauge su šia malda buvo aprobuotas ir ypatingas Vilniaus 
suplikacijų punktas: „Mūsų Vilnių grąžinti mums teikis, mel- 
džiam Tave, Viešpatie“. 

Minėtoje maldoje lietuviai katalikai graudžiais žodžiais tu- 
rėjo reikšti karščiausius savo troškimus Dievo Motinai, turėjo 
pasisakyti Jai esą tarsi našlaičiai, netekę savo Motinos; prisipa- 
žinti, kad ilgesys graužia jųjų širdis; iš širdies gilumos Jai sakyti: 

„Bėgame prie Tavęs, mūsų širdžių Valdove, su nužemintu 
prašymu: išprašyk mums iš savo mieliausiojo Sūnaus nuodėmių 
atleidimą; sužadink mūsų viltį; praskink mums kelią į Vilnių; 
suteik lietuvių tarpe vienybės ir galingo pasiryžimo dvasią nu- 
galėti visas kliūtis, kad vėl galėtume linksmybės ašaromis svei- 

kinti Tavo stebuklingąjį paveikslą ir giedoti Tavo sūnui ir Tau 
meilės ir garbės himnus. 

O Marija, dangaus ir žemės Karaliene, sergėk ir globok mū- 
sų Tėvynę ir Tavo vaikelius. Amen". 

Ko taip karštai lietuvių širdys prašė, —- Dievo Apvaizda, Ma- 
tijos užtarimu, mums davė. Kelias į Vilnių atviras. Vilniui grįž- 
ta Lietuvos sostinės vardas ir garbė, Aušros Vartų Švenčiausio- 
ji Panelė grįžta visai Lietuvai. Taip įvyksta lyg koks stebuklas. 

Melsdamiesi žadėjome sveikinti stebuklingąjį Marijos pa- 
veikslą, žadėjome giedoti Marijos Sūnui ir Jai pačiai meilės ir 
garbės himnus. Dakar, Mieli Dieceziečiai, atitesėkite savo paža- 
dus, atitesėkite visi. 

Kviečiu Jus visus per vienerius metus aplankyti Aušros Var- 
tų Švenčiausiąją Panelę, aplankyti senąją Lietuvos sostinę Vil- 
nių su jo šventovėmis, su garbingomis mūsų praeities vietomis. 

Būtų gražu, jei kiekvieną sekmadienį ir šventadienį didesnis 
organizuotas kauniečių katalikų būrys su bent vienu palydovu 
iš kunigų nuvyktų i Vilnių ir jį tinkamai atlankytų. 

Mūsų gražios ir gausingos organizacijos su savo vėliavomis, 
taip pat ir mokyklos tas keliones galėtų atlikti atskirai. 

Panašiai turėtų būti organizuotos maldininkų kelionės ir iš 
visų vyskupijos parapijų“ 129, 

Metropolitas pataria, kokias giesmes giedoti, lankant bran- 
gias vielas Vilniuje. 

Kvietimą arkivyskupas baigia taip: „Šį Aušros Vartų Ma- 
rijos religinio, tautinio ir kultūrinio mūsų Tėvynės centro lanky- 
mo žygį organizuoti kviečiu Kauno rajono Katalikų veikimo cent- 
rą, Maldos apaštalavimo narius ir visus kilnios širdies mūsų arki- 
vyskupijos katalikus, Marijos garbintojus“ 10, 


Ir šiandien svarbos nepraradęs J. Skvirecko ganytojiškas laiš- 
kas, kurį Kauno arkivyskupijos klebonai ir bažnyčių rektoriai 
skaitė iš sakyklų 1939 m. vasarą Blaivybės savaitės proga vietoj 
pamokslo !š!. Todėl pateikiame visą tekstą. 


Nuo girtuoklystės gelbėk mus, Viešpatie. 

Po „Pulkim ant kelių“ lietuviai gal labiausiai mėgsta savo šventovėse gic- 
doti vadinamąsias „Suplikacijas“, nuolankius ir graudžius maldavimus, kurie 
prasideda žodžiais „Šventas Dieve“. Po šio minties ir širdies pakėlimo prie Die- 
vo, švento, galingojo ir amžinojo, tuojau pirmoje vietoje maldaujama: „Nuo 
maro, bado, ugnies ir karo gelbėk mus, Viešpatie“. Čia įvardijamos keturios 
didžiausios nelaimės, Dievo rykštės, kurios ištinka ne tik atskirus asmenis, bet 
paprastai ir didesnį žmonių skaičių, o net ir visą šalį. 

Ne be pagrindo žmogus bijo šių keturių nelaimių. Jos tikrai yra skaudžios. 
Bet yra dar viena nelaimė, kuri savo didumu ir žalingumu yra lygi anoms ke- 

turioms, tikrai yra verta minėti šalia jų ir yra rimto pagrindo ne tik Lietuvoje, 
bet ir daugelyje tautų maldauti: „Nuo girtuokiystės elbėk mus, 
Viešpatie". Yra visiems suprantama ta gili pagarba a. a. Š egaičių vysku- 
pui Motiejui Valančiui, kurs savo laiku taip sėkmingai kovojo su girtuoklyste, 
kad nusipelnė blaivybės apaštalo vardą. 

Ir iš tikrųjų, girtuoklystė yra labai didelė nelaimė ir pačiam girtuokliui, 
ir šeimai, kuriai jis priklauso, o net ir visai tautai. Kiekvienas pasigerdamas 
visų pirma pažemina save kaipo žmogų. Ir tas savęs pažeminimas yra didelis. 
Jis atima iš savęs, kad ir laikinai, tą brangiausią savybę, kuri be palyginimo 
aukščiau stato žmogų už gyvulį, atima protą. Žmogus tuomet darosi lygus 
neprotingam gyvuliui, o net ir žemesnis už jį pasidaro. Netekęs sąmonės, ne- 
atsimena, ką yra daręs anksčiau. Daro sau visai neįprastus veiksmus, nebe- 
skiria, kas gera ir kas pikta, nesuvaldo savo liežuvio, lygiai kaip ir kojų. 

Jau žiloje senovėje pagonys su didžiausiu paniekinimu žiūrėdavo į pasigė- 
rusį žmogų. Buvo laikas, kad girtuokliai romėnuose negalėdavo turėti jokios 
valstybinės pareigos. O senovės ispanai vieną kartą pasigėrusį žmogų laikė amži- 
nai netinkamu būti liudytoju. - 

Girtavimas labiausiai priešingas krikščionybei, Kristaus mokslui, kurs griež- 
tai draudžia visokį nesusilaikymą, ir neretai reikalauja savęs išsižadėjimo, ap- 
simarinimo. Senojo Testamento pranašas Izaijas jau sako: „Deja, jums, kurie 
esate vyno gėrimo karžygiai ir svaiginančio gėralo paruošime drąsuoliai“ (Iz S, 
22). O pats Išganytojas kokį rimtą įspėjimą duoda nusikaltusiems girtavimu. 
Jis sako: „Žiūrėkite savęs, kad kartais jūsų širdys nebūtų apsunkusios apsiriji- 
mu, girtybe ir šio gyvenimo rūpesčiais, kad ta teismo diena neateitų jums neti- 
kėtai“ (Lk 21, 34). 

Šv. Povilas girtuoklius mini tarp didžiausių nusidėjėlių ir sako: „Neklyski- 
te.... nes girtuokliai... nepaveldės dangaus karalystės“ (1 Kor 6, 10). 

Girtuoklis anksčiau ar vėliau susilaukia baisių savo ydos pasėkų. Jis, kad ir 
pamažu, naikina savo sveikatą, skina kelią ligoms ir net sutrumpina savo gy- 
venimą. Išminčius jau yra pasakęs: „Svaiginamieji gėralai įgelia kaip gyvatė 
ir išlieja savo nuodus kaip angis“. Girtuoklių pilnos ligoninės, bepročių namai 
ir be laiko mirusiųjų kapai. Girtuoklis eikvoja savo turtą ir stumia save į vi- 
soki skurdą. 

Girtuokliavimas tolina žmogų nuo krikščionio pareigų atlikimo, nuo maldos, 
nuo bažnyčios, slopina visus aukštesnius, geresnius, ypačiai religinius 
jausmus. Ištvirkavimas, bjauriausios kalbos, begėdiškas elgesys labai dažnai ei- 
na paskui girtavimą, 

Tikrai, žmogus girtuoklis yra nelaimingas visais atžvilgiais. Bet ne ką ge- 
resnis yra likimas ir tų svaigalų mėgėjų, kurie, turėdami bent kiek daugiau iš- 
teklių, sakosi iešką tik tinkamo pasilinksminimo ir nieko pikto nedarą. Atsimin- 
kime Kristaus palyginimą apie turtuolį ir Lozorių. „Buvo vienas turtingas žmo- 
gus, kurs vilkėdavo purpuru ir ploniausia drobe ir kasdien puikiai pokyliavo. .. 
Mirė... turtingasis buvo palaidotas pragare“ (Lk 16, 19... . 23). 

Eikime toliau.. Kas nežino, kas negirdėjo apie tą vargą, kurį tenka išken- 
tėt dėl girtuoklio visai šeimai. Dėl vyro girtuokliavimo žmona dažnai negauna 
nė duonai reikalingų pinigų, nekalbant jau epie kitų reikalų patenkinimą. Daž- 
nai ji turi klausyti pikčiausių keiksmų, o net patirti žiauraus elgesio. Vaikai 
paliekami be globos, be mokslo, be tinkamo paruošimo gyvenimui, o dažnai 
ir patys išmoksta ne tik girtuokliauti, bet paskęsta ir kitokiuose Nnusikaltimuose, 

Kenčia dėl girtuoklių ir visuomenė, ir valstybė. Girtuoklis nėra naudingas 
visuomenės narys. Darbu, kuriuo jis turėtų pelnytis sau ir saviesiems pragyve- 
nimą, dėl savo apsileidimo jis nepatarnauja visuomenei. Neretai virsta jai 
našta. Milijonai litų, už kuriuos kas metai būtų galima šimtai ir tūkstančiai pi- 
gių butų pasistatyti, darbininkus geresniais darbo įrankiais aprūpinti, pakelti 
šeimų gyvenimo gerovę, paaukojama nepasotinamajam  alkokolio dievaičiui. 
Nekalbant jau apie praleistą, sugaištą dėl girtavimo laiką, kai tiek daug būtų 
galima padaryti, tiek naudos turėti sau ir kitiems. 

Vargas visai šaliai dėl girtuoklystės, nes ji yra labai paplitusi. Ceria pasitu- 
rintieji, ne mažiau geria beturčiai, geria inteligentai 17 prasčiokėliai. Kiekvie- 
name, net ir garbingiausiame luome galima rasti tokių girtuoklių, kurie savo 
luomui daro tikrą negarbę. 

Nestebėtinas tad jautresniųjų sielų susirūpinimas šia mūsų šalį varginančia 
nelaime. Juo blogiau, kad patys esame tos nelaimės priežastis, kaltininkai. 

Kai kas šiandien atsiliepia, kad reikėtų naujo Valančiaus, kurs sustabdytų 
girtuoklystę ir išplatintų lietuviuose blaivybę. 

Deja, ne visos priemonės, kuriomis naudojosi Valančius kovoje su girtybe, 
šiandien yra lygiai tinkamos ir galimos. Tad reikia, pasinaudojant tuo, kas Va- 
lančiaus darbų pasirodytų pritaikoma mūsų gyvenimui, be abejo, palikti, o šalia 
to ieškoti kitokių priemonių, kurios tiktų dabarčiai. 

Pradžioje pasakiau, kad reiktų maldauti Dievą: „Nuo girtuoklystės gelbėk 
mus, Viešpatie“. Tad kovai su girtuoklyste pirmon vieton turėtume dėti maldą, 
sutartinį prašymą, kad Viešpats padėtų nugalėti tokiai didelei daugybei vargs- 
tančių girtuoklių savo silpnybę. Malda, dvasinės priemonės pasirodo ypač sėk- 
mingos, jei visi drauge sujungia savo maldavimus, o ypačiai įsirašę į baž- 
nytinės brolijos Blaivybės narius. 

Blaivybės brolija turėtų padėti apsisaugoti nuo girtuoklystės tiems, kurie 
jau yra mažiau ar daugiau jai pasidavę. Bet būtų labai svarbu, kad į ją dėtųsi 
daug daugiau žmonių, labiausiai tų, kuriems dėl šios ar kitos priežasties gali 
grėsti pavojus pasiduoti girtuoklystės pagundoms. 

Be šių dvasinių priemonių, reikėtų ieškoti ir kitų. 

Kodėl gi taip daug žmonių geria? Toli gražu ne visi gerdami turi tikslą 
pasigerti. Svaigiuose gėraluose jie ieško tam tikro pasismaginimo, po vargų, rū- 
pesčių tariamo atsigaivinimo; ieško linksmesnės savo kasdieniniame gyvenime 
valandos. Nekaibu čia apie vadinamuosius alkoholikus, kurie yra tikri ligoniai, 
reikalingi gydymo ir svetimos globos. 

Daugelis dar nevirtusių alkoholikais, sunkiai dirbę visą savaitę, sulaukę 
šventadienio, geria ir pasigeria; jie nepagalvoja, kaip galėtų geriau praleisti 
laisvas valandas. Jie neranda šiltesnės vietos prie šeimos židinio, neturi tinka- 
mo išmanymo apie bet kurį kultūrinį pasilinksminimą. Juos traukia į save 
dreugavimas su sau lygiais nelaimingaisiais prie stiklelio smuklėje. Taigi toks 
„ gėrimas yra ne kas kita, kaip tik ieškojimas žmogaus prigimčiai labai įprasto 
dalyko, to, kurį vadiname laime ar bent džiaugsmu, pasitenkinimu, nors jis 
maža kuo tesiskiria nuo pasitenkinimo, kurio ieško ir randa sau net neprotingi 
tvariniai. 

Reiktų iad rasti būdų žmogui įprastą linkimą — ieškoti pasitenkinimo — 
patenkinti ne alkoholiu, bet tuo, kas žmogų galėtų pakelti aukščiau. Vieton svai- 
gaus gėralo, jei jau nepasitenkinama Dievo duotu troškulį malšinti tyru vande- 
niu, bent gaminti daugiau nesvaigių, bealkoholių gėralų ir prie jų vartojimo 

pratinti visuomenę. Šią priemonę pas mus jau pradeda taikyti daug gražių 
žmonių susibūrimų visokių iškilmių proga. Labai gražiai be svaigalų apsieina, 
pavaduodami juos vaisių sultimis. 

Tikras žmonių kultūrinimas visomis galimomis priemonėmis, mokslo žinių 
padidinimu ir pagilinimu, padorių knygų, ypačiai religinio turinio, skaitymu, 
dalyvavimu kultūrinėse organizacijose, kurių ir Lietuvoje jau nestinga, pagaliau 
net dorinančiais pasilinksminimais daug daugiau gali duoti žmogui pasitenkinimo, 
negu leidimas laiko prie stiklelio tuščiuose, o kai kada ir piktuose pasikalbėji- 
muose. 

Katalikiškoji šeima, suorganizuota katalikybės dėsniais ir pagal juos gyve- 
nanti, turėtų būti visiems jos nariams ta patraukianti jėga, kuri jungia šei- 
mos narius į vieną, kuri tėvui teikia džiaugsmo, kai jis, savo vaikų meilingo 
būrelio apsuptas, gali praleisti ilgesnę valandėlę laiko, pasidalyti su jais džiaugs- 
mais ir vargais, sau rasdamas dorovinio sustiprinimo, o jiems rodydamas tikres- 
nį gyvenimo kelią. 

Motina, ta uoli šeimyninio židinio saugotoja,, jei ji aplinkybių nėra verčia- 
ma dirbti už namų, lygiai kaip ir jos vyras, ar ret pavaduodama vyrą, su 
džiaugsmu laukia, kai visi šeimos nariai susirinks drauge ilgesnei valandai, kad 
parodytų neišsenkančios motinos meilės turtus. 

Tvarkingoje katalikiškoje šeimoje ir jos vaikai randa daugiau džiaugsmo 
ir pasitenkinimo, negu bastydamiesi po visokius užkampius, o ypačiai smukles, 
Juk nėra ir negali būti jiems geresnių draugų, meilesnių bičiulių, kaip namie 
esantieji jų pačių broliai, seserys, kaip jų tėvas ir motina. 

„Bonum est viro, si portaverit jugum ab adolescentia sua — Gera yra žmo- 
gui, jei jis neš jungą nuo pat savo jaunystės“, — sako Senojo Testamento išmin- 
čius. Nuo pat jaunystės reikėtų pratinti mažus lietuvius ir lietuvaites apsieiti 
be svaigiųjų gėralų, pamėgti, kas dora, kas skaistu, kas aukština žmogų, pamėgti 
kiekvienam, koks jam prieinamas, idealą. Daug sunkiau yra atpratinti jau nuo 
įprasto gėrimo, negu sulaikyti nuo dar nepradėto. Juk ne veltui yra pasakiusi 
senųjų išmintis: ko naujas puodas prisigeria, tuo jis visuomet atsiduoda. 

Mieli Klausytojai ir Skaitytojai! Čia atsiliepiu į Jus aš, Jūsų Ganytojas, ir 
šaukiu į didelę talką visų pirma ir daugiausia tuos, kurie dar nesate alkoholio 
dievaičio vergai, kurie suprantate girtavimo blogumą, matydami kasdieniniame 
gyvenime jo baisias pasėkas, ir jaučiate tą žalą, kurią daro girtuoklystė ne- 
laimingiems gėrimo vartotojams, jų šeimoms ir visai tėvynei, ir kurie užjaučia- 
te nelaimingus „gėrimo karžygius ir svaiginančio gėralo paruošime drąsuolius“. 

Norėčiau, kad mano balsą — saugoti Lietuvos jaunimą nuo girtavimo — 
šios Blaivybės savaitės proga išgirstų ir į širdį paimtų ne tik Lietuvos kunigai, 
tie dorovės palaikytojai ir platintojai, kuriems jos saugojimas yra ypatinga, 
šventa pareiga, bet taip pat ir tie tūkstančiai mokytojų, kuriems pavesta moky- 
ti mūsų jaunimas nuo pat mažumės ir ruošti jis d gyvenimą. Jų žodis, o dar 
daugiau jų pavyzdys gali daug padaryti blaivybės sustiprinimui mūsų tėvy- 
nėje. 

Mūsų teisėjams, teismuose atliekant savo pareigas, tenka smarkiai pabarti 
ir net nubausti mažą ir didesnį svaigalų mėgėją. Kadangi jų rimtas įspėjamasis 
žodis pasicktų ir toliausiai esančius, kad ir jie išgirstų, jog girtuoklystė veda 
į kalėjimą, o blaivybė sulaiko dorovės kelyje. 

Mūsų gydytojai, kurie tiek daug galėtų pasakyti apie alkoholio sunaikintą 
daugybei jų gydomų ligonių sveikatą, apie girtuoklių tėvų vaikus paliegėlius, 

apie be laiko girtavimo nuvarytuosius į kapus, turėtų dažniau kelti savo auto- 
ritetingą balsą ir nesiliauti sakę, kad alkoholis žudo tautą ir mūsų Tėvynę veda 
į bedugnę. 

Aš trokščiau, kad mano balsas pasiektų katalikiškųjų šeimų rimtus tėvus ir 
garbingas motinas, kad pasiektų visus Lietuvos inteligentus, tarp kurių, deja, 
yra nemaža ir ne be priekaištų, visus, vis tiek, ar jie priklauso Katalikų akci- 
jai, ar ne, kad visi bendromis jėgomis stotų į didelę kovą prieš smarkų priešą, 
alkoholio dievaitį, pasiprašę sau reikalingos Aukščiausiojo pagalbos, savo šir- 
dies gilybėse sakydami: „Nuo girtuoklystės gelbėk mus, Viešpatie“. 


Kauno arkivyskupas ir metropolitas 


JUOZAPAS SKVIRECKAS 


Pateiktos arkivyskupo metropolito ganytojiškų laiškų ištrau- 
kos ir ganytojiško laiško dėl girtuoklystės tekstas rodo, kad pro 
blemos, spręstos Lietuvoje prieš pusę amžiaus, yra nepasenusios, 
ypač pastaruoju metu. Taigi prieš 50 metų parašytu arkivysku- 
po J. Skvirecko žodžiu galime remtis ir šiandieną. 


1938 m. gegužės 29 d. minint krikščionybės įvedimo Lietu- 
voje 550 metų jubiliejų, iškilmingame posėdyje Vytauto Didžio- 
jo karo muziejuje metropolitas J. Skvireckas pasakė kalbą '3?: 


Susirinkome čia šiandien paminėti 550 metų sukakties, kai mūsų Tėvy- 
nėje Lietuvoje yra įsigalėjusi krikščionybė. Kristaus religija buvo žinoma Lie- 
tuvoje ir anksčiau. Ne vieną kartą dėta pastangų sukrikščioninti lietuvius. Min- 
daugo laikais Lietuva bent oficialiai buvo paskelbta krikščioniška šalimi. Vil- 
niuje dar prieš krikščionybės įsigalėjimą buvo katalikų vienuolynų ir kunigų. 
Tačiau tikro krikščionybės įsigalėjimo Lietuvoje metais yra laikytini tik 1387 
metai, ir Lietuvos sukrikščioninimo garbė tenka didžiajam jos kunigaikščiui Jo- 
gailai. 

Tapęs Lenkijos karaliumi, Jogaila, pats jau pasikrikštijęs Krokuvoje 1386 
metais vasario 4 dieną, lygiai metams praslinkus drauge su savo broliais ir 
daugybe jį lydėjusių Lietuvos bajorų ir kunigaikščių atvyko į Vilnių ir čia 
drauge su Vytautu pasirūpino Lietuvos visuomenės krikštu. 

Grįždamas į Vilnių, Jogaila turėjo nemaža palydovų. Ee lietuvių, jį lydėjo 
nemaža lenkų didikų, pasauliečių ir dvasininkų. Pet krikščionybės skelbime tie 
Jogailos palydovai, nemokėdami lietuvių kalbos, nebuvo jam tinkama parama. 
Be abejo, jam daugiau galėjo padėti vietos, Vilniaus kunigai, ypač netrukus Vil- 
niaus vyskupu paskirtasis Andriejus Vasila. Tačiau, kaip pabrėžiama raštuose 
apie Jogailą, jis pats, nors dar nelabai senas krikščionis, turėjęs aiškinti lie- 
tuviams svarbiausias krikščionių tikėjimo tiesas, pats išvertęs lietuviams lietu- 
vių kalbon „Tėve mūsų“, „Tikiu į Dievą Tėvą“ ir aiškinęs tas maldas. Panašiai 
jis elgėsi su Vytautu ir Žemaičiuose. Iš jų, be abejo, turėjo eiti klausytojams 
suprantamas ir įtikinamas valdovų paraginimas pažinti Kristaus mokslo tiesą ir 
pasiduoti jai. Taigi krikščionybės Lietuvoje platinime pirmoji vieta tenka skirti 
patiems anų laikų Lietuvos valdovams, — Jogailai ir Vytautui. Senovės kroniki- 

ninkas juk ne veltui pabrėžia, kad karalius Jogaila teisingai gali būti vadina- 
mas lietuvių krikštytoju ir apaštalu. 

Krikščionybė buvo priimta Lietuvoje palyginti vėlai. Kai mes šiandien mi- 
nime tik 550-ąją josios mūsų krašte įsigalėjimo sukaktį, tai kaimyninės tautos 
jau gana seniai šventė €00-ąją sukaktį. Vėlai Lietuva priėmė Kristaus tikėjimą 
ir dėl tos priežasties: palyginus su kitomis tautomis, ji yra netekusi daugelio 
kitur su krikščionybe ėjusių gerumų, ypač kultūros atžvilgiu. Jai nelengva bu- 
vo, o kai kuriais atžvilgiais ir visai nebeįmanoma tiesioginiu keliu pasiekti 
tai, ką viena kita kaimyninė tauta jau seniai buvo įsigijusios. Tačiau religiniu 
atžvilgiu jai nesunku buvo lenktyniauti su kaimynais. 

Yra sakoma, kad nėra tautos be religijos. Tat ir mūsų protėviai dar prieš 
krikštą turėjo savo religiją. Religingumo jausmas juose buvo gal net gilesnis 
negu kituose. Nepažinojo jie tikrojo Dievo, tačiau dievybės pajautimas buvo 
gyvas. Kai amžinybėje visai žmonijai skirtas pilnas laikas jau buvo pasibai- 
gęs, Dievo Sūnus, prisiėmęs žmogaus kūną, atėjo, kad tą žmoniją gelbėtų iš 
nuodėmių, kad būtų jos mokytojas ir vadovas kelyje į amžmąjį išganymą. Tre- 
jus metus Jis viešai skelbė, savo mokslą, savo įsakymus ir reikalavo tikėti į Jo 
Evangeliją ir pasiduoti Jo įsakymams. Kristaus religija turėjo būti pasaulio re- 
ligija. Kristus norėjo, kad visi žmonės būtų išganyti ir pasiektų tiesos pažinimą 
(L Tim 2, 4). Jo religija turėjo būti skelbiama visiems žmonėms, todėl Jis iš- 
siuntė savo pasiuntinius: „Eikite į visą pasaulį ir skelbkite Evangeliją visam su- 
tvėrimui“ (Mk 16, 15). 

Kai buvo atėjęs Dievo Apvaizdos numatytas ir skirtas mūsų Tėvynei jo- 
sios pilnas laikas, ir ji išgirdo skelbiamąją visam sutvėrimui Kristaus Evange- 
liją. Ji Llikėjimu priėmė Kristaus mokslą ir jo įsakymus ir ryžosi pagal juos 
tvarkyti savo gyvenimą. Netuščias tai buvo Kristaus išgirstas žodis: „Aš esu 
kelias, tiesa ir gyvenimas“. Tokios buvo priimtojo Lietuvos krikšto pasėkos. 

Kristaus religija apima visą žmogų, su kūnu ir siela, įgimtoje ir antgamti- 
nėje tvarkoje, asmeniniuose ir visuomeniniuose santykiuose, nuo lopšio ligi 
karsto. Ji yra ryšys, kurs sujungia žmogų su Dievu, žemę su dangumi, laiką 
su amžinybe, Kas krikščionis, tas visa, kas Dievo pareikšta, laiko tikrąja tiesa. 
Krikščionis visų pirma tiki, kad jis Dievo sutvertas tam, jog Dievą pažintų, 
Jį mylėtų, Jam tarnautų ir taip laimėtų amžinąjį išganymą. Aukščiausias žmo- 
gaus uždavinys yra tarnauti Dievui. Žmogaus valia pasiduoti Sutvėrėjo valiai, 
Dievui tarnauti reiškia visur ir visame vykdyti Dievo valią, bent nedaryti nie- 
ko, kas tai valiai yra priešinga. 

Tiesa, Dievo valia yra pažįstama iš įgimto žmogui dorovės įstatymo, kurį 
Dievas yra įrašęs į žmogaus širdį, kaip aiškina šv. Povilas Apaštalas (Rom 2, 
14). Tas įgimtas įstatymas tiems, kurie nežino jo apreiškimo, tvarko santykius 
su Dievu, su artimu ir su mumis pačiais. Bet jau pagonių filosofas (Cicero) de- 
javo, kad dievai nedavę žmonėms vieno, visiems privalomo dorovės įstatymo, 
ir pagonių apaštalas Povilas aiškiai liudija, kad įgimtu protu pažinimas Dievo 
neapsaugoja žmonių nuo dorovinio sugedimo. Doroviniu atžvilgiu ir senovės lie- 
tuviai nestovėjo žemiau už kitas pagoniškas tautas. Eet tik krikščionybė nu- 
rodė jiems tikrosios dorovės kelią. Po krikšto jiems apreikštoji Dievo valia, 
Dievo įsakymai negalėjo pasilikti paslaptis. Jiems jau tiko Kristaus žodis: „Jei 
nori įeiti į gyvenimą, laikyk įsakymus“. Įsakymai, laikytini lietuviams po krikš- 
to, buvo Kristaus moksle, Jo Evangelijoje, nes krikščioniškoji dorovė negali bū- 
ti atskirta nuo krikščioniškos religijos. Ji yra esminė religijos dalis, 


30* 120 METŲ ŠVENTOJO RAŠTO VERTĖJUI 113 


550 metų Lietuvos istorijos liudija, kad lietuviai visa širdimi pamilo visą 
Kristaus religiją, kad gyvu tikėjimu priėmė Kristaus religijoje apreikštąsias tie- 
sas ir paduodami savo valią apreikštajai Dievo valiai stengėsi eiti Dievo įsa 
kymų keliu, siekti šventumo, siekti amžinojo išganymo. 

Mes, lietuviai, švęsdami dabar 550 metų krikščionybės jubiliejų, turime 
pakelti dėkingas širdis prie Aukščiausiojo, karštai padėkoti Sutvėrėjui už pa- 
žintąją amžinąją tiesą, už malones, kurios, tos tiesos besilaikant, padėjo mūsų 
tautai vykdyti Dievo valią ir siekti išganymo; bet taip pat drauge turime pra- 
šyti Sutvėrėją, kad mes nuolat jį geriau pažintume, kad mes į Jo apreikštąsias 
tiesas giliau tikėtume, kad Kristaus įstatymus ir Jo valią geriau vykdytume, nes 
šiandien didžiausiais pavojais gresianti žmonijai liga yra ta pati pirmojo 
žmogaus puikybė: „Būsite kaip Dievas“ ir „Dievui netarnausiu, Jo valios ne- 
Klausysiu“, Mes gyvename tokiais laikais, kada daugybė žmonių atsimeta nuo 
Kristaus, nebenori tiesos, jos neieško ir išgirdę apie ją kalbant klausia su Pilo- 
tu: „Kas yra tiesa?“ Dorovinio pakrikimo bangos nori užlieti visą pasaulį, nes 
žmonės labiau negu kada nors stato savo valią aukščiau už bet kurią kitą 
valią ir pačiam Sutvėrėjui drįsta sakyti: „,„Netarnausiu“. Kristų pažinusiai Lietu- 
vai, Kristui ištikimiems lietuviams Jis vienas buvo, yra ir turi pasilikti: via, 
veritas et vita — kelias, tiesa ir gyvenimas. 


1939 m. arkivyskupo J. Skvirecko iniciatyva sušauktas pasi- 
tarimas, kuriame svarstytas aukštesnės religinės kultūros insti- 
tuto steigimas. Tokių užsienyje esančių institutų paskirtis — pa- 
gilinti inteligentų ir šiaip visuomenės religijos pažinimą. Pasita- 
rime nutarta steigti panašų institutą Lietuvoje. Sudaryta komisi- 
ja, kuri parengtų aukštesnės religinės kultūros instituto statutą; 
komisiją sudarė: prel. B. Čėsnys, dr. J. Penkauskas ir dr. kan. 
St. Ūsoris '3. Deja, prasidėjęs karas, o po to okupacijos neleido 
įgyvendinti šio sumanymo. 

Kauno arkidieceziją J. Skvireckas valdė kaip geras ganyto- 
jas, rūpinosi visų pirma sielų išganymu, bet neapleido ir kitų 
administracinių reikalų. Pirmiausia jis rūpinosi seminarija: klie- 
rikų mokymu ir auklėjimu. Atnaujino ir naujais priestatais padi- 
dino seminarijos rūmus. Kauno kunigų seminarijos rūmuose iki 
šių dienų koplyčioje yra išlikęs J. Skvirecko drožinėtas altorius. 
J. Skvireckas taip pat pastatė naujus arkivyskupijos rūmus. Juos 
pastatė prie seminarijos, kad arkivyskupijos vadovybė nuolat 
matytų būsimuosius kunigus. Metropolitas mėgo Dievo namų 
puošnumą ir liturginių apeigų iškilnumą. Tuo jis daug rūpinosi, 
ir šito griežtai reikalavo iš arkidiecezijos kunigų !3*, 

Metropolitui J. Skvireckui teko nuolat laviruoti, protestuoti, 
patirti nusivylimų, priešiškumo ir kritikos. Buvo daug nepaten- 
kintų jo santykiais su tautininkų vyriausybe, norėta, kad laiky- 
tųsi griežtesnės, aiškesnės pozicijos, pageidauta daugiau globos 
Katalikų akcijai, kuriai tautininkai darė nemaža kliūčių. Ar- 


kivyskupas buvo kaltinamas susirūpinimu savimi ir nesirūpini- 
8--722 

mu Bažnyčia. Kritiškai nusiteikusi opozicija, pasinaudodama jo to- 
lerantiškumu, griovė vyskupo autoritetą, dezorientavo katalikus 
pasauliečius, tuo kenkdama Lietuvos katalikų reikalams 35. Tai 
skaudžiai žeidė metropolitą. 

Okupacijos metu šaltu santūrumu J. Skvireckas aiškiai pa- 
brėždavo savo nepalankumą naciams. Bet į antrąją pusę sten- 
gėsi per daug nenukrypti, kad nepakenktų Bažnyčios bei Tėvy- 
nės reikalams 9, „Jis greičiausiai galvojo, kad išėjimas į atvirą 
kovą išeis į žalą ir Bažnyčiai, ir valstybei. Jis tikėjosi, kad lai- 
kas, kantrumas ir korektiškumas atneš Bažnyčiai, kuri turėjo 
tiesą savo pusėje, tikrą ir pastovų laimėjimą. Didelės kovos juk 
paprastai laimimos ne šūkavimais, bet tyliu, kantriu ir atkakliu 
darbu bei pastangomis“ !37, 

Jausdamas didelį bolševizmo nedorumą, J. Skvireckas kur 
įmanydamas jį demaskuodavo, kartais su didele rizika sau pa- 
čiam: jis kalbėjo tuo metu, kai sovietinė armija jau veržėsi Va- 
karų kryptimi 188, 

Metropolitui buvo nemaža sunkumų santykiuose su Šventuo- 
ju Sostu tiek dėl Lietuvos vyriausybės pozicijos Bažnyčios at- 
žvilgiu, tiek dėl kilusių nesutarimų tarp pačių vyskupų. Jis pri- 
valėjo turėti daug kantrybės, kad išlygintų nesusipratimus ir pa- 
keltų įskaudinimus, kurių netrūko B?, 

Arkivyskupas J. Skvireckas Lietuvos bažnytinei provincijai 
vadovavo sunkiomis sąlygomis ir jis šią misiją atliko pagal savo 
gebėjimus ir sąžinę. Jei tie, kurie priklausė opozicijai, užuot kri- 
tikavę, užuot skundę, būtų stengęsi arkivyskupui padėti, būtų 
palaikę su juo kiek galima glaudesnį kontaktą, tuo tikrai būtų 
daugiau nusipelnę ir Dievui, ir Bažnyčiai, ir Lietuvai “9. Prelatas 
L. Tulaba straipsnį, skirtą metropolitui, baigia tokiais Žžo- 
džiais: „Dieve duok, kad Lietuvos Bažnyčios istorijos puslapiuo- 
se arkiv. J. Skvireckas būtų taip šviesus, didelis ir garbingas, 
kaip jis iš tikrųjų buvo savo gyvenime“ !*!. 

Dabartinėje mūsų visuomenėje metropolito J. Skvirecko por- 
tretas dar tik pradeda švytėti iš po užmaršties dulkių. Ir jis turi 
nušvisti visu ryškumu, kad mes galėtume tinkamai įvertinti šią 
kilnią asmenybę. 


Mūsų pagarba Šventojo Rašto vertėjui 


1911 m. vyskupas G. Cirtautas, įvertindamas J. Skvirecko 
darbą ir nuopelnus, suteikė jam, kaip jau minėta, Garbės ka- 
nauninko titulą, o 1914 m. gegužės 28 d. Žemaičių vyskupas 
Pr. Karevičius kun. J. Skvirecką pakėlė kapitulos prelatu. 

J. Skvirecko darbai neliko nepastebėti ir Šventojo Sosto. 
Šventasis Tėvas Pijus XI dar 1931 m. balandžio 6 d. J. Skvirec- 
ką pakėlė Šventojo Sosto asistentu, Popiežiaus rūmų prelatu ir 
suteikė jam Romos grafo titulą 42. L. Tulaba rašė, kad šis titulas 
visiškai atitiko jo kilnią laikyseną '*š, 

Tačiau kitos kultūringos krikščioniškosios tautos saviems 
Šventojo Rašto vertėjams yra pastačiusios paminklus, o lietuvių 
tauta „dar nėra pakankamai kultūringa, žiauri ignoracija dvel- 
kia iš visų jos kultūrinio gyvenimo sričių, nes Šventraščo išver- 
timo proga tylėti visai spaudai, vertėjui minint 60 metų sukak- 
tuves, neišleisti apie vertėją nė vienos brošiūros, sukaktuvinin- 
kui suruošti vieną vienintelį paminėjimą — tai dar daugiau negu 
ignoracija, nes prie jos prisideda tiesiog nesupratimas tų vyrų, 
visą tautą praaugusių vyrų, nesupratimas jų darbų, ranka į juos 
numojant“ '**,— taip rašė prof. P. Dovydaičio artimiausias pagal- 
bininkas „Ateityje“ studentas Jonas Mikulevičius 1933 m. 
J. Skvirecko jubiliejus paminėtas „Židinyje“ — kunigas J. Stan- 
kevičius supažindino skaitytojus su svarbiausiais metropolito gy- 
venimo ir veiklos bruožais !**, 

„Tiesos kelio“ redakcija 1939 m. Nr. 9 tris puslapius paskyrė 
arkivyskupui metropolitui J. Skvireckui, atšventusiam 40 metų 
kunigystės ir 20 metų vyskupavimo ir arkivyskupavimo jubilie- 
jus 6. Jubiliatą paminėjo ir „Židinys“ !*7, 

Nuo to laiko praėjo 60 metų ir jau pažymime arkivyskupo 
metropolito J. Skvirecko 120-ąsias gimimo metines. Ką mes pa- 
siekėme dvasinės pažangos srityje, kuo skiriasi šis metropolito 
jubiliejus nuo anksčiau minėtojo prieš 60 metų? Priminsime, kas 
buvo daioma, kaip buvo įamžinamas Šventojo Rašto vertėjo at- 
minimas iki jubiliejinės datos. 

Vokiečių okupacijos metu nežinomas dailininkas yra nutapęs 
metropolito J. Skvirecko portretą, kuris šiuo metu laikomas Kau- 
no kurijoje. 

Rengiantis minėti arkivyskupo gimimo metinių sukaktį, spau- 
doje rašyta, kad Čikagoje sudarytas specialus komitetas, vado- 
vaujamas vyskupo V. Brizgio, ir kad artimiausiu metu rengia- 
masi išleisti naują Šventojo Rašto leidimą, parengtą sukaktuvi- 
ninko !*š, 


1953 m. minint 80-ųjų gyvenimo metų sukaktį, vyskupas 
V. Padolskis jubiliatui paskyrė straipsnį, kur iškeliami J. Skvi- 
recko -— Šventojo Rašto vertėjo — nuopelnai !*?. 

1956 m. Čikagoje rengiant religinio meno parodą, Lietuvių 
bendruomenės Kultūros taryba J. Skvirecką išrinko Garbės ko- 
miteto pirmininku !*?, 

Vakaruose 1957 m. kunigas Vladas Budreckas MM pagal Mai- 
ronio žodžius parašė giesmę mišriam chorui. Šį muzikos kūrinį 
„Giesmė už Tėvynę“ dedikavo metropolitui: „Skiriu Jo Ekscelen- 
Cijai Kauno Arkivyskupui Metropolitui Jo Šventenybės Rūmų 
Grafui Dr. Juozapui J. Skvireckui“ !?!. 

Aleksandras Ružanec-Ružancovas 1959 m. parengė bibliogra- 
fiją „Lietuvių išeivių religinė knyga (1948--1958 metų bibliogra- 
fija)" 92. Šį kruopštų ir sudėtingą darbą jis dedikavo metropoli- 
tui: „Jo Ekscelencijos viso Šventojo Rašto vertėjo į bendrinę 
lietuvių kalbą, Kauno Arkivyskupo, Lietuvos Bažnytinės Provin- 
cijos Metropolito, Teologijos Daktaro Juozapo Jono Skvirecko 
šių metų sukaktims paminėti “3. Šiame darbe yra J. Skvirecko 
vertimai !**, jo parašyti įžanginiai žodžiai kitiems leidiniams 9“, 

LKMA, pagerbdama savo pirmąjį prezidentą -— Akademijos 
Centro valdybos pirmininką — metropolitą Juozapą Skvirecką, 
pačiame pirmajame LKMA Metraščio tome išspausdino jam skir- 
tą prelato L. Tulabos straipsnį “9, kurio nemaža Citatų čia pa- 
leikėme. „Nedaug yra žmonių, kuriuos Dievas taip gausiai apdo- 
vanojo savo malonėmis, kiek yra apdovanojęs J. E. arkiv. 
J. J. Skvirecką. Iš šiaudinės Lietuvos kaimo pastogės Apvaizda 
jį išvedė į nelygstamas gyvenimo aukštybės. Mokslininkas. Šven- 
tojo Rašto vertėjas. Aukštasis hierarchas — vyskupas, arkivys- 
kupas ir metropolitas, Romos grafas“, — taip pradeda straipsnį 
L. Tulaba !*7, 


Kun. Mykolas Vaitkus '?8, rašydamas apie Lietuvos vyskupus, 
pasirinko keturias žymiausias asmenybes: arkivyskupą Jurgį Ma- 
tulevičių-Matulaitį, arkivyskupą Pranciškų Karevičių, aikivysku- 
pą Juozapą Skvirecką ir vyskupą Petrą Pranciškų Būčį. 

Kun. Stasys Yla, apžvelgdamas Lietuvos kultūros istorijos 
asmenybių plejadą, pradėjęs M. Mažvydu, neatsitiktinai užbaigia 
J. Skvirecku !**, 

Lietuvoje sovietmečiu Šventasis Raštas ne tik kad buvo ne- 
pripažįstamas, ignoruojamas, jis buvo ir niekinamas. Supranta- 
ma, ir apie žymius mokslininkus, dirbusius teologijos srityje, ne- 
galėjo būti nė kalbos. 

Lietuvai tapus nepriklausoma, vienas pirmųjų metropolitą 
J. Skvirecką pagerbė kunigas Pranciškus Juozapavičius. Pastaty- 
tu paminklą savo profesoriui, 1939 m. birželio 3 d. įšventinusiam 
jį į kunigus, buvo sena P. Juozapavičiaus svajonė. 1969 m. va- 
sario 1 d. paskirtas Kauno Arkikatedros Bazilikos administrato- 
riumi, pareigas pradėjo eiti nuo tų metų kovo 19 d.; šias parei- 
gas jis ėjo 20 metų. Kun. P. Juozapavičius atliko didelį darbą 
kaupdamas istorinę medžiagą. Turi sukaupęs tris albumus nuo- 
traukų: architektūros, asmenų, susijusių su Arkikatedra Bazilika, 

įvairių apeigų. Tačiau didžiausias darbas, pasak paties P. Juoza- 
pavičiaus, peržengusio 82 metų slenkstį (jam šiais metais sukaks 
25-eri darbo Katedroje Bazilikoje metai), — tai J. Skvirecko 
įamžinimas biuste. P. Juozapavičiaus iniciatyva Kauno Arkika- 
tedros Bazilikos lėšomis pagal architekto Virginijaus Juozaičio 
projektą Stasys Žirgulis iš vario ir bronzos padarė J. Skvirecko 
biustą, kuris 1991 m. vasario 27 d. buvo pašventintas. 


Skulptūroje įrašas „O visa, kas kitados parašyta, mums pa- 
mokyti parašyta, kad ištvertume ir Raštų paguoda turėtume vil- 
ties" (Rom 15, 4). 


Daktaras Juozapas Jonas Skvireckas, pirmasis Kauno Arkivys- 
kupas ir Metropolitas, Šventojo Rašto lietuvių kalba vertėjas. 
1873— 1959", 

Būtina paminėti, kad kun. P. Juozapavičius popiežiaus Jono 
Pauliaus II 1984 m. spalio 17 d. buvo pakeltas prelatu, o nuo 
1989 m. liepos 11 d. yra Kauno arkivyskupijos tribunolo oficio- 
las, 5 metai kaip altarista. 


Deja, po šio gražaus ir kilnaus kun. P. Juozapavičiaus darbo 
metropolitas buvo lyg ir primirštas. Nežymiai praėjo 120-osios 
gimimo metinės 1993 m. rugsėjo 18 d. Be abejo, visa Lietuva dar 
tebealsavo popiežiaus Jono Pauliaus II vizitu (rugsėjo 4—-8 d.). 

1993 m. spaudoje pasirodė Vilkaviškio vyskupijos sudaryta 
ir išleista 102 žymių Lietuvos asmenų knyga „Mūsų švyturiai". 
Šių trumpų biografijų-nekrologų iniciatorius yra kun. Pranciškus 
Račiūnas MIC. Biografijos išdėstytos abėcėlės tvarka, todėl 
J. Skvireckas šiame sąraše yra 86-as !9?, 

Džiugu, kad savaitraščio „Amžius“ redaktorius Antanas Gai- 
lius 1993 metų paskutiniame (kalėdiniame) numeryje maloniai 
sutiko išspausdinti A. Vasiliauskienės straipsnį apie metropolitą 
Juozapą Skvirecką!*!. 1994 m. pradžioje šiek tiek žinių apie 
J. Skvirecką pateikta ir „Vakarinėse naujienose“ !9, 

LKMA Istorijos sekcija 1994 m. sausio 15 d. suorganizavo 
seminarą, skirtą metropolitui J. Skvireckui. Apie seminarą buvo 
skelbta periodinėje spaudoje '93. Seminaro dieną apie metropoli- 
tą J. Skvirecką radijo informacinėje laidoje kalbėjo A. Vasi- 
liauskienė. 

Vakaras, skirtas Švenojo Rašto vertėjo Juozapo Jono Skvi- 
recko 120-osioms gimimo metinėms, prasidėjo 18 val. šv. Mišio- 
mis Šv. Kazimiero bažnyčioje. Šv. Mišias aukojo kun. K. Ambra- 
sas SJ kartu su kun. J. Boruta SJ, kun. A. Gražulis SJ ir mons. 
A. Svarinskas. 

Po iškilmingų šv. Mišių Šv. Kazimiero bažnyčios zakristijos 
salėje gausiai susirinkusiems seminaro dalyviams (apie 100 klau- 

sytojų) buvo perskaityti trys pranešimai: dr. A. Vasiliauskienės 
„Metropolito J. Skvirecko gyvenimo ir veiklos apžvalga“, LKMA 
akademiko Z. Zinkevičiaus „Ankstyvieji Šventojo Rašto verti- 
mai Lietuvoje (iki J. Skvirecko)“ ir Vytauto Ališausko „Lietu- 
viški Šventojo Rašto vertimai (1961—- 1994) 10, 

Šio seminaro pagrindu numatyta konferencija Kauno kunigų 
seminarijoje ir Telšiuose. Televizijos žurnalistai planuoja pareng- 
ti laidą, skirtą metropolitui J. Skvireckui. 

Su metropolito J. Skvirecko veikla, jo įnašu į Lietuvos kul- 
tūrinį palikimą buvo supažindinti Vilniaus rajono istorijos mo- 
kytojai '95, apie šią Lietuvos kultūrai svarbią asmenybę pusva- 
landį kalbėta kultūros laidų redakcijos „Salonas“ (redaktorė Jo- 
lanta Jurkūnienė) parengtoje laidoje 1994 m. balandžio 21 d. 
(pasakojo A. Vasiliauskienė). 

Arkivyskupas metropolitas Juozapas Skvireckas guodė ir stip- 
rino tikinčiuosius raštais, laiškais, gyvu žodžiu. Jo paskatinimai 
ir patarimai yra šviesus kelrodis ir dabartinio mūsų gyvenimo 
painiavose. 


!Tulaba L. Arkivyskupas Juozapas Skvireckas (1873—1959) // LKMA 
Metraštis. Roma, 1965. T. 1. P. 295. 

2 Yla S. Juozas Skvireckas. Šventojo Rašto vertėjas, pirmasis tautos met- 
ropolitas // Vardai ir veidai mūsų kultūros istorijoje. Chicago, 1973. P. 311. 

3 Stakauskas J. Lietuviškosios minties pasireiškimas Žemaičių semina- 
rijoje // Tiesos kelias. 1939. Nr. 3. P. 183, 

* Ten pat. 1938. Nr. 12. P. 826. 

5 Tu es sacerdos. Arkivyskupo Juozapo Skvirecko įšventinimas kunigu (Iš 
Metropolito atsiminimų) // Aidai. 1949. Nr. 23. P. 49, 50, 

5 Ten pat. P. 50, 

"Vaitkus M. Metropolitas Juozapas Pirmasis. Arkivyskupas Juozapas 
Skvireckas // Keturi ganytojai. Chicago, 1960. P. 108. 

5 Tulaba L. Arkivyskupas Juozapas Skvireckas... P. 297. 

9 Vaitkus M. Metropolitas Juozapas Pirmasis... P. 115. 

'0 Ten pat. P. 106. 

!! Steigiamojo seimo šventė // Tauta. 1920. Gegužės 18. Nr. 21(30). P. 2. 

!2 Gerbiamiems dvasiškiams // Tauta. 1920. Gegužės 18. Nr. 21(30). 

3 Tauta. 1920. Gegužės 26. Nr. 23. 

4 Tauta. 1920, Liepos 6. Nr. 27. 

!S Tauta. 1920. Rugpjūčio 13. Nr. 38. 

16 Lietuvos balsas. 1921. Birželio 9. Nr. 20. 

V Bibliografija // Tauta. 1920. Lapkričio 5. Nr. 55. 

!š Žemaičių vyskupijos 500 metų sukaktis // Lietuvos balsas. 1921. Rugsė- 
jo 13—14. Nr. 60. 

'' Vaitkus M. Metropolitas Juozapas Pirmasis. .. P. 113. 

22 Stakauskas J. Lietuviškosios minties pasireiškimas Žemaičių semina- 
rijoje // Tiesos kelias. 1938. Nr. 11. P. 754. 

2! Ten pat. P. 755. 

2 Ten pat. Nr. 12. P. 824. 

2 Ten pat. P. 827. 

4 Ten pat. P. 828. 

25 Ten pat. 1939. Nr. 1. P. 31. 

2 Vaitkus M. Metropolitas Juozapas Pirmasis... P. 132. 


7 Tulaba L. Arkivyskupas Juozapas Skvireckas... P. 257. 

8 Vaitkus M. Jo Ekscelencijos Arkivyskupo Metropolito Juozapo Skvi- 
recko 75 metų sukaktuvės // Naujas žmogus. 1948. Nr. 1/2. P. 7. 

?9 Lietuvos balsas. 1921. Gegužės 3. Nr. 6. 

30 J. A. Katalikų veikimo centro konferencija // Židinys, 1928. T. 7. Nr. 4. 
P. 303, 

3! S, R. Katalikų veikimo centro konferencija // Židinys. 1930. T. 12. Nr. 10. 
P. 298, 

32 Religinis gyvenimas // Židinys. 1933. T. 18. Nr. 10. P. 313. 

3 KVC konferencija // Židinys. 1935. T. 22. Nr. 10. P. 341. 

34 Židinys. 1928. T. 7. Nr. 2. P. 150; Vasario 16 d. minėjimas V. D. uni- 
versitete // Zidinys. 1935. T. 21. Nr. 2. P. 218. 

35 Židinys. 1927. T. 5. Nr. 5/6. P. 432; Židinys. 1928. T. 7. Nr. 5/6. P. 438. 

3 Br. St. Dr. Jono Basanavičiaus laidotuvės // Židinys, 1927. T. 5. Nr. 2. 
P. 140. 

37 Akademinis gyvenimas // Židinys. 1932. T. 15. Nr. 2. P. 186. 

38 Židinys. 1935. T. 21. Nr. 2. P. 220. 

3 Louis Berthou ir R. Poincare minėjimas Kaune // Židinys. 1934. T. 20. 
Nr. 10. P. 339. 

*0 Židinys. 1934. T. 20. P. 446. 

*! Kauno dienynas // Tauta. 1920. Rugpjūčio 3. Nr. 35. 

* J. Stud. At-kų sąjungos konferencija // Židinys. 1928. T. 8. Nr. 10. 


*3 T. Trečiasis jubiliejinis ateitininkų kongresas // Židinys. 1930. T. 12. 
Nr. 7. P. 78. 
* R. Stud. Ateitininkų s-gos konferencija // Židinys. 1936. T. 24. Nr. 11. 


15 Sg. Jubiliejinis „Pavasario“. s-pos kongresas // Židinys. 1927. T. G. 
Nr. 7/8. P. 85; G. A. Pavasarininkų 15-kos metų darbo jubiliejus // Lietuvos 
mokykla. 1927. X m. Nr. 6/7. P. 189, 

16 „Pavasario“ tederacijos konferencija // Židinys. 1935. T. 21. Nr. I. 
P. 85. 

*“ Tulaba L. Popiežiškoji lietuvių Šv. Kazimiero kolegija Romoje (1945— 
1970). Roma (be išleidimo datos). P. 11, 17—20. 

*8 Tulaba L. Arkivyskupas Juozapas Jonas Skvireckas (1873—1959) // 
LKMA Metraštis. Roma, 1965. T.-1. P. 299, 

*9 Lietuvių enciklopedija. Bostonas, 1963. T. 28. P. 116. 

* Tulaba L. Arkivyskupas Juozapas Jonas Skvireckas (1873—1959) // 
LKMA Metraštis. Roma, 1965. T. 1. P. 300. 

3 Yla S. Juozas Skvireckas. Šventojo Rašto vertėjas, pirmasis tautos met- 
ropolitas // Vardai ir veidai mūsų kultūros istorijoje. Chicago, 1973. P. 333. 

2 Aliulis V. Biblija — Dievo žodis // Katalikų pasaulis. 1993. Nr. 1. 
P. 4. 

3 Aliulis V. Atgimimas per šeimą // Katalikų pasaulis. 1993. Nr. 2. 
P. 20—21; 1993. Nr. 2. P. 33—35; To paties. Skaityti ir aiškintis // Katalikų 
pasaulis. 1993. Nr. 7. P. 2—3. 

* Aliulis V. Skaityti ir aiškintis // Katalikų pasaulis. 1993. Nr. 7. P. 2. 

5 Ten pat. 

3 Zinkevičius Z. Senųjų raštų kalba. Lietuvių kalbos istorija. Vilnius, 
1988. T. 3. P. 14—53, 

5 Ten pat. P. 53—54. 

58 Ten pat. P. 58—61. 

5 Ten pat. P. 66—71. 

50 Ten pat. P. 83. 

“ Padolskis V. Arkivysk. dr. J. Skvireckas Šv. Rašto vertėjas // Ai- 
dai. 1953. Nr. 6. P. 241. 

52 Zinkevičius Z. Senųjų raštų kalba... P. 177. 

6 Ten pat. P. 268—269. 

“ Ten pat. P. 268. 

95 Ten pat. 

“ Ten pat. P. 269. 

Š Ten pat. P. 200. 

68 Ten pat. P. 224. 

6 Ten pat. P. 226. 

"0 Ten pat. 

7! Ten pat. P. 214—215. 

72 Ten pat. P. 228. 

3 Zinkevičius Z. Lietuvių kalba XVIII-XIX a. Lietuvių kalbos istori- 
ja. Vilnius, 1990. T. 4. P. 238. 

"“* Ten pat. P. 239. 

“5 Ten pat. P. 285, 286. 

"6 Ten pat. P. 111. 

"7 Ten pat. P. Lit, 112. 

"** Yla S. Juozapas Skvireckas. Šventojo Rašto vertėjas, pirmasis tautos 
metropolitas // Vardai ir veidai mūsų kultūros istorijoje. Chicago, 1973. 
P. 316—317. 

" Padolskis V. Arkivysk. dr. J. Skvireckas, Šv. Rašto vertėjas // Ai- 
dai. 1953, Nr. G. P. 243. 

50 Yla S. Juozapas Skvireckas... P. 315—316. 

5 Padolskis V. Arkivysk. dr. J. Skvireckas... P. 242. 

8 Yla S. Juozapas Skvireckas... P. 317. 

58 Ten pat. P. 325. 

Št Padolskis V. Arkivysk. dr. J. Skvireckas... P. 244. 

55 Ten pat. P. 245. 

56 Tulaba L. Arkivyskupas Juozapas Jonas Skvireckas (1873—1959) // 
LKMA Metraštis. Roma, 1965. T. 1. P, 302—303. 

37 Mikulevičius J. Šventojo Rašto vertėjas (J. E. Ark. Metr. J. Skvi- 
recko 60 mt. sukaktuvėms paminėti) // Ateitis. 1933. Nr. 9/10. P. 386. 

5 Ten pat. P. 385. 

5 A. V. Laikraščiai // Lietuvos mokykla. 1933. XVI m. Nr. 3. P. 93. 

9 Jakštas A. Apie katalikiškus lietuviškus šventraščio vertimus ir ver- 
tėjus // Soter. 1933. X m. Nr. 1(16). P. 3—24, 

9! Ten pat. P. 23. 

“2 Ten pat. P. 24. 

S Čėsnys B. A. Jakštas teologas // Židinys. 1938. T. 27. Nr. 3. P. 290. 

4 Vaitkus M. Metropolitas Juozapas Pirmasis... P. 118—119, 

5 Yla S. Juozapas Skvireckas... P. 323—324. 

9 Tulaba L. Arkivyskupas Juozapas Skvireckas. P. 300. 

97 Ten pat. P. 300, 304. 

* Bačkis S. LKM Akademijos 60 metų sukakties minėjimas // LKMA 
Suvažiavimo darbai. Roma, 1987. T. 12. P. 16. 

“ Bauba K. LK mokslininkų ir mokslo mėgėjų suvažiavimas // Ateitis. 
1933. XXIII. Nr. 3/4. P. 180. 

10 Šerkšnys S. Pirmasis lietuvių katalikų mokslininkų ir mokslo mėgė- 
jų suvažiavimas // Lietuvos mokykla. 1933. XVI m. Nr. 5. P. 140. 

101 LKMA Suvažiavimo darbai. Roma, 1973. T. 1. P. 525. 

02 Ten pat. P. 526. 

13 Šerkšnys S. Pirmasis lietuvių katalikų... P. 144. 

14 LKMA Suvažiavimo darbai. Roma, 1973. T. 2. P. 457. 

105 LKMĄ Suvažiavimo darbai. Roma, 1972. T. 3. P. 499. 

"6 Būčys P. Rusai stačiatikiai ir sentikiai Lietuvoje // LKMA Suvažiavi- 
mo darbai. Roma, 1973. T. 2. P. 125—142. 

107 Ten pat. P. 125, . 

10 Bačkis S. LKM Akademijos 60 metų sukakties minėjimas // LKMA 
Suvažiavimo darbai. Roma, 1987. T. 12. P. 19, 

10 Ten pat. P. 20. 

U9 Arkivyskupas Mečislovas Reinys, Chicago, 1977. P. 50—51. 

!! Ten pat. P. 51. 

2 Ten pat. P, 55. 


U Reinys M. A. a. Pijus Vienuoliktasis // LKMA Suvažiavimo darbai. 
Roma, 1972. T. 3. P. 8. 

14 Arkivyskupas Mečislovas Reinys, P. 57. 

US Lietuvos bažnytinės provincijos sudarymas // Židinys. 1926. T. 3. 
P. 263—264. 

"6 Židinys. 1936. T. 23. Nr. 4. P. 457, 

W7 Z. A. Kanoniškų teisių suteikimas Teologijos-Filosofijos fakultetui // 
Židinys. 1928. T. 8. Nr. 8/9. P. 182. 

Uš Lietuvių enciklopedija. Bostonas, 1963. T. 28. P. 116. 

"9 Ten pat. P. 115, 

120 Tiesos kelias. 1939, Nr. 3. P. 202, 206. 

121 Ten pat. P. 204. 

22 Kryžiaus gyvenimo kelyje // Tiesos kelias. 1939. Nr. 5. P. 377—380. 

2 Popiežius Pijus XII nori, kad žmonės per gegužės mėnesį melstųsi už 
taiką // Tiesos kelias. 1939. Nr. 5. P. 380—381. 

14 Kryžiaus gyvenimo kelyje // Tiesos kelias. 1939. Nr. 5. P. 377. 

15 Ten pat. P. 378. 

12š Ten pat. P. 379. 

127 Popiežius Pijus XII nori... P. 380. 

128 Kauno Arkivyskupas Metropolitas kviečia lankyti Aušros Vartus // Tic- 
sos kelias. 1939. Nr. 11. P. 803—809. 

129 Ten pat. P. 808. 

50 Ten pat. P. 809, 

5! Nuo girtuoklystės gelbėk mus, Viešpatie // Tiesos kelias. 1939. Nr. 7/8. 
P. 576—580. 

32 Arkiv. Metropolito Juozapo Skvirecko kalba, pasakyta per Krikščiony- 
bės Lietuvoje 550 metų jubiliejaus iškilmingąjį posėdį V. D. Karo muziejuje 
gegužės 29 d. // Tiesos kelias. 1938. Nr. 7/8. P. 469—571. 

33 Židinys. 1940. T. 31. Nr. 1. P. 111; Numatoma įsteigti aukštesnės reli- 
ginės kultūros institutą // Lietuvos mokykla. 1939. XXII m. Nr. 12. P. 815. 

14 LKMA Metraštis. Roma, 1965. T. 1. P. 304—305. 

35 Arkivyskupas Juozapas Jonas Skvireckas (1873—1959) // Mūsų švytu- 
riai. Trumpos biografijos-nekrologai. Kaunas, 1993. P. 264—265. 

56 Vaitkus M. Metropolitas Juozapas Pirmasis... P. 143. 

37 Ten pat. P. 144. 

98 Ten pat. 

39 Tulaba L. Arkivyskupas Juozapas Skvireckas... P. 298. 

40 Ten pat. P. 307. 

4! Ten pat. P. 308. 

42 Lietuvių enciklopedija. Bostonas, 1963. T. 28. P. 115. 

U3 Tulaba L, Arkivyskupas Juozapas Skvireckas... P. 300. 


M Mikulevičius J. Šventojo Rašto vertėjas (J. E. Ark. Metr. J. Skvi- 
recko 60 mt. sukaktuvėms paminėti) // Ateitis. 1933. XXIII. Nr. 9/10. P. 386. 

"Uš Stankevičius J. Dviejų mūsų Bažnyčios hierarchų jubiliejus // Ži- 
dinys. 1933. T. 18. Nr. 8/9. P. 187—188. 


46 J. E. Arkivyskupas Metropolitas Juozapas Skvireckas — sukaktuvinin- 
kas // Tiesos kelias. 1939. Nr. 9, P. 669—671. 


47 Židinys. 1939. T. 30. Nr. 7. P. 112; Nr. 8/9. P. 295. 

"8 Kultūrinis gyvenimas // Ateitis. 1953. Nr. 3. P. 69. 

"9 Padolskis V. Arkivysk. dr. J. Skvireckas... P, 241—247. 

150 Įvykiai // Aidai. 1956. Nr. 2, P. 98. 

“! Ružanec-Ružancovas A. Lietuvių išeivių katalikų religinė kny- 
ga. 1948—1958 metų bibliografija // LKMA Metraštis, Roma, 1965. T. 1. P. 249. 

52 Ten pat. P. 225—271. 

188 Ten pat. P. 225. 

14 Ten pat. P. 228— 229. 

5š Ten pat. P. 245. 

56 Tulaba L, Arkivyskupas Juozapas Skvireckas... P. 295—308, 

57 Ten pat. P, 295. 

58 Vaitkus M. Metropolitas Juozapas Pirmasis... P. 101—151. 
Skvireckas // Keturi ganytojai. Chicago, 1960. P. 101—151, 

59 Yla S, Juozapas Skvireckas... P. 310—333. 

60 Arkivyskupas Juozapas Jonas Skvireckas (1873—1959) // Mūsų švytu- 
riai. Kaunas, 1993. P. 262— 265. 

6 Vasiliauskienė A. Šventojo Rašto vertėjas metropolitas Juozapas 
Skvireckas // Amžius. 1993. Gruodžio 24—30. Nr. 52. P. 14. 

W2 Vasiliauskienė A. Metropolito Juozapo Skvirecko 120-ųjų gimimo 
metinių paminėjimas // Vakarinės naujienos. 1994. Sausio 14. Nr. 10. P. 15. 

“3 Apžvalga. 1994. Sausio 14—20. Nr. 2. P. 8; Naujasis Dienovidis. 1994. 
Sausio 14, Nr. 2. P. 16; Vakarinės naujienos. 1994, Sausio 14. Nr. 10. P. 15. 

It Vasiliauskienė A. Prisimintas metropolitas Juozapas Skvirec- 
kas // Apžvalga. 1994. Vasario 18—-24. Nr. 7. P. 5. 

65 1994 m. vasario 21 d. Vilniaus rajono istorijos mokytojų seminare apie 
J. Skvirecką pasakojo A. Vasiliauskienė. 


ALDONA VASILIAUSKIENĖ 


PRANO DOVYDAIČIO NUOPELNAI 
LIETUVOS PEDAGOGIKAI 


Trumpai apie Prano Dovydaičio gyvenimą 
ir veiklą 


Enciklopedinio masto mokslininkas ir žymus visuomenininkas 
Pranas Dovydaitis gimė 1886 m. gruodžio 2 d. nedideliame Run- 
kių kaime tarp Kazlų Rūdos girių, Višakio Rūdos parapijoje, 
Marijampolės apskrityje. Jis buvo vyriausias iš 15 vaikų. Lietu- 
viškai skaityti pramokęs namie, nuo 1896 m. lankė Višakio Rū- 
dos pradžios mokyklą. 1903 m. įstojo į pavyzdinės mokyklos prie 
Veiverių mokytojų seminarijos 5-tą skyrių, o 1904 m. išlaikė 
stojamuosius egzaminus į Veiverių mokytojų seminariją. Dėl se- 
minaristų streiko jos nebaigė. Moksleiviai seminarijos vadovybei 
įteikė peticiją ir prisižadėjo negrįžti, kol bus įvykdyti joje sura- 
šyti reikalavimai. Tačiau netrukus vienas po kito ėmė grįžti. 
Negrįžo tik trys, tarp jų ir Dovydaitis. " 

Nebaigęs seminarijos gimnazijos kurso egzaminams rengėsi 
savarankiškai. 1908 m. pavasarį P. Dovydaitis, nė vienos dienos 
nelankęs gimnazijos, eksternu išlaikė viso gimnazijos kurso bran- 
dos atestato egzaminus. Gavęs atestatą, įstojo į Maskvos univer- 
siteto Teisės fakultetą, o nuo 1909 m. rudens lankė paskaitas ir 
Istorijos-filologijos fakultete laisvu klausytoju. Baigęs Teisės fa- 
kultetą, 1912 m. įstojo į Istorijos-filologijos fakultetą jau tikruo- 
jų studentu. Tačiau tais pačiais metais, pakviestas dirbti į „Vil- 
ti", jis išvyko į Vilnių. Iš šio laikraščio pasitraukus A. Smetonai 
ir jo redakcinei kolegijai, liko tik du darbuotojai: Liudas Gira ir 
Pranas Dovydaitis. Redaguojant laikraštį kalbos klausimais daug 
padėjo J. Jablonskis. P. Dovydaitis rašė: „„...vieną mano gyvėe- 
nimo protarpį ir aš esu Jablonskio čiupinėtas, ir nemeilomis. Mat 
laimei ar nelaimei lėmus, 1913 m. rudenį teko man stot redak- 
toriumi „Vilties“ laikraščio, kurs paskui netrukus virto dienraš- 
čių. Todėl mane, kalbos nemokšą redaktorių, mūsų rašomosios 
kalbos tėvas ir ėmė nagan, ypač dėl „Vilty“ daromų kalbos ir ra- 
šybos paklaidų, o taip pat bardavo ir dėl kitų bartinų daly- 
kų..." ] 

Vokiečių okupacijos metu pirmosios lietuvių „Saulės“ gim- 
nazijos steigėjai pakvietė P. Dovydaitį vadovauti gimnazijai. 
Čia jis direktoriavo šešerius su puse metų. Tuo metu P. Dovy- 
daitis dalyvavo ir labai svarbiuose Lietuvos valstybės įvykiuose. 
Jis — vienas iš Vasario 16-osios Akto signatarų, nulėmęs 16-osios 

datą. 1919 m. kovo 10 d. jam buvo pavesta sudaryti trečiąjį mi- 
nistrų kabinetą, kuris išsilaikė lygiai mėnesį. 

1919 m. liepos 17 d. Švietimo ministerijai sudarius vadovėlių 
ir knygų leidimo komisiją, į ją buvo pakviestas ir P. Dovydaitis. 
Šioje komisijoje dar darbavosi P. Mašiotas, J. Vokietaitis, A. Vi- 
reliūnas ir B. Kodatis. 

Direktoriaudamas P. Dovydaitis įsitraukė ir į akademinį dar- 
bą -- profesoriauja 1920 m. įkurtuose Aukštuosiuose kursuose, o 
nuo 1922 m. —- Lietuvos universitete. Iki pat sovietinės okupa- 
cijos P. Dovydaitis dirbo Teologijos-filosofijos fakulteto Religijų 
istorijos katedroje. Ši katedra buvo įsteigta P. Dovydaičio ini- 
ciatyva. Jis dėstė religijų istoriją, senovės ir viduramžių filoso- 
tijos istoriją, istorijos filosofiją, senovės istoriją, pedagogikos 
istoriją. Be to, P. Dovydaitis universitete turėjo ir administraci- 
nių pareigų: 1924/25 m.m. jis fakulteto sekretorius, 1928/29 m. 
m.— universiteto senato sekretorius. 

Mokėdamas užsienio kalbų (rusų, anglų, vokiečių, prancūzų, 
lotynų, graikų), domėjosi naujausia mokslo literatūra ir stengėsi 
su ja supažindinti ne tik studentus, bet ir visuomenę. Tuo tikslu 
pradėjo leisti, o iš pradžių ir redagavo šiuos specialiuosius žur- 
nalus: gamtos mokslų — „Kosmos“ (nuo 1920 m.), filosofijos —- 
„Logos“ (nuo 1921 m.) bei žurnalą, skirtą religijų istorijai, — 
„Soter“ (nuo 1924 m.). P. Dovydaitis prisidėjo ir prie katalikų 
spaudos platinimo. Tarpukario Lietuvoje P. Dovydaitis įsteigė 
žurnalų daugiau, negu visi kiti profesoriai kartu paėmus. Jis yra 
redagavęs apie 40 žurnalų ir laikraščių. „Tik tikras enciklopedis- 
tas galėjo įstengti kurti ir net kurį laiką redaguoti visus šituos 
žurnalus“, — rašė S. Šalkauskis. O A. Jakštas-Dambrauskas yra 
švelniai pajuokavęs: ,„...nė pats Perkūnas neturėjo tiek vaikų, 
kiek sveikas esi redagavęs laikraščių. .." ? 

P. Dovydaitis ir pats labai daug rašė. Rašė iš įvairiausių 
mokslo sričių: filosofijos, pedagogikos, literatūros, religijų istori- 
jos, gamtos filosofijos, geografijos, klimatologijos, hidrologijos, 
geologijos3. Buvo tarpukario Lietuvoje rengiamos „Lietuviškos 
enciklopedijos" viceredaktorius — atstovavo Lietuvių katalikų 
mokslo akademijai. 

Svarūs P. Dovydaičio nuopelnai įvairioms katalikų organiza- 
cijoms, ypač ateitininkijai; ne veltui jis laikomas ateitininkų tė- 
vu. P. Dovydaitį galime laikyti vienu didžiausių Lietuvos katali- 
kų visuomenės vadų: jis krikščioniškajam apaštalavimui skyrė 
visas savo pajėgas ir visą laiką *. 

1933 m. Lietuvių katalikų mokslo akademija (LKMA), įvertin- 
dama P. Dovydaičio nuopelnus mokslo bei kultūros srityje, pir- 
majame savo suvažiavime jam suteikė akademiko vardą ?. 1935 m. 


3* PRANO DOVYDAIČIO NUOPELNAI PEDAGOGIKAI 125 


P. Dovydaičiui suteikiamas filosofijos daktaro laipsnis (vietoj 
disertacijos už visą mokslinį darbą). 


Sovietiniams okupantams uždarius Teologijos-filosofijos fakul- 
tetą, iš jo buvo atleisti visi profesoriai. P. Dovydaitis buvo at- 
leistas ir iš darbo Enciklopedijoje. Jis pasitraukė iš Kauno, ap- 
sigyveno savo ūkyje: 20 ha sklypą buvo gavęs kaip Vasario 
16-osios Akto signataras (Čekiškės parapijoje, prie Dubysos), vė- 
liau dar prisipirko žemės. Gavęs paskolą, be to, pašalpą iš Ame- 
rikos lietuvių, pradėjo statybas, tačiau nebaigė, „Ūkis dar buvo 
tik kuriamas, — prisimena duktė Laima, — tačiau gyvenamas na- 
mas, nors galutinai ir neįrengtas, jau stovėjo. Iš Kauno tėvas 
buvo pradėjęs gabenti savo bibliotekos knygas, rankraščius, žur- 
nalų komplektus. Gyvendamas kaime, jis tapo tikru žemdirbiu. 
Į Kauną atvažiuodavo retai, tiktai žiemos metu ilgiau pagyven- 
davo. 

Pasitraukimas iš viešumos jo neišgelbėjo ir pamirštas jisai 
nebuvo. 1941 m. birželio 14 dieną ten, ūkyje, jis buvo suimtas“ *, 

Į Sibirą, Tomsko sritį, buvo ištremta žmona su dukra Laima 
ir sūnumi Vytautu. Sūnus Jonas iki 1944 m. kalėjo Archangelsko 
srities Kargopolio stovyklose. Nebuvo išvežta tik vyresnioji duk- 
ra Onutė, ją apsaugojo vyro pavardė. Nukentėjo ir visa P. Do- 
vydaičio giminė — broliai. 

Profesorius P. Dovydaitis metus iškalėjo Uralo šiaurėje, 
Sverdlovsko srities Gari lageryje Nr. 47. 1942 m. liepos 13 d. 
jis etapu išsiunčiamas į Sverdlovsko kalėjimą. Čia ir dingsta jo 
pėdsakai. Kauno metrikacijos įstaigoje yra 1942 m. lapkričio 
4 d. įrašas apie P. Dovydaičio mirtį — „širdies paralyžius“. Iki 
1992 metų nebuvo žinomos P. Dovydaičio mirties aplinkybės; 
abejojama ir pateiktąja data. 1992 m. lapkričio mėn. P. Dovydai- 
čio duktė Laima Juškevičienė turėjo galimybę susipažinti su tė- 
vo byla. P. Dovydaitis buvo sušaudytas Sverdlovsko kalėjime 
1942 m. lapkričio 4-ąją. Garsioji troika jam pritaikė net penketą 
pastraipų iš 58-ojo straipsnio'. Nežinomas jo kapas, netgi rea- 
bilitacijos, kaip kiti sovietiniais laikais, negreit sulaukė. O LTSR 
prokuratūros 1969 m. vasario 28 d. praneštas toks nuosprendis: 
„Pasitvirtino įrodymai jo nusikaltimo, aktyviai kovojant prieš 
revoliucinį judėjimą Lietuvoje... respublikos prokuroras jo nu- 
teisimą pripažino teisėtu“ Š. Ir tik 1989 m. parašoma reabilitacijos 
pažyma. 

„Kas atitaisys ir tą skriaudą, — apgailestaudamas rašė Romual- 
das Grucė,— kuri buvo padaryta lietuvių tautai, atėmus tokį ga- 
bų ir kūrybingą žmogų, koks buvo prof. Pr. Dovydaitis? Jis buvo 
išrautas iš naudingos visuomenei veiklos pačiame savo kūrybi- 
nių jėgų žydėjime“ *. 

Šis apaštališkosios dvasios pasaulietis, nekentęs smurto, des- 
potizmo ir mylėjęs laisvę, tapo auka tų, kurie siekė pavergti 
visa, kas žmoguje laisva ir gražu !*, 


P. Dovydaičio nuopelnai pedagogikai 


Nepriklausomoje Lietuvoje įsikūrusi Lietuvos mokytojų są- 
junga buvo kairiųjų pažiūrų pedagogų branduolys. Kaip atsvara 
jai įsikūrė kita mokytojų sąjunga, jungianti katalikiškos pasau- 
lėžiūros mokytojus —- Katalikų mokytojų sąjunga. „Bažnyčia yra 
pasaulinė auklėjimo organizacija, jai rūpi žmogų išauklėti tikru 
žmogumi, žmogų su galingu charakteriu, mokančiu apvaldyti že- 
muosius savo instinktus“ !!. Katalikų mokytojų sąjungai ilgą lai- 
ką vadovavo P. Dovydaitis: jau per pirmuosius metus daugiau 
kaip dvigubai išaugo šios organizacijos narių skaičius, įsikūrė 
daug naujų skyrių. 1924 m., sustiprinęs ir sutvarkęs Katalikų 
mokytojų sąjungos veiklą, P. Dovydaitis pirmininko postą per- 
leido V. Kasakaičiui !2. 

Aktyvi katalikų pedagogų veikla žinoma daugelyje šalių. Ji 
tapo itin kryptinga, organizuota ir efektyvi įsteigus pasaulinę 
katalikų pedagogų sąjungą. Parengiamuosius darbus steigiama- 
jam susirinkimui atliko Austrijos katalikų mokytojų sąjunga. 
1932 m. rugsėjo 8 d. Vienoje susirinkę 7 valstybių katalikų mo- 
kytojų sąjungų atstovai (9 šalių atstovai pasižadėjimus atsiuntė 
raštu) įkūrė Pasaulinę katalikų pedagogų sąjungą. Išrinkta 6 na- 
rių valdyba, kurios buveinė tapo Viena B. Lietuvos katalikai pe- 
dagogai jautė pasaulio katalikus pedagogus vienijančios organi- 
zacijos paramą. P. Dovydaitis yra išvertęs ir savo moksliniuose 
žurnaluose išspausdinęs ne vieną šios organizacijos žymių moks- 
lininkų straipsnį. 

Šalia didžiulės mokslinės bei visuomeninės veiklos, P. Dovy- 
daitis ryškų ir savitą pėdsaką paliko pedagogikoje. Šioje srityje 
galima išskirti dvi kryptis: praktinę bei mokslinę pedagogiką. 

Šiame straipsnyje jo praktiniame pedagoginiame darbe ski- 
riame keturis laikotarpius: 1) mokinio „pedagoginis darbas" pra- 
džios mokykloje; 2) mokytojo darbas pradžios mokykloje, pasi- 
mokius Veiverių mokytojų seminarijoje; 3) direktoriavimas ir 
dėstymas pirmojoje lietuvių gimnazijoje, jau turint Maskvos 
universiteto baigimo diplomą, ir 4) darbas Aukštuosiuose kursuo- 
se bei Lietuvos universitete. 

P. Dovydaičio praktinė pedagogika 

„Pedagoginė praktika“ Višakio Rūdos pradžios mokykloje, 
Višakio Rūdos pradžios mokyklos, kurioje oficialų mokslo kelią 
pradėjo P. Dovydaitis, mokytojas J. Paltanavičius turėjo nema- 
žą — 60 ha - - ūkį, todėl į pamokas dažnai vėluodavo, kartais ir 
neatvykdavo. Tokiais atvejais jį pavaduoti skirdavo gabesnius 
mokinius. Pranukui irgi dažnai tekdavo šios pareigos. V. Sruo- 
ginis „mokytoją“ apibūdino taip: „Pranas Dovydaitis griežtai 
reikalaudavo iš mokinių, bet gerai jiems paaiškindavo... už jo 
griežtumą draugai atsilygindavo bent tiek, kad už akių jį pra- 
vardžiuodavo „Dovydu“, „Dovydu — žydų karaliumi“ (tik prasi- 
tarti į akis — tai jau, gink Dieve!)“ !*, 

P. Dovydaitis, rimtai žiūrėdamas į mokslą, negalėjo būti at- 
laidus abejingiems, tinginiams. V. Sruoginis rašė apie vieną kon- 
fliktą su juo. Reikėjo daug valios pastangų gražią pavasario die- 
ną sėsti prie pamokų ruošos; aiškų, pamokos liko neparuoštos. 
P. Dovydaitis lyg tyčia jį pakvietęs atsakinėti. Žinoma, atsaki- 
nėjęs prastai. Pagaliau „mokytojas“ užvožęs jam su knyga per 
galvą. Įžeistasis pasiskundė atvykusiam mokytojui, tačiau J. Pal- 
tanavičius nieko nesakė nė vienam. Praėjus pykčiui, V. Sruoginis 
kreipėsi į patį Praną ir pabrėžė, kad kiti taip pat nemokėjo. Bet 
jų jis nemušęs. Pranas visai rimtai, be ironijos atsakė: „Kiti ne- 
išmoko ir negali mokytis, o tu gali ir nesimokai. Aš, jeigu ga- 
lėčiau, tai ne knyga, bet lentgaliu tave primuščiau“. Tas 
P. Dovydaičio atsakymas jaunesniam draugui padarė tokį įspū- 
dį, kad šis jo nepamiršo nė po 50 metų: „Jo atsakymas taip ma- 
ne pritrenkė, kad ilgam liko atmintyje, ypač jis iškildavo man 
prieš akis, kai paskiau reikėdavo kur apsispręsti“ !?, 

Pranas mokė vaikus ir tikybos, nes kunigas neturėjo teisės 
ateiti į mokyklą. Bemokydamas tikybos jis supažindindavo vai- 
kus su lotyniškomis raidėmis (o buvo spaudos draudimo metai!), 
jomis skaitė ne tik Senąjį Testamentą, bet ir pasakėčias, mokė 
lietuviškai deklamuoti. P. Dovydaitis labai rūpinosi lietuvių kal- 
bos grynumu. Jeigu kas, versdamas iš rusų kalbos, negalėdavo 
apsieiti be barbarizmų, Pranas tokį ne tik pataisydavo, bet ir ne- 
piktai pajuokdavo. 

Šis pirmasis „pedagoginio darbo“ laikotarpis buvo trumpas, 
tačiau neabejotinai svarbus pradžios mokyklos mokiniui. Galbūt 
ši „pedagoginė praktika“ nulėmė tolesnį P. Dovydaičio pasirinki- 
mą — Veiverių mokytojų seminariją. 

Pedagoginis darbas privačioje lietuviškoje mokykloje. 1905 m. 
dėl Rusijos įvykių buvo uždaryta Višakio Rūdos valdinė pradžios 
mokykla. Klebonas J. Strimavičius sumanė įkurti privačią lie- 

tuvių pradžios mokyklą. Mokytoju jis pakvietė P. Dovydaitį, 
kuris tuo metu buvo pasitraukęs iš Veiverių mokytojų semina- 
rijos. 1906 m. pradžioje pradėtas mokslas. Buvo mokoma iš lie- 
tuviškų knygelių. Tačiau ši mokykla gyvavo neilgai. Caro val- 
džiai susidorojus su revoliuciniu sąjūdžiu, prasidėjo reakcija — 
lietuvių mokykla, veikusi kokį mėnesį, buvo uždaryta ir atida- 
ryta valdinė pradžios mokykla. Mokytojas J. Paltanavičius vėl 
dažnai kviesdavosi į pagalbą savo buvusį talkininką P. Dovy- 
daitį. Nesitenkindamas tuo laikinu darbu Višakio Rūdos mokyk- 
loje, 1907/08 m. m. žiemą P. Dovydaitis pats įsteigė slaptą mo- 
kyklėlę savo tėvų namuose. Susirinkdavo 12—15 vaikų iš Run- 
kių ir Agurkiškės kaimų. P. Dovydaitis mokė vaikus skaityti, ra- 
šyti ir skaičiuoti. Mokydavosi apie 5 valandas, su pertraukomis, 
kaip tikroje mokykloje. Knygelėmis mokiniai pasirūpindavo pa- 
tys. 50 kapeikų mėnesinį mokestį atnešdavo tėvai !*. 

Tuo metu P. Dovydaitis mokėsi ir pats: gavęs programas, ren- 
gėsi brandos atestato egzaminams. 

Šis antrasis pedagoginio darbo laikotarpis yra tarsi aukštes- 
nė pakopa —- čia P. Dovydaitis nebe vyresnis tarp kitų mokinių, 
kaip pirmajame laikotarpyje, o oficialus mokytojas, mokęsis net 
Veiverių mokytojų seminarijoje. Šiuo trumpu laikotarpiu atsi- 
skleidžia ir organizaciniai P. Dovydaičio gebėjimai — jis įkūrė 
slaptą lietuvių mokyklėlę, jai vadovavo, joje mokė. Šios orga- 
nizacinio darbo užuomazgos ypač gražiai išsiskleidė trečiajame 
pedagoginio darbo laikotarpyje — P. Dovydaičiui direktoriau- 
jant pirmojoje lietuvių gimnazijoje Kaune. 

Gimnazijos direktorius Kaune. Trečiasis P. Dovydaičio prak- 
tinio pedagoginio darbo laikotarpis truko nuo 1916 metų pradžios 
iki 1922 metų vasaros. P. Dovydaitis ne tik direktoriavo „Saulės“ 
gimnazijoje, vėliau jis tapo „Saulės“ draugijos vicepirmininku ir 
pirmininku, prisidėjo prie dvylikos pradžios mokyklų steigimo It 
P. Dovydaičio direktoriavimo metu keitėsi šios gimnazijos pri- 
klausomybė, pavadinimai. Iš pradžių šią pirmąją lietuvių „Saulės“ 
gimnaziją Kaune išlaikė „Saulės“ draugija, nuo 1920 m. rugpjū- 
čio 25 d.— perėmė valstybė — tada ji buvo pavadinta Kauno I 
valstybine gimnazija, o nuo 1922 metų -- „Aušros“ gimnazija. 

P. Dovydaitis, perėmęs vadovavimą gimnazijai, iš pagrindų 
ją pertvarkė ir išugdė. Iš karto nustatė aiškią lietuvišką kryptį: 
„Įsakmiai paskelbė, kad ši gimnazija yra lietuviška ir pagrindi- 
nė kalba yra lietuvių“. Lietuvių kalbos nemokančius įpareigojo 
per tris mėnesius jos pramokti arba pasitraukti iš mokyklos. Pa- 
skelbus gimnaziją lietuviška, keletas svetimtaučių ar daugiau 

sulenkėjusių pasitraukė, o kiti gana greit neblogai prašneko lie- 
tuviškai !š, 

P. Dovydaičiui direktoriauti gimnazijoje, pačiam gimnazijos 
suole nesėdėjus nė dienos, tikrai buvo nelengva, juolab „vokie- 
čių okupacijos metu. Okupantų „priežiūra“ slėgė ir „Saulės“ 
gimnaziją. Kauno mokyklų inspektorius Richteris, nuožmus vo- 
kietininkas, P. Dovydaitį, atsisakiusį visose klasėse padidinti vo- 
kiečių kalbos pamokų skaičių, atleido iš direktoriaus pareigų. 
Tačiau naujajam direktoriui — vokiečių kalbos mokytojui — 
nesugebant vadovauti, P. Dovydaitis buvo paprašytas sugrįžti, 
nors primesta jam sumokėti 100 markių baudą (ją iš savo iždo 
sumokėjo „Saulės“ draugija) !?. 

1921 m. rugpjūčio 21--22 d. Kaune įvykusiame Lietuvių ka- 
talikų mokytojų suvažiavime P. Dovydaitis kalbėjo apie moky- 
tojų padėtį vokiečių okupacijos metais. „Čia jau nuo 1915 m. 
rudens buvo daromi mokytojų susirinkimėliai ir tariamasi, kaip 
geriau atsispirti vokietinimo dvasiai. Susirinkimai buvo daromi 
įvairiose vietose, kad nesusektų policija. Buvo išleistas net laik- 
raštukas „Bijūnėlis“. Jo pirmas numeris išėjo rankraštinis, o kiti 
hektografuoti... Tiek susirinkimuose, tik laikraštėliuose buvo 
daugiau kalbama ne tiek apie pačius mokyklos ir mokymo daly- 
kus, kiek apie atsispyrimą vokietinimui apskritai“ 20, 

P. Dovydaitis, pradėjęs vadovauti gimnazijai, pirmiausia ėmė 
stiprinti pedagogų kolektyvą. Nepaisydamas mokytojų nusistaty- 
mo, pirmiausia žiūrėjo kvalifikacijos. Stokojant mokytojų, pats 
direktorius dėstė įvairius dalykus, o ir vėliau jis buvo lyg koks 
atsarginis mokytojas. Enciklopedinė erudicija teikė galimybę 
P. Dovydaičiui dėstyti nuo kalbų ir istorijos iki geografijos. 

P. Dovydaitis ne tik gerai mokėjo visus gimnazijoj einamus 
mokslus, bet ir sugebėjo juos populiariai išaiškinti. P. Nenorta 
rašė prisiminimuose, kad jis buvo vsapusiškai tinkamas ir geras 
dėstytojas: ,„Dėstydavo turiningai, labai aiškiai, savimi visiškai 
pasitikėdamas. Moksleiviai atidžiai jo klausydavo, nenuobodžiau- 
davo ir nežiūrėdavo į laikrodį, kada pagaliau suskambės skam- 
butis pertraukai“ ?!. Jis patraukdavo mokinius turiniu, o ne for- 
ma, atseit pačiomis žiniomis, o ne puošmenomis. 

P. Dovydaitis buvo reiklus, objektyvus — nepaperkamas nei 
dorybėmis, nei ašaromis. Rūpinosi mokinius įtraukti į darbą — 
išmokyti darbštumo. Jei mokinys nemokėdavo — parašydavo 
kuolą, jei kitą kartą kiek atsakydavo ir mokytoją įtikindavo, kad 
labai stengėsi, vienetą ištaisydavo į ketvertą. Bet jei ir kitą pa- 
moką mokinys būdavo neišmokęs pamokos, — dienyne likdavo 
kuolas. 

4--722 

P. Dovydaitis buvo reiklus mokytojas, griežtas direktorius, ta- 
čiau nebuvo formalistas. Ypač jautriai rūpinosi doriniu mokinių 
auklėjimu. Įžiebti mokinių sielose dorinius nusiteikimus, jo nuo- 
mone, „buvo daug svarbesnis dalykas, negu tik formaliai palaiky- 
ti drausmę gimnazijoje. Didelis autoritetas tarp mokinių buvo pa- 
grįstas ne baime, o pagarba ir pavyzdžiu. Dailininkas V. Vizgir- 
da pasakojo, jog „Dovydaitis bardavo žiauriai, bet ne be reikalo; 
jeigu bausdavo, tai užtarnautai ir niekad nerodė jokios neapy- 
kantos nubaustajam“ 22. Kitas mokinys P. Dovydaitį taip charak- 
terizavo: „kad ir „aprėkdavo“, mokiniai jo nebijojo, nes dauge- 
liui buvo ne tik direktorius, bet ir tėvas“. Tėvišką direktoriaus 
širdį pajusdavo visi, patekę rimtesnėn bėdon. Tada P. Dovydaitis 
ateidavo į pagalbą. Vysk. K. Paltarokas, pavadavęs susirgusį ka- 
pelioną, prisiminė, kaip pats direktorius lydėjo vyskupą pas su- 
sirgusią mokinę. Yra duomenų, kad direktoriaus iniciatyva ir jo 
rūpesčių vienos mokinės jau išsiskyrę tėvai susitaikė: P. Dovy- 
daitis sugrįžusiam iš tolimos provincijos šeimos tėvui parūpino 
darbą, nors tam sugaišo beveik pusmetį. 

Vienas moksleivis charakterizavo direktorių: „Iš visų buvusių 
mokytojų man labiausiai imponuoja direktorius. Tiesus, be jo- 
kio išdidumo. Pirmąkart savo gyvenime jaučiuosi sutikęs tikrą 
žmogų ir mokytoją. Su juo būtų galima ir arčiau susidraugau- 
tu", A. Puodžiukynas pridūrė: „Kas neturėjo suktų miestietiš- 
kų manierų, iš tikro galėjo jaustis su direktorium kaip su vyres- 
niuoju draugu“ 4. 

Vyresniųjų klasių mokiniai leido satyrinį laikraštį „„Genį“, 
kur buvo pakritikuojami ir mokytojai. Nepaisant griežtos direk- 
toriaus valdžios, kai kurių mokytojų neigiamos reakcijos, šį sa- 
tyrinį laikraštėlį P. Dovydaitis toleravo. Gimnazijoje veikė įvai- 
rių pažiūrų būreliai. Jų susirinkimuose P. Dovydaitis ne tik kad 
pats nedalyvaudavo, bet nesiųsdavo ir kitų mokytojų kontroliuo- 
ti mokinių veiklos. Dvasinis prievartavimas P. Dovydaičiui bu- 
vo nepakenčiamas dalykas, tačiau jis pats savo auklėtiniams nuo- 
lat rodė tikro religingumo pavyzdį, buvo viešumos nehbijantis 
religingas žmogus, uoliausias pamaldų dalyvis. 

Dvasinių vertybių ugdymą P. Dovydaitis laikė vienu svarbiau- 
sių auklėjimo uždavinių. Tai jis nuolat pabrėždavo savo įvai- 
riausiose ilgesnėse ar trumpesnėse kalbose. Kalbą katalikams mok- 
sleiviams Vėlinių dieną Kauno kapuose jis užbaigė taip: „„Mels- 
kime taip pat Aukščiausiąjį Mirties ir Gyvybės Viešpatį, kad jis 
leistų ir kiekvieno mūsų sielą subrandinti amžinam gyvenimui 
pirmiau, nekaip ji bus iš šio gyvenimo atšaukta“ 25, 

1965 m. Lietuvos generalinis konsulas Kanadoje dr. J. Žmui- 
dzinas, sveikindamas VII ateitininkų kongresą, kalbėjo ir apie 

savo buvusį direktorių P. Dovydaitį: „Apie jį girdime kaip ori- 
ginalą, stačiokiškos kalbos žmogų. Taip, jis kreipdavosi į visus 
savo „tu“, bet tas jo „tu“ buvo toks švelnus, draugiškas ir tė- 
viškas, kad tas kreipinys mums atrodė mielesnis už bet kurio 
mokytojo sausą „jūs“. Ir tai jis darė, mes jautėm, be jokio noro 
save aukštinti ar mus žeminti: tai tryško natūraliai iš jo totaliai 
lietuviškos, kaimo įdvasintos prigimties, nes Pranas Dovydaitis 
buvo savo šnekamąja kalba donelaitiško stiliaus žmogus. Ir ap- 
skritai mums, jo vadovybėje baigusiems gimnaziją, Dovydaitis 
paliko atmintyje kaip įdomus, lengvai perprantamas, mielas ir 
plačiaširdis mokytojas. Ogi šiandien, žiūrėdamas į jį nuo ketu- 
riasdešimt penkerių metų laiko supiltos kalvos, matau Praną 
Dovydaitį kaip taurų lietuvį, nemeluotą patriotą, didelio žmoniš- 
kumo ir dvasinės platybės asmenybę, kurioje slypėjo kažkas gra- 
žesnio ir didingesnio už džentelmeno sąvokos esmę“ *5, 

Štai kaip P. Dovydaičio nuopelnus pirmajai lietuvių gimna- 
Zijai akcentuoja .A. Stulginskis: ,„„.. vokiečiai Vilniuje įsistipri- 
no. Negausūs lietuvių inteligentų likučiai kone visi metėsi organi- 
zuoti švietimo. Profesorius išvyko Kaunan ir čionai įkūrė lietu- 
vių gimnaziją. 

Įkurti okupacijos metu aukštesniąją mokyklą kainuodavo ne- 
paprasto triūso, nes daugeliu atvejų tekdavo kovoti su okupa- 
cine valdžia iš pradžių dėl butų — patalpų mokykloms, o pas- 
kiau dėl vokiečių kalbos pamokų skaičiaus, istorijos dėstymo 
krypties, žodžiu, spirtis smarkiai prieš užakcentuotą mūsų mo- 
kyklose jaunimo vokietinimą. 

Žinoma, kalbėti apie tai visai netinka, kad mes neturėjome 
tada nė vieno pasiruošusio pedagogo, jokių lėšų, jokių vadovė- 
lių, o vis dėlto turėjome drąsos pradėti mokyti jaunimą lietuvių 
dėstomąja kalba. Tai, be abejo, milžiniškas žygis mūsų tautos 
mokyklos ir kultūros istorijoje. Nenuostabu, mes, lietuviai, taip 
sunkiai iškovoję laisvę, tos garbingos kovos kelionėje turėdami 
tiek žymių etapų, iki šiol nemokame ir nenorime tų įvykių tin- 
kamai vertinti; priešingai, neretai savo tą netolimą praeitį tyčia 
juodiname“ 27, 

P. Dovydaitis atsiminimuose rašė: „Sunkiausias visais atžvil- 
giais laikas pirmajai Kauno gimnazijai ir jos direktoriui buvo 
1916/17 mokslo metai. 1917/18 mokslo metams vargais nega- 
lais išgavome iš okupantų „Saulės“ rūmus, kuriuose iki tol buvo 
įtaisyta karo ligoninė. Taigi lengviau atsikvėpėme patalpų at- 
žvilgiu... gimnazijos darbas įgavo normalesnį pobūdį. 

Keitėsi ir bendroji visuomenės nuotaika. Pirmaisiais karo me- 
tais visi laukė grįžtant „ruskio“, kuris turėjo išvyt vokietį ir 
grąžint normalųji gyvenimą. Dabar rusų grįžimu jau pradėta ne- 

betikėt; dėl to pradėta žvalgytis ateitin, pradėta galvot, kad pra- 
eitis daugiau nebegrįš, o kad ateitim tenka rūpintis patiems, kad 
kas jau dabar bus padaryta, tas gali patvert, būti naudinga ir 
ilgesniam laikui, o ne tik tai dienai“ 28, 

P. Dovydaitis, giliai mąstantis, toli į ateitį žvelgiąs pedagogas 
ir sumanus organizatorius, neatsiedamas dvasinio ugdymo nuo 
kruopštaus darbo, formavo visapusišką asmenybę, būtiną tautos 
ateičiai. 

„... Mielas jaunime, ir Kalėdinių atostogų metu mes nedryb- 
sosime, be tikslo nesibastysime ir šiaip niekais brangaus laiko 
neleisime. Mes ir ilsėsimės, ir dirbsime drauge, arba, kitaip sa- 
kant, ilsėdamiesi dirbsime ir dirbdami ilsėsimės“ 29, 

P. Dovydaitis Lietuvos universitete. Ketvirtasis praktinio pe- 
dagoginio darbo laikotarpis — tai darbas aukštojoje mokykloje. 
Ši nauja P. Dovydaičio darbo pakopa apvainikavo visą ankstes- 
nį pedagoginį jo patyrimą. Pedagoginis darbas P. Dovydaičiui 
jau nuo vaikystės buvo artimas, šį darbą jis dirbo iš visos šir- 
dies, su atsidėjimu. Tačiau tikrasis pašaukimas — mokslinis dar- 
bas. P. Dovydaitis įsitraukė į tokį darbą 1920 m. įkurtuose Aukš- 
tuosiuose kursuose, o 1922 m., palikęs gimnaziją, iki pat tarybi- 
nės okupacijos dirbo Lietuvos universitete, nuo 1930 m. pava- 
dintame Vytauto Didžiojo vardu. 

Aukštuosiuose kursuose dėstymo darbą pradėjo įžangine pa- 
skaita „Lietuvių filosofijos vieta kitų tautų filosofijoj, jos užda- 
viniai ir keliai“. Pirmaisiais metais jis dėstė senovės filosofijos 
istoriją, antraisiais -—- vidurinių amžių filosofijos istoriją. Šiuose 
kursuose iš katalikų, be P. Dovydaičio, dėstė A. Tumėnas (tei- 
sių skyriuje) ir J. Eretas -- neseniai į Lietuvą atvykęs ir greit 
į ją įaugęs šveicaras. 

Įkūrus Lietuvos valstybinį universitetą, 1922 m. P. Dovydai- 
tis tuojau buvo pakviestas Teologijos-filosofijos fakulteto reli- 
gijų istorijos katedros vedėju docento titulu. Tais pačiais me- 
tais jis buvo pakeltas ekstraordinariniu profesoriumi, o 1928 -—- 
ordinariniu profesoriumi. Teologijos skyrių šiame fakultete su- 
darė Kauno kunigų seminarijos aukštesnieji kursai. Šio skyriaus 
klausytojams -—- klierikams paskaitos buvo skaitomos kunigų se- 
minarijoj. Religijų istorijos katedrą, kuri priklausė teologijos 
skyriui, P. Dovydaitis vienas ir tesudarė. 

P. Dovydaitis dėstė daug dalykų ir net keliose katedrose. Fi- 
losofijos istorijos katedroje jis skaitė senovės filosofijos istoriją 
ir vidurinių amžių filosofijos istoriją. Istorijos specialybės stu- 
dentams -- senovės istoriją, istorijos filosofijos kursą. Dėstė ir 
pedagogikos istoriją. 

Be paskaitų studentams, P. Dovydaitis buvo kviečiamas skai- 
tyti pranešimų įvairiose konferencijose, iškilminguose renginiuo- 
se. Pavyzdžiui, 1933 m. gegužės 27—28 d. Vilkaviškio apskrities 
pradžios mokyklų mokytojų konferencijoje P. Dovydaitis skaitė 
paskaitą „Istorijos dėstymas pradžios mokykloje“. Prelegentas 
pažymėjo klasikinį istorijos dėstymą pradžios mokykloje. Ak- 
centavo datų, įvairių liūdnų, vaiko sielą slegiančių faktų ir vaiz- 
dų gausumą. Taip dėstant atrodo, kad visa Lietuva ir „tamsi“, ir 
„juoda“. P. Dovydaitis siūlė: „Daugiau gražių vaizdų, daugiau 
optimizmo, entuziazmo — mažiau pesimizmo, vien grynų moki- 
niams nesuvirškinamų faktų ir datų“ 30. Visoms paskaitoms P. Do- 
vydaitis rūpestingai rengėsi, beveik visos jos buvo išspausdintos 
mokslo žurnaluose. 

1937 m. gruodžio 11 d. pradžios mokyklų mokytojų konferen- 
cijoje Kaune nutarta Lietuvos nepriklausomybės 20-mečiui gegu- 
žės 27 ir 28 d. surengti dainų ir sporto šventes, o nuo birželio 
26 iki rugpjūčio 1 d. organizuoti pedagoginę darbų parodą. Pen- 
kių asmenų (tarp jų ir P. Dovydaitis) pedagoginės parodos ko- 
misija parengė dviejų dalių planą (bendrieji dėsniai ir parodos 
tvarkymo sistema) ir programą. Eksponatai buvo išdėstyti sky- 
riais. Istorijos skyriuje vaizduota Lietuvos senovės, vidurinių ir 
naujųjų amžių įvairūs gyvenimo laikotarpiai ar jų nuotrupos. 
Atkreiptas dėmesys į nepriklausomybės karus *!. 

Dirbdamas universitete, P. Dovydaitis nenutraukė ryšių su 
moksleivija. Dar 1911 m., būdamas ateitininkų sąjūdžio pirmosio- 
se eilėse, nurodė ateitininkijos kelią: „Visa atnaujinti Kristuje". 
Atnaujinti save, savo gyvenimą, darbais ir poelgiais įrodyti šio 
šūkio prasmę. Šiam vado kvietimui — P. Dovydaitis 1921 m. iš- 
rinktas vyriausiuoju ateitininkų federacijos vadu — atsiliepė 
gausūs moksleivių bei studentų būriai, siekdami „pastatyti Lietu- 
vą kultūringųjų tautų pirmose eilėse“ 3. Įsimintinos ir P. Dovy- 
daičio moksleiviams organizuotos „Gamtos draugo" skaitytojų 
ekskursijos — garlaiviu iki Palangos, pakely sustojant ir aplan- 
kant istorines vietas. Ekskursantai, įsiklausę į profesoriaus įtaigų 
pasakojimą, nuo aukšto kalno nusikelia į žilą praeitį, į didžiojo 
Gedimino laikus. ,Mes matome didžiules kryžeivių voras, po ge- 
ležimi ir kryžiais pasislėpusias. Jos puola meškena pasipuošusį 
lietuvį, bet atšoksta, kraujais suvilgę baltąjį kryžium papuoštą 
apsiaustą. Lietuviai narsūs. Jie saugoja savo Veliuoną. Jie auko- 
ja gyvybes už dievų buveinę. O už visus narsiausias Gedimi- 
nas. .."33 Aplankomos ne tik istorinės vietos, susitinkama su žy- 
miais, tose vietose gyvenančiais ar atostogaujančiais žmonėmis. 
Įspūdingiausios jauniems ekskursantams valandos -- vaišės pas 

senąjį aušrininką Martyną Jankų, kuris visus labai maloniai pri- 
ėmė, pasakojo apie savo išgyventus laikus. 

1933 m. „Gamtos draugo“ ekskursija parodė jaunimui, kaip 
tenykščiai lietuviai išsiilgę lietuviškos dvasios, lietuviškų dainų. 
Patiems klaipėdiečiams tokia gausi (apie 200 moksleivių) ekskursi- 
ja buvo kažkas nauja ir neįprasta, ir patys moksleiviai apgailes- 
tavo, kad taip gausiai gamtos grožybėmis apdovanotas ir istorinės 
praeities turtingas kraštas taip mažai lietuvių lankomas **. 

Marijonas J. Grigaitis P. Dovydaičio nuopelnus ateitininkijai 
ir moksleivijos auklėjimui taip vertino: „Jei jau ateitininkija tu- 
ri neabejotinų nuopelnų ir tautiniame, ir doriniame, ir religinia- 
me Lietuvos gyvenime, tai visame tame nemažas procentas yra 
prof. Pr. Dovydaičio nuopelnų de facto. O radikališkai tardami 
nesuklysime pasakę, kad visi tie nuopelnai yra tik jo, nes pa- 
prastai visuomeniško judėjimo kūrėjui priskiriami ir visi to ju- 
dėjimo laimėjimai. Mat jis ateitininkiją tarsi išvedė į gyvenimą, 
jis jai daugiau ar mažiau visą laiką vadovavo; a) gilindamas ir 
naujosioms kartoms perteikdamas rašytu ir gyvu žodžiu jos pa- 
saulėžiūrą (teoriškai) ir b) savo gilaus religingumo pavyzdžiu ne 
vienam padėdamas sutapdinti savo gyvenime religinius įsitikini- 
mus su prasmingų bei gyvu religiniu asmens gyvenimu (prak- 
tiškai). Čia prof. P. Dovydaitis pasirodo kaip tikrai nuosaikus ir 
gabus auklėtojas, kurio rankoje organizacinis veikimas yra mik- 
liai dirbąs integralinio ugdymosi kryptimi“ 35, 

Tačiau P. Dovydaitis, dirbdamas universitete, pagrindinį dė- 
mesį skyrė ne pedagoginiam darbui — jam jau nebeužteko pa- 
kankamai laiko, o moksliniam, kurį pradėjo dirbti dar studijuo- 
damas Maskvos universitete. 

Mokėdamas daug užsienio kalbų, jis galėjo naudotis naujau- 
siais mokslo laimėjimais, o be paliovos gyvai bei enciklopediš- 
kai plačiai domėdamasis mokslais jis ėmėsi mokslo populiarini- 
mo darbo. Daugybė žurnalų, kuriuos jis ne tik redagavo, bet ku- 
riems gausiai ir rašė, įvairiopas visuomeninis darbas, plati veik- 
la ateitininkijoje ir kitose katalikų organizacijose siurbė jo lai- 
ką, nebuvo kada tobulėti. A. Masionis, klausęs P. Dovydaičio 
pedagogikos istorijos kursą, rašė: „Kaip profesorius P. Dovydai- 
tis buvo žinių bagažas, bet perteikimas jų studentams buvo, bent 
man, nuobodokas“. K. Žitkus irgi panašiai vertino P. Dovydaičio 
paskaitas: „Profesorius, būdamas perkrautas įvairiais kitais dar- 
bais, labai taupė laiką ir todėl dvi savaitines paskaitas be per- 
traukos suplakė į vieną dieną. Paskaitos užsitęsdavo po dvi va- 
landas ir gerokai išvargindavo studentus. Išvargdavo ir pats pro- 
fesorius, jo kalba darydavosi vis labiau monotoniška, 0 į pa- 
baigą pasigirsdavo ir nepridengti nusižiovavimai. Žiovuliu užsi- 

krėsdavo ir studentai. O paskaitos vis dėlto būdavo savo esme 
gerai parengtos ir sistemingos. Visai kitoks būdavo profesorius 
seminaruose ar kolokviumuose. Jis tada laisvai atsitiesdavo savo 
katedroje, kartais atsisegiodavo švarką ir net rankas susikišdavo 
į kelnių kišenes. Prasidėdavo laisvi su studentais pašnekesiai. 
Raukšlelės apie lūpas ir kaktą dingdavo. Atsirasdavo tarp profe- 
soriaus ir klausytojų gyvas kontaktas. Pasitaikydavo, kad į pro- 
fesoriaus klausimus studentas imdavo kalbėti nesąmones. Tokiu 
atveju nelauktai iš profesoriaus lūpų išsprūsdavo koks nors tru- 
putį kandus sąmojis, nuo kurio visa auditorija prapliupdavo 
juokais, o paklaustasis nurausdavo. Tokių atvejų studentai steng- 
davosi išvengti ir todėl, kad ir nuobodžiaudami, kruopščiai užsi- 
rašinėdavo paskaitas ir rūpestingai visiems pokalbiams ruošda- 
vosi" 36, 

Kunigas S. Yla svarbiausiu religinio-dorovinio auklėjimo už- 
daviniu laikė auklėtinio parengimą visur ir visuomet elgtis pagal 
religinius motyvus. „Iš kitų artimesnių religinio auklėjimo užda- 
vinių,-—- rašė jis, — galima paminėti šį: įjungti auklėtinį į malonės 
gyvenimą per atgailos sakramentą ir komuniją ir apskritai 
įjungti į gyvą bažnytinį-liturginį gyvenimą" 37: Galima manyti, 
kad šiai nuostatai susiformuoti padėjo ir P. Dovydaičio skaitomos 
paskaitos. 

Štai kaip kun. Stasys Yla apibūdino P. Dovydaičio skaitomą 
religijų istorijos kursą: „Ištisinio sisteminio kurso jis nedėstė. 
Liepė skaityti jo redaguotus „Sotero“ numerius patiems, o jis 
ėmė atskirus klausimus. Faktiškai —- atsinešdavo kokį nors žur- 
nalą, atrodo, vokiečių ir tiesiai versdavo. Kadangi ir šiaip buvo 
lėtakalbis, tai kai kam gal ir nekrisdavo per daug į akis tas jo 
vertimas. Sakiniai buvo ištęsiami, sunkūs, su pertraukomis, ma- 
tyt, ieškant tikslesnio atitikmens. Mes rašydavomės, tad buvo 
gerai — spėdavome. O klausyti nebūtų buvę įdomu. Nedaug per 
paskaitą teužsirašydavome, bet jo pateikta medžiaga buvo sva- 
ri, vertinga ir naujais tyrinėjimais paremta. Dovydaitis nenorė- 
jo ir nesistengė mūsų „užbovyti“. Jis ritino — sunkokai — kie- 
tus mokslinės uolos luitus į mūsų galvas“ 38. 

Žinomas istorikas prof. Zenonas Ivinskis, klausęs P. Dovydai- 
čio senovės istorijos kursą, rašė: „Šalkauskio tipo paruoštų 


paskaitų rankraščių pas Dovydaitį niekada nesu matęs. Jis atsi- 
nešdavo į paskaitą savo portfelį ir iš jo išsiimdavo knygų, žur- 
nalų lankų etc. Žinoma, klausytojai tematydavo, kad jis nuo 
nuožulnios katedros, akis dažniausiai įbedęs į ant jos išdėstytus 
raštus, pamažu savo paskailą dėslydavo. Kaip nepaprastų gabu- 
mų žmogus, Dovydaitis sugebėdavo ex prompto, tiesiai versti 

svetimą (dažniausiai vokiečių kalbos) tekstą, ir klausytojas gir- 
dėdavo tvarkingą lietuvišką sakinį" 39, 

Kaip pedagogą P. Dovydaitį reikėtų vertinti ne vien iš to, 
kaip jis dėstė (nuobodžiai formos atžvilgiu), bet ką dėstė — ko- 
kią medžiagą pateikdavo (brandžią, naują) ir kiek iš studentų 
reikalaudavo plačiau pasirengti *?, 

P. Dovydaičio studentų pateikta jo kaip profesoriaus pedago- 
ginio darbo charakteristika neišskiria jo iš kitų dėstytojų peda- 
goginiame-praktiniame bare. Tačiau rūpinimusi studentais P. Do- 
vydaičio niekas nepralenkė. Visi gerai ir nuoširdžiai vertino jo 
tėvišką rūpestį, gerą širdį ir atvirą kišenę. P. Dovydaitis nuolat 
šelpė studentus, kai kuriuos bent pietumis. Turėjo nemaža ir as- 
meninių globotinių, kuriuos šelpė per visus studijų metus. Kito 
tokio profesoriaus universitete nebuvo. 


P. Dovydaičio mokslinė pedagogika 


A. Dambrauskas-Jakštas yra kalbėjęs: „(Užuot polemizavę su 
mokytojais pirmeiviais, imkitės velyk rimto kūrybos darbo, ga- 
minkit atsidėję pedagogišką lietuvių literatūrą. Dievas yra davęs 
jums užtektinai ir gabumų ir mokslo, nelaikykit tik jų užkastų 
žemėj, leiskit tik juos kūrybos apyvarton. Tai jūsų tiesioginė ir 
artimiausia pareiga. Kūryba kur kas daugiau atsieksit, negu gin- 
čais“*!. P. Dovydaitis dar iki šio raginimo rūpinosi pedagogine 
spauda, nes visuomenės kultūringumas ir pedagoginė spauda yra 
ir bus glaudžiai susijusi. Pedagoginė spauda tiesiogiai didina pe- 
dagoginio darbo sėkmingumą, o netiesiogiai — visuomenės kul- 
tūringumą. Be abejo, yra ir grįžtamasis ryšys: visuomenės kultū- 
ringumas lemia ir pedagoginės spaudos lygmenį — kuo kultūrin- 
gesnė visuomenė, tuo turiningesnė bei rimtesnė pedagoginė spau- 
da *. „Pretenduodami į kultūringos tautos vardą, — 1933 m. ra- 
šė P. Mantvydas, — turime prisidėti ir prie mokslo kūrybos. To 
reikalauja ir teisingumas, ir tautos garbė: imdami iš svetimųjų 
per ilgus metus kuriamo mokslo bei kultūros ir kt. lobyno, turi- 
me ir patys šiek tiek, pagal išgales, į tą lobyną įnešti. Kita ver- 
tus, vienu tik svetimųjų sukurtu bei kuriamu mokslu nė pasiten- 
kinti negalime, reikalingi esame ir savojo, tautiškojo moks- 
lo. „„"43 

P. Dovydaičio įnašas į įvairias pedagogikos mokslo šakas yra 
unikalus. 1935 m. visi jo moksliniai darbai įvertinti daktaro 
laipsniu. Šiam reikalui buvo sudaryta speciali 5 asmenų komisi- 
ja. Tai buvo itin sunkus darbas, nes P. Dovydaičio mokslinių 
straipsnių buvo begalės. Iš visos tos gausybės S. Šalkauskis iš- 
skyrė šešių mokslo sričių 58 darbus: 

filosotijos ir jos istorijos — 8, 

kultūros istorijos ir istorijos filosofijos -- 4, 

gamtos mokslų, jų istorijos ir gamtos filosofijos --- 17, 

religijos istorijos su hagiografija ir religijos filosofija — 22, 

pedagogikos ir pedagogikos istorijos — 5, 

visuomeninių mokslų — 24. 

Nemaža straipsnių pedagogikos klausimais P. Dovydaitis iš- 
vertė iš žymių to meto Vakarų pedagogų darbų. Straipsniai buvo 
išspausdinti „Vilties“ priede, „Lietuvos mokykloje“, „Ateityje“. 

P. Dovydaičio įkurti žurnalai „Ateitis“ ir „Naujoji vaidilutė" 
buvo skirti moksleivijai. Pirmasis pedagogikos žurnalas „Lietu- 
vos mokykla" — mokytojams. 


Lietuvos pedagoginė periodika iki P. Dovydaičio leidinių 


Pedagoginės tematikos daigų galima pastebėti jau „Aušroje“. 
Daugiau mokyklų reikalais rašė „Varpas“. Kun. J. Tumui per- 
ėmus redaguoti „Tėvynės sargą“ buvo įvestas specialus skyrius 
„Mūsų mokslavietės". Laikraštyje buvo demaskuojama rusų švie- 
timo vadovybės bei administracijos vykdoma rusinimo bei prie- 
vartinio stačiatikybės diegimo mokyklose politika. „Tėvynės sar- 
ge" buvo spausdinama ir praktinės pedagogikos straipsnių. 
1906 1211— 19070302 Vilniuje ėjo nedidelio formato laikraštu- 
kas „Lietuvis“; juo ir buvo pradėta pedagoginė lietuvių periodi- 
ka *5. Deja, šio pirmojo pedagogikos laikraščio bendradarbiai dr. 
J. Basanavičius, Pr. Klimaitis, L. Gira visai nebuvo susidūrę nei 
su tikrosios pedagogikos teorija, nei su jos praktika. Todėl „Lie- 
tuvis“ buvo ne vien pedagogikos laikraštis, o nemažai rašęs ir 
politine tematika **. Dėl lėšų stygiaus ir kitokių priežasčių buvo 
išleisti tik 5 „Lietuvio“ numeriai, 

1909—1914 m. ėjęs ketursavaitinis „Lietuvos ūkininko“ prie- 
das „Mokykla“ jau išsamiai svarstė švietimo reikalus ir rūpinosi 
beveik vien tik grynąja pedagogika. Čia jau pastebima moksli- 
nės pedagogikos užuomazgų *'. „Mokyklą“ redaguoti buvo sun- 
ku, nes darbas buvo slaptas, pavojingas. Sunku dar ir todėl, kad 
Vilniuje mokytojų lietuvių visai nebuvo, o mokytojai redakto- 
riai gyveno provincijoj, antai Šalčius net Skuode *. 1911 m. pa- 
baigoje „Mokykla“ jau mokytojų profesinių reikalų spaudos or- 
ganas — „Lietuvos žinių“ mėnesinis priedas *?. Karo metu lietuvių 
pedagoginė spauda nustojo ėjusi, o 1918 m. pasirodo P. Dovydai- 
čio leidžiama ir redaguojama „Lietuvos mokykla". Tai visų Lie- 
tuvos mokyklų mėnesinis laikraštis, skirtas mokymo bei auklėji- 
mo dalykams. 

Moksliniai-pedagoginiai P. Dovydaičio leidiniai 


„Lietuvos mokykla“. P. Dovydaičio atsiminimuose apie „Lie- 
tuvos mokyklos“ atsiradimą rašoma: „Okupacijos metu turėjau 
išsirašydinęs keletą vokiečių pedagoginių žurnalų; iš prieškari- 
nio laiko žinojau, kad rusų turėta švietimo ministerijos žurnalas 
(Žurnal ministerstva narodnavo prosveščenija), kuriame buvo 
spausdinama ir šiaip įvairių sričių labai rimtų mokslo straipsnių. 
Šis žurnalas man imponavo savo turiniu, nes žinojau ten esant 
rimtų studijų, kad ir jo nedaug tebuvau vartaliojęs. Dėl to 1917 
metams baigiantis, man galutinai subrendo idėja, kad reikalin- 
gas yra lietuviškas pedagogikos žurnalas, kad jis reikia tuojau 
pradėti leisti, kad jam galbūt bus lemta tapti kokiu „Lietuviškos 
švietimo ministerijos“ žurnalu būsimoj Lietuvos valstybėj, ku- 
rios įsikūrimas tuomet berods dar buvo didelis klausimo ženklas. 
Tačiau, kaip ten būtų-su tąja Lietuviškąja švietimo ministerija, 
vis dėlto nutariau tokį žurnalą leisti, o jam vardą, nusižiūrėjęs 
į vieną vokišką žurnalą (Deutschhe Schule), nutariau duoti „Lie- 
tuvos mokykla" *?, 

P. Dovydaitis „Lietuvos mokyklą“ savo lėšomis leido 3 metus 
(1918—1920), išleido 1236 puslapius. Lietuvių katalikų mokytojų 
sąjunga 1920 m. pirmajame suvažiavime perėmė šio žurnalo lei- 
dybą ir padarė jį savo leidiniu. 1922 m. Lietuvių katalikų moky- 
tojų sąjungos suvažiavime kalbėta ir „Lietuvos mokyklos" rei- 
kalais. Pabrėžta, kad žurnalą išleisti tebepadeda Šv. Kazimiero 
draugija (tais metais paaukojusi 50000 auksinų) ?*!, kalbėta apie 
sėkmingas pastangas didinti prenumeratorių skaičių. Dėl išlaidų 
paaiškinta: ,„Paskolinta Pr. Dovydaičiui jubiliejiniam „Lietuvos 
mokyklos“ T. Žilinskiui paskirtam numeriui išleisti — 15 000 auk- 
sinų“ 92, 

P. Dovydaitis „Lietuvos mokyklos“ vyriausiuoju redaktoriumi 
oficialiai buvo iki 1924 metų pabaigos, tačiau redagavo tik trejus 
metus: „Nuo 1921 m. ant žurnalo vairo juntamai uždeda ranką 
St. Tijūnaitis, kuris paskui ją beveik vienas ir redaguoja, man 
tik šiek tiek prie jos pirštą pridedant ir atsakomojo redaktoriaus 
pareigose paliekant" 53, 

Iš pat pradžios „Lietuvos mokykla" pasiskelbė ,„mėnesiniu 
laikraščiu mokymo bei auklėjimo dalykams visų Lietuvos mo- 
kyklų“, nuo 1919 m.— laikraščiu mokymo ir auklėjimo daly- 
kams“, nuo 1921 m. pavasario — „„mėnesiniu laikraščiu auklėjimo, 
mokymo ir mokyklų organizacijos reikalams“, nuo 1925 m.-—- 
„Mmėnesiniu pedagogikos laikraščiu“, o nuo 1930 m. — „tautos 
ugdymo laikraščių“. Nebuvimą tvirto nusistatymo dėl žurnalo 
pobūdžio S. Šalkauskis motyvavo tuo, kad šiame laikotarpyje 

gerokai evoliucionavo gyvenimas, todėl reikėjo prisitaikyti prie 
to, „kas yra teigiamo gyvenamojo laiko dvasioje". 

P. Dovydaitis ragino bendradarbiauti šiame žurnale įvairių 
sričių specialistus mokslininkus, pedagogus. Niekada nesvyravęs 
savo krikščioniškais įsitikinimais, ir žurnalė jis laikėsi krikščio- 
niškos krypties. Vis dėlto katalikiška dvasia nebuvo diegiama 
Liesmukiškai, su propagandine ar poleminė aistra, netinkama 
moksliniam žurnalo pobūdžiui. Priešingai, skirtingų pažiūrų au- 
torių bendradarbiavimas krikščioniškos dvasios žurnale rodė abi- 
pusę -- ir redaktoriaus, ir bendradarbių — toleranciją. 

Redaktoriaus iniciatyva „Lietuvos mokykla“ buvo išugdyta 
iki gana gero žurnalo. Liaudininkų „Varpas“ 1920 m. rašė“: „Ga- 
lima --- ir yra su kuo nesutikti su Pr. Dovydaičio atstovaujamo 
auklėjimo dvasia bei principais ir su jo leidžiamo laikraščio pa- 
kraipa, bet negalima nepripažinti, kad savo auklėjimo idėjoms 
skleisti Pr. Dovydaitis yra pasirinkęs tikrai rimtą kelią..." „Lie- 
tuvos mokykla“, — toliau sako A. inicialu pasirašęs autorius,--- 
duoda daug rimtos medžiagos auklėjimo ir mokymo klausimams 
gvildenti". Autorius pripažįsta, kad daugelis straipsnių yra taip 
parašyti, kad „duoda medžiagos tuos pačius klausimus giliau pa- 
žinti ir kitaip manantiems... Demokratinei mokytojijai, turint 
prieš akis tokį klerikalinį auklėjimo reikalams pašvęstą organą, 
reikėtų rimtai susirūpinti, kad ką nors sava rimtesnio priešpasta- 
tyti, nes „Beraštis“ per silpnas, kad su Dovydaičio „Lietuvos mo- 
kykla" galėtų lygintis“. 

Tautininkų „Tauta“ tų pačių 1920 m. Nr. 337 pripažino: „Ta 
viena mūsų mokslų šaka -- pedagogija tesusilaukė tokių rimtų 
ir apsčių leidinių. Vienas dalykų sąrašas užima tris didelius pus- 
lapius. Mokslo žinių, informacijų, mokymo kronikos čia tokia 
apstybė, lyg kokiame pavyzdiniame almanache. Visas privatinis 
mokytojų ir viešasis Švietimo ministerijos darbas čia atsišviečia 
net savo smulkmenomis. Tokį leidinį padaryti tegali retas žmo- 
gus, atsidėjęs savo profesijai, benediktino kantrybės ir gilaus Ži- 
nojimo. Tai nenykstąs paminklas gimnazijos direktorio Pr. Do- 
vydaičio mokslingumo ir darbštumo" *5, 

P. Dovydaitis atsiminimuose rašė: „Lietuvos mokykloje" atsi- 
spindėjo mūsų Švietimo ministerijos įsikūrimas ir jos pirmieji 
žingsniai, Lietuvos švietimo reikalai, jų organizavimo vargai, kai 
kurių švietėjų grupių nusiteikimai mūsų valstybės kūrimosi pra- 
džioj ir daug kitų ano meto įvykių“ 5*. 

„Lietuvos mokyklos“ 250 numeryje rašoma: „Lietuvos mo- 
kyklos“ redaktoriai ir leidėjai visada turėjo prieš akis šūkį — 
kurti savitą, grynai lietuvišką religiniais tautiniais pagrindais 
mokyklą, jokiu būdu nevergauti laiko madai, nelinkti kiekvie- 

nam vėjui papūtus, bet paisyti tikrųjų tautos ir valstybės inte- 
resų" 57, 

„Lietuvos mokykla“ buvo lyg tarpinis žurnalas tarp mokslei- 
viams ir mokslininkams leidžiamos spaudos. O šiaip svarbiausia 
P. Dovydaičio mokslo žinių propagavimo triada buvo gamtos 
mokslų žurnalas „Kosmos“, filosofijos — „Logos“ ir religijos 
mokslo žurnalas „Soter“. Toliau aptarsime kiekvieną iš šių Žur- 
nalų atskirai, labiau akcentuodami pedagogikos klausimus, kurie 
juose buvo gvildenami, 

„Kosmos“. 1920 m. P. Dovydaičio lėšomis ir iniciatyva pasi- 
rodė pirmasis žurnalo „Kosmos“ numeris. Jo lėšomis buvo išleis- 
tos ir kitos pirmųjų dvejų metų knygos. Vėliau leidimo nuosto- 
lius padėjo dengti Šv. Kazimiero draugija, Švietimo ministerija, 
nes šio žurnalo leidyba visą laiką buvo nuostolinga. 

Pirmieji žurnalo „Kosmos“ numeriai buvo užpildyti vadovėlių 
medžiaga — tai įvairių gamtos mokslų įvadiniai straipsniai, dau- 
giausia vertimai, kuriais galėjo naudotis mokytojai. Sparčiai tel- 
kiant įvairių gamtos mokslo sričių pajėgas, žurnalas tolydžio 
tobulėjo. Nuo 1929 m. „Kosmose"“ buvo įvestas naujas skyrius 
„Gamtos draugas“, greitu laiku sulaukęs didžiulio populiarumo. 
Per keliolika metų šiame skyriuje susidarė keliolika storų tomų 
labai vertingos medžiagos — originalių mokslo darbų, apžval!- 
gų, biografijų, mokslo populiarinimo straipsnių. Lietuvos gamti- 
ninkams „Kosmos“ žurnalas -— tikras žinių lobynas. „Jis išugdė 
visą kartą jaunųjų gamtininkų ir gamtos mokslo mėgėjų, aplink 
jį susispietė bendradarbių būrelis“ 58. 

Apie žurnalą „Kosmos“, jo reikšmę Lietuvos mokslui ir kul- 
tūrai yra nemažai rašyta. Gal kiek mažiau yra žinomas A. Juškos 
vertinimas, kuriame plačiai apžvelgiama ir to meto mokslo pa- 
dėtis Lietuvoje. Todėl pateiksime išsamią A. Juškos straipsnio 
citatą: „Jau prieš karą mokslo kultūros reikalais būdavome blo- 
gai aprūpinami. Mokslo pažangos atgarsiai mus pasiekdavo be- 
veik tik rusams tarpininkaujant. Patys rusai dar tepajėgė tik ma- 
ža ir tik kai kuriose mokslų srityse būti mokslo pionieriais. Tai, 
kuo mes turėdavome misti, išeidavo per populiarizatorių ir vado- 
vėlių koštuvą. Kad jis kai kuriais atžvilgiais pasirodydavo net 
labai seiektyviai tendencingas, visi gerai žinome ne tik iš isto- 
rijos, bet net gamtamokslių valandų. Kai kuriuo atžvilgiu šitoje 
srityje atsidūrėme nūnai dar blogesniame padėjime. Plačiuose 
beaugančios inteligentijos sluoksniuose ir rusų kalba pasidaro ne- 
beprieinama, o kita kuri Vakarų Europos kalba dar ne tiek priei- 
nama, kad jau ji patarpininkaulų  susipažindinant su mokslais. 
Dalis lietuvių inteligentiškos visuomenės, tebegyvenančios rusų 

mokslo tradicijomis, laiko dažnai dideliu nuopelnu perkošti pase- 
nusias rusų neštojo mokslo liekanas ir jas pateikti nekritiškai 
mūsų šviesuomenei kaip moderniojo mokslo rezultatus. 

„Kosmos“ suprato ypatingą mūsų gyvenamąjį periodą, ir jo 
penkeri gyvenimo metai parodė, ką ir kaip jis nori duoti mūsų 
suaugusiems ir beaugantiems inteligentams. Su rusais rutinos san- 
tykius jisai nutraukė, Dar poros bendradarbių mėginimas popu- 
liarizuoti a la Abramov (palygink referatus apie pajaunėjimo 
problemą 1921—22 m. ,„Kosmose“) susilaukė iš pačios redakcijos 
smarkios kritikos. Bet užtat „Kosmos“ užmezgė tiesioginius ry- 
šius su vokiečių, anglų ir prancūzų literatūra ir mokslininkais ir 
nesibijojo paliesti tikrojo mokslo, be jokių tendencijos priemai- 
šų. Šių dienų „Kosmos“ sudarė savitą žurnalo tipą, kurį ir už- 
sieniuose ne labai užtinkame. Užsienis, turėdamas užtektinai įvai- 
raus prieinamumo specialiosios literatūros, savo periodiškąja 
spauda besirūpina patarnauti ar tik mokslo pažangai, skelbda- 
mas darbus, arba tik mokslą populiarizuoja platesniajai visuo- 
menei. Mūsų „Kosmos“ rimtu ir beveik visai mokslišku stiliumi 
rūpinasi pirmiausia pavaduoti naująją specialiąją gamtos mokslų 
literatūrą, supažindindamas ne tik su einamaisiais gamtamokslių 
rezultatais bei klausimais, bet ir su naujausiomis tų mokslų me- 
todėmis ir gyvais bei mirusiais jų pionieriais. Bereikia tik pagei- 
dauti, kad „Kosmos“ dar padidintų savo bendradarbių būrius, 
kuriems ir anglų pasaulio darbai stačiai prieinami. 

Kalbėti apie „Kosmo“ svarbumą mūsų šviesuomenei būtų gal 
jau nereikalinga. Apie tai jau ir buvo. Mums, beveik neturin- 
tiems mokslo literatūros ir tik kuriems ne kuriems tegalint dėl 
kalbos, laiko ir lėšų stokos pasiskaityti svetimosios kalbos veika- 
lų ir mokslo žurnalų, šiais laikais, kada net tūlas mūsų profe- 
sorius sugeba ex cathedra skelbti mokslo anachronizmą, neskai- 
tyti tai, ką jau galime paskaityti savo pačių kalba, tai tik nedo- 
vanotina nuodėmė — apsileidimas. Iš ko mes begalime kurti sa- 
vo pažiūras ir juoba pasaulėžiūrą, kaip mes begalime nebūti die- 
nos diletantais, nors ir „inteligentais“? O ką mano tie mokyto- 
jai, kurie mokyklose gyvena vienais vadovėliais, savo pernykš- 
čio šimtmečio atsiminimais ir gal dar naujausiomis rusiškomis 
populiarizacijomis iš Berlyno, tepasisako patys!.. Nebėra reika- 
lo bepagirti redakcijos už mokėjimą patraukti tiek bendradarbių 
ir pateikti tiek įvairių straipsnių tik vienam vieninteliam sąsiu- 
viny. ;98 

Pirmąjį Lietuvoje gamtos mokslų žurnalą „Kosmos“ J. Matu- 
sas-Sedauskas pavadino moderniojo mokslo veidrodžiu: „Svarbu 
ypač tai, kad jis yra objektingas, nes nesilaiko sukaulėjusio vie- 
nos ar kitos rūšies dogmatizmo, bet klausimus (descendenciją, 

gyvybės problemą, viduramžio gamtos mokslų pažiūras) svarsto 
naujausių duomenų šviesoje. Žiūrima tiesiai drąsiai į akis; iš- 
vengti subjektingumui duodama kalbėti patiems cituojamiems 
autoriams" $0, J. Matusas pažymi, kad žurnalas gilus ir turiningas, 
jame daug savarankiškų tyrinėjimų. 

Žurnalui „Kosmos“ medžiagą P. Dovydaitis teikė iš šių moks- 
lo sričių: kosmogonijos, astronomijos ir astrofizikos, geofizikos, 
meteorologijos ir klimatologijos, geologijos, geografijos ir hidro- 
grafijos, matematikos, fizikos ir chemijos, bendrosios biologijos, 
genetikos, ypač evoliucijos teorijos, lyginamosios anatomijos ir 
fiziologijos, fizinės antropologijos, zoologijos ir paleontologijos, 
medicinos ir technikos mokslų. Be abejo, dauguma šių mokslo 
sričių straipsnių buvo versti iš kitų kalbų. 

„Kosmos“ buvo populiarinamas įvairioje spaudoje. Pavyz- 
džiui, 1926 m. „Židinyje“ rašoma: „Iš viso 1925 m. „,„Kosmo“ įėję 
lygiai 400 puslapių, kimšte prikimštų įvairiausios aktualios me- 
džiagos, turinčios rūpėti pirmiausia gamtos mokslo dėstytojams 
įvairiose mūsų mokyklose, paskui gamtos studijozams ir šiaip in- 
teligentams savo akiračiui praplėsti“ Š!. 

Nors skaitytojų žurnalas turėjo nedaug, bet P. Dovydaitis la- 
bai rūpinosi šio žurnalo leidyba: ėmęsis švietimo darbo, norėjo 
visuomenę padaryti kuo šviesesnę, o šviesos atgimusi Lietuva, 
jo nuomone, turi semtis iš gamtos mokslų. Jis rado gausybę 
vienminčių, kurie padėjo jam šį tikslą realizuoti. Koks P. Dovy- 
daitis buvo kantrus bendradarbiams, pasakoja S. Kolupaila: 
„Rankraščius ir korektūras taisydavo pats prof. Dovydaitis; tas 
darbas buvo ypatingai sunkus, kai rašytojai ir raidžių rinkėjai 
buvo silpni. Daugiausia esu dėkingas prof. Dovydaičiui už tai, 
kad jis vertė mane rašyti jaunimui ir mokė rašyti... lietuviškai: 
jis grąžindavo man išstudijuoti kiekvieną taisytą rankraštį“ *?. 

Ne vieno mokslininko darbai, išspausdinti žurnale „Kosmos“, 
vėliau buvo išleisti atskiromis knygelėmis. 

„Logos“. 1921 m. pasirodo antrasis P. Dovydaičio mokslo po- 
puliarinimo triados žurnalas — „Logos“. Tai pirmas ir ilgą lai- 
ką buvęs vienintelis filosofijos žurnalas Lietuvoje. Iš pradžių jis 
irgi buvo leidžiamas ir P. Dovydaičio iniciatyva, ir jo lėšomis. Po 
trejų metų — 1924 m. žurnalo leidimą perėmė Teologijos-filoso- 
fijos fakulteto Filosofijos skyrius. 

Remdamasis Kauno gimnazijoje savo dėstyto filosofijos pro- 
pedeutikos (parengiamasis filosofijos mokslas) kurso pirmojo sky- 


relio išplėsta medžiaga, P. Dovydaitis pristato žurnalą „Logos“, 
nusakydamas savo požiūrį į filosofiją: „Logos“ nesiima atstovau- 
ti tik vienai kuriai filosofijos pakraipai ar sistemai, kadangi sa- 

vo uždavinį jis mano būsiant tinkamiausiai atliktą, jei jis savo 
skaitytojams teiks ne tiek „filosofijos“, įkaldamas jiems baigtų 
tilosofijos duomenų ir principų, kiek mokys juos pačius „filoso- 
Tuoti“, Kanto žodžiais betariant, t. y. įgyt supratimo, kaip prieita 
prie visuotinai pripažintų filosofijos dėsnių, ypač pratinant 
įžvelgti, kad ir kodėl pasaulis yra kupinas mįslių. Nes tik šiuo 
būdu filosofija gali parodyt anos palaimingos veikmes. Turim iš- 
mokti įžvelgt, kur problemos prasideda, stengtis savomis jėgo- 
mis padirbėt ir jas išspręst, o prieš esamus išsprendimo bandy- 
mus arba įgyt savito, laisvo įsitikinimo, arba esamuose išspren- 
dimuose įsigyvent savo individu“ 93, 


Aktualiais klausimais neradęs tinkamų autorių, P. Dovydaitis 
imdavosi vertimų. Pagrindiniai „Logos“ bendradarbiai buvo Teo- 
logijos-filosofijos fakulteto dėstytojai, tačiau redaktorius įkalbin- 
davo rašyti ir kitų specialybių dėstytojus tiek iš kitų fakultetų, 
tiek iš nedirbančių universitete inteligentų. 

Be mokslo straipsnių, žurnale buvo spausdinamos filcsofijos 
disertacijų santraukos, be to, mirusiųjų visų žymesniųjų filoso- 
fų nekrologai, taip pat Vakaruose išleistų filosofijos darbų re- 
cenzijos, buvo supažindinama su vėliausių filosofinių knygų bib- 
liografija, informuojama apie tarptautinius filosofų kongresus. 
Visą šią medžiagą redagavo beveik vienas P. Dovydaitis. Juozo 
Girniaus skaičiavimais, 1921—1938 metų visi žurnalo „Logos“ 
numeriai sudarė 5248 puslapius, iš kurių redaktoriaus P. Dovy- 
daičio parengti 820 puslapių: 509 puslapiai savų straipsnių ir 
311 puslapių vertimų **. 

„soter“. Paskutinis iš P. Dovydaičio mokslo populiarinimo 
triados žurnalų — 1924 m. pasirodęs „Soter“. Šis religijų žurna- 
las ypač svarbus, nes tokio pobūdžio žurnalo nebuvo nei pran- 
cūzų, nei vokiečių kalbcmis. Redaktoriaus iniciatyva jame gau- 
siai bendradarbiavo ir užsienio mokslininkai. Taigi ir svetimša- 
liai mokslininkai buvo skatinami domėtis Lietuva. 


Žurnalo „Soter“ „„Pradedamajame ir paaiškinamajame žodyje“ 
redakcijos vardu P. Dovydaitis rašė: „Soter“ uždavinys --- spręs- 
ti aktualiąsias šių dienų lyginamojo religijos mokslo, teologijos 
ir visų šiems gretimųjų mokslų problemas, skleist ir gilint mūsų 
visuomenėj tų mokslų žinias, kurios visašališkam kultūriniam 
išprusimui turi anaiptol ne mažesnę reikšmę, kaip gamtos ir filo- 
sofijos mokslo žinios“ *?, 

Įvade aiškinama ir žodžio „Soter“ kilmė: „Istoriškuose krikš- 
čionybės dokumentuose graikų kalba „Soter'u“ vadinamas Jėzus 
Kristus, o pačiam žodžiui lietuvių kalbon išversti sakoma „Išga- 


nytojas“. ... Graikams susidūrus su Rytų pasaulio ideologija, jų 

Sotero prisistatymas susilygino su orientalinio Dievo-Karaliaus 
idėja, kurio atėjimo pasaulin ilgėdamasi laukė nesulaukė gyveni- 
mo vargų nukamuota žmonija, kadangi, jam atėjus ir žemėj įsi- 
viešpatavus, tikėta prasidėsiant naują laimingą gyvenimą, auk- 
sinę gadynę“ *Š. „Sotero“ idėjoms Kristus suteikė naujesnę, turi- 
ningesnę krikščionišką prasmę. Atsižvelgęs į tai, straipsnio auto- 
rius toliau rašė: „Sotero idėja yra viena reikšmingiausių žmoni- 
jos gyvenimo istorijoje. Ir ne tiktai senajame pasauly. Ši idėja 
buvo nesvetima ir viduramžių bei renesanso laikams. O 20-jo 
šimtmečio vargų nukamuota žmonija ar nelaukia savų soterų — 
išgelbėtojų nuo visų vargų? Ir ar jų, tokių išgelbėtojų ir žemės 
rojaus kūrėjų, nesisiūlė šiandien kiekvienai tautai?“ *" Toliau žur- 
nalo redaktorius informuoja, kad bendradarbiauti pasižadėję ir 
užsienio mokslininkai. Tad tuo labiau talkininkauti kviečiami ir 
universiteto Mokslininkai bei visa inteligentija. 

„Soter“ leido Teologijos-filosofijos fakulteto Teologijos sky- 
rius, todėl redaktoriui P. Dovydaičiui palengvėjo spręsti finan- 
sinius klausimus. Septynerius metus redagavęs „Soter“, įdėjęs 
į šį darbą daug širdies, P. Dovydaitis žurnalą išugdė iki tikrai 
reprezentatyvaus religijos mokslo žurnalo. 

P. Dovydaičio mokslinis įnašas į „Soterą“ dar didesnis negu 
į „Kosmosą“ ar „„Logosą“. Kartu su verstiniais straipsniais P. Do- 
vydaičio darbai ,Kosmose“ sudaro 2194, „Logose“ — 259, o „So- 
tere" — 61,595. Iš 1254 puslapių savo ir verstiniais straipsniais 
P. Dovydaitis užpildė 771 (iš kurių 457 puslapiai originalių dar- 
bų) 9. Stambiausias jo straipsnis „Sotere“ — 62 puslapių „Reli- 
gijų lyginimas seniau ir dabar“ *?, 

1924 m. vasario 16 d. iškilmingame universiteto Tarybos po- 
sėdyje, minint Lietuvos nepriklausomybės šeštąsias ir universi- 
teto antrąsias metines, P. Dovydaitis skaitė paskaitą „Naujieji 
etnologijos keliai ir kai kurie uždaviniai“. Išplėsta ši paskaita 
buvo išspausdinta pirmajame „Soter“ numeryje. Čia autorius, be 
kita ko, rašė: „Ateities etnologijos uždavinys yra objektyviai 
tirti tikrąją žmonijos raidos eigą, jungiant kultūros istorijos me- 
todą su psichologiškais elementais, kaip juos buvo pradėjusi 
jau kelt elementariosios minties teorija. Abu drauge šiuodu 
krypsniu, kiekvienas apsirėždamas savo sritimi ir vienas antrą 
papildydamas, privers visą tiesą pažint — o tai yra aukščiausias 
ir kilniausias visokio mokslo uždavinys“ 70, 

1930 m. vasario 16 d. Lietuvos universiteto Tarybos viešaja- 
me posėdyje P. Dovydaitis perskaitė ir šiuo metu nepraradusią 
aktualumo paskaitą „Šių dienų mokslo persiorientavimas kai dėl 
žmogaus dvasios praeity ir dabarty“, kuri irgi buvo išspausdinta 
„Soter“ žurnale 7!. 

Istorikams svarbus tas faktas, kad „Soter“ žurnale 
išspausdintas Z. Ivinskio parašytas dr. J. Basanavičiaus nekrolo- 
gas'? — tai pirmas būsimo žymaus istoriko debiutas mokslinėje 
spaudoje. Z. Ivinskis buvo pirmasis pasaulietis, atėjęs į talką 
„Soter“ redaktoriui P. Dovydaičiui. 

Profesoriaus P. Dovydaičio 50-ties metų jubiliejaus proga jo 
leidybinį bei redaktoriaus darbą didžiai įvertino S. Kolupaila: 
„Didžiausias jubiliato nuopelnas Lietuvos mokslui — neįmano- 
mai sunkiomis sąlygomis įkurti ir leisti mokslo žurnalai, kurie iš- 
ugdė jaunąją mūsų mokslininkų kartą, kurie prisidėjo galingai 
pakelti mūsų kultūrą iš senosios vergijos, tamsos ir paniekos. 
Kad ir dabar tas darbas neįvertinamas, neremiamas, tegul jubi- 
liatas nenusimena: kiekvienas geras darbas susilauks atpildo. 
Mūsų jaunoji karta, kuri tiek daug naudojosi prof. P. Dovydai- 
čio energijos ir darbštumo vaisiais, nepamirš jo nuopelnų ir ras 
progą patikinti jam savo dėkingumą ir simpatijas. Ateitis — mū- 
sų!" 73 

„Lietuvos mokykla“ ir P. Dovydaitis 


Visi keturi apžvelgtieji, be to, ir kiti P. Dovydaičio redaguoti 
bei leisti laikraščiai ir žurnalai yra svarbūs Lietuvos pedagogi- 
kos mokslo raidai. Tačiau ypač reikia pabrėžti išskirtinę žurnalo 
„Lietuvos mokykla“ reikšmę. Žurnalą, kaip minėjome, P. Dovy- 
daitis trejus metus leido savo lėšomis ir septynerius metus reda- 
gavo, 0 ir vėliau nenutraukė bendradarbiavimo, nors, aišku, jis 
dėl laiko stokos jau nebegalėjo būti toks intensyvus. 

P. Dovydaičio nuopelnus „Lietuvos mokyklai" ir Lietuvos pe- 
dagogikai labai svariai apibūdino naujas redaktorius — dr. Kle- 
mensas Ruginis. Jo žodis buvo išspausdintas 1925 metų pirmaja- 
me „Lietuvos mokyklos“ numeryje. Pateikiame visą tekstą: 

„Dievui padedant „Lietuvos mokykla“ pradeda VIII savo gy- 
venimo metus. 

Prof. Pr. Dovydaitis, 1917 m. šį laikraštį įsteigęs, septynerius 
metus jį laimingai ir vedė. Bet pagaliau, kitais neišvengiamais 
darbais užverstas, jis toliau „Lietuvos mokyklą“ beredaguoti at- 
sisakė, ir šis jos sąsiuvinis išeina jau iš naujos Redakcijos. 

Pradėdama eiti savo pareigas naujoji Redakcija visų pirma 
nori iškelti tą milžinišką darbą, kurį prof. Pr. Dovydaitis yra įdė- 
jęs į „Lietuvos mokyklą“, septynerius metus ją beredaguodamas. 
Jeigu paimsime visų septynerių metų „Lietuvos mokyklą“ ir pa- 
žiūrėsime į giliai mokslingą, net priešingų pažiūrų žmonių rimtu 
pripažintą jos turinį, tai pamatysime, jog didelė dalis tą turinį 
ir jo rimtumą sudarančių straipsnių yra prof. Pr. Dovydaičio pa- 
rašyti. „Lietuvos mokykloje“ rasime dar pavardes ir beveik visų 
kitų geriausiųjų mūsų pedagogų ir šiaip kultūros kūrėjų. Jeigu 
10—722 

jie čia rašo, tai irgi yra prof. Dovydaičio nuopelnas, nes tik jis 
mokėjo tokių žymių bendradarbių sau surasti. O kur dar visi 
techniškieji redagavimo darbai ir leidimo vargai. Šie pastarieji 
itin yra dideli, turint omenyje tas sunkias sąlygas, kuriose prof. 
Pr. Dovydaičiui teko „Lietuvos mokyklą“ redaguoti ir leisti. 

Visa tai krūvon suėmus iškyla neįkainojamas prof. Pr. Dovy- 
daičio nuopelnas moksliškosios mūsų pedagogikos kūrime. Dėl 
to dabar, prof. Pr. Dovydaičiui nuo „Lietuvos mokyklos" redaga- 
vimo pasitraukus, tegu bus leista naujajai jos Redakcijai visų 
skaitytojų vardu pareikšti jam kuo giliausios padėkos ir palin- 
kėti kuo geriausios Dievo pagalbos visuose jo darbuose. 

Toliau naujoji Redakcija yra įsitikinusi, jog prof. Dovydaitis, 
nors ir neberedaguodamas, nepaliaus ir toliau „Lietuvos mokyk- 
la“ rūpinęsis. Ji yra tikra, jog pedagogikos klausimai prof. Do- 
vydaičiui ir toliau pasiliks brangūs ir tuos klausimus rišant jį 
dažnai teks „Lietuvos mokykloje" matyti. 

Pagaliau naujoji Redakcija reiškia šviesios vilties, jog ir visi 
ligšioliniai „Lietuvos mokyklos“ bendradarbiai ir toliau ją savo 
raštais šelps, ir jog tai darys ne Redakcijos prašomi, bet tų aukš- 
tų idėjų vedami, kurias skleisti „Lietuvos mokykla" yra užsibrė- 
žusi. 

Tegu prof. Pr. Dovydaičio nudirbtasai darbas bus visiems 
mums tuo gyvuoju pavyzdžiu, kaip reikia idėjos darbas dirbti ir 
kaip daug ir vienam žmogui galima yra nudirbti" "4, 

(Skaitant šį naujojo redaktoriaus tekstą jaučiama nuoširdi pa- 
garba buvusiam redaktoriui. Kaip būtų gerai, jeigu mūsų dabar- 
tiniai didieji politikai surastų nors keletą pagarbos žodžių savo 
pirmtakams, gebėtų įvertinti atliktus darbus, galbūt tada Lietuva 
pajėgtų iškilti įvairiose mokslo ir kultūros srityse, kaip kitados — 
tarpukaryje... .) 

Leidėjo ir redaktoriaus žodis pirmajame numeryje (1918 m.) 
sugrąžins į „Lietuvos mokyklos“ pirmuosius žingsnius, kad vė- 
liau, įsigilinę į septynerių metų redaktoriaus bei autoriaus darbą, 
pajustume P. Dovydaičio atsidavimą darbui, gebėjimą aukotis, 
kaip sakė J. Jankus, momento reikalui. 

„Dievui padedant, pradedama leisti laikraštis, skiriamas visų 
jau esamų ir visų dar būsimųjų Lietuvos mokyklų bei jų moky- 
tojų reikalams. 

Kad ilgiau Lietuvos mokykla nebegali tesėti be toko laikraš- 
čio, nebetenka dėl to daug kalbėti: jo reikalas visų juste jun- 
tamas. 

Kiekvienos tautos mokyklos, kaipo gyvos, besiplėtojančios vi- 
suomenės įstaigos, nuolat susiduria su daugeliu gyvenimo klau- 
simų, kuriuos šiaip ar taip reikia išrišti. 

Lietuvos mokyklos, tik tebepradedančios gyventi tikruoju sa- 
vo gyvenimu, jau šiandien yra atsidūrusios priešais neapmato- 
mą daugybę tokių klausimų. 
ateityje iškilsiantiems klausimams ir skiriama „Lietuvos mo- 
kykla". 

„Lietuvos mokyklos" uždavinys — statydinti Lietuvos mokyk- 
lą ant tikrai tvirto pagrindo, kurio niekas daugiau jau nebeiš- 
griautų, plėtoti ją visais sveikais dorais ir žmoniškais krypsniais. 

Tuo tikslu, trumpai tariant, „Lietuvos mokykla“ gvildens visus 
auklėjimo, mokymo ir organizacijos klausimus visų esamų ir bū- 
simųjų Lietuvos mokyklų. 

Be teoretinio principų gvildenimo, „Lietuvos mo- 
kykla" teiks ir praktikos pavyzdžių, kaip tuos princi- 
pus taikinti gyvenimui. 

Rūpindamasi Lietuvos mokyklos dabartimi bei ateitimi, „Lie- 
tuvos mokykla“ neužmirš taip pat ir jos praeities, dėdama mo- 
kymo bei auklėjimo istorijos žinių. 

Vaisingai ir visuomenei naudingai pradėtąjį darbą varyti 
„Lietuvos mokykla“, suprantama, įstengs tiktai palaikoma ir pa- 
dedama tos pačios visuomenės. 

Tatai visi draugai mokytojai bei mokytojos visų jau esamųjų 
ir dar būsimųjų Lietuvos mokyklų ir visi Lietuvos inteligentai, 
kuriems rūpi Lietuvos mokyklos gerovė ir klestėjimas, kviečia- 
mi padėti „Lietuvos mokyklai“ pirmiausia savo raštais. 

Ir taip pat visi prašomi remti „Lietuvos mokyklą“ ir pinigais, 
platinant ją mokytojų ir kitų inteligentų tarpe. 

Nė vienas Lietuvos mokytojas ar mokytoja tenepasilieka be 
„Lietuvos mokyklos" | 

Nė vienas Lietuvos inteligentas tenepamiršta Lietuvos mo- 
kyklos reikalų, atsispindinčių „Lietuvos mokykloje"! 

„Lietuvos mokyklos“ leidėjui negalvoj turėti iš leidimo me- 
degiško (materialaus. — A. V.) pelno, bet būtų taip pat neteisin- 
ga ir nebepakeliama, jei visos leidimo sunkenybės nugulių tik 
ant jo vieno. 

Jis betgi tvirtai pasitikėdamas Dievo ir Lietuvos visuomenės 
pagelba drąsiai pradeda tąjį, ypač šiais laikais, nelengvą darbą, 
vildamasis jį esant naudingą mūsų tėvynei Lietuvai, turinčiai 
susilaukti geresnės ateities. 

Tat, darban! 


Vivere non necesse, laborare necesse! 
Leidėjas" "5, 
Apžvelgsime P. Dovydaičio straipsnius „Lietuvos mokyklo- 
je", pateiksime šio žurnalo pirmųjų numerių struktūrą, pagrindi- 

nį dėmesį skirdami „Lietuvos mokykloje“ istorine tematika 
spausdintiems straipsniams. Nebus paliktos nuošaly istorijos pro- 
gramos, istorijos vadovėliai bei jų recenzijos ir kitos istorijos 
dėstymo bei mokymo problemos, su kuriomis nuolat susidurda- 
vo tų dienų istorijos mokytojai. Išskirtinis dėmesys istorijai ski- 
riamas todėl, kad ir pats P. Dovydaitis istorines žinias laikė svar- 
biausiu visų kitų mokslų pagrindu. Tik P. Dovydaičio istorizmo 
kryptis buvo visiškai kita: užuot ieškojus patriotinių paskatų 
praeityje, jam rūpėjo purenti dirvą ateičiai — atsikūrusios Lie- 
tuvos mokslui 78, 

Tai, ko troško redaktorius, tapo ir „Lietuvos mokyklos" tikslu 
per visą šio žurnalo gyvavimo laiką. Nes ir vėliau, žurnalą re- 
daguojant kitiems, ant P. Dovydaičio padėto tvirto „Lietuvos 
mokyklos" pamato buvo statomas aiškus ir šviesus katalikiškos 
pedagogikos rūmas, „Lietuvos mokykloje“ buvo išlaikomos svar- 
biausios kryptys: teorinių ir praktinių žinių skleidimas, nepalie- 
kant nuošaly ir pedagogikos aktualijų. 


Svarbiausios „Lietuvos mokykloje“ nagrinėtos temos, istorinės problemos 


Aktualiausios „Lietuvos mokyklos“ temos daugiau ar mažiau 
nagrinėtos jau pirmuose žurnalo numeriuose. Peržvelgsime pir- 
mųjų „Lietuvos mokyklos“ numerių struktūrą. 

Jau pirmajame žurnalo numeryje (Nr. 1—2) — kitaip ir nega- 
lėjo būti — įdėta laikinoji mokymo programa „Saulės“ gimnazi- 
jų priešklasiui, I, II ir III klasėms "7. Pats redaktorius P. Dovydai- 
tis susirūpinęs ne tik istorijos programomis, bet ir vadovėliais "š. 
Diskutuojama dėl „Ateityje“ siūlomo ir kai kur vartojamo ter- 
mino „skaitlius“ tikslingumo, pritariama vilniečių vartojamam 
„Skaičiaus“ terminui '?. Šiame numeryje aptariami pedagogikos, 
matematikos ir geografijos vadovėliai *?. 

Kun. P. Martišius siūlo pertvarkyti mokslo metų eigą pra- 
dinėse mokyklose: „Lietuva — žemdirbių šalis. Tokiai šaliai ge- 
riausia tiktų šitoksai mokslo sutvarkymas pradinėse mokyklose: 
metai skirstoma dviem mokslo pusmečiais: žiemos ir vasaros. Žie- 
mos pusmetis nuo lapkričio 1 dienos ligi balandžio 30 dienos, 
vasaros — nuo gegužės 1 ligi spalio 31 dienos. Pusmetį besimo- 
kindamas vaikas baigia vieną skyrių, ištisus metus besimokin- 
damas baigia du skyrius. Vaikams ir mokytojams pasilsėti: žie- 
mos pusmetyj, pradedant pusmetį ir jį baigiant, po savaitę; Ka- 
lėdoms ir Velykoms taip pat po savaitę; vasaros pusmetyj — vi- 
durvasaryj pačiuose karščiuose ir darbymetėje — ištisą mėnesį, 
gal nuo liepos 15 ligi rugpjūčio 15 d." *! P. Martišius aiškina to- 
kio suskirstymo gerumus, aptaria ir būsimus sunkumus: „Bus ir 
nepatogumų, reikės daugiaus mokintojų, o jų per daug dar ne- 

turime; reikės didesnių namų, reikės daugiau išlaidų. Ir moky- 
tojams darbo bus daugiau. 

Mokytojų daugiaus priruošime primokinsime, mokyklų prista- 
tysime, daugiaus išlaidų surasime, mokytojams už ilgesnį darbą 
gausiau užsimokėsime, bet paisant didžiausio patogumo, kad visi 
mūsų šalies vaikučiai be didelio vargo galės išeiti bent pradinės 
mokyklos mokslą, turėtų priduoti mums noro paisyti visokių ne- 
patogumų, by tik tąjį tikslą pasiekus“ $2. 

P. Dovydaitis siūlo lietuvių gimnazijas vadinti ne vidurinė- 
mis, o aukštesniosiomis mokyklomis ir tai argumentuotai pagrin- 
džia ŠS, 

„Mokslas daug gali, geografija — pasaulį nugali“, — tai vokie- 
čių mokslininkų lietuviškai perfrazuotas priežodis. Be abejo, 
norint pasaulį nugalėti, reikia jį pažinti. Geografijos mokslo są- 
voka, auklėjamoji šio mokslo reikšmė bei nauda aiškinama 
straipsnyje, skirtame geografijai 3“. Nes „gaila, kad lietuvių pa- 
lyginus mažai tesirūpinama šiuo mokslu. Šiais laikais juo nesirū- 
pinimas yra tiesiog pragaištingas visai mūsų tautai. Kad taip ne- 
bebūtų, tai pirmučiausia mes, mokytojai, turim uoliau mokyti 
geografijos mokyklose, jaunimo vakariniuose kursuose ar kur 
kitur" 89, 

Žurnale teikiama informacija apie laikraščiuose aptariamus 
įvairius mokyklų reikalus 5, apie mokyklų ir mokytojų gyveni- 
mą 7, pateikiamos mokslo, dailės ir literatūros naujienos 5. Pra- 
dėtos spausdinti L. Weniger'o „95 seno gimnazijos mokytojo te- 
zės“ 59, nes jos „labai įsidėmėtinos ir lietuvių gimnazijų vedėjams 
bei mokytojams“ *?, 

Šis žurnalas labai pravertė istorijos mokytojams, nes „Mo- 
kymo pavyzdžių“ skyrelyje pateikiamas P. Dovydaičio parengtas 
Rytų istorijos darbas (apie tai plačiau dar kalbėsime). 

Be P. Dovydaičio, mokymo pavyzdžius rengė ir kiti autoriai, 
Antai nuo 1918 m. Nr. 5—6 pradėta spausdinti K. Bizausko „Žod- 
menė bei literatūros teorijos“ antroji dalis?!. 1919 m. „Lietuvos 
mokyklos“ mokymo pavyzdžiai skirti psichologams: „Iš empyri- 
nės psichologijos“ ?2, „Iš racionalinės psichologijos“ ** ir „Iš ele- 
mentarinės logikos“ ?1 ir t.t. 

Mokyklose istorijos mokytojams labai trūko ir dokumentinės 
medžiagos. 1928 m. J. Mičulis parengė L. P. Kornilovo atsimini- 
mus apie rusų alfabeto įvedimą į lietuvių kalbą“. Dokumentą 
paėmė iš 1901 m. „Ruskoje dielo v sieverno Zapadnom kraju“. 
Tai 1864 m. dokumentinė medžiaga; kadangi ji mažai žinoma, 
pateiksime ją visą. 

„Įvesti rusų kalbos alfabetą į lietuvių kalbą pastūmėjo ši pro- 
ga. 1864 m. vasario mėnesį Juškevičius, auditorinės mokykles 

Petrapilyje inspektorius, žemaičių kilmės, gimęs Kauno guberni- 
joj, sužinojęs, jog aš paskirtas Vilniaus mokslo apygardos glo- 
bėju, pateikė man savo rusiškai žemaitiškos gramatikos rankraš- 
tį, kuriame žemaitiški žodžiai buvo parašyti lotynų alfabetu. Ži- 
nodamas, jog daugelis pradžios mokyklų mokytojų rusų yra ne- 
susipažinę su šiuo alfabetu, aš paprašiau Juškevičių, ar jis nega- 
lėtų pritaikyti žemaičių kalbai rusų alfabetą? Juškevičius šį su- 
manymą pripažino pilnai įvykdomu ir naudingu rusams ir žemai- 
čiams, ir ėmės darbo. Po kelių dienų jis atnešė kelis savo grama- 
tikos rankraščio lapus, kuriuose žemaitiški žodžiai buvo rašyti 
rusų alfabetu. Jis manęs tada prašė priimti jį tarnybon į Kauno 
guberniją, prižadėdamas sustatyti ir atspausdinti savo rusiškai 
žemaitišką gramatiką ir skaitymo knygą pradžios mokykloms. 

Atvykęs tarnybon į Vilnių 1864 m. aš parodžiau Muravjovui 
Juškevičiaus rankraštį. Šis pagyrė Juškevičiaus mintį ir darbą, 
bet nepriėmė jo mokslo tarnybon Kauno gubernijoje, nes čia 
jo tikras brolis buvo kunigu ir buvo pasižymėjęs lotynišku fa- 
natizmu. Muravjovui leidžiant, aš pasiūliau Juškevičiui atvažiuo- 
ti į Vilnių sustatyti rusiškai žemaitišką gramatiką ir skaitymo 
knyga, bet Juškevičius nesutiko ir tuo būdu tai neįvyko. Po kiek 
laiko Muravjovas gavo laišką iš Varšuvos nuo N. A. Miliutino, 
kuriame jis rašė, kad Varšuvos vyriausias mokyklos lektorius 
Mikutskis apsiimąs sustatyti ir spausdinti žemaitiškus elemen- 
torius ir knygas rusų alfabetu pradžios mokykloms. Muravjovui 
sutikus, Mikutskis atvažiavo šiems darbams dirbti į Vilnių. 

Vilniuje buvo sudaryta atskira šių asmenų komisija: 1) že- 
maitiškų knygų cenzoriaus protojerėjo Petkevičiaus, lietuvių 
kilmės; 2) Mikutskio, žemaičio; 3) vieno Kauno mokyklų moky- 
tojo, žemaičio Ivinskio; 4) vienintelio visame šiaurvakarių kraš- 
te rusų žmogaus, gerai mokančio žemaičių kalbą, buvusio moky- 
tojo Krečinskio. Pirmoji rusiškai žemaitiška knyga vardu „Rusko 
Zmudskij Bukvar“ (Abėcėlė žemaitiška lietuviška) buvo atspaus- 
dinta Vilniuje 1865 m., rodos, 6000 egzempliorių skaičiuje. Iš jų 
1000 egz. buvo palikta Vilniaus pradžios mokyklų direkcijoje, o 
5000 egzempliorių pasiųsta Kauno direkcijai. Po dviejų dienų aš 
gavau iš metropolito Juozo Siemaško kunigo Petkevičiaus rašte- 
lį, kuriame pastarasis nurodė į tai, kad elementoriuje Mikutskio 
straipsnyje „Rusų tautos krikštas prie šv. Vladimiero“ pasaky- 
ta, jog Vladimieras ir rusų tauta priėmė grekišką tikėjimą; žo- 
dis grekiškas turi garsinį panašumą į „griešnas“, tai Pet- 
kevičius pareiškė baimės, kad kunigai pasinaudos šiuo garsiniu 
žodžių panašumu ir suvedžios tamsios tautos protus. Jis pasiūlė 
pakeisti žodį grekiškas tikėjimas į krikščioniškas. 

mas, kad jį išsiųs į Sibirą. Tačiau dalykas jam baigėsi laimingai. 
Muravjovui įsakius, iš visų 6000 žemaitiškos abėcėlės egzemp- 
liorių buvo išpjauti lapai su nelemtu žodžiu „grekiškas“, o vieton 
jų įklijavo į elementorius kitus atspaustus lapus su žodžiais 
„Krikščioniškas“. 

K. P. Kaufmanas labai prijautė žemaitiškų knygų rusų šriftu 
leidimui. Krečinskui buvo pavesta sustatyti ir atspausdinti Vil- 
niuje pirmą rusiškai žemaitišką kalendorių, jis sustatė ir išleido 
gramatiką, maldaknyges, evangeliją ir kantičkas. Visos šios že- 
maitiškos knygos atspaustos rusų alfabetu ir išsiuntinėtos į visas 
Kauno gubernijos mokyklas ir į lietuviškus Vilniaus gub. ap- 
skričius“. 

1919 m. „Lietuvos mokykloje“ aptariamos įvairios mokyklos, 
įvairių dalykų mokymas skirtingo tipo mokyklose. Pateikiamas 
net Vilniaus universiteto Statutas, specialiųjų mokyklų projek- 
tai, įstatai, programos. Išspausdintas išsamus M. Reinio straips- 
nis „Sąmonės psichologijos, pažinimo teorijos ir pedagogijos 
žvilgsniu“ ?9. Galima sakyti, kad ir mokymo pavyzdžiai psicholo- 
gams, išspausdinti tame pačiame žurnale, yra parengti M. Reinio. 
M. Reinys —vienas pirmųjų psichologų, kurį su P. Dovydaičiu 
siejo bendri dvasiniai ryšiai, savo straipsniais aprūpinęs visus 
P. Dovydaičio redaguojamus žurnalus, kaip ir P. Dovydaitis rū- 
pinęsis pedagogų padėtimi, negalėjęs neateiti į pagalbą mokyto- 
jams. 

Tų metų „Lietuvos mokykloje" išspausdintas M. D. inicialais 
pasirašiusio autoriaus straipsnis „Apie pedagogiją ir auklėjimo 
sąvoką" *7, 

Istorinės problemos žurnale. Nemaža dėmesio „Lietuvos mo- 
kykloje" skirta įvairioms savo krašto istorijos problemoms. Da- 
niliauskas 1920 m. bene pirmasis viešai ragino rašyti mokyklos 
istoriją 9. Visuomenė prašoma paremti šiam darbui sudarytą 
komisiją, siųsti jai kuo įvairesnės medžiagos. Straipsnyje prime- 
nama: „Rusų valstybinė vyrų gimnazija Marijampolėj įsikūrė 
1867 metais. Karo metu šitoji įstaiga buvo perkelta į Jaroslaviį 
ir 1917 metais, lygiai 50 metų sukakus, pabaigė savo gyvenimą. 
Ar šiaip ar taip žiūrėsime į rusų valdžios siekius Lietuvoj, bet 
reikia pripažinti, jog iš Marijampolės gimnazijos yra išėjęs ne 
vienas mūsų tautos gaivintojas, gynėjas ir visuomenės darbuoto- 
jas. Pravartu tad būtų parašyti tosios gimnazijos istoriją, ku- 
roje nušvistų ir rusų valdžios siekiniai ir lietuvių pirmieji 
žingsniai gaivinant savo tautą“, 

J. Strimaičio straipsnyje mokytojai raginami rinkti ir saugo- 
ti tautos turtą, šito jau nuo pat mažens mokyti ir vaikus '9?, nes 
„nelaiminga toji tauta, kuri savo protėvių brangių palaikų ne-, 

laiko brangiais, kuri kilnios dvasios, jautrios, galingos savo pro- 
tėvių sielos turtais, žodžio ir meno perlais maža tesipuošia, maža 
tesididžiuoja“ !?!. P. Strimaičio 1920 m. iškelta mintis skatina mus 
palyginti anas dienas su nūdienos švietimo (ir ne tik jo) būkle: 
„Ik šiol vis gyvenome geresnių laikų vilčia, laisvės trokšdami, 
savo tėvynėje šeimininkų teisės įsigijimu rūpindamiesi. Pagaliau 
kruvinus žingsnius žengdami sulaukėme tos vaizduotėje liūliuo- 
jamos laisvės, tų šeimininkų teisių. Rodos, dabar tai jau pirmas 
dalykas — rūpintis tuo, ko galima veikiai, ilgą iešmą bedrožiant, 
netekti; rodos, šalies švietimo vadovai atkreipė tai pirmų pir- 
miausia akį su savo įstaigomis, mokyklomis ir gelbės tuos nyks- 
tančius, žūvančius tautos turtus“ 102, 

J. Strimaičio mintį tarsi pratęsia J. Elisonas !93. Straipsnyje 
pasakojama apie Panevėžio moksleivių būrelį gimtajam kraštui 
tyrinėti, įo struktūrą, nuveiktus darbus, tokių būrelių svarbą ir 
pageidavimą, kad būtų jų įkurta ir kitose mokyklose. Naujiems 
būreliams autorius negaili patarimų, nurodo praktinės bei teo- 
rinės literatūros (po vieną knygą lietuvių, lenkų ir vokiečių kal- 
bomis bei dvi rusų kalba parašytas knygas). Straipsnyje keliama 
pageidavimų Tėvynės pažinimo komisijai, dirbusiai prie Lietu- 
vos mokslo draugijos Kauno skyriaus, teikusiai reikalingų nuro- 
dymų' ir siekusiai sujungti visos Lietuvos pažinimo darbą. 

Nuolatiniai mokytojų, mokslininkų ir kitų, besirūpinančių 
tautos kultūriniu palikimu, raginimai kaupti ir saugoti kultūrines 
vertybes, rado atgarsių — pradėtos kurti kraštotyros draugijos. 
Apie 1927 m. įkurtą vieną iš tokių draugijų pranešė „Lietuvos 
mokykla" '04, 1927 m. gegužės 15 d. Šiauliuose įvyko Kraštoty- 
ros draugijos steigiamasis susirinkimas, kurio tikslas „pažinti 
gimtojo krašto praeitį ir dabartį, jo gamtą ir kultūrą, taip pat ap- 
saugoti jo senovės liekanas ir istorinę medžiagą“. Planuojami 
uždaviniai buvo suformuoti 10-tyje punktų. Kraštotyros draugi- 
jos steigėjai Šiauliuose: P. Bugailiškis (teisėjas), D. Jasaitis 
(daktaras), J. Sondeckis (burmistras), kun. Lapis, V. Šliogeris 
(gimnazijos direktorius), J. Švambris (apskrities valdybos na- 
rys, K. Ubeika (mokyklų inspektorius) ir dr. J. Bergeris (žydų 
gimnazijos direktorius) 105, 

Dar 1925 m. Panevėžio mokytojų seminarijoje buvo įkurta 
Tautotyros ir senienų rinkimo draugija, kuri sukaupė tiek eks- 
ponatų, kad 1932 m. birželio 5 d. atidarė muziejų. Domėjimasis 
šios draugijos veikla atsispindėjo ir to meto spaudoje !0, 

Mokytojas J. Puodžiūnas ragino susidomėti savų mokyklų 
kronikomis !*7, nes jų rašymas „yra taip pat svarbus, kaip gim- 
tosios senovės tyrimo reikalas, nes šioje srityje dirbant daug ga- 
lima yra padaryti ir mūsų senovės tyrimo darbe“. Šio darbo sri- 

tis Lietuvoje visai apleista, tuo tarpu kitų „kultūringų valstybių 
mokyklose kronikų rašymo reikalas yra seniai sutvarkytas ir jos 
yra gražioje tvarkoje vedamos, ypač kaimų pradžios mokyklo- 
se, nes ten derlingiausia dirva šios srities darbui dirbti". Auto- 
rius akcentavo, kad rašant kronikas dirbama dviem kryptimis: 
tiriama gimtosios vietos senovė ir fiksuojama dabartinė kultūra. 
J. Puodžiūnas nurodė pagrindinius klausimus, į kuriuos turėtų 
atsakyti rašantys kroniką (duomenis, kuriuos būtina įtraukti į 
kroniką). „Mokytojas, rūpestingai rašydamas kroniką, ir pats 
sau turės naudingo darbo, ir daug pasitarnaus mūsų krašto tyri- 
mo reikalui. Dabar dažnai nusiskundžiame, kad neturime tikro 
mūsų praeities ir dabarties kultūrinio vaizdo, kada turėsime su- 
rašytas mokyklų kronikas, tada bus visokeriopos medžiagos mū- 
sų kraštui ištirti ir aprašyti“. 

„Lietuvos mokykloje“ keliamos tautosakos rinkimo proble- 
mos, skatinusios kurti kraštotyros draugijas, rado atgarsį ir vy- 
riausybėje. 1930 m. ji paskyrė Lietuvos universiteto Humanitari- 
nių mokslų fakultetui lėšų tautosakai rinkti ir spausdinti, o prie 
universiteto susikūrė ir ėmė veikti Tautosakos komisija. Ji krei- 
pėsi į visuomenę: 

„Tautosakos komisijos žodis į visuomenę. 
Šiais metais mūsų vyriausybė paskyrė (ir toliau žada skirti) Hu- 
manitarinių mokslų fakultetui mūsų tautosakos rinkimo ir spaus- 
dinimo reikalams lėšų, ir jau prie Humanitarinių mokslų fakul- 
teto įsisteigė ir veikia Tautosakos komisija, kuri grie- 
bėsi tvarkyti jos žinioj beesamą tautosakos medžiagą. 

Įsisteigusios Tautosakos komisijos tikslas ir uždavinys — ne 
tik kodifikuoti ir atspausdinti tai, kas jau yra surašyta iš mūsų 
liaudies lūpų, bet kuo greičiausiai surinkti ir tai, kas dar tebe- 
glūdi nepaliesta mūsų liaudies kūrybos iždyne. 

Tad šiuo Tautosakos komisija kreipiasi į mūsų plačiąją visuo- 
menę, ypač į mokytojus ir mokslus einančią jaunuomenę, nuo- 
lankiai visus prašydama rinkti ir atsiųsti Komisijai visa, ką tik 
kas išgirs iš mūsų liaudies kūrybos perlų. Tenelieka neužrašyta 
nė viena liaudies daina, nė viena jos pasaka, nė vienas jos pa- 
davimas ir t. t. 

Surinktą tautosakos medžiagą siųsti šiuo adresu: Universite- 
tas, Humanitarinių mokslų fakultetas, Tautosakos komisija, Kau- 
nas. 

Tautosakos komisija" 108, 


Tautosakos komisija mokyklų vadovybėms išsiuntinėjo raštus, 
kuriuose akcentavo, kad mokytojai, „būdami glaudžiai susiję su 
liaudimi, nepatingėtų parankioti mūsų tautosakos medžiagos iš 
liaudies lūpų. Už didesnius tautosakos rinkinius Komisija galės 

net šiek tiek atsilyginti jų pateikėjams“. J. Saulius, komentuo- 
damas šį Tautosakos komisijos žingsnį, rašė, kad toks raginimas 
girdimas jau nuo 1905 metų, tačiau tautosakos labai mažai tesu- 
rinkta. Todėl autorius pageidauja ir siūlo surengti įvairiose vie- 
tose vienadienius kursus, kad visi žinotų, kokią medžiagą rinkti 
ir kaip ją klasifikuoti !9?, 

„Lietuvos mokykloje“ ne kartą buvo kalbama apie mokyto- 
jų visuomeninį darbą. Spaudoje keliamas rūpestis dėl mokyto- 
jų atsispindėjo 1928 m. rugpjūčio 22—23 d. Kaune įvykusioje 
Lietuvių katalikų mokytojų sąjungos metinėje konferencijoje !!V, 
Konferencijos rezultatai buvo paskelbti spaudoje: ,,Konferencijos 
dalyviai savo kalbose nurodė, kad jau atėjo laikas mokytojui 
susirūpinti savo pašaukimu liekamą nuo tiesioginio mokyklos 
darbo laiką pirmiausia skirti savęs lavinimuisi, savo darbui to- 
bulinti, darbui mokytojų organizacijose. Pedagoginių klau- 
simų kėlimas ir svarstymas, turi būti vienas iš svar- 
biausių tolimesnio veikimo uždavinių. 

Mokytojui reikia pažangėti, mokytis, nes „didžiausi mokyto- 
jai yra tie, kurie niekad nenustoja mokiniais būti“, sako Dister- 
vegas. Todėl ši konferencija iškėlė atostogų lavinimosi 
instituto steigimo reikalą. Jau ateinančią vasarą vienas ku- 
ris skyrius šio instituto veiks" !!!. 

Tik į priekį žiūrintys, nenustojantys ieškoti naujovių moky- 
tojai gali turėti ir pareikšti savo nuomonę įvairiais pedagogikos 
klausimais. 

„Lietuvos mokykla" supažindindavo pedagogus su įvairių 
programų projektais: 1918 m. jau minėta „Saulės“ gimnazijų lai- 
kinoji programa, 1919 m.— „Švietimo ministerijos pradedamųjų 
mokyklų programa“ !!? ir t.t. Istorikams svarbu ir įdomu buvo 
jau minėta P. Dovydaičio nuomonė dėl istorijos programos, o 
pradedamųjų mokyklų programos projekte — „Krašto mokslo“ 
II skyriaus (p. 168—170) ir TV skyriaus (p. 175—176) programo- 
je pateikiama 16 įsimintinų datų: „„...1200, 1242, 1315, 1386, 
1410, 1569, 1795, 1812, 1831, 1861, 1863, 1904—1905, 1914, 1918, 
1919" 112, 


1935 metais pateiktuose programų projektuose pradžios mo- 
kyklai tarp 10 dėstomų dalykų yra ir istorijos programa IV, V 
ir VI skyriui !'4. IV skyriuje: 26 punktų Lietuvos istorijos trum- 
pas kursas (nuo seniausių laikų iki kalbamųjų metų); V (28 
punktai) ir VI (26 punktai) skyriuje: visuotinės istorijos, dėsto- 
mos neatsiejamai nuo Lietuvos istorijos, bendras kursas. V sky- 
riuje: seniausieji laikai, senovės Rytų šalys, Graikija, Roma, Baž- 
nyčios padėtis, Hanza, Riterių ordinai, Lietuvos valstybės kūri- 
masis, valstybės stiprėjimas, kunigaikščių vidaus ir užsienio po- 

litika, reformacija. Skyrius baigiamas tema „Lietuva Saksams 
viešpataujant (Akcentuoti valstybės anarchiją ir svetimųjų įta- 
kos įsigalėjimą Augusto III laikais). Pijorų mokyklos“. VI skyriu- 
je, nagrinėjant Lietuvos istoriją, analizuojami ir svarbiausi to 
meto įvykiai pasaulyje, turėję įtakos Lietuvos istorinei raidai, 

1939 m. pradinės mokyklos šešių skyrių programos projek- 
te !!5 įstorijai (V ir VI skyriuose) skiriamos 3 savaitinės valan- 
dos '!5, o projekto pastaboje įrašyta: „Istorijos dalykai I—II sky- 
riuose įpinti į aplinkos pažinimą, IH-— IV — į visos tėvynės pa- 
žinimą, o V—VI skyr. turi atskirą programą. Šioje programoje 
medžiaga duodama daugiau sistemingai, tačiau ir čia paliekama 
mokytojui laisvė ją grupuoti ir derinti su kitu einamuoju kur- 
su! 117, 

Projektai sulaukdavo vertinimų ir atgarsių spaudoje. Mano- 
ma, kad 1936 m. pradžios mokyklos istorijos programos projek- 
tas yra pernelyg sunkus: „Iš visų programų susidaro bendras 
įspūdis, kad jos yra per daug perkrautos medžiaga, per daug no- 
rima prigrūsti rimtų žinių 7—13 metų amžiaus vaikams“ !!š, Kri- 
tikuojama istorijos kurso pateikimo metodika: „Istorijos, pana- 
šiai ir geografijos, programa sudaryta koncentriniu metodu. Šitas 
metodas turi tam tikros racijos, kai dalykas kartojamas praslin- 
kus keliems metams, bet jos netenka, kai vieną metą išeitas kur- 
sas vėl kartojamas kitais metais. Tai ypač pabrėžtina istorijai, 
kuri šiuo atveju mums daugiausia rūpi. Pagal projektą, pirmą 
kartą trumpas Lietuvos istorijos kursas einamas IV skyriuje, o 
antrą kartą einamas V ir VI sk. Į antrą koncentrą kas ne kas 
įterpiama iš visuotinosios istorijos... Ruošiant programą neuž- 
tenka suregistruoti vieno ar kito dalyko išeitinius faktus, bet 
juos reikia sujungti taip, kad nebūtų nei loginio, nei metodinio, 
nei materialinio prieštaravimo... Dabartinis projektas iš tikrų- 
jų per daug perkrautas medžiaga. Žmogui, padirbėjusiam kiek 
laiko mokykloje ir pažįstančiam 10-ties metų vaiko protinį ir iš 
viso psichinį pajėgumą, nesunku pastebėti, kad IV skyriaus 
(10-tamečiams) programa yra nedovanotinai per plati, net ne- 
gyvenimiška... Projektui iš tikrųjų reikia didelės revizijos“ !!?, 

J. Mičiulis iškėlė mintį apie Lietuvos pedagogikos istorijos 
programos Mokytojų seminarijoje praplėtimą ir detalizavimą, 
nes šešių temų tikrai neužtenka '?? (Lietuvos švietimo reikalai 
lig reformacijos laikų. Švietimo reikalai reformacijos laikais. Jė- 
zuitai Lietuvoje ir jų mokyklos. Aukštosios mokyklos istorija 
Lietuvoje. Edukacinė Komisija ir jos veikimas Lietuvoje. Vil- 
niaus universiteto laikai). Autoriaus teigimu, kadangi nesą Lietu- 
vos pedagogikos istorijos ir esanti tik Lietuvos mokyklų istori- 
ja, tai reikią kuo plačiau tyrinėti savo mokyklos istoriją, „nes: 

pirma, apskritai tautinio susipratimo atžvilgiu yra geriau, jei su- 
teikiama smulkesnių žinių iš savo tautos praeities. Mokyklų is- 
toriją einant, kaip tik paliečiami gyviausi tautos kultūros reika- 
lai; antra, pasaulinėje pedagogikos istorijoje, susipažinę su žy- 
mesniais pedagogais, jų veikalais, su žymesnėmis pedagogikos 
srovėmis, Lietuvos mokyklų istorijoje susipažinsime su mokyk- 
lų tvarkymo ir gyvenimo praktika, su planų taikymu ir vykdy- 
mu gyvenime; trečia, tik geriau pažinę savos mokyklos praeitį, 
jos didelius trūkumus, galėsime vaisingiau ir gražiau kurti sa- 
vas mokyklas"'!2!, 

Autorius siūlo įtraukti į Lietuvos mokyklų istorijos progra- 
mą keletą temų (redakcija išnašoje įrašė dar tris), pateikia 15 
šaltinių, kur galima rasti minėtoms temoms medžiagos. Suminė- 
jęs ir periodinę spaudą, autorius straipsnį baigia ypač vertingu 
siūlymu: „Metas būtų jau pagalvoti ir apie Lietuvos mokyklų 
istorijos apžvalgą vienoje knygelėje. Mokytojų seminarijoms ir 
mokytojams tokia knygelė yra būtinai reikalinga“ !?2, 

„Lietuvos mokykloje“ buvo kalbama ir apie įvairių dalykų 
vietą mokykloje, apie jų reikšmę. Zenonas Ivinskis nusako dve- 
jopą požiūrį į istoriją: istorija kaip mokslas ir istorija kaip mo- 
kykloje dėstomas dalykas. „Geras istorijos mokytojas iš istorijos 
lauko, kaip sodininkas iš daržo, pasirinks tik pačias geriausias 
gėles, kurios pasitarnautų dorinimo reikalui“ '?š. Viena svarbiau- 
sių dorinimo priemonių, teigė autorius, — pavyzdys, o istorinėje 
medžiagoje jų itin gausu. „„...tik tvirta dora kaip atskirą žmo- 
gų, taip ir tautą stiprina, kad vienybė yra didelė jėga, kuri įvei- 
kia didžiausias kliūtis“ 124. Istorija prieš mūsų akis iškelia galin- 
gas kovas praeityje, pasiaukojimą, kilnumą. Visos šios dory- 
bės „gali sužadinti panašius jausmus ir palenkti valią, nes vaikas 
visuomet yra linkęs susižavėti didelėmis asmenybėmis, karžy- 
giškais darbais“ 125. Tačiau mokytojas skirtingo amžiaus vaikams 
turi surasti skirtingus perteikimo būdus. 

Autorius nepalieka nuošalyje religijos. „Šalia dorinimo, isto- 
rijos dirvoje galima rasti daug dalykų ir mokiniams sutvirtinti 
religijoje. Iš tikrųjų visuotinoje istorijoje yra nemaža katastro- 
fų bei įvykių, kurie pereina paprasto žemiškojo gyvenimo ribas. 
Staiga pasirodo Galingas Dievo pirštas ir stumia galinguosius 
nuo sostų, visai juos pažemindamas“ !*, Autorius, pateikdamas 
gausybę pavyzdžių, akcentuoja, kad tik istorijos dirvoje galima 
gauti impulso patriotiškiems jausmams. Z. Ivinskis nuosekliai 
įtvirtina minti, kodėl istorijos mokslą reikia skirti prie etiškųjų 
mokslų: „Istorija gi, be savo intelektuališkos naudos, netiesio- 
giai veikia valią: ją žadindama ir keldama visas mokinio dvasios 
pajėgas. Aiški išvada, kad istorijos mokymo tikslas niekuomet 

negali būti tik inventoriškas faktų bei įvykių žinojimas. Štai 
kodėl istorija yra priskiriama etiškiems mokslams“ !?7. . 

Tik viename „Lietuvos mokyklos“ numeryje įdėtas temos 
„Vilnius“ (Tėvynės pažinimo pamoka lil pradžios mokyklos sky- 
riuje) planas ir aprašyta pamokos eiga 128, Skaitant pamokos ei- 
gą, jaučiama, kaip mokytoja, pasinaudodama jau ankstesnėmis 
vaikų žiniomis, geba visus įtraukti į naujos temos nagrinėjimą. 
Šią pamoką, rašo autorė, jos eigą turėtų gerai išstudijuoti ne tik 
pradinių, bet ir kitų klasių mokytojai, dėstantys istoriją. Meilė 
gimtajam kraštui, pasididžiavimas kultūrinėmis vertybėmis, isto- 
rinio mąstymo ugdymas aiškia gija eina per visą pamoką. Mo- 
kytoja, supažindindama su kiekvienam lietuviui brangiomis Vil- 
niaus vietomis, apžvelgusi Gedimino kalną, pereina prie Aušros 
Vartų. Štai kaip mokytoja aiškina Aušros Vartų fotografiją: 
„Tas paveikslas yra toks didelis, kad pro stiklo langą, kurį jūs 
čia matote, jis aiškiai matosi ir gatvėje. Kadangi koplytėlė yra 
labai maža, tad žmonės meldžiasi gatvėje. Ši gatvelė yra labai 
rami, nes visi, kurie ja eina, laikosi tyliai ir rimtai, tuo pagerb- 
dami šią šventąją vietą. Rusų priespaudos laikais į Vilnių, kaip 
ir į kitus Lietuvos miestus, buvo galima laisvai nuvažiuoti, tad 
retas kuris senesnis lietuvis nėra buvęs Vilniuje ir meldęsis Auš- 
ros Vartuose. Ta šventoji vieta nuostabia jėga traukia į save 
kiekvieno lietuvio širdį. Ją su ašaromis akyse lankė mūsų sene- 
liai, svetimųjų jungą nešdami, ją su džiaugsmo ašaromis akyse 
ir dėkingumo kupinomis širdimis lanko dabar laisvos Lietuvos 
sūnūs ir dukros. Tai ir mes, nuvažiavę į Vilnių, kam eisime pa- 
dėkoti už mūsų laisvąją sostinę? 

— Aušros Vartų švenčiausiajai Dievo Motinai!“ 129, 

Studentas K. Barkauskas Lietuvos universiteto Teologijos-filo- 
sofijos fakulteto Filosofijos skyriuje per visuotinės istorijos 
mokslo pratybas skaitė referatą „Istorijos mokslo reikšmė“, ku- 
rio dalis buvo išspausdinta „Lietuvos mokyklos" 1924 m. knygo- 
je 0, Pažymėdamas, kad „istorija vaidina svarbią rolę protinimo 
bei auklėjimo srityje ir praeities duomenims taikyti gyveni- 
mui" *!, autorius analizuoja teorinę bei dvasinę istorijos moks- 
lo reikšmę — kokią reikšmę ji turi protinimo bei dorinimo atžvil- 
giu. Antroji dalis, kurioje turėjo būti kalbama apie praktinę is- 
torijos mokslo reikšmę vyriausybei, įstatymų leidėjams, kiekvie- 
nam piliečiui, karo vadovybei ir visuomenei, dėl neaiškių prie- 
žasčių liko neišspausdinta, 

Galima manyti, kad studentų referatai paskatino ir mokyto- 
jus ieškoti efektyvesnių mokymo metodų. E. Staniulis 1925 m. 
siūlė vyresniųjų klasių mokiniams rašyti referatus !??. Tokie re- 
feratai turėtų pratinti mokinius tinkamai naudotis šaltiniais. 

E. Staniulis rekomenduoja autorius bei leidinius ne tik Lietuvos, 
bet ir senovės, vidurinių amžių ir naujųjų amžių istorijos kurs 
sams, aiškina, kaip pasirinkti esamuose šaltiniuose reikalingus 
tekstus. Mini taip pat ir rusų kalba išleistas chrestomatijas. 

Kad mokiniai geriau suvoktų istoriją, Z. Ivinskis primena ke- 
letą dėstymo būdų 93. Pamoka turi būti „aiškiai, paprastai ir tei- 
singai gyvu žodžiu pateikta“. Kiekvieną paminėtą vaizdingumo 
priemonę autorius detalizuoja: 

„Gyvai ir ryškiai mokytojas pasakoja tada, kai moki- 
niui gyvai prieš akis atsistoja perstatomieji asmenų ar kitokių 
įvykių vaizdai ir kai jis jaučia, lyg visa tai būtų pats matęs ar 
pergyvenęs“ 134, Z. Ivinskis siūlo, kaip to vaizdingumo siekti. 

„Paprastumas reikalauja, kad nebūtų teikiama tokių 
žodžių ir sąvokų, kurie tuojau yra reikalingi pasiaiškinimo. .. 
Paprastumas kaip tik reikalauja, kad būtų pasakojama aiškiai 
konkretizuojant" 135, ' 

Mokytojas turi būti gerai susipažinęs su iškalbos dėsniais, ne- 
turi pamiršti atitinkamos veido išraiškos ir judesių, vengti per- 
dėjimų. Bet taip pat neturi pamiršti, kad „faktų teisingumas ir 
iš jų daromų išvadų atitikimas kritiškojo mokslo reikalavimams 
yra pagrindinis istorijos mokymo reikalavimas“ 138, 

Z. Ivinskis kalba ir apie kitas (daiktinės) vaizdingumo prie- 
mones: žemėlapius, šaltinius, eiles, paveikslus. Prie žemėlapių 
skyriaus priskiria senų miestų, mūšių vietų, pilių, kelionių pla- 
nus, brėžinius, reljefus. Neturint šių vaizdumo priemonių mo- 
kykloje, Z. Ivinskis siūlo piešti lentoje kreida. 

Autorius ypač akcentuoja šaltinių reikšmę: tai kronikos, me- 
muarai, dienoraščiai, dainos, priežodžiai. „Pedagoginė jų verty- 
bė yra didelė, nes epinis ir individualus pobūdis, smulkmenos, 
vaizdinga ir tiesioginė kalba mokiniui suteiks apie kalbąmąjį da- 
lyką aiškumo ir sudomins" 137, 

Praktinei pedagogikai istorikams skirtas išsamus S. Sužiedė- 
lio straipsnis, kuriame rašoma, kad istorijos pamokose būtina 
panaudoti ir grožinę literatūrą kaip vaizdingumo priemonę. Aiš- 
kinama, kokius grožinius kūrinius parinkti ir kaip juos panau- 
doti '38, Šis straipsnis remiasi autoriaus 1936 m. Palangoje istori- 
jos mokytojų kursuose skaitytu pranešimu praktiniais istorijos 
dėstymo klausimais. S, Sužiedėlio nuomone, grožiniai kūriniai 
„padeda geriau pajusti praeities dvasią. Juk istorijos mokyto- 
jas turi tarytum du uždavinius: atskleisti praeities: uždangą ir 
įkaitinti mokinius tėvynės, karžygiškumo ir dorybės meile. Ant- 
rąjį uždavinį vien grynomis mokslo spekuliacijomis ne visada 
galima įvykdyti, kaip lygiai negalima to pasiekti ir perdėtu sen- 
tėvių žygių ir jų pasiaukojimo idealizavimu. Čia reikia tokio 

vaizdaus žodžio, kuris gyvai sietų mokinius su praeities išgyve- 
nimais ir natūraliai žadintų tautinius ir moralinius jų jaus- 
mus“ 139. S. Sužiedėlis nurodo ir didaktines grožinės literatūros 
paslaugas, nes „su gyvu mokytojo žodžių mokiniai pamažu apsi- 
pranta, jo leksikonas išsenka, nustoja savo patrauklumo. Tuo 
tarpu gerai parinktas istorinis vaizdelis prašneka nauja kalba, 
margesniais žodžių niuansais, spalvingesniu stiliumi“ 9, Kadangi 
lietuvių literatūroje nėra gausu grožinių kūrinių istorine temati- 
ka, S. Sužiedėlis istorijos pamokose siūlo naudoti įvairiaspalvę 
mūsų tautosaką. Straipsnyje taip pat pateikiami grožinės litera- 
tūros sąrašai septynioms Lietuvos istorijos temoms bei trims vi- 
suotinės istorijos dalims (seniesiems, viduriniams ir naujiesiems 
amžiams). Dėl pateiktos bibliografijos autorius rašo: „Šis sąra- 
šas, ypač visuotinos istorijos, yra gerai skylėtas. Nepaminėta taip 
pat smulkesni eilėraščiai ir apysakaitės, kurios pamokų metu 
kaip tik geriausiai gali tikti. Pasirinkdamas ką savo pamokai, 
mokytojas turės dar žiūrėti ir mokinių amžiaus. Vienu žodžiu, tai 
yra daugiau padrika medžiaga, kuri reikalauja kiekvieno moky- 
tojo savarankiško apdirbimo“ *!. S. Sužiedėlis analizuoja, kaip 
panaudoti grožinę literatūrą per pamoką, namie bei rengianti re- 
feratus. „Esminis dalykas, — pabrėžė autorius, —kad grožinė kū- 
ryba neliūliuotų mokinių vien vaizdų grakštumu ir patrauklu- 
mu, bet kad ji pabrėžtų ir pagilintų pagrindinę pamokos min- 
ti“ 42. Mokinys turi pajusti ir įsitikinti, „kaip istorija apvelkama 
poezijos rūbu“ !93. Išdėstytas mintis autorius taip reziumuoja: 
„grožinė literatūra neturi istorijos pamokos paversti dailiosios 
kūrybos demonstravimu. Mes naudojamės tiktai rašytojų ta- 
lentų, jų vaizdingumo priemonėmis, bet stengiamės pažinti tik- 
rą istorinę tiesą. Grožinė kūryba duoda istorijos griaučiams tik- 
tai rūbą, kuris susidėvėjo per ilgus amžius ir kurį sunaikino pi- 
lių pelėsiai ir archyvų dulkės“ 144, 

A. Maceina irgi rūpinasi tautiniu auklėjimu mokykloje, jis 
pabrėžia tautos istorijos mokymo svarbą “5, „Kiek tautiškumui 
auklėti turi reikšmės gimtoji kalba,— sako A. Maceina —tiek 
patriotizmui auklėti turi reikšmės tautinė istorija... Kad tauta 
galėtų gyventi ir kurti, ji turi nenutraukti ryšių su savo praei- 
timi, su savo istorija. Ji visados turi jaustis esanti ta pati tauta, 
kuri gyveno, veikė ir kentėjo nuo neatmenamų amžių" 146, 

Kylant kultūrai, pakito istorijos mokymo pobūdis, tačiau 
prasmė išliko ta pati! „Supažindinti naująsias kartas su istoriniu 
tautos likimu ir parodyti, kad šitas likimas tautai yra savas. Tai 
pagrindinis tautinės istorijos mokymo uždavinys, kuris buvo gy- 
vas visais amžiais“ !*7. A. Maceina pabrėžia keturis pagrindinius 
reikalavimus: „Istorija turi būti dėstoma taip, kad mokiniai iš 

tikro pajustų savos tautos istorinį likimą, kad prieš jų akis atsi- 
vertų tautinės praeities vaizdas, kad jie pamatytų dabarties gy- 
venimo ryšius su praeitimi ir kad pasiryžtų pataisyti, kas buvo 
neigiama ir palaikyti bei tobulinti tai, kas buvo teigiama" 14, 
A. Maceina 1939 m. nurodė tautinės istorijos dėstymo spragas 
(deja, jos tebėra tokios pat ir šiuo metu): „Mūsų istorija yra per 
daug supolitinta,— sakė A. Maceina,— mes beveik ištisai girdi- 
me tik apie mūsų valstybės vyrų žygius, apie kunigaikščių ko- 
vas tarp savęs ir su svetimaisiais. Visa tai yra reikalinga. Bet 
kai tuo mūsų tautinės istorijos mokymas ir baigiasi, tai jau ne- 
gerai. Be abejo, mokytojai čia yra mažiausiai kalti. Mes per 
maža turime mūsų kultūros istorikų, kurie ištirtų ne tik politinį, 
bet ir kultūrinį tautos praeities gyvenimą“ *?, A. Maceina sako, 
jog tautinės istorijos negalima dėstyti izoliuotai, ją būtina sieti 
su visuotine istorija, su visuotine kultūros raida. „Mokiniai turi 
pažinti, kokį vaidmenį jų tauta yra suvaidinusi visuotinėje isto- 
rijoje, koks yra josios tautinis pašaukimas, ką ji yra padariusi 
visuotinei kultūrai ir ką dar turi padaryti“ !*?, 

Įvairios istorijos dėstymo problemos nagrinėjamos ir kitų au- 
torių straipsniuose, išspausdintuose „Lietuvos mokykloje“. 

Istorijos vadovėliai „Lietuvos mokykloje“. „Lietuvos mokyk- 
loje“ nemaža vietos skiriama supažindinti skaitytojams su nau- 
ja literatūra bei vadovėliais, ypač istoriniais leidiniais. 

1919 m. žurnalo 145—146 puslapyje išvardijami šie naujai iš- 
leisti istorijos vadovėliai: 

Biržiška M. Lietuvos sukilimas 1794 m. LMDL (Lietuvių 
mokslo draugijos leidinys). 

Klimas P. Lietuvių senovės bruožai. LMDL. 

Ivanovas K. Rytai ir mitai. Vertė K. Jablonskaitė. LMDL, 

Ivanovas K. Senovės istorija. Vertė K. Kepalas. LMDL, 


Viperas R. Senovės Europa ir Rytai. Vertė Esmaitis. 
1 kn. — bendroji dalis. 

Zakševskis K. Vidurinių amžių istorija. Vertė J. Pajau- 
jis. LMDL, 

Kai kurie vadovėliai aptariami, recenzuojami. 

Augustino Janulaičio 1916 m. Vilniuje išleistą 218 
puslapių „Lietuvos visuomenės ir teisės istorijos“ vadovėlį ano- 
tuoja A. Alekna **!. Autorius šią knygą parašė sekdamas 1914 m. 
Lvove išleistu Stanislovo Kutrzebos darbu. Aptariami visi keturi 
knygoje išskirti laikotarpiai, vadinami gadynėmis: I (nuo lietu- 
vių valstybės atsiradimo iki XIV amžiaus pabaigos), II (nuo 1386 
iki 1569 m.), III (nuo 1569 iki 1764 m.) ir IV (nuo 1764 iki 
1795 m.). Reziumuodamas A. Alekna sako: „Nežiūrint viršuje 
paminėtųjų mažmožių, Janulaičio pagamintoji „Lietuvos visuo- 

menės ir teisės istorija“ paliks mūsų raštijoje labai naudingas 
šaltinis Lietuvos valstybės vidujiniam sutvarkymui pažinti“ 152, 

Antano Aleknos 1919 m. Kaune išleistą 270 puslapių su 
4 spalvotais žemėlapiais „Lietuvos istorijos“ vadovėlį aptaria 
Stasys Dabušis 153: „Čia turime mūsų istorijos vadovėlį, autorio 
skiriamą turbūt ir mūsų šių dienų aukštesniosioms mokslo įstai- 
goms. Rašinys prasideda „Lietuvių kilmės tautomis žiloje seno- 
vėje"“ ir baigiasi „Didžiuoju karu“, po kurio eina dar priedėlis 
„Mažoji Lietuva“ ir „Lietuviai Amerikoje“... Vadovėlio kalba 
gyva, sklandi, lengva, nesunki; autorio mokama įmanomai, visai 
suprantamai dėstyti savo mintis mažo mokslo žmonėms. Gaila 
tiktai, kad vadovėly yra nereikalingų, lengvai pašalinamų klai- 
dų“ !**, Recenzentas pasigenda atgimimo laikų įžymiųjų asmeny- 
bių: K. Donelaičio, J. Basanavičiaus, V. Kudirkos !**, 

M. Biržiškos 1919 m. Vilniuje išleistą 109 puslapių ir per 
70 paveikslėlių turintį „Lietuvos istorijos pradžiamokslį“ apibū- 
dina Dbš. (galbūt S. Dabušis) inicialais pasirašęs autorius !59. Ra- 
šoma, kad šio vadovėlio tikslas „padėti mokytojui paversti isto- 
rijos pamoką gyvu istorijos darbu“. Tuo tikslu autorius stengiasi 
istoriją pritaikyti prie vaiko galvosenos ir turimų žinių 7. Re- 
cenzentas nagrinėja abi dalis: „Dabar ir seniau“ ir „Kaip gyve- 
no mūsų protėviai (senoliai)". Kai kuriuos iš 11 knygoje esančių 
straipsnelių aptaria detaliau. Kliūva M. Biržiškai ir kritikos: „Kaip 
matote, vadovėlis būtų visai dievotas, tik jojo kalba visai bedie- 
viška — nerasi beveik to sakinio, kur būt visai gražiai taisyk- 
lingai ne tik susakytas, bet ir parašytas“. Kalba, sako recenzen- 
tas, vaikams sunkoka. Dėl to recenzentas kaltina ne Biržišką, 
kuris „aptekęs galybėmis darbų, pats ir negalėjo, ir nemokė- 
jo savo raštų kalbai atsidėti“, bet Lietuvių mokslo“ draugiją !*8, 
Recenzentas pateikia per pusantro puslapio klaidų, nurodydamas 
ir jų taisymus. Recenzentas labai sielojasi, kad tokia kalba pa- 
rašytu vadovėliu jau naudojamasi mokyklose: „Vienoj gimna- 
zijoj, žinau, jau moko iš B-kos „L. ist. pradžiamokslio“, bet kas 
gerbia mūsų gražiausiąjį ir brangiausiąjį turtą — lietuvių kalbą, 
tas jo neįsileis į mokyklą. Mokytojas, žinoma, kur dings, juo 
nesinaudojęs, doresnio neturėdamas, bet vaikam jis rodyti ne- 
sveika. Mokyklos vadovėlių kalbos pavyzdys turi būt visa- 
da — Jablonskio „Vargo mokykla“, „Visuomenės įnamiai“, Me- 
čiaus „Žemės aprašymas“, Balčikonio „Anderseno pasakos“ !*?, 
Vis dėlto recenzija baigiama M. Biržiškos nuopelnų nusakymu: 
„Mūsų tautos vis dar kaip ir nėr susimušusio ir nusistojusio 
tvirtu pagrindu vieneto, vis ji dar tebėra lyg koks iškrikęs 
miškas, smilčių konglomeratas, — mes ją lipdome, jungiame, ku- 
riame ją — mokslu, daile, teatru, literatūra, valstybės darbu... — 
11—722 

sąmoningą, ir šio darbo jau labai daug yra mum nudirbęs įvai- 
riais savo raštais M. Biržiška, tik reikėtų daugiau pasirūpinti 
raštų kalba — didžiuojų mūsų tautos vienybės pagrindu..." 160 

Kun. Antano Aleknos 1919/20 m. Tilžėje išleistą 252 
puslapių su trimis žemėlapiais tekste ir spalvotu žemėlapiu pa- 
baigoje „Bažnyčios istoriją“ (antrasis papildytas leidimas) ano- 
tuoja „Religijos mokytoju“ pasirašęs recenzentas !*!, Jis pažymi, 
kaip sunku rašyti istorijos vadovėlius: „Jei šiaip jau vadovėlių 
rašymas yra sunkus darbas, tai istorijos vadovėlio gimimas yra 
juo sunkesnis, kad, be bendrų reikalavimų, iš jo dar reikalauja- 
ma, kad būtų gyvai parašytas, t. y. kad duotų ryškių vaizdų, ku- 
rie galėtų giliai įsmegt į moksleivio vaizduotę, ir — kad būtų 
pilnas. Tie reikalavimai sunku suderinti su kitu bendru reikala- 
vimu, kad būtų trumpas, trumpais žodžiais duoti ryškus vaiz- 
das — tai sunkus dalykas“ '9*. Recenzentas džiaugiasi, kad auto- 
rius gebėjo įveikti šiuos sunkumus — vadovėlis yra gyvas, turi- 
ningas, remiasi pirmaisiais šaltiniais. „Autoriui visur sekasi rišti 
faktai pragmatiniu ryšiu. Dažnai skyriai baigiasi taip, kad jų ga- 
le padėtas naujo skyriaus grūdas, ir beveik kiekvienas skyrius 
turi trumpą įžangą į pačią fabulą“ '9. Recenzentas šiam autoriui 
(kaip ir kitiems) turi tik vieną pageidavimą,— kad žodis „„Bažny- 
čia“ Dievo įstaigos prasme būtų rašomas didžiąja raide: „Missale 
Romanum to laikosi. Juo labiau priderėtų ir mums“ !**, 

Aleksandro Briuknerio vadovėlį „Starožytna Lit- 
wa", išleistą 1904 m. Varšuvoje, anotuoja Paparonis 19, Šioje kny- 
goje, rašė recenzentas, kiek kritiškiau stengiamasi žiūrėti į Lie- 
tuvos praeitį. Deja, autorius nemokąs lietuvių kalbos, tendencin- 
gai vertinąs kai kuriuos faktus ir ši studija netenkanti mokslin- 
gumo. „Visa gi, kas... dokumentuose senove dvelkia, be jokių 
įrodinėjimų autorius atmeta arba stengiasi įrodyti čia buvus sve- 
timšalių, ypač lenkų, senovės liekanų“ !*6, 

S. Matulaitis. „Lietuvių kalbos istorija“. A. Jakštas šio va- 
dovėlio recenzijoje!9“' kalba apie autoriaus neigiamą nuostatą 
Bažnyčios atžvilgiu: „Daug kur Bažnyčios priešai dažnai išnau- 
doja mokyklą kaipo įrankį savo antireliginei propagandai. Tai 
vykdoma dvejopu būdu: arba jungiant mokslo dėstymą su religi- 
jos pašiepimu bei jos tikslų iškraipymu, arba gaminant bei bru- 
kant mokiniams mokslo vadovėlius, parašytus specialiai antiti- 
kybe dvasia. Katras iš šių dviejų metodų moksleivijai yr pavo- 
jingesnis, sunku pasakyti“ 19, Išsiaiškinęs abiejų minėtų metodų 
žalą, recenzentas analizuoja S. Matulaičio parašytą vadovėlį. Kri- 
tikuoja, kad nesilaikoma metodikos — į lietuvių tautos istoriją 
įtraukta senovės graikų ir romėnų istorija. Istorijos eiga supran- 
tama tik kaip klasių kovos pagrindas. „Bet kadangi klasių kova 

yra p. M-čio mėgstamas arkliukas, tatai nenuostabu, kad jis, 
užuot jojęs į Lietuvą, kur buvo pasiryžęs, nutabalavo Graikijon 
ir Romon" !99, Recenzentas krikščionybės kilmės aiškinimą, rem- 
damasis gausiomis vadovėlio citatomis, motyvavo, kad tai 
„+. + yra ne istorija, ne mokslas, tik gryna istorijos parodija, su 
mokslu nieko bendra neturinti...." !*0 Pateikęs gausių palygini- 
mų ir argumentų, A. Jakštas rašė: „Iš čia matom, kad M-tis su 
savo „pirminiu“ žmogum, nesiskiriančiu beveik nuo „gyvulių“, ir 
pasenusiu animizmu yra paprasčiausia moksle atsilikėlis, peršąs 
seną savo vertės visai nustojusį tavorą ir platinąs pas mus ne 
kultūrą, bet pirmeivišką obskurantizmą... kiekvienas mylįs tiesą 
skaitytojas supras, kad p. Matulaičio vadovėlis yra ne tiek lie- 
tuvių tautos istorija, kiek paties autoriaus filosofijos vulgariza- 
cija. Ši gi filosofija bei p. M-čio pasaulėžvalga, kaipo jokios 
moksliškos vertės neturinčioji, niekam negali būti įdomi ir reika- 
linga" "!. Recenzentas dar pažymėjo, kad šį vadovėlį tik lais- 
vamaniai mokytojai gali „brukti“ gimnazijos mokiniams. 

Recenzijos išnašoje pastabą parašė ir „Lietuvos mokyklos“ 
redakcija: „Neigiamas prieškatalikijos santykis eina raudonu siū- 
lu per visą knygą. Vienašališka, dėl savotiškos tendencijos mo- 
kyklose nepriimtina" !72, 

P. Šinkūnas. „Krašto mokslo sadočėjis (Istorijos pradžia- 
mokslis)“. „Sakalo“ bendrovės 1926 m. leidinys, 120 psl.,— jį ano- 
tuoja Z. Ivinskis !"š, Recenzentas apgailestauja, kad vadovėlyje 
nėra patriotinės šilumos, trūksta vaizdingos kalbos. „Lietuvos is- 
torijos pamokos yra tokios sausos ir pilnos vardų ir kai kur me- 
tų, kad vaikų atmintis nepajėgs gerai įsiminti net reikalingiau- 
sių dalykų“ !7*. Juo labiau kad vadovėlis skirtas pradžios mo- 
kyklos 4 skyriui ir pirmai vidurinės mokyklos klasei. Kritikuoda- 
mas faktų gausumą, nevaizdžiai aprašytą mūsų senovės valdo- 
vų laikotarpį, Z. Ivinskis siūlo vadovėlį patiems mokytojams pa- 
siskaityti — mokytojas ras geros medžiagos Lietuvos priešistorei, 
XVII ir XVIII amžiaus istorijai, o klausimai straipsnelių pabai- 
goje padės paįvairinti pamoką. 

Autorius atsakydamas !"* priekaištauja Z. Ivinskiui, kad šis 
recenzavęs ne antrąjį pataisytą leidimą, o pirmąjį, kadangi au- 
toriai, „leisdami naują laidą, naudojasi patarimais bei savais su- 
metimais ir savo darbus taiso“ "8, Dėl kalbos vaizdingumo, taip 
pat ir dėl patriotinių jausmų P. Šinkūnas pateikia to meto spau- 
doje pasakytas nuomones, priešingas Z. Ivinskio nuomonei. O 
dėl faktų gausumo P. Šinkūnas rašė: „...čia man prikišama tai, 
ko aš labiausiai bijojau. Bemokydamas kelerius metus Lietuvos 
istorijos prad. mok. IV skyriuj, pats labai sirgdavau, kad mūsų 
istorijos vadovėliai prigrūsti metų bei vardų ir parašyti labai 

konspektiškai. Todėl berašydamas vadovėlį visada bijojau, kad 
jis nebūtų konspektiškas ir kad nebūtų padauginta metų bei var- 
dų. Tyčia, kad būt lengvesnis mokiniui mokytis ir mokytojui 
mokyt, jį suskirsčiau pamokomis; kiekvieną pamoką rašiau la- 
bai apgalvojęs, kad ji nebūtų sunki suprasti... Vengė autorius 
ir gausumo vardų bei faktų. Bet galgi jų ir dabar daugoka? Gali 
būti ir taip. Ruošdamas savo vadovėlį kitai laidai, autorius žiū- 
rės jį ir taisys šiuo atžvilgiu atsidėjęs“ !"7. Pabaigoje P. Šinkūnas 
priduria, kad vadovėlis buvęs patvirtintas Švietimo ministerijos 
knygų tikrinimo komisijos. 

Z. Ivinskio atsakymas P. Šinkūnui yra trumpas, pateikiame jį 
visą: „Kaip matyti iš p. Šink. raštelio, Krašto m. vad. autorius 
nebus gerai supratęs mano recenzijos ir jos tikslo. Man rūpėjo 
joje iškelti ypač porą trūkumų, kurie man šį vadovėlį be- 
skaitant krito į akis. Pilno ir bendro knygos įvertinimo iš visų 
pusių aš nedarau. Gal autoriui mano pastabos pasirodė per siau- 
ros ar drąsios ta prasme, kad apie gerąsias knygos puses aš nie- 
ko nesakiau, todėl buvo galima gauti autoriui ne visai palanki 
išvada. Tačiau į recenzijoje iškeltuosius klausimus aš ir dabar 
kitaip nežiūriu, nors autorius ir bandė įrodinėti dviejų vadovė- 
lio recenzentų citatomis. 

Kas mano pasakyta buvo dėl vadovėlio poros trūkumų (pat- 
riotinės šilumos stokos ir dėl pačio faktų dėstymo), galiu tik tą 
pati ir dabar pakartoti. O plačiau apie tai ir dar kas liečia atski- 
rus vadovėlio, dalykus, galime su p. Šinkūnu tik asmeniškai pasi- 
kalbėti, turėdami prieš akis pačią knygą" !*š, 

Esmaitis. „Lietuvos istorijėlė“. Vadovėlis pradžios ir viduri- 
nėms mokykloms. Vilnius, 1931 m. 176 p. Recenzentas P. Šle- 
žas!"? vadovėlio rašymą ir pradžios, ir vidurinėms mokykloms 
prilygina dviejų zuikių medžioklei vienu šūviu. Tokiu atveju 
dažnai nepataikoma nė į vieną. Čia autorius pataikąs į didesnį 
kiškį — vidurines mokyklas. Beveik trečdalį knygos (50 p.) ski- 
ria priešistoriniams laikams. „Tai rodo, kad autoriui trūksta per- 
spektyvos. .. menkai susipažinęs su Lietuvos istorija ir jos prob- 
lemomis.., rašydamas vadovėlį, naudojosi labai pasenusiais šal- 
tiniais... nėra palankus katalikams“ !8?. Recenzentas pateikia 
daug dalykinių klaidų. Kad tuo vadovėliu galėtų naudotis moky- 
tojas, pirmiausia jis turi atitaisyti dalykines klaidas, o tam rei- 
kia sugaišti nemaža laiko. Be to, „kadangi mūsų mokyklose re- 
liginis auklėjimas užima vieną svarbiausių vietų, tai „Lietuvos 
istorijėlė" negali būti rekomenduojama katalikų vaikams“ '8!, 

Doc. Pr. Penkauskas. „Lietuvos istorija“. Vadovėlis 4-am 
pradžios mokyklos skyriui ir 1-ajai vidurinės mokyklos klasei. 
Šv. Kazimiero Dr-jos leidinys. Kaunas, 1931 m. 120 p. Šio va- 


43* PRANO DOVYDAIČIO NUOPELNAI PEDAGOGIKAI 165 


dovėlio recenziją parašė taip pat P. Šležas !8?. Jis pažymėjo, kad 
šis vadovėlis labiau tinkąs pradžios mokyklai, jame mažiau da- 
tų ir vardų, „kas be reikalo neapsunkins mokinių atminties; įsi- 
mintinos datos vadovėly pažymėtos stambiais skaitmenimis“ 183, 
Recenzentas gėrisi iliustracijomis (kai kurias ir kritikuoja), leng- 
vu, paprastu ir aiškiu dėstymu (kartais pasigenda vaizdingumo). 
Deja, vadovėlyje P. Šležas pasigenda ,„...jaunos, entuziazmu 
liepsnojančios dvasios... veik visai neatvaizduotas mūsų valsty- 
bės ribų istorijos bėgyje plitimas, o paskui siaurėjimas. Auto- 
rius per mažai kreipia dėmesio į istorijos asmenų charakteristi- 
kas ir didvyriškų žygių aprašymus“ !84. Recenzentas pamini, kad 
esą ir dalykinių klaidų, „jei autoriui būtų pasisekę jų išvengti, 
tai šiandien turėtume vieną iš geresniųjų Lietuvos istorijos va- 
dovėlių pradžios mokyklai" 185, 

Tris Lietuvos istorijos vadovėlius, išėjusius 1934 m. ir skir- 
tus pradžios mokyklos 4-ajam skyriui arba pirmajai gimnazijos 
klasei, aptaria M. S. J. inicialais pasirašęs autorius 189, 

Kun. A. Aleknos „Lietuvos istorijos vadovėlis“, šeštasis . 
trumpesnysis, pataisytas leidimas. Deja, pažymi recenzentas, jis 
„...„vis dėlto atsiliko nuo kitų istorijos vadovėlių spartaus to- 
bulėjimo tiek žinių, tiek metodo atžvilgiu“ 187. Recenzentas jo 
plačiau neanalizuoja, nes, jo nuomone, vadovėlis netinka nuro- 
dytų klasių mokiniams „dėl trūkumo pirmosios, tarsi, įvedamo- 
sios dalies — senųjų laikų istorinės apžvalgos, per siauro atgi- 
musios Lietuvos aprašymo ir todėl, kad nepanaudotos jokios 
iliustracijos“. 

Doc. Prano Penkausko „Lietuvos istorija“, antrasis pa- 
taisytas leidimas. Recenzentas pažymi labai gerą vadovėlio sa- 
vybę, palengvinančią mokymąsi — „tai svarbesnių datų šalia 
teksto pakartotinas pažymėjimas stambiais skaitmenimis, o var- 
dų ir svarbesnių faktų rašymas riebesniu šriftu“ '8š, Tačiau ir čia 
yra kritikos — per gausiai vartojami ne itin svarbūs vardai. 

Recenzentas džiaugiasi, kad vadovėlyje yra žemėlapių: „Ka- 
dangi neturime Lietuvos istorinio atlaso, pagirtinas autorius už 
įdėtų žemėlapių gausumą (net 7), sudarytų S. Sužiedėlio“ !8?, Ta- 
čiau būtų gerai, kad jie būtų smulkesni bei spalvoti, pageidauja 
recenzentas. 

P. Šležo ir Ig. Malinausko „Lietuvos istorijos vado- 
vėlis“ —- tai kolektyvinio darbo pirmasis leidinys. Šis vadovėlis 
išsiskiria tuo, kad kiekvieno skyriaus pabaigoje yra sudaryti 
klausimai išeitai medžiagai pakartoti ir įtvirtinti. „Šie klau- 
simai, — rašo recenzentas, — palengvina padaryti išmoktų da- 
lykų atkartojamą santrauką ir padeda mokiniui patikrinti pačiam 
savo žinojimą“ !*“, Recenzentas pagiria, kad vadovėlyje svarbes- 

nės datos, vardai ir įvykiai išskirti kursyvu. Teigiamas dalykas, 
kad įvykiai aiškinami priežastingumo principu. Vadovėlio kalba 
lengva, taisyklinga, gausu iliustracijų (apie 40). Vadovėlis ne- 
brangus (2 Lt) — trečdaliu pigesnis negu P. Penkausko. Vadovė- 
lis kritikuojamas dėl per didelės faktinės medžiagos: „78 pusl., 
rašydami apie Lietuvos padalijimą, beveik 1 puslapio straipsnyje 
paminėjo apie 15 atskirų faktų. Reikėtų išsiversti su mažesniu 
faktų (reikšmingų įvykių) kiekiu, arba juos plačiau paminėti" !*!, 

J. Norkus. Istorijos vadovėlis V ir VI pradžios mokyklos 
skyr. „Spaudos fondo“ leidinys. Kaunas, 1936 m. 263 p. Recen- 
zentas Pr. Karalius !9? apžvelgia du istorijos mokymo mokyklose 
metodus: „Ar istorijos mokant reikia sukimšti mokiniui visas 
kondensuotas žinias ir duoti jam pilną, užbaigtą praeities vaizdą, 
ar pakanka pasitenkinti tik pačiais būdingaisiais praeities gyve- 
nimo įvykiais ir vaizdais, perteikiant juos taip, kad jie paveiktų 
mokinį ir visam amžiui liktų kaip neišdildomi pavyzdžiai“ !9š, 
Paaiškinęs pirmojo būdo sudėtingumą, P. Karalius rašo: „Galų 
gale V ir VI skyrių auditorija dar nėra pribrendusi ir visiškai 
nėra linkusi susidomėti grynuoju istorijos mokslu... Ko gi mes 
norim iš 12, 13 metų vaikų, jeigu mes patys dar labai dažnai, 
vartydami bet kurį istorijos mokslo veikalą, su pasigardžiavimu 
įsisiurbiame į petitą, į tą istorijos beletristiką, kur duodami įdo- 
mesni faktai ar įvykių aprašymai“ !*9*. Priekaištą, kad autorius 
per mažai prisitaikė prie savo skaitytojo, recenzentas iliustruoja 
gausiais pavyzdžiais — citatose gausybė faktų, datų yra nepatei- 
sinama metodiniu požiūriu. Taip pat nurodo dalykines klaidas, 
dėl kurių galima visiškai kitaip traktuoti kai kuriuos Lietuvos 
istorijos atvejus. P. Karalius apgailestauja, kad autorius nutylė- 
jęs kai kuriuos Lietuvos istorijai itin svarbius ir įdomius skai- 
čius (pavyzdžiui, ties Kirchholmu 1603 m. Lietuvos etmonas Jo- 
nas Chodkevičius su 3500 vyrų nugalėjo 14200 švedų; 1514 m. 
ties Orša vyr. Lietuvos etmonas K. Ostrogiškis su 20000 vyrų 
nugalėjo 80 000 rusų). P. Karalius sako, kad pirmiesiems krikš- 
čionybės žingsniams autorius turėjęs skirti ne mažiau dėmesio 
kaip Prancūzijos revoliucijai, „juk krikščionybė pasauliui, jau 
ir mokslininko akimis žiūrint, yra davusi, be abejo, daugiau ne- 
gu Prancūzų revoliucija“ '9. Recenzentas primena ir vadovėlyje 
esanti nereikalingą kartojimąsi. Giria už gausias, naujas iliustra- 
cijas, žemėlapius, chronologines lenteles, uždavinius, klausimus, 
nurodytą papildomą literatūrą, nors visam tam reikia metodinio 
patikslinimo. 

„Lietuvos mokykloje“ buvo supažindinama ir su pedagogine 
užsienio literatūra, patariama, kuriais veikalais turėtų naudotis 
istorijos ir visuomenės mokslo mokytojai. 

1925 m. „Lietuvos mokykloje" išspausdintas žymaus istoriko 
Halės universiteto prof. dr. Alberto Ruville, 1909 m. iš protes- 
tantizmo grįžusio į Katalikų Bažnyčią, straipsnis ,,Katalikiško 
istorijos mokslo reikšmė auklėjimui“. Straipsni vertė (sulietuvi- 
no) P. Pakarklis. Reziumuodamas katalikiško istorijos mokslo 
svarbą, A. Ruville rašė: „Iš gerai sudarytos ir tvirtai pagrįstos 
teorijos gali išeiti toks istorijos mokslas, koks yra reikalingas 
pedagogui, t. y. katalikiškai orientuotas istorijos mokslas su vi- 
sais jau nurodytais auklėjimui privalumais" 196, 

Apžvelgtieji istorijos vadovėliai ir mokytojams svarbios pro- 
blemos, nagrinėtos „Lietuvos mokykloje“, rodo, kad žurnalo re- 
daktoriui rūpėjo padėti mokytojams jų praktiniame darbe, to- 
dėl bendradarbiauti žurnale buvo raginami ne tik mokslininkai 
bei istorijos mokytojai, bet ir kiti specialistai, susirūpinę savo 
tėvynės istorija, jos likimu. Aišku, pats P. Dovydaitis negalėjo 
likti šio darbo nuošalyje. Ir šioje srityje jis daug nuveikė, deja, 
jo darbas dar nėra tinkamai įvertintas. 


P. Dovydaičio straipsniai „Lietuvos mokykloje“ 


P. Dovydaičio straipsnių, išspausdintų „Lietuvos mokykloje“, 
tematiką galima suskirstyti į kelias grupes. 

Mokymo priemonės. Gimnazijų darbą sunkino lietu- 
viškų vadovėlių stoka. Todėl P. Dovydaitis 1918 m. pradėtame 
leisti žurnale skyrė specialų vadovėlinės medžiagos skyrių ,„Mo- 
kymo pavyzdžiai“. To skyriaus tikslas buvo palengvinti moky- 
tojų darbą. Jau pirmajame žurnalo numeryje buvo išspausdintas 
redaktoriaus parengtas straipsnis iš Rytų istorijos. 

Vadovėlių recenzavimas. P. Dovydaitis vienas pir- 
mųjų pradėjo išsamiai, reikliai ir griežtai recenzuoti istorijos 
vadovėlius. 

Straipsniai, supažindinantys su įžymiais pedagogais, 
palikusiais ryškų pėdsaką mokslo istorijoje. 

Straipsniai, skirti įvairių dalykų dėstymo metodikai. 

Verstiniai straipsniai bei straipsniai, parašyti remiantis 
Vakarų autorių darbais įvairia pedagogine tematika. 

Mokymo pavyzdžiai. Kaip minėta, jau pačiame pirmajame 
1918 m. pasirodžiusios „Lietuvos mokyklos" numeryje „Moky- 
mo pavyzdžių“ skyrelis pradėtas P. Dovydaičio parengta „Rytų 
istorijos“ publikacija, pritaikyta „Saulės“ gimnazijų III ir VII 
klasių kursui. Publikacija pradedama 31 paragrafu,— tai 1917 m. 
„Ateities“ Nr. 6—9 idėto darbo (1—30 paragrafai) tęsinys. „Rytų 
istorija“ buvo spausdinama „Lietuvos mokyklos“ Nr. 1—2 (P. 1— 
16), Nr. 3 (P. 17-32), Nr. 4 (P. 33—48), Nr. 5—6 (P. 49—52) ir 
Nr. 9—10 (P. 81--96). 68 puslapių publikacijoje pateikiama ne 

tik Egipto, bet ir Priešakinės (Vakarų) Azijos tautų bei valstybių 
istorijos apžvalga. Ši Rytų istorijos publikacija — tai vienintelis 
P. Dovydaičio darbas istorine tematika, išspausdintas „Lietuvos 
mokyklos“ specialiame vadovėlinės medžiagos skyriuje „Moky- 
mo pavyzdžiai". . 

Vadovėlių recenzijos. P. Dovydaitis mielai bendravo su moks- 
leiviais ir išėjęs dėstyti į universitetą. Pedagoginės problemos 
jam visą laiką buvo artimos. Jis rūpinosi leisti vadovėlius bei 
kitas pedagogine tematika knygas. Šį jo rūpestį rodo ir recen- 
zijos. 

Jau 1918 m. „Lietuvos mokykloje“ buvo išspausdintos pirmos 
P. Dovydaičio recenzijos; vienos jų pasirašytos pavarde, kitos 
tik Pr. D. inicialais. Redaktorius kalba apie lotynų kalbos chres- 
tomatijos abi dalis (p. 52—55, 208--213)), apie lotynų kalbos va- 
dovėlį (p. 294—295). Kitos P. Dovydaičio 1918 m. „Lietuvos mo- 
kykloje“ apžvelgtos knygos, parašytos vokiečių kalba, tai Lietu- 
vos geologijai ir paleontologijai svarbi monografija (p. 58), peda- 
goginės literatūros enciklopedija (p. 23—24), pedagogikos isto- 
Tija (p. 204—205), žymių vokiečių pedagogų per 20 straipsnių 
rinkinys mokymo bei auklėjimo temomis (p. 280—281), taip pat 
kitos pedagogines problemas gvildenančios knygos (p. 52, 343 — 
344). Tr vėlesnių metų „Lietuvos mokykloje“ gausu P. Dovydai- 
čio užsienio vadovėlių recenzijų, taip pat pedagogines problemas 
nagrinėjusių užsienio mokslininkų darbų anotacijų. 

Pirmoji P. Dovydaičio recenzija lietuvių autoriui, išspausdin- 
ta „Lietuvos mokykloje“, skirta J. Gobio 1921 m. Šiauliuose 
išleistai 49 puslapių iliustruotai (10 pav.) knygutei „Vaiko sielos 
evoliucija" '*7. Recenzijos pradžioje P. Dovydaitis rašė: „Auto- 
rius, Linkuvos gimnazijos mokytojas J. Gobis, mūsų skaitytojams 
gerai pažįstamas iš straipsnių „Lietuvos mokyklos" puslapiuose. 
Nesitenkindamas tais vienais straipsniais, tas mūsų labai darbin- 
gas bendradarbis dar turi noro ir ištenka pajėgų leist ir atskirų 
dalykėlių. Po jo pirmųjų knygelių „Asmenybės kultūros pagrin- 
dai" (Šiauliuose, 1921 m.), skirtų besimokančiam jaunimui, štai 
čia turim knygeles, kurias autorius stengęsis „Pritaikyt jaunų 
paidagogų reikalui“ !*. Knygelėje apžvelgiamas labai platus te- 
mų spektras: vaiko kūno anatominės ir fiziologinės ypatybės, ju- 
timų evoliucija, jausmų gyvenimo pradžia, kalba ir jos evoliuci- 
ja, vaikščiojimas, vaikų žaidimai, asmenybės išsivystymas, atmin- 
tis. vaikų fantazija, dėmesys, apersepcija, mąstymas, jausmai 
(religiniai, moraliniai, estetiniai, intelektualiniai) ir valia. ,Su- 
prantama, - rašė recenzentas, -— kad lieką ir tokių dalykų ap- 
žvelgt 40 psl. knygelėje galima buvo tik rašant labai konspektin- 
gai. Toks konspektas yra ši knygelė" . P. Dovydaitis, būdamas la- 

bai religingas, be abejo, negalėjo neatkreipti dėmesio į recen- 
zuojamos knygos bei autoriaus požiūrį į religiją. „Vaikas yra 
„animal religiosum“ visa to žodžio prasme, — cituoja P. Dovydai- 
tis J. Gobį, — todėl jis ir privalo būt auklėjamas religinėj dva- 
sioj; bet kas kita su vyresniais... Vyresniųjų klasių jaunimui, 
turinčiam juridinio asmens teises, privalomai brukti tikybos 
mokslas yra visai netikslinga ir nedemokratinga, nes tas lygu 
principui: „Varyt į dangų su lazda“... Pagrindinai įvertinant 
toks p. Gobio nusistatymas galimas bus tik žinant visus jo mo- 
tyvus. ..' 200 

1923 metų „Lietuvos mokykloje“ P. Dovydaitis anotuoja „Per- 
ro pasakas" 20!, Tai J. Balčikonio redaguotas ir taisytas, o J. Jab- 
lonskio perskaitytas mokinių vertimas. Supažindina ir su kelio- 
mis knygelėmis mokytojams ir mokiniams. 

T. Ivanausko 44 puslapių leidinys „Mūsų paukščiai ir mo- 
kykla" (1923 m.) 202; literatūrai skirtas kun. A. Sabaliausko 
išverstas suomių tautos epas ,„Kalevala“ (1922 m.); Herderio kny- 
gų leidyklos (Vokietija) išleistas pedagoginis atlasas — 60 peda- 
gogų paveikslų, atvaizdų, 42 autogramai (autografai), 15 knygų 
antraščių ir kitko, kas paįvairina pedagogikos istoriją. ,,Atsklei- 
dęs šį atlasą, — rašo P. Dovydaitis, — turi prieš save visą pedago- 
gikos istorijos pasaulį nuo Sokrato iki Keršenšteinerio. Jis nau- 
dingas visų tautų pedagogams" 203, 

Išsamią recenziją P. Dovydaitis parašė Juozo Gobio 
1923 m. Šiauliuose išspausdintai 72 puslapių knygai „Visuomenės 
mokslo vadovėlis“, skirtai vidurinėms mokykloms **, „Mokytojas 
Juozas Gobis,— rašoma recenzijoje,— tiek yra energingas vyras, 
jog jis, nesitenkindamas tiktai šio dalyko dėstymu Linkuvos gim- 
nazijoj, brūkš ir pagamino net to dalyko vadovėlį. Jis tatai ne- 
laukė rankų sunėręs, iki kas pakeps gatavą tokį vadovėlį, kad 
paskui, įbrukus jį mokiniams, pačiam tiktai uždavinėt iš jo, nykš- 
čio nagu užbrėžiant, nuo kurios iki kurios vietos jie turi iškalt, 
o iškalę atpasakot. Už tokią energiją jo negalima nepagirti. Tik- 
tai jau kitas klausimas, kaip tas darbas jam pavyko...“ 25 P. Do- 
vydaitis labai nuosekliai supažindina su knygelės turiniu, paro- 
dydamas jo nukrypimą nuo programos: Medžiaga „sudėta visai 
nevadovėliškai, paskubomis, su daugeliu kalbos ir korektūros 
paklaidų, kaip koks paprastas mūsų dienraščių straipsnelių rin- 
kinys“. Kritika užbaigiama taip: „Tokių vadovėlių rašytojams 
lietuvių kalba dar patartina, kad pirmiau jie bandytų rašyt pla- 
tesnį vadovėlį, t.y. aukštesniosioms klasėms, o jau paskui ji, ati- 
tinkamai trumpindami, pritaikytų ir vidurinei mokyklai, o ne- 
sielgtų atvirkščiai“ 6, Atsižvelgdamas i šias pastabas J. Gobis 

1924 m. išleido antrąjį „(Visuomenės mokslo vadovėlio“ leidimą. 
Apie jį dar kalbėsime. 

Labai smarkiai P. Dovydaitis kritikuoja kitą J. Gobio knygą 
„Trumpa auklėjimo istorija“; tai 1923 m. Švietimo ministerijos 
52 puslapių leidinys 297. Į P. Dovydaičio kritiką gyvai reaguoja 
autorius, parašęs aštroką atsakymą 2, sulaukusį taiklių P. Do- 
vydaičio replikų?“, Manau, vertėtų detaliau pažvelgti į šią po- 
lemiką. 

P. Dovydaitis vadovėlio recenziją pradeda griežtu tonu: 
„„-.ir pedagogikos istorijos vadovėlį imtis rašyti jis turėjo drą- 
sos net nečiupinėjęs ir nematęs jokio lemtingesnio to dalyko va- 
dovėlio" 20, J. Gobio įdėtą darbą recenzentas laiko beprasmiu, 
jį įvertina gražiu literatūriniu palyginimu: jei „kas įsėdęs į pra- 
Kiurusią geldą šiais laikais leistųsi Nemunu iš naujo 
Amerikos ieškot, tuo tarpu kai Amerika jau seniai rasta ir jai 
pasiekt šiandien turime nebe kiaurų geldų, o puikių laivų, gy- 
venime tokie geldų vairininkai šiandien būtų pavadinti juokda- 
riais, o literatūroje jų vardas — diletantai"?!!. P. Dovydai- 
tis labai argumentuotai, pagrįstai sukritikuoja J. Gobio darbą. 
Toliau jis nurodo žinomiausią pedagogikos istorijos literatūrą, 
kuria būtina remtis ne tik rašant vadovėlį, bet ir dėstant šį da- 
lyką. 

Apibendrindamas visus knygelės skyrius, recenzentas rašo: 
„--.„nė vienas savęs nepateisina kaipo parašyti be jokios siste- 
mos ir apžvelgingumo, kupini klaidų ir baisaus diletantizmo. 
O jei kur patiekta ir faktingos medžiagos, tai viskas, kaip rusai 
pasakytų: „Piatoje čerez desiatoje“?'!?. Baigdamas recenziją 
P. Dovydaitis pareiškė pastabą ir Švietimo ministerijai: „Kad 
mūsų ligšiolinė Švietimo ministerija jau ne vieną kartą yra iš- 
leidusi visiškai niekam tikusių knygų, tai yra ne naujiena, ir 
apie tai galima pasiskaityti ir pačiame Šv. Ministerijos organe 
„Švietimo darbe“, kame įrodinėjama tų jos išleistų knygų netiks- 
lumas. Bet nuostabu tai, kad šitokiems leidimams mėtomi va! s- 
tybės pinigai, ir už tai tuos ponus leidėjus, atseit Švietimo 
ministerijos Knygų leidimo komisiją, niekas netraukia reikiamon 
atsakomybėn. Ilgiau šitaip neturėtų būt. Literatūros šlamšto tu- 
rime pakankamai ir be valstybinės subsidijos“ ?!š. 

J. Gobio atsakymas labai aštrus, išdidus, arogantiškas: „Jei 
aš vienoj vietoj suklydau, tai dar nereiškia, jog aš diletantas. 
Aure, tuoj nurodysiu, jog gerb. prof. P. Dovydaitis kalbamoj re- 
cenzijoj padarė porą stambių istorinių klaidų, tai aš dabar klau- 
sių, ar aš tas klaidas nurodęs galiu p. D-tį diletantu vadinti ar 
ne?“24 Ir daugiau negu keturių puslapių atsakymą taip užbai- 
gia: „„..p. D-tis savo recenzijos vienoj kitoj vietoj, kryloviškai 

sakant, „žemiau vištų nusileido“ („Slučajetsia i orlam niže kur 
spuskat'sia")..." 29 

P. Dovydaitis motyvuotai ir argumentuotai išgvildena įvairius 
J. Gobio priekaištų niuansus ir savo atsakymą sugrupuoja į 7 
punktus. Išsamiai viską aptaręs, P. Dovydaitis baigia su švelniu 
humoru: „Dėl apuokų, vištų ir k. Šiuos paukštelius, kaipo pada- 
rus, nieko bendro neturinčius su pedagogikos istorija, palikime 
sau jų neliesdami, nes jie niekam nieko pikta nedaro“ 218, 

Gausiausiai recenzijų — net penkias — P. Dovydaitis pateikė 
paskutinius metus savo redaguotoje „Lietuvos mokykloje“ — 
1924 m. Reikia pasakyti, kad šiomis recenzijomis P. Dovydaitis 
užbaigė knygų anotavimą septynerius metus redaguotame „Lie- 
tuvos mokyklos" žurnale. 

Visos recenzuojamos knygos — istorijos vadovėliai: A. Busi- 
102!" J. Gobio?!š, Lunkevičiaus ir A. Vireliūno?!9?, J. T-ko ir 
N. Rubakino 220, 

Recenzuodamas 1923 m. Šiauliuose išleistą antrąjį, pataisytą 
ir papildytą J. Gobio „Visuomenės mokslo vadovėlio“, skirto 
vidurinėms mokykloms, leidimą, P. Dovydaitis cituoja autoriaus 
prakalbos žodžius: „Leisdamas antrą laidą padariau pagrindinių 
pataisų vadovėlio turinyje, kurios kilo iš mano praktikos paty- 
rimo, kalbamąjį dalyką bedėstant, ir iš rimtų mano vadovėlio 
recenzijų“ ?2'. Recenzentas nuoširdžiai džiaugiasi, kad jo pasta- 
bos prisidėjo prie vadovėlio leidimo kokybiškumo: „Jei šio va- 
dovėlio kritikai ir toliau tebeteiks jo autoriui rimtų patarimų nu- 
rodinėdami ir atitinkamos literatūros, o autorius jų, tų nurody- 
mų, tiek pat rimtai paisys kaip ir šį kartą, ir vadovėlio naujų leidi- 
mų reikalas bus toks pat,— tai yra tvirto pagrindo tikėtis, kad 
netrukus turėsime visai gerą kalbamojo dalyko vadovėlį. Ir da- 
bar jis jau yra gana apygeris“ 222, 

Siekdamas, kad autorius tobulėtų, recenzentas pateikia ke- 
letą pastabų, nurodo svarbiausią šios tematikos literatūrą. Sva- 
rios pastabos dėl metodinės vadovėlio konstrukcijos. P. Dovy- 
daičio siūlymais galėtų pasinaudoti ir dabartiniai mokslininkai, 
rašantys vadovėlius: „kad būtų lengvai įkandama menkiems vi- 
durinės mokyklos ir gimnazijos mokinių danteliams“ 23. Taigi 
jokios nuoskaudos, jokio pykčio, tarsi ir nebuvo J. Gobio para- 
šytų P. Dovydaičiui tiekos nemalonių žodžių. Mokslo reikalai, 
vadovėlių tobulinimas P. Dovydaičiui buvo svarbiau už visokias 
asmenines nuoskaudas. P. Dovydaičio krikščioniška moralė jau- 
čiama visoje jo veikloje. (Kaipgi daugeliui ir mūsų reikėtų nu- 
sileisti iš asmeniškos puikybės ir aukštybių!) Tai dar vienas 
P. Dovydaičio krikščioniškos moralės pavyzdžių jo mokslinėje 
veikloje. 

J. T-ko „Mūsų istorijos pradžiamokslį“ P. Dovydaitis be 
užuolankų vadina „makulatūra, kuriai medžiaga sugraiboma iš 
pirmos pasitaikiusios pakampės“ 4. Kritikuoja vadovėlio turinį 
ir tendencingumą — antikatalikišką fanatizmą. Recenzentas taiso 
autoriaus klaidas, nenuosekliai išdėstytą medžiagą. Remdamasis 
autoriaus citatomis, kritikuoja vadovėlį: „Baigdamas savo prieš- 
istorinį ir archeologinį skyrių, autorius atsidūsta: „Daug dar vi- 
sokių gerumų įtaiso žmonės suradę geležį, ugnį (čia išeina, kad 
geležies dirbimas pirmiau atrastas kaip ugnis! — Pr. D.) ir elek- 
trą, tik gaila, kad pats žmogus nepasitaisė ir 
tais gerumais maža kas tegali naudotis (ma- 
no pabr.— Pr. D.)“ (66 pusl.). Taigi čia suskamba tas pats akor- 
das, kuriuo nuo bačkos pradeda savo pamokslą tūlas „svieto ly- 
lygintojas“ 25. Pateikęs gausybę autoriaus klaidų (kadangi jis 
„nesusigraibo net ir naujausiuose Lietuvos istorijos tyrinėjimuo- 
se"), P. Dovydaitis rašė: „Šių pavyzdžių tariuos pilnai pakanka 
apibūdinti šio pradžiamokslio klaidas, tendencingumą ir jo ne- 
pedagogiškumą“ 29. O mokytojas, leisdamas naudotis šiuo vado- 
vėliu, būtų netinkamas pedagoginiam darbui. 

Recenzuodamas A. Busilo vadovėlį „Istorija vidurinei mo- 
kyklai. Priešistoriniai laikai (Pirmykštės kultūros bruožai)", vers- 
tą iš Jakovlevo, Paegi, Viparo ir kt., P. Dovydaitis negaili griež- 
tos kritikos, kai kurias citatas įvilkdamas į humoristinį rūbą. 
A. Busilas --- aritmetikos ir geometrijos vadovėlių pradedamajai 
ir vidurinei mokyklai autorius — ėmė ir parašė istorijos vadovė- 
li, „nors vidurinėj mokykloj tokios istorijos iš jo niekas nepra- 
šė, kadangi Švietimo ministerijos nustatytoj vidurinėms mokyk- 
loms programoj „priešistorinių laikų“ taip eit nereikalaujama“ 227, 
P. Dovydaičiui atrodo, kad beprasmiška net recenzuoti šį veika- 
lą: „Recenzuot tokį veikalą, kaip šitas, kurį gamindamas pats 
autorius sakosi maža sau galvą tesukęs dėl jo vertės, kurį pats 
autorius laiko esant „gal net su daugeliu paklaidų“, yra tai jau 
visai neprasmingas ir nedėkingas darbas. Apie jo „pataisymą“ 
taip pat negali būt kalbos, kadangi jis yra iš rūšies tokių, ku- 
riems pataisyti reikėtų dvigubai trigubai ilgesnį dalyką para- 
šyt“ 228 

Apibūdindamas vadovėlio metodiškumą ir pasaulėžiūrą, 
P. Dovydaitis teigia, kad šis vadovėlis „,...tai toks dalykas, ku- 
riame „negramatnas"“ evoliucionizmas kelia savo pikčiausias or- 
gijas. Kad jų tikrieji autoriai ir jų vertėjas p. Busilas yra visai 
„negramaini“ žmonės, tai pakankamai parodo... pavyzdėliai“ 22*, 
Humoristinis P. Dovydaičio komentaras: „O ar žinot, kokiu links- 
mu būdu žmonės ugnį surado? Ugi įkišo pagalį į ugnikalnį ir 
užsižibino ji. kaip krosnyje balaną arba lempoj šipuliuką! Jei 


> 

netikit, tai pačiupinėkit“ 20, Ir pateikia ištisą pastraipą iš vado- 
vėlio: „Pirmykščiai žmonės ugnies šaltinį veikiausiai bus suradę 
ties ugnikalniais. Ugnikalnių veikimas priešistoriniais laikais bu- 
vo itin smarkus. Verčiantieji vulkanai užliedavo lava dideliau- 
sius žemės plotus. Lava aušdavo, apsidengdavo pluta, bet vis 
dar tebetekėdavo paplūtėje, kurioje darydavo plyšių. Iš tokių 
plyšių labai lengva būdavo pasmailintu pa- 
galiu gauti ugnies Gana buvo iš žingei- 
dumo perdurti tą plutą lazda, kad ji užsi- 
degtų (20 p., pabr. mano.— Pr. D)" I, Šios citatos komenta- 
rą P. Dovydaitis baigia taip: „Tikrai labai būt „žingeidu“ pama- 
tyt, ką darytų, atseit kokį „tancių“ pašoktų patupdyti ant tokios 
plutos ponai Jakovlevai ir Busilai?!“ 222 Visoms recenzijoje pa- 
teiktoms citatoms — pavyzdėliams, o jų knygoje yra begalė, 
P. Dovydaitis suranda taiklių palyginimų. Pagaliau savo recenzi- 
ją reziumuoja: „Bendrai paėmus, viskas čia taip nežmoniškai su- 
jaukta, faktai taip sujovalinti, tiesa su paklaidomis taip suraiz- 
giota, jog joks Salamonas neišnarplios. .. Tokie veikalai, kurie su 
žmonijos kultūros istorijos medžiaga operuoja kaip su kokia 
šiukšlyno mase, kurioj pasikapsčius gali ko reik pasirinkt, o ko 
nereik — paspirt į šalį, o paskui iš tos susikapstytos medžiagos 
vėl daryt savišką šiukšlyną — tokie veikalai patys šiukšlynui te- 
tinka“ 283, 

Lunkevičiaus vadovėlis „Kaip gyventa mūsų senelių 
prosenelių“, išverstas kupiškėnų būrelio (kalbą taisė A. Vireliū- 
nas), 1921 m. išleistas Švietimo ministerijos, apima 144 puslapius, 
iliustruotas 101 piešiniu. P. Dovydaitis, lygindamas šį vadovėlį 
su J. T-ko ir A. Busilo „eleboratais“, pažymi, kad jame „Priešis- 
torijos ir etnologijos „negramatnumo“ yra žymiai mažiau, nors 
ir jose viskas sunarstyta pagal evoliucionistiškų kombinacijų me- 
todą“ 34. Tačiau didžiausias vadovėlio trūkumas — pasenę ir 
naivūs argumentai, dvelkiantys XIX amžiaus antrosios pusės 
dvasia. Recenzentas nurodo netikslią priešistorės laikų chrono- 
logiją ir ypač sielojasi dėl senovės žmonių tikėjimo falsifika- 
vimo: „...visų šių dienų rimtųjų etnologų pagrindinis principas 
šiuo klausimu yra toks: bereligių tautų nėra: visų laikų visos 
tautos yra turėjusios bet kokią religijos lytį. Ir kaip tik kultū- 
ros atžvilgiu vargingiausios, neturtingiausios, senoviškiausios, 
primityviausios tautos, kokiomis yra pirmoj eilėj vadinamieji pir- 
mėjai ir pigmoidai, ir kiti tolygūs, išpažįsta kaip tik visai aiškų 
monoteizmą, tiki į gerą, visagalę esybę aukštai danguje, leidusią 
pasaulį ir žmones, šiame ir kitame pasaulyje atlyginančią už ge- 
rus ir blogus darbus... Tikėjimo į gerą pasaulio Tėvą, kuris vi- 
sa ką leido, esti ir tokiose natūrinėse tautose, kurios šiaip kaipo 

religiją praktikuoja nelemtą mišinį tokių dalykų, kaip protėvių 
kultas, žmonių aukos, žyniavimas ir pan.“ 25 P. Dovydaitis, už- 
baigdamas šio istorijos vadovėlio recenziją, nepagaili kritikos 
ir Švietimo ministerijai, nes „Mūsų senelių prosenelių gyveni- 
mą šios knygelės atpasakoja kai kur iškraipytai, ir visur, kaip 
minėjau, vaizduoja jį tik iš vienos — žiaurios, gyvuliškos, šlykš- 
čios — pusės. Todėl nei vertėjo valstybės pinigų eikvoti joms 
išleisti, nei jos yra tikę mokinių knygynėliams mokyklose. Šitos 
rūšies veikalų ir be Švietimo ministerijos prisidėjimo pakanka- 
mai išleis tam tikros bendrovės, kurių didžiausias uždavinys 
kaip tik ir yra šios rūšies „šviesa“ žmonėse skleisti, kaip antai, 
pirmoj vietoj Šiaulių „Kultūros“ b-vė, paskui Kauno „Varpo“ ir 
kt. O išleidus vėl bus kas pasirūpina ir mokiniams jas įbrukti 
ir be Švietimo ministerijos sušaukiamų mokyklų knygynų kny- 
goms parinkti komisijų nutarimų“ 283, 

Ši P. Dovydaičio recenzija, matyt, kažkuo įžeidė poną K., 
nes jis „Lietuvos žinių“ 150 numeryje, apžvelgdamas „Lietuvos 
mokyklą, vietoj bendros viso numerio charakteristikos mini tik 
tą recenziją. P. Dovydaičio pagrindinį akcentą apie knygos ne- 
tinkamumą ponas K. taip nusako: „Tad ar bereikalingas prof. 
P. Dovydaičio „donosas“ (atsiprašant už svetimą žodį, bet lietu- 
vių dar nesurasta tinkamo savotiško termino) ant tos knygutės, 
nes jos tezai lieka neatremti“ 297. Ponas K. saviškai perteikia 
P. Dovydaičio recenziją, laisvai atpasakotos mintys nėra tikslios. 
Ponas K. pateikė kelias savo mintis dėl religijos ir bandė argu- 
mentuoti, kad neverta ginčytis, ar senovės laukinės tautos tu- 
rėjo religiją, ar ne. Gimnazistai mato, rašė K., — „gana pasi- 
dairyti pas mus, kur ir tarp kunigų atsiranda tokių, kurie neti- 
ki nei į Dievą, nei į velnią, ir neturi nei kokios aukštesnės reli- 
gijos". 

P. Dovydaitis, atsakydamas į tokį išpuolį, siūlo skaitytojams 
patiems palyginti jo recenziją „Lietuvos mokykloje“ su pateik- 
tąja pono K. „Lietuvos žiniose“. Pasekime ramų P. Dovydaičio 
atsakymą: „Paskui, kad p. K. visą jo čia paliestą dalyką per- 
kelia iš etnologijos srities į teologiją, taria etnologijos klausi- 
mams spręsti šiandien nereikiant ieškoti primityvių žmonių ir 
sprendžia tuos klausimus atsiremdamas savo antikuniginėmis spe- 
kuliacijomis — visa tai yra toks p. K. skonio dalykas, dėl kurio 
ką besiginčysi. Bet kad knygų klaidas nurodą recenzentai yra 
jau tuo pat „donosčikai“, tai tas iki šiol dar negirdėta naujie- 
na" 238 

N. Rubakino vadovėlis „Iš tamsios praeities į šviesią atei- 
ti", laisvas vertimas iš rusų kalbos, pasakojimas iš žmonių kul- 
tūrinės istorijos, išleistas 1923 m. Šiauliuose („Kultūros“ b-vės 

leidinys), gausiai iliustruotas (102 pav.), apima 220 puslapių. 

Šio vadovėlio recenziją P. Dovydaitis pradeda akcentuodamas 
ir cituodamas Švietimo ministerijos nurodymą: „Apie šias knyge- 
les mokytojų laikrašty netenka daug rašyti, kadangi apie jas vi- 
si mokytojai žino iš Švietimo ministerijos aplinkraščio pradžios 
mokyklų inspektoriams iš š. m. kovo m. 14 d. Nr. 229, kuriame 
šios knygelės taip atestuojamos: „Šias knygas Švietimo ministe- 
rija randa netinkamomis padorumo ir mokslo žvilgsniais ir prašo 
inspektorius įsakyti pradžios mokyklų vedėjams nepirkti jųjų 
mokyklų knygynams ir esamas išimti tuojau iš bibliotekų apy- 
vartos“ 29, P. Dovydaitis džiaugiasi pakitusiu Švietimo ministe- 
rijos požiūriu į panašių vadovėlių leidimą, nors, kaip jau žino- 
me, ir pati savo lėšomis yra išleidusi ne vieną panašaus pobū- 
džio knygelę. Drąsiai galima teigti, kad tokiam Švietimo minis- 
terijos požiūriui susiformuoti daug įtakos turėjo P. Dovydaičio 
griežtos ir nuodugnios recenzijos. 

Recenzentas, akcentuodamas, kad N. Rubakino vadovėlyje 
dėstomas ne mokslas, bet tam tikro tikėjimo dogmatika, cituoja 
keletą tos dogmatinės logikos punktų ir juos komentuoja: ,5a- 
vo tvirtinimams įrodinėti bent kiek moksliškai, — rašo P. Dovy- 
daitis — autorius nekvaršina galvos nei sau, nei savo skaityto- 
jams. Jis prileidžia savo skaitytojus esant begaliniais durneliais, 
kurie į viską įtikės, ką tik jiems pakiši“ 2, Tam tikro tikėjimo 
dogmas recenzentas iliustruoja tokia citata: 

„Buvo laikai, tamsūs laikai, kuomet žmonėms visur žemėj 
buvo sunku ir nepakenčiama gyventi. 

Rados laikai, geresni laikai, kuomet paliko lengviau ir švie- 
siau žemėj gyventi. 

Bus ir vis artinas tokie laikai, kuomet visi žmonės bus lai- 
mingi ir kuomet pasauly nebus alkanų, nelaimingų ir skriaudžia- 
mų, kuomet žemėj įvyks tiesos ir teisingumo viešpatavimas 
(204 p.)“ 24! 

Kaip autorius įsivaizduoja tų laimingų laikų atėjimo laiką? 

„Ir tik tada, kada visi žemės turtai ir visa, ką Žmonės savo 
rankomis pagamina, bus visos visuomenės nuosavybė, tada tiktai 
bus galas visoms skriaudoms ir turtų padalinimo nelygybei. Ta- 
da nebus nei badaujančių vargšų, nei storpilvių turtuolių. Kiek- 
vienas galės pasiimti tiek, kiek jam reikalinga, o dirbti visuo- 
menei tiek, kiek kas gali“ (164 p.)22, Tai paskutinė P. Dovydai- 
čio citata iš N. Rubakino knygos, po kurios recenzentas neišlaiko 
nesušukęs: „Prie šito beliko tiktai sušukti: „Tegyvuoja komu- 
nizmas!“ ir visai būtų išėję, kaip nuo bačkos“ 3, (P. Dovydaitis, 
kaip ir nemaža dalis to meto Lietuvos šviesuomenės, visa savo 
esybe priešinosi „laimingai“ komunizmo ateičiai, o mes soviet- 

mečio laikais, deja, gana ilgai buvome maitinami rubakinų pa- 
sakėlėmis.). 

P. Dovydaitis praięsdamas mintį apie „laimingą, šviesią atei- 
tį“ rašė recenzijoje: „...komunizmo ir socializmo tikėjimu rei- 
kia palikt guostis jo išpažintojams. Bet kiek tas tikėjimas yra 
be pagrindų ir net juokingas, tai šiandien gali būt ir aklam aiš- 
ku. Rusijos eksperimentai šiandien sutvirtina kitokį tikėjimą, 
tai, būtent, kad žmogaus praeities žvėrintojai tegali įgyvendint 
ir šiuo laiku, ir ateityje tiktai vieną žvėriškumą, baisesnį už kuo- 
met kada galėjusį būti, ir nustumti žmonių gyvenimą į tokį skur- 
dą ir tamsumą, su kuriuo nieko nesulyginsi ir toj žmonių gyve- 
nimo „tamsioj praeity“ 2**. Tai, ką P. Dovydaitis rašė 1924 me- 
tais, visa savo žmogiška esybe jis patyrė pats jau nuo 1940-ųjų 
metų iki kol „laimės“ nešėjų buvo nužudytas. 

Neatsitiktinai tad „Lietuvos mokykloje“ buvo siekiama supa- 
žindinti sų eksperimentiniais „šviesios komunizmo ateities“ re- 
Zultatais, kuriuos, remdamasis Tarybų Sąjungos spauda, perteikia 
Juozas Kralikauskas ?*. Apie sunkią vaikų padėtį taip rašoma: 
„Kas tik pasitaikė — nukniauks. Jie žvalūs ir skarmaluoti. Jie 
gastroliuoja drąsiai, o naktį praleidžia kur pakliūk. Šiuos žulikė- 
lius gaudo ir tremia į specialiai tokiems parengtas stovyklas. Ta- 
čiau kiekvienas toks ištremtasis tik laukia tos laimingos progos, 
kad galėtų iš ten pabėgti ir vėl laisvas sugrįžti į žiburiuotus, vi- 
sokių galimybių pilnus miestus“. Rusų žurnalistai ieško kaltumo 
priežasčių: kaltinamas vaiko polinkis valkatauti, tačiau, kaip ra- 
šė J. Kralikauskas: „dramblys šalia skruzdėlės taip ir liko... ne- 
pastebėtas. Mums aišku, kad čia tikroji priežastis yra ta, jog 
Rusijoj pažeminta moterystė, sugriauta šeima, persekiojamas ti- 
kėjimas, žodžiu — nukirsta svarbiausios socialinio gyvenimo 
šaknys". 

Svarbiausia priežastis, jaudinusi to meto katalikiškąją Lietu- 
vos visuomenę, — dėmesio stoka katalikiškam jaunimo auklėji- 
mui, P. Dovydaičio keliamiems mokyklinių, ypač istorijos, vado- 
vėlių reikalavimams pritarė daugelis žymių mokslininkų: „Mūsų 
katalikai pedagogai, kaip dvasininkai, taip ir pasauliniai, turi vi- 
sų pirma susirūpinti parengimu tinkamų vadovėlių, ypač pradžios 
mokykloms. Dabartinių vadovėlių dauguma iš esmės juk turbūt 
niekuo nesiskiria nuo vartojamųjų bolševikijoje. Juk ir anie 
nesako, kad Dievo nėra. Jie tik ignoruoja pačią Dievybės idėją, 
neduodami augančiam žmogui niekur su ja susidurti, tuo būdu 
sėkmingai atrofijuodami jaunose sielose įgimtą religinį instinktą. 
Tą pat daro ir beveik visi mūsų vadovėliai ir skaitymo knygos. 
Etikos principus jos svarsto ir skiepija remdamosios ne tikyhbi- 
nės, o t. v. nepriklausomosios etikos supratimais. Taip susiforma- 

vusiam jaunuoliui paskui nebedaro gilesnės įtakos nei Bažny- 
čios pagalba, nei pripuolamai pakliuvusi į rankas tikybinio ar 
apologetinio turinio knyga. Dėl ko? Dėl to, kad jisai iš mažens 
ir vėliau beaugdamas neįgavo patraukimo ir neįgijo įpročio ti- 
kybiškai galvoti ir jausti“ 24, 

Istorijos vadovėlių kritika, pradėta „Lietuvos mokykloje“, pa- 
mažu plėtėsi — recenzijų pasirodė ir kituose laikraščiuose, žur- 
naluose. Pavyzdžiui, M. K. inicialais pasirašęs autorius „Židiny- 
je“ anotuoja 1934 m. išleistą K. Kliuksino „Senovės istorijos“ va- 
dovėlį ?*". Recenzentas pažymi, kad „mūsų mokykloms vis dar 
trūksta tinkamų vadovėlių. Gal nė vieno kito dalyko dėstytojai 
nepatiria tiek vargo dėl blogų vadovėlių, kaip istorijos mokyto- 
jai“. Autoriui, rašančiam vadovėlį, esą nepakanka mokslinės me- 
džiagos gausumo, „jis turi sugebėti ją išdėstyti pagal metodikos 
reikalavimus, atsižvelgdamas į mokinių psichologiją... tinkamas 
metodinis dalyko perteikimas turi sėkmingam istorijos dėstymui 
lemiamos reikšmės“. Autorius nesilaikęs minėtų reikalavimų, to- 
dėl ir vadovėlis metodiniu atžvilgiu nieko nauja neduodąs. 
K. Kliuksinas kritikuojamas dėl gausybės vardų vartojimo, dėl 
dėmesio sutelkimo politinei istorijai ir kitokių klaidų. Recenzen- 
tas rašė, kad „istorijos pamokos turi teikti mokiniams konkrečių 
žinių apie praeitį ir kartu lavinti vaiko intelektualinės jė- 
gas... Gera būtų, kad prieš leisdamas sekančias vadovėlio dalis, 
autorius peržiūrėtų kiek savo metodinį nusistatymą ir daugiau 
atsižvelgtų į naujesnius istorijos metodikos reikalavimus“. 

Recenzijos ne tik supažindindavo to meto visuomenę su opio- 
mis istorijos mokslo problemomis mokyklose, bet ir vertė susi- 
mąstyti ne vieną autorių, dirbusį tikrai sunkų ir be galo atsakin- 
gą darba, ir ne tik susimąstyti, bet ir ieškoti būdų tobulinti isto- 
rijos vadovėlius. 

„Lietuvos mokykloje“ pradėtos kelti istorinės problemos bu- 
vo savotiškai apvainikuotos J. Jakšto paskaita apie istorijos mo- 
kymo tikslus, skaityta 1939 m. sausio 5 d. istorijos mokytojų 
suvažiavime Kaune ?**, Kultūrinėje pedagogikoje auklėjimo bei 
mokymo tikslas, pasak J. Jakšto, yra „perduoti priaugančioms 
kartoms visokeriopas kultūrines vertybes, įskiepyti jas jaunimo 
sieloj ir tuo būdu padaryti jį sąmoningų, gyvenimą suprantan- 
čiu kultūrinės bendruomenės nariu“. J. Jakštas aiškina, kad pir- 
mas istorijos mokymo tikslas —- istorinis dabarties supratimas, 
antras —- istorinės nuovokos auklėjimas, trečias — jaunuomenės 
socialinių jausmų auklėjimas, ketvirtas — tautinės sąmonės ža- 
dinimas, kitaip tariant, tautinis auklėjimas, penktas — asmens 
lavinimas, jo inteligencijos ugdymas. Mokslininkas plačiai pa- 
aiškino, kaip būtų galima įgyvendinti šiuos tikslus, o „šie tikslai 
12—722 

gali mums padėti parinkti, tvarkyti ir aiškinti pačią istorinę me- 
džiagą. Juk istorijos mokytojas, kuris nėra vadovėlio vergas, 
pats pasirenka dėstomąją medžiagą ir savo nuožiūra šiokiu ar 
tokiu būdu aiškina“. J. Jakštas akcentavo, kad istorijos mokyto- 
jas turi nepamiršti, kam ir kodėl yra dėstoma istorija. 

Žymių pedagogų veiklos apžvalga. „Lietuvos mokykla“ yra 
išspausdinusi keletą P. Dovydaičio straipsnių, skirtų žymiems 
pedagogams, palikusiems ryškų pėdsaką mokslo istorijoje. Ap- 
žvelgsime juos chronologine pasirodymo seka. 

Pedagogo šventojo Jono Baptisto de la Salle mirties 200 me- 
tinių proga P. Dovydaitis supažindina Lietuvos skaitytojus su šio 
žymaus vyro gyvenimu ir veikla?“?, „Jis, nepaisydamas visų iš- 
juokimų, niekinimų, šmeižtų ir persekiojimų, visas pajėgas ati- 
davė artimo meilės tarnybai, tiems gausingiems liaudies sluoks- 
niams, kurie maža juto visą tą „aukso gadynę“, gyvendami tam- 
sūs, suskurdę ir sužiaurėję. Ir jis sukūrė nenykstamų vertybių; 
jo pradėtasis palaimingas žmonijai darbas šiandien varomas po 
visą žemę tūkstančių jo idėjos sekėjų, kuriuos jis yra patraukęs 
ir tebetraukia po savo vėliava didvyringų savo gyvenimo pa- 
vyzdžiu“. 

P. Dovydaitis pažymi, kad Jonas de la Salle „visiems laikams 
palieka krikščionio mokytojo auklėtojo idealas". 

Pedagogo ir filosofo Otono Vilmano 80-ų4jų Metinių proga 
P. Dovydaitis jam skiria straipsnį “0, Autorius pažymi, kad O. Vil- 
manas gausiuose straipsniuose yra nubrėžęs mokslinės pedago- 
gikos planą, pateikęs mokslinės pedagogikos didaktiką, akcentuo- 
damas socialinę auklėjimo mokslo dalį, atveria kelią istoriniam 
žvilgsniui. Vilmanas pedagogikoj labai vertino istoriją. Ji yra pa- 
grindinis auklėjimo elementas, nes istorinė ir filosofinė galvose- 
na, pasak Vilmano, tiktai būdami kartu veda į tikslą. Istorija 
privalo pasiekti empirinę medžiagą lyginti, sąvokoms kurti ir 
visuotinei nuomonei formuoti. „Istorikas ir teorininkas privalo 
vienas kitą paremti; vienas gamina medžiagos, kitas sąvokų; nė 
vienas negali eiti pirmiau kito; juodu turi veikti, darbuotis pa- 
kaitomis. Tuo būdu V. nori atstatydinti paedagogia pe- 
rennis, t.y. krikščionių praeities auklėjimo išminties tradiciją. 
Šiuo principų yra sustatyta Vilmano „Didaktika“. „Jo nenunei- 
giamas nuopelnas — tai auklėjimo mokslo pastatymas ant krikš- 
čioniškų pagrindų ir lygiai galima pasakyti — krikščionių auklė- 
jimo pastatymas ant mokslinių pagrindų. Jo šis darbas nėra pa- 
likęs tik teorijoj, bet turėjo gražiausių vaisių ir praktikoj“ ?*!. 

P. Dovydaitis iškelia ir Dantės svarbą pedagogui ??. Auto- 
rius rašė: „Visa, kas jaudino ir plėtojo krikščionijos mintį nuo 
apaštalo Pauliaus ligi Tomo Akviniečio laikų, visa tai Dantė — 

būdamas mokslingas senųjų Bažnyčios Tėvų mokinys — kaip 
šviečianti skolastikos saulė savy sujungė...“ 293 P. Dovydaitis pa- 
žymi, kad „„...mokyklos ir auklėjimo srity „Dieviškoji komedi- 
ja“ pasiteikia mums kaip nepalyginamai puikus nugriovimas 
moderniausios žmonių dvasios paklaidos — bedieviško auklėji- 
mo, bereligės mokyklos! Ir šie tokie liūdni reiškiniai prikišamai 
rodo, kaip mūsų laikai labai reikalingi Dantės dvasios: Dantės 
dvasios mūsų katalikų krikščionybei pagilinti, Dantės dvasios 
ir ugnies tiekai daugelių ištižėlių, indiferentų, religiniame letar- 
ge snūduriuojančių sujudint, reikalingi Dantės apšvietimo ir 
liepsnojančios dvasios galybės apakinančioms tamsybėms išsklai- 
dyt ir apšlubinančiam netikėjimui gydyt, kuriame, deja, daugelis 
paskendę ir besivadinančių auklėtojais“ 24, P. Dovydaitis aiškina 
Dantės studijų galimybes, supažindina su 1922 metų periodinėj 
spaudoj Dantės 600 metų jubiliejaus proga pasirodžiusiais straips- 
niais. 

Apie didžiąją Italijos pedagoginę žvaigždę, pedagoginį pasau- 
lio stebuklą — kunigą Don Bosco jo 100-ųjų gimimo metinių pro- 
ga P. Dovydaitis rašo Lietuvos pedagogams straipsnį 29“. 

P. Dovydaitis atskleidžia Don Bosco pašaukimo esmę, ,,...pa- 
šaukimą, kurį jis jau nuo ankstyvos jaunystės juto savy kaip 
ypatingą Dievo įsakymą. Ne šimtus, bet tūkstančius vaikų ir jau- 
nuolių jis išplėšė iš apleidimo ir pražūties nasrų ir savo oratori- 
jose, savo dirbtuvėse bei mokyklose, savo auklėjimo namuose 
išauklėjo puikiais amatininkais, ūkininkais, profesoriais, kuni- 
gais ir kt., betgi pirm visa gerais valstybės piliečiais ir uoliais 
krikščionimis“ 9. Don Bosco geriems tikslams, ypač neturtingo 
jaunimo auklėjimui, išleistos sumos jam mirštant jau siekė per 
80 milijonų frankų — taigi viršijo sumą, kurią sunaudojo ar- 
timo meile pagarsėjęs apaštalas Šv. Vincentas Paulietis (50 
mln.) *7. P. Dovydaitis jį vadina darbingumo ir artimo meilės 
didvyriu, auklėjimo menininku, kuriuo stebimasi kaip pedagogi- 
niu to meto stebuklu. Iš Don Bosco pedagogikos bruožų P. Do- 
vydaitis akcentuoja vikrumą, nepailstamumą. Tai praktiniame 
auklėjime teikė jam jėgų atlikti didelius darbus jaunimui, visuo- 
menei, Bažnyčiai. Didžiausia Don Bosco reikšmė — vaikų ir jau- 
nuolių auklėjimas darbu. Šio auklėjimo padarinys — Don Bosco 
įsteigta Saleziečių draugija, kuri puoselėja auklėtojo pedagoginį 
meną daugelyje šalių bei valstybių, ugdydama šimtus tūkstančių 
vaikų ir jaunuolių. 

Don Bosco buvo didelis kareiviškų pratybų ir mankštos šali- 
ninkas, siekė, kad vaikai būtų fiziškai stiprūs. Mokiniams vadova- 
vo ir su jais bendravo pagal principą: „,Mėginkim juos į save 
patraukti ir šalindami visokias priežastis, kurios juos nuo mūsų 

skiria", ir „Artinkimės mes į juos, rūpindamiesi prisitaikint prie 
jų skonio ir susilygint su jais“ 258, 

Straipsnio pabaigoje, apibūdindamas Don Bosco asmenybę, 
P. Dovydaitis rašė: „Tai buvo maldingumo, nusižeminimo, išsi- 
žadėjimo ir Dievu pasitikėjimo vyras, didelių dvasinių gabumų 
ir plačių žinių Žmogus, nepaprastai uolus ir vaisingas rašytojas, 
nenuilstamas darbininkas, beribės meilės ir atsidavimo vargin- 
gam apleistam jaunimui auklėtojas, vienu žodžiu, asmenybė, nusi- 
pelniusi šviesiu paveikslu skrajot viršum visų laikų ir tautų, 
ypač kaipo aukštas pavyzdys visiems geros valios auklėtojams 
ir auklėtojoms" 299, 

Minint įžymaus humanisto Erazmo Roterdamiečio mirties 
400-ąsias metines, jo gyvenimas, veikla ir pedagogika apžvelgta 
P. Dovydaičio straipsnyje, išspausdintame šešiuose „Lietuvos 
mokyklos“ numeriuose“ 29. Autorius išanalizavo Erazmo Roter- 
damiečio gyvenimą ir svarbiausius veikalus, veikalų dvasią ir 
charakterio bruožus, išryškino jo pedagogiką, didaktiką ir dori- 
nimo bei lavinimo mokslą, lavinimo idealą. Paskutiniuose dvie- 
juose numeriuose išspausdinti trys priedėliai: I. Erazmas šv. To- 
mo Moraus spinduliuose arba Humanistas kankinys ir humanistas 
bailys; II. Erazmas apie mediciną ir medicina apie Erazmą; III. 
Erazmo literatūra ir literatūra apie Erazmą: a) Erazmo veikalų 
ir laiškų leidiniai, b) Erazmo kai kurių veikalų naujausi vertimai 
ir nagrinėjimai, c) Erazmo bibliografijos veikalai, d) Žiupsnis 
naujausios literatūros apie Erazmą (jos pasirodymo chronologine 
eile). 

„Lietuvos mokykloje“ išspausdintos P. Dovydaičio parašytos 
minėtų žymių asmenybių charakteristikos rodo didelę autoriaus 
erudiciją, didžiulę žinių gausybę. Galima manyti, kad šie įžymūs 
mokslo vyrai, daug nusipelnę ir pedagogikos mokslui, buvo są- 
votiška kelrodė žvaigždė ir pačiam P. Dovydaičiui — jų būdo 
bruožų ir veiklos krypčių, kurių pagrindas — krikščioniškasis 
auklėjimas, matome ir visame P. Dovydaičio gyvenime ir vi- 
suosę jo darbų baruose. 

„Lietuvos mokykloje" išspausdinta ir keletas P. Dovydaičio 
straipsnių, skirtų daugiau ar mažiau žinomiems Lietuvos švieti- 
mo kėlėjams. 

Pirmasis toks straipsnis, parašytas kartu su A. Jakučioniu, 
kun. L. Gižinskiu ir kun. J. Danieliumi, skirtas mokytojui Juozui 
Jonui Palukaičiui 2ė!. Straipsnis baigiamas P. Dovydaičio minti- 
mis (p. 187— 189). 

1921 m. išleistos „Lietuvos mokyklos“ II ir III (1919 ir 1920) 
metų trečia knyga skirta pedagogui Tomui Žilinskiui, sulauku- 
siam garbingo 80 metų jubiliejaus (gimęs 1840.1.19). Šiame nume- 

ryje yra ir paties T. Žilinskio atsiminimai, kuriuos spaudai pa- 
rengė P. Dovydaitis *2, taip pat 38 jo mokinių bei pažįstamų at- 
siminimai apie savo mokytoją ir jo laikus. Šiuos atsiminimus su- 
rinko taip pat P. Dovydaitis. Nors ir nebuvo T. Žilinskio moki- 
nys Veiverių mokytojų seminarijoje, bet P. Dovydaitis ir pats 
pateikė pluoštelį prisiminimų 293, 

Jono Jablonskio 60 metų sukaktuvėms paskelbti jubiliato, jo 
mokinių, draugų ir pažįstamų atsiminimai 294. P. Dovydaitis rašė 
apie žymaus kalbininko pagalbą, kai jis taisė klaidas „Viltyje“, o 
vėliau bendradarbiavo ir „Lietuvos mokykloje" 295. Sveikindamas 
jubiliatą, P. Dovydaitis dėkojo „už kantrias pastangas mokyt lie- 
tuvių kalbos... už visą tavo mūsų Tėvynės kėlimui padėtą triū- 
są" 266, 

P. Dovydaičio iniciatyva buvo pagerbtas ir Petras Kriaučiū- 
nas. Minint Petro Kriaučiūno gimimo 70-metį ir mirties 5-ąsias 
metines „Lietuvos mokykloje“ buvo išspausdinti 45 straipsneliai, 
apžvelgiantys jo gyvenimą ir veiklą 7. Petras Kriaučiūnas — 
lietuvių dvasios milžinas, visų tautiškai susipratusių Suvalkijos 
gyventojų tikras tėvas, — taip apie jį rašė kun. A. Grinevičius. 
„Nesuklysiu pasakęs, jeigu Suvalkijos lietuviai blaiviau žiūri į 
Tėvynės nepriklausomybę ir daugiau randasi savanorių ją nuo 
priešų ginti negu kitose Lietuvos dalyse, tai a.a. P. Kriaučiūno 
nuopelnei. Jisai, mokytojaudamas Marijampolės gimnazijoje, 
įdiegė mokinių širdyse tą Tėvynės meilės ugnį, kuri, man re- 
gis, niekuomet neužges, bet vis labiau plėsis“ 288, 

P. Dovydaitis aprašė keletą epizodų iš susitikimų su P. Kriau- 
čiūnu 99. „Užkliudžius spaudos atgavimo temą, Kriaučiūnas pri- 
pasakojo devynias galybes žinių žinelių apie to dalyko istoriją, 
kiek ji sukosi aplink jo paties gausingus žygius tuo reikalu. Kiek 
ir kaip aš prašiau jo, kad jis visa tai arba bent kiek surašytų, 
tas mano prašymas paliko balsu šaukiančio dykynėj... Visos 
kalbos pereidavo į filologijos klausimus. Čia tai jau buvo nesi- 
baigiama jo kalbos sritis. Juo tolyn, juo kalbėdavo karštyn, pirš- 
tu smaigstydamas eidavo vis artyn..." 270 

P. Dovydaitis, pats nepažinojęs ir tik iš kun. V. Strazdo išgir- 
dęs daug šiltų žodžių apie neseniai mirusią Kavarsko mokytoją 
Mariją Zabernaitę, parašė jaudinantį straipsnį ?7!. Pateiksime 
trumputę straipsnio ištrauką: ,„...aš pasiryžęs ir plačioj viešu- 
moj ginti savo nusistatymą, jog ypač šioki darbininkai, pasiauko- 
jamai, savęs išsižadėdamai dirbdami visuomenės kultūrinimo dar- 
bą, gali pirštu prikišamai parodyti visiems, kad krikščionybė ir 
tikroji kultūra tai tas pats dalykas. O kaip to reikalinga mūsų 
atkrikščionėjanti visuomenė! Mūsų taulą išgelbėt, mūsų valsty- 
bę išlaikyt tegalės tikrai krikščioniška kultūra..." 272 

Per du „Lietuvos mokyklos“ numerius spausdintas kunigui 
Peliksui Martišiui 60 metų sukakties proga P. Dovydaičio para- 
šytas straipsnis 23. Tai „gilią švietimo ir kultūros vagą Lietuvos 
kelmynėse išvaręs ir tebevarąs darbininkas kun. kan. Peliksas 
Martišius, Prienų „Žiburio“ gimnazijos faktinasis įkūrėjas ir jos 
direktorius, sodininkystės pionierius Lietuvoje, jau rusų ir vo- 
kiečių priespaudos laikais rūpinęsis jaunimo ir suaugusiųjų švie- 
timu tose parapijose, kur jam teko vikarauti, vienas pirmųjų 
„Lietuvos mokyklos“ bendradarbių ir rėmėjų“. Trumputėje 
įžangėlėje P. Dovydaitis pateikė gražų palyginimą: „Visiems yra 
žinoma pradžiamokslių didaktinė pasakaitė apie dvi statines (bač- 
kas), kuriedvi buvo vežamos gatve: viena tuščia, o kita vyno 
pilna. Tuščioji statinė kėlė baisų triukšmą ir gąsdino praeivius, o 
pilnoji slinko patylomis, praeivių net nepastebima... Iš tikrųjų 
tuščiakalbiai rėkautojai visuomet daug daugiau atkreipia savęsp 
visuomenės dėmesį Kaip tylūs, nekalbingi veikėjai, tie, anot 
Daukanto, vargo pelės. Jubiliatas kun. Martišius yra tipingiau- 
sias tuščios statinės kontrastas, tipingiausias pavyzdys tokio mū- 
sų tėvynės darbininko, kuris toliausiai stovi nuo bet kokio triukš- 
mo, kuriam labiausiai svetima yra bet kokia autoreklama" *"*, 
Straipsnyje pateikiama ne tik faktinių P. Martišiaus švietėjiškos 
veiklos duomenų, bet parodomi ir jo nuoširdūs santykiai su 
moksleiviais, bendradarbiais, su visa jo aplinka, jo skleidžiama 
krikščioniška morale pagrįsta mokiniams diegiama pedagogika, 
taip pat šio darbo vaisiai. 

P. Dovydaičio straipsniai pedagogine tematika. Nerasdamas 
reikiamų ir aktualių straipsnių, parašytų lietuvių pedagogų bei 
mokslininkų, P. Dovydaitis stengėsi atlikti tai pats. Jis ne tik 
rašė straipsnius įvairiausia tematika, bet ir vertė žymių užsienio 
mokslininkų veikalus. Vien 1921 metų „Lietuvos mokykloje“ pa- 
sirodė P. Dovydaičio išversti keturi straipsniai įvairia pedagogi- 
ne tematika: „Kultūra, auklėjimas, religija“ (p. 1—15); „Peda- 
gogikos mokslas ir jo padėtis kitų mokslų tarpe“ (p. 49—62); 
„Dabarties auklėjimo srovė“ (p. 145—-151); „Jaunuolių kūno ir 
dvasios plėtotės lygiagretumas“ (p. 165--171). Vien pavadini- 
mai rodo P. Dovydaičio domėjimąsi įvairiais pedagogikos klausi- 
mais. 

P. Dovydaitis domėjosi ir metodika. Vienas tokių straipsnių 
yra skirtas lotynų kalbos dėstymui gimnazijose *9. Čia P. Dovy- 
dlaitis siūlo paįvairinti ir praplėsti lotynų kalbos skaitymus gim- 
nazijose, aiškina, kodėl tai būtina daryti. Kairiuosiuose sluoks- 
niuose užsimojus iš mokyklos pašalinti ne tik religijos, bet ir 10- 
tynų kalbos dėstymą, P. Dovydaitis rašė, kad gimnazija be lotynų 
kalbos negali net vadintis šiuo garbingu vardu. Siūlymą visai iš- 

mesti lotynų kalbą, kaip tai bolševikai ir buvo padarę užimtose 
Lietuvos dalyse, P. Dovydaitis pavadino „barbarybe“" 277, 

P. Dovydaitis visada nedelsdamas atsiliepdavo į pačius ak- 
tualiausius klausimus, dėl to yra parašęs ne vieną straipsnį. Kad 
būtų kuriami savi auklėjimo bei mokymo metodai, reikėjo gerai 
žinoti kitų tautų darbus šioje srityje. Todėl P. Dovydaitis nema- 
ža dėmesio skyrė mokymo ir auklėjimo problemų analizei seno- 
vės šalyse: Graikijoje? ir Romoje ??. Kultūros istorijai priskir- 
tinas ir P. Dovydaičio straipsnis, skirtas Robinzonui Kruzui 280, 
kuriame autorius supažindina su knygos atsiradimo istorija, jos 
autoriumi, knygą analizuoja kaip būtiną jaunimo skaitymo lei- 
dinį. 

Kilus ginčams dėl Darvino teorijos ar mokslo bei jo dėsty- 
mo mokyklose, P. Dovydaitis nedelsdamas parašė straipsnį apie 
evoliucijos teoriją mokyklose ?!. Mokslininkas, parodydamas šios 
teorijos istoriją, nurodęs esamą literatūrą, pakartojo vokiečių 
profesoriaus R. Štelclės žodžius: ,„Descendencijos teorija negali 
būti mokymo dalykas pradžios mokykloj, bet ji gali ir privalo 
būti einama tolesnio lavinimo mokykloj ir kiekvienoj aukštesnėj 
mokykloj" 2. Atsargiai pakritikavęs Darvino teoriją, autorius 
straipsnį baigia prof. J. Reinkės žodžiais: „O kai dėl descenden- 
cijos teorijos, tai šiandien juk negalima prieš ją, kaip strutas, 
kišti galvą į krūmus. Aš laikau būsiant daug geriau, jei supratin- 
gas specialistas supažindins jaunimą su tąja teorija, iškeldamas 
jos problematines puses, ne kaip kad jis, tas jaunimas, susipa- 
žins su jąja iš nesąžiningų literatų veikalų, kurių akivaizdoj jau- 
nuoliai paskui pasijus stovį be kritikos ir be pagalbos" 283, 

Vienas reikšmingiausių P. Dovydaičio darbų pedagogine te- 
matika „Apie auklėjimo mokslo ir darbo principus moderniosios 
ir krikščioniškosios pasaulėžvalgos šviesoj“, išspausdintas 1924 m. 
„Lietuvos mokykloje“ 284. Būdamas labai religingas, P. Dovydaitis 
matė Vakaruose plintančio ir į Lietuva plūstelėjusio moderniz- 
mo galimus padarinius ir siekė sustabdyti tą metafizišką anar- 
chiją, neleisti klaidinti žmonių sąmonės. „Šitoj anarchijoj dėl 
vieningo principų mokslo trūkumo atsirado tokios keistenybės, 
kaip religija be Dievo, psichologija (sielos mokslas) be sielos, 
etika (doros mokslas) be pareigos. ..?85 Savo teiginius jis pare- 
mia vieno iš žymiausių krikščioniškųjų pedagogų prof. O. Vil- 
mano mintimis. P. Dovydaitis nuveda skaitytoją i antikinį pasau- 
li bei jo žymiausius filosofus: Sokratą, Platoną ir Aristotelį - - 
padėjusius pagrindus krikščioniškajai filosofijai, jų mokslo tęsė- 
jus Augustiną, Albertą ir Tomą. „Krikščioniškasis auklėjimo 
mokslas moko turėti prieš akis visą žmogų, globa, mokymu ir 
drausme lavint jo kūną, dvasią ir valią. Mokant jis leidžia pasi- 

reikšt subjektyviam ir objektyviam faktoriui (veiksniui), nes 
žino, jog yra ne tiktai žinojimo darbas, bet taip pat ir žinojimo 
kūrinys, organiškai kilęs ir turįs būti suprastas kaip organiz- 
mas“ 29, Autorius parodo pedagogikos reikšmę krikščioniškajame 
auklėjimo moksle, nes ji „stovi dideliame sąryšyje su gamtos vi- 
suma, paskui su žmonių kultūros darbu ir jos kontinuybe (nenu- 
trūkstamybe), pagaliau ir su tikslais, kuriems pasaulio Kūrėjas 
leido savo kūrinius“ 287, 

P. Dovydaitis pateikia keletą ypač svarbių mums O. Vilmano 
minčių, pasakytų 1899 metais Austrijos mokytojų katalikų susi- 
rinkime Dorbirne, minint Katalikų mokytojų sąjungos 30-metį: 
„Širdis yra židinys, kurio pelenuose žėri kibirkštys, kurios, kai 
suliepsnoja, yra karštesnės už pajautų skatulius ir gali teikti dau- 
giau šviesos kaip protas. Tos kibirkštys yra tai meilės kibirkš- 
tys, moterystėj gyvenančių gimdytojų ir vaikų, gimtų namų, gim- 
tinės, žmonių, tėvynės meilės ir daugelio visai šiukšlėmis užvers- 
ta Dievo ir amžinosios tėvynės meilės kibirkštėlė, kame yra tas 
tikrasis visokeriopas meilės spindėjimo punktas, visų širdžių šir- 
dis, amžinai liepsnojanti mūsų Atpirkėjo širdis. Į šią širdį su vi- 
somis jos slaptybėmis turi atsižvelgti tas, kurs nori pažinti tik- 
rąjį žmogų, visą Žmogų; ir tiktai kas šitai padaro, gali jį surasti 
ir suprasti bei padėti jam jo visuomeniškame gyvenime“ 288, 

Ir dar viena O. Vilmano mintis: „Žmogaus mokytojo darbo 
vieta yra tai mažųjų pasaulis, bet jo siekimas yra visas žmo- 
gus,— ir šitas mokytojo darbas yra aukštesnis už valdininko ir 
mokslininko darbą. Mokytojo darbo siekimas — tai ne žinojimas 
ir ne koks ypatingas veikimas, bet jaunuoliškos prigimties, iš- 
riedančios žmogaus būtybės visuma. Jis saugo jam pavestųjų 
kūno, doros ir dvasios gerovę. Jo rankose sudėta globa, draus- 
mė ir mokymas. Betgi kadangi visas žmogus yra palaiminto dar- 
bo turėtojas, tai tuo būdu mokytojo pašaukimas prie to prieina 
daug daugiau betarpiškai, kaip kieno kito. Čia tatai yra mokyto- 
jo socialinis uždavinys; kokia reikšminga yra šiuo atžvilgiu mo- 
kytojo įtaka, parodo tas visuomenę ardantis suvedžiotų ir suga- 
dintų mokytojų veikimas, kuriam privalo priešintis dorasis vei- 
kimas... Mokytojas privalo būt gyvas krikščionių visuomenės 
narys, kitiems tos visuomenės nariams pavyzdys, ištikimas sielų 
ganytojo padėjėjas... 289 

P. Dovydaitis, ragindamas Lietuvos mokytojus imtis krikš- 
čioniškojo auklėjimo, rašė: „Nes tik šitoks gyvenimo supratimas, 
tik šitokia pasaulėžvalga tegali duoti tvirtą pagrindą auklėjimo 
menui ir darbui, jei tas darbas norima dirbti rimtai, o ne valdi- 
ninkiškai amatininkiškai... Tikram auklėtojui nėra kas veikti su 
psichologija be sielos, su etika be absoliučių vertybių, laikytis 

pasaulėžvalgos, kuri akivaizdoj paskiausių ir didžiausių gyveni- 
mo ir žmonijos klausimų teišmano tiktai nutylėti arba visaip iš- 
sisukinėti. Mokymo darbo ir lobio sąvoka teturi prasmės ir reikš- 
mės tiktai krikščioniškojo idealizmo šviesoj, o visuomenės žmo- 
nių sąjungos pilnai tesuprantamos ir teįvertinamos tiktai kaipo 
Dievo viešpatijos doriniai organizmai" 29, 

1930 metais kultūros, religijos ir mokyklos santykių klausi- 
mu P. Dovydaitis parašė laišką Lietuvos visuomenei, pirmiausia 
pedagogams ?!. Tai savotiškas atsakymas į 1930 m. lapkričio 1 d. 
Kaune įvykusio VI kultūros kongreso reikalavimus. Mokytojai 
„profesininkai“ reikalavo atskirti Bažnyčią nuo valstybės ir mo- 
kyklą nuo religijos. Katalikai mano, kad „šitokios rūšies kova 
netikslingai eikvoja tautos dvasinę energiją, kuri mums labai 
reikalinga sukaupti kovai už mūsų tautos ir valstybės bendrąjį 
išlaisvinimą iš įvairių jos priešų viduje ir šalia jos“ ?9?, P. Dovy- 
daitis argumentuotai aiškina religijos vaidmenį ugdant žmonijos 
kultūrą praeityje, nurodo, koks tas vaidmuo buvo to meto Lie- 
tuvoje. Pateikdamas pavyzdžių įrodo, kad moksliniai išradimai 
dar nesukuria žmonių trokštamos laimės. Remdamasis užsienio 
mokslininkų tyrinėjimais, P. Dovydaitis parodo religijos svarbą 
žmonijos gyvenime. Todėl „ardymo darbą dirba tie, kurie meta 
religiją lauk iš mokyklos. Iš tikrųjų, teisingu vyskupo Paltaroko 
pasakymu, „mokykla, kuri duoda mokiniams žinių, o rausia ti- 
kybos šaknis, auklėja gudrių banditų. Mokykla, užkrėsta neti- 
kėjimu, darbuojasi tautos pragaiščiai...“ Mūsų tautos pragaišti- 
mi palikime rūpintis kitiems; tokių ir be mūsų yra nemaža, — 
o mes susirūpinkime jos gelbėjimu nuo visokių jos priešų vidu- 
je ir šalia jos“ 3, P. Dovydaitis pažymi, kad tie, kurie silpnina 
Bažnyčios poveikį tautos gyvenime, rengia dirvą bolševizmo įsi- 
galėjimui. „Kad bolševizmas Kristaus religiją laiko savo anti- 
kristiškų planų didžiausiu trukdytoju, tatai jis visai aiškiai pa- 
rodo savąją velnišką krikščionių religijos ir Bažnyčios neapy- 
kantą. Kad žmonių religingumas šiandien yra vienintelė tikroji 
atspara prieš šių dienų gyvenimo eilinius nuodus ir taip pat prieš 
visa žudančius bolševizmo specifiškus nuodus, tatai Vakarų vi- 
suomenininkams šiandien yra aišku" 29*. Todėl ir lietuviams rei- 
kia tatai suvokti. 

„Mūsų tautos ugdymą grindžia du pradai — religinis ir tau- 
tinis. Šiuos du pradu „Lietuvos mokykla" iki šiol kiek galėdama 
ryškina. Dėl to ją ir galima drąsiai vadinti pilnutinio tautos ug- 
dymo laikraščiu. Palikę vieną kurį iš tų pradų nuošaliai, o ant- 
rą ėmę ryškinti, pilnutinio ugdymo nesudarysime, juk ir pilnutinio 
žmogaus be tautos ar be religijos neturėsime“, - taip apie se- 
niausią pedagoginį žurnalą, švenčiant 20-ties metų jo sukaktį, 

rašė M. Gerbinis?5. S. Šalkauskis pažymėjo, kad „visų pirma 
L. M. yra ugdymo laikraštis. Ugdymas yra pagrindinė jos 
problema, arba pagrindinis jos objektas. Jis jai rūpi teoriniu ir 
praktiniu atžvilgiu; kitaip tariant, ugdymo teorija, arba pedago- 
gika, ir ugdymo praktika, arba pedagogija, lygiai yra jos susi- 
rūpinimo dalykai. Dabartiniame L. M-os turinyje lengvai galima 
įžvelgti tris pagrindinius skyrius: pirma, teorinę pedagogiką ir 
psichologiją; antra, praktinę pedagogika, ir trečia, pedagogines 
aktualijas. Šie trys atžvilgiai, teorinis, praktinis ir aktualinis, 
apima pedagoginį gyvenimą iš visų pusių ir suteikia laikraščiui 
gilų pedagoginį pobūdį. Pedagogiškumas yra tai esminė jo žy- 
mė" *6. S. Šalkauskis išskyrė pagrindinę „Lietuvos mokyklos" sa- 
vybę — tautiškumą ir pasaulėžiūrą. „Lietuvos mokykla" ,„pagrin- 
džia ugdymą ir pedagogiką katalikiškąja, t.y. universaline pasau- 
lėžiūra. Katalikiškoji pasaulėžiūra yra universalinė ta prasme, 
kad ji pozityviai sprendžia visas Žmogaus dvasios problemas, ir 
ta prasme, kad ji sintetiniu būdu suima į save visus Žmogaus 
dvasios laimėjimus. Pedagogika, pagrįsta katalikiškąja pasaulė- 
žiūra, pati įgauna palinkimo virsti universaline. Ji iškelia aikštėn 
integralinio, arba pilnutinio, ugdymo koncepciją ir jungia pozi- 
tyvinius pedagoginius visų kraštų ir visų laikų laimėjimus su ne- 
nutrūkstamos pažangos idėja. Pedagogika, pagrįsta katalikiškąja 
pasaulėžiūra, iš tikrųjų yra Paedagogia perennis, t.y. 
trunkanti per amžius pedagogika" 297, 

Zenonas Ivinskis, apžvelgdamas P. Dovydaičio — katalikiško- 
jo apaštalautojo, visuomenės vado, žymaus mokslininko ir pe- 
dagogo darbus, rašė: „Iš naujo prisikėlusioji krikščioniškoji Lie- 
tuva turės dar labiau praregėti ir labiau įvertinti ne tik patį Do- 
vydaičio darbą, bet branginti ir jo veiklos metodus. Dovydaitis 
paliko Lietuvos istorijoje kaip didžiulė uola, paminklas, tvirtes- 
nis už varį, kurio darbo nesunaikins rūdys" 298, 


IŠVADOS 


Straipsnyje pateiktos gausios citatos — nuo trumpučių iki 
plačių ir išsamių — turėjo padėti pajusti kai kurias P. Dovydai- 
čio laikų opiąsias problemas ir jų sprendimo būdus. P. Dovydai- 
čio keliamos pedagoginės problemos —- vienos aktualiausių tar- 
pukario Lietuvoje. P. Dovydaitis šias problemas sprendė ne tik 
praktiškai - dirbdamas pedagoginį darbą, vadovaudamas gim- 
nazijai, įkurdamas bei leisdamas pedagogams skirtus žurnalus, 
ieškodamas kompetentingų bendradarbių, bet ir teoriškai — pats 
rašydamas gausybę įvairiausių mokslinių straipsnių, daugybę 
versdamas iš užsienio kalbų. 

P. Dovydaičio keliamos pedagoginės problemos rado palan- 
kią dirvą to meto periodikoje, jos buvo nagrinėjamos pasitari- 
muose, konferencijose bei įvairiuose švietimo darbuotojų susi- 
rinkimuose. Šių problemų galimais sprendimo variantais pasi- 
naudojo ir aukštesnės įstaigos, ministerijos, vyriausybė. 

P. Dovydaitis įsteigė, leido ir kurį laiką redagavo pirmą ne- 
priklausomoje Lietuvoje žurnalą mokytojams „Lietuvos mokyk- 
la", taip pat mokslinių žinių populiarinimo žurnalų triadą: „„Kos- 
mos“, „Logos“, „Soter“, kuriuose taip pat buvo spausdinama 
itin reikalinga ir svarbi medžiaga pedagogams. 

P. Dovydaičio redaguojami periodiniai leidiniai pasižymėjo 
krikščioniška kryptimi. Būdamas labai tikintis — tai atspindi visi 
P. Dovydaičio darbai, — jis diegė krikščionišką auklėjimo sistemą. 

Gausiausia P. Dovydaičio darbų, išspausdintų „Lietuvos mo- 
kykloje“, yra jo redaktoriavimo metu, nors ir vėliau mokslinin- 
kas čia mielai bendradarbiavo, tik kitų darbų gausybė sumažino 
jo produktyvumą „Lietuvos mokykloje“. „Lietuvos mokykla“, 
perimta kitų redaktorių, P. Dovydaičio nustatytos krypties ne- 
keitė. 

„Lietuvos mokykloje“ ryškiausiai išsiskyrė visos P. Dovydai- 
čio pedagoginio mokslinio darbo kryptys: mokymo priemonių 
rengimas, rūpinimasis tinkamais vadovėliais, supažindinimas su 
žymiausiais pedagogais, auklėjimo ir mokymo kryptimis seno- 
vėje, straipsniai įvairiais aktualiais pedagoginio auklėjimo klau- 
simais, svarbių pedagoginių problemų verstiniai straipsniai. 

„Lietuvos mokykla" atspindėjo P. Dovydaičio rūpinimąsi isto- 
rija, nes šį mokslą jis laikė vienu iš pagrindinių formuojant 
jauno žmogaus pasaulėžiūrą. P. Dovydaitis buvo giliai mąstantis, 
toli į ateitį žvelgiąs pedagogas, didžiulį dėmesį skyrė doriniam 
mokinių auklėjimui, dvasinių vertybių ugdymą laikė neatsieja- 
mą nuo kruopštaus darbo. 

P. Dovydaitis pats rengė istorinę medžiagą - mokymo prie- 
monę mokytojams. Jo griežta, reikli ir argumentuota išsami mo- 
kyklinių vadovėlių (ypač istorijos) kritika vertė autorius ar su- 
darytojus atsakingiau žiūrėti į rengiamą darbą ir leidžiant pakar- 
totinius leidimus — ištaisyti visas klaidas. Ši kritika privertė Švie- 
timo ministeriją reikliau žiūrėti į vadovėlių leidybą, o daugelį 
jau išleistų netinkamų vadovėlių -— pašalinti iš mokyklų biblio- 
tekų ir paskelbti juos negaliojančiais. 

P. Dovydaitis ėjo „per besikuriančias mūsų mokyklas nešinas 
didžiule, vaivorykštės spalvomis švytinčia, bet kartu be galo 
sunkia „Lietuvos mokyklos“ našta. Tas nepalaužiamos valios, 
nerūdijančio proto ir atviros širdies vyras nešė ją 7-rius metus, 
uoliausiai talkindamas Lietuvos Mokytojui pedagogikos ir psi- 

chologijos mokslo žiniomis, pedagoginėmis ir kultūrinėmis nau- 
jienomis; praktiškiausiais pedagoginio darbo patarimais ir ginda- 
mas prolesinius mokytojo reikalus“ 299, 

P. Dovydaičio straipsniai, redaktoriaus organizacinė veikla, 
vadovavimas gimnazijai bei mokymas joje nemaža prisidėjo ku- 
riant ir formuojant religiniais bei tautiniais pagrindais paremtą 
Lietuvos mokyklą. 


!Dovydaitis P. Jonas Jablonskis (Jo 60 metų amžiaus sukaktuvėms). 

* Dovydaitis P. Sveikas, mielas jaunime, Kristaus gimimo šventėms 
besirengiąs! (Adventų atviras laiškas „Ateities“ skaitytojams, -joms ir visiems 

*“ Girnius J. Vilkaviškio apskrities I ir II rajonų pradžios mokyklų mo- 

* Kolupaila S. Vaisingas plunksnos darbininkas // Ateitis. 1936. Nr. 12. 
P. 486. 

"“* „Lietuvos mokyklos“ redakcija // Lietuvos mokykla. 1925. VIII m. P. 
3—4. 

"7 Dovydaitis P. Darban! // Lietuvos mokykla. 1918. Sausis—vasaris. 
Nr. 1—2. P. 1—2. 

76 Girnius J. Pranas Dovydaitis. P. 633—634. 

"7 Trumpa Lietuvos švietimo draugijos „Saulės“ gimnazijų laikinoji pro- 
grama // Lietuvos mokykla. 1918 m. Sausis—vasaris. Nr. 1—2. P. 12—21, 

** Dovydaitis P. Dėl istorijos programos ir vadovėlių gimnazijai // 
Lietuvos mokykla. 1918. Nr. 4, P. 79—85, 

"* Terminologijai // Lietuvos mokykla, 1918. Sausis—vasaris. Nr. 1—2. 
P. 25, 

50 Aptarimai // Lietuvos mokykla. 1918. Sausis—vasaris, Nr. 1—2. P. 23— 
27. 

š Martišius P. Mokslo metų sutvarkymas pradinėse mokyklose // Lie- 
tuvos mokykla. 1918. Sausis—vasaris. Nr. 1—2. P. 3, 

5? Ten pat. P. 6. 

3 Dovydaitis P. Lietuvių gimnazija — vidurinė ar aukštesnė mokyk- 
la? // Lietuvos mokykla, 1918. Sausis—vasaris. Nr. 1—2. P. 6—9, 

* Vno A. Geografija. Jos mokslo sąvokojimas, uždaviniai, skirstymosi 
metodas, auklėjamoji reikšmė ir nauda // Lietuvos mokykla, 1918, Sausis— 
vasaris. Nr. 1—2. P. 9—12. 

55 Ten pat. P. 12. 

8 Mokyklos dalykai kituose lietuvių laikraščiuose // Lietuvos mokykla. 
1918. Sausis—vasaris. Nr. 1—2. P. 28—30. 

5 Iš mokyklų ir mokytojų gyvenimo // Lietuvos mokykla. 1918, Sausis— 
vasaris. Nr. 1—2. P. 31—32. 

Sš Mokslo, dailės ir literatūros žinios // Lietuvos mokykla. 1918. Sausis— 
vasaris. Nr. 1—2. P. 30—31. 

89 Seno gimnazijos mokytojo tezės // Lietuvos mokykla, 1918. Sausis— 
vasaris. Nr. 1—2. P. 21—22. 

90 Ten pat. P. 21, 

9 Bizauskas K. Žodmenės bei literatūros teorija // Lietuvos mokykla. 
1918. Nr. 5—6. P. 53—64; Nr. 7—8. P. 65—80. 

92 Iš empyrinės psichologijos // Lietuvos mokykla. 1919. II-jų metų 1 kny- 


ga. P. 1—23. 

8 Iš racionalinės psichologijos // Lietuvos mokykla. 1919. II-jų metų 1 kny- 
ga. P. 24—36. 

* Iš elementarinės logikos // Lietuvos mokykla. 1919. Il-jų metų 1 kny- 
ga. P. 37—56. 


“S Mičiulis J. Istorijos smulkmena // Lietuvos mokykla. 1928. XI m. 
Nr. 3. P. 108—109, 

“ Reinys M. Sąmonė psichologijos, pažinimo teorijos ir pedagogijos 
žvilgsniu // Lietuvos mokykla. 1919. II-jų metų 1 knyga, P. 1—8. 

97 D. M. Apie pedagogiją ir auklėjimo sąvoką // Lietuvos mokykla. 1919. 
II ir III m. 1-ji knyga. P. 9—16. i 

98 Daniliauskas. Dėl Marijampolės gimnazijos istorijos // Lietuvos mo- 
kykla, 1920. II ir III m. 2-ji knyga. P. 327. 

99 Ten pat. 

W0 Strimaitis J. Mūsų mokytojai ir žmonių turtai // Lietuvos mokyk- 
la. 1920. II ir III m. 2-ji knyga. P. 290—294. 

"0 Ten pat. P. 290. 

102 Ten pat. P. 291. 

W8 Elisonas J. Gimtojo krašto tyrinėjimas ir besimokančioji jaunuome- 
nė // Lietuvos mokykla. 1920. II ir HI m. 2-ji knyga. P. 295—297. 

"4 |Be aut.Į Nauja kraštotyros draugija // Lietuvos mokykla. 1927. X m. 
Nr. 5. P. 152. 

05 Ten pat, 

W6 Būtėnas P. Tautotyros ir senienų rinkimo draugija Panevėžio moky- 
tojų seminarijoje // Lietuvos mokykla. 1938. XXI m. Nr. 10. P. 616—629. 

W Puodžiūnas J. Susirūpinkime mūsų mokyklos kronikomis // Lietu- 
vos Mokykla. 1926. IX m. Nr. 6. P. 233—234. 

18 Tautosakos komisijos žodis į visuomenę // Židinys. 1930, T. 11. Nr. 3. 
P. 292. 

WS Saulius J. Mokytojai, moksleiviai ir tautosakos rinkimas // Židinys, 
1930. T. 11. Nr. 5—6. P. 486—487. 

Uu Pas, A. Lietuvių katalikų mokytojų sąjungos konferencija // Lietuvos 
mokykla. 1928. XI m. Nr. 8. P. 234—246. 

"1! Mičiulis J. Po konferencijos // Lietuvos mokykla, 1928. XI m. Nr. 8. 
P. 232—233. 

"Žž Švietimo ministerijos pradedamųjų mokyklų programos projektas // Lie- 
tuvos mokykla, 1919 Antrųjų metų 1-ji knyga. P. 165—184. 

" Ten pat. P. 176. 

"4 Programų projektai pradžios mokyklai. 8. Istorijos programos // Lietuvos 
mokykla. 1935. XVIII m. Nr. 4. Liepos—rugsėjo mėn. P. 299—303, 

Us Pradinės mokyklos programos projektas // Lietuvos mokykla, 1939, 
XXII m. Nr. L—7, P. 449—479, 

6 Tea pat. P. 454—466. 

"7 Ten pat. P. 466. 

"8 Perkimšta pr. mokyklos istorijos programa // Lietuvos mokykla, 1936, 
XIX m. Nr. 2. P. 152. 

"* Ten pat. P. 152, 153. 

120 Mičiulis J. Lietuvos mokyklų istorijos reikalu // Lietuvos mokykla. 
1928, XI m. Nr. 5. P, 172—174, 

12! Ten pat. P. 172. 

2? Ten pat. P. 174. 

18 Ivinskis Z. Etiškoji istorijos reikšmė // Lietuvos mokykla. 1927. X m. 
Nr. 9—10. P. 241. 

14 Ten pat. P. 242. 

125 Ten pat. 

16 Ten pat. 

17 Ten pat. P. 243. 

"* Kurmauskaitė V. Vilnius. Tėvynės pažinimo pamoka III pradžios 
mokyklos skyriuje // Lietuvos mokykla. 1939. XXII m. Nr. 12. P. 773—780. 

129 Ten pat. P. 778—779. 

30 Barkauskas K. Istorijos mokslo reikšmė // Lietuvos mokykla, Sep- 
tintieji (1924) metai. 1924. P. 307—313; 358—361. 

I Ten pat. P. 309. 

32 Staniulis E. Nauji istorijos mokymo keliai // Lietuvos mokykla. 
1925. VIII m. Nr. 4. P. 166—169, 

83 Ivinskis Z. Vaizdingas istorijos dėstymas // Lietuvos mokykla. 1928, 
XI m. Nr. 4. P. 128—131. 

4 Ten pat. P. 128. 

18 Ten pat. P. 129, 

86 Ten pat. 

137 Ten pat. P. 131. 

58 Sužiedėlis S. Grožinė literatūra istorijos pamokose // Lietuvos mo- 
kykla. 1937. XX m. Nr. 4. P. 275--285. 

188 Ten pat. P. 278. 

40 Ten pat. 

4! Ten pat. P. 282—283. 

142 Ten pat. P. 283. 

43 Ten pat. 

4 Ten pat. P. 285. 

45 Maceina A. Tautinis auklėjimas mokykloje // Lietuvos mokykla, 

1839; XXII m. Nr. 1. P. 3—30; Nr. 4. P. 241—251. 

* Ten pat. P. 23. 

147 Ten pat. 

48 Ten pat. P. 24. 

45 Ten pat. 

150 Ten pat. P. 25. 

Iš! Lietuvos mokykla. 1919. P. 85—86. 

5? Ten pat. P. 86. 

153 Lietuvos mokykla. 1920. P. 434—435, 

14 Ten pat. P. 434, 


15 Ten pat. P. 435. 

155 Ten pat. P. 435—439, 
157 Ten pat. P. 435 (išn.). 
158 Ten pat. P. 437. 

159 Ten pat. P. 439; 

160 Ten pat. 


L Religijos mokytojas. Rec.: Bažnyčios istorija. Parašė kun. 
A. Alekna. Knygų aprašymai. Religija ir istorija // Lietuvos mokykla. 1921— 
1922 m. P. 195—208. 

102 Ten pat. P, 195. 

168 Ten pat. P. 199. 

104 Ten pat. P. 208. 

65 Paparonis. Rec.: Aleksander Brūckner. Starožytna Litwa. Knygų ap- 
rašymai. Istorija // Lietuvos mokykla. V (1922) metai. P. 544. 

60 Ten pat. 

67 Jakštas A. Kas mūsų vaikams mokyklose dėstoma // Lietuvos mo- 
Kykla. Septintieji (1924) metai. P. 439—445, 

16 Ten pat. P. 439, 

169 Ten pat. P. 443. 

10 Ten pat. P. 444. 

1"! Ten pat. P. 445. 

“2 Ten pat. P. 445 (išn.). 

U83 Ivinskis Z. Rec.; P. Šinkūnas. Krašto mokslo vadovėlis // Lietuvos 
mokykla. 1928. XI m. Nr. I. P. 46—48. 

14 Ten pat. P. 46. 

175 Šinkūnas P, Žodelis dėl P. Šinkūno Krašto mokslo vadovėlio recen- 
zijos // Lietuvos mokykla. 1928. XI m. Nr. 4. P. 147—150. 

176 Ten pat. P. 147. 

17 Ten pat. P. 148, 149. 

U8 Ivinskis Z. Atsakymas P. Šinkūnui // Lietuvos mokykla, 1928. XI m. 
Nr. 4. P, 150. 

"9 Šiežas P. Rec.: Esmaitis. Lietuvos istorijėlė. Knygos // Lietuvos mo- 
kykla. 1932. XV m. Nr. 1. P. 23, 

180 Ten pat. 

Iš! Ten pat. 

12 Šležas P, Rec.: Doc. Pr. Penkauskas. Lietuvos istorija. Knygos // Lietu- 
vos Iiokyklą, 1932. XV m. Nr. I. P. 24. 

188 Ten pat. 

184 Ten pat. 

185 Ten pat. 

186 M. S. J. Rec.: Lietuvos istorijos vadovėliai // Lietuvos mokykla, 1934, 
XVII m. Nr. 6. P. 315—317. 

187 Ten pat. P. 315. 

185 Ten pat. 

188 Ten pat. P. 316. 

199 Ten pat. 

ei Ten pat. 

92? Karalius P. Rec.: J. Norkus, Istorijos vadovėlis. Knygos // Lietuvos 
mokykla. 1937. XX m. Nr. 2. P. 157—158. 

198 Ten pat. P. 157. 

194 Ten pat. 

195 Ten pat. P. 158. 

56 Ruville A. Katalikiško istorijos mokslo reikšmė auklėjimui // Lietu- 
vos mokykla. 1925. VIII m. Nr. 1. P. 19—27; Nr. 2. P. 55—62. 

"7 Dovydaitis P. Rec.: J. Gobis. Vaiko sielos evoliucija. Knygų apra- 
šymai // Lietuvos mokykla. 1922. V m. Nr. 2—3. P. 65—66. 

*W8 Ten pat. P. 65. 

199 Ten pat. P. 66. 

20 Ten pat. 

2 D. Pr. Rec.: Perro pasakos. Knygų apašymai., Literatūra // Lietuvos mo- 
kykla. 1923. VI m. Sąs. 8—9. P. 344. 

22 Dovydaitis P. Rec.: Bolderatlas zur Geschichte der Pedagogik; 
T. Ivanauskas. Mūsų paukščiai ir mokykla; Kalevala // Lietuvos mokykla. 1923. 
VI m. Sąs. 4. P. 181--182. 

28 Ten pat. P. 181. 

24 Ten pat. P. 177—181. 

206 Ten pat. P. 178. 

206 Ten pat. P. 181. 

7 Dovydaitis P. Rec.: J. Gobis. Trumpa auklėjimo istorija. Knygų 
aprašymai. Auklėjimo istorija // Lietuvos mokykla. 1923, VI m. Sąs. 6. P. 243— 
250, 

28 Gobis J. Prie p. Pr. Dovydaičio mano „Trumpos auklėjimo istorijos“ 
recenzijos // Lietuvos mokykla. 1923. VI m. Sąs. 8—9. P. 351—355, 

290 Dovydaitis P. Prie p. J. Gobio replikos // Lietuvos mokykla. 1923. 
VI m. Sąs. 8—9. P. 355—358. 

20 Dovydaitis P. Rec.: J. Gobis. Trumpa auklėjimo istorija. Knygų 
aprašymai. Auklėjimo istorija // Lietuvos mokykla. 1923. VI m. Sąs. 6. P. 243, 

2! Ten pat. P. 244. 

212 Ten pat. P. 249, 

213 Ten pat. P. 250. 

„24 Gobis J. Prie p. Pr. Dovydaičio mano „Trumpos auklėjimo istorijos“ 
recenzijos // Lietuvos mokykla, 1923. VI m. Sąs. 8—9. P. 352. 

215 Ten pat. P. 355, 

26 Dovydaitis P. Prie p. J. Gobio replikos // Lietuvos mokykla. 1923. 
VI m. Sąs. 8—9. P. 358. 

27 Dovydaitis P. Rec.; A. Busilas, Istorija vidurinei mokyklai. Knygų 
aprašymas. Istorija // Lietuvos mokykla. 1924. VII m. P. 88—91. 

28 Dovydaitis P. Rec.: Juozas Gobis. Visuomenės mokslo vadovėlis. 
Knygų aprašymai // Lietuvos mokykla. 1924. VII m. P. 26—28. 

22 Dovydaitis P. Rec.: Kaip gyventa mūsų senelių prosenelių. Knygų 
aprašymai. Istorija // Lietuvos mokykla. 1924. VII m. P. 130—133. , 

20 Dovydaitis P. Rec.: Dėl J. T-ko „Mūsų istorijos pradžiamokslio. 
Visuomenės mokslas ir istorija“ // Lietuvos mokykla. 1924. VII m. P. 29—32, 

21 Dovydaitis P. Rec.; Juozas Gobis. Visuomenės mokslo vadovėlis. 
Knygų aprašymai. Visuomenės mokslas ir istorija // Lietuvos mokykla. 1924. 
VII m. P. 26. 

222 Ten pat. 

23 Ten pat. P. 28. 

24 Dovydaitis P. Rec.: Dėl J. T-ko „Mūsų istorijos pradžiamokslio. 
Knygų aprašymai“ // Lietuvos mokykla. 1924. VII m. P. 29, 

25 Ten pat. P. 31. 

226 Ten pat. P. 32. 

27 Dovydaitis P. Rec.: A. Busilas. Istorija vidurinei mokyklai. Knygų 
aprašymai. Istorija // Lietuvos mokykla. 1924. ViI m. P. 88. 

228 Ten pat. P. 89, 

13—722 

229 Ten pat. P. 90. 

230 Ten pat. 

3! Ten pat. 

*32 Ten pat. 

33 Ten pat. P. 91. 

24 Dovydaitis P. Rec.: Kaip gyventa mūsų senelių prosenelių. Knygų 
aprašymai. Istorija // Lietuvos mokykla, 1924. VII m. P. 131. 

5 Ten pat. P. 132. 

236 Ten pat. P. 133, 

37 Dovydaitis P. Kaip „Lietuvos mokykla" recenzuojama // Lietuvos 
mokykla. Septintieji (1924) metai. P. 284. 

288 Ten pat. 

39 Dovydaitis P. Rec.: Iš tamsios praeities į šviesią ateitį. Knygų ap- 
rašymai, Istorija // Lietuvos mokykla. 1924. VII m. P. 247. 

240 Ten pat. P. 248, 

4! Ten pat. 

22 Ten pat. P. 249, 

23 Ten pat. 

24 Ten pat. 

*5 Kralikauskas J. Ką pasėsi, tą ir pjausi // Lietuvos mokykla. 1935. 
XVIII m. Nr. t. P. 61. b 

** Kemėšis F. Kultūros darbas ir mūsų inteligentai // Židinys. 1930. 
T. 11. Nr. 1. P. 31. 

*7 K. M. Rec.: K. Kliuksinas, Senovės istorija. Elementarinis kursas. Kau- 
nas, 1934. Knygos ir žurnalai // Židinys. 1935. T. 21. Nr. 1. P. 118—120. 

*8 Jakštas J. Istorijos mokymo tikslai // Židinys. 1939. T. 29. Nr. 1. 
P. 71—80. 

*9 Dovydaitis P. Pedagogas šventasis — Jonas de la Salle (200 metų 
po jo mirties sukakus) // Lietuvos mokykla. 1920. II--H1 m. 2-ji knyga. P. 
185—202, 

“0 Dovydaitis P. Otonas Villmann'as (1839.IV.24—1919) // Lietuvos 
mokykla. 1920, II-III m. 2-ji knyga, P. 203—222. 

1 Ten pat. P. 211, 215. 

“2 Dovydaitis P. Kuo yra Dantė pedagogui? // Lietuvos mokykla. 
1922 (V-jų metų 1 sąs.). P. 12—15. 

*3 Ten pat. P. 13, 

24 Ten pat. P. 14, ė 

25 Dovydaitis P. Don Bosco — jaunimo draugas ir auklėtojas (Jo 
100 metų gimimo sukaktuvių proga) // Lietuvos mokykla. 1922. V m. Sąs. 8 ir 
9, P. 326—331. 

6 Ten pat. P. 327. 

7 Ten pat. 

2588 Ten pat. P. 328. 

9 Ten pat. P. 330, 

20 Dovydaitis P. Erazmas Roterdamietis. Šis tas apie jo gyvenimą, 
veiklą ir pedagogiką // Lietuvos mokykla. 1936. XIX m. Nr. 12, P. 737—742; 
1937, XX m. Nr. 1. P. 10—16; Nr. 2. P. 91—103; Nr. 3. P. 171—182; Nr. 4. 
P. 253—274; Nr. 5. P. 334—341. 

6! Jakučionis A. Mokytojas Juozas Jonas Palukaitis // Lietuvos mo- 
kykla. 1918. Nr. 7—8. P. 173—189. 

22 Dovydaitis P. Iš Tomo Žilinskio atsiminimų // Lietuvos mokykla. 
Ii ir III (1919 ir 1920) metų 3-ioji knyga. 1921. P. 477—497. 

*3 Dovydaitis P. Tomo Žilinskio pažįstamų atsiminimai. Iš Veiverių // 
Lietuvos mokykla. II ir III (1919—1920) metų 3-ioji knyga. 1921. P. 590—602. 

264 Jonas Jablonskis (Jo 60 metų amžiaus sukaktuvėms). Jubiliato, jo mo- 
kinių, draugų ir pažįstamų atsiminimai // Lietuvos mokykla. Ketvirtieji (1921) 
metai. 1921—1922. P. 513—604. 

265 Ten pat. P. 563—565, 

266 Ten pat. P. 565, 

27 A. a. Petras Kriaučiūnas. Jo 70 metų gimimo ir 5 metų mirties sukak- 
tuvėms (1850.IX.4(16)—1916.1.7(20). Medžiagos žiupsnys jo gyvenimui ir dar- 

bui apibūdint // Lietuvos mokykla. Ketvirtieji (1921) metai. 1921—1922. Nr. 7— 
8. P. 290—366. 

268 Ten pat. P. 297. 

26 Ten pat. P. 364. 

20 Ten pat. P. 364—365. 

"7! Dovydaitis P. Šių dienų šventųjų keliais... (Keletas padrikų min- 
čių a. a. mok. M. Zabernaitei mirus) // Lietuvos mokykla. 1927. X m. Nr. 5. 
P. 128—133. 

272 Ten pat. P. 130. ž 

*"3 Dovydaitis P. Kun, Peliksas Martišius. Jo 60 metų amžiaus sukak- 
ties proga // Lietuvos mokykla. 1939. XXII m. Nr. 3. P. 230—234; Nr. 4. P. 
308—316. 

274 Ten pat. P. 230. 

275 Ten pat. 

"S Dovydaitis P. Dėl lotynų kalbos skaitymų gimnazijoj // Lietuvos 
mokykla. 1919/1920. Antrieji ir tretieji metai. Kn. 1, P. 39—45. 

“7 Girnius J. Pranas Dovydaitis. P. 567. 

"8 Dovydaitis P. Auklėjimas ir mokymas graikų senovėje // Lietuvos 
mokykla. 1921. P. 457—471. 

"9 Dovydaitis P. Auklėjimas ir mokymas romėnų senovėj // Lietuvos 
mokykla. 1921. P. 471—486. 

30 Dovydaitis P. Robinzonas Kruzas — jaunimo skaitymai (200 metų 
sukaktuvių proga) // Lietuvos mokykla. 1923. VI m. Sąs. 4. P. 162—168. 

š Dovydaitis P. Descendencijos (evoliucijos) teorija mokykloj // Lie- 
tuvos mokykla. 1923. VI m. Sąs. 1. P. 17—22. 

282 Ten pat. P. 21. 

283 Ten pat. P. 22. 

24 Dovydaitis P. Apie auklėjimo mokslo ir darbo principus moder- 
niosios ir krikščioniškosios pasaulėžvalgos šviesoj // Lietuvos mokykla. 1924, 
VII m. P. 53—58. 

285 Ten pat. P. 54. 

26 Ten pat. P. 56. 

287 Ten pat. P. 57, 

288 Ten pat. 

289 Ten pat. P 

290 Ten pat. 

2! Dovydaitis P. Atviras laiškas Lietuvos mokytojams (joms) — pir- 
miausia mokytojams(joms) katalikams(kėms), o taip pat ir visiems(oms) kitiems 
(oms) // Lietuvos mokykla. 1930. XIII m. Nr. 11. P. 401—416. 

22 Ten pat. P. 401. 

298 Ten pat. P. 414—415. 

24 Ten pat. P. 415. 

25 Gerbinis M. Pedagoginė spauda ir mokytojai (Lietuvos Mokyklos 
20-ies metų sukaktuvių proga) // Lietuvos mokykla. 1937. XX m. Nr. 12. P. 825. 

26 Šalkauskis S. Tarpstanti „Lietuvos mokyklos“ fizionomija // Lietu- 
vos mokykla. 1937. XX m. Nr. 12. P. 823. 

27 Ten pat. P. 824. 

28 Girnius J. Pranas Dovydaitis. P. 484. 

*9 Malinauskas I. Žodis pradedant darbą // Lietuvos mokykla, 1936. 
XIX m. Nr. 1, P. 2. 


. 58. 


Kun. ANTANAS LIUIMA SJ 


PRELATO MYKOLO KRUPAVIČIAUS LAIŠKAI 
PRELATUI PRANCIŠKUI JURUI 


Su prel. Pranciškumi Juru susirašinėjo daugelis įžymių as- 
menybių lietuvių kultūros, lietuvybės išlaikymo, knygų leidimo, 
pagaliau šalpos reikalais. Ypač gausi korespondencija yra prof. 
Antano Maceinos, prof. Zenono Ivinskio ir prel. Mykolo Krupa- 
vičiaus. 

Prof. Juozui Eretui rengiant prel. Juro biografiją „Užjūrio 
Valančius“, jis siuntė autoriui visą savo korespondenciją ir kitą 
pagalbinę medžiagą (143 aplankus) monografijai parengti. Bai- 
gus rašyti monografiją, prel. Juras sutiko, kad tą medžiagą pa- 
imtų į savo archyvą Lietuvių katalikų mokslo akademija. 

Tie laiškai, tegu iš dalies asmeniški, vis dėlto padeda geriau 
pažinti ne tik aplinką, kurioje jie gyveno, jiems aktualias prob- 
lemas, bet ir pačius autorius, jų gyvenimo smulkmenas. 

Neturint galimybės surinkti visus minėtųjų autorių laiškus, 
dabar publikuojama nors toji dalis, kuri yra Lietuvių katalikų 
mokslo akademijos archyve. Šį kartą pasirinkti prel. Mykolo 
Krupavičiaus (1885.X.1—1970.XII.4) laiškai. 

Jie apima beveik trisdešimt aštuonerių metų laikotarpį (1932, 
I.8—1969.X.4). Beveik visi laiškai rašyti rašomąja mašinėle, iš- 
skyrus penkis, rašytus kelionėje, ir vieną dedikaciją. Šie 75 laiš- 
kai paprastai gana trumpi, daugiausia penktojo (22 laiškai) ir 
šeštojo dešimtmečio (33 laiškai). Rašomosios mašinėlės kaspinas, 
matyt, buvo taip susidėvėjęs, kad tik tris kartus perleidus per kse- 
roksą ir intensyvinant juodumą galima įskaityti. Tik išimtiniais 
atvejais, kelionėje, nurodyta vieta, iš kurios rašytas laiškas. Tad 
reikia tikėtis, kad visi kiti laiškai, buvo rašomi iš gyvenamosios 
vietos, Pfullingen bei Reutlingen. Keletas laiškų yra visiškai be 
datos. 

Laiškų stilius trumpas, dalykiškas, impulsyvus, išradingi, su 
epitetais kreipiniai: „„Tėveli dobilėli“ (1962.11.21), „Mano jauna- 
sai Seni (65.XII.21), ,,Mano neramioji, amžinai banguojančioji Jū- 
ra mėlynoji“ (57.X.5), o kartais su humoru ar nat švelnia ironija: 
kreipiasi lenkiškai, nes, kaip teisinasi, nemokąs aukštųjų asmenų 
„lietuviškai poninti“ (57.VIII.17). Kitur krūva titulų lotyniškai ir 
lietuviškai: „Sancte Pater, Prelate, Monsinjore, Klebonėli ir Dū- 
šių Ganytojau“ (58.XI.27) arba ir stačiokiškų ar grubių po- 
sakių, pavyzdžiui, „įvairios rūšies gyvenimo utėlės“ (50.VI.3) 
ar „Didesnio įžeidimo ir melo nė pats Liucipierius pekloje nesu- 
galvos" (49.VI.20). 

Vyraujanti laiškų idėja yra jo, kaip Vyriausiojo Lietuvos Iš- 
laisvinimo Komiteto Pirmininko, vargai, rūpesčiai, darbai, prob- 
lemos, taip pat kaip Pasaulio Lietuvių Bendruomenės kūrėjo pa- 
stangos, sielojimasis dėl Lietuvos nepriklausomybės atgavimo, lie- 
tuvybės išlaikymo išeivijoje. 

Prelatas Krupavičius, visą savo gyvenimą skyręs Lietuvai ir 
jos gerovei, senatvėje pasijuto niekam nebereikalingas, visų ap- 
leistas, užmirštas, „nelaimingas be tėvynės benamis valkata, sun- 
kiai stumiąs savo senatvės dienas svetimame krašte“ (65.XII.21). 
Sunku įsivaizduoti, ką jis turėjo išgyventi sielos gelmėse. Iš pra- 
džių apie tai kalba tik su humoru ar daro aliuzijas į savo sun- 
kią padėtį, o juo toliau, juo atviriau apie tai kalba ir pagaliau 
jau kiekvienas sakinys reiškia tragišką jo padėtį. „Esu jaut- 
rus, — rašė jis 1959.III.19, — tiesą pasakei, nes ir šuns vietoj atsi- 
dūręs noriu pasilikti žmogum, ir nenoriu būti šunvote ant sveti- 
mo kūno. Negaliu pakęsti ir aukštų žmonių veidmainystės. Mel- 
džiasi už Tylos Bažnyčias. O tų Bažnyčių sūnums neduoda teisės 
net šv. Mišių atlaikyt. Privalai žmogus jaustis kaip banditas ar 
plėšikas. Skausmą ir nejautrus žmogus pajustų. Norisi staugti ar 
rėkti, bet tik kai kam paunkščiu į ausį, ir tuo baigiasi, žinoma, 
reakcija, bet skausmas ir pažeminimas nepelnytas". 


1. Vilkaviškis, 1932 m. sausio 8 d. 


Dėkoja už laišką ir šv. Mišių stipendijas. Siunčia porą savo leidinių almi- 
nimui. Į darbą jau įsitraukė. Jo „prieteliai“ siekia jį iškeldinti kitur. 


Brangus Kunige Klebone, 


Jūsų man siųstąjį laišką su linkėjimais ir stipendijomis ga- 
vau. Pirmieji man buvo labai malonūs, o antrosios gerokai nau- 
dingos. Už viena ir kita labai širdingai dėkoju. Teikis priimti 
iš manęs tokių pat, kad ir pavėluotų, sveikinimų su linkėjimais 
ir dvejetą mano leidinių atminčiai, kuriuos kartu su šiuo siun- 
čiu. Pas mus nieko verto dėmesio neįvyko. Aš gyvenu pakenčia- 
mai. Į naują darbą jau įsitraukiau. Kaip ilgai čia išbūsiu — ne- 
žinau. Mano „prieteliai“ nerimsta dėl manęs ir deda pastangų iš- 
skirti mane su naująja vieta. 

Būk, Gerasai Klebone, sveikas ir laimingas. Telaimina Aukš- 
čiausias visus Jūsų žygius ir sumanymus. 


Vilkaviškis Jūsų 
1932-1-8 K. M. Krupavičius 

2, Vilkaviškis, 1932 m. birželio 30 d. 


Dėkoja už laišką ir šv. Mišių stipendijas. Krizė didėja. Mano, kad Klaipė- 
dos byla Hagoje bus pralaimėta. Paštas nepatikimas. Popiežius davė leidimą 
įkurti Katalikų universitetą ir jo rektoriumi patvirtino vysk. Mečislovą Reinį. 
Nežinia, ar valdžia nesutrukdys. 


Brangus Klebone, 


Šiuo atveju jau esu gavęs laišką su intencijų sąrašu. Labai 
ačiū. Stipendijos pas mus po seminarijos pastėūge yra retas daly- 
kas, tad Jums tenka pasakyti dvigubą ačiū. Sąrašo neturėdamas 
negalėjau ir Mišių laikyti, dabar jau pradėjau. Pinigus už čekį 
išmokėjo Ūkio bankas, pažymėdamas, jog juos atsiimsiąs, jei 
negausiąs Amerike. 

Naujo pas mus beveik nieko. Vargstam senus vargus. Krizis 
stiprėja. Klaipėdos bylą pralaimėjom Klaipėdoj, atrodo, pralai- 
mėsim ir Haagoj. Lietuvos garbę tik Šarkis kol kas atlaikė. Ir 
tai šį tą reiškia. 

Su laiškais tokie atsitikimai pas mus ne naujiena. Laiškus pas 
mus gauna ne tas, kam rašoma, bet tas, kam leidžiama gaut. Mat 
visuomenė auklėjama. 

Popiežius davė sutikimą kurti Katalikų universitetą. Pirmu jo 
vedėju patvirtintas Rymo vysk. Reinys. Nuo šio rudens žada 
pradėti veikti Katalikų Akcijos Institutas. Vėliau žadama steigti 
ir kiti skyriai, žinoma, jei viso to didžio ir švento darbo nesu- 
trukdys valdžia. Viso reik tikėtis. Su pinigais, reikalingais tam 
darbui, nėra gerai, bet vilties nenustojam. 

Lik sveikas ir laimingas, Gerasai Klebone. Lai Jus laimina 
Dievas. 


Vilkaviškis, Jus gerbiąs 
1932-V1-30 K. M. Krupavičius 
3. Vilkaviškis, 1932 m. spalio 13 d. 


Dėkoja už šv. Mišių stipendijas ir už atsiųstą medžiagą apie tautinę Baž- 
nyčią (nezaležninkus), jos neužtenką visam vaizdui susidaryti. 


Geraširdi Klebone, 


Pirmiausia dėkoju širdingai už gregorijanką!. Jau ją laikau, 
nes pas mus, ypač seminarijoj, laukimo eilės nėra: stipendija — 


! Trisdešimt šv. Mišių, laikomų be pertraukos už mirusįjį. 

retas svečias. Dėkoju taip pat ir už medžiagą nezaležninkų isto- 
rijai. Jos gavau jau nemaža, bet dar ne visa, kas reikalinga apie 
juos žinot ir suprast. Pirmiausia neaiški jų atsiradimo priežastis 
ir veikimo eiga, jų svarbiausi veikėjai, jų santykis su sandarie- 
čiais ar kitais Katalikų Bažnyčios priešais bei su lenkų nezalež- 
ninkais. Šis tas iš gautos medžiagos galima sugraibyt, bet toli 
gražu ne tiek, kad galėčiau sudaryti aiškų vaizdą. Be to, jų 
mokslui nustatyti reikalinga turėti jų konstitucija. Jie tokią turi. 
Vieną knygelę, jų pačių rašytą, būtent — Geniočio TAUTA ir 
BAŽNYČIA gavau iš tėvų Marijonų knygyno. Rašant man būt 
gera turėt medžiagos ne tik kas apie juos kitų rašoma, bet ir ką 
jie patys apie save rašo. Esu labai dėkingas už tai, ką gavau, 
būsiu dėkingas, ką dar gausiu. 
Pas mus senos bėdos. Prie jų vis šis tas dar ir naujų prisi- 
deda. 
Lai laimina Jus Aukščiausias ir padeda visuose Jūsų dar- 
buose. 
Jūsų K. M. Krupavičius 


P. S. Labai dėkui už knygą apie Eucharistinį kongresą, kurią 
gavau per kun. Vizgirdą. 


Vilkaviškis, 
1932-X-13 


4, Piullingen bei Reutlingen (Wūrttenberg) 
1947 m. liepos 10 d. 


Sukaktlies proga sveikina ir prisimena jo nuopelnus „Dievui, tėvynei, tautie- 
čiui'. Kaip Vyriausiojo Lietuvos Išlaisvinimo Komiteto Pirmininkas, dėkoja jis 
tėvynės vardu, „nes priešas surišo rankas ir užčiaupė burną“. Linki sulaukti 
„tėvynės Išlaisvinimo dienos“. Prieraše duoda savo adresą Vokietijoje. 


Kun. Pr. Jurui 
Lavrence 


Brangus Sukaktuvininke, 


Pats priklausai prie tos žmonių rūšies, kuriems visuomet die- 
na per trumpa, dažnai ji minute virsta. Tckie žmonės šiuo at- 
žvilgiu save apsigauna, bet, deja, negali apgauti Dievo pastatyto 
buhalterio. Jam visuomet diena yra diena, o metai metais. Tą 
mastą jis tiksliai atskaičiuoja ir tam, kam diena minutė ir kam 
diena metai. Jis niekad neapsigauna. Žmonėms, kaip Tamsta, 
Dievo bitelėms, jo neklystamo laikrodžio dūžiai būna dažniausiai 

staigmena. Jiems atrodo — tik pradeda gyventi, tik susirado 
darbui kelius ir metodus, tik, rodos, pats darbo įsismaginimas, o 
čia tau tas buhalterio kūjis atskaičiavo 25 darbo ar 50—60 ar 
70 amžiaus metelių, o kartu su jais gyvenimo kelionę prismaigs- 
to visokiomis pirmiau nežinomomis kliūtimis ir įkyriai kušta į 
ausį apie reikalą krautis kuparus į kelionę anapus žemelės. To- 
kioj būklėj atsiradai ir Tamsta, Mielasai Sukaktuvininke. Spauda 
ir žmonės tą faktą tinkamai konstatavo ir įvertino „kaltininko“" 
darbus ir nuopelnus. O, Gerbiamasai Pirmininke, jų turi daug. 
Visas gyvenimas — vienas ištisas nuopelnas — Dievui, tėvynei, 
tautiečiui. Tautiečiai jau atidėkojo, kiek žmogus gali ir nori ati- 
dėkoti. Dievas atsiteis ateity. Tėvynė nori, bet negali savo išti- 
kimam vaikui paspausti ranką ir pasakyti tikrai nuoširdų ačiū, 
nes priešas surišo jos rankas ir užčiaupė burną. Tai noriu pada- 
ryti aš, kaip Vyr. Lietuvos Išlaisvinimo Komiteto pirmininkas, 
bent šiuo momentu, provizoriškai — gyvenk, Garbusis Sukaktu- 
vininke, dar ilgai, dirbki taip pat uoliai ir sėkmingai kaip dir- 
bęs Dievo garbei ir tėvynės bei tautiečių naudai ir sveikas su- 
lauk tėvynės išlaisvinimo dienos, kad laimingas galėtum pasi- 
džiaugt kartu su visais jos vaikais jos triumfo diena, padirbėt 
jos žaizdoms švelninti ir griuvėsiams atstatydinti ir panemu- 
niuose iš jos pačios nupelnytą ačiū atsiimti. 


Tepadeda Aukščiausias. 


Jūsų 
K. M. Krupavičius 
1947.VII.10 


Mano adresas — Pfullingen bei Reutlingen (Wūrtt.) 
Goethestr. 18 Franz. Zone. Germany 


5. 1947 m. spalio 5 d. 


Dėkoja už dovaną ir šv. Mišių stipendijas. Žada pasirūpinti sveikata. Džiau- 
giasi jo tautine kultūrine veikla. 
Kun. Pr. Jurui 
Lawrence 
Brangus Broli, 


Gavau Tamstos dovaną, man atsiųstą per dr. Padolskį, ir šv. 
Mišių stipendijas — per kun. Balčiūną. Už viena ir kita labai dė- 
koju. Atsiremontuoju gerų draugų padedamas; ir sveikata, ir sie- 

la atsigaunu. Tiek daug tos sveikatos reik, o tiek man jos suma- 
žino visokie Lietuvos priešai. Sunaikintas daiktas ne taip leng- 
vai atstatomas. Bet, šiek tiek apsilopęs, gali kokį laiką nešti savo 
darbų naštą. Tamstos parama susiremontuosiu burną, kurioj reik 
padaryt 5 dantų sunkesnė operacija, ir kiek tiltus aptaisysiu, ir ant- 
ra, antrosios vidurių operacijos pasėkoms likviduoti panaudo- 
siu. Dar kartą labai dėkoju. Džiaugiuosi Tamstos gražia tautiniai- 
kultūrine veikla. Padėkos ženklan buvau pasiuntęs kuklią dova- 
nėlę — knygas. Manau, jau būsi jas gavęs. Tepadeda Tamstai 
Dievas. 


Su pagarba 
Jūsų M. Krupavičius 

1947.X.5 
6. 1948 m. birželio 21 d. 


Dėkoja už Baltrušaičio „poeziją“, džiaugiasi prel. Juro tautinę veikla, tikisi 
rudenį jį aplankyti, linki sulaukti laisvos, laimingos Lietuvos. 


1948.V1.21 
Brangus Lietuvystės Mecenate, | 


Kažkas atsiuntė Baltrušaičio Poeziją. Kun. P. M. Juro leidi- 
nys. Mūsų šiurpiais ir ubagystės laikais tai įvykis. Tas įvykis 
Tamstos nuopelnas. Tokių įvykių jau visa eilė įvyko — viens 
svarbesnis už kitą. Tai svarbus tautai patarnavimas. Aš labai už 
tai Tamstai dėkoju. Bet Tamsta sugebi ne tik tautai kaip visu- 
mai patarnauti, bet ir jos paskiriems nariams. Jų tarpe esu ir 
aš. Gavau kelis siuntinėlius su maistu ir kitais reikmenimis. Dė- 
koju ir už tai širdingai. Atsilyginti sugebėsiu Tamstai nebent 
malda. Savo ubagystėje kuo kitu neįstengiu. Atsirado reikalų 
aplankyti Jūsų padangę. Jei ne darbai ir sveikatos žymesnis su- 
svyravimas, jau šiuo metu būčiau buvęs pas Jus. Kelionę teko 
atidėti rudeniop. Jei ji laimingai pavyks, pasistengsiu Tamstą 
aplankyt ir gyvu žodžiu padėkoti. Dabar linkiu Tamstai, mielasis 
Mecenate, sėkmingai vystyti savo veiklą tėvynės naudai ir Die- 
vo garbei ir kad sulauktum savo darbo vaisiais pasidžiaugti ir 
pailsėti laisvoj ir laimingoj Lietuvoj. Tepadeda Tamstai Aukš- 
čiausias. 

Su aukšta pagarba ir širdingu dėkingumu 


Jūsų M. Krupavičius 

2 1949 m. sausio 22 d. 


Žada iš Paryžiaus sausio 26 d. vykti į Niujorką ir aplankyti Jurą, padė- 
koti jam už tautinį darbą. 


J. K. Kun. P. Jurui 


Lawrense 
Brangus Broli, 


Į Jūsų padangę rengiamės išvykti iš Paryžiaus sausio mėn. 
26 d. Jei nieks kelionės nesutrukdys, būsime New Yorke 27.I. 
Tamstą labai noriu aplankyt. Tai stengsiuos padaryt visomis jė- 
gomis. Tamsta esi Amerikos lietuviškam gyvenimui labai svar- 


bus Apvaizdos duotas vyras. Norėčiau pats asmeniškai Tamstai 
pareikšli savo pagarbą ir padėkoti už atliktus darbus. Galimybės 
gal surasiu. Savo veiklos-Jūsų padangėje tvarkyti negalėsiu. Tvar- 
kys tie, kurių žinioje būsiu. Gal pavyks gauti paskyrimą į Jūsų 
Lawrencą. 

Archyvo dalį aš mėginsių pasiimti su savimi. Dalis yra Švei- 
carijoj. Išvažiuodamas daviau nurodymą, kad iš ten ją išsiųstų 
Tamstos vardu. Siuntėjas bus ar BALF'o įgaliotinis pasirašęs, ar 
St. Garbačiauskas, ar gal kokia transporto firma iš Ciuricho. 
Kai pasimatysim, viską išsiaiškinsim. 

Labai dėkoju už tikrai broliškos širdies man parodymą ir au- 
ką, kurią perdaviau „Tėvynės sargo" leidyklai, 


Tepadeda Tamstai Dievas. 
Jūsų tarnas Kristuje 


1949.1.22. į K. M. Krupavičius 


8. [Niujorkas], 1949 m. sausio 28 d. 


Vakar atvyko į New Yorką, šiandien vyksta į Washingtoną. Apsilankymas 
pas Jurą II.20 d. priklausys nuo „darbdavių“. 


Brangus ir mielas Broli, 


Vakar atvykau į New Yorką. Šiandien vykstu į Vašingtoną. 
Kun. prel. Baikūnas prancšė Jūsų norą būti pas Tamstą vasario 
mėn. 20 d. Tai priklauso nuo mano „darbdavių“. Kalbėsimės. Aš 
labai noriu būti Tamstos pastogėj. Gal Dievas padės. Ir reikaliu- 

kų turiu. Manau, kad mano laišką, siųstą iš namų prieš išvažia- 
vimą, jau esate gavę. 


Tepadeda Jums Dievas. 


Jūsų 
1949.1.28. M. Krupavičius 
9. [Maspeth, N. Y.], 1949 m. kovo 4 d. 


Krupavičiaus dedikacija fotografijoje, skirtoje prel. Jurui. 


Daugiau negu prieteliui 
Kun. Pr. Jurui 


aukso širdies žmogui, nenuilstamam lietuvybės palaikytojui 
ir žadintojui, pirmaeiliui kovotojui už Lietuvos laisvę 
Su didele padėka, džiaugsmu ir pagarba 


atminčiai 
M. Krupavičius 
1949.IIT.4. 
10. 1949 m. kovo 25 d. 


Praneša, kad balandžio 3 d. bus Ročesteryje ir iš ten vyks pas prel Jurgą 
ilgesniam laikui, iš jo organizuos savo veiklą. 


Mielas Broli, 


Pasiilgau ir nutariau drožt pas Tave „ant šėringės“. Tavo pa- 
baksnojimai į pašones ir Žvaigždelės Rytmetinės? pyragai eina 
į sveikatą. Tik žinok, kad šiuo atveju Tavo kantrybę, viešnagę 
ir gerą širdį panaudosiu ilgesnį laiką. Tad stiprinkis ir taupyk iš 
anksto tas jiegas ir dorybes, kurios reikalingos ištesėt. Pas tave 
noriu įkurt vyriausiąjį štabą, iš kurio darysiu puolimus į visus 
kraštus, nes kol išvažiuosiu į Čikagos apylinkes, teks sukinėtis 
apie Tavo viešpatystę. Tikiuosi, kad mano iškyloms duosi kokią 
kad ir apšlubusią sartukę. Balandžio 3 d. būsiu Ročesteryje. Iš 
jo tiesiausiais Keliais patrauksiu į Tavo pakluonius. Kada tai 
bus, pranešiu specialiu paslu. Ar neatsiras kokių kliūčių tuo me- 


2 Lawrense parapijos Llebonijos virėjos Stella lietuviškas vertimas, 

tu? Jei taip, parašyk kun. Bukšio adresu. Lauksiu. Lauksiu taip 
pat tos valandos, kada galėsiu įterpti į Tavo mielą palūpį saldų 
bučkį. 


Pasilik sveikas ir laimingas. 
Tepadeda Tau Dievas. 


Tave mylįs 
1949.1I1I.25, M. Krupavičius 
1t. Ročesteris, 1949 m. balandžio 4 d. 


Komplimentai prel. Jurui. Formalumai Imigracijos biure. Kelina Velykas 
praleisti kartu. Laukia prel. Juro balandžio 11 d. Niujorke, tikisi kartu vykti 
į Lawrence. 


Tu Jūrele, Tu gilioji, kada aš Tave išmatuosiu. Gylis nežmo- 
niškas. Tame gylyje turtai nesuskaitomi. Aš tik paviršiuje įsten- 
giu paplaukioti ir vieną kitą putelę nugrėbti. Norėjau bent ilgė- 
lesnį laiką ir putelėmis pasismaguriauti. Su miela Jūrele Velykas 
praleisti, bet piktosios pasaulio jiegos sutrukdė. Imigracijos ko- 
misija pareikalavo atvykti pas ją bal. m. 11 d. ryte. Prašiau, kad 
mane priimtų esant N. Yorke. Nesutiko. Jos biurokratizmo re- 
zultate štai kas įvyko — 1. vietoj bal. 4 d. pas Jūrelę viliokėlę 
galėsiu išvykti tik bal. 11 d. vakare, ligi to laiko teks pabūti pas 
savo giminę dzūką —- Bakšį, 2. iš Bakšio per N. Yorką trauksiu 
į Raulinaitynę, 3. kelionė prailginta, sugaišta daug laiko ir pini- 
go iššvaistyta galybė. Bet... vis tiek Velykoms būsiu ten, kur 
širdužė traukia. Prisikėlusį Kristų liaupsysim kartu su Jūrele 
giliąja, Žvaigždele šviesiąja ir kitais dangaus kūnais, šviečian- 
čiais savąja ir svetimąja šviesa. Vis tiek pat. Svarbu, kad šviečia 
ir pasaulio tamsybes sklaido. Tiesa, Laučka minėjo, kad pats 
žadi būti 11 d. N. Yorke kažkokiais reikalais. Jei taip, važiuosim 
į Raulinsitynę kartu. Jei netiesa, važiuosiu dūsaudamas vienas 
kaip kamienas, tuo naktiniu traukiniu, kuriuo pats paprastai va- 
žinėji. Mėginsiu ir Tavo išgulėtą lovą gauti. Kaip ten bebūtų, 
brėžtelk žodeliūkštį į Informacijos Centrą Kizių Marilkai. Nu- 
rodysi ir vietą, kur galėsiu Tave susirasti, žinoma, jei bendrai 
tuo metu tokia vieta N. Yorke bus. 


Laukiu Tavo žodelio, laukiu ir silkėtos lūpelės. 


Ročesteris, Tavasis 
1949.IV..4. M. Krupavičius 

12. Detroitas, 1949 m. gegužės 1 d. 


Prel. Juro liaupsinimas, einamieji reikalai prieš grįžtant į Europą, palari- 
mas į išleistuves kviesti tokius, su kuriais būtų galima pasitarti. 


Mielas ir pasiilgtas stipriai Broli, 


Nėr3 Tavęs ir neturiu su kuo nei bučiuotis, nei bartis. Gal 
dėl to ir pasiilgstu Tavęs daugiau negu kitų. Be to, Tavo ta ne- 
nuoramiška širdelė, besiveržianti į idealų aukštybę, į Lietuvėlės 
paširdžius mane sužavėjo ir pririšo prie Tavęs. Bet juk... tai ro- 
mantika. Mes gi vyrai kaip pipirai turime būti realūs. Tad ir 
būkime jais, 0 romantiką palikime tiems, kurie jai sutverti. Tad 
į realybę. 

1. Ar radai mano Tau reikalingą raštą archyve? Ten, kiek 
atmenu, buvo ir Brizgio ilgokas raštas, kuriame turėtų būti Tau 
reikalingų žinių. Pagaliau Laučka tų duomenų turėtų turėti. Da- 
bar neseniai buvo lietuviškam kažkuriam laikrašty, kurios tau- 
tos kiek įvažiavo. 

2. Lietuvos gaivinimo reikalu prašė mane Leimonas parašyti 
straipsnį. Nerandu laiko. Kasdien vis naujoj vietoj. 

3. Anketą skaičiau spaudoj. Klausimas — kokios priemonės 
naudoti siekiamam tikslui --- apleistas. Gaila. Aš manau, kad tai 
svarbiausias punktas. 

4. Iš Vilksbarės išsiuntė Zujus man Seimo stenogramų. Ne- 
nugabenk į archyvą. Neiškrapštysi iš ten. 

5. Ar tai moteriai gavai kokius raštelius atvažiuot? Jei taip — 
atsiųsk to geradario adresą, kad galėtų jam padėkoti. 

6. Rodos, kad išvažiuosim kiek anksčiau. Girdėjau, kad ren- 
giamos išleistuvės. Pasikalbėk su Balkūnu. Jos būtų labai svar- 
bu. Bet už tai kviestini tik tokie žmonės, kurie pasitarimams tin- 
ka, ne išleistuvėms. Gera būtų, kad ir Brizgys būtų, kaip buvo 
suprojektuota. Išvažiavimo datą nustatysiu gegužės pradžioj. 
Tuoj pranešiu. 

Rašyk man šiuo adresu — 2025 W. Walton St. Chicago Illinois. 
Pas A. Bulotą. 

Duok lūpelę. Sveikinimų Žvaigždelei ir kunigėliams bei Lei- 
monui. 


Dievulis telaimina Tave. 


Tavo 
Detroitas, M. Krupavičius 
1949.V.1 


3 Laiškas rašytas mašinėle, neturinčia lietuviškų ženklų. Jie sudėti redak- 
toriaus. 

13. Niujorkas, 1949 m. gegužės 23 d. 


Dėkoja už dovanas, apgailestauja, kad Juras neaivyks į rengiumas išleis- 
tuves, skundžiasi savo silpna sveikata. 


Gerasis Broli, 


Gavau* Tavo epistolę? su 145 dol. čekiais ir dar kažkokiu 
neaiškiais tikslais priedu (20 dol.) ir pažadais ateičiai. Visa tai 
gražu iš Tavo pusės ir labai dėkoju. Bet negražu, kad nebūsi su 
mumis geg. m. 23 d. Balkūnas sakosi pakvietimą išsiuntęs. Pasita- 
rimuose Tavo žodis būtų labai reikalingas ir įdomus. Bet svar- 
biausia — nepasieksiu Tavo ūso paskutiniam bučkiui įspausti. 
Tad spaudžiu jį bent simboliškai per erdves. Labai dėkoju už vi- 
sa. O tas visa — kur čia išpasakosi — labai didelis ir į aukštį, ir 
į gylį. Esi žmogus, prie kurio daugiausia manoji suvargusi širdis 
prilipo Amerike. Išvažiuoju labai pailsęs ir išsisėmęs. Kelionė 
buvo per sunki man našta. Išvykdamas labiausiai jaučiuosi šuni- 
mi benamiu, Į Ameriką labai nenorėčiau atvykti gyventi. Ji man 
labai artima ir labai svetima. Amerikoj reikalingos jiegos, o ma- 
no jų tik liūdnas likutis liko. Darbo sąlygos Europoje ir jas gali 
visai iščiulpti. Prieš akis baisi invalidystė su visomis pasėkomis. 
Bet... nuklydau ir patį išvedžiau į juoduosius gyvenimo pūdy- 
mus. Ar ne geriau užtraukti naujų vilčių giesmę? Tad truktelk, 
Broli. 

Sudiev. Ligi pasimatymo Lietuvėlėje arba Abraomo prie- 
globstyje. 

Tepadeda Tavo kilniuose darbuose ir užsimojimuose Viešpats. 

Sveikinimų Leimonams, Tavo vikarams ir Žvaigždutei. 


Tavo 

New Yorkas, M. Krupavičius 
1949.V.23. 

14. Niujorkas, 1949 m. gegužės 24 d. 


Vysk. Būčio straipsnis apie lietuvybės išlaikymą. Pastabos tik prel. Jutui, 
o vysk. Būčiui žada parašyti atskirai. Prel. Krupavičiaus nuomonė dėl lietuvių 
kalbos vartojimo. 


Ir“ dar kartą, Mieloji Jūrele, turiu progos Tave prakalbinti 


* Laiškas rašytas ranka. 
5 Laišką. 
$ Laiškas rašytas ranka. 

meiliu žodeliu. Su šiuo grąžinu vysk. Būčio straipsnį. Nežinau, 
kam Tu man jį atsiuntei. Ar jis pats patarė? Čikagoje aš paragi- 
nau parašyti Amerikos lietuvybės reikalu į spaudą. Klausimą i!- 
gai diskutavom. Esminiuose klausimuose sutikome, kituose ne 
visur. Pažadėjo parašyti po Strakausko 7 sukakties. Ir parašė. Aš 
jį perskaičiau. Aš parašyčiau kitaip. Mano pastabų neprašei. Bet 
vieną kartą parašau. Parašysiu ir autoriui: jis pažadėjo parašyt 
ir duot spaudai su sąlyga, jei aš peržiūrėsiu, Spėju, kad tai tas 
pats straipsnis. Štai dėl ko norisi duoti pastabų. Bet jos tik Tau. 
Autoriui pats parašysiu. Pradedu. Yra vietų diskutuotinų. Yra 
vietų, kurias lietuvybės mirties šalininkai ar nenorį su ta mirti- 
mi kovoti gali savo naudai panaudoti Būčio autoritetą. 

Yra daug Strakauskų, bet jie tautos mirties nesustabdo. Yra 
Strakausko ir jaunesnėse kartose, bet jau mažiau. Tie faktai ne- 
stabdo tautos mirties ir pesimizmo nemažina. Kas „tobulos lietu- 
vių kalbos vartojimas"? Ar tai nėra vartojamo žargono pateisini- 
mas? 

Kas yra gimtasis kraštas „Čiabuviui“? Aš manau, jam pirmoji 
tėvynė yra Lietuva, o antroji -—- kur yra gimęs. 

Sukurti Amerikai lietuvių dvasios veiklią vadovybę ne mano 
kompentencija, net jei ir ilgiau čia gyvenčiau. 

Ar nykimas lietuvybės yra „lietuviškos visuomenės atėjimas 
prie Amerikos visuomenės“? Jei taip, tai tą faktą aš laikyčiau 
labai didele blogybe ir lietuvių tautai nelaime. 

Aš nežinau, ar kas ragino lietuvius „vengti anglų kalbos var- 
tojimo“. Jei kas mano, kad aš tai rašiau, smarkiai klysta ir ne- 
teisybę skelbia. Aš visur pabrėždavau, kad anglų kalbą reik ge- 
rai išmokt, bet ir lietuviškos nepamiršt, ir savąja lietuvių gryna 
kalba kalbėt savo pastogėse ar šeimose. 


Bendrai kai kur trūksta preciziškumo. Patosas. 
Dar kartą būk sveikas, mylimasis Broli. 


Tepadeda Tau Dievulis. 


Tavo 


New Yorkas, M. Krupavičius 
1949,V.24 


* Prel. Pranciškus Strakauskas (1896—1962). 

15, 1949 m. birželio 20 d. 


Prel. Juro charakteristika. Po darbų Amerikoje grįžo nepaprastai pailsęs. 
Nesutarimai VLIKe. Laicistų įžeidimas. Intrigos prieš dr. Jasaitį, Lietuvių Rau- 
donojo Kiyžiaus pirmininką. Prasidėjus emigracijai iš Vokietijos į Ameriką, už- 
daromos gimnazijos, sustoja ėję laikraščiai. IRO ragina viską likviduoti. Prel. 
Juro iškvietimai į Ameriką. 


Mielas Broli, . 


Vis bėgi — pluši, pailsti — atsiguli, pabari — paglostai, susi- 
rauki — nusišypsai, nudžiungi — nusimeni, vis su degančia idea- 
lais širdimi ir tėvynės ateities rūpesčiais — tokį mielą Jurelį pa- 
žinau, tokį palikau, tokis dabar yra ir toks mirs, nes tokį Dievas 
jį sutvėrė ir jis kitoks būti negali. Miela man pas Tave buvo 
ir dar mieliau dabar būtų, gal dėl to, kad mūsų vienodi idealai 
ir būdo bruožų nemaža turim bendrų ir tikrai dėl to, kad dabar 
esu nepaprastai pailsęs ir išsisėmęs. Grįžau laužų laužas. Gal to- 
kioj būklėj dar niekad nebuvau. Nuo geg. m. 15 d. vežiau ne 
jiegomis, bet valia. Davežiau ligi namų. Čia visa atslūgo ir ab- 
soliutus ubagas pasirodė. Bet dirbti reikia. Darbo krūvos laukė. 
Žinai, ką esu palikęs namieje. Tas paines reikalinga išpainiot. Du 
dalyku jau išpainiojom. Pirmiausia išsprendėm VLIKo pirminin- 
ko klausimą. Jis turėjo (turėjo, nes pareikalavo laicistinis blokas) 
atšaukti savo „neatsistatydinimą“. Prisimeni — jie į mano lūpas 
įdėjo savo sugalvotą atsistatydinimą. Jį turėjau paneigt. Tą tad 
paneigimą privertė atšaukti, tuomi duodamas jiems reikalaujamą 
satisfakciją. Jie mane taip įžeidė, kaip nieks gyvenime, paskelb- 
dami viešai spaudoj, kad aš kliudąs laisvinti Lietuvą. Didesnio 
įžeidimo ir melo nė pats Liucipierius pekloje nesugalvos. Viena 
reikėjo duoti, o kita pamiršti vardan tos Lietuvos. Antra, išspren- 
dė ir Raudonojo Kryžiaus pirmininko — dr. Jasaičio klausimą. 
Sprendė komplikuotai ir „garbingai“. Pirmiausia jį naujai perrin- 
ko Liet. Raud. Kryžiaus pirmininku. Iš 10 gavo 7 balsus. Perei- 
nant prie naujos valdybos formavimo pareiškė, kad nei viena 
laicistinė grupė neduos savo žmonių į tą valdybą, kol bus pirmi- 
ninku Jasaitis. Gudru? Pasiliko tik viena — atsistatydinti ir Ja- 
saitis atsistatydinimą įteikė. Atsistatydinimą priėmė 4 balsais, 
šešiems susilaikius. Jasaitis paaukota taip pat vardan tos Lietu- 
vos. Nauja Valdyba nei pirmininkas dar nepaskirti. Dabar pasi- 
liko gal sunkiausi klausimai — VLIKO ir V. Tarybos pertvarky- 
mas. To reikalauja dabartinės sąlygos. Abi pusės turi gana skir- 
tingų planų. Bijau, kad čia nereikėtų suklupti. Laicistai spaus 
katalikus ir čia nusileisti. O jie gali čia nusileidimams pailsti ir 
sustoti nusileidimų kelionėje, nors aš ir čia nusileisčiau. Pagrin- 

dinis dalykas — Lietuvai laisvę laimėti, o ne kiti tikslai tiksle- 
liai. Bet mano vienminčiai kitaip mano. Kas išeis — pamatysim. 
Bet man neramu. Tokiais laikais — tokiais klausimėliais ginčytis. 
Bjauru ir baisu. Vokiškoji Lietuva nyksta. Ji keliasi masiškai į 
JAV. Su ja griūva jos kultūrinės institucijos ir veiksmai. Jau 
nustojo veikti eilė gimnazijų, kitų mokyklų, chorų, sustojo vie- 
nas kitas laikraštis. Tai graso ir „Žiburiams“. Jie turėtų mirti 
paskutiniai. Kreipiausi į vysk. Brizgį per Balkūną subsidijos 6000 
markių = 1000 dol. Neduos — „Žiburiai“ sustos. Bus gėda ir dide- 
li nuostoliai. IRO skubina mus visus likviduot — ragina greičiau 
išsikraustyt. Grūmoja represijomis. Mes turim likti Europoje. To- 
kį norą pareiškė ir Žadeikis, ir ALTas, ir pagaliau V. Departa- 
mentas. Kas bus, kaip viena su kitu suderinsim, kaip iš tos ba- 
los išbrisim — tamsu. Slogutis sunkus dūšią slegia — tai ateitis 
nedarbingųjų tautiečių, tarp jų ir kunigų. Kas jų laukia, ir kaip 
tas klausimas susitvarkys. Spaudžiam kur galim, bet vis sunkiai 
kas išspaudžiama. Rezultatų nesimato. Dabar pasiuntėm į Žene- 
vą pas IRO savo pasiuntinį kalbėtis tais visais reikalais.., Pa- 
kaks iš to puodo. Savų vargelių turi pakankamai. Girdėjau, kad 
Šveicarija pasiuntė į paties Archyvą mūsų bylas per kun. Briš- 
ką. Ar jau gavai? Barzdienė kvietimą į Ameriką gavo iš kitur. 
Sakėsi, Tau tai parašiusi ir padėkojusi. Pasinaudojusi pirmuoju. 
Gailiuvienė, jei per komisijas pereis, atvyks. Ji mašinistė. Galėsi 
ją panaudoti savo raštams perrašinėti. Tam reikalui rengiasi čia 
mašinėlę pirktis. Barzdienės leidimų nenaikink. Paprašysiu kitai 
kokiai našlei ar panai. Vis parapija padidės ir kokiu sieksniu 
vis arčiau dangaus prikopsi. 

Juro pastogė man labai į širdį įsmigo. Tokių nedaug Ameri- 
ke atsiranda. Tarp jų yra Broktono seselių gūžta. Jas dar noriai 
aplankyčiau. Dūšia dažnai jose esu. Šiam kartui pakaks. Sveiki- 
nu dvasiškus tėvelius ir šviesiąją Žvaigždelę. 

Tepadeda Tau gerasis Dievulis. Ilgai gyvenk ir Lietuvėlę 
gink. Kaip sekasi anketos komisijai? Spaudžiu į palūpį kietą 
bučkį. 

Tikrai Tavo 


1549.V1.20 M. Krupavičius 


14—722 

16. 1949 m. liepos 10 d. 


Džiaugiasi prel. Juro bičiulystie, dėkoja jam. Rengiasi vizituoti Anglų zoną, 
teks pasakyti 20 kalbų, po kelias kasdien. 


Mielas Praneli, 


Minkomės taip, kad net kaulai braška. Bet vis bent kol kas 
esu gyvas ir tais visais savo gyvybės likučiais šaukiu — lai gy- 
vuoja mielas ir garbingas kunigas Juras. Gyvu vaizdu prieš akis 
ir širdy stovi pažintis su Tavim, mielasai Broli. Džiaugiuosi. No- 
rėčiau, kad galėčiau Tave priimti savo bakūžėj Lietuvoj ir bent 
šešėliu atsidėkoti už parodytą man meilę ir palankumą. O dabar 
Dievulis teatlygina už visa tai. Aš prie to atpildo mažu priedu 
pridedu — 1. Savo interview „Žiburiams“, kuris tiktų ,„Darbinin- 
kui" ir 2. savo atsisvelkinamąją kalbą, įkalbėtą į plokštelę. Ryt 
išvažiuoju vizituot Anglų zoną. Reiks pasakyt apie 20 kalbų. Kas- 
dien po kelias. O paskui važiuosiu į bangalą. Sveikinimų vika- 
rams, Žvaigždelėms Rytmetinėms 8, o Tau bučių-bučkių. 


Dievulis tepadeda. 


Tavo 

1949.VII.10 M. Krupavičius 
Tavo „Darbininką“ mielai skaityčiau, jei turėčiau“. 

17, 1949 m. liepos 20 d. 


Prašo iškviesti į Ameriką vieną šeimą, neturinčią Amerikoje nei giminių, 
nei pažįstamų. 


Broli geriausis, 


Vizituoju Anglų zoną. Noriu galutiniai sveikatą išeikvoti ir 
greičiau į Tavo prieglaudą pakliūt. Tas noras realizuojasi visai 
neblogai. Važinėdamas po stovyklas randu daug žmonių, reika- 
lingų tokios pagalbos, kurics suteikti aš neįstengiu. Tu tokius 
reikalus, kur reikalinga meilės ir aukos, noriai riši. Štai gera ka- 
talikiška, ateitininkiška šeima. Iš niekur kvietimo į JAV vykti ne- 
turi ir negali turėt, nes neturi ten nei pažįstamų, nei giminių. 
Jo geriausi giminės — aš ir Tu. Aš jau parašiau, ką galėjau — 


5 Žr. 2 išnašą prie 1949.IlI.25 laiško. 
9 Prierašas ranka. 

šį laišką. Parašyk ir Tu, ką gali — kvietimą į Ameriką — per sa- 
ve ar per kitą. Tokių žygių padarei nemaža, padaryk dar. Dievui 
tokie žygiai neįkyrės. Tos šeimos duomenys seka !?. Ig. Miliaus- 
kas. (20) Hannover-Stėcken. DPCamp. ACCU. British Zone. Ką 
padarysi, malonėk jam parašyti. Nuberk ir man žodelį. Už tai 
spaudžiu bučkį į ūsą. 


Tavo 
1949.VI1.20 !! M. Krupavičius 
18. 1949 m. rugsėjo 15 d. 


Humoristinės mintys apie dovanas. Teiraujasi, kaip sekasi gaivinti numaty- 
lą lietuvybės palaikymą. Mini Stasio Lozoraičio kelionės į Ameriką proga pa- 
sakytą kalbą apie tautininkų ir liaudininkų problemą. Būgštauja dėl pavojaus 
krikščionims demokratams netekti inteligentijos, jei vadovavimą ateitininkams 
paims frontininkai. Pasaulio Lietuvių Bendruomenės organizavimo klausimai. 
Silpna sveikata — širdies smūgis ir naujos pareigos. 


Mielas Broli, 1949.IX.15 


Seniai nerašiau ir seniai Tavo rašto nesu skaitęs. Tačiau tai 
nereiškia, kad iš akių — ir iš širdies. Pilna dūšia ir pilnas kūnas 
juriškos atminties, ir tai brangios, ne bet kokios. Ypač dūšios 
atmintis brangi. Amerikos Lietuva, rodos, tik Juru ir gyva. Kur 
tik lietuviškas reikalas, ten ir jis su visa savo kilnia širdimi ir 
karštais lietuviškais norais. Balkūnas ir Juras — du šulai. Bet ir 
kūnas tos atminties pilnas. Neseniai pirmu kartu savo gyvenime 
apsivilkau jo pižama. Tiesa, tai šiokis tokis demoralizavimas ir 
grynai lietuviškų tradicijų siaurinimas. Čia jau, mielas Jureli, 
nukrypimas šiokis tokis iš tautinės linijos. Neatsispyrei ameriko- 
nizmui ir mane patraukei paskui save. Kažin ar koks velniūkš- 
tis mudu nepaspirgins už tai pekloj? Maloniai visada prisimenu 


19 Ant to paties lapo, kita ranka prirašyta: 


„Ignas Miliauskas. 4.IV.1923, Prof. geležinkelietis, medžio darbininkas, 
„ Žmona Stefanija. 11.II.1925. Šeimininkė. 

„ Sūnus Jonas. 14.XI.1945. 

. Duktė Dalytė. 12.VI.1948. 

„ Uošvė Levušienė Anelė, 1893 (gali dirbti). 

Mano adresas: 


Ignas Miliauskas, 
Hannover-Stėcken (20) 
Baltic Camp ,„ACCU“" 
Britische Zohnne (sic). 


U Ir šis laiškas rašytas ranka. 


(RON 

Tavąją Laurinaitynę!'2 su visais priedais — Stella-Žvaigždele !*, 
kunigėliais ir kitais. Juos prašau pasveikinti. 

Reikalų ypatingų neturiu. Daugiau prašnekint. Tavo laukia- 
mą žodelį išprovokuot. 

Bet kai kas rūpi. Į tuos rūpimuosius reikalus norisi ir Tave 
įtraukti. Nors tai ne visai krikščioniška. Labai rūpi, pvz., kaip 
vyksta tas mūsų suprojektuotas lietuvybės gaivinimas. Vieną ki- 
tą Tavo užsimojimą šioj srity sugaunu. Mat retai ir ne visus jū- 
siškius laikraščius susigraibau. Taviškio visai nesurandu. Neat- 
plaukia. Iš vieno kito Tavo žodžio atrodo Tavo klabenimas be 
didelių atgarsių. Ir suprantama. Lietuviškos sąžinės supintijo, bet 
nemirė. Klabenimo reikalingos nuolatinio. Klabenimas pakliuvo 
į geras rankas. Juras nepailsta ir neatsikanda. Klabens tol, kol 
prikels. Aš čia esu ramus. Bet kartu parašyk ir kaip Tavoji svei- 
katėlė. Juk ne per štyvas. Tai visų tokio tipo žmonių likimas. 
Vertėtų sveikatai saviškei retkarčiais gražią akelę padaryt. Kaip 
per daug į ją nekreipiama dėmesio, ji paskui susiraukia ir nuei- 
na savais keliais — šunkeliais. 

Lozoraitis rengiasi atvykt pas Jus. Nori pataikyt į parodas- 
kongresus, vadinasi, lietuviškojo gyvenimo tirštumas. Jį Žadąs 
net Trumanas priimti. Jau dabar tautininkai trūbija, kad visas 
lietuvių gyvenimas Amerikoje yra tautininkų rankose. Kad be 
Olio nieko negalima padaryti. Žinoma, tai būtų tam tikra prasme 
patvirtinta, jei Trumanas jį priimtų, o mums tas priėmimas ne- 
buvo įstengta išrūpinti. Tas faktas smarkiai sumažintų autoritetą 
ir VLIKo ir ALTO, o pakeltų tautininkų ir jų prezidento — Lo- 
zoraičio. Visa tai gerai apgalvotina katalikų iš anksto ir nusta- 
tytina taktika bei elgesys jam atvykus. Aš būdamas pas jus vis 
kėliau ir kitą svarbų klausimą — tautininkai ir liaudininkai su- 
darys naujų sunkumų pastoracijoj, jie gali paimti iš katalikų ne- 
maža žmonių, ypač tų, kurie silpniau susirišę su katalikų parapi- 
jomis ir organizacija. O tokių silpnų vietų aš pas jus esu paste- 
bėjęs nemaža. Iš DP jie paims tiek, kiek turi, ne daugiau. Paims 
daugiausia iš tų, kurie yra nullius arba guasi nullius. Jau dabar 
reikalinga pastatyti stipri tvora apsisaugot. 

Dar liūdnesnis ir pavojingesnis dalykas — tai mūsų pačių ka- 
talikų viršūnių susiskaldymas — ateitininkijos frontininkai su- 
darys labai didelių sunkumų kalalikijai. Jie labai agresyvūs. 
Ateitininkus moksleivius ir studentus paėmė į savo rankas nesi- 
skaitydami net su episkopato nurodymu ir nori juos išsiauklėt 
savais žmonėmis. Jei tai jiems pavyktų, katalikai pasiliktų be 


12 Atrodo, tai bus prel. Juro klebonijos prel. Krupavičiaus sugalvotas pa- 
vadinimas, kilęs nuo miesto Lawrence — Laurynas. 
Iš Žr. 2 išnašą prie 1949.IIL.25 laiško. 

pasauliečių inteligentų. Ką tai reiškia, mes žinome iš anų senes- 
nių pozityvizmo viešpatavimo laikų. Žadat atsikelt ir AIDUS. Jie 
taip pat yra frontininkų rankose ir visą savo sąjūdį per juos veda, 
savo idėjas per juos skleidžia. Jei AIDAI ir pas jus bus vedami jų 
žmonių, jei ateitininkija bus ir ten vadovaujama tų pačių fronti- 
ninkų (dabar pirmininkavimą perėmė Damušis), tai už pasėkas 
teks atgailauti dėl mūsų kaltės. Čia taip pat naujas rūpestis 
Amerikos katalikų vadams. 

Pradedam kurti Pasaulio Lietuvių Bendruomenę. Tai didelis 
įvykis. Tai sėkmingiausia priemonė išsaugoti laisvajai Lietuvai 
lietuvių visuomenę su mažiausiu nubyrėjimu. Amerikos politi- 
niai tūzai nelabai linkę rimtai paremti tą darbą. Gaila. Jų argu- 
mentacija beveik jokia. Dabar organizuojamas Laikinasis PLB 
Vyriausias Komitetas grupiniais pagrindais. Jo sostinė bus JAV 
Čikagoje. Kr. Demokratai rinkdami savo kandidatą buvo apsisto- 
ję prie paties kandidatūros. Savo pasišventimu ir reikalo supra- 
timu gal geriausia tiktum. Bet pagailo. Dabar šimtus vežimų ve- 
ži. Persimetėm prie kun. Vaškevičiaus-Vaško. Pagaliau nutarėm 
pavesti jiedviem su Šimučiu parinkt tinkamiausią. Aš norėčiau 
patį paprašyt tą idėją populiarinti tarp amerikiečių ir pravesti 
propagandą už jos stiprų palaikymą visokeriopais būdais. 

Tai tuo tarpu bus visa. Aš laikausi nestipriai. Lopiausi po šir- 
dies smūgio, bet laikas buvo nepatogus. Neturėjau ramybės, pa- 
galiau ir per trumpas laikas atitaisyt tokiems griuvėsiams. Grįž- 
tu į dar sunkesnį darbą, nes, be VLIKo pirmininko pareigų, dar 
uždėjo V. Tarybos pirmininko ir Tautinio Potencialo valdybos 
valdytojo. Ech, mielas Jureli, traukim savo vežimėlius, kol jiegos 
leis. Dievulis telaimina ir padeda Tau. Tave mylįs 


M. Krupavičius 


Vieną mano našlę jau turi. Kita rengiasi važiuot, gal daugiau 
nori? 


19, 1949 m. spalio 9 d. 


Sveikina vardo dienos proga. Po reformų darbas sunkesnis. Susirūpinęs, 
kad nepritariama Amerikoje Pasaulio Lietuvių Bendruomenės organizavimui. 
Ragina iškviesti į Ameriką Miliausko šeimą. Maceinos laiškas. Nurodo, kur siųsti 
pinigus. Užsimena apie nuvykusiųjų į Ameriką dėkingumą. 


Tikrai mielas Kunige Pranai, 


Gavau Tavo pasirašytą telegramą. Kas joje buvo parašyta, 
nesuvokiau, tik išjaučiau, kad tai sveikinimas mano vardo die- 

nos proga. Nėra tai Tavo rankos raštelis, bet vis tiek yra Tavo 
širdies balsas, kad ir angliškais žodžiais išreikštas. Dėkoju labai. 
Kad Dievulis Tau atlygintų visomis tomis gėrybėmis, kurių Tau 
daugiausia trūksta... Darbas mano dirbamas visada buvo ne- 
lengvas. Po reformų jis pasidarė ypatingai sunkus. Atmosfera 
per sunki. Kvėpuot nėra kuo. Taip norėtųsi Tavo pastogėje pa- 
silsėt, kur ir „pasibart“, ir padiskutuot, ir pasijuokt, ir pasibu- 
čiuot galima iš širdies, nelaikant kišenėje akmens. Bet tai svaja. 
Sveikata dar daugiau apiro. Dienos trumpėja. Ar dar pasima- 
tysim čia? Bet tai ne mūsų sprendimų tema. 

Mūsų labai svarbus uždavinys — PLB — Pasaulio Lietuvių 
Bendruomenė. Ji yra ta galingoji priemonė, kurios pagalba gali- 
ma išlaikyti nelaimių išbarstytus po visą pasaulį lietuvius vie- 
nybėje, išgelbėti iš pavojų jų lietuviškumas ir padėti išlaisvinti 
Lietuvą. Didžiausia lietuviškoji kolonija yra JAV. Ir toji koloni- 
ja tai PLB idėjai nepritaria. Tai tvirtina Šimutis šiandien gauta- 
me jo laiške. Jo spėjimu, nepritars Federacija. Balkūnas pana- 
šiai skeptiškai apie tai kalba. Aš labai bijau, kad Amerikos lie- 
tuviai tos stipriausios priemonės lietuviams ir lietuvystei išsaugot 
nepalaidotų. Jų tvirtinimas, kad lietuvis JAV pilietis negalįs eiti 
į tokią organizaciją, neįtikina. Vieno amerikiečio juristo paklau- 
siau, ar taip yra, jis paneigė. Dėl to labai nerimauju. Bijau, kad 
katalikai prie to skaudaus lietuvystei darbo neprisidėtų. Kiek- 
vieno krašto PLB išsidirbo krašto organizacijos statutą. Vadina- 
si, gali jį pritaikyti prie savo įstatymų ir reikalų. Esamų orga- 
nizacijų ji nepraris. Ko tad bijoti? Kodėl Tau tai rašau? Esi jaut- 
rios širdies lietuvis. Kongrese dalyvausi. Savo svarų žodį gali 
tarti. Tark už bendruomenę. Jei kongresas tars neigiamą žodį, 
bijau, kad jis bus mirtinas smūgis. Vely nieko netart, negu nei- 
giamą žodį tarti. 

Važinėjant po Anglų zoną Hanoverio klebonas kun. Ruokis 
prašė išrūpinti Ignui Miliauskui (Baltic Camp "ACCU". (20) Han- 
nover-Stėcken. Brit. Zone. Germany) su jo šeima garantijas įva- 
žiuot į JAV. Miliauską rekomendavo kaip gerą kataliką ir sąži- 
ningą žmogų. Sutikau ir, kad ir drovėdamasis dar vieną darbą 
ant Tavęs krauti, parašiau. Tikėjaus, kad dar vis kantrybės jam 
tai parūpinti susirasi savo didžiuose ištekliuose ir vieną šeimą 
priglausi prie savo plačios širdies. Pranešė, kad dar nieko iš pa- 
ties nėra gavę. Pamiršai, ar negali? Būk malonus pranešt. Emi- 
gracijos terminai baigiasi. IRO pareigūnai labai terorizuoja varg- 
šus lietuvėlius. Padėk, Broli, kaip ne vienam esi padėjęs. Lauksiu 
greito Tavo žodžio. 

Maceina liepos m. 21 d. parašė man labai arogantišką laišką. 
I jį dėl to nė neatsakiau. Atsakymo nebuvo vertas. Kaltinimas -— 

aš platinau Amerikoje savo laiško, rašyto Maceinai, ir vysk. Bū- 
čio Damušiui — nuorašus. Kaip buvo, tik Tu, mielas Broli, žinai. 
Skelbia, kad Amerika juos (frontininkus) remia, Užsiaugins var- 
go ir sau, ir katalikams visiems. .. 

Pažadėjai anuo metu šimtinę (o gal kelias) mano nurodytiems 
reikalams !*. Padėjai iš kitų išprašyt. Jei gali, duok dabar paža- 
dėtuosius. Pasiųsk juos Pranui Vainauskui — 124 No. S5th street. 
Brooklyn II, N. Y. Jis žinos, kas su jais padaryt. Dėkoju, nes Ži- 
nau, kad tesėsi. Jei greit tai padarysi, bus geriau. 

Barzdienė jau pas Tave. Gailiuvienė išvyksta 17 spalio. Barz- 
dienė džiaugėsi Tavo malonia globa. Kitiems tai parašė. Mes ne- 
daug pasipažįstame ir man nerašo. Už našlių globą, kaip ir už 
našlaičių, sulauksi Dievo karalystės. 

Turiu ir daugiau reikalų reikaliukų. Bet pakaks. Ir taip įky- 
rėjau. Kitam kartui paliksiu. O dabar iš Tavęs pradėsiu laukti 
žodžio. 

Tepadeda Tau gerasis Dievulis ir sveikatos nepasigaili, ir kitų 
iobių. 


Spaudžiu brolišku bučkiu ūsą. 
Tave mylįs ir gerbiąs 
1949.X.9 M. Krupavičius 


Ar kun. Briška parvežė archyvinės medžiagos iš Šveicarijos, 
kaip man pasakojo? 


20. 1949 m. spalio 20 d. 


Susirūpinęs, kad katalikai šnairai žiūri į Pasaulio Lietuvių Eendruomenės 
organizavimą. Prideda nuorašą kito laiško tuo pačių reikalu. 


Brangus Kunige Pranai, 


Nors man nė žodelio nesurandi, aš stengiucsi Tave žcdžiais 
užpilti. Karštas laikas. Dėl jūsų kongreso aš tiek prakaituoju, 
kaip ir jūs. Man, tarp kita ko, labai rūpi Pasaulio Lietuvių Bend- 
ruomenė, į kurią Amerikos lietuviai katalikai rimtos akies neno- 
ri mesti. Jei tokia pat pažiūra ir pasiliks, padarys stambią klai- 
dą. Malonėk susirasti kelias laisvas minutes ir paskaityt čia pri- 


4 Greičiausiai „Tėvynės sargo“ numeriui išleisti, 

dedamą „Nuorašą“ !5. Nė kiek neabejodamas, kad esi ir būsi PLB 
karštas gynėjas ir rėmėjas, bučiuoju į Tavo kilnų ūsą ir linkiu 
iš Dievo visokių malonių gausybės. 


Tavo 


1949.X.20 M. Krupavičius 


Nuorašas 


Mielas Broli, 


Iš dviejų rimtų Amerikos lietuvių katalikų veikėjų gavau žinių, 
kad katalikai nepritarią Pasaulio Lietuvių Bendruomenės — PLB — idė- 
jai ir jos nepalaikysią. Už jos palaikymą ir prisidėjimą prie jos valdžia 
galinti savo piliečius priskirti prie svetimos valstybės agentų. Ta min- 
tis ir argumentacija yra ne nauja. Taip argumentavo dr. Grigaitis man 
esant Vašingtone bene pirmu kartu visų kitų Amerikos lietuvių grupių 
akivaizdoje. Tuo argumentu vaduodamiesi prašytieji katalikai nedavė 
kandidatų į Pasaulio Lietuvių Bendruomenės Vyr. Organizacinį Komite- 
tą. PLB kuriama JAV. V. Org. Komitetą turi sudaryti lietuviai amerikie- 
čiai. Jiems prie to neprisidėjus PLB gali neįsikurti. Prisidėjus kitiems, 
išskyrus katalikus, PLB turėtų skursti. PLB yra labai svarbi ir gal 
galingiausia priemonė šių didžiųjų Lietuvai ir lietuvių tautai nelaimių 
metu išlaikyti lietuvystei ir grąžinti išbarstytus po visą pasaulį lietuvius 
.į jų laisvąją tėvynę, stiprius dvasia ir kūnu, tinkamus atstatyti naująją 
tėvynę. Olis savo rašte š. m. rugs. m. 14 d. VLIKui teisingai rašo, kad 
VLIKo kuriamoji PLB yra „pirmasis Lietuvių tautos istorijoje... drąsus 
ir ryžtingas žygis... sutelkti lietuvius į vieną pasaulinę lietuvių orga- 
nizaciją. Tos organizacijos tikslas — išlaikyti lietuvių tautos gyvastį ir 
suteikti vieningą organizacinį pavidalą visoms lietuvių jiegoms, kurios 
yra reikalingos Lietuvos valstybės nepriklausomybei atgauti“... Kas tad 
šiuo metu gali būti lietuviui svarbiau ir brangiau? 
tę PLB atžvilgiu. Iš socialistų gavau sąrašą. kas jų deleguojamas į PLB 
V. Organizacinį Komitetą. Tarp jų delegatų yra ir dr. Grigaitis. Liau- 
dininkai taip pat duoda savo kandidatų iš amerikiečių, priklausančių 
sandaros srovei. Tarp jų yra, kiek prisimenu, Grybienė. Tautininkų pa- 
žiūrą į PLB minėjau. Jie, tiesa, turi formalių priekabių prie PLB nuos- 
tatų paskelbimo tvarkos, tiktai. Ar jie duos savo kandidatų į PLB, 
nežinau. Reik manyt, kad duos. Mūsų tautininkai buvo nustebinti savo 
bendraminčių JAV tokiu pareiškimu. Jie čia vieningai balsavo už tuos 
nuostatus. Nejaugi tik katalikai būtų pasilikę ištikimi dr. Grigaičio ar- 
gumentacijai, nuo kurios jis pats yra atsisakęs? Kas iš tokio katalikų 
nusistatymo PLB atžvilgiu sektų? Pirmiausia, tokiu savo nusistatymu ka- 


Iš Atrodo, šio nuorašo originalas buvo skirtas prel. Jonui Balkūnui. Nuora- 
šo tekstas pridedamas šio laiško pabaigoje. 

talikai duotų į savo priešų rankas ginklą ilgiems laikams agituoti, kad 
jie esą lietuvystės priešai, kaip yra buvę seniau ir kas dar ligi šiol tai 
ten, tai kitur atsirūgsta įvairiomis progomis. Antra, nestojant stipriau- 
siai katalikų srovei į PLB, visa ta organizacija atiduodama į nekatalikų 
rankas ir viso pasaulio lietuviai jų įtakon perleidžiama. Kokie iš to 
būtų vaisiai, nesunku įspėti. Trečia, PLB ir be katalikų prisidėjimo bus 
kuriama. Bet be JAV katalikų ji skurs ir negalės padaryt to, ką galėtų 
padaryti bendromis jiegomis su katalikais priešaky. Kitų pasaulio kraštų 
katalikai prie PLB dedasi. Bet JAV katalikai yra skaitlingiausi, stip- 
riausi ir įtakingiausi. Toks ar kitoks jų nusistatymas PLB atžvilgiu turės 
jai reikšmingos įtakos. Visa tai turint galvoje galima daryti tik viena 
išvada — katalikai turėtų padaryti savo nusistatymui neremti PLB revi- 
ziją ir persiorientuoti į PLB pusę. Tamsta, mielas Broli, esi įtakingas 
žmogus tarp Amerikos lietuvių katalikų. Prašau tad savo įtaką panau- 
doti, kad tas parsiorientavimas į PLB pusę būtų pravestas ligi Kongresui 
susirinksiant, nes Kongreso metui norima jau parengti ir paskelbti PLB 
Vyr. Organizacinį Komitetą. Neabejoju, kad Tamsta dalyvausi ir Kon- 
grese kaip aktingas dalyvis. Aš tvirtai tikiu, kad ir šį sanbūrį Tamsta 
panaudosi PLB reikalui paremti ir pastiprinti bei išvesti iš to sustingi- 
mo ir apatijos, kokia jį apėmusi JAV lietuvių katalikų sferose. 

Ar gali PLB padaryti žalos katalikams ir esamai jų organizacinei ar 
socialinei struktūrai? Ne. PLB nuostatų įvedamajame žodyje (6 psl.) 
taip tuo reikalu rašoma: „Yra nuogąstaujančių, kad PLB organizacija 
prarysianti veikiančias lietuvių išeivių draugijas. Baimė be mažiausio 
pagrindo. PLB organizacija ateina ne esamos tvarkos ir esamų draugijų 
keisti, griauti ar naikinti, bet tik jų veiklos paremti, papildyti ir ap- 
vainikuoti bendra visų lietuvių organizacija“. PLB esimas nekliudys net 
sukurti, jei tai būtų reikalinga, ir Ketuvių katalikų pasaulinę draugiją. 
Antra, šie PLB nuostatai yra tik laikini, jie galios tik ligi Pasaulio Lie- 
tuvių Seimui susirenkant. Jis nustatys jau pastovią Pasaulio Lietuvių 
Bendruomenės Konstituciją: (68 str.). Ir tai dar ne visa. Kiekvienas kraš- 
tas per savo PLB krašto tarybą nusistato sau statutą. Juo galės prisi- 
derinti ir prie krašto įstatymdavystės, ir savo socialinės sistemos. Tad nė- 
ra jokio pagrindo bijotis PLB ir jos kratytis. PLB veda mus prie mūsų 
dabartinių laikų aukščiausio tikslo ir siekimo -- Lietuvos laisvės ir ne- 
priklausomybės. PLB yra kilnaus ir nesuinteresuoto patriotizmo kūrinys. 
Katalikui patriotizmas yra jo krikščioniškosios pasaulėžiūros integralinė 
dalis. Lietuvis katalikas amžių bėgyje savo patriotizmu pirmavo ir vi- 
siems buvo gyvas pavyzdys. Amerikos lietuvis šioj srity savo vardą 
į savo tėvynės istoriją įrašė aukso raidėmis. Aš giliausiai tikiu, kad ir 
šiuo atveju Amerikos lietuvis katalikas, eidamas savo tradiciniu keliu, 
visomis savo išgalėmis palaikys PLB, kuri mus veda tiesiu keliu į šių 
dienų svarbiausią tikslą — Lietuvos laisvę. 


Tepadeda Jums Dievas. 
Su meile ir pagarba 


Jūsų 


1949.X.20 Kun. M. Krupavičius 

21. 1949 m. lapkričio 3 d. 


Pasaulio Lietuvių Bendruomenės Organizacinio komiteto kandidatų reikalu. 
Jurą, gyvenantį idealui, lygina su šv. Pranciškum Asyžiečiu, pavadindamas jį 
XX amžiaus Poverello. Nors jį visi gerbia, bet netrūksta ir tokių, kurie koją 
kaišioja ir liežuviu plaka. Ragina ištverti. Apie katalikus kandidatus į Pasaulio 
Lietuvių Bendruomenės Vyriausiąjį organizacinį komitetą. Apgailestauja dėl ka- 
talikų susiskaldymo: krikščionys demokratai ir frontininkai. Apgailestauja, kad 
„Aidai“ yra irontininkų rankose. Prašo laikraščių ir knygų. 


Mano brangusis Kunige Pranai, 


Kad esu gavęs Tavo abu malonius pilnus susirūpinimo tais 
pačiais klausimais, kurie ir mano širdžiai brangūs, laiškučius, 
žinai iš to mano laiško, kurį Tau esu pasiuntęs pėr Kižytę į N. 
Yorką. Siunčiau per Kižytę dėl to, kad į Lawrencą nebūtų su- 
skubęs nueit, o norėjau, kad jį gautum prieš Kongresą ar Kon- 
greso pradžioj. Bijojau nesusipratimų. Apie socialistų ir liaudi- 
ninkų — sandariečių davimą žmonių į Organiz. PLB Komitetą 
man oficialiai pranešė jų atstovai — prof. Kairys ir Bieliukas. Jų 
pavardes pažymėjau minėtam laiške. Šimutis parašė man, kad 
tai netiesa. Grigaičio rašytas vėliau Kairiui laiškas jo sutikimo 
nepaneigia. Toks įspūdis ir man, ir Kairiui. Labai bijau tinginys- 
tės ir melo. Tų dviejų nuodėmių visur ir visada vengiu, gal dau- 
giau negu kitų. Dėl to ir Tave skubinau painformuot, kad nelik- 
Čiau Tavo akyse melagis. Šimučiui apie tai pakartotinai parašiau. 

Tavo tipo žmogus man patinka gal dėl to, kad psichine struk- 
tūra tarp mudviejų yra didelio panašumo. Pats gyveni vien 
idealui. Prie idealo veržiesi visomis jiegomis, netaupydamas ir 
nesaugodamas savęs. Eini per ugnį prie jo, kad ir žūti tektų. Ne 
tik save atiduodi idealo tarnybai, bet ir visą savo turtą. Tokie 
žmonės stebuklus daro, tokie žmonės ir ateitį kuria. Ne be rei- 
kalo esi Pranciškus. To itališkojo Poverello-Ubagėlio nuotrauka 
esi, tik, žinoma, pritaikyta prie XX amžiaus. Ir antra, mūsų, lie- 
tuviškasis Poverello. Visa nelaimė, kad maža turi pagelbininkų, 
o nemaža kliudytojų. Tie kliudytojai yra įvairios rūšies, bet daž- 
niausiai pavyduoliai ir intrigantai — Kodėl jis, o ne aš. O kai 
reikia savo aš pastatyti į sunkesnes darbo sąlygas, kai reik iš sa- 
vo aš paimti davgiau patogumų, kiek kišenę pakrapštyt, kiek 
laiko nedamigt ir tt.,— jo nėra, jis po velnių siunčia idealą ir 
idealizmą. Broli mielasis, matau, vėl esi kažkieno įkąstas, širdį 
susopo. Nusispjauk. Ne tokiems žmonėms dirbi. Sunku ir skau- 
du. Moki melstis. Skubėk po Kryžium. Čia visada rasi ir stipry- 
kės, ir paguodos. Po Kryžium pasilsėjęs vėl gali dirbti visa ener- 
gija žmonėms ir su žmonėmis. Tik primenu. Juk pats žinai ir tuos 

kelius, ir tuos šaltinius. Ir mes esame žmonės. Nesam šimtu pro- 
centų tobuli. Tas, o gal ir kitas velniukas ir mumyse tūno. Bet 
ko daugiau — gėrio ar blogio — tai nulemia žmogaus vertin- 
gumą. Žinok, mano Broli, viena. Tave jau įvertina — ir draugai, 
ir nedraugai. Tavo vertės nedrista nieks paneigti. Visiems esi 
Juras su savo turiniu ir taktika. Bet tai dar nekliudo Tau koją 
kaišioti ir liežuviu Tave paplakti. Tai visų jurų toks likimas. O 
jeigu ir pamėgintum savo kailį nusimesti, neiškęstum ilgai. Vėl 
į jį listum. Kas idealui pavergavo, kad ir per gruodus ir žarijas 
ėjo, be to vergavimo nenurimsta. Tavo nusiskundimas visai pa- 
grįstas. Bet pats rašai — per skausmus į garbę (gal ne mūsų, bet 
mūsų idealų, kuriems vergaujame), tad klampokime, tempkime 
savo vežimėlius, kol suklupsim ir mūsų proto ir valios Viešpats 
iš tos vergijos išlaisvins amžiams. Tik nenorėčiau, kad tai greit 
-atsitiktų. Tokie vergai, ypač šiais sunkiais laikais, labai reikalin- 
gi... Kad bent Amerikos lietuviai kunigai patriotai būtų vienin- 
gi, kiek jie gera galėtų padaryti savo Lietuvėlei. Deja, aš to ne- 
įžiūrėjau ir tai apgailėjau. Tad, Praneli mielasis, į naujus darbus, 
į naują kelionę — Dievulio garbei ir Lietuvėlės laisvei ir nau- 
dai. Tai rnūs pati, vaikai ir visa. 

Į PLB Vyr. Organizacinį Komitetą nieko neskyrėm, tik buvau 
pavedęs Šimučiui ir kun. Vaškui nustatyti ir sutarti kandidatus. 
Jie atsisakė dėl žinomų priežasčių. Paskyrėm tais reikalais rūpin- 
tis Labanauskaitei. Kas bus tie mūsų (ne krikščionių demokratų 
atstovai, bet katalikų, nes siunčiam ten“ ne savo, bet Amerikos 
žmones, kurie kr. dem. neturi) atstovai, dar nežinau. Turėtų 
būti čikagiečiai, nes tas Komitetas ten bus. Mes, katalikai, turim 
3 vietas, kitos srovės po 2. Pats ten labai tiktum. Bet labai per- 
krautas esi. O darbas ten jau ne toks svarbus. Tik Seimą sušaukt. 
Kitas dalykas yra PLB vyr. valdyba. Tai jau svarbus ir reikšmin- 
gas postovis —- vieta. Dėl jos reikia varžytis, lygiai svarbus da- 
lykas PLB krašto valdyba. Labai būčiau dėkingas, kad greit pats 
man parašytum savo nuomonę, kas geriausiai tiktų į tą komite- 
tą. Aš linkęs vieną vietą skirti DP ir dvi seniems išeiviams. 

Pailsau ir aš nuo visuomeninių darbų. Sveikatos vis mažėja. 
Audrų daug. Bet — „nu taščisia sivka..." Pasiryžau pasilikti Eu- 
ropoje prie savo darbo. Sąlygos sunkios, ypač mano sveikatai, 
bet reik ištesėt. Labai sunkinamės darbą ir gyvenimą mes patys 
katalikai. Mūsų frontininkai taip toli nuėjo savo separatistine 
linkme, kad persimetė į kitą nekatalikišką barą. Revoliuciniu ke- 
liu jų privesta reforma (Amerikos liet. katalikų spaudos labai iš- 
girta, manau, tų pačių frontininkų inspiracija ir informacija) 
apgailėtina. Naujas organas silpnesnis už buvusį. Darbas sunkiau 
eina. Dar svarbiau ir liūdniau, kad front. nauji bendradarbiai 

taip toli nuėjo, kad ir patys front. pradeda suprasti savo klaidą 
ir price ko jie yra privedę. Skaudžiausias dalykas — tai galutinis 
katalikų susiskaldymas. Dėl šio aš labiausiai kenčiu. Jie labai 
gudriai organizuojasi ir Amerike. Prisidengę ateitininkų ar tie- 
siog katalikų vardais, stiprina savo pozicijas ir įtakas, kad tų pa- 
čių katalikų pagalba ir lėšomis katalikiškąjį gyvenimą įstatytų 


į nekatalikiškas vėžes — išstumtų iš politikos katalikiškąjį pra- 
dą, ar kaip jie sako — politiką paverstų aideologine ir suindi- 
ferentinių visą gyvenimą, išstūmę iš jo katalikų kunigus ir ka- 
talikų dvasią. Nežinau — greičiausiai Tavo nedraugai tvirtina, 


ir jie patys (front.) tuo pasigiria, kad pats esi jų stipriausias fi- 
nansuotojas ir bendrai palaikytojas, nors nelinkęs esu tuo tikėti. 
Mes žinome ir savo lietuviškojoj ir kitų istorijoj, kai katališkiau- 
si Žmonės savo parama pagimdė ir asmenis, ir sąjūdžius, labai 
priešingus katalikams ir katalikybei. Žinomas visiems pavyz- 
dys — Šliūpas Jonas. „„Aidai" yra front. organas. Per jį jie plati- 
no ir populiarino savo klaidingas liberalistines idėjas. Jis negali 
būti katalikų nuomonės ir minties atstovas. „Aidus“ jau pradeda 
leisti pranciškonai. Iš jų pusės labai gražus užsimojimas. Bet ar 
jie apsaugojo nuo tų klaidų, kurias yra tas pats laikraštis daręs? 
Pas juos gyvena Girnius. atkaklus frontininkas. Bendradarbiais 
pakviesti tie patys seni bendradarbiai — vadinasi, net vienuo- 
lynas ir vienuolyno pinigai įkinkyti į katalikiškojo gyvenimo lai- 
kinimą. Sudarytas, rašo, redakcinis komitetas. Kas jame yra, ne- 
žinau. Iš kviečiamų bendradarbių spėju, kad tie patys frontinin- 
kai. Ateitininkai šaukia suvažiavimą bene Čikagoje. Skaitau — 
pranešėjai arba aiškūs frontininkai, arba be nusistatymo. Mūsų 
žmonių visur vengiama arba jie išstumiami. Šiandien jau Ameri- 
ka Lietuvai gamina mintis, idealus ir žmones. Jie rengia būsimą 
Lietuvą. Tad į tuos reiškinius pro pirštus žiūrėti nevalia. Dėl to 
ir aš apie tą skaudulį pačiam rašau, nors žinau, kad be manęs 
tų skaudulių šimtus turi. Kas veža, tam krauna. Dovanok. Priimk 
tai kaip mano pasiguodimą. 

Dabar iš dangiškų aukštybių nusileidžiu į žemiškas vanitates. 
„Darbininko“ neskaitau, nes neturiu. Padaryk, kad turėčiau. No- 
rėčiau gauti po kelis egz. Tavo išleistų knygų — Šventųjų gy- 
venimai, Kristaus sekimas, bene Filotea, Prunskio straipsnių rin- 
kinį — na ir dar šį tą Tavo nuožiūra. Nedaug — po 2—3 egz. 
Tr už tai nemokėsiu. Gal atidirbsiu. Ir 'dar vienas prašymas — 
matai, kai pasileidau ubagauti, tai ir susilaikyti sunku — Knei- 
žys žadėjo man duoti mano įkalbėtą plokštelę. Dar negavau. 
Gal dabar galėtų atsiųsti? Malonėk jam priminti. Dabar darot ne- 
dūžtamas. Nesunku persiųsti. Tai bus visa. Tik pasveikink mano 


našlės, geruosius DP tavo globojamus, o pirmiausia Žvaigždę- 

lę 'ė. Leimonus specialiai. Pasilik sveikas, garbingas ir mielas ir 
labai mylimas idėjos kankiny. Tepadeda Tau Dievulis lengvai 
vežti savo sunkų vežimėlį. Visas Tavo ir su Tavim 


1949.X1I.3 M. Krupavičius 


22, Be datos !? 


Pasaulio Lietuvių Bendruomenės reikalu. Atremiamas nepagrįstas katalikų 
priekaištas Pasaulio Lietuvių Bendruomenei, laip pat kiti priekaištai. 


Kun. Pr. Jurui 


Rašau Tau, brangus Broli, ant stačiųjų. Laišką Tavąjį gavau 
šiandien, už kurį labai labai dėkoju. Noriu dar žodelį kongreso 
metui pasakyti. PLB pas Jus pasidariusi labai paini problema. 
O tuo tarpu ji tokia aiški ir reikalinga. Ką reiškia skirtingos 
gyvenimo sąlygos! Ir galvoseną suka į kitas vėžes. Apie prie- 
žastis, kodėl katalikai nenori stoti ir palaikyti PLB, tai dabar iš 
pačių amerikiečių pradėjau gauti žinių. Ji esanti per mažai ka- 
talikiška. Čia pridedu ištrauką straipsnio tuo reikalu. Katalikiš- 
kumas paaiškės. Priekaištas be pagrindo. O nuostatai yra tik 
tvarkos technika. Bet katalikai praakino viena — kad tie nuo- 
statai baigiasi, kai tik susirenka PLB Seimas. Vieton nuostatų 
Seimas išleidžia konstituciją, o kiekvieno krašto PLB taryba — 
krašto statutą skelbia. Štai čia svarbu, kad būtų aktingi katali- 
kai ir tuose aktuose — konstitucijoj ir statute pasirūpintų reli- 
gijai priderama vieta ir teisėmis. Į Vyr. Organizacinį Komitetą 
man pristatė raštu savo kandidatus: socialdemokratai — dr. 
P. Grigaitį ir Talalą, liaudininkai — Grybienę, tautininkai prie 
formalybių kimba, ne prie esmės. Išeina, kad kairieji PLB įver- 
tina, supranta ir panorės ten viešpataut. Tai jiems pavyks, jei 
katalikai ignoruos. Tiesa, Šimutis paneigė. Jis tvirtina, kad Gri- 
gaitis sutikimo nedavęs. Bet po to skaičiau Grigaičio laišką Kai- 
riui. Iš ten nematyt, kad jis nebūtų davęs sutikimo, tik patarė 
neužbėgt už akių kitiems nesusitarus. Vadinasi, takto sumeti- 
mais. Pagaliau tai nesvarbu. Svarbu, kad PLB susidarytų ir tik- 
rą gyvenimą gyventų. Lietuva to reikalauja. Katalikų Pasaulio 
Sąjunga taip pat reikalinga. Šiuo metu pas mane sėdi vysk. Briz- 
gys ir kaip tik tuo reikalu tariamės. Jis sustojo pas mane grįž- 
damas iš arkivyskupo, kuriam pristatė patvirtinti projekto met- 
menis, kuriuos nustatėme prieš trejetą savaičių Regensburgo pa- 


16 Žr. išnašą prie 1949.1II.25 laiško. 
Šis laiškas be datos, atrodo, pagal turinį priklauso šioje vietoje: buvo 
rašytas tarp 1949.X.20 ir XII. 

sitarime. Brizgys sveikina patį. Bet katalikų PLS neatstos bend- 
rosios PLB -— visų lietuvių. Jos gali būti lygiagrečiai. Federaci- 
jos valdybos nutarimas priimtiniausias bent iš principo. Šimučio 
informacija, valdyba nutarusi, kad kongresas pavestų ALTO va- 
dovybei ir paskiroms grupėms reikalą siudijuot ir tarp savęs tar- 
tis. Taip sutinkąs ir ALT egz. Komitetas. Tokia procedūra nutęs 
reikalą amžiams. Galima, kad kongresas pavestų grupėms ap- 
spręsti, bet iš principo pagyręs PLB reikalą ir jam pritaręs. Bet 
visa tai turėtų būti padaryta kongreso metu arba nustatytas 
terminas — ne vėliau kaip 2—3 savaičių. Čia reikalingas ir visų 
grupių sutarimas. Kiekviena grupė tegu taria už save. Grupės 
turi skirlingų interesų. Grupės gali tik kompromiso keliu sutarti. 
Kompromisas visada duoda kreivą vaiką. Tai tiek tuo tarpu. 
Dieve Tau padėk. Tavo 


M. Krupavičius 


* Tiesa, dar vienas klausimas. Girdėjau, kad nori katalikai į 
ALT pasiūlyti vieną DP. Būk buvo siūloma Padalskiui. Jis pasi- 
lieka delegatu vietoj. Tad aš siūlyčiau Praną Vainauską. Palai- 
kyk, 


23. 1949 m. gruodžio 5 d. 


Siunčia į Alką kelis lietuviškus pasus, vidaus ir užsienio. Teiraujasi, ar 
gavo VLIKo archyvo dalį, siųstą iš Šveicarijos. 


Kun. P. Jurui 
Lorense 


Mielas ir brangus Broli, 


Mačiau muziejuose utėlinėjimosi įrankius, mačiau nešiotų 
klumpių ilgą kolekciją, mačiau užraktus, kuriais riteriai išvyk- 
dami į karus užrakindavo savo „pačias“ ir daug kitų prašmat- 
nybių. Darau išvadą — muziejui visa tinka. Pasirėmęs ta išvada 
siunčiu Tau į Tavąjį muziejų kelis pasus neužpildytus — du už- 
sienio, dabar vartojamus, ir vieną — vidaus, dar nepradėtus nau- 
doti; Lietuvos nelaimės sukliudė. Norėjau pasiųsti ir savo rūky- 
tą pypkę. Bet susilaikiau. Sarmata apsėdo. 

Iš Šveicarijos pasiuntė Tau dalį archyvo VLIKinio per k. 
Brišką. Ar gavai? 

Kaip laikaisi ir kaip gyvuoji? Nepaprastai noriu pas Tave pa- 
buvoti ir dūšią atgauti. Čia peršalau ir visai atbukau. Tu meiste- 
ris paaštrinti ir sušildyti. Bet terpi dūšia. 

Terpiu į ūsą stipriai kietą bučkį. 


Tepadeda Tau Dievulis. Kaip mano „„parapijonkos“ 'š laikosi? 


Tavo M. Krupavičius 


24, Be datos 


Dėkoja už gaulas dovanas sau ir moterims. Norėtų Kūčias valgyti Lietu- 
voje. Linkėjimai Kalėdoms. 
Kun. Pr. Jurui 
Lorense '? 
Mielas Broli, 


Gavau du vagonu Tavo dovanotų knygų. Labai dėkoju. Vie- 
ną kartą, anuo laiminguoju metu, kai pas Tave viešėjau ir pilna 
Taure laimę gėriau, Tu iš kažkckio rašto paskaitei man, ką iš 
savo svirnų į mano aruodus perpylei. Tarp kita ko, paminėjai du 
siuntiniu su daiktais. Apie juos buvau visai pamiršęs, nors žino- 
jau, kad už visa, kas gauta, padėkota. Bet šiandien persikrausčius 
į naują butą užkliuvau už tų siuntinių likučių. Prisiminiau. Dė- 
koju. Net labai, nors be dviejų kareiviškų antklodžių visa buvo 
moterims skirta — audinių jų drabužiams ir baltiniams, prijuos- 
čių etc. Išdalinau, kas ko buvo reikalingas. Ir nemaža moteriškų 
ačiū gavau. Tau priklauso. Ir juos Tau siunčiu. Bet dovanok — 
kai ką ir sau pasilikau. 

Čia pat Kalėdos. Žiaurios, šaltos ir liūdnos. Be Tėvynės, be 
namų. Išblaškyti kaip šunes po visą pasaulį vergais. Bet viltys 
žiba ir Dievo teisingumo tikėjimas. Kaip norėtųsi Kūčias jau 
valgyt savo Lietuvėlėj ar su Lorenso mielais sutvėrimėliais, 
Bet... ne mums, ne mums. 

Mielas žmegeli, būk laimingas, sveikas, laimėk, ką nori lai- 
mėti, daryk gera, kaip esi daręs, ir už gera teatlygina geru, būk 
suprastas ir įvertintas, o Dievulis nei vieno žingsnelio teneatsto- 
ja nuo Tavęs. Per tolimus tolius siekiu Tavo ūso ir spaudžiu į jį 
karštą ir kietą bučinį. , 

Tiek tik Kalėdoms ir Naujiems Metams tegaliu Tau pasiųsti. 
Ubagas gi esu. Bet tikėk, kad ta mano ubagiška dovana iš tyros 
širdies siunčiama. 

'8 1949.X.9 laiške minimos išeivės Barzdienė ir Gailiuvienė, 

9 Lawrence, MA. 

Pasinaudojau Žvaigždelės tarpininkavimu. Jai be mano pata- 
rimo mokėsi ačiū pasakyti. Pasakyk ir už mane. Aš susilaikiau, 
kad įsismaginęs ir jai bučkio neįspausčiau. Tvirto noro yra. Bet 
be Boso dispensos nedrąsu, ir gana. 


Visada Tavo 
M. Krupavičius 


25, 1950 m. kovo 13 d. 


Padėka už Vasario 16 dienos linkėjimus. Amerikos lietuvių įnašas į Lietu- 
vos laisvinimo darbą. Alkai pasiųstosios knygos gali likti unikalūs muziejiniai 
dalykai, nes sovietai naikina lietuviškas knygas. Padėka už emigrantų globą. 


Kun. Pr. Jurui 
Raulinaitynėje *0 


Brangus ir mielas Broli, 


Pirmiausia labai dėkoju už sveikinimus ir linkėjimus vasa- 
rio m. 16 d. šventės proga. Lietuvos laisvinimo darbas ir lietu- 
vių tautos gelbėjimas nuo bolševikų žvėriško žudymo — kiek- 
vieno lietuvio šventoji pareiga. Ir ta pareiga mūsų šių laikų že- 
miškame gyvenime yra pirmaeilė ir svarbiausia. Tą darbą dirb- 
dami tik atliekam tą pareigą. Dedam pastangų ją atlikti sąžinin- 
giausiai. Labai svarbus vaidmuo suvaidinti šiame darbe tenka 
JAV lietuviams. Be jų bendradarbiavimo ir pagalbos mes vieni 
to darbo neatliksime. Jie daug padeda. Jiems reiškiu savo ir 
VLIKo vardu giliausią padėką. Bet tuo pat metu ir karštai ir pri- 
mygtinai prašau sunaudoti tam šventajam darbui visus savo 
energijos ir ekonominių išteklių resursus-šaltinius. JAV lietuviai 
ne kartą parodė savo didelį pasiaukojimą savo tėvynei ir ją iš 
didelių pavojų padėjo išvesti. Aš tikiu, kad šiuo metu ji lygiai 
pasirodys tokiu savo veikalo supratimu ir pasiaukojimu. Dieve 
padėk. 

Dėkoju Tau, mielas Broli, už priėmimą lietuviškos bibliotekos 
iš Gmiundo ir atsiųstus pinigus jai parsigabenti. Prisimeni. Tuo 
reikalu pačiam rašė mano pavestas Švietimo Vadovas Pr. Pau- 
liukonis. Jis informacijoj netikslų terminą pavartojo — lituanis- 
tika. Kad nebūtum suklaidintas, pažymiu, kad jo terminas litua- 
nistika reik suprast plačiausia prasme — lietuviškoji knyga. 


2 Gal tai tas pats, kaip 1949.IX.15 laiške — Laurinaitynė. Tik dviejų raidžių 
r ir 1 metatezė. 

Kas dabar yra Lietuvoje su mūsų knyga, sunku pasakyti. Gal 
tos knygos, kurias saugosi savo ALKOJ, unikatais virs, muzieji- 
niais dalykais. 

Laikau savo pareiga padėkoti ir už saugojimą mano našlių 
nuo bado maro ir... Man rodos, turėtum jas apženyt. Vienas var- 
gelis atkristų. Jų juk pakankamai turi. 


Tepadeda Tau Dievas, 
Su meile ir pagarba Tavo 
1950.111.13 M. Krupavičius 


Prierašas ranka: 


Kunigėliams *!, Žvaigždutei ? ir Leimonui 23 sveikinimų. Labai 
gerai padarei Sužiedėlį pasiėmęs į pagalbą. 


26. 1950 m. gegužės 15 d. 


Rašo, kad keliauti į dangų geriausia ne automobiliu, bet „žemaitiškomis na- 
ginėmis apsiavus“. Prieš trejetą dienų grįžo iš ligoninės. Kelionė į Romą Lietu- 
vos reikalais. 


Jūrele mieloji, 


Žmones mokini, kad kelias į dangų siauras ir grubus, kad į 
peklą keliai platūs, meksfaltuoti, kaip nūdienos autostrados. O 
pats vis tik nusistatęs automobiliu į dangų važiuot — vadinasi — 
plačiuoju keliu. Nejaugi pekloj manai dangų susirasti? Ar žmo- 
nėms kitus kelius nurodinėji, kad plačiuose Tau po kojų nesipai- 
niotų? Paklausyk manęs — į dangų geriausia vykti pėkstute, 
lazdute pasiramsčiuojant ir žemaitiškomis naginėmis apsiavus. 
Tikresnis kelias į dangų negu automobiliais. Atsimink, kada Dan- 
gaus vartai statyti. Jei ir galima būtų dar kartais plačiu keliu 
privažiuoti prie Dangaus vartų (bet akių sau tuo nedumk); tai 
kaip pro tuos vartus pravažiuosi? Dėl automobilių naujų vartų 
nestatys. Danguje vyrauja išmintingas konservatizmas. Pasa- 
kyk — ar matei kur poną Dievą batais apsiavusį? Ne, visur ir 
visada basas. Ar matei kur Jį sumodernintą, gražiai apkarpyta 
barzda? Ne, vis tokia abraomiška, kaip prieš milijoną metų. Tad, 


2! Šv, Kazimiero parapijos Lawrence vikarai. 
22 Žr. 2 išnašą prie 1949.II1.25 laiško. 
3 Dr. Juozas Leimonas (1900—1963). 

a 
Jūrele, juokų nekrėsk. Į dangų automobiliu nevažiuok. Jei kada 
tokia pagunda vėl apsės, manęs atsiklausk. Aš jau daugiau žilo 
plauko turiu, o antra, rimtai rengiuosi į aną pasvietį, tad ir ke- 
lius į jį rimtai esu išstudijavęs. Galėsiu Tau patarimų duoti. Tik 
prieš trejetą dienų sugrįžau iš ligoninės. Benzinas baigiasi. Be 
jo ir automobilis nelabai klauso. O dar turiu didelę kelionę į 
Rymą Lietuvėlės reikalais. 

Padėkojau Dievuliui, kad dar Tau sukliudė savo automobiliu 
pervažiuot žemės ribas. Prašau, kad ir ateity savo sargybos nuo 
Tavęs neatšauktų. O dabar būk sveikas, laimingas, džiugus, ka- 
ringas. Dievulis telaiko Tave savo šventoj globoj. 


Kad ir pasišiaušęs, bet Tavo ir 


Tave mylįs 

Kinku linku Žvaigždelei 24, 
1950.V.15 M. Krupavičius 
27. [Vatikanas], 1950 m. birželio 3 d. 


(aerograma). 


Apgailestauja, kad nesusitiko Romoje, Atvyko į Romą Lietuvos ginti „nuo 
įvairios rūšies gyvenimo ulėlių“. 


Mielas Broli! Esu piktas ant visų svietų ir pasviečių bei ant 
Tavo visų darbų. Per juos negalėjau su Tavim pasimatyt Ryme. 
Sužinojęs, kad esi Ryme, lėkiau galvą nutrūkęs. Atvykau Tavo 
išvykimo dieną pusę dvyliktos. Dar buvai neišskridęs, bet nieks 
negalėjo nurodyti, kur Tave surasti. Ir sudužo visos mano vil- 
tys, kaip senas pienpuodis. Viena pasiliko — pasimatyti Juoza- 
pato pakalnėje. Tiek to, ilgai gi neašarosi. Būtumėm aptarę kai 
kuriuos reikalus, kurie laiškais netaip patogu liesti. Dabar pasa- 
kyk, kaip laimingai sugrįžai ir kaip sveikatėlė. Mes (trise) atvy- 
kome kaip delegacija pas visokias valdžias Lietuvėlės reikalais. 
Ką laimėsim, sunku pasakyt. Nors čia nieks mums nieko ypatin- 
go duoti negali, nes patys pasaulio politikos orkestre labai ne- 
reikšmingomis triūbelėmis groja. Bet mūsų būklėje ir mažiuko 
geras žodis, o juo labiau darbas gerokai naudingas būtų. Tik pa- 
prastai mažiukai nenori pirmi didiesiems už akių užlįst. Bet pa- 


matysim. Mėginam lįsti į kiekvieną plyšį. Turi kažkokį kongre- 
4 žr. 2 išnašą prie 1949.III.25 laiško. 

są ar suvažiavimą. Jei dar nebus per vėlu, pasveikink jį ir mano 
vardu. Mano rymiškų sveikinimų prašau perduoti ir mano abiem 
našlėm, Leimonams ir Žvaigždutei ?. Tepadeda Tau Dievas. Lai- 
kykis. Girdėjau, kad įvairios rūšies gyvenimo utėlės kėsinasi ant 
Tavo ramybės ir planų. Stovėk stipriai, kaip tas Duonelaičio 
Ąžuols didpilvis, kurs su audroms ir vėtroms daug jau buvo ka- 
riavęs. 

Tavo M. Krupavičius 


1950.V1.3. 


28. 1950 m. liepos 22 d. 


Prašo išleisti „Tėvynės Sargo“ numerį Ir nusako jo reikšmę Lietuvai. Siūlo 
vietoje tokių leidinių, kaip Dostojevskis, leisti tokius, kurie lietuvišką dvasią 
gaivina, palaiko, stiprina. Apgailestauja, kad negalėjo susitikti Romoje. 


Kun. Pr. Juras 
Lorence 29 
Mielas Broli, 


Imk pasiryžęs ir išleisk „Tėvynės sargą“. Jis turi išeit, nes 
jis reikalingas. Reikalingas ne tik partijai, bet ir tėvynei, ir Baž- 
nyčiai. Jei ne „Tėvynės sargo“ dvasios žmonės, ir Lietuva kito- 
kia būtų buvus, ir Bažnyčia joje būtų klestėjusi. Ateities Lietu- 
vai tie žmonės taip pat reikalingi. Juos reik išugdyt. Ne vienas 
kunigas šiandien ugdo tuos, nuo kurių čiaudės ir kunigai, ir tai, 
kas jiems pavesta ganyt ir stiprint. Supranti. Tau daug kalbėt 
nereik. Mes patys dar per silpni leisti. Ką tu pasakysi? Aš labai 
laukiu Tavo taip. 

Pačioj pradžioj išdėsčiau Tau kaip ant lentos tai, kas man bu- 
vo sunkiausia pasakyti. Išdėstęs net atsidusau lengviau. Bet dar 
vienas pasiliko reikalas. Šis jau ne mano. Apie jį visi kalba, 
kas žino. Kad esi mecenatas ir lietuviškos knygos didvyris, ži- 
no visi. Žino visi ir ką leidi. Aš taip pat išgirdau iš tų visų. Tie 
visi Tau dėkingi, kaip dėkinga visa Lietuva. Bet tie visi štai ką 
kalba — neaktualias knygas leidžia. Lietuvai šiandien nei šilta, 
nei šalta Dostojevskis, Didysis Šv. Raštas ir kita. Kas pirks šian- 
dien Šv. Raštą? Kur jį nusipirkęs padės? Ką padės lietuvybei 
išlaikyti Dostojevskis? Jis tarptautinis, lietuvybei indiferentiškas 
dalykas. Teisybė. To neužginčysi. Kas badaujančiam žmogui de- 
sertas? Bado nepašalins, apetitą, norą valgyti dar užaštrins. Lie- 


25 Ten pat. 
2 Lawrence, MA. 

tuviškos knygos badas. Tokios knygos, kuri lietuvišką silpstan- 
čią širdį stiprina, kas lietuvišką dvasią palaiko, kas tiesia kelią 
tautiniam stiprinimui ir atsparumui. Tokių knygų neturime. Jų 
pasiilgę. Jų duok. Duok vadovėlių vaikučiams mokykloje. Duok 
katekizmų. Štai ko laukia kiekvienas lietuvis. Tu supranti. Per- 
daviau Tau visų nuomonę. Prie visų aš jungiuosi. Dovanok. Vel- 
nias Kristų gundyti nusinešė ant aukšto kalno. Aš, atvirkščiai, 
Tave gundyti nuo aukšto „mokslų“ kalno šokdinu žemyn, į liau- 
diškas mužikiškas, bet tiktai lietuviškas ir Lietuvai labai reika- 
lingas žemumas. Ar į jas šoksi — Tavo dalykas. Juk esi valdovas 
ir savo valios bei mašnos viešpats. Dixi. 

Žinai, Jūrele gilioji. Ir šiandien esu piktas (tik nežinau ant 
ko), kad su Tavim nesutikau Romoj. To klausimo, kurį dabar 
iškėliau, ten būčiau nekėlęs. Proza. Pro gerklę nelenda. Deja, 
taip dažnai būna, kad teisybę sunkiai iškoši pro dantis. Ir man 
taip pasitaiko. O aš mėgėjas „teisybę“ iš peties drožt ir gėrėtis 
iššaukta reakcija. Jūrele, nepyk bent Tu. Daugelis už teisybę 
pyksta, Ir tai pasakiau vardan tos Lietuvos. Mano visa tarnyba 
ir ubagystė bei kančios vardan tos Lietuvos, kaip ir Taviškė. 
Mudu turim daug bendro sieloj ir širdy, bet keliai nebe tie. Ro- 
sia saulute nusišypsai, tai vaikišku nekaltumu kokį žodeliūkštį 
sparnuotą paleidi. Norėjau bučkį betarpiškai įterpti į tarpūsį. Ir 
visa dingo, kaip visos svajos dingsta. Kažin ar pasimatysim? 

Sakyk, ar užleisi mus karu? Juk, rodos, jau geras laikas, Dar 
lauksit, ir Vašingtoną atiduosit Maskvai. Pasakyk Trumanui, kai 
susitiksi, 

Dievulis Tau sveikatos duotų ir laimužės ir turtingos savo 
sėjos pjūties. 


Dar ir šiandien Tavo, kol gyvas 


1950.VII.22 M. Krupavičius 

29, 1950 m. rugpjūčio 8 d. 


Siūlo išleisti Ružancovo redaguojamas „„Bibliograiines žinias“. Net kelia klau- 
simą, ar negalėtų katalikai susidėję įkurti knygų leidyklą. 


Kun. Pr. Jurui 
Raulinaitynėje 27 
Mielas Broli, 


Vėl aš pas Tave, tik gaila, vėl apie mašną graibstysiesiu. Kaip 
buvo romantika, tai romantika, kai prasidėjo mašnos reikalai, 
tai vėl nežinau, kada baigsis. Bet gyvenimas ir reikalas. 

Dabar noriu pakalbėti „Bibliografinių žinių“ reikalu. Tai svar- 
bus dalykas. Jis geriausia tinka Kultūros institutui. Jo ilgametis 
redaktorius A. Ružancovas dabar Amerikoje — Lithuanian Bib- 
liography Service. 602 Harvey Street. Danville, Illinois, bedar- 
bis, kiek įmanydamas rūpinasi tuo reikalu, bet iš tuščio ir Salia- 
monas nepripils. Ar negalėtum leidimą paimti Institutui? Daug 
nekainuos. I metus vieną kitą sąsiuvinį išleisti ir redaktoriui 
kiek turėtum už darbą užmokėti. Pagalvok ir su redaktorium su- 
sisiek. 

Antras dalykas, ar katalikai susidėję neįstengtų knygų leidyk- 
lą įsteigt? Argi ir tą didelį ir svarbų darbą teks užleisti nekata- 
likams? 

Ar dar savomis jiegomis kilnojiesi? 

Testiprina Tave Dievulis. 

Duok ūsą mano bučkiui. 


Tavo 
1950.VIIL.8. M. Krupavičius 
30. 1950 m. rugsėjo 10 d. 


Nesulaukia iš jo žinių. Žino, kad labai daug dirba. Klausia, ar iš tikro ke- 
liasi į Brockioną. Siunčia sveikinimą suvažiavimui. 


Kun. P. Jurui 
Laurinaitynėj 2 
Mielas Broli, 


Prirašiau Tau. Jau be reikalo nerašau. Atsakymo nėra. Tyla 
ir ramybė. Kaip vandens įgėręs. Nejauku, kai į žodį tyla atsako- 


27 Žr. 20 išnašą. 
28 Žr. 12 išnašą. 

ma, Žinau, dirbi ir pluši daug. Bitėms sunešti vienam svarui me- 
daus reikia padaryti kelio tris kartus ilgesnio už žemės skrutulį: 
Žmogui sunešti vienam svarui medaus reikia 1562 aštuonių va- 
landų darbo dienos panaudoti. Ugi Tu Dievui ir tėvynei centne- 
riais medų neši. Tad už tą tylą nepykstu, bet laukiu, kada ją nu- 
trauksi. Prašnekinu pasinaudojęs suvažiavimo proga, kuriam 
siunčiu sveikinimą. Malonėk jį paskaityt. Pletkai sklinda, būk 
keliesi į Brocktoną. Ar tiesa? 

Tepalaimina Tave Dievas ir suteikia geros ir stiprios sveika- 
tos. 


Visada Tavo 


1950.1X.10 M. Krupavičius 


31. 1950 m. rugsėjo 10 d. 


Sveikinimas Amerikos lietuvių katalikų šv. Juozapo darbininkų nepaprasta- 
jam suvažiavimui Bostone. Išdėsto jų nuopelnus lietuvybei, skatina ir toliau rū- 
pintis lietuvybės išlaikymu. 


Mieli Broliai Lietuviai, 


Sveikinu Jus susivažiavusius. Susivažiavot ne tuščiomis laiko 
leisti. Kiekvienas suvažiavimas turi svarbių klausimų išspręsti, 
juo labiau jų turi nepaprastasis suvažiavimas. Dieve Jums padėk 
pasiekti to, ko siekia Jūsų draugija ir kas reikalinga Jūsų gero- 
vei ir mielai Lietuvėlei. 

Šia proga noriu Jums savo linkėjimus ir padėką pareikšti. 
Jūs anais sunkiais laikais sukūrėt Amerikoj antrą Lietuvą. Sve- 
timoj žemėj lietuvišką kalbą ir dvasią išlaikyti nepigu. Pavojai 
iš visų pusių supa ir graužia lietuviška širdį ir sąmonę kaip kan- 
dis. Neapsižiūrėsi — lietuvio nebėr. Iš lietuvio jankis pasidarė. 
Tamsiais laikais iš Lietuvos išvykot. Daugeliui Lietuva buvo ne 
Lietuva, bet krajus. O tačiau mylėjot tą Lietuvėlę ir jos kalbą, 
mylėjot tą žemelę, už kurios laisvę Jūsų tėvai protėviai nar- 
siai su priešais kariavo ir gausiai ją krauju aplaistė. Svetimojoj 
kaip jūroj atsidūrę nusistatėt nepasiduot ir išlaikyt savąją kal- 
bą ir savąjį lietuvišką veidą. Ir ištesėjot. Pasistatėt stiprovių, kur 
tik lietuvių gyventa. Tos stiprovės — lietuviškos bažnyčios, mo- 
kyklos ir laikraščiai. Parsigabenot generolų — kunigų ir inteli- 
gentų pasauliečių. Nesigailėjot nei pinigo, nei darbo. Ir išlaikėt. 
Svetima rūdis Jūsų nesugraužė. Pasilikot lietuviai. Daug, nesu- 
skaitomai daug padėjot savo tautai ir tėvynei. Jums už tai gar- 

bė. Visos kovojančios už tėvynės laisvę Lietuvos vardu aš Jums 
dėkoju, iš širdies, karštai. Bet nepaisant to Amerikos Lietuvai 
gresia pavojus išnykti. Jūs, seni ateiviai, mažėjat. Mirtis šienau- 
ja ir retina. Jūsų vietų jaunieji užimti nebenori, nes tos sveti- 
mosios rūdies neapsisaugojo. Jie Lietuvai atšalo ir jų širdis ki- 
tur palinko. Susidarė Amerikos Lietuvai pavojus išnykti. Silpnė- 
ja dėl to ir Jūsų draugija. Broliai! Nepasiduokit. Senovės lietu- 
viai sakydavo — „kas bus, kas nebus, bet lietuvis nepražus“. Ne- 
pražus, jei jis užsispirs ir pasiryš. Užsispirkit ir Jūs. Turit gerų 
vadų — kun. Juras — retas generolas. Turit pagelbininkų — visi 
naujai atvykę lietuviai. Susidėkit su jais — susidarykit talką ir 
bendromis jiegomis jaunąją kartą grąžinkit į Lietuvos kelią, į tą 
kelią, kuriuo Jūs baigiat eiti garbingai savo amžių. To aš Jums 
linkiu. Dievas Jus telaimina šiame darbe ir padeda. 


Jūsų 


Prel. M. Krupavičius 
Vyriausiojo Lietuvos Išlaisvinimo Komiteto 


Pirmininkas 
1950.IX.10. 


32. 1950 m. spalio 7 d. 


Dėkoja už sveikinimus sukakčių proga. Prašo atsakyti į klausimus, kodėl 
didėja nesusipratimų tvora tarp senosios išeivijos ir naujosios, kodėl mokykla 
ir bažnyčia, įkurtos lietuviškais pinigais lietluvybei palaikyti, darosi „jankių ga- 
myba'. 


Jureli mielasis, 


Jau ir tai didelis laimėjimas, kad ant mane sveikinamojo po- 
piergalio Mespeto klebonijoj sava ranka išrašei savo vardą pa- 
vardėlę. Tai pirmiausia parodo, kad esi gyvas, antra, kad dar 
ir dirbi. Bet, iš antros pusės, tas reiškinys kiek skaudesnis, nes 
visiems turi laiko, o man nei kelių minučių atsakyti į mano klau- 
simus. Ne romantika, ne svajos, bet svarbūs reikalai buvo iškel- 
ti. Imk ir atsakyk. Atsakyk teigiamai. Už sveikinimus, savo pa- 
rašų patvirtintus, dėkoju. Vardadienis, 65 amžiaus sukaktis, 45 
metų plunksnos darbo sukaktis. Tik ne senis. Dar nelaidokit. Tau 
dar įkyrėsiu. Nurimsiu tik Lietuvoj, kai atsilyginsiu su Tavim 
už visa gera, ką esi padaręs lietuvybei ir Lietuvai. Vieną vaka- 


rą man pašvęsk, Ta pačia proga man paaiškink. Kas kaltas, kad 

tarp senųjų ir naujųjų lietuvių išeivių nesusipratimų tvora vis 
auga ir kuriasi dvi Lietuvos. Tas liūdnas reiškinys labai žalingas 
Lietuvai močiutei ir lietuvybei. Kas reik daryt, kad tą tvorą ga- 
lima būtų išgriauti, kad pasiliktų tik mes vietoj mes ir jūs. 

Antra. Lietuviškoji mokykla, įkurta lietuviškuoju pinigu lie- 
tuvybei išlaikyti, šiandien virto įstaiga lietuvybei naikinti, lie- 
tuviškumui nuodint nuodais, jankių gamykla. Ja seka ir lietu- 
viška bažnyčia. Kas reik daryt, kad tos lemiamos reikšmės įstai- 
gos grįžtų į savo skirties kelią? Jos priklauso nuo klebonų. Ko- 
dėl net lietuviai patriotai klebonai toleruoja tą reiškinį ir renka- 
mais iš lietuvių pinigais pačią lietuvybę padeda pasmaugt ga- 
lutinai? Atsakyk, Jureli. Laukiu. 


Tepadeda Tau Dievas. 


Tave mylįs 
1950.X.7 M. Krupavičius 
33. 0 1950 m. gruodžio 5 d. 


Prikaišioja negavęs atsakymo į gausius klausimus. Sveikina artėjančių Ka- 
lėdų ir Naujųjų metų švenčių proga ir linki sulaukti laisvos Lietuvėlės. 


Kun. Pr. Jurui 
Laurinaitynėje *? 


Mielas Jureli, 


Daug žodžių esu pabėręs po Tavo kojomis. Atsakymas —- ty- 
la ir ramybė. Apsipratau. Ir tuo tenkinuosi. Gyvenimas daug ko 
mane išmokė. Bet aš einu savo keliu. Meilė ir pagarba Tau ir 
Tavo darbams verčia bent retkarčiais prabilt į Tave jau nepre- 
tenduojant į Tavo žodį. Pradžioj tokia tyla buvo nejauki, bet 
ir šuo... kariamas apsipranta. Didžiosios šventės klabina duris — 
Šv. Kalėdos, N. Metai. Sveikas jų sulaukęs, deduosi, laimingai. 
Dievulis ateinantiems metams Tave apdovanotų savo malonių 
gausybe, ypač sveikata, ir leistų greit Laisvos Lietuvėlės susi- 
laukti. Laimužė telydi Tavo visus žygius. 

Prašau pasveikinti taip pat savo vikarus ir šeimininkę. 

Spaudžiu bučkį ir lik sveikas. Dievas tepadeda Tau. 


Tavo 
M. Krupavičius 


29 Zr. 12 išnašą. 

34, 1950 m. gruodžio 29 d. 


Siunčia vieno knygnešio rankraštį Alkai. Prašo 4 egz. Enciklikos, kurią iš- 
leido žurnalas „Lux“. Džaugiasi, kad prel. Juras pasiūlė protarpiais rengti kuni- 
gų ir pasauliečių bendrus pasitarimus, kad taip kunigai nužengia nuo sosto ir 
priartėja prie liaudies. Problemos: lietuvių kalbos variojimas mokykloje ir baž- 
nyčioje. 


Mielas Tėveli, 


Išsiunčiau paprastu paštu užsilikusį mirusio vieno knygnešio 
kad ir menkavertį dar nebaigtą rankraštį apie save su fotonuo- 
traukomis. Prašiau parašyt atsiminimus. Nebaigė, nes mirtis nu- 
traukė. Muziejui pravers. Gaila, kad negavau žinių, ar gautos 
tos knygos iš bendruomenės, kurioms buvai pinigų atsiuntęs. Da- 
bar jei praneši, bus per vėlu, nes nėra su kuo tuo reikalu kal- 
bėtis. Man reikalingos kelios „Lux'o“ išleistos Enciklikos. Niekur 
negaunu. Vysk. Brizgys nukreipė pas patį. Jei gali, atsiųsk bent 
4 egz. Skaičiau „Darbininke“ (XII.1) apie kunigų suvažiavimą 
Thompsone. Šviesesnis lapelis. Lietuviškai akiai tamsus pas Jus 
lietuviškas gyvenimas. Čia kiek daugiau šviesesnių spindulių at- 
sirado. Ačiū Dievui. Svarbus Tavo pasiūlymas organizuoti pro- 
tarpiais kunigų su pasauliečiais pasitarimus. Tai bus geras žings- 
nelis pirmyn -— ne tik dėl to, kad kunigai nulips nuo savo aukš- 
to sosto ir prisiartins prie liaudies. Tiek problemų ir sunkumų 
jas išspręsti. Kad ir mokyklos — viešosios mokyklos apsiima 
lietuvių kalbą įsileist, o katalikiškos, ir net lietuviškos, net 
kalbėti nenori. Juk tai pagoniška, prieš Bažnyčios norą. Istorija 
kartojasi. Turėjom panašių reikalų su sulenkėjusiais kunigais 
Lietuvoj anais laikais, tas pats kartojasi Amerikoj su savais ku- 
nigais. Juk rimtai rengiamasi kurti speciali draugija lietuvių kal- 
bos teisėms ginti bažnyčioj ir mokykloj. Rašau Tau, nes tuos 
reikalus pats turi arčiau širdies negu kiti. 


Tepadeda Tau Dievas. 
Tavo 


1950.XII.29 M. Krupavičius 

35, 1951 m. birželio 24 d. 


Sveikina 60 metų sukakties ir prelato titulo gavimo proga. Linki ir toliau 
dirbti Lietuvos labui. 


Prel. Pr. Jurui 
Lorense 30 
Mielas Prelate, 


Sveikas sulaukęs 60 metų brendusios jaunystės ir kartu pre- 
latiškų atžymėjimų. Jų buvai vertas ir turėjai gauti visai pel- 
nytai. Dievulis duotų, kad ta brendusioji jaunystė nebūtų našta, 
kliudanti dirbti tą milžiniškąjį darbą, kurį dirbi amžį Lietuvai 
ir Dievui. Dievą prašau, kad tas darbas būtų dar našesnis. Tik 
tesėk. Sveikatos ir laimės aruodais tesuteikia pačiam Aukščiausis. 


Su pagarba ir meile 


Jūsų 
1951.VI.24 Kun. M. Krupavičius 
36. 1951 m. gruodžio 18 d. 


Dėkoja už kalėdinį sveikinimą ir dovaną, linki sulaukti laisvosios Lietu- 
vėlės. 
Prel. P. Jurui 
Mielas Broli, 


Prabilai. Dėkoju. Retesnis žodis brangesnis, bet... gal tik dėl 
to, kad laukimas brangiai apmokamas. Žodžio nuoširdumu nė 
kiek neabejoju. Leisk man taip pat švenčių proga palinkėti pa- 
čiam sveikatos, laimės ir greit susilaukti laisvosios Lietuvėlės. 
Priedas riebus. Kūčioms netinka. Tai dienai — silkė su kisie- 
lium. Nepyksi, jei tą riebų kąsnį perkelsiu į Kalėdas. 


Pirmosios šv. Mišios Tau bus paskirtos. 
Dievulis tepadeda Tau. 
Su pagarba ir meile 


1951.XII.18 M. Krupavičius 


30 Lawrence, MA. 

37. ( 1952 m. lapkričio 12 d. 


Iš laikraščio sužinojęs apie jo ligą. Iinki sveikalos ir darbuotis „mūsų Lie- 
tuvėlei“. 


Mielas Broli, 


Skaičiau gal kiek pavėluotai laikrašty, nes tik iš jo apie Ta- 
ve galiu kai ką sužinoti, kad esi ligoninėj, kad jau geriau esą 
ir turįs vilties netrukus grįžti į savo Lawrencinę pastogę. Reiš- 
kiu gilią užuojautą dėl ligos ir reikalo gulti ligoninėn. Kas tai 
yra, pats esu patyręs ant savo kailio. Bet džiaugiuosi, kad pa- 
sveikai ir kad turėjai tokios rūšies ligą, kurią galima buvo iš- 
skust. Manoji neišskutama. Laukiu, kada Amerika suras būdą 
naujoms širdims įskiepyti. 

Ilgiausio amžiaus, pastoviausios sveikatos ir sėkmingiausio 
darbo mūsų Lietuvėlei Dievas tesuteikia Tau, mielasis Pralotėli. 


Tavasis 
1952.XI.12 M. Krupavičius 
38. 1952 m. gruodžio 25 d. 


Dėkoja už kalėdinį sveikinimą. Linki sveikatos ir laimės. 
Prel. P. Jurui 


Prabilai, mielas Broli. Labai dėkoju. Dėkoju taip pat ir už 
sveikinimus. Juos mielai priimu, nes tikiu, kad jie yra iš širdies, 
ne tuščia forma. Džiaugiuos, kad jau esi namieje, vadinasi — 
bent formaliai nesergi. Mano stiprus noras, vely tylėk ir nera- 
šyk, bet būk sveikas. Nors galima viena ir kita suderint nesun- 
kiai —nesirgt ir rašyt. Bet tai gyvenimo stiliaus dalykas. Svei- 
katos ir laimės tegul Tau pribus, daug, daug. Tai Kalėdiniai lin- 
kėjimai. 


Tepadeda Tau Dievas. 
Tavo 


1952.XII.25 M. Krupavičius 


236 KUN. ANTANAS LIUIMA SJ 41* 


39. e 1953 m. spalio 20 d. 


Dėkoja už jo ir „Kunigų vienybės“ sveikinimus. Prašo padėkoti Suvažiavimo 
dalyviams, 


J. M. Prelatui Pr. Jurui 
Mielas Broli, 


Žinau — Tau kelis kilogramus dorelių lengviau paaukoti ne- 
gu laišką parašyt.“ Dėl to Paties rašytas žodis ir branginamas ir 
laukiamas. Ačiū už tuos kelis žodžius, kuriuos gavau per vielas 
su „Kunigų Vienybės“ sveikinimais ir Viešpaties palaimos lin- 
kėjimais mano tėvynės laisvinimo darbuose. Tai gal rimčiausia 
pagalba — malda ir Viešpaties pagalba. Be Dievo pagalbos šio- 
mis aplinkybėmis ir sąlygomis savo tikslo nepasieksim. Malonėk 
padėkot už tokią paramą ir prisiminimą visiems suvažiavimo da- 
lyviams. Aš pasimelsiu ir už Patį, ir kitus, bent moraliai mane pa- 
laikančius, Dievas tepadeda Jums. 


Visada Tavo 


1953.X.20 Kun. M. Krupavičius 


4(), 1954 m. spalio 6 d. 
Džiuugiasi, kad ne vėžys, o tik polipai, kad jau sveiksta. Linkėjimai. 
Mielas ir brangus prelatiškasai Broli, 


Daug prašmatnybių prasimano amerikiečiai. Skaičiau apie jų 
sukurtus krokodilų, žalčių, gyvačių ūkius. Bet neskaičiau apie 
kuriamus savo organizme vėžių ūkius. Ir štai dabar iš daugelio 
vietų man rašo, kad tą spragą pasiryžo prelatas Juras užkimšti. 
Ginčijausi, į akis spjaudžiau tokiems akiplėšoms, rėmiausi Ta- 
vo išmintimi ir neturėjimu jokių finansinių užmačių bei patrau- 
kimo prie lobio — ir laimėjau. Neapsirikau, Tave buvau teisin- 
gai supratęs ir įvertinęs. Jokių vėžių nėra ir nebus. Ura, lai gy- 
vuoja Juras. Tik vėl kokiems galams į senatvę leidiesi apsipjaus- 
tyti. Ar vieno vandens krikšto jau nebeužtenka išganymui, ar 
jau prireikėjo ir kraujo krikšto? Galvosūkis. Bet vėl džiaugiuo- 
si — sveiksti. Kad ir apipjaustytas, pasiliksi tas pats Juras. Tai 
juokingoji pusė, o rimtoji štai kokia -—- rūpinausi Tavo ligomis 
ir operacijomis labai rimtai. Atlaikiau ne vienas šv. Mišias Tavo 
intencija. Džiaugiuosi, kad Dievas išklausė mūsų maldų, nes spė- 

ju, kad ne aš vienas Tave myliu ir už Tave meldžiausi. Tad grei- 
tos sveikatos ir plieno stiprybės. Telaiko Aukščiausis Tave šven- 
toj globoj. 


Tave mylįs 
1954.X.6 K. M. Krupavičius 
41. 1954 m. gruodžio 23 d. 


Neįvykusi kelionė pas prel. Jurą. 
Miela Jūrele, 


Šipkartę gavau. Pasitikėjęs išsiskubinau į kelionę, kad su- 
skubčiau į kūčias. Bet... amerikonas grinorių prigavo. Nedava- 
žiavau net ligi prancūzų rubežiaus ir... grąžino atgal. Mat šip- 
kartė falšyva. Grįžau susigraužęs. Taip visada būna su tuščiaki- 
šeniais. Bet vis tiek už Tavo sveikatą pusę silkės sudrožiau ir 
bliūdą avižinio kisieliaus išsrėbiau. O kita pridės Dievulis. Tau 
reikalingų priedų Jo paprašysiu. Sveikas ir laimingas būk. 


Visada Tavo 


1954.XII.23 Kun. M. Krupavičius 


42. 1955 m. spalio 19 d. 


Žada nuvykti pas prelatą ir teiraujasi, ar turi „Tiesos kelio“ ir „Draugijos“ 
numerius. 


Mielas Tėveli, 


„Sveikas sulaukęs mano miglotos sukakties. Būsi dar sveikes- 
nis ir mane sulaukęs savo šiaudinėj pastogėj. Nori ar nenori — 
imsiu ir atvyksiu. Noriu ne tik Tavo ūsą išbučiuoti, bet ir kokį 
reikaliuką atlikti. Jei turėsi laiko, šnektelsim apie kokį margą 
niekutį. Bet prieš atvykimą prašyčiau mane painformuoti, ar 
turi „Tiesos kelio“ ir „Draugijos“ komplektus. Norėčiau nuo jų 
dulkes nupūsti. Vis, matai, noras Tau sumažinti darbą. Juk nepa- 
velki jo. Bijau, kad nugarkaulio neįlenktų. O kai du stos, visa- 

dos ne tik daugiau padarys, bet ir daugiau pavilks. Telaimina 
Tave, mielas ir brangus Mecenate, Dievas. 


Tave gerbiąs ir mylįs 


1955.X.19 M. Krupavičius 


43, 1956 m. kovo 7 d. 


Humoristiškai dėkoja už laišką. Teiraujasi, ar nesutiktų išleisti jo raštų. 
Laimingai sugrįžo iš kelionės. Nežino, kur pasidėt. 


Kai pamačiau savo pastogėj Tavo laišką, šūktelėjau — na, 
dabar turi įvykti kažkas nepaprasta. Ir įvyko. Ant rytojaus ato- 
drėkis ir nuvarė šaltą žiemą, o sniego vėpūtinių kaip nebuvę. 
Ką gali padaryti vien tik Tavo rašytas žodis. Ačiū už prisimini- 
mą. Mėginau vesti Tavo kelionių sąrašą ir mečiau. Nesuskumbu. 
Čia jis šiltose žemėse bambelę šildo, čia anglikonams maldas 
skaito ir į tikrą kelią veda. Čia jis Vilkbarėj?!, o ant rytojaus 
vėl kažkur. Stebiuosi, kaip sugebi savo dūšeles išganyti. Ne- 
bent pririštas laikai. Morčiui atėjus, manau, kiek kveptelsi ir dū- 
mą padūmosi. Padūmok rimtai, ar nevertėtų mano raštpalaikių 
pluoštelį išleisti. Aitri tema, bet vis tik tema. Žmonių galvojama 
net apie mėšlą. Pagalvok ir pasakyk. Savo pastogėj nesugebėjai 
pasakyti ne, bet pro lūpas neprasiskverbė ir taip. Tad??? Par- 
skridau nesušlapęs ir sveikais kaulais. Niekad neturėjau klausi- 
mo, kur pasidėt. O dabar jis visu rimtumu kyla. Sunku man jis 
išspręsti, dar sunkiau kitiems. Gal paliksiu tą galvosūkį kokiai 
nežinomai jiegai. 

Lik sveikas ir laimingas. Telaimina Dievulis visus Tavo žy- 
gius. 

Visada Tave mylįs ir gerbiąs ir 
Kristuje ir Kristui negirdint 
1956.111.7 M. Krupavičius 


Vadini savo bažnyčią Prano. Ar ne tiksliau būtų pavadinus 
Juro? 


31 Wilkes-Barre, PA. 

44. 1956 m. kovo 25 d. 


Dėkoja už laišką. Turi planų, be laukia ir iš Abraomo bilieto kelionei. 
Tuo tarpu rengia spaudai knygeles ir teiraujasi, ar nesutiktų jų vieną išleisti. 
Be reikalo apie savo ateitį prasitaręs. 


J. M. Prel. Pranui Jurui 
Raulinaitynėje *2 
Mielas Broli, 


Skaičiau, kad Amerika visa užpustyta, kad per vėpūtinius ne- 
gali amerikonas nei pro duris išeiti, nei pro langą pažvelgti į pa- 
saulį. O tačiau pats kaip žibutė ankstyvą pavasarį pro ledus ir 
sniegus prasimušęs žvelgi viltingai savo mėlynomis akytėmis ir 
praeivius gaivini. Nudžiuginai ir atgaivinai mane. Ačiū, spasibo, 
dziekuję. Tegu Tau Dievas už tai paskiria šimtą margų dangaus 
karalystės. Sumanymų ir darbų numatytų turiu daug, bet neži- 
nau, kada man Abraomas atsiųs dovaninį bilietą kelionei pas jį. 
Klausiu ir nieks nepasako, tarsi tai būtų kokia diplomatinė pas- 
laptis. Ką suspėsiu padaryti, kas gali pasakyti. Darysiu. Kas nu- 
trauks darbą, tas ir atsakys prieš Teisėją. Pirmoj eilėj turiu pa- 
daryti tai (jei aplinkybės leis), ko kiti už mane nepadarys. No- 
riu taip pat išleisti vieną kitą knygeliūkštę. Man buvo labai ne- 
drąsu Tave varginti tuo klausimu. Kiti gerokai išvargina. Bet Ži- 
nai — kas veža, tą ir plaka. Nori mane padaryti didesniu buhal- 
teriu negu pats esi. Buhalterija man sunkiausias dalykas. Kol ne- 
parengta, sunku kalbėt apie išleidimo kainą ir dydį. Spausdini- 
mo vieta taip pat nuo sutarimo priklauso. Pats turi daugiau pa- 
tyrimo, galėtum ir mane pamokyti. Man atrodo taip — jei bent 
iš principo pažadėsi kokį nors mano raštpalaikį išleisti, aš pra- 
dėsiu jį spaudai rengti. Bet manau, kad pavyks padaryti negreit. 
O jei tuo tarpu giltinė nusives mane į savo šaltą viešpatystę, 
nereiks rūpintis žemės niekučiais. Nors, kita vertus, tie nieku- 
čiai dangui kelius tiesia į mūsų nuskurdusią žemelę. Pats esi 
idealistas. Pats nori įgyvendinti Kristų žemėje, tad visa tai gerai 
supranti. Tik dėl to Tavęs pilna visokiose organizacijose ir susi- 
rinkimuose. Dievą žemėj gyvendini. O tai galima padaryti ne sė- 
dint vietoje, bet judant, bruzdant, šnekant ir tt ir tt. Ne sėdėda- 
mi mokykite, bet eidami mokykite — Kristaus testamentas Apaš- 
talams. Tad Dievas Tave gali tik paglostyti už Tavo judrumą Jo 


interesus ginant. Grįžtant prie mano knygelės, galėtum sutikti su 
mano pasiūlymu. Kol visa parengsiu, Tavo mašnelė papilnės. 
Nors jai vargšei negraso pavojus susprogti nuo dorelių apstumo. 


32 Žr. 20 išnašą. 

Kad atvirai kalbi, esu dėkingas. Tik atvirumu galima susiprasti. 
Ūminis piktumas taip pat ne bėda ir ne griekas. Juk ir Kristus 
pykdavo. Svarbu tik, kad tas piktumas žybtelėjęs tuoj užgestų. 

Dėl savo ateilies be reikalo prasitariau. Tas klausimas yra 
mano intymus ir asmeninis klausimas. Savo kryžių nepratęs krau- 
ti ant kitų pečių, nes kiekvienas turi pakankamai savų kryžių, 
sunkesnių ar lengvesnių. Pasitikiu Dievo globa. Nesu gyvenimo 
išlepintas — ir didelis ponas buvau, ir utėles šėriau. Ir laisvės tu- 
rėjau, ir po spyna sėdėjau, kaip vagis — ir vis za tu našu storon- 
ku. O už savo šalelę nebijau kentėti ir vargti, nes to Dievas 
nori. Ryt Verbų sekmadienis. Po Verbų sekmadienių ne tik Kris- 
tui, bet ir žmogui seka kančios, o po jų Velykos. Tik kad tos 
Velykos mums ateitų su linksma pergalės Aleliuja. 

Tų didžiųjų švenčių proga priimk, mielas Broli, mano širdin- 
giausių sveikinimų ir linkėjimų — sveikas, laimingas būk ir pa- 
siek to, ko taip atsidėjęs ir užsispyręs, kaip pats rašai, nesigailė- 
damas nei laiko, nei dorelių, sieki. 


Tepadeda Tau Dievas. 


Tave gerbiąs ir mylįs 
1956.11.25 K. M. Krupavičius 


Žalmargį gavau. Dėkoju. Padarysiu, kaip įsakei. 


45, 1956 m. gruodžio 23 d. 


Dėkoja už eiliuotą sveikinimą Kalėdoms. Rašo, esu bedarbis ir bežemis. 
Dėkoja už auką. Aliuzija apie persikėlimą į Ameriką. 


Tu Jūrele, Tu gilioji, 


kad Tu daug gali ir kad daug žinai — žinojau, bet kad eiles 
rašai, dievaž, nežinojau. Gavęs Tavo eiliuotą sveikinimą tiek 
nustebau ir tiek nudžiugau, kad jei nebūčiau toks šaltakraujis ir 
tiek santūrus, būtų koks paralius nutrenkęs. Bravo. Kai rašysiu 
Tavo žyvatą, tuo eilėraščiu papuošiu visą knygą. Aš manau, kad 
tas eiliuotas sveikinimas yra pirmas mėginimas, bet visai nusise- 
kęs. Tad plunksnos nemesk. 

Skaičiau apie rūmų pirkimą, skaičiau apie universiteto steigi- 
mą, skaičiau apie inauguracijos iškilmes ir viltis krištolo rūmus 
statė — Jūras tikrai pakvies profesoriauti, rektoriaus vietą jis 
pats pasiims, nes ji jam pagal teisę priklauso. Kaip profesorių 

man gyrė, ir aš pats apie save šioj srityj buvau neblogos nuomo- 
nės. Skaitau vėl — visos katedros užimtos. Ir vėl vos paralius 
nenutrenkė. Du kartu tik per plauką išvengiau mirties, prie ku- 
rios Tu buvai pirštą prikišęs. Bet šie faktai istorijai. Šiuo metu 
jie neaktualūs. 

Esu bedarbis ir bežemis. Tad sumaniau organizuoti lietuvišką 
parapiją. Priimu tik patikimiausius ir geriausius lietuvius. Tų sa- 
vybių įrodymas — savanoriškas kalėdos atidavimas. Du tokius 
jau turiu, Pats esi trečias garbės parapijonis. Sąrašą steigėjų už- 
darau. Jūsų pavardės bus įrašytos mano knygose aukso literėlė- 
mis. Manau, ir Dievas taip padarys. Ačiū, ačiū, ačiū. Spasyba, 
spasyba, spasyba, 

Esu pradėjęs su amerikiečiais biznį — norėjau pas Tave vi- 
karauti atvykti. Į profesorius nekvietei, ir vikaravimo užtektų. 
Turėtum puikų vikarą. Bet prikibo neprieteliai prie manęs ir ne- 
žinau, kaip su tuo vikaravimu Išeis. Matai, man smūtnos Kalė- 
dos, nesidžiaugsi ir pats. 

Ta proga leisk ir Tau palinkėti Kristaus gimimo sukakties 
proga — sveikas, laimingas ir dorelingas būk. Eini lietuvybės 
kelyj pirmose eilėse. Dieve padėk, kad išeitum į pirmiausias, tap- 
ti čempionu. Čia jau visai rimtai ir nuo širdies kalbu. Tepadeda 
Tau Dievas. 

Mylįs ir Kristų, ir Tave 


1956.XII.23 M. Krupavičius 


46, 1957 m. sausio 5 d. 


Mielas Brolau, 


Kai pradedu nerimtu stilium rašyti ir žaismingai kalbėti, kas 
sugaudys mano visokias metaforas ir kitokias kalbos puošmenas. 
Šioj šviesoj ir tą sakinį aiškinkis, kuris Tau nerimo sukėlė. Aiš- 
ku, jei Amerika norėtų ir imtųsi žygių, nei man į akis nebūtų 
žvelgusios kartuvės ar kulka, nei Lietuvos nekryžiuotų raudoni 
budeliai. Kadangi Juras yra Amerika, tai Jurui tą „tiesos žodį“ 
ir išpyškinau. Bet Tu nenusimink. Už tai į peklą neisi. Kaip ge- 
ras teologas vis sugebėsi išsisukti iš Dievo tardytojų ir buhal- 
terių nagų. O aš dabar visa perkeliu nuo Tavo galvos ant Tavo 
paskirto Eiseno plikės. Jis suka velniavą. Tuo reikalu šiandien 
išsiunčiau laišką Nixonui. Bent tuo pasilengvinau širdį. Parašiau 
jam kaip pažįstamam. Juk matėmės ir kalbėjomės vieną kartą. 
To pakanka. Tai šita byla likviduota. 

16—722 

Dabar antroji. Susirūpinai savo aureole. Bet tai juk niekis. 
Jei nori, ją Tau gali padaryti ne tik kiekvienas menininkas, bet 
ir paprasčiausias fotografas. Turėjau tokį prietelį. Geras žmogus, 
aukso širdis, liepsningas patriotas, pirmos rūšies menininkas, bet 
ir pirmos rūšies. .. pjanica. Tai Petras Kalpokas. Apie jį rasi pas- 
kutiniame „Aidų“ nr. Jo draugai iškirto vieną kartą jam šposą — 
nufotografavo su aureole ir nuotrauką paleido į pasaulį. Dievas 
mMaliavonėmis neužsiima. Aureolė žmonių prasimanymas. Dievas 
dūšeles priima tokias, kokios buvo žemėje, susodina lentynose, 
kaip pienpuodukus, ir baigtos visos ceremonijos. Man būtų la- 
bai malonu laikyti šv. Mišias į šv. Jurą. Dabar visai rimtai. 

Jei as Tave dažnokai pavadinu „Jūrele, gilioji", tai visai ne 
juokais. Mes gi mažai pažįstami, nors ir bučiavomės, ir pešėmės. 
Bet aš Tavyje įsistebeilijau nemaža jūriškų gylių. Tavo žyvatą 
parašyt bus sunkus uždavinys ir ne biržiškų darbas. Tavo visa 
tirštuma ir kapitalas — dūšia. Ji — kasyklos. Ją išblusinėt — dar- 
bas sunkus, bet pelningas. Ir čia žyvatui visa medžiaga. Kas tie 
laurai, ypač buvę. Tas pats, kad Jobui mėšlo krūva. Apie laurus 
labai lengva rašyt. Bet dūšią išknaisiot — darbas ne bet koks. 
Ir dėl to gerų hagiografų — šventųjų gyvenimų rašytojų labai 
maža. Arba parašo legendas, arba iš po plunksnos išeina papras- 
tas žemės vabalas. Pirmą kartą Tave sutikęs pastebėjau, kad esi 
kitoks. Kad savo asmenyj labai vykusiai sujungi ir Mariją, ir 
Mortą, ir Mortą vainikuoji Marijos vainikais. Ot šičia yra tas Ta- 
vo ypatingumas ir tuo skiriesi nuo mūsų — ir Maižiečių ir gerų 
latrų, ir nuo masės. Esi kitoks negu paprasti Amerikos ir Lietuvos 
kunigai. Amerikos kunigai mėgsta savo kolegas liežuviais apiplak- 
ti. Apiplaka ir Tave. Bet ko tie liežuviai nepaplaka. Pats Kristus 
nebuvo jų aplenkiamas. Kiek prisikentėjo toks Jonas nuo Kry- 
žiaus. Bet ką ir kalbėti. Aš kiekvienu kartu vis mėginau šifruoti 
Tavo dūšią — ar mudu barėmės, ar bučiavomės, nors buvai links- 
mas ir juokus krėtei, ar su kitais kalbėjai, ar susiraukęs į kaž- 
ką buvai įsigilinęs. Tavo žyvatui rašyti reik tokio žmogaus, kaip 
Tu. Biržiškai galėtų tik paviršium paplaukiot, tik buožgalvių 
užgriebt, bet ne tų rinktinių žuvelių. Kaip į tai reaguosi, man 
vis tiek pat. Ar Tavo skystos ar tvirtos blauzdos, teip pat ne- 
svarbu. (Tiesa, skystablauzdį pirmu kartu girdžiu, ar Tu pats jį 
nulebedinai, ar iš tėvų šalelės atsivežei?) Tuo klausimu į disku- 
sijas su Tavim neisiu. Pasakiau savo nuomonę. Suprantama, kad 
galėjau kiek pro taikinį prašaut. Bet, jei ir taip, tai visai mažai. 
Gaila, kad aš Tavo žyvato nerašysiu, nes man mažiau dienų pasi- 
liko gyventi negu pačiam. Tačiau jei išeitų kitaip, tai aš apie Ta- 
ve rašyčiau išeidamas iš to taško. Mane žavi ir dar vienu dalyku, 
kad ir toj pačioj lietuvybėje — mažai žodžių, o darbų daug, kiek 

pajėgi ir kiek išmanai. Tai nuoširdus žodis, ne akių dūmimas, ne- 
atsiteisimas už čekį, kurį nežinau kuriems galams atsiuntei. Bet 
ačiū už tai. Man pinigas — ne tikslas. Jei tik turiu kiek daugiau, 
negu reikalinga dienos reikalams, jis mane svilina ir ieškau kam 
jį sukišti. Sukišau daug savo gyvenime ir geriems žmonėms, ir 
dideliems latrams. Jų teko ir vagims, ir žmogžudžiams, ir palai- 
dūnams (-ėms). Bet kišau tada, kai atrodė geri žmonės esą. Buvo 
atsitikimų, kai juos kišau ir aiškioms padugnėms, norėdamas - 
juos ištraukti į gyvenimo šviesą. Buvo pasisekimų, bet nedaug. 
Tačiau šitokios savo finansų politikos nesigailiu. Prabočyk už at- 
virumus. Tepadeda Tau Dievas. 


Tavo 
1957.1.5 Mykolas 
47. 1957 m. birželio 27 d. 


Dėkoja už dovanas. Knygas pasiuntė Lenkijos lietuviams. Gyvena pas uošvį. 
Nieko nepažįsta. Planuoja rašinėti mašinėle 10 metų. 


Tu Jūrele, Tu gilioji, o man dar ypatingai geroji, 


Kai man pasidarė ciemno wszędzie, glucho wszędzie, ir kyla 
klausimas — co to będzie, co to będzie, Tu, gelbėdamas situaciją, 
tuoj atsiuntei visą ilgvežimį saulės spindulių pėdų, nors ir su ge-' 
roku priemaišų kūkalių. Spasyba, spasyba, spasyba. Už gerą šir- 
dį. Už prietelišką atmintį. Tokį šulą jausdamas, kad ir už tolimų 
tolių nepasiduosiu. Didžiumą Tavo knygų, dovanok, pasiunčiau 
per kun. Paransevičių Lenkijos lietuviams (jo adresas: 32 Domi- 
nick Street. New York 13. N. Y.). Būtų gera, kad jam pasiųstum 
daugiau. Tik antibolševikinių — nepraleis. O jie šaukte šaukiasi 
knygų. Aš pas savo uošvį jaučiuosi kaip pas Dievą už pečiaus. 
Geras vyras, nors ir žentas — ne menkesnis. Viena mane slegia, 
kad aš jam nieko negaliu atidirbt. Jaučiuosi kaip penimis. Ne- 
smagu. Bet kų gi daryc. Taki los wypad! nam. Ar maža kam ten- 
ka ubagais išeit. Maža parapija. Stipendijų visiems neužtenka. 
Jei turėtum tokių užgavėnių, atsiųsk. Būsiu dėkingas. Bet ir Tau 
su' jomis, manau, ne pyragai. Dar vis jaučiuosi naujokas. Nieko 
nepažįstu. Gal ir geriau. Daugiau turiu laiko su savo mašinėle 
šnekučiuotis. Planas sudarytas su ja bendradarbiauti bent 10 me- 
tų. Nežinau, ar Dzievulis tą planą patvirtins. JIS dažnai visus 
planus sumaišo ir gali nuo mašinėlės atšaukęs paskirti kokiu sa- 
vo pečkuriu ar dženitorium. 

Kaip Tu dzivuoji ir ką kuri? Tu be kūrybos ir planavimo nei 
minutės neišgyveni. 
Sveikas ir laimingas būk. Tepadeda Tau Aukščiausis. 


Visas su visais priedais Tavo 


1957.V1.27 M. Krupavičius 


48. 1957 m. liepos 27 d. 


Svarsio apie litulus ir žmogaus vertę. Dėkoja už dovaną. Žada aplankyti, 
nors yra kviečiamas į Kanadą. Rašo: „Esu be pastogės ir be darbo“. Hartfordo 
vyskupijos kancleris nedavė leidimo gyventi ir bent šv. Mišių laikyti. Darbo 
nebijo, tik „kas ligonį priims darbininku“. Lieka prieglauda. .. 


Didžiai 32 gerbiamasis... o vis tik ne: mielasis Jurele. Norė- 
jau atkeršyti. Kaip Tu man, taip aš Tau, nors kerštas ir ne visa- 
da suderinamas su „mylėsi artimą savo“. Bet ne tai svarbu. Svar- 
bu štai kas: Jurelės nesutalpinsi į jokius šaltus, oficialiuosius, 
mažai reiškiančius, žmogaus vertingumo ar niekingumo nepakei- 
čiančius titulus. Ir juodoj jupoj ir raudonojoj žmogus vis pats. 
Po jupa baslys vis pasilieka baslys, o vertinga asmenybė dau- 
giau vertės neįgyja. Juras tiek vertas su juoda jupa, toks pats 
pasiliko ir su raudona. Ne jupa jį padarė vertingą, bet jo sielos 
gražiosios savybės. Štai dėl ko man brangesnis Juras už įvairius 
prelatų laipsnius. Nekišk žiburio po pienpuodžiu, įspėja Dievo 
žodis. Kai man kas prirašo prie mano pavardės trechetažną titu- 
lą, gomurys pajunta pipirinio kartumo. Grunt yra kunigas ir pa- 
vardė, o visa kita vanitas vanitatum, Broliškai gyvenam, broliš- 
kai ir vadinkimės, nors ir besipešdami. Patitulavus „rupūže“ kaž- 
kaip maloniau, nes sava, lietuviška. Pagaliau tas žodis su cha- 
rakteriu ir turiniu aiškiu... 

Dėl laiško. Už žalmargį dėkoju. Atlaikysiu ir už Tave pazir- 
siu į Dievo ausį. Broktono pamokslas kiek miglotas. Principe su- 
tinku. Principas mūsų laikais tapo mažareikšmis žodis, išeinąs 
iš apyvartos. Bet aš jį vartoju sena prasme. Jei nesukliudys ko- 
kia nenumatyta kliūtis, atvyksiu ir paūturiuosim. Tam pačiam 
laikui esu kviečiamas ir į Kanadą su pamokslu ir paskaita. Pasi- 
renku Jurą ir Broktono seselyną. Jie mat man arčiau širdies. Ne, 
per silpnai pasakyta — jie mano širdy. Nors ji šiuo metu gero- 
kai susibliauzgus ir susiraukus, bet tą lobį dar sutalpinu. Esu, 


33 Laiškas rašytas mašinėle, neturinčia lietuviškų ženklų. Jie sudėti redak- 
toriaus. 

kaip esi girdėjęs, manau, be pastogės ir be darbo. Hartfordo vys- 
kupijos kancleris nedavė leidimo gyventi ir net šv. Mišių laikyti. 
Tad turėjau iš Ansonijos išvykti. Reikalingas buvo kun. Gurins- 
kui atostogaujantiems kunigams pavaduotojas. Tad pavaduoju. 
Pastogė užtikrinta ligi rugsėjo pradžios. O paskui? Kaip Dievas 
duos. Su kazokais menka byla. Bet nemaža yra ir lietuviškų ka- 
zokų. Tokio tipo kaip aš nelabai kas nori. O aš ir negaliu ir ne- 
noriu būti kitokiu tipu. Jei turėčiau bent lengvesnę amžiaus naš- 
tą, fabrike gaučiau darbo. Darbo nebijau, bet su tokiu amžiaus 
kroviniu kas priims. Dar pasilieka prieglauda ar kilni bomų bro- 
lija. Kun. Gauronskas tikisi gauti leidimą iš vyskupo, kuris žada 
grįžti iš kelionės pirmoj rugp. pusėj. O jei ne, ir Broktonas turi 
prieglaudą. Močiutės prašiau kerdžiaus vietos. Tas pats gany- 
tojavimas. Bet raukstosi. Girdi, pievos sausros išdegintos, nebū- 
sią kas ganyti... Gerkim, ūžkim, linksmi būkim... kolei jauni 
esam. Nosis aukštyn ir eikim Lietuvos keliais. 

Kai visa paaiškės, susisieksiu su Patim. Į Bostono stotį, ma- 
nau, Broktonas nepatingės pasiųsti savo sartuką mane parsivežti. 


Būk sveiks, drūts. Dievas telaimina visus Tavo žygius ir jų 
dirigentą. 


Tavo 
1957.VII.27. M. Krupavičius 
49. 1957 m. rugpjūčio 17 d. 


Žodis apie titulus. Prašo nurodymų dėl kvietimo skaityti paskaitą: kam, 
kada, apie ką. 


Jasnie Wielmožny i Zz wszystkich wielebnych najwielebniej- 
szy... Jūrele, vargas man — nemoku lietuviškai kitų poninti. Pra- 
dedu ir susigėdinu, sąžinė nerami. Ir lietuvišką stilių konevei- 
kiu, ir tradicijas laužau. Dėl to nenustebk, kad lietuviškas muži- 
kas pradėjo laišką rašyt lenkiškai — ponišku titulavimu. Save 
pateisinu (tai dar nenutautėjimas), nes titulavimas iš jų šaltinių 
pasemtas, o kitaip negalėjau, nes Tu be to, kaip be druskos. Tad 
eidamas krikščionišku teisingumu, atiduodu suum cuigue. Įžan- 
gos bus daugiau, negu turinio. Turinys toks: kvietei kažką šne- 
kėt į Broktoną. Žadėjai duot platesnių nurodymų. Tad duok. Jau 
laikas. Kada nuvykt, kur apsistot, ką ir kur kalbėt. Kokia pro- 
ga bus tas kalbėjimas. Jei perkūnišku ar atomišku greitumų 
rašysi, tai rašyk į mano laikiną būdą — Dominick Street 32, New 
York 13, N. Y. — vadinasi — pas kun. Garinską. Jei norėtum 

telefonuot, tai telefonas toks — ALgonguin-5-2648. Nors aš be- 
veik ištisas dienas sėdžiu kambaryj, bet asargumo dėlei geriau- 
sia telefonuot vakarais. Aš vis dar benamis. 


Sveikiausias, laimingiausias ir pinigingiausias būk. 


Tavo su dūšia ir kūnu, su batais ir kelnėmis 


1957.VIII.17 M. Krupavičius 


50. 1957 m. spalio 5 d. 


Sveikina vardadienio proga. „Kunigų Vienybės“ seimas. Siūlo save ekspo- 
naltu į Alką. 


Mano neramioji, amžinai banguojančioji Jūra mėlynoji, 

Tavo vardinės, Tavo bažnyčios vardinės, o mano Kalvarijoj 
atlaidai. Tiek tų pranciškinių. Ir kaipgi nesveikinsi. Užtęsiau. 
Karštį telkiau. Tad duok ūsą. Spaudžiu įkaitintą bučkį. Sveikas 
sulaukęs. Gyvuok ilgai, drūtai, pinigingai, laimingai ir naudin- 
gai. Tu be šimto nenurimk, ne. Tik po šimtinės aš sutiksiu pric 
Tavo kapo pamokslą pašnekėti. Nepaklausysi, žinokis. Ieškokis 
kito pamokslininko. 

Buvau Kunigų Vienybės seime. Pirmu kartu. Įspūdžių tokių ir 
kitokių. Kodėl pats neatbangavai? Visai be reikalo aptingai. Ta- 
vęs pasigedo. Turi, brace, ir priešų. Maniau, kad visi tik klaupia 
prieš Tave. Viešai nieks Tave neprisiminė, bet tarpusavy kalbėjo 
ir kiek liežuviais plakė. Viso nesupratau. Kažkas sukosi apie 
ALKĄ, Kultūros Institutą, kad sabotuoji, neatvyksti į posėdžius. 
Žodžiu, jovalas. Buvau nugirdęs, kad tuo metu buvai su Čierki- 
ninku Niujorke. Tuomi kiek burnas apkamšiau. Ar tikrai ten bu- 
vai, nežinau. Bet kalbas už akių apkarpiau. Bjaurus paprotys kal- 
bėt už akių. Turi ką, tėkšk į akis. Tu daug žinai, tai pasakyk ir 
man: ar mes daug skiriamės nuo davatkų? 

Dabar paklausyk - įdomesnio dalyko. Galvelė ne bet kokia. 
Vyskupo leidimo neturiu. Pastogė provizorinė. Tad gimė tokia 
ideali mintis — turi archyvą, įsisteik muziejų ir mane paimk pir- 
muoju eksponatu. Ir Tu laimėsi, ir aš. Ar ne puiki mintis? Tad 
verskim ją realybe, kol išversim, sveikatos pilnas būk. 


Tavo 


1957. X.5 M. Krupavičius 

51. 1957 m. gruodžio 12 d. 
Sveikinimas švenčių proga. 


Jurku mily, Jurku drogi, v tišinie dobro tvoriš. Da blagasla- 
vit Tebia Gospod. Tyloj ir ramybėj ausys jautresnės, tad girdi, 
kad šv. Kalėdos su savo sputnyku N. Metais jau laužiasi į duris. 
Tad būk pasveikintas. Sveikatos, laimės, sėkmingumo darbuose 
linkiu iš Viešpaties. Kad visi Tavo sumanymai ir planai, kaip 
dūmai iš pypkės, darbais veržtųsi ir žemę lietuviškąją bei dan- 
gų džiugintų. 


Vivat, crescat, sed non senescat Lorenčiaus“* Valdovas. 


1957.XII.12 M. Krupavičius 


52. 1958 m. balandžio 5 d. 


Laisvam krašte laisvas, be pareigų, be namų. Įspėjimas pasirūpinti Aika. 
Paveda savo kūrybą jo malonci. 


Jūrele, esi mielas ir galvotas, bet kartu ir mandrapypkis. Iš- 
barei mane už savo kaltę, ar nepaverstą žodžiu mintį, ar norą. 
Vasario 16 sėdėjau Broktone užsnigtas. Kur pats tą dieną buvai 
ir ką darei, žinote nežinojau. Jei būtum pakvietęs silkutę su- 
graužt, būčiau per vėpūtinius atklampojęs ir ne tik silkutę, bet 
seną kelmą su Tavim sugraužęs. Tai galiu padaryt kiekvieną die- 
nelę ir naktelę. Laisvam krašte esu laisvas ir jokiom naštom ne- 
apkrautas: nei auksu, nei namais, nei pareigoms. Spiritus flat 
ubi vult. Manifestas įdomus. Ateities amžiams jį patalpink sa- 
vo archyve. Tiesa, dovanok. Be Tavo leidimo meškeriojau kelias 
dienas Tame archyve. Vertingų dalykų. Tik gelbėk jį. Nepridėsi 
greit rankos, daug kas žus nesugrąžinamai. 

Dėkoju už mielus sveikinimus ir už margutį. Šaukiu ir Tau 
Aleliuja, tokį žinai, pripampusį visokių dangiškų ir žemiškų gė- 
rybių. Prakalsi, kad išsiveržusiose gėrybėse nardyt galėtum. Te- 
globoja Tave, Prakilnybe, Dievas gerasis. O aš melsiuosi, kad 
savo mecenatystę išplėstum ir į mano kūrybą, extra modernią 
ir jau gimusią mano širdyje. 


Tave mylįs 


1958.IV..5 M. Krupavičius 


“* Lawrence, MĄ, 

53. 1958 m. balandžio 20 d. 


Prašo paskolinti Yčo raštus, atsiųsti keleig maldaknygių giminėms Sibirę. 
Pasirūpinti mirusio kun. Jankaus gausiu lietuviškų knygų rinkiniu. 


Mielas Vade, 


Matai, kad šiuo kartu visą romantiką šalin braukiu. Mai la- 
bai realus reikalas. Mano darbams labai reikalingi Martyno Yčo 
„Atsiminimai“. Jų išėjo 3 ar 4 tomai. Tu visa turi, turėtum turėt 
ir juos. Paskolink man, bet greit. Panaudojęs grąžinsiu su padė- 
kavone. Žinau, kad buvai išleidęs lietuvišką maldaknygę. Jei at- 
sirado tokių, kurios nebenori apleist Tavo jaukios ir vaišingos 
pastogės ir nusigrįžo nuo plataus pasaulio, malonėk kelias man 
atsiųsti. Sibiras prašo. Jis pilnas mano giminių ir pažįstamų. 
Kiek ir ką įstengiu, jiems siunčiu. Mano milijonai gerokai nu- 
kentėjo dėl siuntinių. Jei pačiam skriaudos nesusidarys, padėk 
man vargą vargti. Iš jų sibiriokai ir už Tave pasimels. 

Spauda skelbė, kad a.a. kun. Jankus paliko turtingą lietuviš- 
kų knygų rinkinį. Pats esi karštas ir nenumaldomas bibliofilas. 
Jos tad turėtų atsidurti Tavo globoj. Neužmiršk ir manęs. Man 
reikalingos dokumentacijai nepriklausomybės ir caro laikų kny- 
gelės ir spauda. Tik skubink, kad jų kas neparduotų silkėms 
vyniot. Laimėjęs ir man kai ką ar paskolinsi ar parduosi. Imk 
pasišventęs ir greit man atpyškink malonų atsakymą. Išsižiojęs 
laukiu. 


Su visomis pagarbomis ir meilėmis skersai ir išilgai 


Tavo 
1958.1V.20 M. Krupavičius 
54, 1958 m. lapkričio 27 d. 


Prašo „Tiesos kelio" numerio. Sveikina švenčių proga. 


Sancte Pater, Prelate, Monsinjore, Klebonėli ir Dūšių Gany- 
tojau, 


Plaki mane. Plak, jei esu tos malonės vertas, bet ir paglos- 
tyk. Kiekviena gera mama išplakusi paglosto, o dažnai ir ašarą 
nuvarvina. O paglostymo štai kokio noriu: Tu esi knižnykas ir 
rašto mokytasis, turi visą „Tiesos kelio“ rinkinį. „Tiesos kelio“ 

1933 m. 1 ir 3 nr. yra Krupavičiaus straipsnis „Mūsų laikų pa- 
mokslijos ydos ir bruožai“. Bet juose yra tik straipsnio pradžia 
ir galas. Nėra vidurio. Tas vidurys turėtų būti 2 numeryje. Man 
jis labai reikalingas ir reikalingas greit. Svyla. Malonėk skubiai 
man jį atsiųsti. Nusifotografuodinsiesiu ir su padėkavone Tau 
grąžinsiu. Tad pasigailėk, manęs, pasigailėk manęs, aš už tai dė- 
kingumą kibirais pilsiu. Lauksiu. Šia proga prašau priimti mano 
kalėdinius ir N. Metų sveikinimus ir nuoširdžiausius linkėjimus: 
sveikatos ir laimės tegu Tau pribus. Ir Dievulis tepadeda. 


Tave mylįs ir gerbiąs 


1958.XI.27 M. Krupavičius 


55. 1958 m. gruodžio 8 d. 


Pakartoja „Tiesos Kelio“ numerio prašymą. 
Gilioji Jūrele, 


O vis tik aš prašyto „Tiesos kelio“ ligi šiol negaunu. O jis 
man taip skubiai reikalingas. Suprask ir atsiųsk strimagalviais. 
Prašau ne dovanų, bet paskolos. Nusirašydinsiu ir su padėkomis 
grąžinsiu. Paskolinsi, ramesne sąžine šventes švęsi. O jų linkiu 
Tau iš Viešpaties sveikų, pelningų ir triukšmingų. 


Tavo 
1958.XII.8 M. Krupavičius 
56. 1959 m. kovo 12 d. 


Laukia jo nuomonės apic vieną rankraštį, siunčia vieną praleistą lapą. 
Prieštarauja už „dešimtlitį': „Esu šunelis benamis, ubagas, be savo tėvynės ir 
pastogės, bedarbis, šiurkščioj ir šaltoj amerikoniškoj tikrovėj... o tokios doleri- 
nės dovanos... visą gyvenimą realybę šviežiai stalo prieš ūkis“. 


Mecenate, 


Kai a.a. vysk. Kukta buvo Vilniaus Visų Šventų parapijos 
klebonas, moterėlės jį vadindavo swięta Kukta. Jei pats pakliū- 


tum į tą parapiją klebonauti, tos pačios moterėlės, be abejonės, 
Tave vadintų swieta Jura. Tik dėl to siunčiau Tau, kaip Dievo 

žmogui, savo rašinėlį. Norėjau iš Tavo lūpų sužinoti, kaip jame 
dieviškoji dalis parašyta. Neparašei. Tikiuosi, parašysi netrukus. 
Tam rašinėlyj apleistas visas teksto puslapis tarp 127 ir 128 psl. 
Gavau ir dešimilitį, bet nežinau už ką. Knygelė buvo dovana, 
Jomis aš nekupčiavoju. Dovana tas dešimtlitis? Žinau, Ameri- 
koj tokias dovanas įprasta davinėti. Gal amerikiečiui tokios 
dovanos nedaro įspūdžio. Bet man — europiečiui ir dar nemamo- 
nininkui — tokios dovanos labai nemalonus dalykas. Esu šunelis 
benamis, ubagas, be savo tėvynės ir pastogės, bedarbis, šiurkš- 
čioj ir šaltoj amerikoniškoj tikrovėj. Negalvojant apie tai, jas 
turi just. O tokios dolerinės dovanos, nors ir rodo dovanotojų 
gerą širdį, visą gyvenamą realybę šviežiai stato prieš akis. Tad, 
Brolau, nebsiųsk daugiau jų. Vely, jei turi, atsiųsk stipendijų. 
Žinau, kad tai bus atidirbta Dievui. Nepyk už tai. Kitiems nieko 
nesakau. Pasakau Tau, nes mudu artimiau esame susigyvenę, 
bent aš taip manau. 

Kad Amerikoj tiršta masoniška atmosfera, žinojau. Tavo ap- 
rašyta su Vaišnoros knyga istorija tai dar kartą įrodo. Liūdni 
dalykai, bet Tu neliūdėk, čiulbėk ir linksminkis, pakol jaunas 
esi. 


Tepadeda Tau Dievas. 


Tavo 
1959.11.12 M. Krupavičius 
57. 1959 m. liepos 19 d. 


Dėkoja už šv. Mišių stipendijas. Kalba apie savo jautrumą dė] nepelnyto 
pažeminimo. 


J. M. Prel. Pranui Jurui, Lorenčiuje * 
Mielas Brolau, 


Gavau ir laišką, ir stipendijų sąrašą su čekiu. Labai dėkoju. 
Labai užgavėniškai pasirodei. Riebu. Taukai per barzdą varva. 
Aš tenkinuosi skaitytomis Mišelėmis. Skaitytomis tyloj geriau 
galiu pasimelsti, o antra, svetimų tvarkų neardau. Dabar pas mus 
badmetis. Koki laiką buvom be vargonininko, o dabar gavom 
tik pirmoms šv. Mišioms, nes vargonininkas skuba į savo nuo- 


latinį darbą. Tad teks savo giedojimą atidėti palankesniam Jai- 


35 Lawrence, MA. 


56* PRELATO MYKOLO KRUPAVIČIAUS LAIŠKAI 251 


kui. Esu jautrus. Tiesą pasakei, nes ir šuns vietoj atsidūręs no- 
riu pasilikti žmogum ir nenoriu būti šunvotė ant svetimo kūno, 
Negaliu pakęsti ir aukštų žmonių veidmainystės. Meldžiasi už 
Tylos Bažnyčias. O tų Bažnyčių sūnums neduoda teisės net šv. 
Mišių atlaikyt. Privalai žmogus jaustis kaip banditas ar plėšikas. 
Skausmą ir nejautrus žmogus pajustų. Norisi staugti ir rėkti, bet 
tik kai kam paunkščiu į ausį, ir tuo baigiasi, žinoma, reakcija, 
bet ne skausmas ir pažeminimas nepelnytas. 


Sveikas sulaukęs šv. Velykų. Sveikas, laimingas būk. Tiesiu 
keliu eik ir laimėk. 


Tavo 
1959.VIIL.19 M. Krupavičius 
58. 1958 m. spalio 7 d. 


Prelato dosnumas Lietuvai. Humorisiinis pasveikinimas gavusiam prolono- 
taro titulą, linkėjimas kilti iki vyskupo ir kardinolo, kad daugiau padėtų Lie- 
luvai. 


Bądz pozdrowiony mily Jurku, nawet dwakrotnie, 


Tavo pirmtakas šv. Pranciškus Ubagėlis savo auksu siuvinė- 
tus karmazinus ir šilkus išsikeitė į ubago skarmalus. Jų nemetė 
iki mirties. Ir tas skarmalius amžiams tapo mielas ir Dievui, ir 
žmonėms, net netikintiems. Tu, mielasis Prelate, savo karmazi- 
nus ir šilkus aukoji priešo apskarmalintai Lietuvėlei. Tiesa, dar 
vis vaikščioji neapsiskarmalinęs ir važinėji ugnim ir dūmais 
spjaudančiu žirgu. Bet iš širdies linkiu, kad gyventum sveikas ir 
laimingas ilgai ir gausia ranka dengtum apnuogintą tėvynės kū- 
ną. O paskui, kad sulauktum už tai, kaip Tavo pirmtakas, tokio 
pat Dievo ir žmonių atpildo. 

Gražus buvai, Brolau, savo ligšiolinėj romiškoj uniformoj. 
Raudonis žemę šluoja. Eini — raudoni kaspinai kvėst kvėst, lyg 
angelo sparnai. Mane vis baimė ėmė, ar nesirengi jau skrist į 
dausas, taikstydavaus už kojų griebt, nes dar esi labai reikalin- 
gas mūsų lietuviškoms kruvinoms bėdoms ir vargams. Hierarchi- 
ne drobyna koptelėjai aukštyn. Bet už tai turėsi apmokėt ir tais 
kaspinais, ir raudonį turėsi apsikarpyt, lyg Triška savo kaftaną. 
Bet pasiaukojai. Tie visokie aprėdalai nei žmogų vertingesnį pa- 
daro, nei prie Dievo priartina. Čia reikalingos kitokios priemo- 
nės. Bet jei koją pakėlei, tai nesustok ir lipk toliau — ligi mit- 

ros, ligi raudonos skrybėlės. Su tomis kepurėmis galėsi daugiau 
gera padaryti ir lietuviui, ir tėvynei. Tegu Tau padeda Dievas. 


Tavo 
1959.X.7 M. Krupavičius 
59, 1960 m. gruodžio 14 d. 


Sveikinimai Kalėdų švenčių proga. 


Linksmų Šv. Kalėdų. 
Laimingų 
Naujųjų Metų! 


M. Krupavičius 


Tyla graži byla, bet ne Jurui. Iš Juro Lietuviškasai pasaulis 
laukia gyvojo žodžio. 


1960.XII. 14 


60. 1962 m. kovo 19 d. 


Pompastiški sveikinimai Velykų proga. Siūlo ir rekomenduoja išleisti vieną 
Mačernio veikaliuką. 


J. M. Prel. Pranui Jurui Laurenčiuje 3? 


Gerbtinas ir mylėtinas Tėveliuk, 


Sveikas sulaukęs silkių gadynės, atšventęs linksmai ir šventai 
juozapines ir belaukiąs kumpio viešpatavimo laikų. Kumpio vi- 
zija silkės gadynėje lyg ir nesiderina, lyg suka į griešnus laukus. 
Bet aš manau, jei laukti ir trokšti vyskupiškos lazdos ir kepurės 
pagal šventųjų knygų mokslą yra gera, tai kodėl bloga trokšti 
tokio brudelio, kaip kiaulės kumpis? Tad kaip bus, taip bus, 
trauksiu visa kakarine savo patriarkui ALELIUJA su visais kum- 
piais, skilandžiais ir kitomis velykinėmis gėrybėmis. 

Dabar į apčiuopiamybes. Kartu su laiškų siunčiu Mačernio? 
vieną rankraštį. Nedidukas. Jei rasi galimu ir rankraštį tinkamą, 
išleisk. Mačernį pažįstu iš seno. Vyras ir filozofas rimtas. Apie 

jį bene „Aidai“ neseniai rašė. Vysk. Staugaitis jį buvo paskyręs 
kun. seminarijos profesorium. Tremtyj Argentinos kuriame uni- 
versitete profesoriavo ir vietos kalba prirašė ir išleido. Norėtų 
kai ką ir lietuviškai išleisti. Parinko aktualią temą. Dabar jis pen- 
sininkas, liguistas ir vargstąs. Norėtų ką ne ką ir pelnyt. Bet tai 
tuščia svajonė. Kaip apsispręsi, jį painformuok, Jei nespausdinsi, 
rankraštį jam grąžink. Tik atrašyk jam. Jurui labai netinka, kai 
jis į laiškus neatsako. Jo grožiui ir didybei kenkia. 


Tavo 
1962.111.19 M. Krupavičius 
61. 1962 m. kovo 21 d. 


Prašo Mačernio rankraštį pasiųsti nurodytu adresu. 
Tėveli dobilėli, 


Rašiau, kad esu išsiuntęs Tau Mačernio rankraštį ir nužemin- 
tai maldavau išleisti jį knygos pavidalu plačiajam pasauliui. Gal 
dar jo nesi gavęs. Dabar rašau ir prašau — tą Tankraštį gavęs (ga- 
li ir nežiūrėjęs) pasiųsk jį šiuo adresu: Juozas Gobis, 2012 N. Ca- 
talina Street. Los Angeles 27, California. Ot, vyruti, meilė! Sau- 
gau Tavo akeles ir kišenes kaip smakas. Parodyk ir man kiek 
meilės, tą rankraštį grąžink nurodytu adresų žaibiškai. Gal 
Tau bus neįprasta paskuba, bet ji labai tiks Tavo veidui ir au- 
reolei. 


Dievuli, saugok ir laikyk mums Jurelį. 


1962.11.21 M. Krupavičius 


62. 1962 m. gruodžio 19 d. 

Sveikina pasveikusį po operacijos. Siūlo parašyti brošiūrą ar nors straipsnį 
apie tai, ką kunigai, vienuolės ir vienuoliai Amerikoje padarė lietuvybei iš- 
laikyti. 


Tėveli mielasis, 


Esi geležinės sistemos žmogus. Nustatei sukaktims sezoną, tai 
sukaktis sukaktį vijo. Nustatei ligoms sezoną, tai vieną ligą po 

kitos persileidai su visokiais apipjaustymais ir pridūrimais. Ačiū 
Dievui, kad galų gale pabaigei tą antrąjį sezoną. Daugiau prie jo 
negrįžk. Vadai juk neserga. Tad būk sveikas, stiprus, pajėgus, 
ištvermingas ir kovingas. Tai mano šventiniai sveikinimai. Dėko- 
ju už Tavuosius. Seniai rengiuosi parašyti, bet vis nedrįsau. Da- 
bar įsidrąsinęs prašau: parašyk tokį sutrauktinį straipsnį, o gal 
net brošiūrą — ką kunigai, vienuolės ir vienuoliai Amerikoje pa- 
darė lietuvybei išlaikyti anais laikais, nes dabar jie iš to fronto 
išėjo, išskyrus nedidelę saujelę. Bet dokumentuotai ir įtikinan- 
čiai. Tavo tuo reikalų yra išmėtytų minčių po spaudą ir pabari- 
mų kunigams už apsileidimą lietuvybės srityj. Tai būtų apologija 
kunigijai. Ji reikalinga ir man. Būčiau už tai Tau dėkingas. 


Tepadeda Tau Dievas. 


Tavo 
1962.XII.19 M. Krupavičius 
63. 1965 m. gruodžio 21 d. 


Dėkoja, kad prisiminė jį, sunkiai stumiantį savo senatvės dienas svetimame 
krašte. Kalėdiniai sveikinimai, . 


Mano jaunasai Seni, 


Prisiminei po metų eilės tą nelaimingą be tėvynės benamį 
valkatą, kuris sunkiai stumia savo senatvės dienas svetimame 
krašte ir rengiasi savo menkučius palaikus atiduoti svetimai ir 
nejaukiai žemei. Ačiū. Labai. Už tą negausų prisiminimo žodį 
tegu Tau atlygina Dievas šimteriopai. Kadangi čia pat didžiosios 
šventės, tad prašysiu Tau Dievo malonės ilgai, sveikai ir laimin- 
gai bei sėkmingai savo gražiais darbais džiuginti ir stiprinti lie- 
tuviškąją išeiviją. 


Tavo (bent aš taip manau) visa širdimi 


1965.XII.21 M. Krupavičius 

64. 1966 m. sausio 6 d, 


Sveikinimas gavus protonotaro titulą. Prašo medžiagos apie tautininkų re- 
žimo Bažnyčios ir katalikų persekiojimą: memorandumų, protestų, atgarsių spau- 
doje. 


Mielasai Jurų Pranai, 


Šiandien, atsivožęs Trijų Karalių „Draugo“ nr., pirmiausia pa- 
stebėjau patrauklią Juro šypseną. Maniau, kad vėl kokią su- 
kaktį bešvenčiąs. Bet dirstelėjęs į antgalvį, podnimai po vyše. 
Sveikinu. Vertas to atžymėjimo. Gaila, kad su kepure negavai 
ir lazdos. Turėtų susiprasti ir lazdą pridėti. Po naująja kepure 
nesusnūsk ir savo garbingą veiklą dar daugiau sėkmingai iš- 
plėsk. Dieve padėk. 

Šia proga jungiu ir vieną prašymą. Lig šiol dar nieks plačiau 
neparašė apie tautininkų režimo Bažnyčios ir katalikų spaudimą 
ir persekiojimą. Atsirado vienas žmogus, kuris imasi tą spragą 
užpildyti. Aš apsiėmiau jam patalkinti. Lietuvos spauda to klau- 
simo negalėjo kelti. Cenzūra neleido. Tad tą medžiagą reikia 
rinkti iš atskirų žmonių. Amerikos lietuviai į tą persekiojimą 
reagavo savo spaudoj ir įvairiais memorandumais. Iš Šimučio jo- 
kios medžiagos negavau. Pats prie visų lietuviškų žygių savo 
pirštus buvai prikišęs. Todėl kreipiuosi tuo klausimu prie Tavęs. 
Ko iš Tavęs noriu? Pirmiausia, tų visų protestų ir memorandu- 
mų, kuriuos lietuviškoji Amerika siuntė tautininkų vyriausybei. 
Antra, tų raštų, kurie buvo tilpę kalbamu klausimu spaudoj ir, 
trečia, Tavo paties darytų žygių, patyrimų ir prisiminimų. Paga- 
liau gal žinai tų man reikalingų žinių telkinį — kokioj brošiūroj 
ar žurnale. Juk pats dažniausiai buvai kokiu Kun. Vienybės aukš- 
tu pareigūnu. Dar turi gerą atmintį. Painformuok plačiau mane, 
o ką turi, atsiųsk. Būsiu labai dėkingas. Tik nedelsk. Laukiu grei- 
tai teigiamų rezultatų. 


1966.1.6. Tavo M. Krupavičius 

65. 1966 m. vasario 21 d. 


Prašo prašytos ir pažadėtos medžiagos apie Smetonos—Voldemaro režimo 
katalikų teisių varžymą ir jų persekiojimą, ypač Smetonos atsakymą. 


Broluži mano mielas, baltas Dobilėli, 


Labai dėkoju už meilią margą gromatėlę iš Majamės * kaž- 


kurio byčiaus. Pažadėjai — patiešinai. Tvirtai tikiu, kad nesi- 
laikysi antros tos aukso minties dalies — „neišpildysi—nesugrie- 
šysi". Juk Tavo principas — „Žodis ir darbas“. Tad pažado lau- 


kiu ir jau dabar tariu trigubą ačiū. Labai tiks kiekvienas Jūsų 
reagavimas į Smetonos— Voldemaro režimo katalikų teisių var- 
žymą ir jų persekiojimą. Bet ypač svarbus Smetonos atsakymas. 
Malonėk man atsiųsti jo nuorašą. Originalas tegu pasilieka, kaip 
svarbus dokumentas, Jūsų archyve. Siųsdamas tuos dokumentus, 
pažymėk, juos grąžinti, ar pasilikti sau. 


Linkiu sočių Užgavėnių. 
Tave gerbiąs ir mylįs 


1966.11.21 M. Krupavičius 


66. 1966 m. rugsėjo 16 d. 


Dėkoja už suteikią medžiagą. Siūlo pasirūpinti Jų nufotografavimu, nes jau 
sudūlėjęs popierius, o dokumentai labai svarbūs. 


Mielasai Brolau, 


Ačiū paskolinęs savo brangaus lobio dalelytę. Su didele pa- 
dėka jį gražinu. Pasinaudojau daug. Kas man reikalinga, perra- 
šydinau ir pasilikau sau. Tame lobyje brangiausi trys dalykai: 
sąrašas bolševikų nužudytųjų ir išvežtųjų, buvusiųjų prezidentų 
ir ministerių pirmininkų raštas Smetonai ir Vyriausio ūkininkų 
gynimo komiteto atsišaukimas į Suvalkijos streikuojančius ūki- 
ninkus. Abejoju, ar kas kitas tokius dokumentus čia gali turėti. 
Bet tų raštų jau vos laikosi dūšia kūne. Dar kiek laiko ir jie su- 
byrės. Turėtum padaryt jų fotonuotraukas ant labai gero popie- 
rio ir laikyt saugioj vietoj. Minėtąjį nukentėjusių nuo bolševi- 
kų sąrašą atgabeno vienas partizanų vadas — Lukša-Skrajūnas- 

Daumantas Vlikui. Toki sąrašai buvo keli. Saugumo sumetimais 
tuos sąrašus Vlikas tuoj persiuntė Vašingtono atstovybei — Ža- 
deikiui. Kai dabar pasiteiravau apie juos pas Kajecką, gavau at- 
sakymą, jog jų nesuradęs, jei yra, tai yra sukrautame archyve, 
kurio neturį galimybės vartyti dėl tarnautojų mažo skaičiaus. 
Paties turimas sąrašas išverstas į anglų kalbą. Aš jį vėl grąžinau 
į originalią lietuvių kalbą. Dar kartą dėkoju. Mano dūšia kūne 
laikosi tik tiek, kiek Paties minėtų dokumentų. Telaimina Tave 
Dievulis. Sveikatos, laimužės, sėkmės, 


Tavo 
1966.1X.16 M. Krupavičius 
Tų merdėjančių dokumentų pridedu po vieną nuorašą. 

67. 1967 m. gruodžio 12 d. 


Kelionė į Romą, išėjimas į pensiją. Tokios pensijos ir prel. Krupavičius no- 
rėtų. Linki reikštis lietuviškoje veikloje. Mirė ištikimas lietuvis kun. Vir- 
mauskis. Kviečia atvažiuoti pas save Kalėdų šventėms, išsikalbėti. 


Mielasai Brolau, 


Ne tik mane prisiminei, bet net ir pasveikinai šv. Kalėdų ir 
N. Metų proga. Dėkoju, labai. Priimk tų pačių švenčių proga 
ir manųjų sveikinimų. Linkiu Tau iš Viešpaties sveikų, laimingų, 
sėkmingų ir Lietuvai nuopelningų 1968 metų. Kiek spauda rašo 
apie Jurą, seku. Klausau ir ką žmonės apie jį kalba ir parašo. 
Taigi žinau, kad buvai Romoje, kad vyskupus skirstei, kad sau 
šonkaulius susilaužei, kad išėjai į pensiją. Žodžiu, viską. Tik Ta- 
vo Minčių neišskaičiau. Dėl tų įvykių žodis. Tavo šonkaulių gai- 
la. Ir taip jų turime mažiau negu moterys. Bet, antra vertus, 
gerai. Manau, susidėjai plastikinius, daugiau nebelūš. Kad išėjai 
ar išleido į pensiją, taip pat gerai. Iš vieno sosto iškėlė, į kitą 
įkėlė. Tas sostas patogus, šiltas ir riebus, o darbo ir atsakomy- 
bės jokios. Tokiu pensininkų, kaip amerikoniški klebonai, ir aš 
norėčiau būti. Pensininku būdamas galėsi nieko nevaržomai me- 
cenauti, knygas rašyti ir leisti. Jos gi Tave garsų padarė. Lietu- 
va turės būti Tau dėkinga. Dėl Tavo nelaimių, nežinodamas kur 
išėjęs į pensiją gyveni, seselei Anunciatai parašiau užuojautą ir 
prašiau Tau ją perduoti. Mirė Virmauskis. Išliko nepasikeitęs 
žemaičių kaimo žmogus. Tiesus, atviras, pasišventęs Lietuvai ir 
lietuvybei, nors negarsus ir spaudos nereklamuotas. Verus litua- 
17—722 

nus. Jo mirtį apgailėjau. ir labai ščyrai už jį meldžiausi. Neži- 
nojau nei kam dėl jo mirties užuojautą pareikšti. Pareiškiau 
Anunciatai. Dabar reiškiu Tau. Turi laiko. Atvažiuok pas mane 
Kūčioms. Jau jas pradėjau rengti. Daviniai bus tokie: plotkelė 
ir jos pasidalinimas su savim. Antra, pusė silkės su cibuliais ir 
pusė keptos bulvės. Ir trečia, rūgštapienio dubenėlis ir antra 
pusė keptos bulvės. Papildysiu mamos Kūčių prisiminimais. Kal- 
bu ne juokais. Norėčiau su Tavim išsikalbėti be temos ir be pa- 
skirto laiko kalboms. Po malenkuų, ale kategorycznie. Kas žino, 
kiek mums dienų beliko. Tu dar 5—6 metais jaunesnis. Gali il- 
giau pagyvent. Nors visaip atsitinka. Giltinė anarchistė. Nesiva- 
duoja nei teisingumais, nei tvarkingumais. Aš mirties nebijau. 
Įkyrėjo toks gyvenimas, kokį tenka senatvėje gyventi. My vsie 
tam būdem. 


Tepadeda Tau Dievas ir palengvina amžiaus ir aplinkybių 
kraunamą naštą. 
Tave gerbiąs ir mylįs 


1967.XII.22 M. Krupavičius 


68. 1968 m. sausio 10 d. 


Be litulų kreipiasi. Tiesą ir kardinolui Cody „išdrožiau į akis jam nema- 
lonių reikalų“. Dėkoja už antklodę, kuria ginasi nuo šalčio. Kūčių patiekalai — 
tik prisiminimuose. Prel. Juro kampininkystė. Jaunųjų kunigų suamerikonėji- 
mas. Kojų nepavelka, o pasivaduoti neturi kuo. 


1968.1.10 
Mieloji Jūrele, 


Dovanok, kad su prieteliu kalbu ne oiicialiu stilium, be titu- 
lų. Titulai šaldo ir tvoras stato tarp žmonių. Titulai į dangų var- 
tų neatidaro, greičiau apsunkina įėjimą į jį. Tave skaitau savo 
prietelium. Priminsiu, kad Tavo antklode ir dabar dar ginuosi 
nuo šalčių. Kita jau nuplyšo. Mano būdas — visiem: nepaisant 
titulų kalbėti tiesą į akis. Ir savo Kuodžiui (Cody) išdrožiau 
į akis jam nemalonių reikalų. Tau juo labiau tiesą rašau, be jo- 
kios apgaulės. Nepakviečiau į Kūčias tik dėl to, kad nežinojau 
Tavo adreso. Už tai parašiau ses. Anunciatai. Manau, su ja daž- 
nai susitinki ir ji mano žodžius Tau perdavė. Parašiau Tau savo 
Kūčių valgiaraštį. Jis toks ir buvo. Nuo kitų vakarienių jis ski- 
riasi tik gauta iš Lietuvos plotkele. Iš savo parapijos jos nesu- 
laukiau, kaip nesulaukiu ir kunigų aplankymo. Toks pas mus li- 
gonių apaštalavimas. Kada atvyksi, visuomet gausi pusę bulvės 

ir pusę dubenėlio rūgštaus pieno ir silkės svilintos visada pas 
mane rasi. Pats patetiškai, o gal su pasipiktinimu dėl Kūčių tra- 
dicijų laužymo klausi, o kur kisielius, žuvis, kviečiai, malda ir 
tt ir tt. Nėsu atsiskyręs brolis. Malda gyvenu. Bet ji į valgiaraš- 
tį nerašoma. Gyvenu ne kaip noriu, bet kaip išgaliu. Tie visi 
Tavo išvardinti delikatesai tautiški man pasiekiami tik atminti- 
mi iš praeities arba Ylos knygelėje „Kūčios“. Bet jo Kūčios za-+ 
nemunčiškos, o mano tautiškos dzūkiškos... Kiekvienas žmo- 
gus turi savo sostą — ir kriaučius, ir šiaučius, ir klebonas, ne tik 
karalius. Pagal sostą ir darbas. Padorus ir rūpestingas karalius 
turi daugiau darbo ir rūpesčių už šiaučių ir kriaučių. Tavo dar- 
bus žinau. Dėl jų džiaugiuosi ir didžiuojuosi. Tavo darbus kons- 
tatuodami neklysta ir ne tik kodyluoja. Dėl to buvo ir yra ma- 
no troškimas, kad Tu ir pakeitęs sostą nenustotum buvęs Juru, 
ir Dievo sveikatos plieninės Tau maldauju. Nusiskundi dabar- 
tine kampininkyste. Buvai klebonas, buvai parapijos kampinin- 
kas. Juk ne Tau priklausė klebonija. Kampininkystę įstatymas 
nustatė. Dabar kampininkystė taip pat įstatymo nustatyta. Turi, 
manau, tas pačias patalpas, kurias turėjai ir klebonaudamas. 
Prie patalpų gauni visą išlaikymą. Jokio rūpesnio neturi šioj 
srityj. Administravimas ir valdymas atkrito, tad laiko marios. 
Dabar jį visą gali panaudoti visuomenei, lietuvybei, Lietuvai. 
Kad tik senatvės našta neprislėgtų, kaip mane yra prislėgusi. 
Nors man atrodo, kad mane ne tiek senatvė prislėgė, kiek li- 
gos. Nesistebiu. Tiek vargta ir kentėta... Broluži, kas nostalgija 
serga, tas tėvynės meilės neslopina. Ją slopina tie, kurių širdyse 
tėvynės meilės nebeliko. Gaila, kad „amerikoniukai“ kunigai sa- 
vo didžiumoj mums svetimi. Nemaža, deja, tokių yra ir naujų 
ateivių tarpe. Aš manau, kad jie jau buvo nutautę Lietuvoj... 
Nesu joks „prakilnybė“. Skurdžių baudžiauninkų vaikas. Mano 
ugningumas pražuvo kaip sapnas, nesugrąžinamai. Jei iš po ma- 
no peludės prasimuša dar kada ne kada kokia švieselė, tai jau 
ne liepsna, bet menkas spindulėlis. Kojų nepavelku. Sunku savo 
kasdieninius reikalus aprūpinti. O pasivaduoti neturiu kuo. Die- 
vas duotų, kad Tu mano likimo išvengtum. Telaimina Tave Die- 
vas ir lydi visoj Tavo gyvenimo kelionėj. 
Tave mylįs ir gerbiąs 
M. Krupavičius 
1968.1.10 

69, 1968 m. spalio 11 d. 


Malda už prel. Jurą atstoja sveikinimus. Primena, kad tik viena antklodė 
betarnauja. Ir sutana jo dovanota. Kita antklodė tarnaus iki mirties. Ja galės 
ir karstą apdengti, kad nebūtų taip šalia svetimoj sieroj žemelėj. Prašo, kad 
aukoltų šimtinę krikščionių demokratų fondui, jų veiklos sugyvinimui. 


Mielasai Brolau, 


Šv. Pranų būriai. Nežinau, kuris Taviškis. Tad prie kiekvie- 
no pasimeldžiu Tavo intencija. Ir šiandien tai padariau, nes mel- 
džiausi į vieną tų šv. Pranų. Šv. Mišioms auka mano retas sve- 
čias. Tad laikau šv. Mišias už savo pasirinktus asmenis. Juras 
yra savo nuopelnais Lietuvai ir lietuvybei į pirmąsias iškilęs 
vietas. Tai didysis Juras. Bet man jis ir gerasis Juras. Jis man 
padovanojo sutaną, kurią dėviu stodamas į Dievo tarnybą ir 2 
antklodes, kurių viena jau nuplyšo, o kita dar vis ginuosi nakti- 
mis nuo šalčio. Jos, manau, užteks ligi gyvenimo pabaigos ir 
dar galės karstą apkloti, kad nebūtų taip šalta svetimoj sieroj 
žemelėj. Todėl dažnai savo šv. Mišias aukoju Dievui už tą didįjį 
ir gerąjį Jurą. Tai, manau, geriausi sveikinimai. Visa tai prie 
progos. Kreipiuosi prie Tavęs visai kitu reikalu. Kalėdoju. Kalė- 
doju ne sau, bet kr. demokratams. Steigiamas jų šimtininkų fon- 
das, nes norima praplėsti ir pagyvinti jų veiklą. Kas yra krikš- 
čionys demokratai, kokia jų reikšmė ir vaidmuo praeityj ir da- 
bartyj, žinai labai gerai. Tad aiškinti netenka. Todėl tvirtai ti- 
kiu, kad tam fondui ir pats paaukosi savo šimtinę. Ją pasiųsk 
mano adresu. Lauksiu. 


Tave tikrai gerbiąs ir mylįs 


1968.X.11 M. Krupavičius 


70. 1968 m. lapkričio 5 d. 


Apgailestauja, kad prel. Juras, tiek nusipelnęs, baigia dienas ubagnamy je. 
Dėkoja už auką fondui. Gydytojai jam numato staigią mirtį ar visišką suinvali- 
dėjimą. Nuo metų pradžios teturėjęs tik 68 šv. Mišių stipendijas. 


J. M. Kun. Pranui Jurui Putname 


Mielasai Brolau, 


Perskaitęs Tavo laišką susigraudinau, tikrai nuoširdžiai, ne 
judošiškai. Žmogus, tiek dirbęs, tiek naudingų darbų atlikęs, ir 

senatvėj atsiduria ubagnamyje. Gali tokią įstaigą vadinti kaip 
nori, bet vis tiek lieka ubagnamiu. Mačiau aš daug: čia, Lietu- 
voj, Vokietijoj. Vokietijoj lankiau alterhausus, įrengtus specia- 
liai turtuoliams. Vis tiek pat kareivinės. Marijampolės, Vilka- 
viškio kunigų susišelpimo draugija pastatydino gražią gražioje 
ramioje vietoje seneliams ir invalidams kunigams prieglaudą. 
Dabartinės Putnamiškės seselės — Lietuvoj vadinamos vargdienė- 
mis seselėmis, aptarnavo. Ir tais namais pasinaudojo tik vienas 
kunigas. Kiti, išsiprašę iš draugijos bent 50—30 litų mėnesiui, ei- 
davo gyventi pas savo gimines. Jei nepažinčiau Tave, manyčiau, 
kad esi didelis griešininkas ir šią vietą pasirinkai pakūtai už 
griekus. Žinau, kad esi knižnykas, bet nesi denežninkas. Tiek 
leisdamas knygoms leisti ir kitiems lietuviškiems reikalams, tik- 
rai milijonų nesusikrovei, bet tikiu, kad savo reikalams ligi gy- 
venimo pabaigos turėsi. Labai dėkoju už šimtinukę fondui. Bū- 
tų gražu, jei dar kokią atsiųstum. Man daktarai lėmė du galu: 
staigią mirtį ar suinvalidėjimą. Jei Dievo valia bus suinvalidėti, 
tai mano likimą spręs kiti. Savu noru į prieglaudas nesiskverb- 
siu, kad ir geriausias. Ten nerasčiau savo darbui reikiamų sąly- 
gų. Tariesi pabėgęs nuo triukšmo, rietenų ir net nuo karų. Ne, 
Broluži, nuo jų nepabėgsi, nes visi tų nelabybių židiniai yra pa- 
čiame žmoguje. Po jo širdį ir smegenis nardo, kaip kokie turk- 
liai, įvairiausios pagundos, planai, sumanymai, idėjos, svajonės, 
vaizduotės. Ne visos jos geros. Čia kovos, karo Židiniai. Laimin- 
gas, kas blogosioms karą paskelbęs laimės. Blogiau su tais, ku- 
rie to karo neskelbia, ar paskelbę nelaimi. Pastoracijos metodai 
kaitaliojasi. Juk buvo laikų, kai nuo nuodėmės bėgo žmonės į 
pūstynes. Pagal kantičkas šv. Antanas pustelninkas nevalgė 
taukų, nekirpo plaukų ir utėlių negaudė. Antanas laimėjo. Kiti 
gi net pasiekę aukščiausios tais laikais suprastos tobulybės, pra- 
laimėjo blogio naudai. Tad ir pats visas tas galimybes ir pavo- 
jus atsivežei iš savo pamestojo Laurenčiaus“? į naująją sosta- 
vietę. Ir Dangaus Karalystę reik smurtu, gvoltu imti. Ir čia be 
karo ir kovos nelaimėsi. Apmokamų aukų šv. Mišioms nuo pra- 
džios metų ligi šios dienos gavau tik 68. Šv. Mišias laikau kas- 
dien namieje. Aukoju pasirinkdamas intencijas už gerus ir už 
blogus, už kolektyvus ir už pavienius žmones. Kelias atlaikiau 
ir už Tave. Bet vienu šauksmu — Viešpatie, Viešpatie — Dangaus 
nelaimėsime. Reik dar prie to pridėti ir Tėvo valios pildymą. O 
Tu ją pildei atsidėjęs, nes dirbai lietuvybei iš širdies. O tėvynės 
meilė yra neatjungiama Dievo meilės dalis. Tad nebūgštauk. 
Esi šiuo atžvilgiu gerame kelyje į galutinę gyvenimo prieplauką. 


3 Lawrence, MĄ. 

Sklinda gandai, būk rengiesi pasirinkti vietą gyvenimui baigti 
prie Šv. Sosto Romoje ar prie Golgotos kalno Jeruzalėje. Tai ro- 
mantika. Žmogaus išganymas nepriklauso nuo mirties vietos. 
Žinok, Broleli, Tau linkiu iš Dievo tik geriausio. 

Tave mylįs ir gerbiąs 


1968.XI.5, M. Krupavičius 


71. 1969 m. spalio 4 d. 


Sveikina vardadienio proga, tai pavadindamas romantika. Proza: prašo pa- 
skolinti 1918 ar 1919 m. „Draugijos“ numerį, kuriame Jakšias-Dambrauskas nu- 
sistebi, kad taip ilgai nevykdoma žemės reforma. Rašo esąs Iozorius. 


Jei Juras yra Pranciškus, tai tik Asyžietis. Tai rodo visa jo 
dvasios struktūra ir veikla. O jei Asyžietis, tai sveikinu vardo 
dienos proga. Gyvenk dar ilgai sveikas, laimingas, Dievo laimi- 
namas ir savo darbais Dievui mielas, o Lietuvai naudingas ir 
brangus. Valio. Prie šios romantinės poezijos jungių ir gabaliu- 
ką prozos. Kas ir kuo esi, nesiimu skaičiuoti. Būtų visa litanija. 
Paminėsiu tik, kad esi ir „Kknižnykas“. Ir tai ne bet koks. Man 
reikalingos 1918 ar 1919 m. „Draugijos“. Metų ir numerio tiks- 
liai nežinau. Tik žinau, kad Jakštas-Dambrauskas tuo metu lietė 
kr. demokratus (atskirai ar bendrai liesdamas politinius klausi- 
mus, nežinau) ir apačioj išnašoj pareiškė nusistebėjimą, kodėl 
taip ilgai nevedama žemės reforma. Jei turi, paskolink man tą 
nr. Būsiu labai dėkingas. Tuoj grąžinsiu. 


Tepadeda Tau Dievas. 
Tavo 


1969.X.4. M. Krupavičius 


Aš dar vis esu lozorius. Kada atsigausiu, nenuvokiu. 

Sveikina vardadienio proga. 


Prel. Pr. Jurui 
Mielas Broli, 


Nežinau, kuris šv. Pranciškus yra paties patronas. Linkęs esu 
manyti, kad šisai — spalių 4 dienos Poverello-Ubagėlis, nes anas 
kitiems visa, sau — nieko, ir paties ekonominė praktika ir teori- 
ja — Asyžiaus Ubagėlio. Tad sveikinu ir linkiu iš Dievo sveika- 
tos, ilgo amžiaus ir vaisingo darbo Dievo garbei ir Lietuvos 
naudai. 


Patį mylįs ir gerbiąs 


X.2 M. Krupavičius 


+ * * 


Tai tik keletas spindulių, nušviečiančių prel. Krupavičiaus 
stiprią, šakotą asmenybę, kurios visas gyvenimas buvo skirtas 
Lietuvai, pradedant 1905 metų Vilniaus Seimo nutarimų vykdy- 
mu, socialine veikla tarp lietuvių Voroneže Pirmojo pasaulinio 
karo metu, dalyvavimu Lietuvos Tarybos darbuose, vadovavimu 
Krikščionių demokratų partijai. Vėliau jis buvo Steigiamojo sei- 
mo narys, kartu su Albinu Rimka parengė Žemės reformos pla- 
ną ir būdamas ministru per trejus metus ją įvykdė (kituose kraš- 
tuose tūpčiojama dešimtmečiais), Vyriausiojo Lietuvos išlaisvi- 
nimo komiteto pirmininkas, Pasaulio lietuvių bendruomenės or- 
ganizatorius, iki pat mirties rūpinęsis lietuvybės išlaikymu, ne- 
priklausomybės atgavimu, katalikiška spauda. 

1970 m.— vos trejetą metų prieš prel. Krupavičiaus mirtį — 
Lietuvių katalikų mokslo akademijos VIII suvažiavimo proga 
Toronte aplankiau jį Chicagoje. Besikalbant apie Akademijos 
leidinius ir paminėjus ,„Negęstančių žiburių“ seriją, jis tarsi ne- 
sava ranka mostelėjo į lentyną, pilną rankraščių, sakydamas, kad 
juos išleidus būtų visas „Žiburių“ sietynas. Deja, nelengva bū- 
davo išleisti ir mažą žiburėlį. 

Džiugu, kad prel. Krupavičiaus literatūrinį palikimą perėmė 
Krikščionių demokratų partijos valdyba. Reikia tikėtis, kad ne- 
delsiant bus išleisti visi jo raštai. Tuo tarpų galima pasinaudoti 


“9 Be metų nurodymo. Ar tik nebus paskutinis prel. M. Krupavičiaus laiškas 
prel. Jurųį, 

Petro Maldeikio ir kitų autorių studijomis apie šią įžymią Lie- 
tuvos asmenybę. 

Krupavičius didelių nuopelnų vyras, nors visų užmirštas ir 
„Sunkiai stumiąs savo senatvės dienas svetimame krašte“ 
(65.XII.21) visą laiką buvo ištikimas savo idealams, o jo dvasinė 
stiprybė liko nepalaužta. 


KONFERENCIJA „KOMUNIZMO NUSIKALTIMAI IR 
LIETUVOS RESOVIETIZACIJA" 


(199401 22 Vilniuje) 


KUN. JONAS BORUTA SJ 
ĮŽANGOS ŽODIS 


Broliai, Seserys! Susirinkome į šią salę netoli tos vietos, kur, 
spėjama, ilsisi sovietų nužudytų mūsų kankinių, tarp jų ir di- 
džiojo Telšių vyskupo Vincento Borisevičiaus, palaikai. Susirin- 
kome pagerbti kankinių, pasisemti iš jų sudėtos aukos stipry- 
bės sau. Pagal seną krikščionišką paprotį norime pradėti šią kon- 
ferenciją bendra malda. Už ką melsimės? Turbūt daugumai šių 
didžiųjų kankinių užtariamosios maldos nebereikia. Parodę sa- 
vo žemiškajame gyvenime herojišką ištikimybę Dievui ir Tėvy- 
nei, jie jau džiaugiasi amžinaisiais tos ištikimybės vaisiais. Jie 
mums pavyzdys ir mūsų užtarėjai Danguje. Jų užtariamosios mal- 
dos reikia mums, gyviesiems: ,„Vivos plango!" 

Reikia Dangaus pagalbos ir kankinių užtarimo tiems, kurie 
sovietinės ir nacių okupacijos metais žudė ir kankino mūsų kraš- 
to žmones ir dar dabar nejaučia atgailos ir atsivertimo porei- 
kio... Reikia atsivertimo ir supratimo malonės tiems, kurie dar 
ir šiandien mėgina teisinti tų okupacinių režimų vykdytą poli- 
tiką. 

Reikia Dievo malonės ir mums, čia susirinkusiems. Reikia dan- 
gaus pagalbos, kad, prisiminę labai skaudžius netolimos praeities 
įvykius, didelę neteisybę, nebeatitaisomas skriaudas ir budelių 
žiaurumą, savo dvasia išliktume krikščionys, kad išliktume ai- 
niais pirmųjų krikščionių kankinių. Šv. Steponas, pirmasis Baž- 
nyčios kankinys, kurį budeliai užmušė akmenimis, mirdamas 
meldėsi: „Viešpatie, neįskaityk jiems šios nuodėmės“ (Apd 7, 
60). Versime ne mažiau skaudžios istorijos puslapius, todėl pra- 
šykime Dievą, kad būtume šv. Stepono dvasios žmonės, pajė- 
giantys melstis už atsivertimą tų, prieš kuriuos mūsų širdyje 
gali sukilti neapykantos aistra. O neapykanta nekuria, tik griau- 
na, neapykanta nėra šviesa, kurios mums reikia, o tik tamsa. Bū- 
kime Kristaus mokiniai su Juo, nukryžiuotu, besimeldžią už savo 
priešus: „Tėve, atleisk jiems, nes jie nežino, ką darą“ (Lk 23, 
34), nes daug dar šiandien neapykantos apakintų, nesuprantan- 
čių, ką darė ir ką šiandien daro. Būkim tokios dvasios, kaip kan- 

kinys vyskupas V. Borisevičius — savo tardytojams ir teisėjams 
priminęs, kad jis jiems bloga nelinki, būdamas atstovas Dievo, 
kuris nenori nusidėjėlio žūties, bet nori, kad jis atsiverstų ir 
gyventų. Viešpatie, padėk mums būti vertiems didžiųjų mūsų 
pirmtakų. 

Turime melstis už save ir už visus Lietuvos žmones, kad šiais 
sunkiais lūžio ir nepriteklių laikais visus sunkumus — vidinius 
ir išorinius — mokėtume pakelti taip, kaip savo daug didesnius 
sunkumus pakėlė mūsų kankiniai. Ir šviesa, ir tiesa, ištikimybė 
tiesai ir kantrumas sunkumuose mūs žingsnius telydi. 

Su tokiais prašymais kreipkimės į Dangaus Tėvą Viešpaties 
maldos žodžiais: ,Tėve mūsų, kuris esi danguje. .." 

Lietuvių katalikų mokslo akademija linki konferencijai sėk- 
mės ir tikisi, kad konferencijos darbai papildys naujausių tyri- 
mų rezultatais LKMA.1975 m. Romoje išleistą monografiją: And- 
rius Baltinis. Vyskupo V. Borisevičiaus gyvenimas ir darbai. 
LKMA serija „Negęstantys žiburiai“. T. IV. Roma, 1975. 178 p. 


* * * 


Toliau pateikiami keli dokumentai apie vyskupą Vincentą Bo- 
risevičių: 1) ištrauka iš „Lietuvių enciklopedijos“, 2) LTSR aukš- 
čiausiojo teismo teisminės baudžiamųjų bylų kolegijos 1989 m. 
lapkričio 10 d. nutartis panaikinti 1946 m. rugpjūčio 28 d. nuo- 
sprendį ir nutraukti baudžiamąją bylą prieš Vincentą Borise- 
vičių ir 3) Saugumo komiteto 1990 m. kovo 20 d. atsakymas į 
paklausimą dėl vysk. Vincento Borisevičiaus mirties nuospren- 
džio įvykdymo ir jo palaidojimo vietos. 

KELI DOKUMENTAI APIE 


VYSKUPĄ VINCENTĄ BORISEVIČIŲ 
1 priedas 
(Iš Liet. enciklopedijos) 

Vyskupas Vincas Borisevičius gimė 1887 m. lapkričio 23 d. 
Bebrininkų k., Paežerių valsč., Vilkaviškio apskr. Mokėsi Pet- 
rapilio Šv. Kotrynos gimnazijoj, Seinų Kunigų seminarijoj ir 
Šveicarijos Friburgo universitete (baigė teologijos licenciatu). 
Kunigu įšventintas 1910 m. Prieš pradedant dirbti parapijoj, bu- 
vo du kartu rusų žandarų iškrėstas, ieškant draudžiamos lietu- 
viškos literatūros. Nuo 1913 m. vasario vikaras Suvalkų Kalva- 
rijoj. Paėmus vokiečiams Kalvariją, jis buvo paimtas kaip įkai- 
tas; sugrįžę rusai dėl to jį patraukė į teismą „už nusikaltimą 
valstybei", esą rinkęs vokiečių uždėtą kontribuciją. 

Nuo 1916 m. ligi karo pabaigos (1918 m.) kapelionavo X-joj 
rusų armijoj. Kapelionaudamas Minske, 1917 m. suorganizavo lie- 
tuvių ratelį moksleiviams šelpti; būdamas jo iždininku, surinko 
4600 rublių pinigais ir iš kunigaikštienės Radvilienės gavo daug 
sidabro. Sidabro servizas (30000 rublių vertės) liko rateliui, kuris 
jį vėliau atidavė Ateitininkų sušelpimo fondui; tai sudarė pa- 
grindą Ateitininkų rūmams Kaune. Koidanovo (netoli Minsko) 
lietuvių buvo pasiųstas į Petrapilio lietuvių seimą. 1918—1921 m. 
kapelionavo Marijampolės valstybinėj ir privatinėj realinėj gim- 
nazijose. Drauge ėjo Marijampolės miesto tarybos nario ir kurį 
laiką pirmininko pareigas. 

1922—1926 m. buvo Seinų Kunigų seminarijos Gižuose pro- 
fesorius, nuo 1926 m. Telšių kurijos kancleris, nuo 1927 m. rug- 
pjūčio 12 d. iki 1940 m. liepos mėn. — Telšių Kunigų seminarijos 
profesorius ir rektorius. 

1940 m. įšventintas Lizijos titul. vyskupu ir paskirtas Telšių 
vyskupo Justino Staugaičio augziliaru. Mirus vyskupui Staugai- 
čiui, 1943 m. perėmė jo pareigas. 

Po karo grįžęs iš Rusijos Mečislovas Gedvila paskelbė, kad 
sunaikins Telšių vyskupus, nes jis jau Nepriklausomos Lietuvos 
laikais, dirbdamas Telšių savivaldybės ligonių kasoj, griežė dan- 
tį ant dvasiškių. Ką sakė, tą ir padarė. 

Greitu laiku vyskupas Borisevičius buvo suimtas ir žiauriai 
kalėjime tardant kankintas. Niekas negelbėjo, nei išgelbėtų žy- 
dų prašymai, nes vyskupas buvo išgelbėjęs net 12 žydų. 

1947 m. sausio mėn. Vilniuje, Gedimino kalno papėdėje, su- 
šaudytas kartu su Pranciškum Gustaičiu ir ten vietoj užkastas. 
Kapo duobė tuoj pat užlyginta, kad neliktų jokio ženklo. Šią eg- 
zekuciją matė viena moteriškė, pasislėpusi tarp Gedimino kal- 
no medžių. Kapo vieta nežinoma. 

2priedas 


Pranešėjas J. Burneikis Baudž. byla Nr. 8k-113 1989 
Nutartis 


Vilnius, 
1989 m. lapkričio 10 d. 


Lietuvos TSR aukščiausiojo teismo teisminė baudžiamųjų by- 
lų kolegija, susidedanti iš 
pirmininkaujančiojo J. Burneikio, 
narių A. Jankausko ir A. Sirvydžio, 
dalyvaujant prokurorui A. Kirijenkai, 
viešame teisiamajame posėdyje priežiūros tvarka išnagrinėjo 
baudžiamąją bylą pagal Lietuvos TSR prokuroro priežiūrinį pro- 
testą dėl Lietuvos TSR VRLK karinio tribunolo 1946 m. rugpjū- 
čio 28 d. nuosprendžio, kuriuo 

Borisevičius Vincentas, Augustino, gim. 1887 m., 

Misevičius Eduardas, Stasio, gim. 1883 m., 

Guslaitis Pranas, Simono, gim. 1910 m., pagal galiojusio 
Lietuvos TSR teritorijoje RTFSR BK 58-1a str. nuteisti aukščiau- 
siąja bausme — sušaudymu, 

Valickaitė Valerija, Stasio, gim. 1894 m., pagal to paties 
BK 58—10 ir 58—12 str. nuteista laisvės atėmimu šešeriems me- 
tams, 

Kaušys Pranas, Jono, gim. 1910 m., pagal minėto BK 58 
str.— laisvės atėmimu trejiems metams. 

V. Borisevičius nuteistas už tai, kad, būdamas Telšių vyskupi- 
jos vyskupu 1940—41 metais sakė tikintiesiems antitarybinius 
pamokslus. Namuose ir bažnyčioje saugojo antitarybinio turinio 
literatūrą. 1948 m. išleido kreipimąsi į dvasininkiją ir tikinčiuo- 
sius, kuriame šmeižė tarybinę santvarką, išsakė grasinimus as- 
menims, pritariantiems tarybinei santvarkai. 1944—1946 metais 
vadovavo ginkluotai opozicijai „Žemaičių legionas“. Rėmė ją 
materialiai ir įsakė tą daryti Telšių vyskupijos kunigams. Gink- 
luotos opozicijos dalyvius aprūpindavo fiktyviais dokumentais. 
Šios opozicijos dalyvius E. Misevičių ir Jezdauską nelegaliai ap- 
gyvendino pas kun. P. Gustaitį. 1945 m. kovo mėn. padėjo vo- 
kiečių parašiutistams perduoti radiogramą į Vokietiją. 

E. Misevičius nuteistas už tai, kad 1921—1924 m. dirbo Lie- 
tuvos Respublikos konsulu Vokietijoje ir Danijoje, 1941—1942 m. 
ėjo burmistro pareigas Plungės m. Išvadavus Lietuvą iš fašis- 
tinės Vokietijos okupacijos, gyveno nelegaliai. 1945 m. pradžioje 
užmezgė ryšius su ginkluotos opozicijos „Žemaičių legionas“ šta- 
bu, kuris parūpino jam fiktyvius dokumentus, Sų štabo vadais 

Kubilium ir Jezdausku svarstė ginkluotos opozicijos formuotės 
klausimus. Padėjo vokiečių parašiutistams susitikti su ginkluo- 
tos opozicijos dalyviais. Skaitė ir kitiems davė skaityti antitary- 
binius atsišaukimus. 

P. Gustaitis nuteistas už tai, kad, būdamas Raseinių apskrities 
Pašilės bažnyčios klebonu, susitikinėjo su ginkluotos opozicijos 
dalyviais ir vedė su jais antitarybinio pobūdžio pokalbius. 1945 m. 
išdavė fiktyvius dokumentus daugiau kaip 25 ginkluotos opozi- 
cijos dalyviams. Slėpė vokiečių kareivį, apie 2 mėn. laikė savo 
namuose tris vokiečių parašiutistus, perdavė jiems 1200 šovinių, 
padėjo užmegzti ryšį su ginkluotos opozicijos štabu. Slėpė 
E. Misevičių. 1946 m. sausio mėn. V. Valickaitės bute susitiko 
su ginkluotos opozicijos dalyviu Šarkausku. Bažnyčioje perskaitė 
tikintiesiems vysk. V. Borisevičiaus išleistą antitarybinį kreipi- 
mąsi į tikinčiuosius. Skaitė antitarybinius atsišaukimus. 

V. Valickaitė nuteista už tai, kad, dirbdama pradinės mokyk- 
los mokytoja, palaikė ryšius su ginkluotos opozicijos dalyviu 
Šarkausku. Gaudavo iš jo antitarybinius atsišaukimus ir perduo- 
davo kun. P. Gustaičiui. Nepranešė valdžios atstovams apie Šar- 
kausko ruošimąsi gyventi nelegaliai, 

P. Kaušys nuteistas už tai, kad, gavęs iš V. Valickaitės anti- 
tarybinio turinio atsišaukimą, jį perskaitė ir perdavė P. Gustai- 
čiui. 

Lietuvos TSR prokuroras priežiūriniu protestu prašo panai- 
kinti Lietuvos TSR VRLK kariuomenės karinio tribunolo 1946 m. 
rugpjūčio 28 d. nuosprendį, o baudžiamąją bylą prieš V. Bori- 
sevičių, E. Misevičių, P. Gustaitį, V. Valickaitę ir P. Kaušį nu- 
traukti, nesant jų veikloje nusikaltimo sudėties. 

Teisminė baudžiamųjų bylų kolegija, išklausiusi teismo nario 
pranešimą, prokurorą, prašiusį patenkinti protestą, nustatė: 

Karinio tribunolo nuosprendis neteisėtas ir nepagrįstas. 

Pagal galiojusio Lietuvos TSR teritorijoje RTFSR 1926 bau- 
džiamojo kodekso 58-1a str. Tėvynės išdavimas — tai TSR Są- 
jungos piliečių veiksmai, kuriais kenkiama TSR Sąjungos kari- 
nei galiai, jos valstybinei nepriklausomybei ar jos teritorijos ne- 
liečiamybei, kaip antai: šnipinėjimas, karinės ar valstybinės pa- 
slapties išdavimas, perėjimas į priešo pusę. 

Karinio tribunolo išvados, kad V. Borisevičius vadovavo gink- 
luotai opozicijai, rėmė ją materialiai ir vertė tai daryti Telšių 
vyskupijos kunigus, slėpė ginkluotos opozicijos dalyvius, aprū- 
pino juos fiktyviais dokumentais, padėjo fašistinės Vokietijos 
parašiutininkams užmegzti ryšį su jos armija, neatitinka faktinių 
bylos aplinkybių, nes jų nepatvirtina byloje esantys įrodymai. 

Kita V. Borisevičiaus veikla, kaip antai: antitarybinių pa- 

mokslų sakymas, tokio pat turinio kreipimosi į dvasininkiją ir 
tikinčiuosius išleidimas bei antitarybinės literatūros laikymas, ne- 
gali būti pripažinta nusikalstama ir štai dėl ko. 

V. Borisevičiaus pamokslų, kreipimosi į dvasininkiją ir tikin- 
čiuosius tekstų bei kitos literatūros, karinio tribunolo pripažin- 
tos antitarybine, byloje nėra. Todėl negalima teigti, kad juose 
buvo išsakyti tarybinę valstybę ir visuomeninę santvarką žemi- 
nantys šmeižikiški prasimanymai, 

Sekant V. Borisevičiaus parodymais, matyti, kad jo pamoks- 
luose, kreipimesi į dvasininkiją ir tikinčiuosius bei Petruičio ir 
Davidino atsiminimų knygose buvo kalbama apie TSRS Konstitu- 
cijos deklaratyvų pobūdį, tikinčiųjų teisių ir laisvių suvaržymą, 
dvasininkijos persekiojimą, masinius suėmimus, trėmimus, nekal- 
tų žmonių žudynes bei kitas piktadarybes, įvykdytas Lietuvoje 
1940—1941 m. Tokiu.būdu juose buvo išsakytas dabar visuotinai 
pripažintas faktas — tautos genocido vykdymas. Tiesos sakymas 
negali būti pripažintas nusikaltimu. 

E. Misevičiaus ir P. Gustaičio priklausymas ginkluotai opo- 
zicijai bylos įrodymais nenustatytas. Taip pat nesama įrodymų, 
kad jie būtų kenkę TSRS karinei galiai, jos valstybinei nepri- 
klausomybei ar teritorijos neliečiamybei. Negalima jų kaltinti 
už padėjimą fašistinės Vokietijos parašiutininkams, nes byloje 
nėra įrodymų, kad 1945 m. Telšių apskrityje buvo nuleisti vokie- 
čių parašiutininkai. 

Sekant E. Misevičiaus, P. Gustaičio, S. Jezdausko ir A. Kubi- 
lio parodymais, matyti, kad jų susitikimai su ginkluotos opozi- 
cijos dalyviais buvo atsitiktiniai. Todėl atsižvelgiant į to meto 
padėtį Lietuvoje, jų atsitiktinius susitikimus su ginkluotos opo- 
zicijos dalyviais negalima laikyti Tėvynės išdavimu. 

Literatūra, kurią skaitė ir platino E. Misevičius bei P. Gustai- 
tis, nesurasta, neapžiūrėta. Jos pobūdis nenustatytas. Todėl ne- 
galima jų kaltinti už antitarybinės literatūros skaitymą ir pla- 
tinimą. 

Burmistro pareigų ėjimas negali būti traktuojamas kaip per- 
ėjimas į priešo pusę, nes bylos įrodymais nenustatyta, kad 
E. Misevičius, eidamas šias pareigas, būtų padėjęs vokiečių ar- 
mijai vykdyti kovos veiksmus prieš Tarybų Sąjungą. 

Tokiu būdu karinio tribunolo išvados, kad E. Misevičius ir 
P. Gustaitis priklausė ginkluotai opozicijai, padėjo fašistinei Vo- 
kietijai, skaitė ir platino antitarybinę literatūrą ir šiais veiksmais 
išdavė Tėvynę, neatitinka faktinių aplinkybių, nes jų nepatvir- 
tina įrodymai, išnagrinėti teisiamajame posėdyje. 

Karinis tribunolas, nuteisdamas E. Misevičių — už Lietuvos 
Respublikos konsulo pareigų ėjimą Vokietijoje ir Danijoje 

(1921—1925 m.), už dalyvavimą, sprendžiant ginkluotos opozici- 
jos organizacinius klausimus, P. Gustaitį — už išdavimą fiktyvių 
dokumentų ginkluotos opozicijos dalyviams, kovinių šovinių per- 
davimą vokiečių parašiutininkams, už jų rėmimą materialiai bei 
vyskupo V. Borisevičiaus kreipimosi į dvasininkiją ir tikinčiuo- 
sius paskleidimą, išėjo iš kaltinimo ribų, nes E. Misevičiui ir 
P. Gustaičiui tokie kaltinimai nebuvo pateikti. 

Bylos įrodymais nenustatyta, kad Šarkauskas būtų buvęs gink- 
luotos opozicijos dalyvis: literatūra, kurią platino Šarkauskas, 
V. Valickaitė ir P. Kaušys, nesurasta. Jos pobūdis nenustatytas, 
Todėl Karinio tribunolo išvada, kad V. Valickaitė palaikė ry- 
šius su ginkluotos opozicijos dalyviu Šarkausku, skaitė ir su 
P. Kaušiu platino antitarybinę literatūrą, neatitinka faktinių by- 
los aplinkybių. 

V. Valickaitės žinojimas apie Šarkausko ketinimą gyventi ne- 
legaliai nesudaro nusikaltimo sudėties, numatytos galiojusio Lie- 
tuvos TSR teritorijoje RTFSR BK 58-12 str., nes šis įstatymas 
numatė baudžiamąją atsakomybę už nepranešimą apie tikrai ren- 
giamą ar padarytą kontrrevoliucinį nusikaltimą. 

Kadangi bylos įrodymais nenustatyta, kad V. Borisevičius, 
E. Misevičius ir P. Gustaitis kenkė Tarybų Sąjungos karinei ga- 
liai, jos valstybinei nepriklausomybei ar teritorijos neliečiamy- 
bei, o V. Valickaitė ir P. Kaušys varė antitarybinę propagandą 
ir agitaciją, veikose, kurių padarymu jie pripažinti kaltais, nėra 
nusikaltimo sudėčių, numatytų galiojusio Lietuvos TSR teritori- 
joje RTFSR BK-58-1a, 58-10 ir 58-12 straipsniuose, todėl priežiū- 
rinis protestas tenkintinas, o baudžiamoji byla nutrauktina. 

Teisminė baudžiamųjų bylų kolegija, vadovaudamasi Lietu- 
vos TSR BPK 5 str. 2 p. ir 425 str. 2 p, 

nutarė: 

Lietuvos TSR prokuroro priežiūrinį protestą patenkinti, Lie- 
tuvos TSR VRLK kariuomenės karinio tribunolo 1946 m. rug- 
pjūčio 28 d. nuosprendį panaikinti, baudžiamąją bylą prieš Bori- 
sevičių Vincentą, Augustino, Misevičių Edvardą, Stasio, Gustaitį 
Praną, Simono, Valickaitę Valeriją, Stasio, ir Kaušį Praną, Jono, 
nutraukti, nesant jų veikoje nusikaltimo sudėties. 


Pirmininkaujantis (parašas) J. Burneikis 
Nariai: (parašas) A. Jankauskas 
(parašas) A. Sirvydis 

3 priedas 


LIETUVOS TSR 
VALSTYBĖS SAUGUMO 
KOMITETAS Vilniaus Arkikatedros 
KOMHTET 
TOCYAAPCTBEHHOH BE3OMACHOCTH 
AKHTOBCKOK CCCP 


232758 Vilnius, Lenino pr. 40 
232758 Buaruoc, up. Aennma, 40 
1990.03.20 Nr. B-92 


Bazilikos vikarui 


kun. J. Borutai 


Atsakydami į Jūsų š. m. vasario 12 d. pareiškimą, praneša- 
me, kad vyskupas V. Borisevičius nuo suėmimo dienos (1946 m. 
vasario 5 d.) buvo laikomas LTSR Valstybės saugumo ministe- 
rijos vidaus kalėjime, iš kur sekančią dieną po nuosprendžio pa- 
skelbimo, t. y. 1946 m. rugpjūčio 29, buvo perkeltas į LTSR VRM 
kalėjimą Nr. 1 Vilniuje. 

Kalinio asmens bylos, kurioje galėjo būti papildomų žinių 
apie vyskupo V. Borisevičiaus kalinimą iki 1946 m. lapkričio 
mėn. 18 d., kuomet buvo įvykdyta mirties bausmė, nei Saugumo 
Komitete, nei Vidaus reikalų ministerijoje nerasta. 

Deja, nepavyko surasti ir dokumentų, liudijančių apie mirties 
nuosprendžio V. Borisevičiui įvykdymo ir palaidojimo vietą. 


Pav. komiteto pirmininkas R. Marcinkus (parašas) 


Vysk. ANTANAS VAIČIUS 


VYSKUPO VINCENTO BORISEVIČIAUS 
PASTORACINĖ IR VISUOMENINĖ VEIKLA 


Pirmieji į kovą prieš caro režimą Lietuvoje stojo katalikai. 
Iš pradžių kova buvo grynai religinė, bažnytinė. Tylus lietuvis 
gynėsi nuo svetimųjų įtakos šventai laikydamasis savo kalbos 
ir tikybos. Vėliau kova tapo politinė. 

Tikra Dievo dovana Lietuvai buvo didysis žemaitis vyskupas 
Motiejus Valančius. Jis steigė parapines mokyklas ir reikalavo, 
kad jose būtų mokoma žemaitiškai. Jis kūrė blaivybės brolijas, 
rašė lietuviškas knygas, rūpinosi jų spausdinimu ir gabenimu iš 
Prūsų. Kova dėl Lietuvos egzistencijos tapo gerai organizuota ir 
be jokių kompromisų. Jei ne vyskupas Motiejus Valančius, tik- 
riausiai mes šiandien neturėtume Lietuvos. 

Suvalkų krašto sūnus kankinys vyskupas Vincentas Borise- 
vičius gimė 1887.11.23 pažangaus ūkininko šeimoje, kur buvo 
puoselėjama lietuviška vyskupo Motiejaus Valančiaus dvasia. 
Čia buvo skaitoma lietuviška spauda. Širdies tyrumas, pamaldu- 
mas, pasitikėjimas Dievu, jo Apvaizda, meilė gimtajam kraštui 
formavo mažąjį Vincuką nuo pat kūdikystės dienų. Dar jaunas 
būdamas suprato tautinius Lietuvos sunkumus, todėl rūpestingai 
ėmė ruoštis ateities darbui. Greit išryškėjo apsisprendimas tapti 
kunigu ir paskirti save Dievui ir Tėvynei. Baigęs Seinų kunigų 
seminariją, studijavo Fribūre (Šveicarijoje). Studijas baigė teolo- 
gijos licenciato laipsniu. 

Paskirtas Suvalkų Kalvarijos vikaru ir kalėjimo kapelionu, di- 
deliu uolumu įsitraukė į darbą, ypač rūpinosi religiniu ir doro- 
viniu žmonių sąmoningumu. Lankė šeimas, bendravo su kaliniais, 
visada apgultas klausykloje, labai pamėgtas pamokslininkas. Į jo 
laikomas pamaldas rinkosi žmonės net iš tolimų apylinkių. Plati 
buvo jo veikla ir katalikiškose organizacijose. Kaip uolus ir įta- 
kingas kunigas ne kartą buvo rusų policijos tardomas ir visaip 
persekiojamas. 


Prasidėjus Pirmajam pasauliniam karui, rusų valdžios verčia- 
mas atsidūrė Minske. Čia ėjo kapeliono pareigas gimnazijose, 
dirbo lietuvių pabėgėlių šalpos komitete, veikė su ateitininkais 
ir krikščionimis demokratais, organizavo būrelį neturtingiems lie- 
tuviams moksleiviams šelpti. Būdamas jo iždininku rinko aukas. 
Užleido erdviausią savo buto kambarį moksleiviams, prikalbino 
visas tris savo sesutes valgį gaminti. Visada valgė ir meldėsi 
kartu su moksleiviais. Minsko lietuvių buvo išrinktas atstovu į 
Petrapilio lietuvių seimą. 

18—722 

1916—-1917 m. ėjo kapeliono pareigas 10-ojoje rusų armijoje, 
kur buvo apie 30 tūkst. katalikų. Čia, prie pat fronto linijų, lai- 
kė kariams pamaldas, sakė pamokslus, klausė išpažinčių, rūpinosi 
sužeistaisiais, ne kartą ir pats patekdavo į mirtiną pavojų. 

1918 m. grįžęs į Lietuvą, dirbo kapelionu abiejose Marijam- 
polės gimnazijose, auklėjo jaunimą katalikiška lietuviška dvasia, 
rūpinosi vargšais, nelaimingaisiais. Moksleiviai jį mėgo, aušri- 
ninkams jis buvo įdomus, o ateitininkai tiesiog dievino. 

1922 m. skiriamas Seinų kunigų seminarijos profesoriumi. Čia 
dėstė moralinį, pastoracinį ir socialinius mokslus, rengė kunigus 
pastoraciniam ir visuomeniniam darbui parapijose. Kaip didis lie- 
tuvis patriotas, dirbo su pavasarininkais, katalikių moterų drau- 
gijomis, bažnytinėmis brolijomis. Advento ir gavėnios metu ve- 
dė rekolekcijas parapijose, skaitė paskaitas įvairių organizacijų 
susirinkimuose ir suvažiavimuose. 

Kai buvo organizuojama Krikščionių demokratų partija, su- 
pratęs jos reikšmę besikuriančiai Lietuvai, tuoj įsitraukė į dar- 
bą. Čia jo pažiūros sutapo su kun. Mykolo Krupavičiaus ir Vy- 
tauto Endziulaičio pažiūromis. 

1926 m. vasarą, vysk. Justino Staugaičio pakviestas, atvyko 
į Telšius ir pradėjo organizuoti Telšių vyskupijos kuriją. 1927 m. 
tapo naujai įkurtos Telšių kunigų seminarijos rektoriumi. Trokš- 
damas parengti kunigus idealistus, būsimuosius katalikiškos ak- 
cijos vadus, kunigų seminarijai parenka kuo geresnius profe- 
sorius. Įkuria Ateitininkų draugiją, organizuoja abstinentų bro- 
liją. Niekas čia neparodė tiek uolumo ir atsidėjimo kaip jis. Jo 
dėka Telšių kunigų seminarija išleido daug gerų kunigų patrio- 
tų, kurie sunkiausiais, kritiškiausiais metais buvo taip reikalin- 
gi Lietuvai. 

1928 m. popiežius Pijus XI suteikė jam prelato titulą. Kai 
Luvo įkurta Lietuvių katalikų mokslo akademija, jis tuoj įsitrau- 
kė į jos veiklą. 1936 m. suvažiavime išrenkamas į Teologijos 
sekcijos vadovybę, o 1939 m. suvažiavime — šios sekcijos pir- 
mininku. Daug rašo spaudoje, ypač „Tiesos kelyje“. 

Kas nežino, kaip visokios pasaulio galybės kaltina Bažnyčią 
politika. Net ir tada, kai ji gina savo teises arba kovoja dėl sa- 
vo egzistencijos. Girdi, ji politikuoja! Turėdamas tai galvoje, 
prelatas Vincentas Borisevičius, kaip Lietuvių katalikų mokslo 
akademijos narys, stengėsi iškelti vyskupo Motiejaus Valančiaus 
vaidmenį, ragino kunigus bei tikinčiuosius veikti pagal jo takti- 
ką ir pagal jo idealus. Kartu su kitais pirmaisiais akademikais jis 
nurcdė kelią aukštuosius mokslus baigusiems inteligentams, kaip 
jie turi formuoti ypač akademinį jaunimą. Nors priklausė dauge- 
liui organizacijų, buvo jų garbės narys, bene geriausiai jautėsi 

tarp ateitininkų; jiems skyrė daug brangaus laiko, negailėjo nė 
paskutinio cento. Pažymėtinas jo gebėjimas pasirinkti tinkamus 
padėjėjus ir uždegti juos darbui su jaunimu. 

Jo pastangomis Telšiuose buvo įkurta spaustuvė, kur buvo 
spausdinamos knygos, leidžiamas .„Žemaičių prietelis“. 

1940 m., kai ėmė leistis Lietuvos nepriklausomybės saulė, 
kai perpildytos bažnyčios šaukėsi Dievo pagalbos, popiežius Pi- 
jus XII paskiria jį vyskupo Justino Staugaičio vyskupu pagalbi- 
ninku. Šiam mirus — ir ordinaru. 

Nors yra sakoma, kad favores mulant mores, naujasis vysku- 
pas liko toks pat paprastas, kuklus, visiems prieinamas ir malo- 
nus. Visada su savo ganomaisiais, bet kartu visada virš jų aukš- 
čiau pakylėtas savo tauria, kilnia, šventa asmenybe. Neapsako- 
mai didelė jo meilė buvo kenčiantiesiems, nelaimės ištiktiesiems. 
Kiek jis sušelpė Žmonių, kiek vokiečių okupacijos metais išgel- 
bėjo nuo išvežimo, kiek pats ir savo kunigų pastangomis išsau- 
gojo žydų nuo sunaikinimo! 

Kaip vyskupas ganytojas jis lankė visą vyskupiją. net ir 
pačias mažiausias jos parapijas. Kiekvienas vyskupo balse girdė- 
jo kažką antgamtiškai gražu, kilnu, bet kartu ir žmogiška, be ko, 
redėsi, žemaičių gyvenimas būtų likęs tuščias ir nykus. Jis buvo 
didis Švč. Mergelės Marijos mylėtojas ir garbintojas. Kiekviena 
proga kvietė tikinčiuosius šauktis jos užtarimo. „Laiminga yra 
toji tauta, kurios Viešpats yra Dievas, nes toji tauta yra nenu- 
galima“, — dažnai kartodavo vyskupas. Ir tai pasitvirtino: tauta, 
kuri sunkiausiais priespaudos metais pro ašaras giedojo „Dievas 
mūsų prieglauda ir stiprybė“, liko gyva ir nenugalėta. Tvirtai 
laikydamasi Dievo, šaukdamasi Dievo Motinos Marijos, ji įgijo 
tokių dvasinių jėgų, į kurias sudužo tironų galybė. 

Kai artinosi raudonoji armija, daug vyskupijos kunigų ir klie- 
rikų traukėsi į Vakarus. Jie prašė savo ganytoją vykti kartu, 
bet jis tvirtai atsakė: „(Gera valia iš savo vyskupijos niekur ne- 
sitrauksiu. Vieno tik prašau: visas jėgas — Lietuvai, o Dievas 
neapleis". 

Vyskupo Vincento Borisevičiaus asmenybė labiausiai suspin- 
dėjo, kai jis buvo suimtas. Gerai žinodamas, kas jo laukia, jis 
iš Telšių nesitraukė, Nuvežtas į Vilniaus saugumą, jokio nuolan- 
kumo nerodė. Paleistas apsigalvoti, tvirtai pasiryžo prisiimti kan- 
kinystę už savąją Tautą. 

Jo buvusi šeimininkė yra taip pasakojusi: kai iš Vilniaus vėl 
atvykę jo suimti, savo suėmėjus jis pasitikęs ramus, liepęs pa- 
duoti ko nors jiems užvalgyti, susirinkęs daiktelius, kuriuos lei- 
do jam pasiimti, pasimeldęs ir tylus išėjęs. 

Ir šiandien tie, kurie tūkstančiais renkasi į Telšių Katedrą 
melstis, savo dvasios ausimis girdi Masčio ežero bangavimą ir 
didžiojo kankinio ganytojo žodžius, skatinančius likti ištikimus 
Dievui ir savo Žemaičių žemės Karalienei, likti ištikimus savo 
brangiai Tėvynei. .. 

Telšietis dr. Juozas Mačernis, giliai tikintis filosofas, fizikas 
ir matematikas, 17 metų iš arti stebėjęs vyskupą Vincentą Bo- 
risevičių, sako: „Jeigu mūsų vyskupijoje yra šventas žmogus, tas 
žmogus yra Vincentas Borisevičius". 

1990 m. kovo 25 d. paprašėme Šventąjį Sostą, kad būtų pra- 
dėta tirti kankinio vyskupo Vincento Borisevičiaus paskelbimo 
palaimintuoju byla. Tų pačių metų birželio 15 d. gavome džiugų 
atsakymą, kad byla pradėta tirti. Dabar apklausinėjame kunigus, 
visus jį pažinojusius. Iš apklausos dar labiau išryškėja mūsų 
kankinio gyvenimo pilnumas ir šventumas. Meldžiamės, kad kuo 
greičiau jis būtų paskelbtas palaimintuoju, 

Šiandien Bažnyčia mini šv. Vincentą, diakoną ir kankinį. 
Leiskite man baigti šios dienos šv. Mišių malda: 

Visagali, amžinasis Dieve, Šventosios Dvasios ugnimi uždek 
mūsų širdis ta galinga meile, kuri šventajam Vincentui davė jė- 
gų pakelti baisius kankinimus. 

VYSKUPO VINCENTO BORISEVIČIAUS TARDYMAS 
IR ŽŪTIS 


Po Spalio revoliucijos bolševikai su įniršiu puolė naikinti, 
anot Lenino, vieną svarbiausių komunistinės pažangos kliūčių — 
Bažnyčią. Tiesa, kova su „liaudies opiumu"“ vyko ne taip sėk- 
mingai, kaip norėjo bolševikų ideologai, tačiau per kelis dešimt- 
mečius Rusijos stačiatikių Bažnyčią pavyko suskaldyti į užsienio 
Cerkvę, stačiatikius pogrindyje ir oficialiąją stačiatikių Bažny- 
čią. Pastaroji, gausiausioji, liko paklusni ateistinei valdžiai ir 
buvo jos visiškai kontroliuojama. Žodžiu, tarnavo ne tiek Die- 
vui, kiek ciesoriui. 

1940 ir 1944 m. Sovietų Sąjungai okupavus Lietuvą, visa ko- 
vos su Bažnyčia patirtis buvo pradėta taikyti ir čia. Lietuvos ka- 
talikų bendruomenei ir Bažnyčiai buvo numatytas rusų Cerkvės 
likimas. Tai pokalbyje su Vilniaus arkivyskupu M. Reiniu nedvi- 
prasmiškai patvirtino SSSR MGB „O“ skyriaus viršininkas majo- 
ras Ochrimenko: „Kol dvasininkija nepakeis savo pozicijų, so- 
vietų valdžia Katalikų Bažnyčią laikys savo atviru ir užslėptu 
priešu", 

Taigi Katalikų Bažnyčiai leista apsispręsti: arba konformiz- 
mas, prisitaikėliškumas, o tiksliau — išdavystė, arba persekioji- 
mai, kančios ir mirtis. 

Suprantama, kad komunistų partijos vadovai. suprasdami di- 
delę dvasininkijos įtaką lietuvių tautai, taip pat stengdamiesi iš- 
vengti viso civilizuoto pasaulio protestų ir nenorėdami pakenkti 
plačiai skleidžiamai pasaulinės revoliucijos idėjai, bandė veikti 
pirmuoju, Rusijoje pasiteisinusiu būdu. Iš išlikusių KGB archy- 
vinių dokumentų matyti, kad praktiškai visiems vyskupams tai- 
kytas tas pats scenarijus: pirmiausia jiems siūlytas Judo ke- 
lias — dirbti KGB agentais, vėliau, atsisakius, mėginta bent iš da- 
lies palaužti jų valią — reikalauta iš sakyklos skelbti tariamą 
NKVD generolo Bertašiūno amnestiją partizanams, atsiribojimą 
nuo „banditų“ ir pan. Pagaliau nesutikusių tapti kompartijos bei 
ateistų parankiniais laukė represijos ir net fizinis sunaikinimas. 
Apie šiuos komunistų tikslus, sovietinę moralę bei teisėtvarką 
iškalbingai byloja 1945 m. pulkininko Vsevolodskio pasirašyta 
pažyma, kurioje nurodoma vyksupą M. Reinį arba užverbuoti, 
"arba suimti. 

I Sovietų Sąjungos represinio aparato — MGB — akiratį pa- 
teko visi aukštieji Bažnyčios hierarchai. Vienas pirmųjų Lietuvo- 
je buvo suimtas, kankintas ir nužudytas vysk. Vincentas Borį- 
sevičius. 

Kaip ir daugelis kunigų, V. Borisevičius aktyviai prisidėjo 
prie Lietuvos nepriklausomybės paskelbimo ir atkūrimo, dalyva- 
vo tiek politinėje, tiek visuomeninėje veikloje, o 1941 m. kartu 
su vysk. Kukta įteikė liaudies komisarui Pozdniakovui Vyskupų 
konferencijos memorandumą, protestuojantį prieš tai, kad So- 
vietų Sąjungos vadovybė nesilaiko Konstitucijos, varžo Bažny- 
čios teises ir suiminėja kunigus. Komunistai negalėjo atleisti ir 
už 1943 m. liepos 8 d. 130 egzempliorių tiražu išplatintą vysk. 
V. Borisevičiaus kreipimąsi į vyskupijos tikinčiuosius dėl pikty- 
biškos ateistiškos Sovietų Sąjungos veiklos. 

Kokių provokuojančių veiksmų ėmėsi MGB, kiek jos agentų 
sekė vysk. V. Borisevičių, šiandien pasakyti negalime, nes V. Bo- 
risevičiaus bylos turinys yra neinformatyvus — be keleto doku- 
mentų, joje praktiškai yra tik 1946 m. tardymo protokolai bei 
nuosprendis, o visos "agentų bylos išvežtos iš Lietuvos. Tačiau 
kad provokacijų būta, jautė pats V. Borisevičius. Tai liudija ir 
faktai. 

1945 m. birželį į vyskupą kreipėsi vyriškis, sakydamas esąs 
iš sovietinio lagerio ir prašydamas perduoti apie jo patirtus 
žiaurumus į užsienį. 

1945 m. liepą, taigi po mėnesio, V. Borisevičių užkalbino 
jaunas vyras, prisistatęs kaip vokiečių parašiutininkas, ir papra- 
šė vyskupą leidimo stoti į kunigų seminariją. 

Dar po mėnesio, rugpjūtį, į Žemaičių Naumiesčio kleboniją 
atėjo moteris ir siūlė vyskupui susitikti su žmogumi „iš miško“. 
Tačiau tiek šiuo atveju, tiek anksčiau vyskupas padėti atsisakė. 
„Buvau atsargus, nes bijojau suteršti dvasininkijos vardą“, — 
sakė jis. 

Nepaisant to, 1945 m. gruodžio 17 d. V. Borisevičius buvo 
iškviestas į Vilniaus KGB ir tardomas ten iki gruodžio 23-iosios 
vakaro. Deja, šių tardymo protokolų surasti nepavyko, o gal jie 
net nebuvo rašomi. Tai ir suprantama: iš 1946 m. sausio 3 d. 
V. Borisevičiaus laiško Lietuvos SSR MGB komisarui paaiškėja, 
kokiu tikslu jis savaitę kalintas saugumo rūsiuose: kagėbistai, 
kaltindami vyskupą ryšiais su partizanais bei antisovietine veik- 
la, bandė jį užverbuoti. Nepavykus V. Borisevičiaus palaužti, 
jam pasiūlyta apsispręsti per dvi savaites. 

Vyskupas grįžo namo Kūčių išvakarėse. Kas dėjosi jo širdy- 
je per tas lemtingas dienas, kai jis laužė Kūčių paplotėlį ir sėdė- 
jo prie Kalėdų stalo, mums šiandien sunku įsivaizduoti. Tačiau 
tai, kad V. Borisevičius žinojo, ką renkasi, liudija ne tik jo šei- 
mininkės Teklės Kačiukaitės prisiminimai, bet ir vyskupo atsa- 
kymas NKGB viršininkui: 

„Daryti išvadas, kad mano pastoriškas 1945 m. liepos 8 d. 

kreipimasis kviečia žudyti ir siaubti, yra neteisinga. Tai matyti 
ir iš tame pačiame kreipimesi pacituotų 94-osios psalmės žodžių: 
„Jeigu šiandien išgirsite Jo balsą, žiūrėkite, kad jūsų širdys ne- 
liktų akmeninės“, o taip pat iš pranašo Ezechielio žodžių: ,„Ne- 
noriu nusidėjėlio mirties, bet noriu, kad jis pasitaisytų ir gy- 
ventų“, 

Be to, bet kokie pogromai ir neapykanta nesuderinami nei 
su mano charakteriu, nei — tuo labiau — su katalikų vyskupo pa- 
reigomis. Esu padėjęs skirtingų ideologijų šalininkams — išgel- 
„bėjau žydų Blatų ketverių metų mergaitę, maitinau rusų karius, 
parūpinau maisto tarybiniams gyventojams, vokiečių atvežtiems 
į Lietuvą. Ir visa tai dariau savo namuose. Mes sų amžiną atilsį 
vyskupu prašėme bei siuntėme kunigus tarpininkauti, kad ne- 
šaudytų komunistų, ir pavyko išvaduoti 5 žmones: Žutautą, Ab- 
ramovičių ir kitus. Aš tarpininkavau, kad iš koncentracijos la- 
gerio išleistų Šaikūną, kartu su kitais Lietuvos vyskupais pasi- 
rašiau memorandumą vokiečių valdžiai, kad nešaudytų žydų 
( 

Mane giliai sujaudino tai, ką išgyvenau šiomis dienomis, o 
taip pat Išganytojo žodžiai šv. Jono Evangelijoje: „Geras gany- 
tojas atiduoda savo dvasią už savo avis“. Turėdamas omeny tai, 
ką jau pasakiau, pareiškiu, kad įskundimai visiškai nesuderina- 
mi nei su manimi pačiu, nei su mano pareigomis, nei su mano 
sąžine, ir todėl aš kategoriškai atsisakau įskundinėti. Jeigu kuo 
nusikaltau, aš turiu išpirkti savo kaltes pats, o ne kas nors kitas 
už mane. Taip pasielgti liepia mano religija“ (1946 01 03. Telšių 
vyskupas V. Borisevičius). 

Čia būtų galima dar pridurti, kad 1944 m. liepą, dar esant 
vokiečiams, V. Borisevičius, nepaisydamas kompromitacijos, su- 
sitiko su partizanų būrio „Vanagai“ vadais ir prašė vengti smur- 
to veiksmų prieš vietinius gyventojus. NKGB tai žinojo, tačiau 
jiems rūpėjo kita. Vyskupas atsisakė paklusti jų valiai, ir tai bu- 
vo svarbiausia. 

1946 m. vasario 5 d. Lietuvos KP(b) CK atstovai Šumauskas, 
Kučinskas ir kiti Vilniuje organizavo susitikimą su Lietuvos Ka- 
talikų Bažnyčios vadovais, kur buvo pakviestas ir V. Borisevi- 
čius. Vyskupo kelionei į Vilnių kompartijos vadovai pasiūlė 
savo automobilį, jį atvežti nusiųstas net kulto reikalų įgaliotinis 
Gailevičius. Tačiau, kaip ir daugelį kartų, ši „geraširdiška“ globa 
buvo tik įprasta komunistų klasta: vyskupas nuvežtas ne į pasi- 
tarimą, o i 11 KGB kalėjimo kamerą. 

Vyskupo V. Borisevičiaus bylos tyrimui vadovavo MGB tar- 
dymo skyriaus vyr. tardytojas kapitonas Saakian. Kartu su vys- 
kupu toje pačioje byloje buvo kaltinami: Eduardas Misevičius, 

1921—1925 m. dirbęs Lietuvos konsulu Vokietijoje ir Danijoje, 
1930—1940 m. Plungės ir Jurbarko burmistras; Pranas Gustaitis, 
Telšių vyskupijos Viešvėnų klebonas (abu suimti 1946 m. sausio 
18 d.): Valerijona Valickaitė, Viešvėnų pradinės mokyklos moky- 
toja (suimta gegužės 22 d.), Pranas Kaušys, Viešvėnų bažnyčios 
zakristijonas (suimtas balandžio 5 d.). 

59-erių metų vyskupą, sergantį chroniška širdies liga ir ken- 
čiantį dėl kraujotakos sutrikimų, medicinos ekspertizė pripažino 
esant tinkamą fiziniam darbui. Jo tardymui vadovavo pats tar- 
dymo skyriaus viršininkas papulkininkis Čelnokovas. Tardė rusų 
kalba — V. Borisevičius, be lietuvių, dar mokėjo lotynų, vokie- 
čių, lenkų bei rusų kalbas. Tardytojai, žinoma, temokėjo vie- 
ną — didžiosios sovietų tėvynės — kalbą. Tardymai, kaip įprasta, 
vyko daugiausia nakties metu. Nors vyskupas V. Borisevičius, 
matyt, jau nebeskyrė dienos nuo nakties: pirmą savaitę jis buvo 
tardomas nuo 12 iki 15 valandų per parą. Pavyzdžiui, vasario 
8 dienos tardymas prasidėjo 22 val. 50 min., o baigėsi vasario 
9 dienos 17 valandą (padaryta tik kelių valandų pertrauka). Šio 
„darbo“ Tezultatai — viso labo 4 mašinraščiai: 8 klausimai — 8 
atsakymai. Taigi, kas vyko tarp tų kruvinų eilučių, gali atsakyti 
tik likę gyvi šitos golgotos liudininkai. 

Kazimieras Gurskis, kalėjęs drauge su V. Borisevičium, rašo: 

„Kiek gali žmogus ištverti nemiegojęs, o dar kur begalinė 
nervų įtampa! Sunku būtų paaiškinti tą vyskupo V. Borisevičiaus 
dvasinę stiprybę, ištvermę. Tik Dievas padėjo jam gyventi tuo 
sunkiu kančių metu be miego, be maisto. Negalėdavom įsiūlyti 
jam grįžusiam maisto —- sakydavo: nors kiek reikia nusiraminti. 
Mes užstodavome durų stebėjimo akutę, kad vyskupas atsirėmęs 
duris ir rėkia (...). 

Bet vyskupas V. Borisevičius nepalūžo. Jis sakydavo, kad jo 
kaltinimai išgalvoti. Sakydavo: „Kristų priešai kankino, kankina 
ir mus... Daug lietuvių šeimų ištremtų, — nežinome, kaip jie ken- 
čia. Neišduokite Tėvynės. Ji yra viena“ („Tremtinys“. Nr. 104). 

372 puslapių bylos tyrimas baigtas birželio 18 dieną. Kalti- 
namojoje išvadoje pažymėta, kad 1944—1946 m. Telšių apskrity- 
je aktyviai veikė partizanų būriai, kad 1945—1946 m. areštuo- 
ta ir nuteista daugiau kaip 10 vyskupui V. Borisevičiui pavaldžių 
kunigų, kad 20 Telšių vyskupijos kunigų perėjo į nelegalią pa- 
dėtį. 

V. Borisevičiui pateikti kaltinimai, kad buvo antisovietinės 
nacionalistinės grupės dalyvis, palaikė ryšį su partizanų būrių 
vadais, rėmė partizanus materialiai, sakė tikintiesiems antisovie- 

tinio turinio pamokslus, išleido į tikinčiuosius kreipimąsi, šmei- 
žiantį Sovietų Sąjungą, laikė bute antisovietinę literatūrą. 

V. Borisevičius kaltinamas pagal RF BK 58 str. 1 dalį — tė- 
vynės išdavimu, 58 str. 11 dalį — grupine veikla bei 58 str. 10-2 
dalį — antisovietine agitacija. 

Teismas vyko 1946 m. rugpjūčio 28 d. Vilniuje. Lietuvos TSR 
kariniam tribunolui atstovavo: pirmininkas — justicijos papulki- 
inkis Chamiavin, kapitonas Rugenis (buvęs NKGB Kėdainių ap- 
skrities viršininkas) bei viršila Kripko. 

Uždarame teisme vysk. V. Borisevičius prisipažino kaltas dėl 
išleisto kreipimosi į tikinčiuosius, kai dar buvo vokiečiai, taip 
pat dėl to, kad perdavė partizanams 20 kg lašinių, kad Viešvėnų 
klebono Prano Gustaičio paprašė įdarbinti nuo sovietinės val- 
džios besislapstantį savo bičiulį. buvusį Plungės burmistrą Eduar- 
dą Misevičių, kad namuose laikė Nepriklausomoje Lietuvoje iš- 
leistas dvi antisovietinio turinio knygas: L. Dovydėno „Kelionės 
po Sovietų Sąjungą įspūdžiai" bei J. Petruičio „Kaip jie mus su- 
šaudė". 

Kitus kaltinimus vysk. V. Borisevičius atmetė ir nuo paskuti- 
niojo žodžio atsisakė. 

Teisme buvo išklausyta viena liudytoja — Jevgenija Medec- 
kienė, papasakojusi, kad tik V. Borisevičiaus dėka 4 jos rusiš- 
kos šeimos vaikus priėmė į mokykla, kad vyskupas šelpė juos 
maistu. Ji paliudijo, kad V. Borisevičius rėmė nuo vokiečių be- 
sislapstančius raudonarmiečius. Teismas susipažino ir su daktarų 
Maušo Blato, Mirjam Blatienės ir Dovydo Kaplano pažyma apie 
V. Borisevičiaus pagalbą iš geto pabėgusioms žydaitėms ir kai- 
muose bei klebonijose besislapstantiems žydams, apie išgel- 
bėtą nuo mirties Blatų dukrelę. Tačiau karinio tribunolo nuo- 
sprendis buvo trumpas: vysk. V. Borisevičiui, E. Misevičiui bei 
kun. P. Gustaičiui skiriama aukščiausia bausmė: sušaudymas bei 
asmeninio turto konfiskavimas. 

V. Valickaitė nuteista 6 metams, o P. Kaušys— 3 metams 
laisvės atėmimo sunkiųjų darbų lageryje. 

Kaip ir kur įvykdytas mirties nuosprendis vysk. V. Borisevi- 
čiui bei jo bendrabyliams, nustatyti nepavyko. Paskutinis doku- 
mentas, susijęs su šia byla Nr. 6499, yra 1946 m. spalio 21 d. 
SSSR Aukščiausiojo Teismo karinės kolegijos pirmininko justici- 
jos generolo pulkininko V. Ulricho kreipimasis į SSSR MGB „A“ 
skyriaus viršininką: 

„Jūsų žiniai pranešu, kad šiandien daviau įsakymą Lietuvos 
SSR karinio tribunolo pirmininkui nedelsiant įvykdyti nurodytą 
nuosprendį. 

Prašau Jūsų įsakymo apie tėvynės išdavikų pilnamečių šei- 
mos narių gyvenamosios vietos nustatymą ir jų represavimą". 

Tiesa, 1989 m. gruodžio 29 d. KGB pirmininko Eismunto pa- 
žymima, kad vysk. V. Borisevičius buvo nužudytas 1946 m. lap- 
kričio 18 dieną. Kol kas neaiški vysk. V. Borisevičiaus palaidoji- 
mo vieta. Spėjama, jog jis drauge su kitais komunistų nukan- 
kintaisiais ilsisi bendrame kape Vilniuje, netoli Vidaus reikalų 
ministerijos Kultūros rūmų. Matyt, ir vieta šiems pasilinksmini- 
mų rūmams statyti išrinkta neatsitiktinai. 

Beje, V. Borisevičiaus kankinimams vadovavusiam Aristionui 
Čelnokovui 1946 m. spalio 16 d. buvo pareikšta padėka. Tai bu- 
vo pirmoji svarbi jo užduotis Lietuvoje. Čelnokovas atsiųstas į 
Lietuvą iš Omsko. Jis neuostė parako fronte, tačiau vis dėlto 
buvo apdovanotas medaliais „Už Leningrado gynybą“ bei „Per- 
galę prieš Vokietiją“ ir per šešerius tarnybos NKVD metus gebė- 
jo pakilti nuo Ititenanto iki papulkininkio. Vėliau Čelnokovas 
tapo pulkininku, 1953 m. išsiųstas į Čekoslovakiją ir paskirtas 
MVD-KGB patarėju. 1956 m. vėl grįžo į Lietuvą ir tapo Lietuvos 
SSR KGB tardymo skyriaus viršininku, vėliau dirbo archyvų sky- 
riuje, 1961 m. gruodį dėl ligos išėjo į atsargą. 

1958 m. Lietuvos SSR Aukščiausiosios Tarybos Prezidiumas, 
vadovaujamas J. Paleckio, apdovanojo jį garbės raštu. 

Kitas bylos Nr. 6499 „veikėjas“ vyr. tardytojas Saakian di- 
desnių aukštumų nepasiekė: 1958 m. išvarytas iš MGB organų 
„Už kompromituojančią medžiagą“. 

Likimą, panašų į vysk. V. Borisevičiaus, MGB numatė dauge- 
liui Lietuvos dvasininkų, nesutikusių pasirašyti sutarties su šė- 
tono imperija. Komunistai suvokė, koks svarus dvasininkų in- 
dėlis į Lietuvos nepriklausomybės atkūrimą ir įtvirtinimą (prisi- 
minkime, kad, pavyzdžiui, A. Stulginskio vyriausybėje buvo net 
du kunigai — žemės ūkio ministras M. Krupavičius ir užsienio 
reikalų — M. Reinys). 

NKVD-MGB ir kompartijos kėslams trukdė Bažnyčia — svar- 
biausias tautos valios ir dvasinės stiprybės šaltinis. Po vysk. 
V. Borisevičiaus buvo suimti vysk. P. Ramanauskas (areštuotas 
1946 m. gruodžio 18 d., nuteistas dešimčiai metų laisvės atėmi- 
mo, kalintas Komijos lageriuose), arkivysk. M. Reinys (areštuo- 
tas 1947 m. birželio 12 d., nuteistas 8 metams uždaro kalėjimo, 
mirė Vladimiro kalėjime 1953 m.), vysk. T. Matulionis (pirmą 
kartą suimtas 1923 m., nuteistas 3 m., kalėjo Maskvoje, Sokol- 
nikų kalėjime; antrąkart — 1929 m. lapkričio mėn., kalėjo Solov- 
kų lageryje iki 1933 m.; trečiąkart — 1946 12 18). 

Šiandien, lenkdami galvą prieš šiuos ir kitus mūsų kankinius 
dvasininkus, turime pripažinti, kad jų auka, kaip ir kiekviena 

auka, nebuvo beprasmė. Jų dėka komunistams per visus 50 metų 
taip ir nepavyko palaužti Lietuvos Katalikų Bažnyčios ir pa- 
versti jos klusnia savo tarnaite. Arkivyskupas M. Reinys savo 
pamoksle yra sakęs: „Bažnyčios priešai stengiasi visais būdais iš- 
rauti Dievą iš tikinčių lietuvių — katalikų širdžių, bet tai jiems 
nepavyks, nes Dievas — stiprus ir visagalis. Ir visi, pakilę prieš 
Jį, buvo nugalėti". 


ALGIS KAŠĖTA 
DVASININKIJOS AUKA POKARIO METAIS 


Daugelis Lietuvos katalikų dvasininkų jau XIX a. antrojoje 
pusėje savo veikla įrodė suprantą tautos negandas ir lūkesčius: 
1863 m. sukilimo vado kun. Antano Mackevičiaus auka, Žemai- 
čių vyskupo Motiejaus Valančiaus kova dėl katalikų tikėjimo ir 
lietuvybės teisių. Ir XX a. pradžios dvasios milžinų, nepriklauso- 
mybės šauklių kunigų Maironio ir Vaižganto žodžiai įkvėpė lie- 
tuvių tautą dideliems darbams ir žygdarbiams. Į tokius savo pirm- 
takus didžiavyrius stengėsi lygiuotis ir jaunoji dvasininkų kar- 
ta, subrendusi jau nepriklausomybės metais. 

1940 m. sovietų okupaciją lydėjo sankcijos, nukreiptos prieš 
Bažnyčią — bažnytinio turto konfiskavimas, religinio mokymo už- 
draudimas ir t.t. 1941 m. birželio 14 d. masiniai Lietuvos gyven- 
tojų trėmimai, vėliau besitraukiančios sovietinės kariuomenės 
žvėriškumai atvėrė prarają tarp lietuvių tautos ir bolševikų. Tarp 
nekaltų aukų buvo ir dvasininkų: 9 ištremti, 15 žvėriškai nukan- 
kinti, 18 išėjo gyvi iš kalėjimų, pasitraukus rusų okupantams. 

1944 m., artėjant frontui, tiek bažnytinė valdžia, tiek kunigai 
suprato, kokie išbandymai jų laukia, tačiau dauguma jų liko ken- 
tėti su tauta. Dvasininkijos nusistatymą apibūdina tokie kunigo 
Pranciškaus Kazimiero Čepulio tada ištarti žodžiai: „Jei kada 
Lietuvai bus reikalingi kunigai, tai šiuo metu — labiausiai". 

Grįžusių sovietinių okupantų veiksmai pranoko visas baimes. 
Jau pirmosics okupacijos metais (1940) buvo gerokai apribotos 
religinės institucijos ir religinis gyvenimas, o pokario metais Lie- 
tuvos Katalikų Bažnyčia turėjo gyventi tokiomis baisiomis sąly- 
gomis, kokių nebuvo Lietuvoje daugiau kaip 500 metų. Sugrįžę 
komunistai suprato, kad stipri Romos Katalikų Bažnyčia Lietu- 
voje yra religinio ir tautinio atsparumo garantas, didžiausia ru- 
sinimo ir sovietizacijos kliūtis. Bolševikai iš savo šėtoniškos 
praktikos žinojo, kad žmonių valią galima palaužti tik atėmus iš 
jų tikėjimą. 

Lietuvos dvasininkija neslėpė savo antisovietinio nusistaty- 
mo, įvardydama blogį tikruoju vardu. Jau nuo 1945 m. pavasa- 
rio iš Maskvos represiniams NKVD-NKGB organams Lietuvoje 
skrieja įsakymai neutralizuoti Katalikų Bažnyčios įtaką Lietuvos 
gyventojams. Nurodomi būdai -- suaktyvinti kunigų agentūrinį 
sekimą, ypač per reilgines šventes, kai į bažnyčias susirenka 
daug tikinčiųjų. Persirengę enkagėbistai arba jų agentai turėjo 
stebėti, kad kunigų pamoksluose nebūtų atvirų antisovietinių 
minčių. Kitas NKVD instrukcijose keliamas uždavinys — agentū- 
ros verbavimas tarp kunigų. Taip pat nurcdoma reikalauti iš lojalių 

ir užverbuotų kunigų, kad šie ragintų partizanus nutraukti kovą, 
per pamokslus sakytų sovietiškas patriotiškas kalbas. Šiam dar- 
bui su kunigais NKVD vadovybė reikalauja skirti geriausius če- 
kistus. 


Kad šias direktyvas „vietose“, t.y. valsčiuose ir apskrityse, 
čekistams buvo sunku įvykdyti, rodo vėlesnis vadovybės nepasi- 
tenkinimas „žemu darbo lygiu“, raginama suaktyvinti įvairias 
poveikio priemones. Represinių organų spaudimui nepasidavė 
nei Lietuvos Bažnyčios hierarchai, nei kunigai. 

1945 m. raporte pranešama, kad Kretingoje nebuvę jokio 
pakilimo švenčiant Spalio revoliucijos metines. O vyskupas Ra- 
manauskas pamoksle pasakė: „„...kaip gali gyventi tie žmonės, 
kurie išduoda savo artimus; kaip laimingi tie žmonės, kurie ge- 
riau pakliūva į kalėjimus arba miršta kažkur Sibire, negu iš- 
duoda savo brolius lietuvius. Kokia jų sąžinė, tai patys nelaimin- 
giausi žmonės pasaulyje..." 

Vyskupai kiek galėdami stengėsi gelbėti kunigus nuo bolše- 
vikų represijų. Suimtas ir tardomas vysk. Ramanauskas turėjo 
prisipažinti atleidęs iš pareigų persekiojamus kunigus K. Olšaus- 
ką, A. Balčiūną, V. Rašimą, kad šie galėtų išvažiuoti ir pasislėpti. 
Apie gresiantį pavojų perspėjo kunigą P. Jasą. Pervedė į kitą 
vyskupiją pabėgusį iš kalėjimo kun. Petriką, padėjo pabėgusiam 
iš kalėjimo sužeistam kunigui Norkšui. 

Lietuvos vyskupai atmetė niekingus NKVD siūlymus būti 
agentais ir atsisakė pareikšti savo lojalumą sovietų valdžiai, pa- 
smerkti partizanus ir taip išduoti kovojančią Lietuvą. Vyskupas 
T. Matulionis sovietų valdžiai pasakė, kad „nereikia miško žmo- 
nių vadinti banditais“, o kunigams, verčiamiems skelbti iš sa- 
kyklos Bartašiūno amnestiją, liepė remtis jo, t.y. vyskupo, nu- 
rodymu neagituoti partizanų legalizuotis, neskelbti valdžios mo- 
bilizacijos nurodymų ir įvairių valstybinių prievolių reikalavi- 
mų, nes tai prieštarauja Bažnyčios nuostatams. Matydami bergž- 
džias savo pastangas įtraukti dvasininkiją į „komunizmo staty- 
bą“, sovietai nusprendžia imtis pačių griežčiausių priemonių. 
Vysk. V. Borisevičius suimamas ir sušaudomas, vyskupai M. Rei- 
nys, P. Ramanauskas ir T. Matulionis po nežmoniškų kankini- 
mų buvo įkalinti. 

Buvo represuoti ir kunigai, nepasidavę šėtono gundymams ir 
grasinimams. Už antisovietinę veiklą 1945 m. nuteisiami 26 kata- 
likų kunigai, o 1946 m. — 34 kunigai. Tais metais agentūrinio 
sekimo bylos buvo pradėtos 238 kunigams. Jie buvo įtariami 
ryšiais su antisovietiniu pogrindžiu, 62 kunigai, vengdami areš- 
to, gyveno nelegaliai, daugelis jų vėliau pateko į čekistų nagus. 

Sovietinė valdžia tikėjosi, kad sunaikinus autoritetingus baž- 
nytinės valdžios hhierarchus ir nemažai dorų kunigų likusieji 
išsigąs ir bus sukalbamesni. Šios viltys nepasitvirtino. Net ir ne- 
daugelis užverbuotų kunigų praktiškai nedirbo. Represiniams 
organams pavyko palaužti tik vieną kitą kunigą. 

Kad ir sunkiomis sąlygomis, kunigai stengėsi palaikyti tikėji- 
mo ir laisvės troškimo dvasią, o tauta savo ganytojais pasitikė- 
jo. Lietuviai dar tikėjo, kad Vakarų demokratinės valstybės iš- 
girs jų pagalbos šauksmą. 1948 m. pradžioje Vakarus pasiekė 
Lietuvos respublikos Romos katalikų laiškas Šventajam Tėvui Pi- 
jui XII, datuotas 1947.09.20. Šį labai teisingą, jautriai parašytą ir 
gerai pagrįstą dokumentą parengė greičiausiai kun. Juozas Stan- 
kūnas, Kauno Prisikėlimo parapijos klebonas, Lietuvos partizanų 
vyr. kapelionas, kuris 1947 m. sovietinės valdžios buvo nuteistas 
25 metams lagerių. Laiško rankraštis Prienų miškų partizanų bun- 
keriuose buvo perspausdintas rašomąja mašinėle. Be kita ko, ten 
rašoma: „„Bolševizmas gerai žino, kad kol nepakirs religijos įta- 
kos, tol tauta bus atspari. Todėl religijai ir tenka smarkiausias 
smūgis... Katalikų kunigai turi būti žvalgybos agentai. Atskirti 
nuo Romos, visur talkininkauti valdžiai, vienu žodžiu, būti val- 
džios reikalų įrankiu. Prasidėjo baisus terorizavimas, naikinimas. 
Šis teroras yra slaptas, oficialiai viskas tvarkoje, bet praktika 
yra baisi. 

Šio teroro kelios priemonės: jau nuo 1944 m. daromas di- 
džiausias spaudimas įsteigti tautinę bažnyčią... Pažadais, intrigo- 
mis, pagaliau baisiais šantažais ir suėmimais gundė ypač veik- 
lesnius kunigus, kad jie pradėtų vesti propagandą prieš bažny- 
tinę vyriausybę. .. 

Žvalgybos agentai, turėdami „duomenis“, aplanko kunigus ir 
iškart įvairių gėrybių pažada, vėliau šantažais, įvairiais „nusi- 
kaltimais“ ima terorizuoti. Taip daro kartais net ištisus mėne- 
sius, kol pakerta valią. Nepalūžtantieji dažnai iš nakties pražū- 
na kaip ugnyje. Padoriems kunigams, kankindami ir įvairiais 
„liudininkais“ remdamiesi, labai greitai sudaro bylas. Teisingiau- 
sias kunigas parodomas vagiu, paleistuviu, banditu, žmogžudžiu, 
kuriam „teismas“ tik dėl „gailestingumo“, kaipo kunigui, paski- 
ria 15 metų Sibiro katorgos. Labai dažnas įvykis žvalgybininko 
ėjimas... išpažinties provokaciniu tikslu arba reikalavimas, kad 
kunigas išduotų išpažinties paslaptis... Bažnyčioje sakomus pa- 
mokslus seka keletas agentų, kurie turi duoti plačius konspek- 
tus... Kunigai turi mokėti valdžiai pajamų mokesčius... Mokes- 
čių nesumokėjus, išieškoma prievarta. Sumokėti mokesčius ne- 
įmanoma, nes tikintieji ir norėdami pagelbėti negali... Už mo- 

kesčių nesumokėjimą daugumai kunigų aprašomi ir išpardavinė- 
jami jų asmeniniai ir net bažnytiniai daiktai". 

Tačiau pačios didžiosios netektys Lietuvos dvasininkijos lau- 
kė 1949 metais. MGB dokumentuose nurodoma, kad tais metais 
už antitarybinę veiklą nuteisti 105 kunigai. Užsimota iš peties 
buvo ir kitais metais — 1950 m. nuteisti 83 kunigai. 

Atėmus iš rezistencijos dvasinę atramą kunigų asmenyje, bu- 
vo tikimasi greitai susidoroti ir su ja. Šie metai buvo aktyviausi 
ne tik kolektyvizacijos, bet ir sielų sovietizacijos prasme. 

1950 m. gruodyje Lietuvos laisvės kovų sąjūdžio vadovybė 
surinko medžiagą apie Bažnyčios padėtį Lietuvoje, tikėdamasi iš- 
siųsti šią informaciją į Vakarus. Šiame dokumente rašoma: „Šan- 
tažo ir teroro priemonėmis bolševikai pasiekė tai, kad ir dva- 
siškių tarpe nėra pilno pasitikėjimo vienas kitu. Susirinkus di- 
desnei grupei kunigų, neišdrįstama atviromis širdimis paliesti 
klausimai, liečiantys esamą padėtį krašte. Nei vienas kunigas 
nėra tikras, kad jo kaimyninės parapijos brolis nėra bolševikų 
priverstas dirbti jų naudai“. Dokumente išvardyti 28 nuteisti ir 
ištremti Kaišiadorių parapijos kunigai. 

Pagal saugumo dokumentus, nuo 1944 iki 1953 m. sausio 1 d. 
Lietuvoje už antisovietinę veiklą nuteista 270 kunigų. MVD do- 
kumentai skelbia, kad 1944—-1952 m. Lietuvoje iš viso buvo rep- 
resuoti 364 kunigai. Taigi buvo dar ištremtų arba nuteistų ne pa- 
gal politinius straipsnius. Buvo ir žuvusių partizanų gretose arba 
emgėbistų nužudytų kunigų. 1953 m. pavasarį Lietuvoje gyveno 
ir dirbo 754 kunigai. Galima daryti išvadą, kad pokario metais 
buvo represuota apie 3395 Lietuvos kunigų, t. y. kas trečias dva- 
sininkas. 


Lietuvos Katalikų Bažnyčios kronikos leidėjai suskaičiavo apie 
300 nužudytų ir įkalintų dvasininkų. Šie skaičiai nėra galutiniai, 
nes duomenys buvo renkami pogrindžio sąlygomis. Pagal jų duo- 
menis, iš lagerių, kalėjimų ir tremties negrįžo 43 kunigai. 243 
sugrįžo, tačiau dauguma su palaužta sveikata. 

Taigi lietuvių kunigai pokario metais už Dievą ir Tėvynę su- 
dėjo tikrai dideles aukas. Kaip gyvus pavyzdžius paminėsiu tris 
kunigus, kurie visų sovietiniu laikotarpiu buvo ypač šmeižiami 
komunistinės propagandos, per kurią negalėjo prasiskverbti tie- 
sos žodis. 

Justinas Lelešius, g. 1917 m. Sasnavos valsč., Igliškėlių k. 
Baigęs Marijampolės marijonų gimnaziją, įstojo į Vilkaviškio 
kunigų seminariją; kunigu buvo įšventintas 1943 m., klebonavo 
Lankeliškių parapijoje. Vilkaviškyje gyvenantis Juozas Žali- 
barštis prisimena: „Tuoj po karo dirbau zakristijonu Bartinin- 
kuose pas kunigą B. Sakavičių. Vienądien... užėjo kun. J. Lele- 

šius iš kaimyninės Lankeliškių parapijos. Jis pradėjo balsu aima- 
nuoti, kad jį Vilkaviškio saugumas nori užverbuoti šnipinėti ti- 
kinčiuosius, rodė mėlynės ant pečių ir viso kūno. Skundėsi, kad 
NKVD žadėjo fiziškai susidoroti, jeigu neteiksiąs žinių. Po to 
tarė: „Aš kunigas, lietuvis, katalikas. Judu nebūsiu, šėtonui ne- 
tarnausiu, už 30 sidabrinių savęs neparduosiu. Tegul mano krau- 
ją sugers Lietuvos žemė“. Paskui abu kunigai išėjo į kitą kamba- 
Iį, atliko vienas kitam išpažintį, pasimeldė. Netrukus po šio įvy- 
kio kun. J. Lelešius išėjo į Žaliąją girią...“ Pasak amžininkų, 
kun. J. Lelešius buvo linksmas, mėgstantis pokštauti, bendrauti. 
Ginklo nesinešiojo, sakė, kad kunigui jis nereikalingas. Buvo pa- 
sirinkęs slapyvardį „Grafas“. 1946—1947 m. J. Lelešius (Grafas) 
buvo „Tauro“ partizanų apygardos kapelionu. Su kunigo misija 
apvaikščiodavo visus Suvalkijos partizanų būrius. Ištrauka iš 
saugumo archyve rasto partizano Grafo dienoraščio: „Baisi ma- 
no pastoracija; keliauju iš vieno rajono į kitą, ieškau vyrų, kad 
sustiprinčiau juos dvasiškai, išsklaidyčiau niūrias mintis, ir vėl 
palieku...“ Žuvo 1947 m. rugsėjo 24 d. kartu su trimis „Birutės“ 
rinktinės štabo nariais. Buvo sekmadienio rytas, kunigas J. Lele- 
šius ruošėsi laikyti partizaniškas mišias... 

Nesulaukė laisvės dienų ir kitas didis savo dvasia žmogus — 
kun. Zigmas Neciunskas. Jis gimė 1912 m. Santaikos parapijos 
Balkūnų k. 1934 m. baigęs Alytaus gimnaziją, įstojo į Kauno 
kunigų seminariją. Kunigu įšventintas 1939 m. ir paskirtas į Ne- 
dzingę vikaru. Nuo 1940 m. Giedraičių kapelionas. 1944 m. vėl 
atkelias į Nedzingę klebonu. Parapijiečiai jį vadino saulėtos dva- 
sios, šypsnio ir žmonių meilės kunigu. Būdamas didelis idealistas, 
lais vargo ir kančios metais kun. Z. Neciunskas neliko kovos 
prieš svetimšalius engėjus nuošalyje. 1945 m. vasarą, klebonijoje 
apsilankius partizanų vadams, sutinka tapti besikuriančios Dai- 
navos partizanų apygardos, apėmusios visą pietų Lietuvą, štabo 
ryšininku; pasirinko „Elytės“ slapyvardį. Per jį ir Alytaus kun. 
Petrą Šliumpą keliauja svarbūs partizanų štabo dokumentai, po- 
grindžio spauda. Klebonijoje randa prieglobstį žymūs partizanų 
vadai: pulk. Juozas Vitkus (Kazimieraitis) ir Adolfas Ramanaus- 
kas (Vanagas). Pastarąjį kun. Z. Neciunskas 1945 m. rudenį Ne- 
dzingės bažnyčioje sutuokė. A. Ramanauskas-Vanagas savo ra- 
šytuose prisiminimuose daug šiltų žodžių skiria partizanų ryši- 
ninkui ir globėjui Elytei — kun. Z. Neciunskui. Ir su vargstan- 
čiais parapijiečiais, ir su kovojančiais partizanais jis dalijasi pas- 
kutiniu kąsniu. 1946 m. rudenį parašo partizanų vakarinę maldą, 
kuri nuo tolei buvo kalbama visuose Dzūkijos ir Suvalkijos 
partizanų daliniuose prieš neramų partizanišką miegą. Žodžiai 
iš maldos: „„... Viešpatie, Tu leidai tautas ir įdiegei joms laisvės 

troškimą, grąžink, prašome Tave, į mūsų Tėvynę laisvės dienas. 
Mes išėjome kovoti už šventąją tiesą, mes stojome ginti tikrojo 
tikėjimo ir nekaltai skriaudžiamos mūsų Tėvynės Lietuvos. 

Gailestingasis Dieve, Tu laimini sąžiningus žygius ir teisingą 
kovą dėl tiesos, Tu laisvini valstybes ir tautas, teisingai ginan- 
čias savo teises. Laimink, o Dieve, mūsų partizaninę kovą dėl 
Lietuvos". 

Kun. Z. Neciunskas buvo suimtas 1946 m. pabaigoje. Nuo ta- 
da prasidėjo jo kančios kalvarijos. Jo likimo brolių liudijimu, 
jis buvo kaip angelas sargas — ramino nuliūdusius, maitino savo 
siuntiniais alkanuosius, gydė sergančiuosius, ne vienam išgelbė- 
jo gyvybę. Iš kalėjimo grįžo į tėvynę 1955 m. jau didelis ligo- 
nis. Mirė 1976 m. Kalvarijoje, palaidotas Santaikoje. 

Šiauliuose gyvena kun. Antanas Ylius. Gimęs 1909 m. Ario- 
galos valsč., Pagynėvio k. Kad ir labai vargdamas vaikystėje, 
užsispyręs siekė mokslo. 1931 m. baigęs Marijampolės marijonų 
gimnaziją, įstojo į Kauno Vytauto Didžiojo universiteto Teolo- 
gijos fakultetą; jį baigęs 1934 m. buvo įšventintas į kunigus. 
1940 m. kun. A. Ylius buvo paskirtas į Skardupius klebonu. Ten, 
nepaisydamas sovietinių valdininkų trukdymų ir grasinimų, pa- 
statė naują bažnyčią. Vokiečių okupacijos metais rizikuodamas 
gyvybe kun. A. Ylius, parapijiečių padedamas, išsaugojo keturis 
žydus. Artinantis frontui, gąsdinamas artėjančių bolševikų žiau- 
rumais ir kalbinamas trauktis į Vakarus, kun. A. Ylius atsako 
tokiais žodžiais: „Kol viskas krašte ramu, gerai, kol nėra jo- 
kių pavojų, tol giriamės esą liaudies vadai. Bet kilus pavojui, 
tu, vargšele liaudie, lik viena nežinomam likimui, o mes, vadai, 
susiėmę už skvernų, mausime į šiltesnes vietas... Į ką visa tai 
būtų panašu, jei aš pasitraukčiau. Palikti liaudį nelaimėje man 
būtų didelė gėda ir bjaurus nusikaltimas. Aš to padaryti negaliu. 
Kaip bus mano liaudžiai, tegul būna ir man. Aš turiu likti ir lik- 
siu... As lieku Dievo Apvaizdos valioje“. Tokia jo, katalikų ku- 
nigo, nuostata, 

Užėjus rusams, kun. A. Ylius, vedamas Lietuvos nepriklauso- 
mybės atkūrimo siekio, įsitraukia į antisovietinį pasipriešinimą. 
Matydamas, kad spontaniškai besikuriantys partizanų būriai ne- 
turi vieningos vadovybės, su bendraminčiais Lietuvos karinin- 
kais 1945 m. liepos mėn. įkūrė „Tauro“ apygardos partizanų šta- 
bą, kurio veikla apėmė visą Suvalkiją. Štabo būstine tampa Skar- 
dupių klebonija. Vienas iš organizacijos tikslų — nutraukti sa- 
vavališkus žudymus, kad partizanų veikloje nebūtų asmeninių 
sąskaitų suvedinėjimo, keršto. Siekiama, kad visi partizanų veiks- 
mai būtų gerai apgalvoti ir pagrįsti juridiškai. Gan greitai „Tau- 
19—722 

ro“ apygardos erdvėje veikiantys būriai buvo sujungti, įvesta 
kariška drausmė. 

Organizacinį kun. A. Yliaus ir jo bendražygių darbą nutrau- 
kė išdavystė. Kunigas buvo suimtas 1945 m. spalio 21 d. naktį. 
Garbingai perėjo kalėjimo tardymų ir lagerių golgotas ir būda- 
mas stiprios dvasios sulaukė nepriklausomos Lietuvos atkūrimo. 
Savo atsiminimuose kun. A. Ylius rašo: „Giliai tikiu, kad miški- 
nių iškentėtos kančios ir pralietas kraujas nenuėjo veltui... Jei- 
gu mes dabar susiprasime ir malda bei atgaila grįšime prie Die- 
vo ir pradėsime katalikiškai gyventi ir dirbti, tai, reikia manyti, 
sulauksime naujų laisvės ir nepriklausomybės laikų“. 


DALIA KUODYTĖ 
TIKĖJIMAS — PARTIZANO IŠTVERMĖS ŠALTINIS 


Kas yra Lietuva lietuviui, kiek kainuoja Tėvynės garbė ir 
jos laisvė? Tokius esminius klausimus istorija uždavė Lietuvai 
1944 metais. Dešimties pokario metų meilės Tėvynei egzaminą 
(anot kun. J. Lelešiaus) laikė jos sūnūs ir dukros — pirmoji kar- 
ta, gimusi ir auklėta laisvei ir laisvėje. 

Dešimt metų Lietuva kariavo gindama savo teisę būti šioje 
žemėje ne tik fiziškai, bet ir, kas svarbiausia, dvasiškai. „Tai 
sprendžiama -— mūsų ar komunizmo nemarumas" (Prie rymančio 
Rūpintojėlio. 1949. Nr. 4, P. 51). 

Su tokiu savo misijos suvokimu į kovą stojo kaimo artojai, 
gimnazistai, mokytojai. Kiekviena sodyba šiame kare tapo užnu- 
gariu, kiekvienas kovotojas buvo pirmose fronto linijose. 

Vytis ir kryžius gimnazijų klasėse, motinų šventieji paveiks- 
lai —tai ta gyvoji versmė, kuri padėjo apsispręsti pokario par- 
tizanui, teikė jam stiprybės ir ryžto. 

1949 m. laikraštėlyje „Prie rymančio Rūpintojėlio“ rašoma: 
„Miškas — Lietuvos sostinė. Žaizdom ir randais nuženklintais kū- 
nais, gyvenimo vagom raustais veidais kyla broliai ir nulenkia 
galvas. Šventa ugnis laukuose plazda, amžiais kurstoma jauno 
gyvenimo. Čia Mindaugas Lietuvai gyvenimą įkūrė,-- gaudžia se- 
nas miškas. Iš čia sūnūs savanoriai išvijo bolševiką ir lenką, — 
laužas tratėdamas klega. Broliai... Šimtus Jūsų skaisti Birutė 
vakar palydėjo... Lenkiame galvas prieš Amžių Aukurą — Lie- 
tuvą. Tau mūsų gyvenimas, kad rytoj lietuviai broliai Tau savo 
darbus aukotų...“ 

Ne veltui partizanai rašė, kad Lietuvos sostinė — miškas. Bū- 
tent čia, šalia okupantų diegiamo kultūrinio, dvasinio nihilizmo, 
buvo puoselėjama ir ginama Lietuvos kultūros tradicija, sutau- 
rinta aukos motyvo. 

Žemaičių partizanas Samana rašė: „Viena tik aiškų, kad mes 
turime ne tik priešą, kuris nori mus jėga parklupdyti ties savo 
braškančio sosto papėde, bet ir priešą, kuris lyg mirtini nuodai 
skverbiasi į mūsų dvasinį pasaulį, į tautos crganizmą. Pastarasis 
priešas yra pavojingesnis, nes jis remiasi gudrumu, klasta ir ap- 
gaule. Todėl ir kova su juo sunkesnė" (Malda girioje. 1951. Nr. 
7/8. P. 131). 

Taigi ne tik objektyvios, bet ir subjektyvios priežastys lėmė 
lietuvio apsisprendimą. Tik idealistas gali suprasti, kad yra da- 
lykų, be kurių materija, net žmogaus gyvybė netenka prasmės. 
„Parodykite man didesnes tiesas už tas, kurias savo gyvenimu 
apgina Lietuvos partizanas, ir aš nebijosiu už jas mirti — aš tie- 

soje gyvensiu per amžius“, —taip 1949 m. rašė nežinomas parti- 
zanas (Prie rymančio Rūpintojėlio, 1949. Nr, 4). 

Tik suvokimas, kad amžinybėje susilieja praeitis ir ateitis, 
dabarties aukai suteikia ypatingą skambesį ir prasmę. Tik tada 
apsisprendimas tampa lengvas ir paprastas, tada patys papras- 
čiausi žodžiai išreiškia giliausius jausmus jų nesubanalindami. 

1949 m. partizanas Bronius Liesys (Ėglis) rašė laiške sesei: 
„Tiesa, netekome namų, tačiau kur užeiname, ten dabar mūsų 
namai; netekome šeimos: motinos, brolio, bet kiekvieno lietuvio 
motina dabar ir mūsų motina, o kiekvienas taurus lietuvis — 
mūsų tikras brolis; netekome turto, bet visa Lietuva mūsų turtas 
paliko; netekome sveikatos ir gautų žaizdų randai mūsų kūnus 
puošia, bet užtat įgijome nemirštamą garbę; netekome pagaliau 
gyvybių, bet tautai amžinatvę laimėjome; kapuos, sakai, dabar 
mums nėra vietos, bet.juk visas kraštas dabar mūsų kapai! Argi 
ne daugiau laimėjome, kaip netekome?!" (Prie rymančio Rūpinto- 
jėlio. 1949. Nr. 4. P. 2). 

Tik amžinybės mastais vertybes matuojantis žmogus gali taip 
suprasti problemas, vertinti praradimus. Žinoma, jis puikiai su- 
vokia, kad žemiškoje būtyje yra silpnas ir klystantis, o didus — 
kaip Dievo kūrinys. „Didus jaučiuosi tarp žemės sūnų -- savo 
brolių, kurie garbina savo Dievą. Jisai Didžioji Šviesa, kuri mums 
žmogaus akis atidaro: jeigu Dievas atėjo į žemę gimti žmogumi, 
tai žmogus tikroji Dievo buveinė yra, tai žmogus dieviškai pri- 
gimčiai žemėje reikštis yra Dievo pakviestas. Šita prigimtis yra 
artimojo meilė“ (Prie rymančio Rūpintojėlio. 1950. Nr. 6. P. 6.) 

Visa partizanų kūryba persmelkta gilių apmąstymų apie žmo- 
giškas ir dieviškas tiesas. Savęs nugalėjimas, matyt, ir skiria 
fanatiką nuo idealisto. Juk nesvetimas laisvės kariams buvo že- 
miškos laimės, ramybės troškimas. Gyvenimą jie mylėjo ne ma- 
žiau nei kiti ir mirti taip pat bijojo. Matyt, sunkiausia buvo nu- 
galėti savyje fiziologinę būtybę ir leisti reikštis tik dvasiai, o 
per ją — Kūrėjo valiai. 

Ne veltui malda, bendravimas su Dievu lydėjo partizaną kiek- 
viename jo žingsnyje, pradedant priesaika — vienu svarbiausių 
įvykių partizano gyvenime. Priesaikos priėmimo ceremoniją Ne- 
munaičio parapijos koplyčioje nuostabiai aprašo Dzūkijos parti- 
zanų vadas A. Ramanauskas-Vanagas: „Buvo 120 vyrų, tačiau 
tvyrojo visiška tyla... Antrame koplytėlės aukšte vyko įspūdin- 
gos pamaldos. Vyrai karštai meldėsi. Daugelio akyse spindėjo 
ašaros. Koplytėlėje visi netilpo, vyrai keisdavosi. Koplytėlėje 
ir kieme keturiose vietose buvo klausoma išpažinčių. Atvykusie- 
ji atlikti išpažintį, duoti priesaiką, paprašyti Aukščiausiąjį suteik- 
ti palaimos Tėvynei, artimiesiems ir sau rankose laikė ginklus. .. 

Pamaldos baigėsi. Vyrai atliko išpažintį ir priėmė Švenčiausiąjį. 
Artinasi iškilmingas priesaikos priėmimas. Prieš altorių buvo pa- 
statyta taburetė, užtiesta trispalve. Ant jos padėtas kryželis ir 
mano trumpasis ginklas... Iškėlę dešines, tyliai kartojome prie- 
saikos žodžius. Dievo akivaizdoje tvirtai pasižadėjome teisingai 
ir ryžtingai tęsti kovą prieš okupantą, kuris, pamynęs po kojomis 
visus Dievo ir žmogaus įstatymus, negailestingai naikina viską, 
kas yra šventa, kilnu ir brangu“ (A. Ramanauskas-Vanagas. Dau- 
gel krito sūnų... Vilnius, 1991. P. 28.). 

Partizano priesaikos tekste sakoma, kad pasižadama kovoti 
iki galo ir nepasiduoti gyvam į priešo rankas. Tūnant bunkeryje 
ir girdint virš galvos rusiškus keiksmus, buvo meldžiamasi ne 
tiek dėl gyvybės, kiek dėl galimybės garbingai mirti. Vykdyda- 
mi priesaiką, be to, žinodami priešo tardymų žiaurumą ir bijo- 
dami išduoti, daugelis partizanų kario mirtį rinkdavosi bunke- 
riuose — nusišaudavo ar susisprogdindavo. Katalikų Bažnyčia 
neigia tokią išeitį. Šią problemą, matyt, teko spręsti ir partiza- 
nams, ir kunigams, į kuriuos jie kreipdavosi. 

1947 m. „Tauro“ apygardos kapelionas J. Lelešius (Grafas) sa- 
vo dienoraštyje rašė: „Galbūt daugelis vartydami istorijos pusla- 
pius su siaubu kalbės apie mūsų kovą, sakys, kad kultūringame 
pasaulyje savižudybė negalima, kad tai žmogiškos esmės įžeidi- 
mas. Tačiau juk kovojame su barbarais. Žinoma, krikščioniška 
doktrina to neleidžia..., bet palikime tai spręsti maloningajam 
Viešpačiui!" 

Matyt, daugelio partizanų paskutiniai žodžiai prieš nuspau- 
džiant gaiduką ar patraukiant granatos žiedą būdavo: „Tėve, į 
Tavo rankas atiduodu savo sielą“. 

Malda lydėjo partizaną ir jo kasdienybėje. Be įprastų maldų, 
buvo kuriamos naujos, leidžiami partizanų maldynėliai. Jie buvo 
nedidelio formato, kad visada galėtų būti kišenėje. Atskiros par- 
tizaniškos maldos buvo spausdinamos ant kelių mažų lapelių, 
pavyzdžiui, 1948 m. partizano Elytės sukurta vakarinė malda, 
kurioje prašoma: „Laimink mus partizano pareigose, kad mūsų 
darbai būtų visada suderinti su Tavo šventa valia“. 

Didesnius maldynėlius leido Vyriausiosios vadovybės leidyk- 
la „Prie rymančio Rūpintojėlio“. Juose sudėtos maldos ir apmąs- 
tymai, kurie visur lydėjo laisvės karį. Vienas tokių maldynėlių 
prasideda žodžiais: „Kas neneša savo kryžiaus ir neseka manęs, 
tas nėra manęs vertas. Esu vaikas tautos, kuri pamėgo Tavo kry- 
žių... Kryžiaus kelių ir mums lemta eiti. Pamokyk mane ir ma- 
no tautą, Mokytojau. Pamokyk sekti Tave kenčiantį". 

Šiuose maldynėliuose susipina patriotiniai Maironio posmai, 
proginės maldos: ryto, vakaro maldos, maldos į Kristų-Rūpinto- 

jėlį, maldos už Tėvynę, prieš mūšį: „Laimink, Viešpatie, savo 
kovotojų būrį. Norim gyventi Tėvynėje, Viešpatie, norim mirti 
Tavyje, Dieve, todėl gyvenam ar mirštam, visuomet esam Ta- 
vo, Viešpatie". 

Net atskiri partizanų junginiai turėjo savo maldas, savo glo- 
bėjus, kurių prašė pagalbos ir užtarimo. 

Toks pastovus bendravimas su Kūrėju padėdavo partizanams 
įvertinti savo kančias, varganą buitį, draugų žūtį Kristaus kan- 
čios požiūriu. Tai ir buvo kertinis dvasios akmuo, padėjęs tesėti 
pareigą Dievui ir Tėvynei. 

Ypač gražiai visoje partizanų dvasinėje kūryboje iškyla Rū- 
pintojėlio — kenčiančios tautos užtarytojo simbolis. Šis simbo- 
lis — tarsi išdrožta lietuvių tautos istorijos tiesa, kelias, kurį nu- 
rodo protėviai. Jam, Rūpintojėliui, skiriama daug nuostabių 
posmų: į 

Ir juodą naktį pas tave atėjo 

Būrys ginkluotų tėviškės vaikų. . 

Palaimink juos, nes jie tiek daug kentėjo — 
Jie neša skundą Lietuvos laukų. 


(Kovojantis lietuvis. 1952. Nr. 2). 


Partizanų maldynuose randame sukurtų daug naujų, realybei 
pritaikytų maldų. Be jokios abejonės, jas kurti padėjo ir kuni- 
gai. Tai buvo viena iš jų pastoracinio darbo krypčių. Dešimtys 
tų kunigų, kurie nepaliko savo brolių, stiprino jų dvasią, buvo 
nuteisti, nužudyti. Kai kurie būdavo su partizanais kasdien, ko- 
vojo drauge su jais. Tai kun. J. Lelešius (Grafas), kun. A. Ylius 
(Vilkas), kun. Z. Neciunskas-Elytė. Jie buvo pasiruošę, anot 
Grafo, „laikyti meilės Tėvynei egzaminą ir parodyti, kaip žūsta 
jos gynėjai". Manau, niekas nedrįs jų smerkti ir svarstyti, ko 
juose buvo daugiau — kunigo ar kario? Jų vieta buvo šalia ken- 
čiančiųjų, klystančiųjų, ir jie ten buvo. 

Partizanams ypač brangios buvo katalikiškos šventės — Ka- 
lėdos ir Velykos. Jos sukeldavo ne tik prisiminimus, bet ir bend- 
rumo su gamta, Dievu, su žuvusiaisiais jausmą. Kūčių vakaro pa- 
slaptis ypač giliai buvo suvokiama mirties akivaizdoje. 1950 m., 
sveikindamas kovotojus su šv. Kalėdomis, laikraštis „Prie ry- 
mančio Rūpintojėlio" rašo: „Šventa naktis. Viešpatie, kūdikėliu 
atėjai gimti žmoguje, kad jis savo dvasioje šveniovę jaustų“ 
(Nr. 6. P. 8). Vienas Dievas žino, kokia svarbi jiems buvo toji 
šventovė, kur niekas neišduos, kur nėra melo, neapykantos, mir- 
ties — vien tiesa ir meilė. Šią šventovę turint, nebe taip svarbu, 
kad tavo kūną mėtys aikštėse, tyčiosis. O paguodžiant artimuo- 

sius, buvo galima tarti: „Neverki, nedejuoki, mano tėve, motin! 
Dangaus ir žemės Viešpaties sūnus nužengia iš aukštybių nu- 
šluostyt Tau ašarų, Tau pasakyt: — Tavo sūnus, dukra Karžy- 
giais atėjo man paliudyt, kad juos tėvai išmokė didžiuotis savo 
Viešpaties keliu“. 


NIJOLĖ GAŠKAITĖ 
NKVD AGENTAI SMOGIKAI 


Sovietų Sąjunga okupavo Lietuvą, pasiekusi patį blogio im- 
perijos brandumą. Represiniai metodai, numatyti F. Dostojevs- 
kio — jeigu Dievo nėra, tai viskas leista — buvo ne tik sugalvo- 
ti, bet ir su kraugerišku smurtu sadistiškai realizuoti. 

Vienas iš tų šėtoniškų metodų, ne tik be galo klastingas, bet 
ir palikęs labai tragiškus pėdsakus Lietuvos partizaniniame judė- 
jime, buvo MVD specialiųjų grupių veikla. 

Šis metodas buvo išbandytas 1928—1929 m. Vidurinėje Azi- 
joje įtvirtinant socializmą. Tai — basmačiais persirengusios če- 
kistų grupės, vykdžiusios siaubingą terorą. Ši patirtis po Antro- 
jo pasaulinio karo buvo taikoma naujai okupuotuose kraštuose: 
Vakarų Ukrainoje ir ' Baltijos šalyse. 

Jau 1945 m. pavasarį kai kurie LTSR NKVD skyriai, siekda- 
mi susekti besislapstančius vyrus, panaudoja apgaulingąsias gau- 
jas. Tai buvo civiliais rūbais apsirengę, kartais užsirišę baltus 
raiščius, MVD stribai ir operatyviniai darbuotojai !. Tačiau to- 
kios vietinės grupės trukdė stambesnėms NKVD organizuoja- 
moms akcijoms, tad 194506 12 komisaras Kobulovas perspėjo, 
kad be centro žinios tokios grupės nebūtų sudarinėjamos. 

1946 m. visiems LTSR NKVD operatyvinių sektorių viršinin- 
kams išsiuntinėjamas nurodymas vadovautis „efektyviais kovos 
su nacionalistiniu pogrindžiu“ metodais, taikytais Ukrainoje. Tai 
tardymo būdas, kurį atlieka NKVD darbuotojai, persirengę par- 
tizanais?. Kartu su šia instrukcija 1946 0501 į Lietuvą iš Ukrai- 
nos atvažiuoja majoras A. Sokolovas, kuris tampa specialiųjų 
grupių organizatoriumi ir idėjiniu vadu. 

Atrodo, kad kartu su juo iš Ukrainos atvažiuoja ir eilinių 
smogikų: sakysim, dideliu sadizmu Vakarų Ukrainoje pasižymė- 
jęs baudėjas M. F. Žaba, slapyvardžiu Kruk. 

1946 metų viduryje prie daugelio apskričių MVD skyrių jau 
veikia specialiosios grupės, kuriose darbuojasi apie 90 stribų 
(žr. 1 lentelę). Beveik visos šios periferinės smogikų grupės bu- 
vo nurodytos vietinių gyventojų: veikiantys savo gyvenamuo- 
siuose iajonuose stribai buvo žmonių atpažįstami, juolab kad 
Leveik visi jie vogė ir plėšikavo, ko nedarydavo tikrieji partiza- 
nai. Kaip rašo raporte pats Sokolovas, iš 18 stribų 12 buvo va- 
gys 1r vogė viską iš eilės3. Todėl A. Sokolovas rekomenduoja 
kurti centrinę smogikų grupę, į kurią būtina įtraukti buvusius 
partizanus išdavikus. „Aš geriau dirbsiu su banditais, nei su 
stribais“, — teigė pats majoras Sokolovas, nors dirbdamas Terno- 
polio srityje pats apiplėšinėjo aukas. 

1 lentelė. Specialiųjų grupių formavimas Lietuvoje 1946—1959 m. 


Metai 


1946.01 


1946.04 


1946.08.16 


1947.02.05 


1950.06.09 


1951 


1953 


1953.12.03 


1954 


1955 
1957 
1959 


(Duomenys ne visai išsamūs) 


£ Grupių 
Pavaldumas skaičius 
Tauragės MVD 2 
Lazdijų MVD 1 
Utenos MVD 
Mažeikių MVD 
Zarasų MVD 
Telšių MVD 
Panevėžio MVD 
Švenčionių MVD 
Joniškio MVD 
Iš viso: 
Įkurtas kovos su 1 
banditizmu ypatin- 
gasis būrys MVD 
MCB 2N valdyba 1 centrinė 
apskričių MGB 3 
skyr. 
Įkurta 2 centrinė SG Nr. 1 
SG prie MCB 2N SG Nr. 2 
v-bos 
MCB 2N v-ba 2 centrinės 


3 sričių SG 
MCB 4 valdyba 2 centrinės 


Kauno MGB 1 

Šiaulių MGB 1 

Klaipėdos MGB 1 
Iš viso: 


Išformuojamos sri- 

čių SG 

MCB 4 valdyba 1 
" 1 


20 Tik lietuviai; 


36 Bazės: 


32 mai 


Narių 
skai- 
čius 


Pastabos 


10 Stribai 


20 15 stribų, 5 buvę partizanai; 


7 lietuviai, 2 ukrainiečiai, 11 
rusų 

bazė — Tur- 
niškėse, prie Vilniaus, Žuv- 
ėdrų g-vė, Nr. 2 


16 Peveik visi buvę partizanai; 


15 5 stribai, 3 agentai smogikai 
iš SG Nr. 1 


Pavilnyje, Tapošiškių 
g-vė, Nr. 5, ir Jeruzalėje, 
Mokyklos g-vė, Nr. 15 

2 

12 


10—12 
90 


Atlcisti 48 asmenys 


35 54.01.16 — uždrausti tardy- 


„operatyvinės kombina- 
cijos" taikant fizinio povei- 
kio priemones 


21 5 buvę partizanai 


21 


13 

1946 68 16 sukuriamas vadinamasis Kovos su banditizmu val- 
dybos ypatingasis būrys iš 20 asmenų. Iš jų buvo 7 lietuviai, 
5 — buvę partizanai, išdavę daug bendražygių *. Šis būrys „skra- 
jojantis“: jo bazė yra Vilniaus apylinkėse, o į operacijas važinė- 
ja po visą Lietuvą. Dieną smogikai būna sovietinių kareivių uni- 
forma, naktį persirengia lenkų, vokiečių ar lietuvių karių unifor- 
momis. Švenčionių apyl. žmonės jais nepasitiki, nes ir Armijos 
krajovos (AK) tokių didelių būrių jau nebėra. Nepasitiki ir ta- 
riamaisiais vokiečiais: 1946 1204 Eržvilko valsč. išklijuojami at- 
sišaukimai, kuriuose rašoma, jog Butkaičių k. apsistojo karinis 
dalinys, apsimetęs matininkais, o naktimis vaikštantis po kaimus 
vokiškomis uniformomis“, Apie tai perspėja partizanų spauda: 
Jungtinės Kęstučio apyg. laikraštis „Laisvės varpas" ir LLA Vy- 
tauto apyg. „Varpas“ *. Tai skatina dar labiau maskuotis: smogi- 
kus būtina aprengti partizanų uniforma ir grupę komplektuoti iš 
buvusių partizanų, žinančių jų įpročius. 

Kokios specialiosios grupės užduotys? 

Oficialiuosiuose dokumentuose? nurodoma, kad agentų smo- 
gikų tikslai tokie: 

— suimti ar fiziškai sunaikinti centrų vadovus, būrių vadus 
ir aktyvą; 

— nukreipti partizanų būrius į kariuomenės ar NKVD pasa- 
las; 

— sunaikinti ir suardyti ryšius tarp būrių; 

— rinkti žvalgybos duomenis apie partizanų štabus, jų ry- 
šius; 

— nustatyti, kur yra štabų ir būrių ginklų sandėliai, spaus- 
tuvės ir kt.; 

— įsiskverbti į pogrindžio vadovybę ir štabus. 

Visa specialiosios grupės veikla vyksta visiškai slaptai, apie 
ją neturi žinoti net apskričių, kuriose ji veikia, MVD-MGB virši- 
ninkai. Toks slaptumas ne tik garantuoja MGB veiklos metodų 
konspiracija, bet ir leidžia suversti MGB žiaurumus partizanams, 
nes iš tikrųjų specialiosioms grupėms buvo leista nežabotai vyk- 
dyti įvairiausią teroristinį smurtą. Kad nebūtų demaskuoti, agentai 
smogikai žudo visus savo veiklos liudytojus. Dažniausiai tai so- 
dybų, kuriose įvyksta susitikimai su partizanais, šeimininkai š. Po 
operacijos netoliese dislokuotas kariuomenės dalinys inscenizuo- 
ja kautynes ir taip užmaskuoja smogikų pėdsakus. 

Plačiausiai vykdytos smogikų akcijos buvo dvejopos: pavie- 
nių partizanų grupelių klastingas išžudymas ir asmenų, turinčių 
ryšių su partizanais, tardymas. Apsimetę iš toliau atklydusiais 
partizanais, agentai smogikai vaikšto po kaimus, ieškodami ryšio 

su vietiniais partizanais. Pavykus užmegzti ryšį, partizanai iškvie- 
čiami į susitikimą. Susitikimo metu, nutaikę patogų laiką, smo- 
gikai juos sušaudo. 

Viena iš pirmųjų majoro Sokolovo „operacijų“ įvykdyta 1946 
0902 Trakų apskr. Onuškio valsč. Grendavės k. Iškvietę į susi- 
tikimą partizaną Joną Dambrauską (Siaubą), Stasį Legatavičių 
(Aušrą), Joną Dulių (Klevą) ir Vaclovą Budrevičių (Lietų), smo- 
gikai, dėdamiesi pabėgusiais iš apsupties Ukmergės krašto parti- 
zanais, pateikia Siaubui ir jo vyrams paskaityti MVD sufabri- 
kuotą Žalio Velnio įsakymą. Beskaitančius vyrus iš pasalų nušau- 
na, o kad neliktų liudytojų — iššaudo šeimininkų Blažonių šei- 
mą: Petrą Blažonį, Zofiją Blažonienę, sūnų Kazimierą Blažonį ir 
devyniolikmetę dukrą Moniką“. Lieka vienintelė gyva liudyto- 
ja — kluone miegojusi keturiolikmetė Antanina Blažonytė. Išgir- 
dusi triukšmą, ji pasislepia ir tik rytą pamato kieme šeimininkau- 
jančius stribus ir kareivius, plėšiančius turtą. Blažonių šeimą jie 
pavadina „banditais“, net nurodo, kad tėvas virė vakarienę su 
šautuvu. 

Dar prieš šį įvykį, tais pačiais metais kovo 31 d. Tauragės 
specialioji grupė Naujamiesčio valsč., sutikusi 4 vyrus, ketinan- 
čius išeiti partizanauti, pamokė šaudyti: suguldė ir liepė taiky- 
tis. Tuo metu vienas iš smogikų paleido jiems į galvas kulkas. 
Taip buvo nušauti broliai Bonifacas ir Zenonas Vaičiuliai, Albi- 
nas Degutis ir Vytautas Balzytis. 1947 11 26 užmezgę ryšį su „Vy- 
tenio" būrio partizanais vaišėse vieno vyro išėjimo partizanauti 
proga, Mažeikių specialiosios grupės smogikai nusigeria, bet sa- 
vo užduoties nepamiršta: iššaudo miško trobelėje esančius Juo- 
zą Stonį, Kostą Vaitnorą, Stepą Ružą, Gedvilą ir Genę Dargaitę. 
Netyčiomis peršauna ir vieną savąjį — smogiką, slapyvardžiu 
Stirna !!. 1948 0806 Tirkšlių valsč. Mažeikių specialiosios grupės 
smogikai nušauna kartu apsistojusius ir sumigusius „Alkos“ rink- 
tinės partizanus Kazį Venckų, Juozą Jakumą, Gerulskį ir Straz- 
dauską'". 19480622 Kauno—Babtų plento 12-tame kilometre 
specialiosios grupės smegikai nušovė A. Grumado (Viesulo) va- 
dovaujamus 7 „Tauro“ apygardos partizanus. Smogikas, slapyvar- 
džiu Kirvis, apsimetė aiškinąs, kaip naudotis kulkosvaidžiu, tuo 
tarpu kilas smogikas į susibūrusius partizanus paleido šūvių se- 
riją. 1946 06 11 Švenčionių apskr. Kaltanėnų valsč. Pašvenčio k. 
nušauti Kazimieras Ankėnas ir dar trys Kamarausko (Karijoto) 
būrio partizanai tuo metu, kai jie suklaupė priimti priesaikos. 

Tais pačiais metais Utenos apskr. per operaciją nužudyti 7 
partizanai ir namų šeimininkai. Specialiosios grupės vadas šį įvy- 
kį taip aprašo !š: 

„4 smogikai susitiko su Liuberto grupės 4 banditais [...] Ban- 
ditams pavyko iššifruoti specgrupę [-..| Nusprendžiau juos lik- 

viduoti išeinančius iš namo, kur kartu vakarieniavome. Banditai 
visi buvo likviduoti. Kadangi smogikai šaudė iš kulkosvaidžio 
ir automatų namo kryptimi, tai nušovė namo šeimininką, jo žmo- 
ną ir sužeidė dar vieną moterį (Pauliną Čibirienę.— N. G.), ku- 
rią po operacijos nušovė smogikas Sakalas, apie ką jis pats pa- 
pasakojo“. 

Partizanus smogikai žudo iš pasalų, o į civilius šauna tiesiai 
į kaktą. Išlikusiuose smogikų raportuose aprašomos tokios ope- 
racijos: „Kai tik Galiūnas grįžo, Benamis (smogikas.— N. G.) žen- 
gė tris žingsnius atgal, o aš, lyg rinkdamasis vietą, kur atsigulti, 
pakėliau automatą ir į Miškinį atidengiau ugnį; tuo pat metu 
Klevas (smogikas.— N. G.) atidengė ugnį į banditą Galiūną“ V. 

Pažaislio valsč. Naujasodžio k. J. Černiausko (Vaidoto) va- 
sutės), Jurgio Griškelio sodyboje susitinka su smogikų, apsime- 
tusių ypatingą užduotį vykdančiais partizanais, grupe. Agentai 
smogikai turėjo užduotį sunaikinti partizanus. Šeimininkų — tė- 
vo, motinos, septyniolikmetės dukters ir senos močiutės — liki- 
mą jie išsprendė paprastai '*: „Norėdamas nustatyti rėmėjų nusi- 
kaltimo laipsnį, kap. Švedrys (specialiosios grupės vado slapy- 
vardis.— N. G.) nuoširdžiai pasikalbėjo su šeimininkais ir jų šei- 
mos nariais ir nustatė, kad visai nesivaržant galima likviduoti 
visą sodybą, nes ten gyvenantieji nėra banditų įbaugintos aukos, 
o tiesiog banditai, sovietų santvarkos ir valstybės priešai". 

Smogikas Kirvis šią operaciją, taip aprašo: 

„Kovotojas Šalna (smogikas Chainauskas.— N. G.) užsilipo 
ant šiaudų, po jo ir aš ir su mumis esantį banditą Varpą sunai- 
kinom be garso (pasmaugė— N. G.). Atėjęs į kluoną Sakalas 
paklausė, kur Varpas, ir norėjo lipt ant šiaudų jo ieškot, tuo 
laiku kovotojas Serbentas (smogikas.— N. G.) paleido iš automa- 
to į jį ugnį. [-..] Aš pradėjau šaudyti į banditus Bevardį ir Vai- 
dotą ir juos sunaikinau. Taip pat sunaikinau norinčias pabėgti 
ryšininkes. Dėka to sunaikintas bataliono vadas Vaidotas, jo ko- 
votojai Sakalas, Bevardis ir Varpas, ryšininkai Narsutė ir šei- 
mininko duktė, rėmėjai: šeimininkas, šeimininkė ir sena boba“. 

Po šios taikliai atliktos operacijos specialiosios grupės smo- 
gikai apiplėšė vienkiemį, „valgė trofėjinius produktus ir gyrė“. 

194806 22 Žiežmarių valsč. Pavuolio k. specialiosios grupės 
smogikai nušovė „Didžiosios Kovos“ apygardos vadą A. Proške- 
vičių (Narsuoli), K. Proškevičių (Lokį) ir P. Čepulionį (Sakalą). 
Kartu jie nušovė ir netoliese miško buvusius kaimo gyventojus 
tėvą ir sūnų J. ir A. Venckus. Sūnus, kuris buvo nebylys, tetu- 
rėjo vos 17 metų. Juos ten pat užkasė "*. 

Reikia manyti, kad specialiųjų grupių smogikai nužudė dau- 
giau partizanų, negu jų buvo nukauta atvirose kautynėse su 
NKVD kariuomene. Tačiau po smogikų akcijos vietovėje tuojau 
būdavo inscenizuojamos kautynės, kad žmonės neįtartų, jog par- 
tizanais yra apsimetę smogikai. 

Greta pagrindinio savo amato — žudymo, smogikai atlikdavo 
vadinamąsias „operatyvines kombinacijas“. Tai buvo tardymas, 
naudojant šėtonišką inscenizaciją. Scenarijus buvo labai papras- 
tas: suimtąjį ar sulaikytąjį veža tardyti į kitą vietą. Pakeliui ma- 
šina „sugenda“, tuo tarpu jį užpuola „partizanai“, t. y. specialio- 
sios grupės smogikai. Partizanai „nušauna“ kareivius ir paima 
visus vežamus dokumentus. Iš jų paaiškėja, kad suimtasis yra 
užverbuotas. Kartais vykdomas kiek kitoks scenarijus: „išvaduo- 
tojai“ parodo turimus „partizanų“ apygardos įsakymus, kuriuose 
rašoma, kad šis suimtasis yra daug išdavęs ir partizanų yra nu- 
teistas mirties bausme. Nusivedę nelaimingąjį į specialiai šiam 
tikslui įrengtą bunkerį, jį tardo ir liepia įrodyti lojalumą parti- 
zanams. Antai 19470620 vykdant „operatyvinę kombinaciją“ 
B. Siliūnytei parodomas MVD sufabrikuotas „Tauro“ apygardos 
vado Žvejo įsakymas, kuriame rašoma, kad ji ir jos brolis Vin- 
cas Dačkus (Siliūnas iš Raseinių apskr.— N. G.) yra provokato- 
riai, verti karo lauko teismo !'. Tardoma žiauriausiai mušant ir 
kankinant. Nelaimingasis turi parašyti savo autobiografiją, nu- 
rodyti, ką per tardymą išdavė ir ko neišdavė, nors žinojo, ką gero 
yra padaręs tautai ir tėvynei, kokius turi ryšius su partizanais, 
kas gali paliudyti apie jo patriotiškumą, ir pan. Po to suimtąjį 
veda neva pas vadą. Tuo metu įvykdomas atvirkštinis scenari- 
jus: tariamuosius partizanus užpuola kareiviai, juos „nušauna“, 
vėl suima tardytąjį žmogų ir paima visus jo ranka rašytus pasi- 
aiškinimus. Taip NKVD turi visus klasta išgautus parodymus, ku- 
rių išgauti nesugebėta nė mušimu NKVD rūsiuose. Kartais šis 
scenarijus paįvairinamas: tariamieji partizanai paima ir nusiveda 
į mišką žmogų tiesiai iš namų, pasakę, kad partizanai jį įtaria 
ryšiais su MGB. Arba štai 1946 m. rudenį suimta ryšininkė mo- 
kytoja Zofija Baranauskienė, kuri nieko per tardymus neišdavė, 
„išvaduojama“ partizanais apsimetusių smogikų, kurie porą die- 
nų ją tardo'š. Patikėjusi tariamaisiais partizanais, ryšininkė pa- 
sako 42 asmenų, susijusių su partizanais, pavardes, tarp jų ir 
vyskupo Pranciškaus Ramanausko. Ji paleidžiama, susitarus, kad 
palaikys ryšį su naujaisiais partizanais. Smogikai dar kelis mė- 
nesius susitikinėja su šia mokytoja ir gauna iš jos reikalingų ži- 
nių. Tuo tarpu pogrindis įtaria ją išdavyste. Toks nieko neįta- 
riančio ir nesuprantančio žmogaus panaudojimas savo tikslams 
MGB terminologija vadinamas „panaudojimu tamsoje“. 

Vienoje iš pirmųjų operatyvinių kombinacijų Lietuvoje 1946 
06 29 specialioji grupė.tardo „Vytauto“ apygardos ryšininkę Oną 
Katinytę (Mirtą). Kartu išsivedamas iš namų ir Tauragnų valsč. 
Smuiliškių k. gyventojas septyniolikmetis Stasys Ivonis (Kovas) 
ir jo sesuo. Jį Ištardęs smogikų tardytojas liepia išvesti, o smo- 
gikui Lobovui pasigirsta žodis „užmušti“. Lobovas trenkia kulko- 
svaidžių jam į galvą ir S. Ivonį nukauna. Užkasa ten pat, miške. 
Sokolovas šią operaciją gerai įvertina !?, tik truputį pabara smo- 
gikus, kad, kaime prisiplėšę daiktų, jie gali išsišifruoti. 

1947 0809 Vilkaviškio specialioji grupė tardo teikiantį parti- 
zanams žvalgybines žinias mokytoją Bronių Ripkevičių (Spindu- 
li). MGB tardytojams mokytojas nesuteikia jokios informacijos 
ir nieko neišduoda. Tačiau, pakliuvęs į specialiąją grupę, jis ne- 
susivokia, jog tai yra persirengę emgėbistai ir atskleidžia jiems 
visus ryšius. Vėliau supranta, kad per klastą tapo išdaviku, puo- 
la emgėbistą, bando atimti pistoletą ir žūva 2“, 

Itin tragiškas įvykis įvyksta 1950 m. Pakruojo rajone. Šešio- 
likmetis berniukas Vacys Dveilys vakare palydi namo užėjusią 
kaimynę. Pakeliui pasigiria, kad gali drąsiai naktimis vaikščioti, 
nes jo motina augina partizano vaiką. Kaimynė buvo agentė. Jai 
paskundus, berniuką paima tardyti specialiosios grupės smogi- 
kai. Visą nakti kankinamas, berniukas išprotėja. Smogikai jį nu- 
šauna ir ten pat miške užkasa?!. Motinai pranešama, kad jos sū- 
nų nužudė partizanai ?. Vacys Dveilys buv. KGB archyve įtrauk- 
tas į partizanų nužudytųjų asmenų kartoteką. Tai rcdo, kad MGB 
falsifikavo duomenis ir kai kuriuos savo nusikaltimus priskirda- 
vo partizanams, juolab kad veikė prisidengę realiai egzistuojan-- 
čių būrių vardais. Galima daryti prielaidą, kad išžudydavo ir par- 
tizanų ryšininkų bei rėmėjų šeimas — taip pasiekdavo dvigubą 
efektą: susidorcdavo su partizanų rėmėjais ir pakirsdavo pasiti- 
kėjimą partizanais, sukompromituodavo jų vardą. Apie tai, kad 
smogikai žudė sovietinius aktyvistus, liudija partizanų spauda. 
Jungtinės „Kęstučio“ apygardos laikraštyje „Laisvės varpas“ 
1947 1001 rašoma apie Sokolovo smogikus: ,„Nuėję pas gyvento- 
ją, vaizduoja partizanus iš Latvijos, atvykusius iš toliau, išblaš- 
kytus po kautynių ir t.t. Jie teiraujasi apie vietinius partizanus, 
pasakoja jų slaptavardžius ir kt. Kad įtikintų gyventojus nesą 
provokatoriai, jie sunaikina vieną kitą tarybinį pareigūną, de- 
šimtkiemio įgaliotinį, apylinkės pirmininką, sekretorių ir pan.“ 3, 

Kaip specialiosios grupės smogikai tardydavo operatyvinės 
kombinacijos metu suimtuosius, matyti iš leitenanto Rimkevi- 
čiaus raporto MGB ministro pavaduotojui Kapralovui 24: 


„Kartu su kovinėmis savybėmis drg. Sokolovas ugdė smogi- 

kams didelį žiaurumą. Sakoma, kad „laikai įvairūs ir metodai 
įvairūs". Taip, bet šaudyti senukus, moteris, kankinti tardomuo- 
sius įkaitinta geležimi — tam būtinybės nebuvo, o jei ir buvo 
būtina, tai reikėjo smogikams paaiškinti, kad tai ne metodas, o 
išskirtinis atvejis. Majoro Sokolovo atkakliai kultivuojamas per 
didelis žiaurumas giliai įsirėžė į smogikų sąmonę. 

1951 m. pavasarį man teko dirbti su specialiąja grupe Nr. t 
likviduojant balandžio desantą. [...] Buvo suimtas banditas Žil- 
vytis. Pulkininko Burdino nurodymu Žilvytis buvo perduotas 
grupei, nes tardant parodymų apie desantininkus nedavė. Smo- 
gikai nuvedė Žilvytį į tankų eglyną, paguldė, užkūrė laužą ir 
pradėjo kaitinti geležinį laužtuvą. Kai paklausiau, kam to reikia, 
smogikai atsakė, kad jie kepins banditą. Čia pat smogikas Liū- 
tas papasakojo, kad 1950 m. pavasarį jį tardė irgi „,„pakepinda- 
mi". Aš uždraudžiau tai daryti. [...] Posk. viršininkas drg. Soko- 
lovas dalyvavo „kepinant“ Liūtą ir po to nesiėmė priemonių iš- 
gyvendinti inkvizitoriškus polinkius, [...] ugdė plėšikavimą ir 
grobimą". 

Tai leitenantas rašė ne iš humanizmo, o teisindamasis, nes už 
besaikį žiaurumą net MGB norėjo pažeminti jo pareigas. 

Po penkerių metų nuo specialiųjų grupių veiklos pradžios 
Lietuvoje Rimkevičius rašo: „Aš manau, kad kartą reikia nu- 
spręsti: kada, kokiais atvejais leistinos fizinio poveikio priemo- 
nės ir kokios apimties; ką ir kada reikia imti iš bandų rėmėjų; 
ar galimi nereikalingų liudytojų sušaudymai; jei ne, tai ką sŪ 
jais daryti; ar galima šauti į banditą be perspėjimo, kokiu atveju 
šauti į bėgantį areštuotąjį (juk jis bėga nuo „banditų“?!)" 

Tik po Stalino mirties 195401 16 SSRS MVD uždraudė specia- 
liosioms grupėms tardyti žmones „taikant įstatymo nenumatytas 
priemones". 

Operatyvinę kombinaciją vien per šešis 1951 metų mėnesius 
specialiosios grupės atliko daugiau kaip šimtui suimtųjų. Kartais 
ta pati specialioji grupė per dieną „apdorodavo“ du „objektus“. 
Remiantis išlikusiais duomenimis, manytume, kad toks tardymo 
būdas panaudotas ne mažiau kaip tūkstančiui Lietuvos gyven- 
tojų. 

Operatyvinė kombinacija buvo dažniausiai taikoma žmonėms, 
gerai žinantiems partizanų bunkerius ir turintiems su jais ryšių, 
tik to nepasakiusiems enkavedistų tardytojams. Tad svarbiausia 
būdavo taip suvaidinti visą scenarijų, kad suimtasis nesuprastų 
esąs pačių enkavedistų tardomas. Todėl smcgikai turėdavo gerai 
mokėti partizanų dainas, eilėraščius, žinoti įpročius, turėti su- 
falsifikuotų partizanų štabų įsakymų, tikros ar falsifikuotos spau- 
dos. Sokolovas planavo sudaryti net tris grupes: aukštaičių, že- 

maičių ir suvalkiečių, kad smogikų tarmė nesiskirtų nuo vietinės 
tarmės. Smogikai buvo aprengiami žuvusių partizanų uniformo- 
mis. Tačiau kartais suimtieji vis dėlto suprasdavo, kad tai yra 
smogikai, iš paprastų elgesio detalių: rūkydami jie nusviesdavo 
ne iki galo surūkytas nuorūkas, kartais pasišviesdavo žibintuvė- 
liais, avėdavo naujais batais ir pan. Tiesa, Sokolovas guodžiasi 
tuo, kad iš smogikų iššifravimo irgi gali būti naudos: juos tuo- 
jau reikia perrengti kareivių uniforma ir paskelbti, kad partiza- 
nai perėjo į valdžios pusę — tada žmonės nustotų pasitikėti ir 
remti tikruosius partizanus. 

Siekdami užšifruoti savo žmones, emgėbistai nuo 1947 m. į 
specialiąsias grupes priimdavo tik gerai mokančius lietuvių kal- 
bą. Taip pat dėl to į tas grupes vengė priimti stribus, nes jie bu- 
vo įpratę plėšikauti, be to, tarp stribų ir išdavikais tapusių par- 
tizanų vis dėlto tvyrojo tam tikras antagonizmas ir nepasitikėji- 
mas, o tai galėjo pakenkti karinėms operacijoms. Tad visa MGB 
energija skiriama buvusių partizanų verbavimui. 

Partizanui palaužti paleidžiamos visos priemonės: kankinimas, 
grasinimai, šantažas, gundymas pažadais. Išgavus parodymus, bu- 
vęs partizanas įtikinamas, kad jis jau yra tapęs išdaviku ir ne- 
begali grįžti pas savuosius. Prireikus parodomas sufabrikuotas 
štabo įsakymas, nuteisiantis šį partizaną mirti. Be to, verbuoja- 
masis „auklėjamas“: jam duodama net alkoholio, norint įrodyti, 
kokia gera sovietinė valdžia, viską jam dovanojanti. Per gegužės 
i“ spalio paradus verbuojamieji atvedami į KGB rūmų kabinetus. 
Čia pro langus matomos demonstracijos. Aiškinama, kad visa 
tauta džiūgauja ir sveikina komunistų partiją. Jei suimant yra 
žuvusių, verbuojamasis nufotografuojamas su čekisto uniforma 
šalia žuvusio kaip jo išdavikas — šia Nuotrauka jis šantažuoja- 
mas. Nuotraukų klastojimas irgi buvo MGB plačiai praktikuoja- 
mas. Antai Lietuvoje buvo plačiai paplitusi Juozo Lukšos (Skir- 
manto) nuotrauka, kurioje jis nusifotografavęs su K. Širviu (Sa- 
kalu) ir B. Trumpiu (Ryčiu). MGB vietoje K. Širvio ir B. Trumpio 
veidų šioje nuotraukoje įmontavo dviejų agentų smogikų veidus 
ir nuotrauką išplatino Lietuvoje. Širvys tuomet jau buvo suim- 
tas, o Trumpys ir Lukša — žuvę. Ši nuotrauka dviem smogikams 
sukūrė J. Lukšos bendražygių imidžą. 

Kad užverbuotieji buvę partizanai nepabėgtų, siunčiant į pir- 
mą užduotį jiems buvo išduodamas neužtaisytas ginklas; jį sau- 
godavo ne mažiau kaip du patyrę smogikai ir kariuomenės gru- 
pė su šunimi, užsimaskavusi netoliese. Tamsiu paros metu nau- 
jokas, kad staiga nepabėgtų, net viela buvo pririšamas už ko- 
jos arba jam ant kojos uždedamas specialus apkaustas. Už jiems 
suteiktas paslaugas buvo žadama daug kas — grąžinti ištremtuo- 

sius giminaičius (tai žadėta A. Kalniečiui — agentui Traktoris- 
tui), leisti išvykti gyventi į Vilnių (tai buvo sutarta su Salako 
gyventojais broliais A. ir J. Jotkomis — agentais, slapyvardžiais 
Vanagas Nr. 1 ir Vanagas Nr. 2) ir pan. Užverbuotieji įvairiai 
buvo sugrąžinami į partizanų gretas. Antai po keleto mėnesių 
trukusio verbavimo suimtą partizaną išdaviką J. Valantiną-Grani- 
tą išleidžiant į laisvę, inscenizuojamos kautynės, kurių metu 
J. Valantinui „pavyksta“ pabėgti, o jo bendražygis — kartu su 
juo prieš kelis mėnesius suimtas V. Šniolis (Vitvytis) tariamai su- 
imamas vėl. 

Diegiant į partizaninį judėjimą buvusius stribus dažnai prak- 
tikuota tokia taktika: jie „suimami“ ir laikomi kameroje kartu su 
partizanų ryšininkais. Kai pakankamai susipažįsta, sudaromos ga- 
limybės kaliniams „pabėgti“. Po kiek laiko „pabėgusieji“ ateina 
pas tuos ryšininkus jau kaip geri pažįstami, kito partizanų būrio 
atstovai. 

Ir vis dėlto kodėl atsirasdavo tarp partizanų išdavikų, nuėju- 
sių „dirbti“ į specialiąją grupę? Kaip teigia patys partizanai *, 
„tie asmens, einantieji budelių keliais, į mūsų laisvės kovos są- 
jūdžio gretas įsijungė ne dėl tėvynės meilės, ne iš neapykantos 
bolševizmui ir noro su juo kovoti, bet aplinkybių verčiami arba 
su išskaičiavimu pagyventi palaidą gyvenimą, pasiplėšti ir, jei 
tai greit įvyktų, sulaukus laisvės naudotis tėvynės parama ir pri- 
vilegijomis, nieko jai neduodant. Šie niekšai, negalėdami mūsų 
gretose patenkinti savo egoistinių tikslų, nuėjo į šėtono Soko- 
lcvo pragarą velnio pareigoms". Iš tokių galima paminėti agen- 
tą smogiką Ramojų, buvusį „Vytauto“ apygardos štabo virši- 
ninką, Bronių Kalytį (Siaubą), kuris vokiečių metais išdavinėjo 
žydus, o pakliuvęs į MGB rankas — savo kovos draugus lietu- 
vius. 

Buvo ir tiesiog silpnesnės valios žmonių, neatsilaikiusių prieš 
MCB spaudimą. 1946 m. specialiosios grupės smogikai Beržas, 
Dobilas, Liūtas po operacijos Telšiuose, kurios metu nužudė 
žmogų, verkė ir atsisakinėjo dirbti. Vieną kartą tardomajam jie 
pasakė esą ne partizanai, o NKVD agentai. Tačiau žmogus, ku- 
riam jie tai pasakė, irgi buvo agentas, ir apie tai pranešė spe- 
Cialiajai grupei. Beržas, Dobilas ir Liūtas išsiteisino, tad liko 
specialiojoje grupėje ir toliau vykdė NKVD užduotis *, O žmo- 
gų, juos apskundusį, specialioji grupė nužudė — ne dėl kokių 
nors agentūrinių motyvų, o tiesiog todėl, kad smogikai neno- 
rėjo aiškintis su juo dėl pavogto turto. Mat specialioji grupė 
buvo įpratusi, išsivesdama žmogų į mišką tardyti, apiplėšinėti 
jo namus. 

20—722 

Buvo ir ištrūkusių iš specialiosios grupės. Štai 1951 0420 Pet- 
ras Bielskis (Aras) nušauna smogikus Maskvą ir Muzikantą ir 
pabėga pas partizanus. 1952 m. taip pat padaro Raseinių apskr. 
partizanas Našlaitis, Vilniaus apskr. partizanas Beržas. 

1950—1953 m. Lietuvoje veikia dvi centrinės specialiosios 
grupės ir trys — sričių. Jose darbuojasi apie 90 smogikų. Po Sta- 
lino mirties sričių specialiosios grupės išformuojamos ir lieka tik 
centrinė specialioji grupė. Joje 1954 m. pradžioje buvo 35 smo- 
gikai, o 1959 m. jų sumažėjo iki 13 agentų smogikų. Atleistieji 
iš specialiosios grupės smogikai toliau lieka MGB agentais. Jiems 
suteikiami butai, jie įdarbinami, gauna dokumentus (dažnai kita 
pavarde). Tačiau jei smogikas palaiko MGB reikalingus ryšius, 
jis siunčiamas į užduotis nepaisant jo noro ar sveikatos. Kartą 
į susitikimą su pažistamu partizanu buvo pasiųstas smogikas, 
kuriam po sužeidimo buvo amputuota koja. Kai kurie smogikai 
susirgo psichine ilga (agentas Šalna-Chainauskas), kiti mėgino 
nusižudyti (agentas Jurginas-J. Kimštas) ar nusižudė (Mo- 
kytojas). Keitėsi ir specialiųjų grupių funkcijos bei sudėtis. Vis 
mažiau buvo vykdoma operatyvinių kombinacijų, vis dažniau 
mėginama užmegzti ryšius ir prasiskverbti į partizanų vadovy- 
bę. Pavieniai partizanai, niekam nežinant, buvo suimami, beveik 
visus be išimties stengtasi verbuoti. Kruvina grandinė nusidrie- 
kė nuo 1951 m. gruodžio, kai buvo suimtas „Vytauto“ apygardos 
štabo viršininkas Bronius Kalytis (Siaubas). Iš karto išdavęs 6 
partizanus, kurie visi žūva (iš viso jis prisidėjo prie 35 partizanų 
nužudymo ar suėmimo) 2", Siaubas, tapęs agentu smogiku Ramo- 
jumi, 195202 14 Šiaulių girioje sušaukia Šiaurės Rytų Lietuvos 
srities partizanų pasitarimą. Po pasitarimo smogikai slapta suima 
ŠRL srities vadą Joną Kimštą (Žigūną), kuris irgi užverbuoja- 
mas agentu sinogiku. Pastarasis išduoda keletą bunkerių. Viena- 
me iš jų žūva partizaninių laikraščių „Aukštaičių kova“ ir „Lais- 
vės kova“ redaktorius poetas Bronius Krivickas. Verbuojant vis 
naujus suimtus partizanus, 1952 m. sunaikinami šie štabai: Šiau- 
rės Rytų Lietuvos srities, „Vytauto“ ir „Vyčio“ apygardų, „Tig- 
ro“, „Liūto“, „Vaižganto“, „Žaliosios“, „Gedimino“ ir „Didžiosios 
Kovos" rinktinių bei tėvūnijų. Vietoj jų sukuriami agentų vado- 
vaujami legendiniai štabai, rašomi laiškai ir kviečiami susitiki- 
mai -— užmezgami ryšiai su visos Lietuvos partizanais. 1952 m. pa- 
baigoje — be specialiųjų grupių agentų, 336 Lietuvos partizanus 
dar persekiojo 5 MGB vidaus kariuomenės daliniai — 4850 karei- 
vių ir 31 stribų dalinys iš 4613 asmenų ?. Vienam partizanui teko 
30 baudėjų! Ši grandinė tęsiasi iki 1959 m., kai specialiosios 

grupės agentai nušauna beveik paskutinius partizanus priekuliš- 
kius Petrą Oželį (Jaunutį), išėjusį partizanauti šešiolikos metų, 
bei Feliksą Urboną (Algirdą). , 

Prasidėjo tragiškiausias partizaninės kovos laikotarpis, kai 
atvykę į susitikimą partizanai pirmiausia įdėmiai žvelgdavo vie- 
ni kitiems į akis, stengdamiesi atspėti, ar kovos brolis dar nėra 
pardavęs sielos. .. 


1953 1. gegužės 23 d. Juozas Palubeckas (Simas) susitinka su 
partizanu Narbutu (Rolandu). Šis jį apkabina, ir Simui pasirodo, 
kad apkabinimas per stiprus. Jis pagalvoja, kad Rolandas juo- 
kauja, nori pasigalynėti. Tačiau Rolandui ne juokai galvoje: jis 
jau tapęs specialiuoju agentu Vaidila. Ir broliškas apkabinimas 
reiškė išdavystę. Savaitę patardytas, Simas patiki MVD minist- 
ro Vildžiūno pažadais. Surašomas garantinis raštas sandėris, pa- 
gal kurį jis, Juozas Palubeckas, įsipareigoja išduoti LLKS Prezi- 
diumo pirmininką Joną Žemaitį, o ministras garantuoja gyvybę 
ir laisvę jam ir jo išduotiems asmenims. Simas pareikalauja, kad 
voką su šiuo dokumentu jo akivaizdoje įteiktų Šimkaičių kle- 
bonui Stasiui Tvarijonui. Naktį atvežtas pas kunigą, Simas pa- 
prošo atleisti jam nuodėmes. Kunigas paklausia, ar jo žygis ne- 
sukels kraujo praliejimo. „Ne“, -- atsako Simas. Jis tiki ministro 
pažadu ir tuo, kad atplėšę voką žmonės sužinos, jog šį žingsnį 
jis žengė prieš savo valią: garantiniame rašte jis išbraukė Žo- 
džius „visiškai laisva valia“ *. Nes Lietuvos patriotams nebuvo 
laisvos valios: buvo prievarta ir klasta. Net ir garbingai žūti 
jiems buvo nevalia: juos stengėsi paimti gyvus. 

Laimingi tie, kurie tą sunkią išmėginimų valandą buvo su 
Dievu. 


! Buvęs KGB archyvas. F. 18. B. 1/40. L. 24; F. 18. B. 1/5. L. 92. 


2 Ten pat. F. 18. B. 1/5. L. 4. 

3 Ten pat. F. 3. B. 22/4. L. 21. 

* Ten pat. F. 3. B. 22/4. L. 1. 

5 Ten pat. F. 3. B. 22/4. L. 164. 

S Ten pat. F, 3. B. 31;10. L. 48; F. 3, B. 22/8. L. 196. 
" Ten pat. F. 3. B. 31/6. L. 104. 

S Ten pat. F. 3. B. 33/13. L. 8, 17, 29. 
9 Ten pat. F. 3. B. 22/6. L. 46. 

10 Ten pat. F. 3. B. 22/4. L, 65. 

!! Ten pat. F. 3. B. 31/5. L. 149, 167, 
12 Ten pat. F. 3. B. 31/11. L. 202. 

Iš Ten pat. F. 3. B. 33/13. L. 29. 

1 Ten pat. F. 3. B. 31/11. L. 41. 

16 Ten pat. F. 3. B. 33/13. L. 17. 

„3. B. 56/43. T. 3. L. 82, 108. 

JUOZAS STARKAUSKAS 
APIE KGB ARCHYVĄ 
1. Archyvo unikalumas 


Buvęs KGB archyvas — be abejonės, visų kruviniausias ar- 
chyvas Lietuvoje. Per 50 okupacijos metų sovietai negailestin- 
gai fiziškai naikino Lietuvos žmones, ne mažiau luošino dvasiš- 
kai. Komunistų su Sniečkumi priešakyje pasirinktas Lietuvos ne 
tiek rusifikavimas, kiek sovietizavimas taip pat buvo vykdomas 
pačiomis brutaliausiomis priemonėmis, jungtinėmis komunistų 
partijos ir NKVD-KGB jėgomis. Kiek visas tas juodas darbas at- 
sispindi KGB archyvo dokumentuose? Nors tas archyvas buvo 
niokojamas, jame yra pakankamai dokumentų, kad būtų galima 
atkurti represinio aparato darbą. 

Visose trijose Baltijos šalyse liko dalis buvusių KGB archy- 
vų; Mūsų archyvas yra gausiausias. NSV šalių, taip pat dauge- 
lio buvusių vadinamųjų socialistinių šalių visuomenei saugumo 
archyvai yra neprieinami, nes ten dažniausiai liko dirbti tie pa- 
tys žmonės. Išimtis yra tik Vokietija ir Čekija. Susirinkusieji į 
konferencijas genocido ir KGB klausimais Sofijoje, Maskvoje, 
Kijeve tebuvo matę vieną kitą originalų KGB dokumentą. Tik Ni- 
jolė Gaškaitė buvo vienintelė iš šimtų žmonių būrio, kuri galėjo 
paaiškinti KGB veiklos ne tik dvasią, bet ir techniką. 

Kiek galima tikėti KGB dokumentais? Be abejo, juos reikia 
vertinti gana kritiškai, nors nė vieno tikro falsifikato nesame 
radę. Kagėbistai, rašydami savo raštus, tikrai negalvojo, kad, be 
jų pačių, juos skaitys dar kas nors. Didžiuma dokumentų turi gri- 
fus „soveršenno sekretno“, kai kurie net „lično". Todėl jie gana 
atviri ir kartu pilni tų pačių ydų, kurios ir visai sovietinei siste- 
mai buvo būdingos — ideologinio pasipūtimo, priešininkų nie- 
kinimo, savo nuopelnų perdėjimo ir išpūtimo. Daug kas doku- 
mentuose nutylima arba nusakoma neutraliais valdiškais žo- 
džiais, pavyzdžiui, klaikūs kankinimai vadinami „aktyviu tardy- 
mu". Kagėbistai, kaip tikri šėtono tarnai, ir žmogų nužudę, nepa- 
likdavo jo lavono ramybėje. Partizanų kūnus ne tik niekindavo 
miestų ir miestelių aikštėse, bet kartu su kitais nužudytaisiais 
pakasdavo neįtikimiausiose vietose — tvartuose, šuliniuose, tua- 
letuose ir pan. Nesame radę nė vieno dokumento, kuriame būtų 
nurodyta, kur nužudytasis palaidotas — žmogaus ir jo artimųjų 
niekinimas tęsėsi ir po mirties. 

Kodėl Lietuva gavo tokius palyginti gausius KGB archyvus? 
Matyt, tai lėmė ne viena priežastis. Pirma, Lietuva kartu su. 
Vakarų Ukraina atkakliausiai priešinosi okupantams, vadinasi, ir 

tą priešinimąsi atspindinčių dokumentų yra gausu. Antra, tam tik- 
rą vaidmenį atliko ir R. Ozolo bei kitų organizuota KGB rū- 
mų saugojimo akcija. Tam tikrą poveikį archyvų likimui turėjo 
ir dalies kagėbistų pakrikimas, ypač po sausio 13 dienos. Galima 
spėlioti, kad vienas kitas kagėbistas kai ką darė ir įsiteikdamas 
naujajai valdžiai, o gal ir turėdamas šiokį tokį istoriografinį su- 
pratimą apie šių dokumentų svarbą. Šiaip ar taip, mes turime 
didelę vertybę, žmonių pavadintą kančių archyvu, tik mokėkime 
jį išsaugoti ir panaudoti. LDDP įnirtingos ir, sakyčiau, su protu 
prasilenkiančios pastangos Genocido ir rezistencijos tyrimo cent- 
ro vadovu paskirti savo statytinį daug kuo gresia ir archyvui. 
Dabar archyvas tvarkomas ir valdomas paritetiniais pagrindais; 
LDDP paskyrus „savąjį“, paritetas išnyks. 


2. Iš ko archyvas susideda 


Yra trys archyvo formavimo šaltiniai. Pirmas yra iš jau pa- 
čių KGB archyvininkų — tą darė vadinamasis 10 skyrius, turė- 
jęs 1991 m. 35 darbuotojus, iš jų 13 kadrinių, kiti buvo laisvai 
samdomi — suformuoto archyvo. Be baudžiamųjų, specialaus pa- 
tikrinimo ir filtracinių bylų, jame yra 12 fondų, kuriuos sudarė 
įvairių KGB skyriu suformuotos bylos. Iš viso šioje archyvo da- 
lyje yra apie 300 tūkst. įvairių bylų tomų. 

Antras šaltinis — buv. KGB pastato kabinetuose (jų buvo 
apie 300) rasti įvairūs dokumentai, daugiausia naujesnių laikų. 
Iš kabinetuose rastų dokumentų gali būti suformuota apie 10— 
12 tūkst. bylų. 

Trečia archyvo dalis — iš rajonų ir KGB medicinos įstaigų — 
Palangos KGB sanatorijos bei KGB poliklinikos ir ligoninės — 
suvežti dokumentai. Jų gali būti apie 20 tūkst. bylų, iš jų apie 
10 tūkst. — medicinos. 

Šiek tiek smulkiau apie šias tris archyvo dalis. Didžiausią su- 
formuoto archyvo dalį sudarė tos bylos, kurios jau buvo užbaig- 
tos. Pasakytina, kad 10 skyriuje, kuris tvarkė archyvą, buvo ir 
„Veikiančių“ dokumentų. Jame, tarkime, buvo ne tik archyvinių 
agentų bylos ir kartotekos, bet ir veikiančių agentų kartotekos. 
Taigi 10 skyrius dirbo ne vien archyvinį darbą. 

Pačią didžiąją šio suformuoto archyvo dali sudaro trijų rū- 
šių bylos: baudžiamosios, filtracinės ir specialaus patikrinimo. 
Baudžiamųjų bylų tomų su visais šios bylos palydovais — ste- 
bimosiomis, turtinėmis, kalinio — yra apie 200 tūkst., o teista 
apie 80 tūkst. žmonių. Įvairių tyrinėtojų yra teigiama, kad buvo 
teisti ir lageriuose bei kalėjimuose sėdėjo apie 150—200 tūkst. 

Lietuvos Žmonių. Kaip yra iš tikro? Dalies teistųjų bylų KGB ar- 
chyve nėra. Ne visos bylos yra tų žmonių, kuriuos teisė karo 
tribunolas. Nėra dalies bylų tų žmonių, kurie be teismo 1944— 
1945 metais Luvo išvežti į lagerius ir ten vėliau vieni buvo teis- 
ti, kiti po metų kitų, nesudarius bylos, buvo paleisti, o dar kiti 
nesulaukę teismo žuvo. Pagaliau dalis žmonių, kai nebūdavo įro- 
dyti jų ryšiai, tarkime, su partizanais, buvo teisiami pagal kri- 
minalinius straipsnius, kad ir už pyliavų nemokėjimą. Todėl, ma- 
no nuomone, SSSR kalėjimuose ir lageriuose už politinius įsitiki- 
nimus galėjo sėdėti apie 120—140 tūkst. žmonių. 

Antra pagal gausumą — 40 tūkst.— yra specialaus patikrini- 
mo bylų grupė. Šios bylos buvo vedamos daugiausia norintiems 
išvykti į užsienį. Buvo tikrinama visa giminė, net ir seneliai, ku- 
rių mirtys būdavo nustatomos kad ir antkapius skaitant. 

Trečioji gausi grupė — apie 30 tūkst.— yra vadinamosios filt- 
racinės bylos. Jos būdavo sudaromos žmonėms, kurie vienaip ar 
kitaip karo metu buvo atsidūrę užsienyje, daugiausia Vokieti- 
joje, ir savo noru ar prievarta grąžinti į Lietuvą, bet prieš tai 
nuo kelių mėn. iki metų laikyti vadinamuosiuose filtraciniuose 
lageriuose, kur buvo nustatoma jų tapatybė. Dabar, kai VFR pra- 
dėjo mokėti išmokas už išbūtą laiką kcencentracijos stovyklose 
ir už daibus Vokietijoje, šis fondas yra vertingas. 

Kitų 12 archyvo fondų — literinių, operatyvinių, sekretoriato, 
kadrų, tardymo skyrių ir kt.— medžiaga nėra gausi — nuo kelių 
šimtų iki tūkstančio bylų, bet istoriniu požiūriu yra vertingiau- 
sia, nes juose geriausiai atsiskleidžia NKVD-KGB veiklcs ir dva- 
sia, ir technika. 

Nemenką vertę turi ir įvairios kartotekos, ypač visų NKVD- 
KGB kadrinių darbuotojų kartoteka. Yra gana įdomių kartotekų, 
pavyzdžiui, nomenklatūrinių žmonių. kurių išvykų į užsienį KGB 
nekontroliavo. Pagal savo apimtį rekordinė, tačiau neišlikusi, 
buvo OTO sudaryta kartoieka. Čia buvo įrašyta 570 tūkst. Lie- 
tuvos žmonių, kurie nors kartą buvo parašę laišką į užsienį, kad 
ir į Lenkiją. 

Antras archyvo formavimo šaltinis — KGB pastato kabinetuo- 
se buvusi medžiaga — nuo suformuotų bylų iki pavienių skiau- 
telių. Tai tie dokumentai, su kuriais daugiau ar mažiau buvo 
dirbama pastoviai (savo kabinetų seifuose kagėbistai laikė ir vei- 
kiančių agentų bylas). Medžiagos gausą įvairiuose kabinetuose 
lėmė tai, kokio skyriaus kagėbistas ten sėdėjo, taip pat paties 
kagėbisio nusiteikimas. Gausiausia dokumentų rasta 1-ame (žval- 
2ybos) skyriuje. Pagal juos galima atkurti beveik visą šio sky- 
1iaus darbą iki paskutinių prieš pučą dienų. Šiame žvalgybos 
skyriuje dirbo bene geriausi kagėbistų kadrai, daugelis buvo bai- 

gę universitetą, mokėjo vieną ar kelias užsienio kalbas, nemažai 
buvę užsienyje; */2 jų — lietuviai. Šie išprusę žmonės numatė 
SSSR likimą ir daugelis jų metė savo darbą po Kovo 11-osios, 
ypač po Sausio 13-osios. Šiems išėjus, likusieji nesugebėjo visko 
sunaikinii, nors ir stengėsi — degino dokumentus rūsyje. Nieko 
nerasta Vilniaus m. skyriuje, labai nedaug — skyriuje (iki 
1989 m. — 5-0ji tarnyba), kuriam vadovavo pulk. Baltinas. bei 
OP skyriuje, kuris buvo įkurtas kovai su organizuotų nusikalsta- 
mumu. 2-oje valdyboje, 3-iame, 4-ame, 6-ame ir kt. skyriuose do- 
kumentų gausą gal daugiau lėmė pačių saugumiečių nusiteiki- 
mas — vieni kabinetai buvo visiškai tušti, o gretimai esantis vie- 
nas kitas — su pilnais seifais. 

Visiškai iš akiračio deputatų komisijai išsprūdo 7-asis — žval- 
gų skyrius, kurio rezidencija buvo Akmenų gatvėje. Nė vienas 
šio skyriaus dokumentas nepateko į archyvą, o šiame skyriuje, 
kuris daugiausia vykdė NN operacijas, dirbo per 200 saugu- 
miečių. 

Trečias archyvo formavimo šaltinis — iš rajonų ir miestų KGB 
skyrių suvežti dokumentai. Iš kai kurių rajonų, tokių, kaip Šal- 
čininkai, buvo atvežtas niekalų pusmaišis, o iš kitų, pavyzdžiui, 
Pakruojo — 26 maišai vertingiausių dokumentų. Ne tik dokumen- 
tų kiekis, bet ir jų vertė labai nevienoda — nuo visiškai nereikš- 
mingų iki visą operatyvinį darbą atskleidžiančių dokumentų. 
Tatai lėmė irgi saugumiečių nusiteikimas (daug kur dokumen- 
tai buvo deginami, į kanalizaciją plukdomi), karinių dalinių ar- 
tumas (dalis dokumentų paskutinę minutę buvo paslėpti ten) ir 
svarbiausia tai, kiek vietinė valdžia ir sąjūdininkai saugumie- 
čiams paliko laiko ir laisvės veikti. Kaune paimta daug ir vertin- 
gų dokumentų, nes veikta greitai ir ryžtingai, tuo tarpu Šiau- 
liuose, nors durys buvo ir užantspauduotos, dokumentai buvo iš- 
vagiami pro langus. 


3. Kas išvežta ir sunaikinta 


Iš visų fondų tik baudžiamųjų, filtracinių ir iš dalies specia- 
laus patikrinimo (pastarojo fondo bylos nors ir likę, bet gerokai 
apiplėšytos) fondo bylos išliko nedaug nukentėjusios. Visi kiti 
tondai gerokai apnaikinti. Jie sunyko dėl dviejų priežasčių — 
buvo sunaikinti (tikriausiai sudeginti) arba išvežti į Rusijos ar- 
chyvus. 

Yra likę keli 1090 m. parengti KGB dokumentai, kuriuose 
nurodoma, kiek dokumentų sunaikinta, kiek ir kur išvežta. 10-ojo 
skyriaus viršininko papulk. A. Kariniausko 1990 m. balandžio 
mėn. pasirašytame rašte išvardijamos išvežtos ir sunaikintos by- 

los. Ypač daug sunaikinta operatyvinių bylų — iš beveik 16 tūkst. 
sunaikinta 14,5 tūkst. Labai daug sunaikinta — beveik 34 tūkst.— 
agentų bylų, o agentų darbo bylų — tik 2,5 tūkst. Rusijos archy- 
vuose (matyt, daugiausia Uljanovske, kur Pabaltijo respublikoms 
buvo pastatytas specialus archyvas) buvo beveik 27 tūkst. by- 
lų, iš kurių gausesnės grupės — 4,7 tūkst. operatyvinių bylų ir 
16 tūkst. stribų asmens bylų. Bene vertingiausias būtų nedidelis — 
00 tomų susirašinėjimo su LKP CK fondas (tomų sk. nenurodo- 
mas). To susirašinėjimo su CK kai kurie dokumentai yra likę 
kitose bylose ir todėl galima teigti, kad KGB Centro Komitetą, 
dažniausiai pirmąjį sekretorių, asmeniškai informuodavo labai 
detaliai, pavyzdžiui, pranešdavo apie kiekvieno 5—10 žmonių 
partizanų būrio vado žuvimą. 

Tuo pačiu metu spalio 19 d. pasirašytame perdavimo-perėmi- 
mo akte, kurį tvirtino gen. Marcinkus, išvardijama, kas atiduo- 
dama į Omsko archyvą (matyt, į Uljanovsko archyvą jau nebe- 
tilpo). Iš viso perduota per 24 tūkst. bylų, neaišku, kiek tomų. 
Iš jų vėlgi reikšmingiausi turėtų būti bendri CK-KGB dokumen- 
tai, kurių išvežta 267 tomai. . 

Šie ir kiti naikinimo ir išvežimo darbai buvo vykdomi cent- 
ralizuotai. Kiekvienas KGB skyrius ir daugelis kagėbistų pučo 
metu patys dokumentus naikino, daugiausia degino KGB pasta- 
te, matyt, specialiai tam poliktose krosnyse, kurių ten yra de- 
šimtys. Kaip buvo minėta, 1-ojo skyriaus saugumiečiai, neturė- 
dami krosnių (naujas pastatas), dokumentus degino rūsyje. Viso- 
se krosnyse pelenų buvo kaupai, kai kuriuose kabinetuose net 
rašomųjų stalų stalčiai buvo pripilti pelenų. Kai kurie dokumen- 
tai suplėšyti. Dalį jų politiniai kaliniai, dirbdami 1991—1992 m. 
žiemą, sulipdė. Suplėšytų dokumentų dar yra keli maišai. 

Patys aktualiausi, jau Caplino laikotarpio, dokumentai buvo 
sumalti popieriaus kapojimo mašina. Tokiais kapokliais buvo 
užversta pusė nemažo kambario. | 

Po Kovo 11-osios archyve dirbo KGB žmonių grupė, kuri kai 
kuriuos bylų lapus visiškai išplėšdavo, o kai kur išpjaudavo tik 
tam tikras vietas, dažniausiai agentų pavardes. Kai kuriose by- 
lose lapai yra tartum ažūriniai — 10—15 skyrių. Bet tai buvo da- 
roma skubotai, daug kas yra palikta ir iš teksto galima suprasti, 
apie ką kalbama. 

Archyvui daug yra pakenkęs kagėbistinis dokumentų vertės 
supratimas. Tipiškas pavyzdys — profesoriaus kunigo Ke- 
mešio rankraščių likimas. Būdamas kuklus, profesorius neskubė- 
jo savo darbų spausdinti. Kagėbistai jį suimdami paėmė apie 
2000 mašinraščio lapų, tačiau byloje liko tik 36, kuriuose kalba- 
ma apie socializmą ir komunizmą ir kurie tapo įkalčiais. Kiti la- 

pai sunaikinti. Sunaikinta ir daugelio partizanų štabų dokumen- 


tai, partizanų spauda, jeigu jie nebuvo kurio nors konkretaus 
žmogaus įkalčiai. 


4. Kas grąžinta ir gražintina 


AT ir Vyriausybės KGB dokumentų grąžinimo komisijai, ku- 
riai vadovavo AT deputatas Vidmantas Žiemelis, pavyko kai ką 
padaryti. 1992 m. liepos 24 d. Rusijos vyriausybė iš Uljanovsko 
archyvo atidavė 11,5 tūkst. baudžiamųjų ir per 31 tūkst. filtraci- 
nių bylų. Kitų bylų grąžinimas įstrigo; vėliau pasikeitė politinė 
padėtis Rusijoje ir pas mus. Ir tik dabar vėl bandoma šį bei tą 
daryti: KGB archyvo grąžinimą įtraukti į kitų archyvinių do- 
kumentų grąžinimo kontekstą. Generalinės archyvų direkcijos 
vadovas p. Ilgūnas praėjusių metų rudenį susitiko su aukštaisiais 
Rusijos MGB atstovais ir iš jų išgirdo tokias mintis: arba visos 
buvusio KGB archyvo bylos bus sunaikintos, arba 30-čiai metų 
užantspauduotos ir tik po to grąžintos Lietuvai. Kadangi dabar 
vyksta Rusijos MGB reorganizacija, o ir pati Rusija kasdien vis 
įgauna kitokį pavidalą, vargu ar ką bepavyks greitai atgauti. 
Man atrodo, agentų bylų Rusija niekada negrąžins, bet kitas — 
literines, operatyvinės, susirašinėjimo su CK ir pan. gal ir gali- 
ma susigrąžinti, aišku, jei tuo pasirūpins aukštieji mūsų parei- 
gūnai, nes reikia tarpvalstybinio susitarimo. 

Rusijoje yra ir dešimtys tūkstančių kalinių bylų, kurias la- 
gerių operatyvininkai sudarydavo kiekvienam kaliniui. Šioms by- 
loms susigrąžinti — kadangi jos saugomos vcs gyvuose archy- 
vuose, kurių nemažai gali būti uždaryta — didelių susitarimų ne- 
reikia. Reikia tik tam atsidavusių žmonių ir nemažų lėšų. Manau, 
kad visų šių kalinių bylų surinkti nepavyks ir gerlausius norus 
turint, nes lageriai buvo išmėtyti plačiai po Rusiją ir Kazachiją, 
bet reiktų surinkti bylas nors iš tų lagerių ir kalėjimų, kur ka- 
lėjo mūsų garsieji žmonės. Tokios vietos būtų Vladimiro kalėji- 
mas, kur kalėjo ir mirė vysk. Reinys, ministro pirmininko Mcr- 
kio šeima, prezidentas Stulginskis, ministrai Šilingas, Tomkūnas 
ir kiti; taip pat Abezės lageris, kur kalėjo ir mirė filosofas Kar- 
savinas, generolas Juodišius ir kiti. 


5. Kas archyve daroma 
Šiuo metu visas KGB archyvas yra buvusiame KGB pastate, 


tik dalis jo, daugiausia baudžiamųjų bylų, iš pusrūsio perkelta 
į pirmą aukštą. Apie 30 žmonių jį tvarko ir aprašo. 1995 m. pra- 

džioje archyvas turi būti perduotas Generalinei archyvų direk- 
cijai, o iki tol jis yra dviguboje priklausomybėje — ant saugyk- 
lų dedami ir Generalinės archyvų direkcijos, ir Genocido tyrimo 
centro darbuotojų antspaudai. Darbas vyksta neblogai, didėlių 
incidentų nebuvo, nors šioks toks požiūrio į archyvą, ypač į jo 
panaudojimą, skirtumas jaučiamas. Archyvininkai, kaip dažnai 
būna žmonėms, ilgai diroantiems nuobodoką darbą, atbunka, ir 
Kai kurie iš jų (anaiptol ne visi) į šio archyvo bylas žiūri kaip 
į plytas ir pagalius, kuriuos tik reikia išmatuoti ir aprašyti. Pa- 
vyko sulaikyti norą (dėkojame istorikui Antanui Šoliūnui) nuo 
baudžiamųjų bylų atskirti bylas palydoves. Tą padarius, apra- 
šymas būtų palengvėjęs, bet naudotis bylomis būtų buvę daug 
sunkiau. Generalinė archyvų direkcija atmetė mūsų darbo gru- 
pės parengtą kompiuterizuotą archyvo aprašymą, nors ir dabar 
manau, kad jis tyrinėtojams būtų buvęs labai parankus. 

Prie archyvo veikia skaitykla, ją gausiai lanko buvę politi- 
niai kaliniai ir jų artimieji. Netrūksta ir tyrinėtojų. Svarbiausias 
jų darkas, manau, parengti kiek galima išsamesnę mūsų žmonių 
pasipriešinimo, ypač partizaninio, panoramą. Tūkstančių tūks- 
tančiai Lietuvos žmonių, vedami nepriklausomybės vizijos, pa- 
dėjo galvas už Lietuvą, drauge sudėjus, iškalėjo tūkstančius me- 
tų ir dabar mes turime nors iš dalies atsilyginti jiems dokumen- 
tais prakalbę apie jų berojiškus darbus ir apie jų skaudų likimą. 


JUOZAS LISTAVIČIUS 


KGB ARCHYVAI: TEISINIO REGULIAVIMO 
PASTANGOS IR GRĖSMĖS 


1. Bendroji dalis 


Tiriant Lietuvos gyventojų persekiojimo, trėmimo, kankinimo 
ir žudymo aplinkybes bei mastą, skaičiuojant okupacijų Lietu- 
vos gyventojams padarytą žalą, tikslinant Lietuvos okupacijų 
laikotarpio istoriją, įamžinant žuvusiųjų ir nukankintųjų atmini- 
mą, išskirtinė reikšmė ir svarba tenka SSRS VSK (KGB) Lietu- 
vos TSR padalinio archyvų dokumentams. 

Nemaža dalis KGB archyvų dokumentų paskutinėmis buvu- 
sių šeimininkų šeimininkavimo dienomis buvo sudeginta. Dešim- 
tys specialiomis mašinomis supjaustytų dokumentų maišų palik- 
ta buvusio KGB pastato rūsių kamerose. Per 200 tūkst. bylų iš- 
vežta į Rusiją. Palikta daugiau kaip trys kilometrai bylų lentynų 
KGB archyvų dokumentų. Tai neįkainojamas Lietuvos ir tarptau- 
tinės reikšmės turtas. 

Šiame straipsnyje norėčiau trumpai paminėti pastangas ir bū- 
dus, kaip teisiškai spręstini Lietuvos gyventojų gelbėjimo iš KGB 
voratinklio dokumentų, taip pat kitų KGB archyvų dokumentų 
saugumo klausimai ir kokios yra dar nepašalintos minėtųjų do- 
kumentų saugumui grėsmės. 


2. Lietuvos Respublikos Aukščiausiosios Tarybos teisės aktai 


Lietuvos Respublika nuo pat pirmųjų savo nepriklausomybės 
atkūrimo dienų ėmėsi ryžtingų veiksmų gelbėti, ginti ir saugoti 
Lietuvos gyventojus nuo SSRS KGB voratinklio. Jau 1990 m. ko- 
vo 27 d. LR AT priėmė pareiškimą, kuriuo kreipėsi į Lietuvos 
gyventojus, pareikšdama, „kad ankstesnis bendradarbiavimas su 
SSRS VSK organais jų nei juridiškai, nei morališkai nesaisto. .." 
ir anksčiau duoti KGB darbuotojams įsipareigojimai netenka ga- 
lios. 

Belieka buvusiems kolaborantams, nepadariusiems sunkių nu- 
sikaltimų Lietuvos gyventojams, prisipažinti ir atgailauti. Šiuos 
veiksmus pažadėta vertinti kaip moralinį piliečio ir visuomenės 
apsivalymą. Kiekvienas anksčiau bendradarbiavęs su KGB Lietu- 
vos gyventojas galėjo nutraukti savo žalingą Lietuvos gyvento- 
jams veiklą. 

Jau atkūrus Lietuvos nepriklausomybę, Lietuvoje ir toliau ne- 
teisėtai dirbo SSRS išlaikomi VS komitetai, per dešimtmečius nu- 

sikalię Lietuvai ir jos žmonėms: laužę jų likimus ir vykdę fizinį 
ir dvasinį genocidą. 

1991 m. rugpjūčio 1 d. Lietuvos Respublikos Aukščiausioji 
Taryba priėmė nutarimą dėl KGB aukų atminimo įamžinimo. Juo 
pavesta Vilniuje, Gedimino pr. 40, pastato sienoje įrengti atitin- 
kamo turinio paminklinę lentą (iš tikrųjų pastatytas granito pa- 
minklas). 

Be to, pareikalauta iš SSRS KGB atiduoti Lietuvos Respubli- 
kos valstybiniam archyvui visą medžiagą apie šios organizacijos 
veiklą, susijusią su Lietuva 1940—1990 m. laikotarpiu. Tuo buvo 
padarytas tvirtas sprendimas dėl KGB archyvų dokumentų to- 
lesnio likimo. 

Lietuvos Respublikos Aukščiausioji Taryba, turėdama daug 
kupino pavojų darbo, ryžtingai ėmė spręsti ir KGB veiklos tyri- 
mo klausimus. 1991 m. rugpjūčio 24 d. buvo priimti du nutari- 
mai dėl SSRS KGB veiklos Lietuvoje ištyrimo. Pirmiausia po pir- 
mojo svarstymo buvo patvirtintas minėto nutarimo projektas. 
Taip pat nutarta sudaryti Aukščiausiosios Tarybos laikinąją ty- 
rimo komisiją Sovietų Sąjungos KGB veiklai Lietuvoje ištirti. 
Buvo nustatytos šios komisijos pagrindinės funkcijos. Komisija 
įpareigota sudaryti darbo grupes (darbo grupė sudaryta Vil- 
niuje). 

Pareikalauta, kad komisija, aptikusi bylą apie bet kurio lyg- 
mens deputato ar valstybės pareigūno bendradarbiavimą su KGB, 
ją patikrina ir nedelsdama pateikia Lietuvos Respublikos Aukš- 
čiausiajai Tarybai. Komisija taip pat įpareigota periodiškai teik- 
ti tyrimo išvadas Lietuvos Respublikos Aukščiausiajai Tarybai. 

Praktinio KGB archyvų dokumentų panaudojimo pagrindimo 
teisės aktas — 1991 m. gruodžio 17 d. priimtas Lietuvos Respub- 
likos įstatymas „Dėl deputatų, įtariamų sąmoningu bendradar- 
biavimu su kitų valstybių specialiomis tarnybomis, mandatų pa- 
tikrinimo". 

Prisijungus prie 1948 m. gruodžio 8 d. Konvencijos dėl kelio 
užkirtimo genocido nusikaltimui ir už jį baudžiant senaties ter- 
mino netaikymo, Lietuvos Respublikos Aukščiausioji Taryba 
1992 m. balandžio 9 d. priėmė Lietuvos Respublikos įstatymą „Dėl 
atsakomybės už Lietuvos gyventojų genocidą“. Kaip šį įstatymą 
vykdyti, numatė Lietuvos Aukščiausiosios Tarybos priimtas nu- 
tarimas. Juo Lietuvos Respublikos Aukščiausiosios Tarybos Pre- 
zidiumas įpareigotas iki 1992 m. balandžio 30 d. sudaryti geno- 
cido nusikaltimų Lietuvoje tyrimo komisiją ir įgalioti ją įsteigti 
dokumentavimo centrą medžiagai apie okupacijų laikais padary- 
tus genocido nusikaltimus kaupti. Deja, ši komisija nebuvo su- 
daryta. 

Vykstantys Lietuvos Respublikos Aukščiausiojoje Taryboje 
pasikeitimai kairėjimo kryptimi kėlė rūpestį ne tik dėl KGB, bet 
ir dėl kitų ypatingos reikšmės archyvų saugumo. Lietuvos Res- 
publikos Aukščiausioji Taryba 1992 m. spalio 29 d. priėmė Lie- 
tuvos Respublikos įstatymą „Dėl ypatingos reikšmės archyvų iš- 
saugojimo“. Jo 1 str. vertas pacituoti: 

„Buvusio SSRS VSK (KGB) LTSR padalinio ir kitų Lietuvoje 
veikusių SSRS saugumo-žvalgybos tarnybų, taip pat buvusios 
LTSR vidaus reikalų ministerijos ir LKP archyvai, buvusių LTSR 
įmonių pirmųjų skyrių archyvai yra nacionalinis turtas ir Lietu- 
vos valstybės nuosavybė, nepaisant jų buvimo vietos. Šie archy- 
vai negali būti naikinami ir išvežami iš Lietuvos, neleistina pa- 
žeisti jų fondų vientisumo“, 

Atsižvelgiant į šį straipsnį, numatyta, kaip vėliau spręsti ar- 
chyvų dokumentų saugumo klausimus. 

Antrasis įstatymo straipsnis teigia, kad 1-ajame straipsnyje 
nurodytus archyvus saugo, tvarko ir tiria pagal atskirą specia- 
lų reglamentą Valstybinis Lietuvos gyventojų genocido tyrimo 
centras. 

Lietuvos Respublikos Aukščiausioji Taryba 1992 m. spalio 
29 d. priėmė nutarimą, kaip šį įstatymą įgyvendinti. Įsteigtas 
Valstybinis Lietuvos gyventojų genocido tyrimo centras. Paves- 
ta Lietuvos Respublikos Vyriausybei per mėnesį parengti Cent- 
ro nuostatus ir juos pateikti Seimui tvirtinti kartu su Centro va- 
dovo kandidatūra. Atsakomybė už archyvų saugumą ir tikslinį 
dokumentų naudojimą numatyta laikinosios tyrimo komisijos So- 
vietų Sąjungos KGB veiklai Lietuvoje ištirti darbo grupės vado- 
vui ir nustatyta laikinojo naudojimosi archyvais tvarka. Vyriau- 
sybei pavesta finansuoti ir garantuoti šių archyvų fizinę bei kitą 
apsaugą, pakeisti ir papildyti Baudžiamąjį kodeksą, numatant at- 
sakomybę už minėtųjų archyvų fondų netinkamą saugojimą bei 
naudojimą, jų grobimą, naikinimą, gadinimą ar išnešimą. 

Lietuvos Respublikos Vyriausybė (ministr. pirm. A. Abišala), 
vykdydama Lietuvos Respublikos Aukščiausiosios Tarybos 
1992 m. spalio 29 d. nutarimą, savo 1992 m. lapkričio 26 d. nuta- 
rimu patvirtino Vyriausybės ir politinių kalinių atstovų pareng- 
tus Valstybinio Lietuvos gyventojų genocido tyrimo centro lai- 
kinuosius nuostatus, pavedė Centro vadovui laikinai eiti parei- 
gas ir pateikė šiuos nuostatus tvirtinti Lietuvos Respublikos Sei- 
mui. | 

Vyriausybės nutarimu buvo pakartotos ir konkretizuotos 
Aukščiausiosios Tarybos 1992 m. spalio 29 d. nutarimo nuosta- 


tos, akcentuojant Centro apsaugą, jo archyvų dokumentų apsau- 

gą pastaių viduje ir pačių pastatų apsaugą. Pritarta LPKTS ir 
LPKS siūlymui skirti nuolatiniais Centro apsaugos stebėtojais šių 
sąjungų atstovus. 


3. Lietuvos Respublikos Seimo teisės aktai 


Lietuvos Respublikos Seimo juridinis skyrius savo 1992 m. 
gruodžio 2 d. išvadoje nurodė, kad pagal Lietuvos Respublikos 
konstitucijos 67 str. Seimas Vyriausybės 1992 m. lapkričio 26 d. 
patvirtintų nuostatų netvirtina. Čia Vyriausybė viršijo savo įga- 
liojimus. 

Seimas 1993 m. sausio 4 d. raštu grąžino Valstybinio Lietu- 
vos gyventojų genocido tyrimo centro nuostatus, prašydamas 
parengti naujus ir panaikinti Vyriausybės 1992 m. lapkričio 26 d. 
nutaiimą, kuriuo neteisėtai patvirtinti laikinieji nuostatai ir pa- 
vedama Centro vadovui laikinai eiti pareigas. 

Anksčiau išsakytos LDDP lyderio, vėliau tapusio ir Seimo 
daugumos lyderiu, mintys KGB archyvų dokumentų klausimu 
(„KGB dckumentus reikia sudeginti“) bei pirmieji Seimo daugu- 
mos darbai liudijo, kad politinių kalinių, tremtinių ir KGB arčhy- 
vų dokumenių vertę žinančių žmonių laukia didelis ir sunkus 
darbas. 

LPKTS bei LPKS jau 1992 m. grucdžio mėnesį pradėjo pike- 
tus, budėjimus vagonėlyje prie KGB pastato ir pačiame pastate. 
Buvo siekiama atkreipti Lietuvos gyventojų, Lietuvos Respubli- 
kos Vyriausybės ir Seimo dėmesį, kad Valstybinio Lietuvos gy- 
ventojų genocido tyrimo centro klausimus reikia sparčiau spręsti. 

1993 m. sausio mėnesį įsikūrė Lietuvos genocido archyvų 
priežiūros visuomeninis Komitetas. Jo pareiškimas buvo paskelb- 
tas spaudoje ir 1993 m. sausio 14 d. perskaitytas Lietuvos Res- 
publikos Seime. 

1993 m. sausio 13 d. Seimo posėdžio metu buvo išplatintas 
LPKTS bei LPKS kreipimasis į užsienio valstybių ambasadorius 
KGB archyvų klausimu. Tą pačią dieną įvyko genocido „aukų 
paminėjimas prie KGB rūmų. Čia buvo priimta rezoliucija ir 
1993 m. sausio 14 d. paskelbta Lietuvos Respublikcs Seime. 

Dalis jos turinio: 

„Lietuvos politiniai kaliniai, tremtiniai, partizanai ir kiti mi- 
nėjimo prie KGB rūmų dalyviai reiškia protestą dėl vilkinimo 
sprendžiant Lietuvos gyventojų genocido istorinės medžiagos 
tvarkymo klausimus. 


Reikalaujame iš Lietuvos Respublikos Seimo skubesne tvarka: 

1. Patvirtinti Valstybinio Lietuvos gyventojų genocido tyrimo 
centro, suderintus su politiniais kaliniais ir tremtiniais, nuosta- 
tus; 

2. Skirti Genocido tyrimo centro vadovą iš suderintų su poli- 
tinių kalinių, tremtinių ir partizanų organizacijomis kandida- 
tūrų; 

3. Užtikrinti KGB archyvų saugumą; 

4. Neskirti į darbą tyrimo centre buvusių KGB darbuotojų bei 
nomenklatūrininkų“. 

Pareiškimai ir rezoliucijos KGB archyvų klausimu buvo pri- 
imti prie KGB pastato, Seimo ir perskaityti Seime 1993 m. sausio, 
vasario, kovo ir kt. mėnesiais. 

Lietuvos Respublikos Seimas į politinių kalinių ir kitų rezis- 
tentų teisėtus reikalavimus nereagavo. Lietuvos Respublikos Vy- 
riausybė (ministr. pirm. B. Lubys) klausimo sprendimą vilkino. 
Nors vasario mėn. buvo parengti nauji nuostatai ir parinkta 
Centro vadovo kandidatūra, bet Vyriausybė jų savo posėdyje 
nesvarstė. Tačiau užkulisinis darbas KGB archyvų klausimu Sei- 
me vyko. Jau 1993 m. sausio mėn. Seimo socialdemokratų frak- 
cija kartu su Lietuvos archyvų generaline direkcija parengė 
1992 m. spalio 29 d. įstatymo „Dėl ypatingos reikšmės archyvų 
išsaugojimo“ 2 str. ir nutarimo dėl minėto įstatymo įgyvendini- 
mo pakeitimo projektus. 

Seimo juridinis skyrius 1993 m. kovo 23 d. savo išvadose pa- 
teikė minėtųjų dokumentų esmines pataisas. Šie projektai 1993 m. 
balandžio 7 d. Seimui buvo pateikti. Dar kartą jie buvo pateikti 
1993 m. balandžio 13 d. 

Esminis pateiktojo įstatymo „Dėl ypatingos reikšmės archyvų 
išsaugojimo“ pakeitimo projekto trūkumas tas, kad ypatingos 
reikšmės archyvus buvo siūloma perduoti Lietuvos archyvų ge- 
neralinei direkcijai neatlikus inventorizavimo ir aprašymo. Su 
tokia KGB archyvų dokumentų perdavimo tvarka nesutiko po- 
litiniams kaliniams ir tremtiniams atstovaujantys Seimo nariai. 

Pateiktasis nutarimo pakeitimo projektas numatė panaikinti 
LR AT 1992 m. spalio 29 d. nutarimą. Svarbiausias nutarimo pro- 
jekto trūkumas — kad Lietuvos gyventojų genocido tyrimas pa- 
vedamas LR Generalinei prokuratūrai ir Lietuvos istorijos institu- 
tui. Genocido tyrimo centro taryba turėtų vykdyti tik tyrimo ko- 
ordinavimą ir kontrolę. Su tokia Genocido centro paskirtimi taip 
pat nesutiko Seimo nariai, atstovaujantys poiltiniams kaliniams 
ir tremtiniams. 

Mažai kuo pasikeitė minėtojo įstatymo pakeitimo 2-asis pro- 
jektas ir nutarimo pakeitimo 3-iasis projektas. 

Pateikus minėtųjų dokumentų pakeitimo projektus, į naujų 

projektų rengimą įsijungė Seimo nacionalinio saugumo komiteto 
ir kiti suinteresuoti Seimo nariai. 1993 m. balandžio 29 d. posė- 
džiui jau buvo pateikti alternatyvūs įstatymo ir nutarimo projek- 
tai. 

Kadangi sunkiai sekėsi rengti įstatymo ir nutarimo projek- 
tus, politiniai kaliniai pasinaudojo galimybe susitikti su Lietu- 
vos Respublikos Prezidentu. 

Pagal N. Medvedevo parengtus 15 postulatų Prezidentas, LPKS 
atstovai ir kiti susitikimo dalyviai priėjo vieningą nuomonę, kad: 

„I. Lietuvos gyventojų genocido tyrimą vykdo Valstybinis 
Lietuvos gyventojų genocido tyrimo centras; 

3. KGB archyvai negali būti perduoti Lietuvos archyvų ge- 
neralinei direkcijai neatlikus jų dokumentų inventorizacijos ir 
tyrimo; 

4. KGB archyvų dokumentų aprašymą ir inventorizavimą vyk- 
do Valstybinis Lietuvos gyventojų genocido tyrimo centras kar- 
tu su Lietuvos archyvų generalinės direkcijos darbuotojais. Ap- 
raše turi būti fiksuojami svarbiausi bylos fiziniai, taip pat jos 
dokumentų tyrimo duomenys pagal specialistų nustatytus stan- 
dartus; 

7. KGB archyvai negali būti išsklaidyti, o privalo būti saugo- 
mi kaip atskiras vienetas; 

8. Genocido centro darbuotojai (įskaitant jo vadovą ir tary- 
bos narius) turi būti priimami į darbą tik suderinus jų kandida- 
tūras su LPKTS bei LPKS,; 

10. Šiuo metu būtina imtis skubių priemonių fizinei KGB ar- 
chyvų apsaugai užtikrinti. 


1993 m. gegužės 9 d.“ 


Įstatymo „Dėl ypatingos reikšmės archyvų išsaugojimo“ ir nu- 
tarimo dėl įstatymo įgyvendinimo pakeitimų projektai buvo 
svarstomi 1993 m. gegužės 11 ir 20 d., o 1993 m. birželio 1 d. 
buvo Seimo priimti. Priimtas įstatymo 5-asis projektas ir nutari- 
mo 7-asis projektas. 

Įstatymo 2 str. turinys: „Šio įstatymo 1 str. nurodytus ypa- 
tingos reikšmės archyvus ir archyvinius dokumentus saugančios 
institucijos juos perduoda, o Lietuvos archyvų generalinė direk- 
cija priima dvišalėms komisijoms dokumentus aprašius ir inven- 
torizavus. 

Ypatingos reikšmės archyvų saugojimo, tvarkymo, tyrimo ir 
naudojimo tvarką nustato Vyriausybės tvirtinamas reglamentas". 

Tai buvo bendra Lietuvos gyventojų ir Seimo pergalė. Suda- 
rytos sąlygos neįkainojamam turtui --— KGB archyvų dokumen- 
tams išsaugoti. 

21. 722 

Nutarime buvo numatyta parengti Lietuvos gyventojų geno- 
cido tyrimo centro įstatymą. Vyriausybei pasiūlyta per 10 dienų 
parengti ir patvirtinti ypatingos reikšmės archyvinių dokumentų 
perdavimo ir priėmimo nustatus, nustačius dokumentų perdavi- 
mo ir priėmimo tvarką, 0 per mėnesį — archyvinių dokumentų 
saugojimo, tvarkymo, tyrimo ir naudojimo reglamentą. 

Vyriausybei pavesta parengti tinkamas patalpas archyviniams 
dokumentams saugoti ir tirti, garantuoti archyvinių fondų ir jų 
dokumentų vientisumą ir fizinę apsaugą bei atlikti kitus svar- 
bius darbus, 

Pasiūlyta Vyriausybei visų ypatingos reikšmės archyvų per- 
davimą Lietuvos archyvų generalinei direkcijai baigti iki 1995 m. 
sausio 1 d. 

Užbaigus vieną svarbų darbą, laukė ne mažiau svarbus ant- 
ras — Lietuvos gyventojų genocido tyrimo centro įstatymo ir 
nutarimo dėl jo įgyvendinimo rengimas, svarstymas ir priėmi- 
mas. Tai buvo padaryta Seimo 1993 m. liepos 7, 13, 15 ir 16 d. 
posėdžių metu. Priimti LR Lietuvos gyventojų genocido ir rezis- 
tencijos tyrimo centro įstatymas ir nutarimas dėl minėto įstaty- 
mo įgyvendinimo. 

Įstatymas reglamentavo Lietuvos gyventojų genocido ir re- 
zistencijos tyrimo centro paskirtį, gyventojų genocido tyrimą, 
aukų atminimo įamžinimą, centro teisinę padėtį, jo struktūrą ir 
valdymą, finansavimą, darbo organizavimą, nuostatų turinį, atsa- 
komybę už trukdymą genocidą tirti ir Centro atsakomybę. 

Nutarimu dėl Lietuvos gyventojų genocido ir rezistencijos 
tyrimo centro įstatymo įgyvendinimo, reorganizavus Valstybinį 
Lietuvos gyventojų genocido tyrimo centrą, įsteigtas Lietuvos 
gyventojų genocido ir rezistencijos tyrimo centras, patvirtinta 
jo sudėtis. 

Pasiūlyta LR Vyriausybei spręsti patalpų, finansavimo, kad- 
rų komplektavimo, nuostatų rengimo, Centro vadovo kandidatū- 
ros parinkimo klausimus. 

Nutarimas įpareigojo Seimo Valstybės ir teisės komisiją iki 
1993 m. spalio 10 d. parengti ir pateikti Seimui LR ordinų, meda- 
lių ir kt. pasižymėjimo ženklų įstatymo papildymą dėl Valsty- 
bės apdovanojimo Pasipriešinimo dalyviams ir įstatymo „Dėl LR 
garbės piliečio vardo suteikimo“ projektus. Šis įpareigojimas dar 
ir šiandien neįvykdytas. 

Itin daug dėmesio sulaukė minėtojo nutarimo 6 punktas. Bend- 
Tu sutarimu buvo priimtas tokio turinio 6 punktas: 

„Centro nuostatai ir vadovo kandidatūra turi būti suderinti 
su LPKTS, LPKS bei LR teisingumo ministerijoje įregistruotų nu- 

kentėjusių nuo genocido tautinių mažumų visuomeninėmis orga- 
nizacijomis". 4 

Seimo daugumai, pradedant Ministru pirmininku — LDDP pir- 
mininku, jis trukdė naudojantis „buldozeriniu“ principų — vietoj 
sutarimo parinkti „savo kandidatūrą“ į Centro vadovo postą -- - 
patvirtinti „savą žmogų“ Centro vadovu. 

Seimo dauguma vienašališkai, sulaužiusi susitarimą, 1993 m. 
gruodžio 21 d. nutarimu pakeitė minėtąjį 6 punktą tokiu jo tu- 
riniu: 

„Centro nuostatai turi būti rengiami kartu su visuomeninėmis 
organizacijomis, ginančiomis nuo okupacinių režimų vykdyto 
genocido žmones. Su šiomis organizacijomis aptariama ir Centro 
vadovo kandidatūra“. 

Kaip matome, teisiniame dokumente visiškai dingo buvę po- 
lLitiniai kaliniai ir tremtiniai. Komentarus šiuo klausimu geriau 
palikti kiekvienam doram Lietuvos gyventojui. 

Pasikeitus LDDP ir Seimo daugumos pozicijai konfrontacijos 
didinimo kryptimi, Centro nuostatai ir vadovas nepatvirtinti, 
žlugdomas Centro darbas, vilkinamas genocido tyrimas. Matyt, 
kažkam tai naudinga, tik ne Lietuvai, ne jos Žmonėms. 

LR Vyriausybė, įgyvendindama LR Seimo 1993 m. birželio 
1 d. nutarimą, savo 1993 m. liepos 14 d. nutarimų patvirtino Ypa- 
tingos reikšmės archyvinių dokumentų perdavimo ir priėmimo 
nuostatus, o savo 1993 m. liepos 22 d. nutarimu — Ypatingos 
reikšmės archyvinių dokumentų saugojimo, tvarkymo, tyrimo ir 
naudojimo reglamentą. 

LR Seimui ir Vyriausybei parengus minėtuosius norminius do- 
Kumentus, atrodo, būtų galima Genocido ir rezistencijos tyrimo 
centrui normaliai dirbti. Deja, jau pats medžiagos rengimas, 
svarstymas ir priėmimas rodo, kad Seimo daugumai svarbu ne 
tiesą ir teisingumą atkurti. Jai svarbu, nesiskaitant su priemo- 
nėmis, šaukti apie demokratiją, o visomis jėgomis veržtis prie 
diktatūros. 


4. Grėsmė archyvams 


Priimti LR AT ir Seimo teisiniai aktai, LR Vyriausybės nuta- 
rimai bei jais patvirtinti nuostatai ir reglamentas ypatingos 
reikšmės archyvų klausimais sudarė sąlygas užtikrinti archyvi- 
nių fondų, jų dokumentų saugumą, vientisumą ir fizinę apsau- 
gą. Kadangi, kaip minėta, suinteresuotos šalys turėjo skirtingus 
tikslus, tai ir norminiuose dokumentuose nepavyko išvengti trū- 
kumų, liko spragų ir ne iki galo išspręstų klausimų. Jie kėlė ir 
kelia archyvams, jų dokumentams grėsmę. 

Veiksnys, keliantis grėsmę archyvams ir jų dokumentams, 
yra tai, kad jau daugiau kaip metai nepatvirtinami Centro nuo- 
statai ir neišsprendžiamas Centro vadovo tvirtinimo klausimas. 

Šiais klausimais, ypač Centro vadovo klausimu, buvo keletą 
kartų rašyta Vyriausybei, dešimtis kartų susitikta su Vyriausy- 
be ir Seimo daugumos atstovais, bet pokalbiai ir diskusijos tei- 
giamų rezultatų kol kas nedavė. 

Mėginta dar kartą susitikti su LR Prezidentu, bet jis nerodo 
tuo reikalu suinteresuotumo, motyvuoja tai savo bejėgiškumu. 

Neišspręstas vadovo klausimas siejasi su kadrų komplekta- 
vimu, darbo organizavimu, darbo drausme ir kt., ir Centro veik- 
lą lemia neigiami veiksniai. 

Teisiškai norminiais dokumentais pagrįsta dokumentų fizinė 
apsauga dar nereiškia, kad pašalinta grėsmė archyvams perda- 
vimo ir priėmimo laikotarpiu. Tokią grėsmę sąlygoja nekonkre- 
tūs, su spragomis ar žalingi archyvams kai kurie teisės aktų 
straipsniai ir iš dalies neatsakingų ar turinčių blogus kėslus dar- 
buotojų perdavimo ir priėmimo ar tyrimo laikotarpiu atliekami 
darbai. 

Prie nekonkrečių ir neefektyvių norminių dokumentų priski- 
riame LR Vyriausybės patvirtintus Ypatingos reikšmės archyvi- 
nių dokumentų perdavimo ir priėmimo nuostatus. 

Nors reikalaujama, kad dokumentų saugojimo patalpos per- 
davimo ir priėmimo laikotarpiu būtų antspauduojamos suintere- 
suotų šalių antspaudais, bet jos rakinamos tik Lietuvos archyvų 
generalinei direkcijai priklausančiais raktais. 

Dokumentų tvarkymo, perdavimo ir priėmimo išlaidoms pa- 
dengti sudaromai sąmatai nuostatai nenumato pateikti darbų są- 
rašo, apimties, įvykdymo terminų. Dėl to neišdėstomas perdavi- 
mo ir priėmimo proceso laikas bei jo apimtis. Jis tampa nekont- 
roliuojamas. Tuo sudaromos sąlygos šiam procesui žlugdyti. Ka- 
dangi nurodyta darbų baigimo data, kyla nemaža grėsmė, kad 
darbai gali būti nustatytu laiku neatlikti. 

Antspauduojant dokumentų saugojimo patalpas, liko nepriim- 
tos buvusių KGB darbuotojų pensijų bylos. O jų yra per 1500. 
Jų likimas dar 1994 m. sausio 18 d. nebuvo išspręstas: į KGB ar- 
chyvų dokumentų saugojimo patalpas buvo pernešta tik dalis 
bylų. 

Gana nemažai spragų palikta LR Vyriausybės 1993 m. liepos 
22 d. nutarimu patvirtintame Ypatingos reikšmės archyvinių do- 
kumentų saugojimo, tvarkymo ir naudojimo reglamente. Nors 
reglamento 3-iajame punkte minima darbo programa, o 5-ajame 
punkte —- metodiniai nurodymai ir instrukcijos, tačiau neakcen- 
tuojama darbų pradžia, eiga ir baigimo tvarka. Nenurodyta ir 

kokiomis bylomis ar dokumentais darbas turi būti pradėtas. Tai- 
gi paliekama visiška laisvė suinteresuotoms ar nesuinteresuo- 
toms šalims. Tai archyvų dokumentų tvarkymo procesą daro ne- 
kontroliuojamą. 

Bylos aprašomos gana formaliai. Apraše nurodoma tik bylos 
fizinė būklė. Be bendrųjų rekvizitų, nurodoma: 

Byloje sunumeruota lapų 

Trūksta lapų 

Radiniai (lapai) 

Lapai su fiziniais pažeidimais 

Pažeidimų skaičius 

Byloje yra vokų. Voko Nr...., dokumentų skaičius / 

Iš viso sunumeruota lapų 

Data, sudarytojo parašas, pavardė. 

Pateiktieji rekvizitai neduoda informacijos, kaip bylos ar do- 
kumentai grupuojami, koks teminis medžiagos suskirstymas. 

Paskiri dokumentai, idėti į vokus, tik sunumeruojami ir nie- 
kur neįvardijami. Juos lengvai galima pakeisti kitais beverčiais 
dokumentais. Tas pat pasakytina ir apie esminius bylų lapus, 
įvykius ar veikėjus. 

Bylų ar dokumentų informacija pagal AE rekvizitus 
nepritaikyta kompiuteriniam apdorojimui. 

Grėsmę bylų ar dokumentų informacijai kelia ir vieno suda- 
rytojo atsakomybė už informacijos kiekį ir kokybę. 

Sudarant fondų sąrašus, reikėtų antrą kartą perrašyti infor- 
maciją. Tačiau ir čia be papildomų sąnaudų nesudarysime temi- 
nių aprašų. Bus sunku bylas ar dokumentus grupuoti ir jų ieš- 
koti. 

Minėtų trūkumų būtų galima išvengti, jei apraše atitinka- 
mais kodais būtų pažymėta: 

Įvykio vieta 

Tema 

Objektas . 

Puslapių skaičius 

Trūkstami puslapiai (lapai) 

Išpjaustyti puslapiai (lapai) 

Vokai (puslapiai, vokų Nr., dok. skaičius) 

Itin vertingi dokumentai (puslapiai, voko Nr., dokumentų skai- 
čius). 

Panaudojus kompiuterinę technika, būtų galima bc didelių 
sąnaudų gauti norimą rezultatinę informaciją. 

Pakeitus 1993 m. birželio 1 d. nutarimo 6-ąji punktą, LDDP 
ir Seimo dauguma sudarė sau palankias sąlygas Centro vadovu 
skirti „savą žmogų“. Tokiu atveju iškyla rimta grėsmė KGB ar- 

chyvų dokumentų saugumui, genocido tyrimui ir apskritai Cent- 
ro darbui. 

Nebaigti sudaryti dar ir Centro nuostatai. Esamas nuostatų 
projektas neatspindi Centro paskirties ir tikslo, darbo organiza- 
vimo ir reglamento, Centro vadovo ir institutų direktorių teisių 
ir pareigų, jų kvalifikacijos reikalavimų ir kt. į 

Buvę politiniai kaliniai ir tremtiniai, jausdami didelį LDDP 
ir Seimo daugumos spaudimą, ankstesnių susitarimų ignoravimą, 
konfrontacijos didinimą, pritarė politinių kalinių akcijai „„Poli- 
tiniai kaliniai grįžta į KGB rūmų kameras“. 1993 m. gruodžio 
12 d. politiniai kaliniai ir tremtiniai paskelbė memorandumą —- 
Genocido centras turi tarnauti Tiesai ir Lietuvai! Po šešis de- 
šimt žmonių tęsia nepertraukiamą (dieną ir naktį) protesto akci- 
ją, tikėdami, kad teisė ir teisingumas įveiks klastą ir niekam 
nepavyks dar kartą Lietuvoje pasmaugti demokratijos ir laisvės, 
kad politinių kalinių ir tremtinių neužgijusios žaizdos nebus lie- 
čiamos nešvariomis rankomis. 

Protesto akcijoje aktyviai dalyvauja Seimo Tėvynės Santaros 
nariai ir daug daug dorų Lietuvos gyventojų iš įvairių Lietuvos 
kampelių. 

Netinkamai tvarkomi ir saugomi KGB archyvų dokumentai ir 
dar nepašalinta grėsmė jų saugumui bei prastam naudojimui įpa- 
reigoja mus, buvusius politinius kalinius ir tremtinius, būti bud- 
rius. 


VYTAUTAS LANDSBERGIS 
LIETUVOS RESOVIETIZACIJOS KRYPTYS 


Jūsų Ekselencija Žemaičių vyskupe, gerbiami susirinkusieji! 

Ką tik šitoje vietoje kalbėjo tvirti, nepalaužiami žmonės. Jie 
priminė savo nebaigtą kovą ir tai, kam jie pasiryžę šiandien, kur 
jie praleidžia dienas ir naktis -- vėl tose kamerose, kuriose te- 
ko patiems kentėti ir matyti kitus žūstančius. Jie ten yra ne be 
reikalo. 

Man tenka kalbėti apie tą reikalą: kas šiandien vyksta Lietu- 
voje ir ką matome kaip pavojų Lietuvos nepriklausomybei, de- 
mokratijai, visuomenės pažangai ir piliečių gerovei. Iš tiesų tai 
dvigubas pavojus: vienas tarptautinis, kitas vidinis, abu tuo pa- 
čiu metu. Tarptautinis pavojus, tai vadinamosios „antrosios Jaltos“ 
grėsmė, galimybė, kad šio pasaulio didieji, — galbūt net vieni du 
didieji, — susitars tarpusavyje dėl kokių nors įtakos zonų, dėl 
pasaulio valdymo, susitars tiesiogiai ar netiesiogiai, nusileisdami 
vieni kitiems tam tikrose srityse arba zonose. Tada mes galėtu- 
me vėl patekti į mums pražūtingą Rytų imperijos zoną. Tokia yra 
kai kada vadinamoji „strateginė partnerystė“, kuri reikštų pa- 
saulio padalijimą į senos arba naujesnės. įtakos zonas, ir Rytų 
imperiją, kuri užsibrėžė tikslą atkurti ir net išplėsti savo galią 
bei įtaką, pasinaudodama apgaulingu manevru, neva Vakarai ko- 
vojo tiktai prieš komunizmą, o komunizmo atseit nebėra. Žino- 
ma, mes būtume pirmoje eilėje tos vėl projektuojamos ekspan- 
sijos, išsiplėtimo-ir kaimynų pavergimo. 

Rusija šią savo valstybinę politiką pavadino „reintegracija“. 
Tam galima pasipriešinti ir būnant nedidele valstybe ir negausia 
tauta, ir neturint branduolinių raketų. Bet pasipriešinti galima ta- 
da, kai šalis ir tauta pakankamai vieningos, pakankamai vienin- 
gai suvokia savo vertybes ir turi vieningą pasiryžimą. Tai, kas 
šiandien Lietuvoje vyksta, o vyksta jau ne pirmą dieną, į ką bu- 
vo mesta daug blogų jėgų po didžiojo egzamino 1991 m. sausio 
mėnesį, yra mūsų ištvermės, atsparumo ir vienybės, vieningos 
mūsų vertybių sampratos išplovimas, pakirtimas iš vidaus. 

Kai šiandien kalbame apie resovietizaciją, turime suprasti ir 
tos sąvokos sąlygiškumą. Pirmiausiai turime galvoje buvusią pri- 
mestą Lietuvai sovietinę santvarką, kuri vis dėlto nebuvo tiktai 
komunizmo padaras, bet vienas iš Rusijos imperializmo pavidalų. 
Jeigu pavidalas ir pasikeistų, tai nereikštų, kad pavojus mums 
iš tos pusės išnykęs. O kai dar ir pavidalas atpažįstamas, tai vis- 
kas labai arti ir akivaizdu. Kartais būtų galima pagalvoti ar 
garsiai pasvarstyti: ko gera, dabartinės Lietuvą valdančios par- 
tijos idealas arba modelis yra kokia nors „nepriklausoma Tary- 

bų Lietuva", — panašiai atrodanti, įprastinė, gerai pažįstama, tar- 
tum žinant, kaip ją reikia valdyti ir tvarkyti, ir sykiu labiau ne- 
priklausoma arba pusiau nepriklausoma nuo buvusio imperijos 
Centro. Tačiau ar tai yra įmanoma — tokia „nepriklausomybė“ 
su bemaž tolygia buvusia santvarka? 

Štai kodėl aš kalbėsiu ir apie tos santvarkos reliktus, ir apie 
jų gaivinimą ar naują prikėlimą kaip iš žiemos miego, nes ji ne- 
buvo išnykusi iš mūsų gyvenimo. Pernelyg giliai įsodinti kai 
kurie daigai. Aš kalbėsiu, kodėl mes tuo turime ypatingai rūpin- 
tis: nes šituo keliu eidami galime prarasti ir pačią Nepriklauso- 
mybę, ir valstybę, ir tautos ateitį. 

Taigi resovietizacija yra tam tikras sąlyginis pavadinimas. 
Manau, visi supranta, ką tai reiškia tiesiogine prasme — buvusios 
sovietinės santvarkos tam tikrų bruožų, elementų atgaivinimas 
arba tolesnis naudojimas, pirmiausiai politinio mąstymo būdo, 
valdymo būdo tolesnis naudojimas arba įvedimas iš naujo. Pa- 
togiau šia tema kalbėti klasifikuojant kai kuriuos bruožus. Tai 
resovietizacija valstybės valdyme, valstybės pavaldume, teisė- 
tvarkoje, įstatymų leidyboje, ideologijoje, kultūroje ir, žinoma, 
dar daugelyje kitų sričių. 

Valstybės valdyme mes matome vėl aiškiai paimtą kryptį Į 
vienpartinį, centralizuotą valdymą ir galų gale į represinį val- 
dymą. Kaip buvo einama į vienpartinį valdymą — žinoma, čia 
daugiausiai lėmė rinkimų į Seimą rezultatai, o Seimo dauguma 
paskui jau labai energingai ir be skrupulų tvarkėsi, kad laimėtų 
ir prezidento rinkimus. 

Seime irgi iš karto paimta kryptis į beatodairišką mechaninės 
daugumos naudojimą skubiems vienpartiniams sprendimams pri- 
iminėti, kaip antai Seimo įstatymų leidimo rezultatams nulemti, 
o imantis ne tik įstatymų leidimo, bet ir kitų dalykų, kai kada 
visai neistatyminių, kurie tačiau buvo traktuojami kaip įstaty- 
mai. Štai garsiosios „Žemės ūkio reformos kryptys“, kurios buvo 
priimtos lyg rekomendacija, lyg nuomonės pareiškimas, beigi bu- 
vo taikomos iš karto kaip įstatyminė norma. 

Vyriausybėje buvo mėginama iš pradžių vaizduoti, neva nau- 
joji Vyriausybė yra platesnės bazės, ne vien LDDP narių, bet 
vėliau jau aiškiai formuluojant ir net atvirai pasakant, kad lai- 
kas atsikratyti ne „savų“. Reikia atseit, kad valdžioje būtų vien 
saviškiai, tada būsią geriau. Tai, žinoma, yra krizės požymis, ban- 
dymas kuo nors pateisinti krizę, o gal ir tikėjimasis, kad susi- 
gramdžius dar kokių nors atsargoje besiilsinčių buvusios no- 
menklatūros „savųjų“, pavyks geriau tvarkytis. 

Matėme, kaip buvo laužiamas ir toliau turbūt bus laužiamas 
Lietuvos bankas, kad taptų vienos partijos tikslus realizuojan- 

čių banku. Matėme ir tokį veiksmą, kaip ambasadoriaus Jungti- 
nėse Aimnerikos Valstijose keitimą pačiu sudėtingiausiu Lietuvai 
metu, kai ten buvo itin reikalingi žmonės, turintys gerus ryšius, 
galintys ginti Lietuvos reikalus dėka tų ryšių ir pažinčių, kai čia 
tarptautinė padėtis vis labiau komplikavosi. Bet S. Lozoraitis bu- 
vo „nesavas“, reikėjo saviškio. Tą patį dabar matome Genocido 
tyrimų centro vadovo atžvilgiu, kai visoje Lietuvoje terandamas 
vienas „savas“. 

Tokių vienpartystės bruožų daug, ir net įvyko evoliucija; 
žvelgiant nuo praėjusių rinkimų, LDDP valdžia, atrodo, padariusi 
ar bent platina tokią išvadą: jeigu yra negerovių, tai todėl, kad 
Seime buvo ir veikė opozicija — ne visi „savi“, ir kitur valdžio- 
je ne vien tik „savi“. 

Matomas ėjimas į centralizuotą valdžią su tam tikra aiškiai 
parodyta nepakanta savivaldos principui ir konkrečiai saviva!- 
cdlybėms Lietuvoje, ypač ten, kur jos partiniais kanalais nekont- 
roliuojamos, o veiklos kryptys nediktuojamos. Mes matėme 
LDDP užsimojimą prieš Vilniaus miesto tarybą, net atvirai Sei- 
me piasitariant ir argumentuojant, jog tai esą neįmanomas da- 
lykas, kad rinkimus šalyje laimėjusi partija nevaldo miestų sa- 
vivaldybių. Matyt, jas kokiu nors pretekstu reiktų išvaikyti. Ko- 
kių nors pretekstų savivaldybėse tikriausiai visur pasitaiko ir ga- 
li būti randama. Bet tikslas ir argumentas buvo pasakytas labai 
aiškiai; jis taikytas ir kitiems miestams, ir kitur jau buvo ren- 
giama „medžiaga“, o Šilalės, vienintelio ypatingo Lietuvos rajo- 
no, istoriją turbūt visi ligi šiol stebime. Koks buvo rodomas atvi- 
ras nepakantumas, kad viena savivaldybė yra kitokia — ji įvykdė 
žemės reformą be sukiršinimo, ir tai pavyzdys, kaip galėjo būti 
padaryta Lietuvoje. LDDP požiūriu tai yra negerai. 

Dabar, kai būsimoms apskritims skiriami Vyriausybės įgalio- 
tiniai, jie beveik visada skiriami iš LKP kadrų: buvę partijos sek- 
retoriai, kiti partiniai darbuotojai. Vadinasi, senasis modelis vėl 
grąžinamas į gyvenimą. Iš prieš kurį laiką žinomų berods 11 Vy- 
riausybės įgaliotinių 8 buvo iš senųjų partinių kadrų. Buvusieji 
vadovai vėl vadovai. 

Visų šių žingsnių siekis vėl yra senoji visko kontrolė, o nau- 
jomis sąlygomis dar ir ekonominė valdžia. Mat einant į kitokią 
ekonomiką, gali atsirasti šiek tiek demokratijos, todėl norima iš- 


laikyti LDD partijos rankose ekonominę valdžią, pirmiausiai 
turtą. Įstatymai priimami kryptingai, su jų pagalba lengvinant 
susiprivatizuoti ar „prichvatizuoti“ valstybės turtą būtent „gru- 
pei draugų“, kai kada jį nel perleisti, kaip anlai pagal pastaruo- 
ju metu pataisytą Žemės ūkio bendrovių įstatymą keli vadovai 


330 VYTAUTAS LANDSBERGIS 4* 


gali labai lengvai perleisti net ir ne bendrovės nariui jų pačių 
nuožiūra nuvertintą, perkainotą buvusį tartum „bendrą“ turtą. 

Labai svarbus LDDP siekis yra informacijos kontrolė, komu- 
nistinis nepakantumas nepriklausomai informacijai. Tai parodė 
elgesys su televizijos kanalais; ir grėsmė televizijos trečiajai 
programai kyla iš to paties nepakantumo arba siekimo bent jau 
gąsdinant kontroliuoti, varžyti. Aš jau nekalbu apie tai, kad nuo 
pat 1992 m. rinkimų pažeidžiama konstitucinė informacijos teisė 
ir laisvė, susijusi su opozicija parlamente. Šita kova nebaigta, bet 
pažeidimas yra sistemos dalis. Taip supranta valdančioji partija 
ir dabar kuria tokį valstybės modelį, labai panašų į ankstesnį. 
Netgi mokslą norima kontroliuoti, Mokslų akademiją paversti 
valdžios įstaiga. 

Einama ir į represinį valdymą. Tai jau priimti arba pradėti 
priiminėti represiniai įstatymai. Pagal visai neseniai patvirtintą 
Valstybės saugumo tarnybos arba Saugumo departamento įstaty- 
mą tos tarnybos pobūdis, labai išryškėjęs diskusijose Seime,-- 
tai slaptoji politinė policija. Ne tiek speciali valstybės žvalgyba 
prieš užsienio žvalgybas ar užsienio valstybių kėslus mūsų vals- 
tybėje, kiek slaptoji policija, kurios vienas iš uždavinių,-- jis 
įstatyme ir pažymėtas, — ginti valdžią. Be to, ši tarnyba bus su- 
karinta, su kariniais laipsniais iki generolo. Kadangi nebūna taip, 
kad civilį skirtų generolu, pamatysime, kokio generolo susilauk- 
sime mūsų naujajame Saugume. Dar laukiamas ir Nepaprasto- 
sios padėties įstatymas, tiesiog antikonstitucinis, dėl kurio opo- 
zicinės partijos jau iš anksto yra pasakiusios savo nuomonę, net 
ir apie tai, kokių veiksmų imsis, jei šis tokio turinio įstatymas 
tokiu būdu Seime bus toliau priiminėjamas. 

Resovietizacija yra matoma ir keistame mūsų valstybės pa- 
valdume, nors jo lyg nebeturėtų būti. Esame vėl nepriklausoma 
valstybė, Konstitucijoje ir visur kur tik galima pabrėžiame, kad 
esam suverenūs, nepriklausomi ir taip toliau, bet praktiškai ma- 
tome, kad pavaldumas kitai valstybei egzistuoja įvairiais būdais. 
Kad tiktai jame neslypėtų koks nors slaptas LDDP interesas su 
tos kitos valstybės pagalba amžinai būti valdžioje, — jeigu kitaip 
neišeitų, tai nors vietininko valdžioj. Bet pirmiausiai tai yra tam 
tikra jausena ir mąstysena, kurios savo visuomenėje turime la- 
bai daug. Tai pasakytina ne vien tik apie valdančią partiją. Mes 
galėtume dažnas savęs paklausti, kaip mąstome, kaip kalbame, 
kokias sąvokas vartojame,— ar suvokiame, kad esame buvusi 
nepriklausoma ir vėl atkurta nepriklausoma valstybė, ar jaučia- 
mės kaip buvusi sovietų respublika, kuri dabar kažkaip pasidarė 
nepriklausoma valstybė ir turi mokytis naujai gyventi, nes ligi 

šiol buvo kitoks įprastas, žinomas gyvenimo būdas, lyg ir sa- 
vesnis. 


Štai tas „savesnis“, įprastas gyvenimo būdas ir yra liūnas, 
kuris varžo, klampina, traukia, kitąsyk įtraukia ir žmogų, kuris 
tartum visiškai taip nė negalvoja, o vis dėlto turi tam tikrų nuo- 
taikų, apgailestavimų, susirūpinimų ir padūsavimų, atseit anks- 
čiau gal ir geriau buvo, žinoma, neprisimenant tų žudymų, smur- 
to ir tremčių prievartos, apie kuriuos kalbėjome pirmoje konfe- 
rencijos dalyje. 


O štai klausimas,— ar esam buvusi sovietų respublika? -—- ir 
politiškai, ir teisiškai yra tikrai esminis. Mums visą laiką nori 
tai primesti, nes Rusijos interesas yra tai mums primesti. Galima 
sakyti, nuo pat mūsų kovos pradžios norėjo mums primesti kon- 
cepciją, kad mes galbūt galėtume „atsiskirti“ nuo Sovietų Sąjun- 
gos kaip sovietų respublika, kuri turi konstitucinę teisę atsiskirti. 
Mes įžvelgėme šios koncepcijos pavojų, nepriėmėme jos ir ėjom 
kitu keliu. Nuo pačios pradžios, nuo principinio pasirinkimo, kad 
mes nesam „apsisprendžianti ir atsiskirianti" sovietų respublika, 
bet esam savo Nepriklausomybę atkurianti užgrobta ir aneksuota 
valstybė,-- tas politinės kovos būdo pasirinkimas ir įsisąmonini- 
mas dar toli gražu nebaigtas. Su juo susijęs ir žalos atlyginimas 
už okupaciją, o kita vertus, mums vis buvo bandoma primesti 
Sovietų Sąjungos skolų pasidalijimą arba ir „turto pasidalijimą". 

Žodžiu, mus norėtų matyti ir buvusia sovietų respublika, ir 
tebesančius Rusijos politinių siekių „erdvėje“, nes buvusi Sovie- 
tų Sąjunga dar minima kaip kažkokia tebeegzistuojanti, bent 
geografinėje plotmėje, realybė. Jeigu Vakarai kai kada ir panei- 
gia Rusijos teisę ten visiškai laisvai tvarkytis, — o Rusija to no- 
rėtų — tai net paneigimas vėlgi patvirtina, kad vis dėlto tokia 
didesnė vieta yra, kur Rusija galėtų arba visai laisvai tvarkytis, 
arba tik ypatingais atvejais. O kai Lietuvą valdančios partijos 
vadovai ir pareigūnai pasako: koks čia skirtumas, ar mes bų- 
vom sovietų respublika, ar nebuvom, kaip tą pavadinsi, vis tiek 
aišku, kad buvom, —- tai yra ne tik nesupratimas, bet labai pavo- 
jingas nesupratimas. Deja, turime šitokių pasakymų apie save 
net su pasigyrimu: štai mes pirmoji buvusi sovietų respublika, 
kuri išvedėm kariuomenę, štai mes dar kokia nors pirmoji, kuri 
pasiprašėm į NATO,—-ir lyg pasigiriant čia pat sau kasama duo- 
bė. Gaila, kad tokio nesupratimo yra daug, tokių klaidų neišven- 
gė nei Lietuvos prezidentas, nei užsienio reikalų ministras, tai 
ką čia kalbėti apie paprastą eilinį pilietį. Bet kalbėti apie tai juo- 
lab reikia. 

O Rusija, žinoma, visokiais paprastais būdais skatina mus 
būtent taip jaustis: per Rusijos televizijos programos teikiamą 

orų prognozę arba spausdinant Nepriklausomų Valstybių San- 
draugos ekonomines informacijas — ten kažkodėl atsiranda Bal- 
tijos šalys, tarp Nepriklausomų Valstybių Sandraugos valiutų 
kursų atsiranda litas. Maži neapsižiūrėjimai? Galų gale, jeigu 
Lietuvos valdžios vyrai sako: o koks skirtumas,— tai kodėl Mask- 
va turi rūpintis, koks čia skirtumas? Ir iš tikrųjų jos vykdomai 
politikai būtų gerai, kad skirtumo nebūtų. 

Mums norėjo primesti, — kai ką ir primetė,--vieningą, tar- 
kim, arba labai susietą su Rusija ir Nepriklausomų Valstybių 
Sandrauga energetikos bei transporto sistemą. Štai geležinkelių 
sistemą ir primetė. Tarptautinio saugumo srityje mums nuo pat 
pradžių siūlė būti bendro kolektyvinio saugumo zonoje, dar 
1991 m. rudenį prezidentas B. Jelcinas man siūlė. Galų gale jie 
sutiktų, kad mes pasirinktume bent jau neutralitetą. O tuo pasi- 
dairymu, o ką pasakys. „ten“, kaip Gribojedovo - komedijoje 
„Vargas dėl proto“: o ką pasakys kunigaikštienė Marja Alekse- 
jevna? — galima matyti vėlgi — kaip tos pačios galvosenos re- 
zultatą, kai prioritetiškai akcentuojami geri santykiai su Rusija. 
Kas gali būti prieš gerus santykius su Rusija? Žinoma, visi mes 
norime gerų santykių su Rusija. Bet jeigu Rusija mano, kad mes 
bet kokia kaina norim gerų santykių, tąsyk jau kaina kyla. Jei- 
gu mus labai gąsdina suraukta kakta, kaina dar labiau kyla. Ru- 
sija gana sėkmingai tą praktikuoja visos Vakarų Europos ir Ame- 
rikos atžvilgiu, bet mes neturim kitos išeities — jeigu norim iš- 
likti, turim nebijoti net surauktos kaktos. 

Su kuo dar gali būti susijęs tam tikras mūsų valdžios laiky- 
senos nesavarankiškumas, vasališkumas, satelitinės valstybėlės 
savijauta, prisitaikymas? Nejauku ir kalbėti, bet vis tiek reikia, — 
nes nesunku suprasti, jog labai tikėtina, kad mūsų labai aukšti 
valstybės vyrai gali būti stipriai pagąsdinami į ten išvežtais KGB 
archyvais ir asmeninėmis bylomis. 

Teisėtvarkoje vėlgi matėm prastų dalykų, kaip antai mėgini- 
mą iš karto partizuoti Konstitucinį Teismą, kai buvo atmesti po- 
no Lošio pasiūlyti du kandidatai iš trijų, nes jie mat ne „saviš- 
kiai“. Paskui Konstitucinis Teismas, nors panašiai sudarytas, yra 
padaręs dabartinei valdžiai ne visai palankių sprendimų. Jo sa- 
varankiškumas, orumas, žinoma, dar patirs pagrindinius išmėgi- 
nimus. Matėme ir žymių teisininkų „nesaviškių“ persekiojimus, 
kurie pelietė Liudviką Sabutį, Zenoną Juknevičių. Ir apskritai, 
ar keičiasi kas nors Lietuvoje šioje srityje? Gal čia net nereiktų 
kalbėti apie resovietizaciją, o tiesiog apie išlikusį sovietinį teis- 
mą. Kiek tekdavo anksčiau ir dabar kalbėti apie tai, kas vyko ir 
toliau vyksta, galima sakyti, tiesiog [antastinis Lietuvos išvogi- 
mas, nieko iki šiol nenubaudus, tik toliau „teisėtai“ vagiant. 

O po 1992 metų rinkimų išgirdome, kad pats svarbiausias 
teisėtvarkos uždavinys yra atrasti ką nors prieš du tris buvusius 
vadovus. Ką ten kas vagia, plėšia, užsimoja ar vykdo milijardi- 
nes aferas — visa tai antraeiliai dalykai. Be abejo, tokia pa- 
žiūra itin būdinga buvusiai santvarkai, o ne kokiai norimai mūsų 
naujai demokratinei Lietuvos santvarkai. 

Štai dar pavyzdėils, kurį praėjusių metų vasarą mums primi- 
nė ir iškėlė „Literatūros ir meno“ savaitraštis. Tai Vytauto Gu- 
šausko byla, kuri tęsiasi jau apie 12 metų, nuo 1982-ųjų. Kai re- 
vizorius buvo sąžiningas ir per aukštai bakstelėjo, jį papras- 
čiausiai išmetė iš darbo kaip blogą revizorių, pažeisdami kodek- 
sus, darbo įstatymus ir taip toliau. Jis nuo tada kovoja už savo 
teises, kad būtų sugrąžintas į darbą, jau 12 metų! Žmogus turė- 
jo vilčių po Kovo 11-osios, bet tos viltys nepasiteisino. Jūs gali- 
te surasti tas publikacijas „Literatūroje ir mene“, tai praėjusių 
metų vasaros du dideli puslapiniai žurnalisto J. Šiupšinsko 
straipsniai. „Literatūra ir menas“ po to parašė laiškų Lietuvos 
aukščiausiajai valdžiai, štai ir Prezidentui laiškas parašytas. Vis- 
kas stovi vietoje, dešimt metų tęsiasi Aukščiausiojo Teismo kom- 
promitacija, nes viskas nueina į Aukščiausiąjį Teismą, o ten tei- 
singumo nėra, Taip buvo ir tada, iki Kovo 11-osios,— sovietiš- 
kai būtų galima suprasti, per aukštai užkabinta. Bet, matyt, tos 
pačios jėgos liko galingos ir po Kovo 11-osios. 

Dabar teisėtvarkos bejėgiškumas, pavaldumas jėgoms, kurios 
vėl valdžioje, yra ypač akivaizdus, nes revizorius vėl susiduria 
su daug kuo labai aukštai. Juk ir pareigūnas, valdęs didžiulius 
kurortų sanatorinius ir kitokius turtus, su kuriuo jam teko tiesio- 
giai susiremti, dabar yra Prezidento patarėjas. Taigi tyla, bet to- 
kia tyla yra bloga byla mūsų teisėtvarkai. Taip, čia ne visai Te- 
sovietizacija, o tiesiog sovietinis tęstinumas, kurio mes nepajė- 
gėme įveikti per tuos porą demokratinės nepriklausomybės metų. 

Įstatymų leidyboje matėme ir matome, kuo buvo pažymėta 
pati naujojo Seimo veiklos pradžia ir tęsiasi ligi dabar, — tai pir- 
miausiai Konstitucijos ignoravimas. Tai paveldėtas požiūris iš 
Stalino ir Brežnevo konstitucijų laikų: apskritai tegul būna toks 
dekoratyvinis dokumentas, bet valdžia tvarkosi puikiausiai, kaip 
jai reikia. Žinoma, dabar kai kurių nepatogumų yra sudaręs vie- 
nas kitas Konstitucinio Teismo sprendimas, bet Seimo daugumai 
dar reikia suvokti, kad tokių kliūčių apskritai gali būti. Anais 
laikais juk tokių kliūčių nebūdavo, todėl ir pastaruoju laikotar- 
piu iš inercijos galima buvo nežiūrėti, arba ir pažiūrint, ką ten 
Konstitucija sako, pateikti savo išaiškinimą ir Seimo dauguma pa- 
balsuoti, kaip „iš tikrųjų“ tą reikia suprasti. Vienaskaitą - - Sei- 

mo pirmininką, jo pavaduotoją — reikia suprasti kaip daugiskai- 
tą ir panašius dalykus. 

Su tuo požiūriu neabejotinai susijęs Konstitucinio Teismo ga- 
na ilgas neveiksnumas arba neveiklumas, kai kaupėsi akivaiz- 
džiai spręstini klausimai, bet Konstitucinis Teismas daug mėne- 
sių neturėjo patalpų, kuriose būtų galėjęs tuos klausimus spręs- 
ti. Vadinasi, tai buvo LDDP naudinga būsena — jeigu ir pažeista 
Konstitucija, kol nėra Konstitucinio Teismo sprendimo, pažeidi- 
mas lieka „teisėtas“. Pagal jį galima gyventi, tvarkytis, viskas 
yra teisėta. 

Tai buvo panaudota rinkimus laimėjusiai partijai skubiai įsi- 
tvirtinant valdžioje ir paskui priiminėjant turto pasisavinimo 
įstatymus, kurie ignoravo privačią nuosavybę ir Konstitucijoje 
garantuotą jos teisę. Jie buvo tvarkingai priimti pagal seną įpro- 
tį ir mąstyseną, kad įstatymas yra tik priemonė tam tikrai tvar- 
kai turėti, o ta tvarka — iš sovietinių laikų, kai visą turtą valdė 
ir tuo turtu žmones valdė SSKP. Kaip turto valdytojai, jie buvo 
ir gėrybių dalytojai; vienam gali duoti, kitam ne. Gali papirkti 
tuo būdu: kas ištikimas, nuolankus, paklusnus, tam ko nors duo- 
di, o kas neįtiko — tam paprasčiausiai neduodi. Štai kokia dide- 
lė galia — turtas. Dabar LDDP vėl to siekia visai atvirai, o pas- 
taruoju metu mes dar matėme, kad siekia ir išsaugoti seną soviet- 
mečio privilegiją — lobti iš valdininkavimo. 

Buvo norėta kitaip ir buvo jau priimtas įstatymas, įpareigo- 
jantis visus valdininkus deklaruoti savo turtą ir pajamas, tada 
jau būtų galima gerai matyti, kiek kas praturtėjo, ir tai palygin- 
ti su gautu oficialiu atlyginimu. Bet šitas įstatymas atmestas, pa- 
naudojant patį Prezidentą, nevengiant sukompromituoti net Pre- 
zidentą. Interesas toks: dar bent metus turėti nevaržytas galimy- 
bes lobti. 

Yra ir nauja sena politika, kaip valdyti žemės nuosavybės 
klausimus, pirmiausiai tartum pasilaikant valstybės nuosavybę 
žemei, kuri atseit priklauso valstybei nuo 1940 metų „Liaudies 
seimo“ įvykdytos nacionalizacijos. Tai buvo stulbinantis daly- 
kas, kai žmonės, kaip regis, teisininkai su titulais pradėjo var- 
toti šį argumentą. Aš jau nekomentuoju paties argumento, apie 
tai teko kalbėti, buvo įvairių pareiškimų. Suprantama, kad 
„Liaudies seimo" nutarimas (ar deklaracija) atsisakyti savo vals- 
tybės ir atiduoti ją kitai valstybei turbūt tebėra neteisėtas, — dar 
niekas kitaip nepasakė, — jis tvirtai pripažintas neteisėtu. Bet štai 
po to „Nutarta“ atiduoti anai svetimai valstybei dar ir žemę, 
kuri priklausė Lietuvos savininkams -— ir dabar sakoma, kad tai 
buvę teisėta? 

Panašūs reiškiniai negali būti paaiškinti kitaip, kaip vien ak- 

la turto pagunda. Kaip neatiduoti savininkui? — tam daug įsta- 
tymų buvo pakeista, žinoma, nesiskaitant arba ignoruojant Kons- 
tituciją, o dabar dar ir toks priešvalstybinis argumentas pradėtas 
vartoti. Konstitucinis Teismas jau atmetė nutarimą, įteisinantį 
neįstatymines, neteisėtas „Žemės ūkio reformos kryptis“. Bus pa- 
daryti ir kilti reikiami sprendimai. Bet per tą laiką jau labai daug 
pridaryta konkrečios ūkinės žalos ir itin daug dvasinės žalos, 
taigi visa LDDP politika yra politika iš naujo kurstyti „klasių ko- 
vą“, supriešinti žmones, o dalį jų papirkti. 

Štai viename gražiame mieste kažkas suskaičiavo: savininkų, 
kuriems reikia atiduoti namus, yra apie 1000, o nuomininkų, ku- 
rie tuose namuose gyvena, būsią keli tūkstančiai. Žinoma, dar 
kartą atėmus namus iš savininkų ir atidavus nuomininkams, — o 
tai jau yra įstatymiškai padaryta, — kažkas laimi keliais tūkstan- 
čiais rinkėjų balsų daugiau. Bet kokia kaina, kokia moraline 
kaina? 

Štai ką man susitikime Pasvalyje teko girdėti. Atsistojo mo- 
teris iš salės ir pasakė: kas taip padarė ir kodėl taip padaryta? 
Sako, man pripažino, kad grąžina namą Šilutės rajone, aš nuva- 
žiavau, ten gyvena žmonės, jie visi mane širdingai sutiko — atsi- 
rado šeimininkė, pasirūpins, žinosim, su kuo kalbėti apie reika- 
lus, nes namų valdyba nieko nežiūri. Buvo normalūs santykiai. 
Bet po to pakeitė įstatymą taip, kad nuomininkai gali pasiimti 
sau. Dabar tie žmonės moteriškės priešai, jie jos matyti nenori. 
Kas kada įvertins šitą baisų darbą, kurio Konstitucija neturi net 
kaip ir apibrėžti? 

Tas pat ir su žeme. Kiek mes prisimenam tų gąsdinimų: ateis 
miesto ponai, atims žemę! O „miesto ponai“ —- tai tie patys iš- 
vežtieji, tik į miestus grįžę tremtiniai, kiti net į Lietuvą neturėjo 
teisės sugrįžti. Bet ėjo juodas bolševikiškas kurstymas. Todėl na- 
mų ir žemės nuosavybės dalykai įstatymų leidyboje šituo laiko- 
tarpiu yra patys skaudžiausi ir opiausi. 

Ideologijoje, kultūroje resovietizacija reiškėsi savais būdais. 
Pajutome nenaują reiškinį, stiprėjantį tam tikrą terorą. Ūkinin- 
kai vėl pradėjo girdėti užuominų apie Sibirą, tremtiniai vis la- 
biau nesivaržant vadinami banditais. Štai ir visai neseniai, sau- 
sio 13-ąją, Seimo nariai -- buvę politiniai kaliniai, išeidami iš 
Seimo posėdžių salės su gėlėmis, kad nueitų prie KGB rūmų, 
padėtų prie Atminimo lentos gėlių ir aplankytų ten esančius po- 
litinius kalinius, — tie Seimo nariai buvo apšaukti banditais! 

Visokie kerštai ūkininkams, kiek jų buvo sudegintų, kiek 
kam karves nunuodijo ir nudūrė. Kodėl? Matyt, pagal motyvą: 
„geriau mes sėdėsim ir gersim toliau, bet jisai nori gyventi kaip 
žmogus. O kodėl jis turi gyventi kaip žmogus? Neduokim jam 

gyventi". Kas visa tai turi įvertinti? Žinoma, pirmiausiai pati 
aukščiausia dorovinė instancija — Bažnyčia turėtų įvertinti ir tuo 
rūpintis. 

Antras iš bjaurių ideologinių reiškinių, tai pastanga, kurią 
vis aiškiau matome: atimti — vėl atimti aimintį, iškreipti sąmo- 
nę, perrašyti istoriją. Girdim visokių keistų kalbų, kaip čia kas 
yra buvę vos prieš metus ar dvejus, nors visi atsimena, kaip 
buvo iš tikrųjų. Vis eksploatuojami tokie žodžiai, kaip „Smeto- 
nos laikai“ -— ne Nepriklausomybės laikai, nes atgimsta sena ir 
metodiška pastanga kaip nors nutrinti, bent aptrinti ar apvelti 
1940 metų ribą ir tragediją. Lyg tokia pati, ne mažesnė nelaimė 
Lietuvai buvo tautininkų perversmas, pažeidęs demokratiją. Po 
to — parlamentinė demokratija pažeista, taigi diktatūra, o 1940 
metais kita diktatūra. Ar toks jau čia didelis skirtumas? Šitą 
LKP pastangą aš atsimenu nuo 1988—1989 metų, kai rengėm įvy- 
kių vertinimus. Paskui A. Juozaitis gailestavo, kad Sąjūdis kažką 
užgrobė, pašalinęs „liaudies valdžią". 

Itin aiškiai matoma pastanga nupilietinti mokyklą arba ne- 
leisti, kad mokykloje atsirastų tokia svarbi gaivinanti srovė, kaip 
piliečio ugdymas. Siekiama neleisti mokiniams dalyvauti Nepri- 
klausomybės šventėse, paminklų atidengimuose. 

Su istorijos perrašymu susijęs labai svarbus klausimas ir 
LDDP siekimas: valdyti istorijos, ypač naujausios istorijos, šalti- 
nius, valdyti archyvus. Paskirti galų gale ten „saviškį“, kad bū- 
tų galima gal net visai linksmai perrašyti istoriją. Kaip teko gir- 
dėti, Genocido tyrimo centrui yra numatyta užduotis tema „LKP 
kova už Lietuvos nepriklausomybę“... Kita vertus, sistemingai 
diskredituojama visa tai, kas gali būti pavadinta „politika“ ar 
yra susiję su politika. 

Aš žinau tokių reiškinių, kai besikuriančioj Lietuvos kariuo- 
menėj prieš metus kitus koks nors puskarininkis arba Ieitenan- 
tas, kuris atvesdavo savo būrį sekmadieniais į bažnyčią arba kar- 
tu sutikdavo Kūčias, po to pasirodydavo netinkamas šitom pa- 
reigom — esąs „politizuotas“... 

Štai kaip yra su tuo savotišku bandymu įvesti tam tikrą 
sampratą ir praktiškai įteigti, kad politika — tai blogis. Nereikia 
politikos! O abejingumas — dorybė. Nes tai, kas yra susirūpini- 
mas savo šalimi šiandien ir rytoj, kokius kelius tai šaliai pasi- 
rinkti, patarimas, kaip žmonėms galvoti, kur jie turi rasti sau 
atsakymus, visa tai yra „politika“. To nereikia. Abejingumas, 
nusispjaunamas požiūris arba hedonistinis gyvenimas, mažas 
biznelis — štai kas yra dorybė. Čia viskas gerai. 

Eina vsiškas vertybių, sąvokų sujaukimas. Antai žmogus sie- 
kia atkurti, atstatyti arba apginti savo teises. O jis apkaltinamas, 


11* KONF.: LIETUVOS RESOVIETIZACIJOS KRYPTYS 337 


kad keršto siekia ar skriaudą kam nors nori padaryti. Protuose 
daroma tyčinė sumaištis, ir tiek. 

Tautiškumas: kodėl šis žodis nūnai daromas pašaipos žodžiu? 
Tautiškas tas, tautiškas anas, net ir be kabučių, tačiau pabrėžtinai 
rašant turi kažkokį pašiepiamą, ironišką atspalvį. Mūsų tautai, 
kurią tiek kartų buvo užsimota nutautinti, taip veikta, kad jos 
tautiškumas būtų sunaikintas, dabar tiesiog turėtų būti nesupran- 
tama, iš kur tokia pašaipa. Bet taip yra, ši sąvoka vartojama 
kaip negatyvi, ir ne tik vienos krypties spaudos ar žurnalistų 
bandoma taip nuteikti mažiau susimąstančią visuomenę. Šiandien 
aš net „Dienovidyje“ mačiau tą žodį ironiškai pavartotą, tai ką 
kalbėt apie „tiesas“ ar „,„opozicijas“. 

Toje pačioje mūsų ideologijoje yra ir labai specialių pastan- 
gų, iš karto matomų,-- tai pastangos atkurti LKP, Lietuvos ko- 
munistų partiją, Kuri pogrindyje ar kur nors ten, Gudijoj, Mask- 
voj, sėdi, — atkurti ją kaip tikrąją, ištikimąją tradicijai, funda- 
mentui, marksizmui, gal kitais pavadinimais: „programos grupę“, 
„kairiųjų“ partiją, marksistų ar Juonienės partiją. Ne be reikalo 
dabar vis kalbama apie Juonienės partiją, kad gal štai atsiras, 
jos vadovaujama. Jau anksčiau žinojom, kad vyksta tarp jų dis- 
kusija, ar atkurti šitą partiją kitu pavadinimu ir Lietuvoje su- 
rinkti senus kadrus. Vienas iš variantų buvo pakeisti pavadini- 
mą, įregistruoti partiją kitu pavadinimu. Bet šiai draugės Juonie- 
nės idėjai kategoriškai nepritarė draugas Burokevičius, ištikimas 
senajam pavadinimui. Dabar tos kliūties nebėra. Verta susimąs- 
tyti, jeigu netrukus pamatysim taip legalizuojamą šitą kompar- 
tiją, kokiu būdu kliūtis buvo pašalinta. 

Galų gale resovietizacija yra beveik kas dieną matomas reiš- 
kinys, pastanga ir veiksmai sugrąžinti atviriausią elementarų 
melą, šmeižtą, praktikuojamą visai atviru tekstu, visiems žinant, 
kad tai yra melas, bet kartojant ir kartojant, — sugrąžint jį į kas- 
dienybę kaip tolydinės politinės kovos praktiką, kad galų gale 
žmonės pasibjaurėtų politika apskritai. Tai irgi ideologinio „dar- 
bo“ tikslas, jau Minėtas, bet dar ir darant iš to gyvenimo nor- 
mą — štai, mes tokie esam, tokia Mūsų norma,— ir kartu vis di- 
dinant dvasinę dorovinę destrukciją. 

Žinoma, tokie ir KGB metcdai, ir konkreti veikla. Čia derė- 
tų kalbėti ir apie tos organizacijos veiklą, jos tinklo atkūrimo 
pastangas (ne visai nesėkmingas), apie buvusių (?) KGB bendra- 
darbių įtaką valstybės struktūrose, galimą slaptos veiklos ir kad- 
rų legalizavimą ir panašius dalykus. Atskira tyrinėtina sritis bū- 
tų KGB viešbučių biznis, nes tai ir sekimo įstaigos. O tradicija -- 
sena. 

22--722 

Aš norėjau nubrėžti bendruosius resovietizacijos kontūrus, 
pažymėti, kaip šliaužia arba ilgėja metastazės, arba per kokį 
liūną mes brendame. Tikiu, kad mes išbrisime iš dabarties liūno. 
Bet išbrisime ne po vieną, o susiėmę už rankų, prilaikydami tą, 
kurio koja paslydo, ar kuris nesusivokė, kur koją pastatė. Išbri- 
sime tik broliškai, draugiškai ir labai atvirai kalbėdami. Ligą 
reikia pirmiausiai diagnozuoti. Jeigu mes sugebėsime diagnozuo- 
ti resovietizacijos blogį, visur laiku pamatyti ir pavadinti jį sa- 
vo vardu, tai rasis visuomenei galimybė ir pasveikti. Galvokime 
ir suvokime, kad šito reikia. Tokiu tikslu buvo suplanuota ir or- 
ganizuota ši konferencija ir tolesnis šio pobūdžio konferencijų 
ciklas. 


JONAS ALGIRDAS ANTANAITIS 


DEMOKRATIJOS IDĖJŲ RAIDA IR DABARTINIS 
POLITINIS LIETUVOS SPEKTRAS 


Daugiausia nesėkmių mes patiriame dėl to, kad nežinome, 
ko norime, ko siekiame. Tai pasakytina ir apie atskirą žmogų, 
ir apie žmonių bendriją, ir visą tautą ar valstybę. Tai patvirtina 
ir mūsų valstybės kūrimo patirtis: sėkmingai iškovoję nepriklau- 
somybę, nesuradome tiesaus valstybės kūrimo kelio. Tie, kurie 
prisiėmė atsakomybę už tautos ir valstybės ateitį, nepateikė vi- 
suomenei Lietuvos ateities vizijos. Nebuvo suformuluoti tikslai, 
neapgalvotos priemonės, kaip tų tikslų siekti. Ir šiandien, kai 
turime Konstituciją, dar liko daug neaiškumų, kokią valstybę 
kuriame. Konstitucijos pirmasis straipsnis skelbia: „Lietuvos vals- 
tybė yra nepriklausoma demckratinė respublika“. Jei sąvoka 
„nepriklausoma“ yra daugiau ar mažiau aiški, tai sąvokoje ,de- 
mokratinė“ kiekviena politinė srovė regi skirtingą turinį. Štai 
kodėl tebėra aktualūs iškiliausių Lietuvos šviesuolių svarstymai 
apie valstybės pagrindus, pateikti darbe „Į pilnutinę demokrati- 
ją“. Tai yra išeivijoje susikūrusio Lietuvių fronto bičiulių studi- 
jų biuro kolektyvinio darbo vaisius. Knygoje daugiausia yra 
dr. Antano Maceinos idėjų, o kai kuriuos skyrius sukūrė teisinin- 
kas Juozas Katilius ir Vytautas Vaitiekūnas. 

Šių svarstymų ištakos — nepriklausomoje Lietuvoje. Svar- 
biausias šaltinis, kuriuo remiamasi, yra deklaracija „Į organiško- 
sios valstybės kūrybą“, paskelbta 1936 m. „Naujojoje Romuvo- 
je“. Ją pasirašė šešiolika žymiausių Lietuvos šviesuolių, daugiau- 
sia katalikiškosios orientacijos, redagavo trise — Ignas Skrups- 
kelis, Antanas Maceina ir Pranas Dielininkaitis. Ši deklaracija 
rėmėsi tikrosios demokratijos idėjomis, kurias skelbė kunigas 
(vėliau vyskupas) Pranas Būčys, profesorius kanauninkas Fabijo- 
nas Kemėšis ir profesorius Kazys Pakštas. Jie ilgą laiką buvo gy- 
venę Amerikoje ir gerai pažino jos visuomenės institucijas, jie 
skelbė savo darbus išeivijos spaudoje, vėliau — „Židinio“ žur- 
nale. Šų autorių idėjas toliau plėtojo profesorius Stasys Šal- 
kauskis. 

Vokiečių okupacijos metais Lietuvių fronto politikai tęsė 
svarstymus apie valstybės santvarką. Dalis jų buvo paskelbta 
laikraštyje „Į laisvę“, tačiau visa parengtoji medžiaga neišvydo 
dienos šviesos. 

Tik 1954—1955 m. tie patys politikai, pasivadinę Lietuvių 
fronto bičiuliais, ryžosi baigti šį darbą. Tuo metu didžioji daugu- 
ma karo išblaškytų tautiečių jau buvo beprarandą viltį greit 

sugrįžti į atkurtą nepriklauscmą Lieiuvą, tačiau atsirado entu- 
ziastų, kurie ryžosi kurti laisvos Lietuvos valstybės viziją. Greit 
galėsime paminėti šio darbo keturiasdešimties metų jubiliejų, o 
joje svarstomos idėjos tebėra aktualios ir dabartiniame valsty- 
bės kūrimo etape. Deja, mūsų politikai, save laikantys ir dešiniai- 
siais, ir kairiaisiais, rengdami savo programas, nepasinaudojo 
darbe „Į pilnutinę demokratiją“ keliomis idėjomis. Tik socialde- 
mokratai atkreipė į ją dėmesį. Tačiau rinkimų šurmulyje jie li- 
ko nepastebėti. 

Darbas buvo paskelbtas išeivijos žurnale „Į laisvę“, 1958 m. 
išleistas atskiru leidiniu. Lietuvoje buvo perspausdintas 1990 m. 
žurnale „Krantai“, 1992 m. išleistas atskirai. 

Trumpai aptarsime šios studijos turinį ir idėjas. Sąvoka „pil- 
nutinė demokratija“ apima visus visuomeninio gyvenimo reiški- 
nius. Studijoje išsamiai nagrinėjama kultūrinė demokratija, so- 
cialinė demokratija, politinė demokratija, apžvelgiama tarptau- 
tinė demokratija. 

Skyriuje „Valstybė ir kultūra“ pabrėžiama kultūros reikšmė: 
„demokratijos vykdymas kultūros ir religijos srityje valstybėje 
yra pals svarbiausias. Politinė ir socialinė demokratija be kultū- 
rinės demokratijos tėra demokratijos įvadas“... „Demokratija 
reikalauja, kad valstybė nespręstų ir neįsakinėtų kultūrinio gy- 
venimo turinio“. Toliau svarstomi pasaulėžiūros, talentų saugo- 
jimo, švietimo ir kiti dvasinio gyvenimo klausimai. „Tautinė kul- 
tūra yra pats sėkmingiausias kelias tautai į pasaulį. Ateities Lie- 
tuvos kultūrinės demokratijos uždavinys bus padaryti, kad šitas 
kelias būtų laisvas ir platus“. 

Skyriuje „Valstybė, asmuo ir ūkis“ išryškinama, kad sociali- 
nė demokratija yra žmogaus santykis su ūkiu: „Socialinė demo- 
kratija yra ne kas kita, kaip demokratijos principo, t. y. asmens 
pirmenybės principo, vykdymas ūkyje ... Socialinės demokra- 
tijos uždavinys — krašto ūkinę gerovę padaryti visos tautos da- 
lyku“. Šiame skyriuje kalbama apie tautos pajamų šaltinius, ūkio 
organizavimą, nuosavybės formas ir teisę, darbą ir uždarbį, so- 
Cialinį aprūpinimą ir kt. Įsigilinus į teiginį: „darbas, kaip tiesio- 
ginis žmogaus reiškimasis,— fizinis ar dvasinis,— yra aukštesnė 
vertybė už kapitalą“, — reikėtų susimąstyti, ar mes, dėdami vals- 
tybės atkūrimo pagrindus iškėlę turto viršenybę, nepadarėme 
esminės klaidos? 

Skyriuje „Valstybė ir valdžia“ kalbama apie politinę demo- 
kratiją: valdžių sąrangą ir jų kompetenciją, politines jėgas ir 
jų interesus, valdžių kaitą ir kt. Daugelis šio skyriaus teiginių 
atsispindi galiojančios Konstitucijos nuostatuose, todėl šiandien 
nebėra aktualūs, tačiau mintys apie valdžios formavimą ir jos 


3* DEMOKRATIJOS IDĖJŲ RAIDA 341 


funkcionavimą tebėra opios ir šiandien. Maža to — darbo auto- 
rių nuomone, šiais klausimais nebuvo išplėtota gerų demokrati- 
nių tradicijų ir tarpukario Lietuvoje. Tai rodo ir to meto poli- 
tinis susigrupavimas: „Pagrindinis mūsų politinių partijų veido 
bruožas buvo pasaulėžiūrinio pobūdžio. Šitokis politinis susigru- 
pavimas Lietuvos demokratinei santvarkai nebuvo laimingas. Mū- 
sų politinės partijos seimą ir jo rinkimus buvo pavertusios ne 
tiek politinių ir ūkinių programų, kiek pasaulėžiūrinių principų 
rungtynių lauku. Tokiomis sąlygomis negalėjo tarpti nei demo- 
kratinė dvasia, nei demokratinės tradicijos. Ir Lietuvos demokra- 
tinės santvarkos sužlugdymas galėjo taip lengvai įvykti tik dėl 
to, kad nebuvo subrandinta ir išugdyta tautos demokratinė są- 
monė. O tam kliudė žymia dalimi ano meto mūsų politinio susi- 
grupavimo pobūdis". 

Atsižvelgdamas į šių minčių aktualumą, daugiausia dėmesio 
čia skyriu politinio susigrupavimo klausimams. Mėginsiu darbo 
„I pilnutinę demokratiją“ idėjas taikyti dabartinei situacijai. 

Šiandien neįsivaizduojame demokratijos be politinių partijų 
spektro. Sąjūdžiui sulaužius komunistų partijos monopolį, 1988 
metų pabaigoje atsirado galimybė grįžti į demokratiją. Buvę po- 
litiniai kaliniai, ką tik sugrįžę iš kalinimo vietų, ėmėsi atkurti 
politines partijas: Povilas Pečeliūnas — Demokratų partiją, Vik- 
toras Petkus —- Krikščionių demokratų sąjungą. Greit po to ėmė 
reikštis socialdemokratai, žalieji, o po Kovo vienuoliktosios pa- 
sipylė naujų partijų srautas: liberalų, nepriklausomybininkų, res- 
publikonų ir kt. Naujų partijų kūrimasis tebevyksta iki šių die- 
nų. Rinkimų į Seimą rezultatai šiek tiek atšaldė entuziazmą kur- 
ti naujas partijas: visuomenė gana išranki partijų atžvilgiu. Vi- 
suomenė savo nuomonę pareiškia per rinkimus. Gana tiksliai ją 
galima sužinoti ir sociologinėmis apklausomis. Lietuvoje apklau- 
sas reguliariai vykdo kompanija „Baltijos tyrimai“ pagal pro- 
gramas „Baltijos barometras“ ir „Lietuvos barometras". Pateikia- 
me atsakymų į klausimą „Kuri partija artimiausia jūsų politi- 
nėms pažiūroms?“ rezultatų kaitą daugiau kaip per metus (pro- 
centais nuo apklaustųjų). 


1993 m. 1994 m. 
Sau- Kovas Balan-  Bir- Spalis Sausis Vasaris 
sis dis želis 
Demukratinė 
darbo partija 38 35,4 31 28 20 17 21 
Sąjūdis-Tėvynės 
santara 15 14,5 12,4 12 118 11 10 


Krikščionių demo- 
kratų partija 10 76 7,5 (B) 7,5 12 

1993 m. 1994 m. 

Sau- Kovas Balan-  Bir- Spalis Sausis Vasaris 

sis dis želis 
Social-demok ratų 
partija | 5 4,4 6 6 3,1 2 4 
Centro judėjimo 
sąjunga 6 3,8 47 7 4,4 4 4 
Liberalų sąjunga 3 28 2,3 3 2,7 2 2 
Demokratų partija 0,3 1,1 3 2,1 3 3 
Tautininkų sąjunga 1 0,8 0,4 1 <I <! 2 
Lietuvos laisvės 
lyga 1,1 0,4 1 <1 <! 1 
Kitos mažiau kaip 1 
Jokia netenkina bo "83 77 7 21 17 | 

42 

Nežino, nebalsuotų 11 18 24 14 -22 27 | 


Iš Lietuvos žmonių save laiko kairiaisiais 23 procentai, cent- 
ristais 31, dešiniaisiais — 29 procentai, o 18 procentų negalėjo ar 
nenorėjo pasakyti. Šie santykiai per dvejus metus mažai pakito, 
todėl, „Baltijos tyrimų“ direktorės R. Ališauskienės nuomone, 
Lietuvos žmonių ideologinė saviidentifikacija labai stabili. Žmo- 
nės save priskiria prie „dešiniųjų“ ar „kairiųjų“ pagal tokį 
S. Lipseto klasikinį apibrėžimą: „kairiaisiais mes laikome šali- 
ninkus tokių socialinių pokyčių, kurių tikslas — didesnė politinė, 
ekonominė ir socialinė lygybė, dešiniaisiais laikomi pakankamai 
griežtos hierarchijos visuomenėje šalininkai, oponuojantys po- 
kyčiams, vedantiems į didesnę lygybę“ (Ališauskienė R. 
Kas yra dešinieji, kas -— kairieji, arba Lietuvos žmonių ideologi- 
nė saviidentifikacija // Europos lietuvis. 1993. Nr. 40). 

Žmonių pažiūrų klasifikavimas maždaug aiškus. Tačiau to ne- 
galima pasakyti apie politinių partijų vertinimą. Dar šio amžiaus 
pradžioje, prasidėjus Lietuvoje politiniam skaidymuisi, dešinio- 
siomis partijomis pradėta vadinti tas, kurios pabrėžė religijos 
reikšmę valstybės gyvenime, o kairiosiomis — kurios buvo indi- 
ferentiškos ar net priešiškos religijai. Toks požiūris dar gyvas ir 
dabar. Pasaulyje partijos skirstomos kitaip, būtent dešiniosios 
partijos atstovauja turtingų žmonių, gyvenančių iš sukaupto ka- 
pitalo, interesams, o kairiosios — kurios gina žmones, gyvenan- 
čius iš savo parduodamo darbo. Žmonės pasirenka vieną ar kitą 
partiją nebūtinai pagal savo socialinę padėtį. Pasirinkimą dau- 
giausia lemia ideologija, t. y. kokius tikslus sau kelia žmogus, 
pavyzdžiui, jei darbininkas sieks pasidaryti įmonės dalininkų, 
tai jis rinksis dešiniąją partiją, kuri gins jo, būsimo savininko, 

interesus. Suprantama, negalima visų žmonių sutalpinti dviejuo- 
se blokuose —- kairiajame ir dešiniajame. 

Po Antrojo pasaulinio karo, keičiantis žmonių santykiams, 
ypač gamybos sieroje, iškilo gamybos vadovų, protinio darbo ir 
laisvojo verslo Žmonių vaidmuo visuomenės gyvenime. Kartu iš- 
kilo ir šio visuomenės sluoksnio interesai. Jiems atstovauti ėmėsi 
politinės partijos, kurias galima pavadinti centristinėmis. Labai 
aiškus politinių partijų spektras susidarė Vokietijoje, čia iškilo 
trys svarbiausics partijos: kairėje — socialdemokratai, dešinėje — 
laisvieji demokratai (liberalai) ir centre —- krikščionys demokra- 
tai. Daugelis, skirdami tik dvi spalvas, krikščionis demokratus 
laiko dešiniaisiais. Tai klaidingas vertinimas: jų programa yra 
centristinė, jos esmę sudaro socialinė rinkos ekonomika. Racio- 
nalus politinis susigrupavimas daug prisidėjo prie to, kad nuga- 
lėta ir sugriauta Vokietija per trumpą laiką gebėjo ne tik įveik- 
ti pokario chaosą, bet ir iškilti kaip viena ekonomiškai stipriau- 
sių pasaulio valstybių. (Panašiai būtų galima kalbėti ir apie Ja- 
poniją, tik Vokietija yra artimesnis ir mums geriau suprantamas 
pavyzdys.) 

Kokiu pagrindu turėtų formuotis politinės partijos? Atsaky- 
ma, koks jis neturėtų būti, randame aukščiau pateiktoje citatoje. 
Toliau skaitome: „Mes turime politinį susigrupavimą pirmiausia 
grįsti valstybės politinių, socialinių, ūkinių uždavinių ir jų vyk- 
dymo supratimo skirtybėmis“. Tos skirtybės yra būdingos skir- 
tingiems visuomenės sluoksniams. Vienokius interesus turi vers- 
lininkai, kitokius — darbininkai, o dar kitokius — mokslininkai, 
mokytojai ir t.t. Pagal tuos skirtingus interesus ir turėtų steigtis 
politinės partijos, nors tie visuomenės sluoksniai turi daug dau- 
giau bendrų interesų. Bendrus ir skirtingus interesus būtų gali- 
ma pavaizduoti tokiu pavyzdžiu: įmonės savininkai ir darbinin- 
kai yra bendrininkai, kurie suinteresuoti, kad jų produkcija bū- 
tų brangiai parduodama ir įmonė duotu didelį pelną. Tačiau 
sprendžiant, kokio dydžio pelno dalį išmokėti akcininkams, o ko- 
kią palikti atlyginimams padidinti, šalių interesai išsiskiria, prasi- 
deda varžybos. Normaliose varžybose, kai vadovaujamasi eko- 
nomikos dėsniais ir įstatymais, šalys nedarys nieko, kas pakenk- 
tu įmonei, mažintų jos pelną. Analogiški santykiai turėtų būti 
ir tarp politinių partijų — valstybės valdymo partnerių — pozici- 
jos ir opozicijos. Todėl valstybėse su demokratinėmis tradicijo- 
mis opozicija, siekdama nurungti valdančiąją partiją, nekelia to- 
kių reikalavimų, kurie kenktų valstybės interesams. Pas mus, 
deja, dažnai to principo nepaisoma: opozicija ieško būdų, kaip 
valdančiuosius „įvaryti į kampa“, t.v. kad jie priimtų neracio- 

nalius sprendimus, vedančius prie kapituliacijos, nepaisydama, 
kad dėl to nukentės visuomenė ir valstybė, 

Valstybėse, turinčiose tvirtas demokratijos tradicijas, politi- 
nės partijos atstovauja interesams tų žmonių, kurie kuria ir ga- 
mina medžiagines ir dvasines vertybes. Ten politinės partijos 
stengiasi neįsileisti parazitinių visuomenės elementų. Maža to. 
Absurdiškos būtų asocialių žmonių, pavyzdžiui, kyšininkų ar nar- 
komanų partijos. Partijos programoje turi būti aiškiai pasakyta, 
kuriam visuomenės sluoksniui ji atstovauja. Partijos veikla bus 
sėkminga tik tada, jei ją palaikys atitinkama visuomenės dalis. 
Partijų visuma išreiškia visuomenės interesų įvairovę. Varžybas, 
vykstančias visuomenėje, atspindi ir partijų varžybos. Pripažin- 
dami, kad interesų varžybos yra visuomenės pažangos variklis, 
turime pripažinti ir tai, kad negali būti partijos, kuri atstovautų 
visos visuomenės interesams. Šį teiginį patvirtina karti patirtis: 
tokios partijos, kaip komunistų ir nacionalsocialistų, pretenda- 
vusios į tiesos ir visuomenės interesų monopolį, ne tik nesukūrė 
geresnio gyvenimo, bet ir buvo didžiausių nusikaltimų žmonijai 
įkvėpėjos. Reikia atkreipti dėmesį, kad partijų vadų ambicijos 
negali būti visuomenės varžybų objektas. Varžybose turi būti 
akcentuojamos programos, idėjos, žmonių interesai, bet ne vadų 
asmeninės savybės. 

Po šių teorinių samprotavimų grįžkime prie mūsų konkrečios 
situacijos. Sovietų okupuotoje Lietuvoje politinių partijų veikla 
buvo visiškai paralyžiuota. Atkurdami nepriklausomybę, politi- 
nių partijų neturėjome. Net komunistų partija iš tikrųjų nebuvo 
politinė partija, o tik viena iš valdžios struktūrų. Sąjūdis taip 
pat nebuvo partija, nes jo skelbtai išsivadavimo iš sovietinės 
okupacijos idėjai tautoje nebuvo alternatyvos. Tuo metu besi- 
steigiančios partijos atstovavo tik tam tikroms idėjoms (demo- 
kratijos, socialinio teisingumo, aplinkos išsaugojimo, tautiškumo, 
nepriklausomybės ir pan.). Partijos pagal visuomenės sluoksnių 
interesus pradėjo formuotis tik Seimo rinkimų išvakarėse. Dau- 
giausia balsų gavo tos partijos, kurios aiškiai pasakė, kieno in- 
teresus jos gins. Tos, kurios skelbėsi kovojančios už laisvę, ne- 
priklausomybę, teisingumą, pažangą, dorą — liko už borto. Po 
Seimo rinkimų susiklostė toks aktyvių politinių partijų spekt- 
ras: kairėje — LDDP ir socialdemokratai (jie pretenduoja ir į 
centrą), dešinėje — Tėvynės sąjunga (Lietuvos konservatoriai), 
krikščionys demokratai, demokratai, tautininkai, o centre —tik 
Centro sąjuga. Pažymėtina, kad abi svarbiausios oponuojan- 
čios partijos — LDDP ir TS (LK) nėra išsakiusios savo pozicijos. 
Jos abi pretenduoja būti „visaliaudinėmis“ partijomis. Tai yra 
svarbiausia priežastis, kodėl vyksta alkakli konfrontacija tarp 

šių partijų. Manau, kad ilgainiui šios partijos užims savo pozi- 
cijas — „kairę“ ir „dešinę“. Taigi lieka „centro“ problema. ' 

Politiniame spektre beveik visas „centras“ yra tuščias. Visuo- 
menėje „centras“ turi 31 procentą aiškių šalininkų ir reikia 
manyti, kad didžioji dalis iš neapsisprendusių pritartų centris- 
tams, juolab kad retėja dešiniųjų ir kairiųjų partijų šalininkų 
gretos. Į centristus taikosi keletas pretendentų: Centro sąjun- 
ga, nuosaikieji ir Tautos pažanga. Seime atstovus turi tik Centro 
sąjunga. Kai kas bando ir liberalus, aiškius dešiniuosius, priskirti 
prie centristų. Greičiau tam tikrą „centro“ dali galėtų užimti 
aiški centristinė partija. Kokia ji turėtų būti? Pirmiausia, ji turė- 
tų atstovauti žmonėms, dirbantiems protinį ir kūrybinį darbą. Tai 
mokslininkų, menininkų, informacijos darbuotojų, gydytojų, mo- 
kytojų, administratorių partija. Kas trečias ketvirtas darbingo 
amžiaus žmogus gali save priskirti šiai kategorijai. Ateityje, ple- 
čiantis gamybai, kuriai reikia gero išsimokslinimo, jų reikšmė 
padidės. Antra, šios partijos programa tui būti aiški centristinė, 
orientuota į dvidešimt pirmo amžiaus visuomenę ir jos interesus. 
Trečia, partija privalo turėti atitikmenis pasaulinėje sistemoje ir 
palaikyti su jais glaudžius ryšius. 

Šiuo metu iš visų centristų aktyviausiai reiškiasi Centro są- 
junga, kuri įsisteigė kaip partija 1993 m. birželį vietoj buvusio 
Centro judėjimo. Ar pavyks šiai sąjungai po savo sparnu su- 
burti mokslo ir meno žmones? Prieš šešerius metus šie žmonės 
labai aktyviai dalyvavo Sąjūdyje. Tačiau daugelis, iš Sąjūdžio 
išstumti įvairiausių vertėivų, prarado norą dalyvauti politikoje. 
Vėlesni mėginimai sugrąžinti šią visuomenės dali į politiką neda- 
vė rezultatų. Mat visuomenei tebebuvo peršamas marksistinis 
požiūris į inteligentiją, atseit ji vyra tik „tarpsluoksnis“, kuris ne- 
turi kitų interesų, kaip tarnauti liaudžiai. O verteivos, apsiskelbę 
„liaudimi“ ir naudodamiesi nepatyrusių politikų naivumu, pasi- 
glemžė ne tik turtą, bet ir žmonių darbo rezultatus. Galima ti- 
kėtis, kad dabar inteligentija, pasiekusi skurdo ribą, pradės ieš- 
koti, kas galėtų ginti jos interesus. Tačiau ji patikėtų tik partija 
su labai aiškia programa ir turinčia įtikinamą Lietuvos ateities 
viziją. Rinkiminė Centro judėjimo programa daugiau atspindėjo 
liberalų nuostatas, todėl inteligentija nelabai ja žavėjosi. 

Mano įsitikinimu, centristinė partija turi būti krikščioniškos, 
bet ne liberalios krypties. Šį įsitikinimą grindžiu tokiais sampro- 
tavimais. Pirma, liberalizmo idėjos nėra įleidusios gilesnių šaknų 
į Lietuvos politinį gyvenimą. Antra, krikščioniškoji demokratija, 
iškilusi prieš Pirmąjį pasaulinį karą kaip dešinioji politinė jėga, 
nepriklausomoje Lietuvoje ėmė reikštis kaip centristinė, o dar- 
be „T pilnutinę demokratiją“ ji įvardijama kaip aiški centristinė. 

Trečia, minėtasis darbas gali patarnauti kaip idėjų lobynas besi- 
kuriančios centristinės partijos programai. Ketvirta, krikščioniš- 
koji demokratija — tai pasaulinė idėja, išpuoselėta ir laiko patik- 
Tinta daugelio tautų. Penkta, per krikščionių demokratų interna- 
Cionalą būtų geriausiai suprantama pasaulinė, ypač Vokietijos, 
KD patirtis. 

Nusakyta centristinė partija anksčiau ar vėliau atsiras: Lie- 
tuvos žmonėms iki gyvo kaulo įkyrėjo partijų, pretenduojančių 
būti „visaliaudinėmis“, rietenos. Iškilus stipriam „centrui“, šios 
partijos bus priverstos užimti savo vietas politiniame spektre. 
Tada politinėje arenoje destruktyvias ambicijų varžybas galės 
pakeisti interesų varžybos — kūrybinga konkurencija. Taip išsi- 
dėsčius politinėms partijoms, atitinkamai formuosis elektoratas, 
rinkėjai aiškiai žinos, už ką jie balsuoja. 

Kokias perspektyvas galima prognozuoti visam politinių par- 
tijų spektrui? 

Pradėkime nuo „kairės“. Kas ją ateityje užims — ar LDDP ar 
socialdemokratai, spręs rinkėjai. Šiuo metu abiejų partijų popu- 
liarumas krinta. Geresnės sėkmės sulauks toji partija, kuri pa- 
rengs tinkamą programą ir išugdys kompetentingus politikus. 

Iš dešiniųjų politinių jėgų tik liberalai yra aiškiai nurodę, 
kuriam visuomenės sluoksniui jie imasi atstovauti, būtent veik- 
liesiems žmonėms — verslininkams. Visos kitos dešiniosios parti- 
jos neišdrįsta to padaryti, kuria apie save įvaizdį, kad jos yra 
patriotinių jėgų tikrosios atstovės. Tokia nuostata nėra naudinga 
ir visuomenei, ir pačioms partijoms. Gerokai pragiedrėtų situaci- 
ja, jei Tėvynės sąjunga (Lietuvos konservatoriai) ir jos palydo- 
vės aiškiai pasakytų, kad jos yra dešiniosios partijos ir atstovau- 
ja žmonėms, kurie save laiko dešiniaisiais. Tada turtingieji žmo- 
nės galėtų išeiti iš pogrindžio, nes jie turėtų savo oficialius at- 
stovus valdžioje. Teisiniu keliu būtų ginami jų interesai, o vals- 
tybė galėtų surinkti iš jų mokesčius. Jei TS (LK) to nepadarys, 
atkutę liberalai užims politinio spektro dešinįjį lauką. Tada 
konservatoriams liks tik pensininkai ir moterėlių būrys. 

Prie to, kas buvo pasakyta apie „centrą“, galima pridėti. kad 
LKDP turi šansų iškilti kaip svarbiausioji politinė jėga. Jai reikia 
atsisakyti klerikalizmo ir radikalizmo, parengti išsamią ir įtiki- 
namą Lietuvos ateities viziją. Svarbiausia, pareikšti, kad ši par- 
tija atstovauja tam tikrai socialinei grupei, t. y. gina žmonių, dir- 
bančių protini darbą ir verčiančiųsi kūrybiniu verslu, interesus. 
Jei LKDP nesiryš to padaryti, atsiras kita partija, nes politika, 
kaip ir gamta, tuštumos nemėgsta. 

Politinė sistema bus veiksminga tik tada, kai visuomenė ją 
palaikys ir bus suinteresuota, kad ji funkcionuotų. Socialinių ap- 

klausų rezultalai turėtų kelti susirūpinimą politikams: nepaten- 
kintų politinėmis partijomis ir apskritai abejingų politikai žmo- 
nių dalis tolydžio didėja: šių metų sausio mėnesį pasiekė 44 
procentus (pagal kitus tyrimus — daugiau kaip pusę), nepasitikin- 
čiųjų Seimu, vyriausybe, ypač teismais, procentais siekia dau- 
giau kaip pusę apklaustųjų. Žmonės nusivylę reformomis ir val- 
džia. Tai rodo, kad atgavę nepriklausomybę pasukome ne tuo 
keliu: mūsų politikai nuvedė į ekonomikos liūnus ir teisinius 
brūzgynus. Kur ieškoti išeities? Reikia naujų idėjų ir programų. 
Ir ne bet kokių, o tokių, kuriomis patikėtų žmonės. Darbas „Į pil- 
nutinę demokratiją“ gali būti geras tokių programų rengimo pa- 
grindas. Jei siekiame, kad Lietuvos valstybė neprarastų savo 
valstybingumo, o lietuvių tauta nenustotų egzistavusi, — turime 
skubiai sutelkti visas jėgas ir pateikti dvidešimt pirmojo amžiaus 
Lietuvos ateities viziją, realias programas, kaip ją įgyvendinti. 


KUN. VINCAS VALKAVIČIUS 


JUNGTINIŲ VALSTIJŲ LIETUVIŲ IŠEIVIJOS 
RELIGINIS GYVENIMAS (1868 — 1993) 


Skiriu prel. V. Balčiūnui 


Atradus Naująjį pasaulį ir jo gyventojus indėnus, kataliky- 
bė ėmė plisti Amerikos pietuose ir pietvakariuose. Ispanai čia 
įsteigė kolonijas XVI a. Kartu su nuotykių ieškotojais atvyko 
įvairių dvasininkų. Iš jų ypač pagarsėjo pranciškonai. Iš šiaurės 
XVII a. atvyko ir prancūzų, kurie irgi steigė savo kolonijas. Čia 
buvo jėzuitų ir kitų vienuolių. Pirmieji Amerikos katalikai buvo 
indėnai; jiems misionieriai skelbė evangeliją. 

Iš Anglijos į Marilando rajoną XVII a. atvyko ir baltųjų ka- 
talikų. Kurį laiką jie laisvai ir sėkmingai veikė globojami jėzui- 
tų. Deja, ilgainiui daugumos protestantų tolerancija ėmė nykti 
ir katalikų likimas pasikeitė. 

Nepriklausomybės karo metu dauguma gyventojų buvo Ang- 
lijos protestantai. Taip pat buvo airių, vokiečių ir prancūzų ka- 
talikų, šalia anglų katalikų. Nors tada katalikų buvo dar nedaug, 
bet Bažnyčia tapo formaliai organizuota, popiežiui įsteigus pir- 
mą Amerikos vyskupiją. Ji apėmė visą šalį. 

Norint suvokti Amerikos religijos istoriją, būtinai reikia su- 
prasti du esminius dalykus, kurie visiškai skiriasi nuo Lietuvos 
patirties; tai: 1) valdžios ryšys su religija, 2) Bažnyčios savaran- 
kiškas išsilaikymas. 

Iš pat pradžių valdžia bent teoriškai laikėsi nuošaliai nuo re- 
ligijos, nors Amerikos kolonijose jau buvo įvairių tikėjimų. Ka- 
dangi naujos šalies pagrindas buvo gyventojų lygybė ir verty- 
bė, todėl atrodė, kad geriausia sistema būtų valdžiai pasilikti at- 
siskyrusiai nuo religijos. Niekados nebuvo oficialios valstybinės 
religijos. Vis dėlto reikia pripažinti, kad protestantų daugumos 
įtaka labai ilgai viešpatavo. 

Valdžios akyse religija buvo laikoma lyg kokia eilinė drau- 
gija. Bet kas galėjo organizuoti ir steigti savo tikėjimo bendrija. 
Katalikai pasauliečiai ėmėsi finansinių vajų, pirko žemę, samdė 
darbininkus šventovėms statyti. Patys parapijiečiai prisidėjo prie 
darbo ir po to patys išlaikė tas bažnyčias. Todėl kilo ir ginčų dėl 
nuosavybės. Būtent — kieno rankose turėtų būti ta nuosavybė 
legaliai užrašyta? Dar pridurkime etninių grupių trynimąsi. Ai- 
riai, prancūzai ir vokiečiai susipykdavo, ginčydavosi, kurią kal- 
bą reikėtų vartoti bažnyčioje. 

Norėdami išspręsti tuos du klausimus, vyskupai pradėjo steig- 
ti atskiras parapijas kalbantiesiems skirtingomis kalbomis, nors 
dauguma parapijų tapo bendros arba teritorinės ir jose buvo 
vartojama anglų kalba. Dėl nuosavybės. Vyskupai nutarė, kad 
būtų praktiškiausia ją laikyti savo rankose. Ilgainiui susidarė du 
nucsavybės valdymo modeliai ir juos civilinė valdžia pripažino. 
Pirmas medelis -- parapijos nuosavybė; ji buvo laikoma 5 asme- 
nų tarybos rankose. Šie patikėtiniai ar globėjai (angliškai — „„trus- 
tees“) buvo: vyskupas, jo pavaduotojas, parapijos klebonas ir 
du parapijiečiai. Savaime aiškų, kad šiuo atveju vyskupas galė- 
jo kontroliuoti parapijos turtą. Antras modelis — dirbtinė korpo- 
racija iš vieno žmogaus, taigi iš vyskupo. Ši legaliai fiktyvi tvar- 
Ka vadinama „Corporation Sole“, tai yra nuosavybė priklauso ne 
kokiam asmeniui, bet vyskupui, kuris tam tikrą laiką eina šias 
pareigas. 

Lietuviai į JAV pradėjo vykti po Amerikos pilietinio karo, 
t.y. 1860 metais. Kad geriau suprastume tų laikų padėtį, žvilgte- 
lėkime į aplinkybes Amerikoje ir Lietuvoje pagal garsaus nor- 
vego istoriko Marcus Lee Hanson'o imigracijos teoriją, t. y. „iš- 
stumk-—-pritrauk“ (angliškai — ,push-—pull“). Jos esmė yra tokia: 
žmogus yra linkęs palikti savo tėvynę, kai joje nepalankios ap- 
linkybės jį išstumia, o kitame krašte yra teigiamų aplinkybių, 
kurics jį pritraukia. 

Atkreipkime dėmesį į Lietuvą. Kurie žmonės čia buvo išstu- 
miami? Paprastos liaudies šeimos buvo didelės. Mano tėvelis 
Liudvikas buvo vienas iš 6 vaikų, o mamytė Elena -—- viena iš 8 
užaugusių. Nemažai kūdikių mirdavo tik užgimę ar vaikystėje. 
Kaimiečiams buvo sunku pragyventi. Jie stokojo žemės ir darbų. 
Nebuvo galimybės įgyti mokslą, patobulinti gyvenimą, nes spau- 
dos draudimo laikais rusai trukdė liaudies lavinimuisi, nebuvo 
mokyklų. Dėl ekonominių priežasčių daug lietuvių išvyko į Ame- 
riką. Šalia airių, lietuviai buvo antroje vietoje, praradę didžiau- 
sią skaičių gyventojų pagal proporciją. 

O kas už Atlanto viliojo, traukė naujuosius ateivius? Tuo 
metu Amerikoje prasidėjo vadinamoji pramonės revoliucija, ku- 
riai reikėjo labai daug stiprių darbininkų. Pensilvanijoje buvo 
kasamos anglys ir tiesiami geležinkeliai. Naujojoje Anglijoje ir 
kitose Rytų valstijose atsirado įvairių siuvyklų, metalų ir audi- 
mo gamyklų. Tokiems darbams dirbti Amerika mielai priėmė lie- 
tuvius ir kitus imigrantus. 

Kokią Katalikų Bažnyčią lietuviai rado Amerikoje? Ši bendri- 
ja susidarė iš vokiečių, Kanados prancūzų, lenkų ir daugiausia — 
airių. Rytų apeigų ir stačiatikių tikinčiųjų, pavyzdžiui, ukrainie- 
čių ir slovakų, pradėjo rastis maždaug tuo pačiu laiku, kaip ir 

lietuvių. Dėl airių nesupratimo didelis skaičius Rytų apeigų ka- 
talikų buvo patrauktas į stačiatikybę. Buvo ir šiek tiek vokiečių 
vyskupų, bet dauguma buvo airiai, todėl Bažnyčios valdžia bu- 
vo jų rankose. Kas tuo metu buvo airiai čia? Atsakymas būtų 
toks; 

a) jie pirmavo tarp katalikų pagal skaičių, 

b) neturėdami kalbos kliūties, jie greitai įsitraukė į Amerikos 
gyvenimą, 

c) jų persekiojimo istorija buvo tokia baisi, kad dauguma 
buvo linkę užmiršti savo kilmę ir pradėti naują gyvenimą kaip 
amerikiečiai katalikai. Nenuostabu, kad dauguma airių vysku- 
pų buvo asimiliacijos ir amerikonėjimo skelbėjai. 

Atsižvelkime į dar vieną labai svarbų faktorių. Amerikoje 
gana ilgai vyravo nusistatymas prieš katalikybę ir abejonės dėl 
katalikų pilietinės ištikimybės Amerikai. Todėl vyskupai buvo 
linkę parodyti visuomenei, kad katalikai gali būti ir yra geri 
amerikiečiai. Vyskupams atrodė, kad nereikia ir netinkama, net 
pavojinga skirti per daug dėmesio katalikų kilmės gyventojų 
skirtumams. 

Dauguma parapijų buvo įsteigtos kaip teritorinės parapijos 
siekiant aprūpinti visus vieno miestelio arba miesto rajono kata- 
likus. Teritorinėse parapijose buvo steigiamos tautinės ar etninės 
parapijos siekiant aprūpinti naujuosius ateivius pagal kalbą. Kaip 
tik atsirasdavo pakankamas skaičius imigrantų vienoj ar kiloj 
kolonijoj, jie greitai įsteigdavo bendros kalbos draugijas, globo- 
jamas kurio nors šventojo. Paprastai šios pašalpinės draugijos tu- 
rėjo du tikslus: 1) teikti nariams finansinę paramą ligos ar mir- 
ties atveju, nes Amerikos įstaigos iš pradžių atsisakė drausti imi- 
grantus; 2) rūpintis įsteigti savo atskirą parapiją. Šio amžiaus 
pradžioje buvo arti 200 tokių lietuviškų pašalpinių draugijų ir 
apie 140 savo lietuviškų katalikiškų parapijų. 

Lietuvių imigrantų pastangoms įsteigti savo parapijas iškilo 
bent keturios stambios kliūtys: glaudus ryšys su lenkais, stipri 
laisvamanių įtaka, netikęs kai kurių kunigų pavyzdys ir religinis 
nepriklausomųjų („nezaležninkų“) judėjimas. Apibūdinsime kiek- 
vieną priežastį. 

1. Pirmieji lenkai, kol įsteigė savo parapijas, glaudėsi prie 
vokiečių. Panašiai ir kai kurie slovakai bei ukrainiečiai, kol ne- 
turėjo savo parapijų, ieškojo religinės lenkų globos. Iš pradžių 
lietuvių draugijos bei parapijos buvo bendros su lenkų, tad len- 
kų dvasininkai tenkino ir lietuvių religinius reikalus. Dauguma 
lietuvių šiek tiek mokėjo lenkiškai, nes tuo metu tėvynėje veikė 
smarki lenkų kultūros įtaka. Antai mano mamytė mokėjo melstis 

tiktai lenkiškai, nors namie kalbėdavome vien tik lietuviškai. 
Lenkams kiekvienas, kuris kalbėjo lenkiškai, atrodė yra lenkas. 

Kai pradėjo busti lietuviška tautinė savimonė, šiose bendrose 
parapijose prasidėjo nemalonumai. Kilo tokių klausimų: kuriam 
vardui duoti pirmenybę dokumentuose? Ar parapija bus užrašy- 
ta lietuviška lenkiška ar lenkiška lietuviška? Kuria kalba reikia 
skaityti evangeliją ir sakyti pamokslus? Koks klebonas tinka va- 
dovauti parapijai — lenkas, sulenkėjęs lietuvis ar naujai susipra- 
tęs lietuvis? Beveik kiekvienoje parapijoje kildavo ginčų. Kar- 
tais net kruvinai susimušdavo vieni su kitais. Neretai jų ginčas 
pasiekdavo civilinius teismus. Kartais "lenkai pašalindavo lietu- 
vius, o kartais atsitikdavo atvirkščiai. Pensilvanijoje buvo kokia 
16 tokių atvejų. Pašalintieji (arba lietuviai, arba lenkai) buvo pri- 
versti iš naujo pradėti rinkti aukas ir statyti naują atskirą baž- 
nyčią. Tiesa, ne visi lietuviai traukėsi nuo lenkų. Dalis buvo ge- 
rai susigyvenę ir todėl patenkinti dalyvaudavo su jais pamaldo- 
se. Taip pat atsiminkime, kad pirmieji lietuviai imigrantai buvo 
viengungiai. Lietuvaičių tik vėliau atvyko. Todėl nemažas skai- 
čius lietuvių vedė lenkaites, ir jų vaikai buvo auklėjami motinos 
lenkiška dvasia. Galimas dalykas, kad apie 209; Amerikos lenkų 
yra buvę lietuviškos kilmės. 

2. Tarp lietuvių atsirado bedievių, kurie skleidė laisvamany- 
bę ir socializmą. Jų skelbėjai buvo redaktoriai, advokatai, gydy- 
tojai. Garsiausias iš jų buvo dr. Jonas Šliūpas. Buvo daug ir ki- 
tų, iš kurių vėliau atsirado komunistų. Tie laisvamaniai važinė- 
jo po kolonijas su savo prakalbomis, ypač savaitgaliais, kai ku- 
nigai buvo užimti pastoraciniais darbais. Tų kairiųjų evangeli- 
ja buvo tokia: kapitalizmas ir religija yra darbininkų priešai, ku- 
rie tik išnaudoja liaudį. Žmonių vienintelis išganymas ateina iš 
materialistinio mokslo. Kai lietuviai bandė kurti savo parapijas, 
kairieji kurstė tikinčiuosius prieš vyskupus, apjuokdami tokiais 
žodžiais: „Jūs esate kvailiai. Savo kruvinu prakaitu perkate že- 
mę, statote bažnyčias ir klebonijas, o savo sunkiai uždirbtą turtą 
atiduodate airiams vyskupams!“ Laisvamanių įtaka buvo nema- 
ža. Mano nuomone, bent 2595 lietuvių atsisakė tikėjimo. 

3. Saujelė dvasininkų trukdė steigti parapijas dviem būdais. 
Iš pradžių daugelis kunigų veikė lenkiška dvasia. Jie neskubėjo 
skirtis nuo lenkų arba net buvo tam priešingi. Kai kurie iš jų 
studijavo vienintelėje Amerikos lenkų seminarijoje Detroite ar- 
ba iš Lietuvos buvo atvykę stokodami tautinės savimonės. Deja, 
nors nedaug, bet buvo kunigų, kurie visai netiko būti dvasinin- 
kais, jų blogas elgesys sunkino parapijiečių padėtį. Bet kadangi 
stigo kunigų, mokančių lietuviškai, airiai vyskupai neturėjo ki- 
tos išeilies, kaip tik toleruoti tokius nepavyzdingus vadovus. 

4, Dar reikia paminėti ir religinį nepriklausomųjų („,nezalež- 
ninkų“) judėjimą. Judėjimas atsirado Amerikoje tarp lenkų 
1880 m. ir ilgainiui galėjo atskilti nuo vientisos JAV Katalikų 
Bažnyčios. Iki mūsų laikų yra išlikę per šimtą nepriklausomųjų 
lenkų parapijų Amerikoje ir Kanadoje ir dar apie 40 panašių pa- 
rapijų pačioje Lenkijoje. Džiugu paminėti, kad dabar dedama 
pastangų susivienyti. Nuo 1985 m. tęsiasi oficialus jų ir mūsų 
atstovų dialogas kas 6 mėnesiai. Neseniai popiežius davė leidimą 
nepriklausomiesiems priimti sakramentus pas mus, jeigu jų baž- 
nyčių nėra kur nors arti. Šis atsiskyrėlių judėjimas paveikė ir 
lietuvius. Išdygo bent 15 lietuviškų nepriklausomųjų parapijų, 
nors jos ilgai neegzistavo. Tik dvi išliko iki šios dienos. Čia pa- 
veikė ir laisvamanių įtaka. 

Norėdami įveikti šias kliūtis, lietuviai katalikai pradėjo ju- 
dėti. Kun. Juozas Žebris ir kun. Aleksandras Burba paskutiniame 
XIX a. dešimtmetyje bent porą Metų leido savo savaitinius laik- 
raščius. Garsiausias spaudos apaštalas kun. Antanas Milukas iš- 
leido keietą religinių knygučių. 

Žinoma, tokių individualių pastangų neužteko. Pagaliau kata- 
likai sukūrė savo stiprų laisvamaniams priešingą judėjimą. 
1606 m. buvo įsteigta Katalikų federacija, kuri bandė įtraukti vi- 
sas tikinčiųjų draugijas. Šviesuolis kun. Antanas Staniukynas at- 
gaivino kunigų vienybę 1909 m. Ši dvasininkų sąjunga tuojau 
įsteigė laikraštį „Draugas“, kuris dar šiandien spausdinamas ma- 
rijonų kunigų. Pasaulietis Mykolas Norkūnas suorganizavo Jau- 
nimo vyčių sąjungą 1913 m., ir kai Lietuva atgavo nepriklauso- 
mybę, vyčiai palaikė ryšį su Lietuvos pavasarininkais ir ateiti- 
ninkais. Vyčiai ne sykį rengė ekskursijas į Lietuvą. 1927 m. 
Kaune 15000 pavasarininkų akivaizdoje vyčių atstovai įteikė 
generolui Silvestrui Žukauskui auksinį kardą. Kitos pasauliečių 
organizacijos neišliko. 1914 m. pabaigoje buvo įsteigta Katalikių 
moterų sąjunga, uolių merginų ir moteriškių, vadovaujamų kun. 
Fabijono Kemėšio, pastangomis. 1915 m. atsirado Šv. Juozapo 
vyrų darbininkų sąjunga, kuri pradėjo leisti ,,Darbininką“. Laik- 
raštį dar šiandien leidžia pranciškonai. 

Vienuoliai ir vienuolės labai padėjo stiprinti lietuvišką reli- 
ginį gyvenimą. Nors trumpai atkreipkime dėmesį į jų atsiradi- 
mą ir veiklą Amerikoje. 

Uolesni Klebonai pajuto, kad tikėjimui ir lietuvybei išlaikyti 
stinga parapinių mokyklų. Kun. Antano Staniukyno ir Marijos 
Kaupaitės dėka 1907 m. buvo įsteigta Šv. Kazimiero seserų kon- 
gregacija. Šios seserys įsteigė ne tik keletą pradinių mokyklų, 
bet ir porą gimnazijų. Šalia švietimo darbo, kazimierietės dar ap- 
siėmė administruoti keletą ligoninių. Šių vienuolių susidarė net 

per 700. Šiuo metu yra dvi kazimierietės, kurios gali teikti para- 
mą Lietuvoje. 

Palaimintojo arkivyskupo Jurgio Matulaičio marijonai atvy- 
ko į Čikagą 1913 m. užimti Šv. Mykolo lietuviškos parapijos. 
1919 m. jie perėmė atsakomybę už laikraštį „Draugas“, toliau 
tvarkė parapijas ir įsteigė berniukų gimnaziją bei savo semina- 
riją. 

Dar prieš kazimieriečių kongregacijos įsteigimą buvo saujelė 
lietuvaičių viename lenkų nazariečių seserų vienuolyne Čikagos 
apylinkėje. Laikui bėgant joms kilo nemalonumų dėl tautybės. 
Įtampa ypač sustiprėjo Pirmojo pasaulinio karo metu. Po visokių 
bandymų sušvelninti santykius dauguma lietuvaičių Romos lei- 
dimu pasitraukė iš lenkių vienuolyno ir įsteigė atskirą pranciš- 
konių kongregaciją 1922 m. bei motinystės namą Pitsberge. Jos 
dar įsteigė mokyklų ir keletą ligoninių. Šiuo metu pranciškonės 
turi dvi nares Utenoje, „Saulės“ mokykloje. 

Vienas pasionistas, tėvas Alfonsas Urbanavičius 1924 m. 
įsteigė trečią — Nukryžiuotojo Jėzaus seserų vienuolyną. Šios 
kongregacijos tikslas buvo globoti našles ir našlaičius, kurių tė- 
vai ir vyrai žuvę anglių kasyklose. Šios seserys irgi sutiko moky- 
tojauti, nes buvo labai daug to prašančių klebonų. Šiandien jos 
tvarko dvi puikiausias senelių prieglaudas. 

Iš laisvos Lietuvos 1936 m. atvyko Nekaltojo Prasidėjimo se- 
serys dirbti tėvų marijonų gimnazijoje Tompsone, Konektikute. 
Per trumpą laiką šios naujos vienuolės įsigijo didelį sklypą že- 
mės su pastatais artimame miestelyje Putname. Jos ten tvarko 
senelių prieglaudą, jaunimo vasaros stovyklą Vermonto valsti- 
joje ir savo motinystės namo patalpas naudoja įvairiems religi- 
niams reikalams, pavyzdžiui, lietuvių kunigų vienybės metinėms 
rekolekcijoms, pasauliečių ir šeimų reikalams. Putnamas yra lie- 
tuvių sostinė JAV rytuose. Daugelis svečių iš Lietuvos ją ap- 
lanko. 


Antrojo pasaulinio karo metu saujelė pranciškonų ir jėzuitų 
atvyko pas išeivius. Šiuo metu pranciškonų vienuolynas Kene- 
bunkporte, Maino valstijoje, rengia savo kandidatus, kol bus 
pastatytas noviciatas Kretingoje. Bruklyne, Niujorke veikia pran- 
ciškonų kultūros centras „Židinys“, ten yra spausdinamas savai- 
tinis laikraštis „Darbininkas“. Visiems žinomas yra pranciškonas 
vysk. Paulius Baltakis, Lietuvos išeivijos vyskupas. Jėzuitų veik- 
la sutelkta Čikagoje; čia jie išlaiko Jaunimo centrą ir leidžia 
žurnalą „Laiškai lietuviams“. 

Per trumpą laiką dauguma įsteigtų lietuvių parapijų bandė ne 
tik stiprinti tikėjimą, bet ir ugdyti, išlaikyti lietuvybę. Parapi- 
jos steigė vakarines ir vasarines mokyklas jaunimui ir suaugu- 
23-— 702 

siesiems. Kolonijos surengė Kražių skerdynių minėjimus ir pro- 
testus. Susivienijimo ir kitų sąjungų metiniai seimai vykdavo pa- 
Tapijų salėse; jie buvo pradedami šventomis Mišiomis. Kai Ame- 
Tikoje prasidėjo judėjimas dėl politinės autonomijos ir vėliau 
visiškos tėvynės nepriklausomybės, parapijos darė rinkliavas, 
kad būtų galima paremti pastangas tėvynėje. Parapijos dosniai 
priimdavo iš užsienio dažnus lankytojus, sakančius prakalbas ir 
prašančius aukų. 

Iš kunigų atsirado vadovų, užsidegusių patriotizmu. Vienas 
kitas pasiekė kraštutinumą, net paliko kunigystę. Garsiausias 
iš šios kategorijos buvo kun. Jonas Žilinskas, vėliau tapęs Ži- 
lium. Po Pirmojo pasaulinio karo jis sugrįžo į Lietuvą ir veikė 
Klaipėdoje. Trumpą laiką buvo net Klaipėdos gubernatorius. Prieš 
mirtį atsižadėjo savo civilinės santuokos ir susitaikė su Bažny- 
čia. Kitas politinis dvasininkas buvo Fabijonas Kemėšis; tai vie- 
nas iš žymiausių kunigų veikėjų už katalikybę ir tėvynę. 1924 m. 
jis Katalikų universitete Vašingtone įgijo ekonomikos daktaratą 
ir sugrįžo Lietuvon; čia tapo kanauninku. Jis mokytojavo Dot- 
nuvos agronomijos akademijoje. Nuo pat jaunystės nepaprastai 
daug rašė. 1947 m. buvo suimtas ir ištremtas į Sibirą, kur ir mirė 
1954 m. 

Dvasininkams kilo abejonių dėl kunigų politikų. Ne visi gy- 
rė tokius veikėjus. Kai kam atrodė, kad tokios pasaulietinės pa- 
reigos per daug atitraukia nuo parapijos pastoracinio darbo ir 
kartais verčia daryti netikusį kompromisą. Vienas dramatinis pa- 
vyzdys sudaro problemą. 

Tarp lietuvių buvo trys principinės politinės konkuruojančios 
srovės: kairieji, tautininkai ir katalikai, kuriuos priešai niekin- 
dami vadindavo klerikalais. Kairieji — tai bedieviai, anarchistai, 
laisvamaniai ir socialistai. Tautininkai — mišinys įvairių pažiūrų 
lietuvių — daugiausia laisvamanių, nors ir buvo šiek tiek katali- 
kų. Tautininkai bandė atskirti tikybą nuo tautybės ir visus tik- 
rus patriotus sujungti tėvynės gerovei. 1918 m. katalikai ir tau- 
tininkai susitarė sušaukti milžinišką politinį seimą Niujorke. Ši 
trapi katalikų ir tautininkų kombinacija nutarė, kad nebūtų jo- 
kių pamaldų nei Niujorko katedroje seimo pradžioje, nei prade- 
dant ar užbaigiant sesijas. Žodžiu, dėl šventos ramybės nutarė, 
kad Dievas visai nebūtų minimas. Kun. Kemėšis ir jo katalikų 
partija padarė šitą kompromisą. Tačiau netikėtu būdu tai nepa- 
sisekė. 

Kai prasidėjo antra sesija, viena jauna drąsi mergina Anas- 
tazija Petrauskaitė atsistojo galerijoje ir užrėkė: „Mes krikščio- 
nys, ne pagonys! Reikia malda pradėti ir užbaigti kiekvieną se- 
siją!“ Ji kone suardė visą seimą. Kilo didžiausias triukšmas ir 

grinčas. Kunigai vieni kitiems pradėjo šaukti: „Judošius!“ Kai 
kurie delegatai bandė melstis balsiai, kiti trypti kojomis ir švilp- 
ti. Nuostabu, kad seimas kažkaip užsibaigė. Bet tikintiesiems li- 
ko didelė gėda. Katalikų šaltiniai beveik nutyli tą šauniąją Pet- 
rauskaitę. 

Po Antrojo pasaulinio karo atvyko Amerikon apie 30 000 iš- 
eivių lietuvių. Jie imti vadinti „dipukais“ iš angliškų žodžių 
„Displaced Person“ („išvietintas asmuo“). Kai kuriose kolonijose 
jie sustiprino parapijas ir pailgino jų gyvavimą. Tačiau šie nau- 
jieji ateiviai skyrėsi nuo senųjų emigrantų ir jų antros kartos 
vaikų. Skyrėsi išsilavinimu, psichologiniu ir sociologiniu aspek- 
tu. Dauguma dipukų buvo profesionalai — inžinieriai, architek- 
tai, mokytojai, advokatai ir medikai. Mano tėvelių kartos daugu- 
ma žmonių buvo mažamoksliai, šiek tiek patys pramokę skai- 
tyti, bėt patriotiškai tvirti lietuviai. Mano kartos dauguma Ame- 
rikoje gimusių lietuvių buvo gerokai paveikti asimiliacijos. Jiems 
lietuvybė nebuvo visuomet aukščiausia vertybė, jau buvo be- 
veik nunykusi. Naujieji ateiviai gana greit įsigijo savo nuosa- 
vybę. Senoji karta turėjo ilgai taupyti savo skatikus, kol nusi- 
pirkdavo kokį kuklų namuką. 

Dėl minėtų nemažų skirtumų dipukai buvo pajėgesni kurti sa- 
vo atskiras draugijas ir nesistengė įstoti į egzistuojančias. Jie 
dalyvavo bažnyčių veikloje, minėjimuose, be to, veikė parale- 
liai savo skautų, chorų, ateitininkų ir profesionalų sąjungose. 
Nenuostabu. kad neretai kildavo nesutarimų tarp senųjų ir nau- 
jųjų gyventojų. Ir vieni, ir kiti nusivylė. Ankstesnė karta kar- 
tais skųsdavosi, kad dauguma dipukų pasirodė nedėkingi už jų 
priėmimą. Juk kiekvienoje kolonijoje buvo nuoširdžių žmonių, 
kurie jiems nemažai padėjo. Sponsoriai jiems suieškodavo butą, 
darbą, duodavo pinigų, garantuodavo Amerikos valdžiai, kad šie 
naujieji ateiviai neliks ubagai. O dipukai skundėsi, kad senieji 
imigrantai ir jų vaikai nemoka taisyklingai lietuviškai kalbėti, 
įmaišo į kalbą visokių slavizmų ir amerikonizmų. Žodžiu, atrodė, 
kad ankstesnieji gyventojai nepakankamai kultūringi. Greitas 
dipukų praturtėjimas kartais sukeldavo senesnių lietuvių pavy- 
dą ir nepasitenkinimą, ypač kai naujieji ateiviai pasitraukdavo į 
priemiesčius, įsigydavo savo namus ir neretai neprisidėdavo prie 
lietuviškų parapijų išlaikymo. 

Kokia dabartinio amžiaus pabaigos lietuvių religinio gyveni- 
mo padėtis? Reikia prisipažinti, kad niūroka. Žmonės jau pase- 
no ir išmirė. Jų vaikai ir vaikaičiai persikelia į kitas vietoves ir 
priklauso teritorinėms parapijoms. Naujų parapijiečių yra labai 
mažai. Iš ankstesnių, čia gimusių lietuvių, kurie vedė, tik pusė 
pasirinko gyvenimo draugą lietuvį. Iš mišrių vedybų menkas 

skaičius lieka lietuvių parapijose. Dipukų padėtis dar blogesnė. 


Išsilavinimas susijęs ir su asimiliacija. Kuo daugiau mokslo, tuo 
daugiau nutautėjimo. Nors išeiviai turi šeštadienines mokyklas, 
stovyklas, šokėjų ir dainų ansamblius, vos ketvirtadalis, o gal 
ir mažiau dipukų vaikų veda lietuvaites. Skaudžiausia, kad iš di- 
pukų šeimų labai retai atsiranda vaikų, turinčių religinį pašau- 
kimą. Dėl to ir vysk. Baltakis viešai apgailestauja. Iš senosios 
kartos išaugo daugybė kunigų ir vienuolių, kurie tarnavo ir iki 
šiol tarnauja lietuvių naudai. 

Kai kuriose vyskupijose lietuvių parapijos jau išnyko. Kitur 
vyskupai tautines parapijas jungia su teritorinėmis. Trečiur, kaip 
yra ir mano Švento Jurgio lietuvių parapijoje, dar galima kiek 

išsilaikyti; dėkui kitataučiams, kurie lankosi ir šiek tiek duoda 
finansinės paramos. Mes turime ir portugalų imigrantų, kuriems 
laikome pamaldas jų gimtąja kalba. Sekmadienį kol kas dar au- 
kojame šventas Mišias lietuviškai saujelei žmonių. Yra apylin- 
kėje kitų lietuvių, kurie galėtų dalyvauti. Bet kadangi teritori- 
nės parapijos yra arčiau, lietuviai jas lanko pagal suprantamą 
patogumo principą. Tokie lietuviai pasirodo nors per metinius 
minėjimus, pavyzdžiui, per Vasario Šešioliktąją ar tragiškąsias 
Birželio dienas. 

Nepaisant esamos padėties, Amerikos lietuvių religinis gyve- 
bimas turėjo garbingą istoriją. Galime džiaugtis, kad įsikūrė apie 
140 parapijų, yra buvę 7 vienuolynai — 3 vyrų ir 4 moterų — 
ir nemažai mokyklų, ligoninių, prieglaudų. Prieš septynerius me- 
tus vysk. Baltakis paprašė mane parašyti tą istoriją. Dabar, po 
šešerių darbo metų, pabaigiau pirmąjį tomą iš trijų numatytų. 
Pirmame tome aptarti JAV Rytai. Pusiau baigtas antrasis tomas 
apima vien tik Pensilvaniją su savo 40 parapijų ir dviem vie- 
nuolių kongregacijomis. Trečiasis tomas apims likusias vieto- 
ves, ypač Čikagą, Detroitą, Klyviendą. Noriu parašyti bent trum- 
pą biografiją apie kiekvieną kunigą, šalia atskirų straipsnių apie 
kiekvieną parapiją, religinę sąjungą, lietuvius evangelikus ir ne- 
priklausomuosius („nezaležninkus“); ir apie kairiuosius, kad susi- 
darytų išsamesnis kiekvienos kolonijos vaizdas. 


ZICMAS ZINKEVIČIUS 
MARTYNO MAŽVYDO RAŠTŲ AUKŠTAITYBĖS 


Mažvydas buvo žemaitis ir savo „Katekizmą“ — pirmąją lie- 
višką knygą —- parašė žemaitiškai. Aukštaitiški elementai buvo 
antriniai, Tai įrodė daugiau negu prieš pusšimtį metų didysis nor- 
vegų baltistas Christijanas Stangas '. Naujausi tyrimai Stango iš- 
vadą patvirtino, tik pakoregavo Mažvydo gimtosios šnektos 10- 
kalizavimą, tiksliau nušvietė kai kurias jo kalbos ypatybes *. Da- 
bar jau tokie formulavimai, kaip „M. Mažvydo 1547 m. katekiz- 
mo kalba tarmės atžvilgiu nėra vienalytė. Iš vienos pusės, čia 
apstu tokių lyčių, kurias galima laikyti žemaitiškomis. .., antra 
vertus, greta šitokių žemaitiškų lyčių, M. Mažvydo katekizme ne- 
retai pasitaiko ir aukštaitiškųjų (arba, tiksliau sakant, tokių, ku- 
rios gali būti laikomos auštaitiškomis)“ 3, negali būti traktuojami 
kaip teisingi. Jie atsiranda dėl tyrimo metodologijos trūkumų: 
neatsižvelgimo į Mažvydo rašybos netobulumą (pvz., žemaičių 
balsius 0, e jis žymi u, i raidėmis), aukštaitybių tapatinimo su 
bendraisiais lietuviškais elementais ir pan. 

Tačiau žemaitiškai parašytoje pirmojoje lietuviškoje knygoje 
yra ir aukštaičių tarmės elementų. Iš kur jie atsirado? 

J. Palionis tvirtina, kad aukštaitybės atsirado dėl Lo, jog 
Mažvydas savo raštus skyrė ne tik žemaičiams, bet ir aukštai- 
čiams („lietuvininkams“), taigi sąmoningai taikėsi prie aukštai- 
čių *. Dėl to esą jis rašė pirmoje vietoje Letuuinikump, o tik pas- 
kui Szemaicziump, lotyniškoje dedikacijoje kreipėsi Ad Magnvm 
Dvcatum Litvaniae, prakalboje — Pastoribus et ministris eccle- 
siarum in Lituania“. Bet čia J. Palionis klaidingai sutapatina isto- 
rinius Žemaičių ir Lietuvių („lietuvininkų“) pavadinimus su šių 
dienų tarmėmis, kurios su tais pavadinimais iš tikrųjų nieko 
bendra neturi. Terminas žemaičiai Mažvydui anuomet reiškė ne 
žemaičių tarmę (tokią reikšmę jis gavo tik nuo XIX a. vidurio, 
pirmiausia kalbininkų darbuose), bet tos teritorijos, kuri buvo 
priklausiusi Žemaičių kunigaikštystei (vėliau Žemaičių vyskupys- 
lei) gyventojus, nesvarbu, kuria tarme jie kalbėjo. 

Istorinės Žemaičių kunigaikštystės (gana savarankiško politi- 
nio vieneto, tik nuo Vytauto laikų įėjusio į Lietuvos valstybės su- 
dėtį) branduolį sudarė Lietuvos vidurio žemumos. Iš čia ir 
pavadinimas. Toliau į vakarus aukštumose anuomet gyveno kur- 
šiai, kurių Žemė, labai nusiaubta karų su Ordinu, ilgainiui įėjo 
į Žemaičių kunigaikštystės sudėtį. Joje išplitusi lietuvių kalba, 
stipriai paveikta kuršių substrato, virto tuo, ką dabar vadiname 
žemaičių tarme. Dar prieš maždaug tris keturis šimtmečius pasa- 

kymas kalbėti žemaitiškai reiškė kalbėti taip, kaip kalbama vi- 
durio Lietuvos žemumose (Nevėžio upės baseine, taigi aukštaičių 
tarme), o ne žemaitiškai (žemaičių tarme) šių dienų prasme. An- 
tai 1605 m. „Katekizmo“ nežinomasis vertėjas savo pratarmėje 
rašė, jog tą katekizmą dar prieš jį buvo išvertęs žemdūytiBkay 
Mikalojus Daukša (turimas omenyje 1595 m. išleistas katekizmas, 
kurio kalba iš tikrųjų neturi nieko bendra su žemaičių tarme, 
parašytas vidurio Lietuvos žemumose tada vartotu kalbos varian- 
tu), o jis tą patį katekizmą išvertęs lietūwiBkay, iš tikrųjų Lie- 
tuvos sostinėje Vilniuje vartota kalba (pats kilęs iš artimų Vil- 
niaus apylinkių). Arba vėl — Žemaičių vyskupystės 1647 m. si- 
nodo nutarimuoseŠ yra paskelbtas popiežiaus Urbono VIII bulės 
„In coena Domini" vertimas ta raštų kalba, kuria rašė Mikalojus 
Daukša, bet ir čia ji vadinama žemaičių kalba (lingua Samogiti- 
ca). Ilgainiui Prūsijos lietuviai žemaičiais ėmė vadinti visus Di- 
džiosios Lietuvos lietuvius, kurie buvo arčiau Mažosios Lietu- 
vos. Savųjų žemaitiškai (tikrąja žemaičių tarme) kalbančių gy- 
ventojų palei Kuršių marias ir vakarinėje buv. Klaipėdos krašto 
dalyje jie niekada žemaičiais nevadino (kadangi nepriklausė Že- 
maičių kunigaikštystei). Taip pavadinti šie įsižeisdavo '. Jie save 
vadino tik lietuvininkais. Taigi Mažvydo terminai lietuvininkas 
(lietuvinykas) ir žemaitis reiškė visai ką kita, ne aukštaičių ir že- 
maičių tarmes. 

Norą prisitaikyti prie kitaip kalbančių, taigi aukštaičių, Maž- 
vydas iš tikrųjų galėjo turėti, bet jį realizuoti vargu ar jam tada 
būtų buvę įmanoma. Iš kur jis galėjo žinoti, kokios yra aukštai- 
čių patarmės (Lietuvos Didžiosios Kunigaikštystės plote jos tada 
jau gerokai skyrėsi viena nuo kitos) ir prie kurios jam reikėtų 
derintis? Juk Mažvydas rašė pirmąją lietuvišką knygą. Raš- 
to tradicijų nebuvo. Vėlesnė raštija Lietuvos valstybėje (ne Prū- 
sijoje!) kalbos požiūriu buvo aiškiai suskilusi į du variantus: va- 
dinamąjį vidurinį (kuriam pradžią davė vidurio Lietuvos že- 
mumų ano meto kalba. vadinta žemaičių kalba) ir rytini (sos- 
tinės Vilniaus ir apylinkių kalba, vadinta tiesiog lietuvių kalba). 
K. Jablonskis linkęs manyti, kad Mažvydas kaip tik prie jų (tam 
tikros bendrinės šnekamosios kalbos) ir taikėsi. Šią nuomonę pa- 
laikė kiti tyrėjai. Bet Mažvydo raštų kalbos aukštaitybių analizė 
rodo visai ką kita. Pirmojoje lietuviškoje knygoje, išskyrus po- 
terius ir kitų asmenų verstas giesmes, nėra jokių tų kalbų (šne- 
kamųjų interdialektų) pėdsakų Š. Tai paneigia ir J. Palionio prie- 
laidą?, kad Mažvydas aukštaitybių prisirankiojęs Vilniuje, kur, 
kaip manoma, mokęsis 1540—1542 m. Kulviečio mokykloje. Juo 
labiau vargu ar galėjo jų gauti Karaliaučiuje (kaip mano J. Pa- 
lionis), kur teišgyveno vos vienerius metus, buvo labai užimtas 

studijomis ir pirmosios lietuviškos knygos rašymu, net vokiškai 
pramokti neturėjo laiko. 

Atpuola ir tvirtinimas, kad Mažvydas yra kilęs iš netolimos 
nuo aukštaičių vietovės '?, galėjusios turėti aukštaitybių. Iš tik- 
rųjų jis yra kilęs greičiausiai iš Gardamo ar Švėkšnos apylinkių, 
galbūt (mažesnė tikimybė) nuo Kvėdarnos, Varnių, taigi jo tė- 
viškė buvo tolokai nuo aukštaičių !!. 

Anksčiau (1967 m.) J. Palionis dar nurodydavo Mažvydo pus- 
brolio Baltramiejaus Vilento (vakarų aukštaičio) kalbinę įtaką !?, 
bet vėliau to atsisakė. Ir be reikalo. Orientacija į giminystę su 
Vilentu rodo ieškojimą teisinga kryptimi. Naujausių Mažvydo 
kalbos tyrimų priverstas J. Palionis 1990 m. kad ir nenoromis 
(kaip paskutinę, atseit nereikšmingą, priežastį) nurodo, kad Maž- 
vydas „ir iš savo motinos aukštaitės galėjo įsisavinti aukštaitiš- 
kų lyčių“ !3, Iš tikrųjų nuo šios priežasties reikia pradėti, o ne ja 
baigti. 

Palyginę Mažvydo „Katekizmo“ aukštaitybes su Vilento kal- 
ba, matome, kad jos iš esmės sutampa '*. Ir vieną, ir kitas reikia 
lokalizuoti toje pačioje šiaurinėje vakarų aukštaičių tarmės daly- 
je, kur nors arti žemaičių tarmės ploto (Vilento raštuose esama 
žemaitybių), jos priklauso vienam tarminiam šaltiniui. Kodėl taip 
yra? 

Mažvydas gimė tarmės atžvilgiu mišrioje šeimoje. Jo tėvas 
buvo žemaitis, o motina aukštaitė, Vilento tėvo sesuo. 
Vilentas savo „Evangelijų bei epistolų“ (1579) įžangoje Mažvydą 
vadina lotyniškai frater patruelis. Taigi Mažvydas jam buvo pus- 
brolis iš tėvo pusės, kitaip sakant, Mažvydo motina turėjo būti 
Vilento tėvo sesuo. Jeigu jie būtų buvę brolių vaikai, greičiausiai 
abu būtų vienodai vadinęsi, bent jau būtų priklausę tam pačiam 
socialiniam sluoksniui. Iš tikrųjų yra kitaip. Vienas iš jų vadi- 
nosi Vilentu, kitas — Mažvydu. Pirmasis (Vilentas) save laikė 
bajorų kilmės žmogumi, antrojo (Mažvydo) bajorystė niekur ne- 
minima. Taigi bajorų kilmės Vilento tėvo sesuo bus ištekėjusi 
už nebajoro (K. Joblonskio nuomone, miestelėno) žemaičio Maž- 
vydo. 

Šeima turėjo gyventi žemaičių tarmės plote. Aplinka, be abe- 
jo, buvo žemaitiška. Tačiau Mažvydas iš mažens girdėjo savo 
motiną (jos įtaka vaiko kalbai negali būti nereikšminga) kalbant 
šiaurinę vakarų aukštaičių patarme. Su ta pačia patarme jis tu- 
rėjo susidurti ir svečiuodamasis pas senelius (iš motinos pusės). 
Vėliau jam šios patarmės plote greičiausiai yra tekę gyventi (ne- 
toli Ariogalos, pas Abraomo Kulviečio motiną), dėl protestantų 
persekiojimo pasitraukus iš Vilniaus. 

Visa tai ir sudarė svarbiausią Mažvydo „Katekizmo“ aukštai- 

tybių atsiradimo priežastį. Tik taip reikėtų aiškinti jų kilmę. Ki- 
ti nurodomi aukštaitybių šaltiniai, jeigu iš viso jų buvo, laikytini 
antraeiliais. 

Vėlesniuose Mažvydo raštuose, lyginant su „,„Katekizmu“, 
aukštaitiškų elementų labai pagausėjo. Ilgiau pagyvenęs Prūsi- 
joje, atitrūkęs nuo gimtosios žemaičių tarmės ir netekęs vilties 
savo tėviškę padaryti protestantišką, Mažvydas daugiau į Lietu- 
vos Didžiąją Kunigaikštytę nebesikreipė, ilgainiui visą savo dė- 
mesį ėmė skirti Prūsijos lietuvių dvasiniams poreikiams, jų pro- 
testantiškam švietimui. Greit turėjo susiorientuoti, kad Prūsi- 
jos lietuviai šneka ne taip, kaip jis pats. Gimtoji žemaičių šnekta 
jam buvo nemaža kliūtis bendraujant su savo parapijiečiais. Gal- 
būt šie net šaipydavosi iš Mažvydo žemaitiškos kalbos. Todėl 
jis visomis išgalėmis stengėsi atsikratyti savo žemaitiškos šnek- 
tos, sieke kalbėti taip, kaip kalba parapijiečiai, taikėsi prie jų 
vartojamos tarmės. Suprantama, žemaitybių vengė ir savo raš- 
tuose. 

Tai daryti jam apskritai sekėsi. Antai formų su aukštaitiško- 
mis afrikatomis vidurkis visuose vėlesniuose Mažvydo raštuose 
pasiekė 6195 (,„Katekizme“ tebuvo 495), o giesmyno I dalyje jos 
sudaro net 879. Sąmoningą žemaitiškų beafrikačių formų vengi- 
mą rodo pasitaikantys hipernormalizmai !?, pvz., inent3 159,4 'jei- 
nant' (vietoj inent), pašeidžem 45317—15 'pažeidėme'. Stengėsi skir- 
ti balsius (aukštaičių) 0, ė nuo dvibalsių uo, ie: pirmiesiems reikš- 
ti ėmė vartoti 0, e raides, antriesiems — ū, ie. Bet jį ir toliau vei- 
kė žemaitiška tartis, dėl kurios kartais aukštaičių ė parašydavo 
žemaitiškai, t.y. su ie. Analogiškai ir vietoj 0 atsirasdavo taI- 
minis d (rašė a). Vėlesniuose Mažvydo raštuose visuotinai įsivy- 
ravo (90—10095) formos su vienaskaitos vietininko galūnės -e 
aukštaitiška tartimi (vietoj žemaičių -e, kurią rašė -i, ij, -y), su 
aukštaitiška įvardine daugiskaitos naudininko galūne -iems (vie- 
toj žemaičių -ims), įvardžių vienaskaitos galininko formos mane, 
tave, save (vietoj žemaitiškų atitikmenų su -i) ir kitos aukštai- 
tiškos ypatybės. 

Tačiau sunkiausia Mažvydui buvo suvaikyti, kada jo gimto- 
sios pietų aukštaičių šnektos ū, 1 atitinka aukštaičių uo, ie ir 
kada ū, i. Ir dabar šio krašto žemaičiai, stengdamiesi kalbėti 
bendrine kalba, neretai persistengia ir prikuria nesamų aukštai- 
tiškų formų su uo, ie (hipernormalizmų), pvz., * siūols 'siūlas", 
* žied 'žydi' ir pan. Tas pats atsitiko ir Mažvydui. Taikydamasis 
prie savo parapijiečių kalbos, jis prikūrė daugybę to paties tipo 
hipernormalizmų, pvz., buti 23715, 3505 4135 499,5, 501;, 5lls, 
51816, 5505; "būti", buli 47318 "būsi", bus 3351, 8, 47615, 5053“, 7, 5097' 
529, 'bus' (plg. žem. būs), biški 3465, 44945, 3, 4633, 5539, 11, 5785, 

Duk 251, 31315, 3235, 34218, 3431, 34516, 17... (iš viso net 73 pa- 
vyzdžiai!) 'būk', nebuk 3899 'nebūk, Nebukei 467; 'nebūkite", 
kuriu budu 5265 'kuriuo būdu', pajunktuiubudu 49855 'įprastiniu 
būdu', buklifias 3495, 'būklystės, t. y. klastos, vyliaus“, dukjin- 
kieje 46716 'dūksinkitės, t.y. vilkitės, pasitikėkite'“, dumai 4729 
"dūmai", dumoya 3705, dumo 505;7, 56114 'dūmoja, t.y. galvoja" 
(slavizmas), dumoiau 47016 'galvojau', dymos 5055 'galvos' (būs. 1.), 
duma 3350 'dūmą, t. y. sumanymą, mintį, mąstymą", duimas 5123 
'dūmos, sumanymai“, Dymas 4935 "mintis, sumanymus", dyma- 
gimais 522, 'mąstymais', judymaju 52316 'sumanymuose", mujump 
3125 'pas mus" (iš mūsump), pūliu 46816 'pūliuoja' (formos pabai- 
ga -iu žemaitiška vietoj aukštaičių -uoja), Niūliume 4895 'nustū- 
mė', tukjiancziu 508; 'tūkstančių'; pamielawa 975, 122,5 'pamyla- 
vo, paglamonėjo', Sujiemilk 405, > 'susimilk' (sangrąžos dalelės 
balsį daugelis žemaičių ir dabar taria siaurai kaip ir ilgąjį J), 
wieras 38619 'vyras', Bedi 734, Biedi 220; "žydi". 

Galimas daiktas, kad ir dažną priešdėlių nu-, pri- keitimą nuo-, 
prie: (pvz, nomirti 53,6, numirti 23719 "numirti", pregimti 79;, 
prieimti 10016 'priimti') stimuliavo kalbos aukštaitinimo pastan- 
gos (juk pietų žemaičiai vietoj nu-, pri- turi nū-, pri-), nors tokie 
priešdėliai nesvetimi ir kitiems seniesiems autoriams, tik Maž- 
vydas juos nepalyginamai dažniau vartoja. Dar plg. skolinių 
prigada 'pavojus, reikalas', prisiega 'priesaika' vertimą priegada, 
priesiega, pvz., priegadas 1185 (vien. kilm.), Priefega 542,;4 (galin.) 
būtų galima taip pat įtarti įvardžiuotinių būdvardžių daugiskai- 
tos kilmininko formų pabaigą -uojų (pvz, miloiu 6214 'mielųjų') 
šalia -ųjų (pvz, piktuiu 569) atsiradus dėl aukštaitinimo pastangų, 
plg. rašymą teiluių 505,9 "teisiųjų, kriBu 5705 "kryžių" (galinin- 
kas). 

Ilgainiui Mažvydas visai susipainiojo. Sporadiškai randame 
parašytą u net vietoj trumpojo (po kirčio pailgėjusio?) u, pvz., 
dugna 56219 'dugno", turim 576j0 "turime", tūr 38610 "turi", mijms 
237!9 'mums' (prieš tautosilabinį m žemaičiai taria siaurą u, kaip 
ir senovinį ilgąjį Ū), mus 2244 'mus' (žemaičiai taria uU 
siaurą), JchweBump 533, 'prie šviežių (t. y. šviežiump — žemai- 
čiai tvirtagalės priegaidės spūdį koncentruoja ant pirmojo dė- 
mens) 'Š. Dar plg. Nepriteli 4114 'neprietelį, t. y. priešą' (atgalinis 
žemaitiškas hipernormalizmas?), Rajfuket 1711; 'rasokite' (gal iš 
tarmės nežinomą veiksmažodį rasoti — tėra tik šis vienintelis pa- 
vyzdys-- Mažvydas pavartojo su žemaitiškai ištarta priesaga — 
-uoLi?). 

Beje, Mažvydas ano meto ir vėlesnėje raštijoje nesudaro jo- 
kios išimties. Ir kilti žemaičiai „dūnininkai“ savo raštuose ne mMa- 
žiau už jį painiojo ū, I ir uo, ie, prikūrė daugybę to paties galo 

hipernormalizmų, pvz., XVI a. pabaigoje Simonas Vaišnoras !", 
vėliau Saliamonas Mozerka Slavočinskis Šš, XXVIII--XIX a. Ta- 
das Juozapas Bukata, Silvestras Rucevičius, Bonaventūra Gaile- 
vičius, Juozapas Rupeika, Antanas Savickis, Juozapas Simferijo- 
nas Mieleška, Dionizas Poška, Silvestras Valiūnas, Simonas Sta- 
nevičius, Laurynas Ivinskis ir daugelis kitų !?. Tokie hipernorma- 
lizmai dabar klaidina kalbininkus, pvz., įvardžio formos juos 
'jūs', juosų 'jūsų'" imtos iš žemaičių „dūnininkų“ raštų. 

Mažvydo kalbos vis didesnis aukštaitėjimas geriausiai matyti 
palyginus tuos pačius tekstus, įdėtus ankstesniuose ir vėlesniuose 
darbuose. Antai „(Giesmės šv. Ambroziejaus“ 1549 m. tekste skai- 
tome duk 88; 'duok', būti 885 'būti'", nug 895 'nuo', o 1570 m. ta- 
me pačiame tekste (įdėtame giesmyno II dalyje) — jau duk 550;, 
buti 5505; (hipernormalizmas!), nūg551>. Dar plg. dukem 9244 
'duokime", Hims 58, 'tiems', gims 585 'jiems', turiek 594 "turėk", 
prijch 564 'prieš' ir tų pačių giesmių vėlesniuose perspausdiniuo- 
se dukem 246i2-15, liems 5725, giems 57215, turek 57318, prie|ch 
57013. 

Tačiau jokiu būdu negalima tvirtinti, kad Mažvydo raštų kal- 
ba vėliausiuose darbuose būtų visai suaukštaitėjusi. Anaiptol! Jo- 
je liko nemaža žemaitybių. Labiausiai suaukštaitėjo fonetika (bet 
ir Čia sporadiškai pasitaiko žemaitybių), o kaityboje ir žodyne 
išliko daug ryškių žemaitiškų elementų. 

Vėlyvuose raštuose aukštaitėjimas liko iš esmės to paties po- 
būdžio, kaip ir ankstesniuose: Mažvydas pamažu vis labiau ar- 
tėjo prie tos kalbos, kuria rašė jo pusbrolis Vilentas. Taip atsiti- 
ko dėl to, kad Mažvydas iki pat mirties gyveno Ragainėje, t. y. 
tarp lietuvių, kalbėjusių vietine šiaurinių vakarų aukštaičių tar- 
mės atšaka („striukių“ šnekta), artima Vilento gimtajam dialek- 
tui. Galimas daiktas, kad ir pats Vilentas talkino Mažvydui jo 
literatūros darbuose (juk jis ir giesmyną po mirties išleido). Šian- 
dien sunku atskirti Ragainės apylinkių („striukių“) kalbos ir 
„Vilento šnektos“ elementus, nes abu šie šaltiniai nėra pakanka- 
mai ištirti. 

Kitokių aukštaitybių, ne „Vilento šnektos", pasitaiko tik Luo- 
se tekstuose (daugiausia giesmėse), kuriuos Mažvydas buvo ga- 
vęs iš kitų asmenų, pvz., Abraomo Kulviečio (nuo Kulvos, Jo- 
kio (iš Zabolotės, į pietus nuo Rodūnios) ir kt. Tačiau ir juose 
tų autorių gimtosios šnektos ypatybių yra labai nedaug. Mat Maž- 
vydas savo bendradarbių vertimų kalbą gerokai keitė, žemaiti- 
no ir „mažvydino“?. Antai iš pietryčių Lietuvos kilusio Jurgio 
Zablockio  verstosc giesmėse randame žemailiškų formų, pvž., 
gieidenc3ius 544 'geidžiančias', turiek 594 'turėk“, kraus 5619 

"kraujas", apgin 565; 'apgina', warguju 54>> 'varguose', tims 58, 
"tiems", tus 5816 "tuos", prijch 565 'prieš' ir kt. Tokių pavyzdžių 
gausu ir nuo Eišiškių kilusio Stanislovo Rapolionio, nuo Rodū- 
nios — Aleksandro Rodūnionio ir kitų ne žemaičių Mažvydo pa- 
dėjėjų verstose giesmėse. Taigi Mažvydas jų išverstas giesmes 
perrašė savo kalba. Giesmių eilėdaros, ypač eilučių pabaigos, 
analizė rodo, kad Mažvydas ne šiaip sau giesmes perrašinėjo, bet 
iš esmės perdirbo, naujai eiliavo. 

Vėliausiuose raštuose, išleistuose po Mažvydo mirties, paste- 
bime dar kitų asmenų (aukštaičių!) taisymo bei redagavimo ele- 
mentų. Jie ryškiausi tais atvejais, kai taisytojas buvo kitos va- 
karų aukštaičių patarmės (ne „striukių“) Prūsijos lietuvis. Antai 
sporadiškai pasitaiko balsis o nekirčiuotose galūnėse, pvz., Die- 
wo, wil[o pikto, ijch Euangelios. Tokių parašymų nedaug. Anks- 
tesniuose raštuose jų visai nėra. „Formoje krikštymo“ jie sudaro 
vos 895 atitinkamų pavyzdžių, giesmyne dar mažiau, tik apie 1906. 
Išimtį sudaro ,„Parafrazis“, kur jų labai daug, net per 809. Tai, 
be abejo, pašalinio asmens, greičiausiai ,„Parafrazio“ leidėjo Jono 
Bretkūno, darbas. 


!Stang Chr. S. Die Sprache des litauischen Katechismus von Mažvy- 
das. Oslo, 1929. 

2Salys A. Martyno Mažvydo rašių kalba // Matmenys (JAV). 1973, 
Nr. 25. P. 3—14; Zinkevičius Z. M. Mažvydo rašių kalba // Baltistica. 
1977—1979. XII(2). P. 358—371; XIV(t). P. 38-—44; XIV(2). P. 139-—-146; XVII). 
P. 16—22; Zinkevičius Z. Lietuvių kalbos istorija. T. 3; Senųjų raštų kal- 
ba. Vilnius, 1988. P. 21—53. 

3 Palionis J. Lietuvių literatūrinė kalba XVI-XVII a. Vilnius, 1967. 
P. 51—52. Tas pats pakartota lietuvių literatūrinės kalbos istorijos vadovėlyje, 
pasirodžiusiame 1979 m. (p. 28). 

* Palionis J. Lietuvių literatūrinė kalba... P, 55—56. Vadovėlis — p. 29. 

5 Baltistica. XXVI(1). 1990. P. 91. 

S Synodus guarta dioecesis Samogitiae... Vilnae: Typis Academicis Societa- 
tis Iesu A. D. M. DC. XLVII. 

7 Rašytoja I. Simonaitytė padėjo šių eilučių autoriui išaiškinti nemaža savo 
gimtosos šnektos (Vanagai, Klaipėdos raj.) ypatybių. Kai kartą netyčia autorius 
jos šnektą pavadino žemaitiška, ji taip labai supyko, jog atsisakė toliau bend- 
rauti. Nepadėjo jokie atsiprašymai ir paaiškinimai. 

Šš Tas faktas anaiptol neprieštarauja, kaip mano J. Palionis (Baltistica. 
XXVI(1). P. 91), pačių interdialektų egzistavimui. 

2 Baltistica,. XXVI(1). P. 91. 

* Palionis J. Lietuvių literatūrinė kalba... P. 55—56. Vadovėlis — p. 29. 

1! Plačiau apie Mažvydo gimtosios šnektos lokalizavimą žr. Baltistica. 
XIII(2). 1977. P. 364—371. 

1? Palionis J. Lietuvių literatūrinė kalba... P. 56. 

!š Baltistica,. XXVI(1). P. 9t. 

14 Baltistica. XIV(I). P. 38—-44; Zinkevičius Z. Lietuvių kalbos isto- 
rija. T. 3. P. 31—34. 

15 Mažvydo raštų pavyzdžiai pateikiami iš faksimilinio leidinio: MAŽVYDAS 
Seniausieji lietuvių kalbos paminklai iki 1570 metams. Spaudai parūpino Dr. 
Jurgis Gerullis. Kaunas, 1922. 

162, Palionis linkęs manyti (Baltistica, XXVI, 1. P. 92), kad ne visais atve- 
jais Mažvydo “ reikia skaityti kaip dvibalsį uo, nes „esą spaustuvininkas galėjo 
neskirti rankraščio raidės č nuo 4 ir abi rinkti kaip t“. Žinoma, taip galėjo aisi- 

tikti, jeigu Mažvydas iš tikrųjų vartojo raidę Z balsiui ufū) žymėti, bet mes to 
nežinome, rankraščių neišliko. 
17 Šis 1600 m. „Žemčiūgoje teologiškoje" rašė, pvz., Stinus 66a5 "sūnus", 


būdamas 110bs "būdamas", mė f su 163b29 'mūsų', /ž 127a15 "tų", 3moniū 162b9 
"žmonių, wiere f nikiu  158b/' "vyresniųjų, wieriau f ičiu "vyriausiųjų, net 
Kūniga 144bi4 "kunigo, Iždijimop 10a,5 "prie liudijimo', 54d0 172b>2 "žudo", 
f Gai7 "su", prisiegas 48a;, prie f igas Gia (su i!) "priesaikas' (skolinys prisiega). 

Iš Plg.  nuoplakima U 85) 'nuplakimo", pripuoliy II 215 'nelaimėje, varge" 
(priepultis), te prieduod I 155, '"tepriduoda'. Vartojo daug hibridinių pusiau že- 
maitiškų, pusiau aukštaitiškų formų, tokių kaip duoket 'duokite', giedoket 'gie- 
dokite' (šaknis aukštaitiška, galūnė žemaitiška!), kurių buvimą J. Palionis (Bal- 
tistica. XXVI(1). P. 92) bergždžiai neigė, iškraipęs „Lietuvių kalbos istorijos“, 
III, p. 211 teiginį, galūnės -Ket rašybos variantus pateikęs kaip tariamas greti- 
mybes. Beie, panašių savavališkų „sprendimų“ yra ir daugiau. 

'9 Pavyzdžiai pateikti „Lietuvių kalbos istorijos“ IV tome (p. 48, 120, 123, 
124, 126, 130—131, 139, 141, 145, 165 ir kt.). 

20 Plačiau apie tai žr. Zinkevičius Z. Stanislovo Rapolionio lietuviš- 
kų tekstų kalba // Stanislovas Rapolionis [Straipsnių rinkinysį. Vilnius, 1986. 
P. 141—147, 


ANICETA GARŠVIENĖ 
LIETUVOS LOGOPEDIJOS RAIDOS BRUOŽAI 


Kalbėjimo nesklandumai pastebimi ir minimi jau nuo senų 
laikų. Juos atspindi ir lietuvių kalba, tautosaka, senoji literatūra. 

Lietuvių kalbos žodyne iš seno nemaža žodžių, žyminčių dau- 
gelį kalbėjimo sutrikimų. Nebylys — negalintis kalbėti. Mikna, 
miknius, miksa, bukčius, vekuta, steneklis — mikčioja. Šveplys, 
švėpia, švebelda, velbesas, švelpesas — veblena (neaiškiai taria 
garsus). Grebluoja, belekuoja — neištaria garso „r“. Sniauk- 
roti, knerkti, niauzgėti — neaiškiai, pro nosį kalbėti. Gali būti 
lėtakalbis, retakalbis, greitakalbis žmogus; kimus, duslus, gergž- 
džiantis, spigus balsas ir t. t. (41). 

Pasakose (34), patarlėse minimi švepluojantys, mikčiojantys, 
neaiškiai kalbantys žmonės. Kalbėjimo nesklandumų turintys 
žmonės juos slepia, kiti juos švelniai pašiepia. 

1827 m. J. Frankas (dirbęs ir Vilniaus universitete) įvairius 
kalbėjimo nesklandumus pavadino ir dabar tebevartojamu ter- 
minu dislalija. Alalija ir mogilalija — dislalijos laipsniai (56). Tai 
bene pirmasis mėginimas kalbėjimo sutrikimus klasifikuoti. Vė- 
liau Europoje paskelbta ir daugiau darbų, kuriuose aprašomi ir 
klasifikuojami kalbėjimo sutrikimai. XIX a. pabaigoje ir XX a. 
pradžioje pasirodo pirmieji logopedijos vadovėliai. Lietuvių spau- 
doje irgi pasirodo straipsnių apie lietuvių vaikų kalbėjimo ne- 
sklandumus. 

Mokytojas B. Miknevičius (1913) anketų, stebėjimų, pokalbio 
metodais atliko psichologinius mokinių kalbėjimo, daiktų paži- 
nimo, skaičiavimo tyrimus. Mokytojas rašo, kad tirtieji vaikai 
iki 4—5, rečiau iki 7, o kartais iki 9 metų neištaria daugelio gar- 
sų. Dažniausiai neištariami r, s, š, rečiau — I, ž, k, d, g, b, v. Vie- 
toj r ištariama ij, I, vietoje s ir š— I, vietoje I — ij. B. Miknevi- 
čius teigia, kad tirtųjų vaikų žodynas pakankamas. Jis pataria 
mokyklinių vadovėlių autoriams ir mokytojams atsižvelgti į tai, 
kurie žodžiai vaikams žinomi, kuriuos ir kaip paaiškinti (38). 

Gerėjanti medicininė pagalba taip pat skatina tobulinti logo- 
pedinį darbą. Nuo 1918 metų Lietuvoje daromos galvos smegenų 
operacijos. Operuojamas nesuaugęs gomurys ir kiti kalbėjimo 
padargai. Ausų, nosies ir kaklo gydytojų darbų sąraše (1921) yra 
ir tokie: fonetiškas tyrimas, kalbėjimo lavinimas, psichoterapeu- 
tiški pokalbiai (48). Medikai kasdien susiduria su kalbėjimo sutri- 
kimais, specialiojoje spaudoje aprašo, kaip galima juos kore- 
guoti. 

19206 m. pradėjusiame eiti „Medicinos“ (vėliau „Lietuvos me- 
dicinos“j žurnale skelbiamos medicinos naujovės, plintančios iš 

įvairių (ypač kaimyninių) šalių. Pavyzdžiui, pateikiama informa- 
cija apie specialią organizaciją kovai su mikčiojimu (28). Prane- 
šama apie kalbėjimą rykle, kai ligoniams pašalinamos balso sty- 
gos. Kai kurie ligoniai pripranta kalbėti balsingai ir jų kalbą 
galima suprasti stovint net kitame kambario gale (49). 

Rašoma apie atviro sukandimo chirurginį ortopedinį gydymą 
(1925) (44), duslų balsą dėl auglio tarp tikrųjų ir netikrųjų balso 
stygų (1927) (23), nesugebėjimą kalbėti (motorinė afazija) (1925) 
(27) ir kt. 

Kalbėjimo sutrikimai ir jų šalinimas aptariamas ir originaliuo- 
se straipsniuose. Jau 1921 m. J. Blažys rašo apie psichoanalizės 
bei psichoterapijos metodus (5). T. Gutmanas (1925) aptaria sa- 
vo patirtį, kaip taikoma psichoterapija įvairiems ligoniams. Mik- 
čiojantiems siūloma hipnozę derinti su logopedinėmis pratybomis 
(mankštymais) (24). 

Pateikiama šiek tiek statistinių duomenų apie vaikus, kuriems 
reikia specialaus mokymo, apie kitus asmenis, turinčius kalbėji- 
mo nesklandumų (A. Šidlauskas, 1927) (46); L. Epšteinas, 1928 
(10); J. Blažys, 1934 (6). 

1925 m. sausio 1 d. mokyklose įvedama gydytojo pareigybė. 
Mokyklos gydytojams priskiriamos ir šios funkcijos: išskirti mo- 
kinius, kurie dėl protinio ar fizinio atsilikimo turėtų mokytis 
specialiosiose mokyklose, t.y. protiškai atsilikusius vaikus, bei 
vaikus, turinčius žymių klausos, regėjimo, kalbėjimo sutrikimų. 
Nurodoma, kad mokyklos gydytojas privalo padėti organizuoti 
pagalbines klases (50). 

Kauno universiteto nervų ir psichikos ligų katedros vedėjas 
V. Vaičiūnas paskelbė porą straipsnių apie mikčiojančius, ragino 
mokytojus ir gydytojus padėti tokiems asmenims (54, 55). 

V. Vaičiūnas nurodo, kad mikčioja apie 2 proc. mažamečių 
ir 1 proc. suaugusiųjų, rašo apie toninę ir kloninę mikčiojimo 
formą, mikčiojančiųjų baimę kalbėti. Mikčiojimas traktuojamas 
kaip funkcinis nervų sistemos sutrikimas, neurozė. Aptariami 
mikčiojančiųjų kalbėjimo padargų raumenų spazmai (mėšlungiai), 
lengvesnės ir sunkesnės bendravimo situacijos, mikčiojimo prie- 
žastys bei profilaktika. Pastebėjus, jog vaikas pradeda mikčioti, 
patariama neatkreipti jo dėmesio į užsikirtimus. Geriau leisti jam 
pabūti ramesnėje aplinkoje, mažiau kalbėti. Panašiai mikčiojan- 
čiųjų tėvams pataria ir dabartiniai logopedai. 

Visus mikčiojimo šalinimo metodus autorius suskirsto į di- 
daktinius ir psichoterapinius. 

Kalbėjimo sutrikimų stebėjimams bei tyrimams turėjo įtakos 
Lietuvos psichologijos raida. Antai mokytojams labai pravertė 
J. Vabalo-Gudaičio (1928) parengta mokinių įvertinimo progra- 

ma. Tarp kitų užduočių joje siūloma tirti kalbos žodingumą, są- 
vokas (52). 

Mokytojai nevengė rūpintis kalbėjimo sutrikimų šalinimu. 
Postūmį  logopedinei propagandai ir praktikai davė privalomo 
pradinio mokymo įstatymas (1922). Iki tol dauguma vaikų, ku- 
riems mokytis trukdė kalbėjimo sutrikimai, likdavo už mokyklos 
durų. 

A. Jakučionis vadovėlyje „Praktiška rašymo skaitymo meto- 
dika"“ (1934) ragina mokytojus taisyti mokinių tarimo defektus ir 
pamoko, kaip tą daryti (25). Daug publikacijų apie kalbėjimo 
sutrikimus pasirodė 1937—1938 metais „Tautos mokykloje“ ir ki- 
tur. 

R. Šaltenis (1937) pateikia metodiką, kaip nustatyti kalbėjimo 
sutrikimus. Būtina tirti ikikalbinį periodą, vaiko garsinę kalbą, 
žodyną, žodžių darybą, gramatinę struktūrą, sintaksę. Rekomen- 
duojama stebėti vaiko kalbą natūraliomis sąlygomis. Pateikiamas 
natūralaus eksperimento pavyzdys. Anketiniu metodu siūloma 
tirti tik žodyną (45). 

Kaip mokytojai gali padėti mikčiojantiesiems, rašo M. Škėma 
(1937). Jis pataria daugiau dainuoti, tarti pirma vienskiemenius, 
paskui dviskiemenius žodžius ir jungti juos į 2 žodžių sakinius. 
Tokiais sakiniais atsakoma į klausimus pagal paveikslėlius. Skai- 
tomi trumpi eilėraščiai, dainelės ir prozos kūrinėliai. Pirma per- 
skaito Mokytojas, tada choru visi mokiniai ir pavieniui. Atsaki- 
nėjama į klausimus, iš pradžių pridedant tik vieną naują žodį. 
Pasakojama, inscenizuojama mikčiojančiųjų grupėje ir dalyvau- 
jant kitiems mokiniams (47). 

Mokytojas J. Kubilinskas dviejuose stambiuose straipsniuose 
aptaria kalbėjimo sutrikimų simptomatiką ir jų šalinimą. Pirma- 
jame (1937) analizuojamas mikčiojimas, greitakalbystė, lėtaka!- 
bystė. Aprašoma, kaip atsiranda mikčiojimas, kokie jo simpto- 
mai, analizuojamos mikčiojimo priežastys. 

J. Kubilinskas pataria mikčiojimą šalinti kolektyve, nes kalba 
yra socialinės aplinkos padarinys. Mikčiojantysis turi išmokti ir 
įprasti bendrauti. Trumpai išdėstomos populiariausios mikčiojimo 
šalinimo metodikos. 

Greitakalbystė (batarizmas) atsiranda dėl neišlavėjusio slopi- 
nimo proceso. Šalinant šį sutrikimą rekomenduojama stiprinti ner- 
vų sistemą; sudaryti lėtesnės kalbos nuostatą; atlikti lėto sklan- 
daus kvėpavimo, kalbėjimo, skaitymo pratybas; pratinti greita- 
kalbį labiau gilintis į kalbos turinį, kontroliuoti savo kalbą. 

Lėtakalbysiei (bradifrazijai) šalinti tinka tie patys metodai, 
kaip ir greitakalbystei, tik šiuo atveju kalbos tempas greitina- 
mas (30). 

Kitame straipsnyje aptariamos balso savybės, pradžia, vaikų 
balso tobulėjimas, fiziologinė ir patologinė mutacija, patologinės 
mutacijos koregavimas, balso silpnumas (fonastenija), netekimas 
(afonija) ir kt. (31). 

A. Ašmontas (1938), aptardamas sakomojo žodžio kultūrą mo- 
kykloje, moko kvėpuoti pilvu, kalbant atpalaiduoti kalbėjimo 
padargus, surasti natūralų balso skmbesį, įspėja, kad gali sutrik- 
t balsas, jei kalbama per aukštu balsu. Nurodoma, kaip koreguo- 
ti greitakalbystę ir lėtakalbystę, skatinama ugdyti vaikų šneka- 
mąją kalbą pokalbiais apie vaikams įdomius dalykus. Daugelis 
autoriaus minčių tebėra aktualios ir šiandien (3). 

L. Kuodys (1937) skatino mokytojus taisyti vaikų tarimo su- 
trikimus, nereikalauti labai garsiai kalbėti, kad neišeitų nenatū- 
ralus, beprasmis, nemuzikalus riksmas (29). V. Mejeris (1937), 
aptardamas raidės ir garso asociacijos sudarymą, pataria moky- 
tojui mokant raidžių ne tik pačiam aiškiai ištarti garsą bei siū- 
lyti tą padaryti vaikams, bet ir leisti mokiniams pajusti kalbėji- 
mo padargų judesius — pridėti rankas prie veido, smakro, gerk- 
lės, krūtinės. Mokydamas naują raidę, pedagogas demonstruoja 
garso artikuliaciją, aptaria ją kartu su mokiniais (37). Mokinių lie- 
žuviui miklinti jis (1938) siūlo mokytis greitakalbių (susiliejančių 
posakių), trumpučių aiškaus rimo eilėraštukų. Pateikia gerų f0- 
netinės klausos lavinimo, žodžių sintezės užduočių (36). 

V. Lazersonas „Lietuviškosios enciklopedijos“ VI tome (1937), 
aptardamas defektyvius vaikus, greta aklųjų, kurčnebylių, mini 
vaikus su kalbėjimo funkcijų susilpnėjimu, įvairiomis kalbėjimo 
sutrikimų formomis (33). 

Taigi tarpukario medicinoje, pedagoginėje bei psichologinėje 
literatūroje analizuojami dislalijos tipo garsų tarimo defektai, 
mikčiojimas, balso, kalbėjimo tempo sutrikimai ir jų šalinimo 
metodikos. Kuriamos kalbėjimo tyrimo užduotys. Neturime duo- 
menų apie nosinumą (rinolalijas), kalbėjimo sutrikimus dėl ce- 
rebrinės patologijos (dizartrijas, alalijas), rašymo, skaitymo su- 
trikimus. 

1938—-1940 m. Vytauto Didžiojo universitete vykusių gydo- 
mosios pedagogikos kursų kai kurie klausytojai (P. Skurskis, 
P. Grigas) tapo vieni iš pirmųjų pokario logopedų. Šio universite- 
to medicinos fakultete psichiatras V. Vaičiūnas savo paskaitose 
analizavo Mikčiojimą ir jo šalinimą. 

Maža žinių turime apie praktinį logopedinį darbą. V. Vaičiū- 
nas savo straipsnyje (1932) sako, kad nervų ir psichikos ligų kli- 
nikoje, kurioje jis dirbo nuo 1925 m., o nuo 1939 m. jai vadova- 
vo, buvo šalinamas mikčiojimas. 

Kaune, Kęstučio gatvėje, privačiai kalbėjimo sutrikimus gy- 
24—722 

dė I. Dektoraitė. Mikčiojimo koregavimo metodika atitiko to me- 
to Vakarų šalių psichologines pedagogines pažiūras. Šis sutriki- 
mas atsiranda dėl nervų sistemos labilumo, psichinių traumų (iš- 
gąsčio). Užmirštą traumą padeda nustatyti sapnai. Pratinama kal- 
bėti ramiai, atpalaidavus visus veido, ypač žandikaulių, taip pat 
kūno raumenis. Pratybų pradžioje atliekami kvėpavimo pratimai, 
padedantys atsipalaiduoti. 

Kalbėjimo sutrikimus pagal užsienio literatūrą ir lietuvišką 
spaudą mėgino šalinti ir kai kurie mokytojai. 

Lenkų okupuotame Vilniuje Stepono Batoro universiteto me- 
dicinos fakultete, be privalomų klausyti dalykų, buvo ir nepriva- 
lomų. Tarp pastarųjų — kalbėjimo ir balso defektai bei jų gydy- 
mas. Šių kursų klausytojas buvo ir žinomas surdopedagogas ir 10- 
gopedas J. Glembockis. 1929 m. prie otolaringologijos klinikos 
buvo įsteigta konsultacija ligoniams, turintiems kalbėjimo ir bal- 
so defektų (53). 

Logopedijos raidos iki II pasaulinio karo duomenys tikriausiai 
žinomi dar ne visi. Tačiau ir pateiktieji paneigia vyravusią nuo- 
monę, kad kalbėjimo sutrikimų turinčiais vaikais susirūpinta tik 
po II pasaulinio karo. Kaimyninėse šalyse šio laikotarpio pabai- 
goje padėtis buvo panaši. Vokietijoje jau nuo XVIII a. pabaigos 
pradėtas ir gerokai pastūmėtas kalbėjimo sutrikimų tyrimo ir 
šalinimo darbas, tačiau valdžią paėmus fašistams tas darbas buvo 
nutrauktas. Rusijoje praktinė logopedinė pagalba teikiama nedi- 
deliam būriui žmonių, o logopedijos mokslas, įsteigus Eksperi- 
mentinį defektologijos institutą (vėliau Defektologijos mokslinio 
tyrimo institutas), progresavo sparčiau. 

Kadangi Lietuvos Respublikos pedagoginė literatūra ir spau- 
da sovietiniu laikotarpiu tapo neprieinama, kalbėjimo sutrikimų 
šalinimo klausimas vėl imamas kelti pedagoginėje bei medicini- 
nėje spaudoje. 

Logopedinę pagalbą teikti skatino J. Glembockis (1950). Savo 
darbe jis pateikia logopedinės pagalbos organizavimo programą. 
Siūlo mokyklose surašyti vaikus, turinčius kalbėjimo sutrikimų. 
Tai turėtų atlikti specialiai parengtos (po 6—8 val. kursų) medi- 
cinos seserys ir mokytojai. Funkcines mokinių kalbėjimo ydas, 
J. Glembockio nuomone, galėtų taisyti medicinos seserys ir mo- 
kytojai. Vaikus, turinčius organinių kalbėjimo sutrikimų, turėtų 
apžiūrėti gydytojai. Raginama steigti logopedijos kabinetus (15). 

I. Dektoraitė (1951) apibrėžia logopedijos sąvoką, aptaria fi- 
ziologinį šveplavimą, funkcinius ir mechaninius tarimo nesklan- 
dumus (dislalijas), uždarą ir atvirą nosinumą (rinolalijas). Dau- 
giau vietos ji skiria mikčiojimo simptomams aptarti ir siūlymams, 
kaip juos šalinti. Pabrėžiama, kad būtina sutrikimą šalinti anksty- 

vajame amžiuje, sukurti ramią aplinką, mokyti ritmiškos kalbos. 
Ritmiškai pakartoję klausimą, vaikai į jį atsako, vėliau pasakoja. 
Nurodomos kalbėjimo sutrikimų profilaktinės priemonės (9). 

Ir tuo laikotarpiu trūkstant logopedų mokinių kalbėjimo ne- 
sklandumus mėgino taisyti mokytojai. 1955 m. šio darbo patirti- 
mi dalijasi mokytoja M. Labrencytė. Ji mokė tarti garsus, padėjo 
mikčiojantiesiems (32). 

Keli logopedai profesinį parengimą įgijo Maskvos pedagogi- 
nių institutų defektologijos fakultetuose. Jie ir tapo pirmieji po- 
kario logopedai. Pirmiausia logopedai pradėjo dirbti vaikų po- 
liklinikose ir pagalbinėse mokyklose (Vilniuje, Kaune, Panevė- 
žyje). 

Pirmieji Lietuvos logopedai buvo gana aktyvūs. 1955—1958 m. 
S. Gudelienė ir E. Šimelionytė paskelbė spaudoje tris bendrus 
ir du logopedijos populiarinimo straipsnius (16, 17, 20, 21, 22). 
Daugiausia vietos skiriama mikčiojimui, tarimo ir rašymo sutri- 
kimams ir disgrafijoms. Glaustai išdėstytos tuometinės šių sutri- 
kimų šalinimo metodikos. Yra originalių stebėjimų, tyrimo duo- 
menų, mokymo priemonių aprašymų. Aprašomi lietuvių kalbos 
sistemos sąlygoti kalbėjimo sutrikimai. Autorės nurodo (1958), 
kad rašymo sutrikimų masinėje mokykloje pasitaiko 8 proc., o 
pagalbinėje mokykloje — 24 proc. visų mokinių (22). Originalius 
optinių skaitymo ir rašymo defektų šalinimo būdus aprašo S. Gu- 
delienė (1963) (18). 

1958—1960 m. suorganizuotuose defektologų tobulinimosi kur- 


1958 m. Vilniaus valstybiniame pedagoginiame institute su- 
komplektuota grupė studentų, kurie įgijo logopedijos ir lietuvių 
kalbos, o 1959 m.— bendrojo profilio defektologijos specialybę. 
Logopedijos paskaitas jiems skaitė E. Šimelionytė-Martynaitienė 
ir M. Striupavičiūtė. 

1962 m. miestuose bei rajonų centruose prie poliklinikų bei 
vidurinių mokyklų pradėti steigti logopedijos punktai. 1963 m. 
bendrojo lavinimo mokyklose veikė 10 logopedijos kabinetų 
(7). 

"Logopedijos sekcija veikė 1963 (39), 1965 (42), 1971 (2), 1983 
(43) metų respublikinėse mokslinėse-metodinėse defektologų kon- 
ferencijose. Pasirodo VVPI auklėtinių logopedų publikacijų, ku- 
riose tiksliau apibūdinami mokinių kalbėjimo sutrikimai, patei- 
kiama įvairesnių jų šalinimo būdų (P. Gelumbauskaitė, 1968 (11); 
Barščiauskas, 1967 (14); J. Lokcikas, 1968 (35) ir kt.). 

1960 m. Šiaulių pedagoginiame institute įsteigiama defekto- 
logijos specialybė, kurios pirmųjų laidų absolventams suteikia- 
ma pagalbinės mokyklos ir vidurinės mokyklos I-IV klasių mo- 

kytojo, o nuo 1966 m.— pagalbinės mokyklos mokytojo ir logo- 
pedo kvalifikacija. 

Steigiamos ugdymo įstaigos vaikams, turintiems kalbėjimo su- 
trikimų. 1965 m. įkuriama logopedijos mokykla ir ikimokykliniai 
logopediniai vaikų namai. Steigiami logopediniai darželiai (Šiau- 
liuose 1967; Kaune 1970; Vilniuje 1977 m.), logopedinės grupės 
daugelyje rajonų centrų. Miestuose vienas logopedas taisė 1—3 
bendrojo lavinimo mokyklų mokinių kalbą. Logopedai dirbo ir 
rajonų vidurinėse mokyklose. Aklųjų ir silpnaregių, vaikų, turin- 
čių judėjimo, atramos sutrikimų, lėčiau bręstančių vaikų bei pa- 
galbinių mokyklų, taip pat ikimokyklinių ir mokyklinių vaikų na- 
mų logopedai koreguoja savų auklėtinių kalbėjimo sutrikimus. 

Sveikatos apsaugos sistemoje kūdikių namų logopedai ugdo 
skurdžią savų vaikų kalbą. Miestų ir rajonų vaikų poliklinikų 
logopedai šalina įvairius ikimokylinio ir mokyklinio amžiaus vai- 
kų kalbėjimo sutrikimus. Suaugusiųjų poliklinikoje dažniau ten- 
ka grąžinti kalbą jos netekusiems (afazikams), taisyti balso, ta- 
rimo sutrikimus bei mikčiojimą. Logopedai dirba ir vaikų psi- 
choneurologiniuose dispanseriuose (skyriuose), ligoninių neuro- 
chirurgijos skyriuose bei vaikų sanatorijose. Socialinio aprūpini- 
mo ministerijai priklauso vidutinio intelekto sutrikimo vaikų glo- 
bos namų logopedai. 

Logopedų kvalifikacija tobulinama kursuose, metodiniuose bū- 
reliuose bei savišvietos būdu. Kai kurie logopedinės mokyklos, 
logopedinių darželių bei medicinos įstaigų logopedai dalyvavo 
Maskvoje, Leningrade, Kijeve vykusiuose kursuose. Lietuvoje 
bendrojo lavinimo ir pagalbinių mokyklų logopedų tobulinimosi 
kursai vyko 1979, 1984, 1988 ir 1991 m. 1988 ir 1990 m. vyko me- 
dicinos įstaigų logopedų kursai. 

Metodikos darbas vyko 3 grupėse: medicinos įstaigų, mMokyk- 
lų ir ikimokyklinių įstaigų logopedų metodiniuose būreliuose, 
draugijose. Čia apibendrinama, skleidžiama geroji patirtis, spren- 
džiami organizaciniai klausimai. Skaitomos paskaitos, pranešimai 
iš savo patirties ir naujesnės literatūros, stebimos būrelio narių 
pratybos. 

Lietuvos logopedų darbas buvo gerai vertinamas, tačiau šioje 
logopedinės pagalbos sistemoje dalis vaikų buvo ugdomi savaiti- 
niuose darželiuose bei internatinėse mokyklose, tad ne visiems 
vaikams pagalba buvo prieinama ir pakankama. 

Logopedams yra išleistos J. Danilavičiaus (1973) (8), J. Un- 
čiurio (1981) (51), R. Giedrienės (1984) (12), 1986 (13), 1987 (14), 
A. Andrijanovos ir S. Vilkienės (1990) (1) ir kt. metodinės prie- 
monės, didaktinė medžiaga; studentams — R. Ivoškuvienės ir 
A. Garšvienės paskaitų konspektai bei vadovėlis. Apgintos ketu- 

rios mokslinės disertacijos (A. Mikulskytė, 1972: R. Ivoškuvienė, 
1975; J. Unčiurys, 1975; R. Giedrienė, 1981). 

Šiuo metu itin aktualu Lietuvoje tobulinti ankstyvojo am- 
Čiaus bei vidutiniškai sutrikusio intelekto vaikų kalbos ugdymo, 
afazikų kalbos grąžinimo, mikčiojimo ir dizartrijos šalinimo prob- 
lemas. Siekiama susipažinti su Vakaruose sukurtomis efektyvio- 
mis kalbėjimo sutrikimų šalinimo metodikomis ir jas praktiškai 
taikyti. Kaupiama integruoto kalbėjimo sutrikimų turinčių vai- 
kų ugdymo bendrojo lavinimo mokyklose patirtis. 

VIDA STUKAITĖ 


TIKRINIŲ REIKŠMIŲ UŽDAVINIO VIENAI IŠSIGIMSTANČIŲJŲ 
LYGČIŲ KLASEI SPRENDIMAS 


Nagrinėsime lygtį 


(1—1) w;+ Aw-+(A+Bijlw,+A4w—0, (1) 


kurioje A, B-— realios konstantos, 4 — parametras, A — Laplaso 
operatorius, cilindre D=GX]0,1[. Čia 


k 
G=((xi, X2...x4) R.| Ni <1), k>2 
i=l 
Suformuluosime uždavinį W; reikia rasti tokias parametro A 
reikšmes, kurioms egzistuoja reguliarus srityje D (1) lygties spren- 
dinys, šoniniame paviršiuje 0GX|0,1 [lygus nuliui, o viršutiniame 
ir apatiniame pagrinduose tenkina aprėžtumo sąlygas: w(7, Mi 


w(T, 1) <oo, kai T- (Xi, X, X) G, (-—JGUG, 0G--1 N Š Xp S 


Peg 
=į]. 
1. Pagal [1] tikrinių reikšmių uždavinys Laplaso operatoriui 
Au4-1u=0, ud4 =0, (2) 


kai kZ>2 turi suskaičiuojamas tikrinių reikšmių ir jas atitinkan- 
čių tikrinių funkcijų aibes. 
Pasinaudoję tuo faktu, pakeiskime ieškomąją funkciją 


w(Z,L)=1(t) U(+). 3) 


Čia u(ž) — (2) uždavinio tikrinė funkcija, atitinkanti tikrinę 
reikšmę 4, t. y. Au=—uu. 

Įrašę (3) į (1) lygtį ir padaliję gautą lygtį iš funkcijos u() 
= 0, gausime paprastąją išsigimstančiąją lygtį 


H(1—)) fu +(A-+-Bh)h: 4-v£=0, (4) 
čia 
v=4— ft. (5) 


Toliau nagrinėsime uždavinį F: reikia rasti tokias parametro 
v reikšmes, kurioms (4) lygtis turi reguliarų intervale ]0,1[ spren- 
dinį, tenkinantį sąlygas: 

KO = (1 E 


A“ “ NUO, (6) 

Čia (A„=A(A+1).. (A+-n—1), kai n N, (Alo=1. 
Kadangi (4) lygtis yra hipergeometrinė (žr. [2]), ji turi apibrėž- 
tą taške /=0 sprendinį 
f()=—F(a, b; A; t) (7) 


kiekvienam A>=0, —1, —2, .... Čia F-— hipergeometrinė funk- 
cija, kurios parametrai a ir b tenkina sąlygas: 


a+b=—B-—1, ab-=—v. (8) 


Pridursime, kad (7) formule apibrėžta funkcija f(!) analizinė 
taške :+—1 visoms leistinoms a, b ir A reikšmėms tada ir tik ta- 
da, kada ji yra polinomas [2]. 

1 teorema. Jei A ir B tenkina sąlygas: 


A>0, A+B<0, (9) 
tai uždavinys F turi suskaičiuojamą tikrinių reikšmių aibę 
r, =R(n—1—B), n  NU(O), (10) 


kurias atitinka tikrinės funkcijos 
n! 4 4 i 
ta)= TA, Pe T (21. (11) 


Čia P, 4-1 —4-8-U- nlaipsnio Jakobio polinomas [3]. 


Įrodymas. Akivaizdu, kad (9) sąlygos yra Jakobio polinomo 
svorio neneigiamumo ir integruojamumo sąlygos [3]. Iš (8) ir (10) 
randame: a=—n, b==n—1—B. Toliau, remdamiesi (7), gauname: 


nl 2 ABS 
fa(t)-=F(—n, n—1—B; A; = TA, Pr B = (12) 
(žr. [3]). (6) sąlygas lengvai gauname iš (12). Teorema įrodyta. 
Dabar ištirsime atskirus atvejus, kuriuose naudosime kitus 
klasikinius ortogonalius polinomus (žr. [3]). 


1 išvada. Uždavinys F turi suskaičiuojamas aibes tikrinių 
reikšmių, kurias atitinka tokio pavidalo tikrinės funkcijos: 


1) va=n(n+2A—1), np NU(O), (13) 


ni 


In(t()= (AT L 2) 


čia Į += — Gegenbaucrio polinomas, jei A>0 ir B= —2A; 

2) va=n(n+1), n ENU(O), fa () = Pa(1—21). 
čia P, — Ležandro polinomas, jei A=1, B-- —2; 


3 = no RENU(O), n()=TA(1—21), 


1 
čia T, — pirmos rūšies Čebyševo polinomas, jei A= >, B=—1; 


d) va=n(n+2, | RENU(O, | Ia(t)= 5 Us(1—21), 


čia U„ — antros rūšies Čebyševo polinomas, jei A=5 , B= —3. 

Įrodymas. 1) Akivaizdu, kad (9) sąlygos patenkintos ir galima 
naudoti 1 teoremą. Kai B= —2A, iš (10) formulės gauname užda- 
vinio F tikrinės reikšmės v, (13) išraišką. Pasinaudoję (12), ran- 
dame ją atitinkančią tikrinę funkciją 


! 
Palt)= Tap Pa 6 (1-2 =F—n, n+2A—1;A;1)= 


nį 


1- £- 
= TA, Ca (26, 


čia C4-T — Gegenbauerio polinomas [3], tenkinantis (6) krašti- 
nes sąlygas. 

Kiti atvejai įrodomi analogiškai. Išvada įrodyta. 

2 teorema. Jei A ir B tenkina (9) sąlygas, tai uždavinys W 
kiekvienai tikrinei Laplaso operatoriaus reikšmei w turi suskai- 
čiuojamą aibę tikrinių reikšmių 


An=U4vn, n '-NU(O). 


Jei w kartotinumas ne mažesnis už k, tai tikrinę reikšmę A, 
atitinka k tiesiškai nepriklausomų tikrinių funkcijų 


wi (E, ()=U(ž) Kali), I=1, k; 
priešingu atveju — tik viena funkcija w, (7, )=—uU(Z) fa((). 

Čia ui(2), i=1, k ir u(7) — tikrinės Laplaso operatoriaus funk- 
cijos, atitinkančios tikrinę reikšmę 4; vn ir fn(t) apibrėžtos (10) 
ir (11) formulėmis (tam tikrais atvejais žr. dar 1 išvadą). 

Uždavinio W tikrinių funkcijų sistema (w,), kai n- NU(O), 
i=!1, k, kiekvienam 4 ortogonali srityje D su svoriu o(i)=t “7! 
(1—1)7*75-, ty. jei AnzsAu, tai Ifpo(t)w, wi „dždt=—0 visiems 

D 


Iz6 ji, į<k. 

Įrodymas tiesiogiai išplaukia iš formulių (3), (5) ir Laplaso 
operatoriaus tikrinių reikšmių kartotinumo (žr. [1]). Uždavinio 
W tikrinių funkcijų ortogonalumas su svoriu 0(i) gaunamas iš 
klasikinių polinomų, įeinančių į fn(!), ortogonalumo (žr. [3]). Teo- 
rema įrodyta. 

2. Sakykime, kad A ir B tenkina (9) sąlygas. Tada, naudojantis 
1 ir 2 teoremomis, uždaviniai F ir W turi ortogonalias su svoriu 
o(1)=1*"" (1—1) “75! tikrinių funkcijų sistemas. 

1 lema. Jei A ir B tenkina sąlygas: 


A>i. A+B+1<0, (14) 


tai uždaviniui F galioja dėstinių tikrinėmis funkcijomis teorema. 

Įrodymas. Kada patenkintos (14) sąlygos, svoris 0(!)< 0, kai 
0<t<!, ir gali virsti nuliu tik kai /=0 arba H—=1. Todėl funkci- 
joms, kurias išreiškiame tikrinėmis funkcijomis, nebus jokių pa- 
pildomų sąlygų (žr. [1]). Lema įrodyta. 

2 lema. Jei A ir B tenkina (14) sąlygas, tai uždavinio F tikri- 
nių funkcijų sistema pilna erdvėje L-([0, 1]; 0). 

Įrodymas tiesiogiai išplaukia iš ortogonalių polinomų sistemos 
pilnumo bet kuriame baigtiniame intervale [3, 4]. 

3 teorema. Jei A ir B tenkina (14) sąlygas, tai kiekvieną funk- 
ciją, tenkinančią kraštines uždavinio IW sąlygas ir turinčią toly- 
dines pirmos bei antros eilės dalines išvestines visų kintamųjų 
atžvilgiu cilindre GX[0, 1], galima užrašyti uždavinio W tikrinių 
funkcijų eilute, konverguojančia erdvėje L(€X[0, 1]; 9). 

Įrodymas. Sakysim, g(T, !), T— (Xi, X»... X), k=2,— teore- 
mos sąlygas tenkinanti funkcija. 

Kadangi »G — Liapunovo paviršius, tai egzistuoja Laplaso 
operatoriaus simetrinė Grino funkcija [5]. Naudodamiesi integra- 
linių lygčių su simetriniu branduoliu teorija [1], gauname dėstinį 


g(ž, = N gilljui(š)) gill)= (Tote. 1) UT) d?, (15) 


be to, eilutė konverguoja absoliučiai ir tolygiai srityje G, kai 
t [0 1]. Vadinasi, pagal [4] (15) eilutė konverguoja erdvėje 
Ls(G), kai 0KI<1. 

Kadangi funkcija gi(!) tenkina 2 lemos sąlygas, tai, pasinau- 
(loję 1 lema, turime 


[a] || 
gi()= Nei Iūl) cy= I gl) Psl) o(ijat, 
į=0 0 . 


be to, eilutė konverguoja erdvėje Ls([0, 1]; p). 

Iš [6] erdvėje L(GX[0, 1]; 0) gauname dėstinį 


oo [os] A 

gi, )= NY No walž, o cs= 11 g(Z, I) wi(ė, 1) o()dždi, 
į=1 į=0 Gx)0.1Į 

čia wii(T, )=Ui(T) Ki;(() — tikrinė uždavinio W funkcija. Teore- 


ma įrodyta. 

2 išvada. Jei A ir B tenkina (14) sąlygas, tai uždavinio W tik- 
rinių funkcijų sistema pilna erdvėje L5(G X[0, 1Į; 0). 

Iš tikrųjų, kadangi kiekvieną erdvės Lo(G X [0, 1]: 0) funkciją 
galima norimu tikslumu aproksimuoti funkcija, tenkinančia 3 teo- 
reimos sąlygas, tai uždavinio W tikrinių funkcijų sistemos pilnu- 
mas erdvėje L; akivaizdus. 

zevskį, Semkovičių ir kitus autorius, parašė ... 15X10,3 cm. 
68 p. Kaina 25 kap. (297) 

4(28) Tijūnaitis S. Vidurinių amžių istorija. Sekdamas Zakr- 
zevskį, Semkovičių ir kitus autorius, parašė ... D. 4. Kn. 2. 16 X 
xX12 cm. 71 p. Kaina 25 kap. (298) 

5—6(29—30) S. T. (Tijūnaitis Stasys). Žemė ir dangus. Įvairūs 
pasakojimai apie pasaulio paslaptis ir stebuklus. Iš svetimų raš- 
tų lietuviškai perpasakojo ... 16X12 cm. 94,1 p. Kaina 25 kap. 
(299) 

7(31) Kryžiaus karių gadynė. Kaina 25 kap. (285) 


Vaikams skirtoje serijoje „Vaikų knygynėlis“ išleistos šios 
knygelės: 


1911 


1. Grigonis M. Matuko Dirva. Apysaka. Iš N. Vucetičio lietuviš- 
kai parašė... 15X 10,6 cm. 16 p. Kaina 5 kap. (161) 

2. Palemonas. Joniukas — melagis. Komedijėlė vaikams viename 
akte. Iš lenkų kalbos lietuviškai sutaisė... Kaina 8 kap. (174) 

3. Graibus K. Sesytė Onė (Apysaka). Vertė... 15X9,5 cm. 16 p. 
Kaina 5 kap. (318) 


Kai kurie Seinų vyskupystės leidiniai prieš 1906 metus 


1. Directorium Divini Officii ad usum Universi Cleri Saecularis 
Dioecesis Sejnensis seu Augustoviensis ... jussu et aučCtoritate 


2* 


KULTŪRINĖ SEINŲ SPAUSTUVĖS VEIKLA 387 
Petri Pauli de Wierzbowo Magna Wierzbowski... pro Anno 
Domini 1886. Varsaviae. Typis Stanislai Niemira. 16X11 cm, 
102, 52, 32 p. (a) 


„ Directorium Divini Officii ad usum Universi Cleri Saecularis 


Dioecesis Sejnensis seu Augustoviensis,... jussu et auctori- 
tate Petri Pauli de Wierzbowo Magna Wierzbowski... 1890. 
Varsaviae. Typis Stanislai Niemira, 16X11 cm. 101,55 p. (a) 


„ Directorium Divini Officii ad usum Universi Cleri Saecularis 


Dioecesis Sejnensis seu Augustoviensis... jussu et auctorita- 
te Antonii Baranowski... Episcopi Sejnensis seu Augustovien- 
sis pro anno Domini 1898. Varsaviae. Typis Filiorum St. Nie- 
mira. 16,2X10,5 cm. 116, 55, 47, 1 p. (a) 


„ Directorium Divini Officii ad usum Universi Cleri Saecularis 


Dioecesis Sejnensis seu Augustoviensis ... jussu et auctoritate 
Antonii Baranowski. Episcopis Sejnensis seu Augustoviensis 
pro anno Domini 1901. Varsaviae. Typis Filiorum St. Niemira. 
16,2x10,5 cm. 109, 54, 48, 1 p. (a) 


„ Bažnytinis Seinų vyskupystės vadovėlis. Vilnius: Juozapo Za- 


vadskio spaustuvėje. 1905. 11,5X8,8 cm. 93,1 p. (a) 


VINCAS VYČINAS 


ASMENYBIŠKUMAS IBSENO DRAMOJE 
„STATYTOJAS SOLNESAS“ 


Neapibrėžtybė yra tai, iš ko kyla 
visa,. kas yra. 
Amaksimandras 


Kiekvienoje savo dramoje Ibsenas vis nauju aspektu aptaria 
žmogaus buvimo savimi problemą. Pats giliai ją išgyvendamas, 
jis randa sąsają su Kierkegaardo filosofiniu tos problemos spren- 
dimu. Religinis problemos aspektas Ibseną mažiau paveikė kaip 
Kierkegaardą. Ibsenas įdėmiai žvelgia į pasaulį, antpasaulinę 
realybę, Dievą palikdamas savo dramų eigos nuošalyje (išsky- 
rus, žinoma, Brandą). 

Asmenį išsamiai vaizduodamas atvirame pasaulyje, kur žmo- 
gaus buvimas savimi čia ryškesnis, čia blankesnis, Ibsenas iš 
principo sutaria su Kierkegaardu, kuriam žmogaus buvimas pa- 
saulyje — tai tik pereinamoji fazė į antpasaulinį buvimą, iške- 
liant savo individualybės stokojimo padarinių pragaištingumą. 
„Ar yra įmanoma suvokti ką baimingesnio,— klausia Kierke- 
gaardas,— kaip jūsų esybės susiskaldymas į gausybę dalelyčių, 
kada kiekvienas iš jūsų tarsi tampa daugeliu, [...] ir jūs tuo bū- 
du prarandate svarbiausią ir švenčiausią dalyką žmogui — jo as- 
menybę vienijančią jėgą? '" Buvimas savimi, pasak Ibseno, ir yra 
esminė žmogaus paskirtis. 

Žmogus iškyla iš savo chaotiškos būsenos — kurioje jis atsi- 
duria, išmestas į laisvę — per savo pasirinkimą. Rinkdamasis 
žmogus pirmiausia perima save, kas jis yra savoje aplinkoje, sa- 
voje šeimoje, savoje visuomenėje, savoje tautoje, savoje būtyje. 
Savęs pasirinkimas žmogui tuo nesibaigia. Žmogus nėra savo 
aplinkybių produktas, jis yra neišbaigta, tobulybės stokojanti 
būtybė. Žmogaus paskirtis yra save savoje būtyje ištobulinti. 
Žmogus, kuris „etiškai (pasauliškai) pasirenka save, turi save 
kaip sau užduotį“ Ž. Žmogui būti savimi nereiškia tik perimti sa- 
ve, kas jis jau yra savo aplinkybėse, bet ugdyti save pačiam to- 
bulinantis. 

Visos pasaulio būtybės — visos apibrėžtybės, tai yra daiktai, 
augalai ar gyvuliai — jau yra tuo, kuo jiems yra lemta būti, esant 
jiems saistomiems gamtos įstatymų, žmogui buvimas yra jo už- 
duotis. Žmogaus, kaip esančio savimi, kaip asmenybiškumo, „iš 
tikrųjų dar nėra, Jis yra tai, kas dar turi tapti" 3. 

Žmogus, kaip savo aplinkybių išdava, kurią jis savo laisvėje 

perima, kaip kuo jis jau yra, ir žmogus, kaip jo sau užduotis, 
kuria jis dar turi tapti, reiškia žmogaus būsenos lūžį — jo pačios 
esmės skilimą. ,,Žmogus, kaip žmogų išryškinanti savybė, — rašo 
Finkas,— yra tai, kad jo būsena, kaip jo prigimtis, ir jo būsena, 
kaip jo aukščiausia galimybė, nesutampa, kas būdinga visoms ki- 
toms būtybėms“ *. 

Žmogaus būsena tai nėra tik jo buvimas tikrovėje; žmogaus 
būsena yra ir tai, kuo jis prisideda prie savosios tikrovės savo 
sprendimais ir savosios aplinkos, net savęs paties modifikavimu. 
„Žmogus, tiesa, kaip gyvulys, kaip gyva būtybė, yra tikroviškas, 
tačiau jis įgauna savą, jam būdingą žmogišką tikrovę tik reali- 
zuodamas save savo darbais. Tikrovė neištinka žmogaus, kaip 
kad ji ištinka akmenį, žolės želmenį, gyvatę: žmogus pats pada- 
ro save tikrovišką savaisiais savoje laisvėje sprendimais" *, 

Žmogaus būsenos skilimą parodo, kai jis suvokiamas kaip sa- 
voje gamtinėje tikrovėje išbaigtumo bei tobulybės stokojanti 
būtybė. Dėl to stokojimo žmogus, norėdamas išbaigti save, ku- 
ria kultūrą. Taigi kultūra iškelia žmogaus savybę save tausoti, 
save globoti, užuot jam tik buvus gamtos tausojamuoju bei glo- 
bojamuoju. Kultūra iškelia žmogaus sąsają su savimi pačiu, sie- 
kiant jam savęs išbaigtumo. Tam tikru požiūriu kultūra yra žmo- 
gaus savikūra. Savąja savikūra jis skiriasi nuo gyvulio. „Žmo- 
gus iš viso visais laikais, — sako Finkas,— savo istorijos ir prois- 
torės eigoje yra būtybė, kuri yra susijusi su savimi. Savo būty- 
je žmogaus sąsaja su savimi ir yra pagrindinis bruožas, kuris ski- 
ria mus nuo gyvulio“ 6. 

Pero Giunto būsenai, jo kipšiškam savęs pakankamumui ne- 
prikiši skilimo. Toks skilimas gali pasirodyti tik žmogui renkantis 
galimybes atvirame pasaulyje. Ypač renkantis tam tikrą gyveni- 
mo kelią ar tam tikrą gyvenimo būdą. Rinkimasis iš principo 
reiškia, kad baigiasi žmogaus giuntiškasis uždarumas savyje. 

Brandas jau yra aiškiai pasirinkęs gyvenimo kelią ir būdą. 
Tačiau jis čia nesustoja: galimybių atvirame pasaulyje rinkimąsi 
jis vainikuoja rinkimusi iš visų pasaulio. galimybų ir antpasauli- 
nės realybės. Brandas paaukoja pasaulį ir visas jo gyvenimo ver- 
tybes antpasaulinei, dieviškajai realybei, gaunamai ne iš atviro 
pasaulio, bet iš žmogaus vidinių, tikėjimo (antgyvenimiškų) gel- 
mių. Tikėjimas, kaip sąsaja su Dievu, reiškia ne atviro pasaulio, 
bet paties savęs, kaip žmogaus, tikėjimo tobulybę. Tarp žmo- 
gaus tikėjimo būsenos ir jo sąsajos su Dievu jau nebėra skilimo. 
Tobulybė yra pasiekta. 

Kai Perui Giuntui gyvenimo pabaigoje dar iškyla galimybė 
rinktis Sulveigą, tą galimybę išlaikiusią jam visą savo ir jo gy- 
venimą,— saulė pateka už kadaise jo pastatytos jai grytelės ?. 

Tai simbolizuoja dar galimą jo buvimą savimi, dar galimą jo bu- 
vimą atvirame pasaulyje. Jam atvirame pasaulyje renkantis Sul- 
veigą kaip savo gyvenimo kelio bendrakeleivę neišvengiamai tu- 
ri skilti jo būtis, kai jis taip trokšta tobulybės. 

Kai Brandas ryžtasi su Agne ir sūneliu bėgti į pietus dėl Alfo 
gerovės, saulė leidžiasi, tarsi simbolizuodama, kad Brandas išsi- 
žada savo pašaukimo, savo antpasaulinio buvimo savimi. Šitaip 
jis tarsi žengtelia atgal į atvirą pasaulį užuot aukojęs jį Dievui. 
Brando saulėleidis — tai pabaiga jo antpasaulinės tobulybės — 
savo tikėjimo gelmėse jis susitinka su Dievu ir žvelgia į jo vei- 
dą. Šituo būdu žengtelėjęs atgal į atvirą pasaulį, Brandas auko- 
jasi savo sūnelio gerovei ir kartu realizuoja savąjį pasauliškąjį 
buvimą savimi. Jis siekia pasauliškosios gerovės savo brangie- 
siems ir sau, sykiu manifestuodamas save kaip stokojančią būty- 
bę — būtybę, skylančią tarp to, kuo jis jau yra, ir to, kuo jis 
ketina tapti. 

Brandas, kaip tėvas, saistosi ne vidiniais, tikėjimo saitais, bet 
atviro pasaulio saitais: jame kilusiais, visiems aiškiais ir visų 
vartojamais arba atmetamais. Čia neteigiama, kad pasauliškieji 
saistai būtinai prieštarauja antpasauliniams tikėjimo saistams. Pa- 
sauliškosios vertybės „Brando“ dramoje nėra paneigiamos — kaip 
kad atrodė misionieriui Einariui; vis dėlto jų pozityvioji vertė 
yra pavaldi ir todėl aukotina antpasaulinėms vertybėms. Kai tik 
Brandas tai įsisąmonina, jis su Agne ir Alfu grįžta atgal į savo 
kleboniją tęsti darbo Dievui, paaukodamas Alio gerovę tam, ku- 
ris stovi aukščiau pasaulio ir jau nebėra jam atviras. 

Peras Giuntas, savo gyvenimo pabaigoje dar galėdamas pasi- 
rinkti gyvenimą su Sulveiga, nesisaistė atviro pasaulio saistais, 
paklusdamas tik savo vidiniams, subjektyviems saistams. Ir Bran- 
das, apsisprendęs likti savo bažnytkaimyje ir toliau darbuotis 
Dievo garbei, iš principo nebeliko pasaulyje, paklusdamas savo 
vidiniams, subjektyviems, tikėjimu suvokiamiems saistams. Va- 
dinasi, Ibsenas nei „Pero Giunto“, nei „Brando“ dramose įsak- 
miai netyrinėja pasauliškojo buvimo savimi, asmenybiškumo. 
Pastarosios problemos sprendimą randame kitose jo dramose, iš 
kurių čia pasirenkame „Statytoją Solnesą". 

Peras Giuntas tik prabėgomis atskleidžia žmogaus buvimą sa- 
vimi, o pats tokio buvimo stokoja: būdamas kipšiškas, jis dar 
nėra žmogiškas. Brandas nesitaiksto su pasauliu, jo atsižada ir 
ji paaukoja, norėdamas išlaikyti savo antpasaulinį buvimą savi- 
mi, bet žmogaus pasauliškąjį buvimą savimi atskleidžia kaip nuo- 
dėmingą. Tuo būdu šalia Brando dvasinio pradmens pabrėžiamas 
ir kūniškasis. Nei vienas, nei kitas iš tų pradų iš tikrųjų nepa- 

rodo visos žmogaus būsenos, atsiskleidžiančios atvirajame pa- 
saulyje. š 

Būti atvirame pasaulyje reiškia, kad tas atvirumas pasirenka- 
mas; pasirenkamas savo vidinėmis savybėmis. 

Pasaulis yra visų, ne vien tik mano. Jis netelpa mano krūti- 
nėje, mano gelmėse. Pasaulyje žmogus susiduria su kitais asme- 
nimis — vieni mums artimi ir palankiai nusiteikę, kiti atšiaurūs ir 
tolimi, linkę mums kenkti. Pasaulis yra visų. Čia žmogus santy- 
kiauja su kitais, aptikdamas ir gamindamas ar vartcdamas įvai- 
rius atvirojo pasaulio daiktus, kurie tik atvirajame pasaulyje ir 
atskleidžia žmogui savo vienokį ar kitokį jam prasmingumą. Pa- 
saulis yra veidrodis, kuris atspindi žmogų bendruomenėje, jo 
įvairiopą pasaulio būtybių sampratą, padedančią jam arba įvai- 
riopai jas panaudoti, arba atmesti. Pasaulis nėra būtybė, bet yra 
visų būtybių pagrindas. Kai žmogui reikia pasirinkti — pasaulio 
būtybes ar vertybes, tai yra daiktus ar žmones, jis pirmiausia 
renkasi patį pasaulį, kuris yra visų būtybių ir vertybių pagrin- 
das. | 

Pradėdami žmogaus pasauliškojo buvimo savimi nagrinėjimą, 
nenorėtume tokį buvimą susieti su buvimo savimi pakopomis, ku- 
rios rodytų, kad tokia gradacija nusako įvairių buvimų savimi 
intensyvumą, vadinasi, ir tikrumą. Čia pasauliškasis buvimas sa- 
vimi laikomas tuo, kuo jis yra, tai yra buvimu pasaulyje. Jis čia 
nebus vertinamas iš kokios kitokios negu pasaulio perspektyvos. 

Minėtoje Kierkegaardo gradacijoje pasauliškasis (pasak jo — 
etiškasis) buvimas savimi apibūdinamas taip: „„asmenybiškumas 
(buvimas savimi), kurio mastas yra žmogus, yra žemesnėje pako- 
poje kaip asmenybiškumas (Luvimas savimi), esantis Dievo aki- 
vaizdoje“ ?. Taip teigti tegali tikintis žmogus, žmogaus pasauliš- 
kąjį buvimą vertinantis iš Dievo perspektyvos, tai yra kai jo bu- 
vimas savimi siejamas su Dievu. 

Pateiktasis teiginys čia nėra nei atmetamas, nei paneigiamas, 
o paliekamas svarstymui. Taip daroma dėl to, kad buvimas „Die- 
vo akivaizdoje“ yra individualus, taigi subjektyvus. Jis nėra aiš- 
kybė visiems — nėra aiškybė atviram pasauliui. Buvimas savi- 
mi, kaip atvirumas pasauliui (In-der-Welt-sein — Heideggeris) 
čia apžvelgiamas bei aiškinamas siejant su pasauliu, kaip atviru- 
mu būčiai, nesiremiant jokia antpasauline, tik tikėjimu suvokia- 
ma argumentacija. 

Iš to, kas pasakyta, būtų klaidinga daryti išvadą, kad antpa- 
saulinė realybė negali reikštis ar būti aptinkama atvirame pasau- 
lyje. Taip nėra! Dievo žcdžiai, perteikti pranašų lūpomis, ar 
tikėjimo įkvėptų žmonių žcdžiai bei darbai, be abejo, yra atviri 
pasauliui. Tačiau jie nėra ir negali būti pagrindžiami pasauliškai, 

tai yra pasauliška (filosofine) argumentacija. Jie grindžiami ne 
mąstančio žmogaus filosofiniais principais, o tikinčio žmogaus, 
veikiamo Dievo, religiniais principais, glūdinčiais jo viduje. „„Re- 
ligijoje, — pasak Finko, — kalba Dievas, antžmogiškai aiškindamas 
gyvenimo ir pasaulio prasmę pranašų bei dieviškosios tiesos 
skelbėjų lūpomis. Filosofija yra paties žmogaus savo būties bei 
savo būsenos pasaulyje interpretacija. Religija jam yra svetima 
interpretacija“ !?. Ji jam yra svetima dėl to, kad ji kyla iš die- 
viškojo šaltinio, žmogui savomis jėgomis nepasiekiamo. 

Iš visų Ibseno dramų, išryškinančių žmogaus pasauliškąjį bu- 
vimą savimi, būdingiausia bene bus „Statytojas Solnesas“. Staty- 
tojui Halvardui Solnesui būdingas jo asmens ir esybės skilimas 
tarp įsipareigojimo artimiesiems ir savo pašaukimui. Skilimas, 
lūžis, du dėmenys — štai esminė atviros pasauliui būtybės sa- 
vybė. Tokio skilimo neturi Peras Giuntas. Iš esmės tai nebūdinga 
nė Brandui, žvelgiančiam į Dievo veidą. Prieš Halvardo Solneso 
pasauliškosios būsenos nagrinėjimą pirmiau susipažinkime su 
„Statytojo Solneso“ dramos turiniu. 


1. Fabula 


Halvardas Solnesas ryžtu, o ypač laime, išsiskiria iš visų sa- 
vo apylinkės statybininkų. Pagaliau jis tampa statytoju (architek- 
tu). Jo iškilimas ir sėkmė paliko stiprų įspūdį jo aplinkos žmo- 
nėms. Daktaras Herdalas, rūpinęsis jo žmonos Alinos sveikata, 
kartą jam pasakė: „Iš pradžių buvote tik vargšas provincijos 
vaikinas... O dabar esate geriausias savo srities meistras. Taip, 
pone Solnesai, jus iš tikrųjų lydėjo sėkmė!“ !! 

Statytojo Solneso iškilimą nulėmė tai, kad sudegė Alinos tė- 
viškė, senas didžiulis namas, apsuptas toli nusitęsusiais sodais. 
Tai buvo pretekstas suskirstyti didelę dalį sodų sklypais ir sta- 
tyti ant jų patogius namus ar vilas vietos gyventojams. 

Pirmiausia tuo būdu jis nurungė seniau gerai įsikūrusį staty- 
bininką Knutą Bruviką. Šis pamažėle dėl Solneso konkurencijos tu- 
rėjo užleisti savarankišką statybininko vietą ir pagaliau pereiti 
dirbti į Solneso firmą su savo sūnumi Ragnaru. 

Pasenęs ir paliegęs Knutas sau nieko nebegeidė. Jo svajonė 
buvo pamatyti iškylant savo sūnų Ragnarą. Todėl jis prašė Sol- 
nesą leisti Ragnarui savarankiškai pastatyti vilą vienai jaunai po- 
rai, kuri kreipėsi tuo reikalu į Solneso įstaigą, kai jo ten nebuvo 
ir užsakymą priėmė Ragnaras. Reikėjo tik Solneso parašo, pa- 
tvirtinančio Ragnaro darbą bei įgaliojančio jį tą vilą statyti. 

Solnesas, jau pasiekęs penkiasdešimtuosius savo amžiaus me- 
tus, įžiūrėjo čia Ragnaro pastangas perimti jo statybos firmą. Tai- 

gi jis griežtai pasipriešino. „Šiaip ar taip, aš niekad nesitrau- 
kiu! — šaukė jis Knutui. — Niekam nenusileidžiu! Savo noru — 
niekada! Už jokius pinigus!“ 'Ž Tik vieną nuolaidą padarė Knu- 
tui: sutiko peržiūrėti Ragnaro padarytus tos vilos brėžinius. 

Nors Solneso laikysena Bruvikų atžvilgiu nebuvo draugiška, 
jis vertino jų gebėjimus ir stengėsi, kad jie, ypač Ragnaras, kaip 
geras braižytojas pas jį liktų ir dirbtų. Jis pasamdė savo raš- 
tinėje dirbti Ragnaro sužadėtinę Kają. Ji netrukus įsimylėjo Sol- 
nesą. Bet šis, jos nemylėdamas, dėjosi mylįs, Kad tik ji liktų jo 
sekretorė ir Ragnaras nepasitrauktų nuo jo ir neįsteigtų nuosa- 
vos firmos. 

Vis dėlto Solnesas nebuvo- laimingas. Dėl savo iškilimo jis 
jautė moralinę skolą Alinai. Nors žinojo, kad Alina įtaria jį pa- 
laikant erotinius santykius su Kaja, jis jai nesiaiškino. Daktarui 
Herdalui paklausus, kodėl jis nepasako tiesos savo žmonai, kad 
nėra Kajos įsimylėjęs, Solnesas atsako: „Todėl, kad neteisinga 
Alinos nuomonė man yra tarsi koks savęs plakimas, kuris viską 
truputėlį palengvina“. Daktarui Herdalui nesuvokiant jo žodžių 
prasmės, Solnesas priduria: „Matote... tai yra lyg didžiulės, be- 
galinės skolos mažyčiai procentai Alinai“ !ž. Daktarui Herdalui 
mįslingi Solneso žodžiai vis tiek nieko nepaaiškino. Tiesa buvo 
ta, kad Solnesas jautėsi labai nusikaltęs žmonai siekdamas savo 
pašaukimo. 

Kaip sakėme, visa tai prasidėjo nuo Alinos paveldėto namo 
sudegimo. Dar prieš tai Solnesas buvo pastebėjęs, kad pastogėje 
kaminas įskilęs. Jis gerai žinojo, kad dėl to gali kilti gaisras. Jis 
niekam nieko apie tai nesakė, nes geidė to gaisro, kad galėtų 
pertvarkyti didžiulį sodais apaugusį plotą aplink namą, didelę 
jo dalį išdalyti sklypais ir ten statyti namus. 

Kartą taip ir nutiko: namas sudegė. Tačiau gaisro priežastis 
buvo ne tas kaminas. Gaisras kilo dėl kitų priežasčių šaltą naktį. 
Halvardui ir Alinai su mažais sūneliais dvyniais pavyko išsigel- 
bėti. Vis dėlto Alina sušlapusi stipriai peršalo ir susirgo. Nuo jos 
apsikrėtė sūneliai ir netrukus mirė. 

Nors gaisras ir iškėlė Solnesą kaip visoj apylinkėj pirmaujan- 
tį statytoją. bet sykiu uždėjo jam sunkią kaltės naštą. 

Jausdamas savo kaltę Alinai, Solnesas kentėjo nuolatinę vi- 
dinę kančią. Kartą jis pasisakė žmonai: „Kartais aš tiesiog gniūž- 
tu nuo tos begalinės skolos“. Alina, manydama, kad jis kalba 
apie kokią finansinę skolą, nustebo. Solnesas atsakė: „Aš labai 
skolingas ir kalias tau... tau... tau, Alina“. Jai paprašius pasa- 
Kyti, ką visa tai reiškia, jis atsakė: „Nieko nereiškia! Aš tau nie- 
kada nepadariau nieko bloga. Bent jau iš piktos valios, tyčia. 

Ir vis dėlto jaučiu, kaip mane slegia ir gniuždo nepakeliama kal- 
tė" 14, 

Faktiškai Solnesas nebuvo kaltas, bet jis laikė save kaltu, 
būdamas įsitikinęs, kad jo intensyvus troškimas, kad tas gaisras 
įvyktų, paveikė įvairias aplinkybes ir žmones, kurie, jo vidinių 
norų jėgos paveikti, patys to nežinodami, viską pakreipė taip, 
kad tas gaisras įvyktų. Kartą kalbėdamas apie šitokią galimybę 
su Hilde Wangel, jis paklausė: „Ar jūs kartais nepagalvojate, 
Hilde, kad yra ypatingų, išrinktų žmonių, kuriems suteikta ma- 
lonė, galia ir sugebėjimas norėti, trokšti, geisti ko nors taip aist- 
ringai, taip atkakliai, kad galų gale jie savo pasiekia? Ar jūs tuo 
netikite?“ !5 Ir pridūrė: „Vienas tokių didelių dalykų nepadarysi. 
Reikalingi dar pagalbininkai ir tarnai, be jų neapsieisi, jeigu no- 
ri, kad pasisektų. Bet patys jie niekada neateina. Reikia labai at- 
kakliai jų šauktis. Visa savo esybe, suprantate?" !9 

Didelių užmojų Žmogus savo intensyviu ir pergalingu sieki- 
mu palenkia įvykius taip, kad jie įvyktų, sykiu jis palenkia va- 
lią bei veiksmus ir kitų žmonių (tarnų ir pagalbininkų), kad bū- 
tų realizuoti tie įvykiai — svarbūs ir reikšmingi ne vien jų sie- 
kiančiam žmogui, bet dažnai ir gausiam visuomenės būriui. 

Solnesas samprotauja, jeigu tas namas būtų priklausęs Knu- 
tui Bruvikui, jis nebūtų jam taip „patogiai“ sudegęs, nes jis, pa- 
sak Solneso, nežinąs, kaip prisišaukti tarnus ir pagalbininkus. 
Knutas Bruvikas juk nesiekia savo tikslų taip aistringai ir karš- 
tai, tad negali palenkti ir aplinkos valingai savo siekių jėgai. 
„Matote, Hilde,— padarė išvadą Solnesas,— vadinasi, aš kaltas, 
kad abu mažyliai turėjo užmokėti gyvybe. Ir pagaliau argi ne aš 
kaltas, kad Alina neįvykdė savo pašaukimo? O ji taip troš- 
ko..." | 

Žmonių akyse Solnesas buvo laimingas žmogus, nes jis viską 
gebėjo ir jam sekėsi. Jis pats toks nesijautė, žinodamas. kad jis 
iškilo ne tiek dėl savo paties nuopelnų, kiek dėl savo magiškų 
vidinių jėgų. Šilomis galiomis jis pajėgė palenkti savo aplinką 
ir jos Žmones savo naudai. Jis visa tai slėpė savyje nuo visų, 
taip pat Alinos. Tik su Hilde jis galėjo laisvai viską išsikalbėti, 
parcdydamas save tokį, koks jis buvo. 

Hildė Wangel buvo tik ką pradedanti savo gyvenimo trečiąjį 
dešimtmetį — tvirto būdo, tvirtų apsisprendimų ir tvirtos valios 
mergina, jau nuo mažens idealizavusi statytoją Halvardą Sol- 
nesą. 

Prieš dešimt metų Hildė stovėjo su būriu mergaičių mokslei- 
vių, išsirikiavusių eilėje, uniformuotų ir su vėliavėlėmis, iškil- 
mėse prie naujai pastatytos Liusangerio bažnyčios. Hildė patyrė 
nepamirštamą įspūdį, kai Halvardas Solnesas, užlipęs iki pat vir- 

Ššaus, ant bokšto vėtrungės užkabino vainiką, pabaigtuvių sim- 
bolį. Jo drąsa, stovint aukštai virš žemės žmogelių, Hildės akyse 
atrodė kaip didžiausias heroizmas ir jis pats atrodė jai su did- 
vyrio aureole. 

Atvažiavusi pas Solnesą po dešimties metų Hildė papasakojo 
jam apie tas iškilmes ir tą įspūdį. Ji taip pat papasakojo jam tai, 
ko jis visiškai neprisiminė. Po iškilmių jos tėvas, vietos gydyto- 
jas, pakvietė jį į savo namus vakarienei. Solnesas atėjęs iš pra- 
džių užtiko ją vieną ir apkabinęs pabučiavo. Daug kartų. Be to, 
pažadėjo po dešimties metų ją iš čia pasiimti ir padaryti savo 
princese, pastatyti jai pilį su aukštu bokštu. 

Jis suprato, kad visa tai buvo ne jo pamirštas dalykas, 0 gry- 
nai Hildės vaizduotės padaras. Iš pradžių jis bandė ją įtikinti 
Klystant. Tačiau netrukus susiorientavo, kad tai būta jo pasąmo- 
ninių, magiškųjų galių poveikis, kad Hildė taip jį suprastų. Sol- 
nesui paaiškėjo, kad anuomet jis ją magiškai rengė tam vaid- 
meniui, kurį ji turėjo atlikti dabar. (po dešimt metų). 

Solnesas suprato, kad Hildė buvo jo vidinių jėgų pašaukta 
padėti jam vykdyti jo paskirties. Hildė jo klausia: „Sakykite man, 
statytojau, ar jūs niekada manęs nešaukėte? Vienas, širdyje?“ 
Jis atsako: „Man beveik atrodo, kad šaukiau“ '8. Solnesas pama- 
žėl per pirmąjį jų pokalbį suprato, kad pažintis su Hilde jam 
buvo labai svarbi. „Jūsų man visų labiausiai reikėjo“ !?*,— pasakė 
jis jai. Solnesui Hildė buvo reikalinga dėl to, kad jis, susipainio- 
jęs tarp savo siekių bei isipareigojimų, negalėjo rasti tinkamo 
sprendimo, kaip vykdyti savo tolesnius užmojus. Jis jautėsi vie- 
nišas, tad Hilde nusprendė remtis ateities siekiuose. Jis tarė jai 
šiuos žodžius: „O, Hilde, kaip gerai, kad jūs atvažiavote! Paga- 
liau aš radau žmogų, su kuriuo galiu apie viską išsikalbėti!“ ?0 

Tada vainiko uždėjimas ant Liusangerio bažnyčios bokšto 
smaigalio buvo reikšmingas Solneso gyvenimo posūkis. Tarsi 
sveikindama jį šitame posūkyje anuomet šaukė jam jaunutė 
Hildė: „Valio ponui statytojui Solnesui!“ 2! Solnesas tada įkopė 
į bokštą ne tiek paženklinti bažnyčios užbaigimo, kiek prabilti į 
Dievą, atsisakyti ateityje statyti bažnyčias dėl jį ištikusios šeimos 
nelaimės ir statyti namus tik žmonėms. ,Jaukius, šiltus, šviesius 
namus, kur tėvas, motina ir būrys vaikų gali gyventi ir džiaugtis, 
kad vien būti šiame pasaulyje yra didžiulė laimė. O ypač būti 
kartu, priklausyti vienas kitam ir dideliuose, ir mažuose daly- 
kuose“ 22. 

Solneso rūpinimasis Žmonių gerove, jo jautrumas Alinai,— 
visa tai, Hildės požiūriu, rodė, kad jis stokoja tvirtumo siek- 
damas savo pašaukimo — statytojo pašaukimo, stokoja buvimo 
savimi. Ji prikišo jam „paliegusią sąžinę“. ,,Man atrcdo,—- paaiš- 

kino ji, — kad jūsų sąžinė yra labai jau gležna, padaryta iš Ja- 
bai trapios medžiagos. Nesugeba su niekuo galynėtis, nepakelia 
nieko sunkėlesnio" 23, 

Žmogus, turėdamas aiškų pašaukimą, pasak Hildės, nesvyruo- 
damas turi eiti į tikslą, siekdamas įkūnyti savuosius tikslus. Jis 
privalo realizuoti save šitame kelyje, net jeigu dėl to nukenčia 
jo artimieji. Didžių užmojų žmogui, sakė Hildė, reikia tvirtos, 
sveikata trykštančios sąžinės. Kad išdrįstum daryti visa, ko no- 
ri 24, 

Pokalbyje su Hilde Solnesas vis geriau ėmė perprasti savo 
įsipareigojimus ir siekius, suvokti savo asmenybiškumo struktū- 
rą. Jie abu sutarė, kad tokią tvirtą sąžinę turėjo senovės vikin- 
gai, kuriems naikinimas bei žudymas nebuvo kliūtis siekti savo 
tikslų. 

Kaip Solneso „tvirtos sąžinės“ stoką Hildė nurodė jam jau- 
nosios kartos, konkrečiai Ragnaro, baimę. Jis bijo jaunosios kar- 
tos, kuri gali jį nurungti ir. išstumti iš pirmaujančio posto — 
statytojo posto. Pasak Hildės, jis turi pergalingai, be baimės žy- 
giuoti savo paskirties keliu, nustelbdamas visus, kas tik kėsintų- 
si jam prilygti. Taip Hildė įtikino Solnesą patvirtinti Ragnaro 
brėžinius ir duoti jam įgaliojimą pasireikšti pačiam kaip sava- 
rankiškam statybininkui 25. 

Solnesai gyveno patogiame — nors tik laikinai vietoj sudegu- 
sio pastatytame — name. Mylėdamas žmoną ir norėdamas matyti 
ją kiek įmanoma laimingesnę, Solnesas sau ir Alinai pastatė dar 
vieną namą, atidžiai stebėdamas, kad jis būtų ir jaukus, ir dailus. 
Šitas namas — skirtingai nuo jo anksčiau statytų — turėjo aukš- 
tą bokštą. Kai namas jau buvo užbaigtas ir ant bokšto turėjo 
būti užkeltas vainikas, Hildė, virpėdama iš džiaugsmo, svajojo 
vėl pamatyti statytoją Solnesą aukštai ant bokšto, keliantį vai- 
niką ant paties bokšto smaigalio. 

Čia reikia pasakyti, kad — o tai gerai žinojo visi Solneso ar- 
timieji, ypač Alina — jis bijojo aukštumos: lipant aukštyn, jam 
svaigdavo galva. Sužinojusi apie tai Hildė netikėjo savo ausimis 
ir paklausė Solnesą, ar tai tiesa, „kad mano statytojas bijo... kad 
jis negali užlipti į tokį aukštą bokštą, kurį pats pastatė?“ 2 Sol- 
nesas, ne tiek norėdamas neapvilti Hildės, kiek pats pasiryžęs 
įrodyti sau kaip statytojui, kad tai atliks, pasakė Hildei, kad jis 
vainiką iškels: „Vadinasi, šįvakar mes iškelsim vainiką, princese 
Hilde!“ *7 

Vainiko kėlimo dieną Solnesas, Hildės pamažu, bet primygti- 
nai raginamas įvykdyti savo kaip statytojo paskirtį, visiškai su 
ja sutarė. Solnesas galutinai įsitikino, kad žmogus turi drįsti 
siekti savo laimės galutinai, neatsižvelgdamas į laimę tų, kurie 


10* ASMENYBIŠKUMAS IBSENO DRAMOJE „STATYTOJAS SOLNESAS" 397 


pastoja jam kelią 2. Jau nepaisydamas savo įsipareigojimų Ali- 
nai, jis ryžosi nuo tada — nuo namo atidarymo iškilmių — sykiu 
su Hilde statyti jau nebe namus žmonėms, bet oro pilis su mūro 
pamatais. Svarbiausioji pilis —- jų susitarimu — turės būti „prin- 
cesės Hildės“ pilis. Aukštai pilies bokšte būsiąs jos kambarys su 
balkonu, kad galėtų apžvelgti visą pasaulį. Oro pilys su mūro 
pamatais — tai gražiausi pasaulyje statiniai! 29 

Po šio tokio reikšmingo pokalbio su Hilde Solnesas, eidamas 
kelti vainiko ant naujojo namo bokšto, prisipažino Hildei, kad 
jis bijo lipti į bokštą, bet ne dėl to, kad gali žūti, o dėl savo li- 
kimo. „Aš bijau atpildo“ 30,— pasakė jis jai. Be to, pridūrė jis, 
užlipęs ten aukštai, jis vėl prabilsiąs Dievui: „Klausyk, galinga- 
sai Viešpatie, nuo šiol aš statysiu tai, kas pasaulyje gražiau- 
sia..." 3! 

Statytojas Solnesas užkopė į bokštą, uždėjo vainiką ant vėt- 
rungės ir, netekęs pusiausvyros, krito žemyn ir žuvo. Visiems 
įvykio sukrėstiems žiūrovams su širdgėla apgailestaujant, Hildė 
vis kartojo: „Bet jis užkopė iki pat viršaus. Aš girdėjau arfų 
skambėjimą ore. Mano... mano statytojas!“ 32 


2. Pasaulis 


Halvardo Solneso būsenai būdingas dvilypumas bei dvikryp- 
tiškumas: jis yra pareigingas savo šeimai, ypač žmonai Alinai, 
kita vertus, jis pasišventęs savo pašaukimui, pareigai sau, kaip 
statytojui. Jis nebuvo sau pakankama būtybė (kaip gyvulys), 
bet siejo save su pasaulio realijomis — vienas iš jų pasirinkda- 
mas ir joms įsipareigodamas, kitomis naudodamasis savo pilnat- 
vei realizuoti, „savikūrai“. 

Tuo jis skyrėsi nuo Pero Giunto, kuris — nors ir būdamas tarp 
pasaulio realybių — nebuvo susijęs su pasauliu, su jo atvirumų, 
kur ir galima iš šitų realybių, realijų pasirinkti bei joms įsiparei- 
goti. Be tokio pasirinkimo jis negalėjo plėtoti bei ugdyti savyje 
slypinčių galimybių ir tuo išsikovoti savojo buvimo savimi, sa- 
vcjo asmenybiškumo. Būdamas atsiribojęs nuo pasaulio — nuo 
arenos išsikovoti save — ir laikydamas save sau pakankamą sa- 
voje duotybėje (savoje „įmestyje“), jis pasaulyje iš tikrųjų ne- 
buvo. 

Halvardas Solnesas skyrėsi ir nuo Brando, nors jie abu buvo 
pasišventę savo pašaukimams. Solnesas savuoju pašaukimu buvo 
atsigręžęs į pasaulį, kultūrindamas jame aplinką savo pastatais 
ir sykiu išryškindamas jame ir save, kaip kultūrišką kūrybinį 
veiksnį. Solnesas, kaip stiprus kūrybinis veiksnys pasaulyje, kaip 
kultūrininkas, keitė aplinką savo pastatais ir išryškino save, kaip 

stipraus kultūrininko — statytojo — realiją jame. Tiek jo pasta- 
tai, tiek jis pats ugdydamas save reiškėsi pasaulyje, buvo jo 
sąsajos su pasauliu išdava. 

Ir Brandas pagal savo pašaukimą buvo ryškus veiksnys pa- 
saulyje. Tačiau jo veikla galutine prasme nesivadovavo pasau- 
liu: ji saistėsi nebe gyvenimo, o tikėjimo (tai yra, antpasauliniais) 
kriterijais. Brandas formavo žmonių sielas pagal Dievo žodį bei 
jo savo gyvenimu jiems duodamą pavyzdį, jiems nubrėžiantį tik- 
rą jų gyvenimo kryptį. Brandas galutine prasme realizavo save 
ne pasaulyje, bet antpasaulinėje realybėje. 

Atrcdo, Halvardas Solnesas — žinoma, tai tik prielaida — įsi- 
gyvena vien tik pasaulinėse realijose, suvokiamose visų per gy- 
venimo patirtį (o ne tik tikėjimą), ir jis tik įgyvendina savo as- 
menybiškumą, realizuoja save, būdamas susijęs su pasauliu, kaip 
atvira būtimi. š 

Kalbant apie Solneso ir Brando skirtingumą, turint galvoje 
pastarojo sąsają su Dievu, reikia priminti, kad Solnesas irgi ne- 
buvo visai be sąlyčio su Dievu. Jis juk statė jam bažnyčias, 
tuo išreikšdamas savo pavaldumą jam savo pašaukimu. Tačiau 
Solneso pašaukimas — priešingai Brando pašaukimui -— buvo ne 
Dievui tarnauti, bet statyti: būti statybininku. Ar Solnesas statė 
bažnyčias Dievui, ar gyvenamas patalpas žmonėms, jis pasireiš- 
kė kaip statybininkas, o ne kaip Dievo tarnas. O Brandas, orien- 
tuodamas tikinčiųjų sielas pagal Dievo valią, pasireiškė kaip 
Dievo tarnas. Brando pašaukimo galutinė norma buvo Dievas, 
o Solneso pašaukimo norma buvo pasaulis. Kai Halvardas Solne- 
sas, ištiktas savo gyvenimo krizės, nusikreipė nuo Dievo ir nebe- 
statė jam pastatų, o ėmė statyti pastatus žmonėms, jis tik modi- 
iikavo savo, kaip statybininko, kūrinių pobūdį. 

Minėtieji Halvardo Solneso pašaukimo bruožai rodo, kad jis 
skiriasi ir nuo Pero Giunto, ir nuo Brando. Taigi jo asmenybišku- 
mas siejasi su pasauliu ir juo, kaip atvira būtimi, baigiasi. Solne- 
sas būna savimi, realizuodamas save, kaip susijusį su pasauliu 
atvira būtimi, kaip galutine realybe. Tokio buvimo savimi visai 
nerealizavo Peras Giuntas ir tik pereinamąja prasme — kaip pa- 
kopa į jo tikrą asmenybiškumą — jį realizavo Brandas. Šią Sol- 
neso, kaip statytojo, asmenybiškumo pobūdžio prielaidą čia — 
kiek įmanoma — reikės išnagrinėti ir patikrinti jos patikimumą. 

Solneso buvimo savimi, jo asmenybiškumo svarstymas — at- 
sižvelgiant į tai, kas buvo pasakyta, — čia bus grindžiama pasau- 
liu, atvira būtimi. Dėl to čia neišvengiamai reikės aptarti paren- 
giamąją arba preliminarią, tokiam svarstymui reikalingą pasau- 
lio prasmės sampratą. 


Tai nėra lengva užduotis, nes filosofijos istorinėje raidoje pa- 

saulis, kaip atvira būtis, nebuvo reikiamai aptartas bei išnagri- 
nėtas. Ši problema iškilo tik su M. Heideggerio mintimi. Tradi- 
cinė (priešheidegerinė) filosofija daugiausia nagrinėjo būtybes. 
Būtį ji suprato tik kaip būtybių radimąsi, o pasaulis jai buvo 
būtybių visuma. Tradicinė filosofija nesigilino į radimosi pagrin- 
dus, neklausdama jo prasmės. Ji nesuvokė radimosi, kaip žmo- 
gaus pasaulio atsiskleidimo, jo būties atvirybės. 

Pavyzdžiui, peilis kaip peilis niekad neatsiranda izoliuotai, 
vienas sau. Jis nėra grindžiamas tik radimusi. Priešingai, jis ran- 
dasi iškildamas, atsiskleisdamas ir būdamas pagrįstas Žmogaus 
būties (Dasein) *: jis atsiskleidžia jo pasaulyje, kaip tai, ko žmo- 
gus stokoja — kaip plėšraus žvėries danties, kaip šerno ilties, 
kaip elnio rago ar lokio nagų. Žmogiškoji buitis įprasmina peilį 
(kaip dantį, iltį, ragą ar nagą), jį tuo būdu atskleisdama ir pagrįs- 
dama. Šitaip įprasmintas peilis „randasi“ kaip peilis. Net ir aštri 
titnago atskala — kol ji žmogaus nėra įprasminta kaip jo gink- 
las — „neatsiranda“ kaip ginklas, nors ji jau seniai būna „atsi- 
radusi“ kaip akmens gabalas. Be žmogaus, kaip stokojančio puo- 
limo bei gynimosi priemonių, nei peilis, nei aštri titnago atska- 
ia nebūtų tai, kas jie yra — jie būtų beprasmiai. 

Vien tik žmogaus stokojimas pats savaime dar nepagrindžia 
ar neįprasmina ko nors atsirandančio tuo, kuo jis atsiveria. Sto- 
kojanti būtybė turi būti atvira būčiai — gamtai, kaip visumai, 
kuri įvairiopai sieja visko, kas atsiranda, prasmes tarpusavyje, 
daugiausia jas siedama su savimi, kaip visų prasmių pagrindu. 
Stokojanti būtybė (žmogus) turi būti atvira pasauliui, kaip 10g0- 
sui (prasmių visumai ir pagrindui), visokio išmintingumo bei iš- 
monės pagrindui. 

Įžengdamas į atvirą pasaulį (būdamas „įmestas“ į jį) Žmogus 
įžengia į jį ne valdingai, bet kukliai, — būdamas pavaldus pasau- 
lio (atviros Būties) saistams. Čia jis randa ne tik daiktus bei bū- 
tybes, bet ir aukštesnes už jį Magiškas bei demoniškas jėgas, at- 
skleidžiančias jam tuos daiktus ar būtybes, pateikiamas jam jo 
žmogiškiesiems, jas kultūrinantiesiems saistams. Žmogus, kurda- 
mas kultūrą ir taip įprasmindamas beprasmiškai atsirandančius 
daiktus — neišvengiamai pats turi paklusti aukštesnių, demoniš- 
kų jėgų direktyvoms. Įžvalgiai santykiaudamas su jomis, jis ne- 
svetingame pasaulyje — kuriame jis žengia kaip opi būtybė su 
trūkumais — gali grįsti sau gyvenimo kelią. Žmogaus pavaldumu 
aukštesnėms pačios būties-gamtos jėgoms sykiu su būtybes trans- 
cenduojančiomis, dieviškomis-demoniškomis jėgomis, susijusio- 
mis su būtimi-gamta, jo atvirumu joms — kaip tik ir grindžiama 


* Šis terminas (Dasein) verčiamas įvairiai: „štai-būtis“, „egzistencija“, 
„žmogaus būtis“. Žr. kn. Veidai-88. Vilnius, 1989. P. 264. (Red. pst.). 

žmogaus laisvė. Laisvė nėra savivalė, viską motyvuojanti savą- 
ja, vidine, uždara, „giuntiška“ tvirtove; ji yra atvira aukštesnie- 
siems būties saistams. 

Žmogus gali atskleisti (suvokti per savo prasmingumą) peilį, 
pagrįsti jį būties saistomų prasmingumų visuma (Iogosu) — tik 
būdamas atviras šitai prasmingumų visumai. Peilis (kaip ir kiek- 
viena žmogaus būties esybė ar daiktas) grindžiamas žmogaus lais- 
ve —- jo atvirumu būčiai. Toliau — dar esmingiau — jį pagrindžia 
būtis, jos atvirumas. Su peiliu (ar kitu daiktu), jam atsiveriant, 
atsiveria ir žmogus su savo laisve, ir būtis, kaip visokio prasmin- 
gumo, atsiveriančio bei iškylančio per jos atvirybę, pagrindas. 

Būtybių bei daiktų esimas nėra jų galutinis pagrindas dėl to, 
kad jis grindžiamas žmogaus laisve, jo kūrybingų atvirumu pa- 
sauliui, o per tai jis (esimas) grindžiamas pasaulyje, būtyje. 

Tradicinė filosofija. buvo būtybių, kaip esančių, filosofija. Ji 
ignoravo tikrąjį pasaulį ir tikrąją laisvę. Žmogų laisvą ji laikė 
subjektu, daiktą laikančiu objektu, suponuojančiu savyje turimą 
esmę. Kai kurių srovių tradicinė filosofija žmogų laikė daiktų ir 
būtybių nulemta esybe, tai yra iš principo stokojančiu laisvės. 

Pravartu čia paminėti, kad tradicinėje filosofijoje Dievas bu- 
vo suprantamas kaip aukščiausioji būtybė. Vadinasi, jis buvo su- 
vokiamas kaip esimas, kaip būtybė, kuri suponuoja žmogaus lais- 
vę ir pasaulį kaip atvirą būtį. Vadinasi, Dievas nėra suvokiamas 
kaip tikra antpasaulinė realybė. 

Halvardo Solneso asmenybiškumą, buvimą savimi čia svars- 
tydami siejame su jo pasaulio suvokimu. Dėl to čia laikomasi ne 
tiek Kierkegaardo pasauliškojo (etinio) buvimo savimi sampratos, 
kiek Heideggerio. Kierkegaardas etinį asmenybiškumą suvokia 
kaip pakopą rengiantis „šuoliui“ į religinį asmenybiškumą. O 
Heideggeris ribojasi žmogaus buvimu savimi pasaulyje. Jis žmo- 
gų suvokia kaip esanti pasaulyje (In-der-Welt-sein). Jis palie- 
ka nuošalyje žinojimą, prašokantį jo paties gebėjimus (žinojimą 
tikėjimu — per gebėjimą tikėti). 

Buvimas — pasaulyje reiškia „ek-sistenciją“. Heideggeris taip 
perskiria tą žodį norėdamas pabrėžti, kad tai nėra „egzistencija“ 
(existentia) — esimas, kaip kad buvo suvokiama tradicinėje fi- 
losofijoje, o yra žmogaus buvimas savimi, kai jis palieka savo 
(gyvūniškąjį, kipšiškąjį, subjektyvųjį) uždarumą savyje ir įžen- 
gia į atvirumą pasauliui: žmogus pažįsta save patį egzistuodamas 
atvirai pasauliui. 

Vėliau sąvoką žmogaus „ek-sistencija“ Heideggeris ėmė reikš- 
ti žodžiu „Dasein“. Tai jo santykio su sąvokos būties tiesa plė- 
totės pradžia “3. „Da“ — atviras būčiai, atskleista jos plotmė — 
štai pagrindinė tiesa. Ją suvokes žmogus atskleidžia viską, kas 

vienaip ar kitaip gali būti, o pats yra pavaldus būčiai, kūrybin- 
gai leisdamas būti jos atvirybėje viskam, kas joje gali atsiverti. 
Tai, kas atsiveria, randasi ar yra, yra būtybės ar daiktai. Iš es- 
'" mės tai yra žmogaus laisvės padariniai — jo kūriniai. Sąvoka 
„Dasein“ čia verčiama žodžiu „būtis“, reiškiančiu realų žmogaus 
gyvenamąjį pasaulį, kuriame jis kūrybiškai realizuoja save. 

Pasaulio atvirumas būčiai yra pagrindinė tiesa. O kūrybingas 
žmogaus pavaldumas būčiai yra tiesa, kaip jo laisvė — laisvė 
būties tiesai. Žmogus yra laisvas, leisdamas būtybėms būti tuo, 
kas jos yra atviroje būtyje. Šia prasme laisvė ir reiškia „leisti 
būti". „Leisti būti, tai yra leisti būtybei būti tuo, kas ji yra, su- 
vokiamas kaip žmogaus įsileidimas atvirumon, kurioje būtybės 
randasi ir tarsi ją pačią atsineša“ **. Būtybės ar daiktai atsineša 
būties atvirumą, pasaulį, kartu jį sutelkdami. 

Būtybių tiesos grindžiamos laisve — žmogaus atvirumo būčiai 
tiesa: „Žmogus yra būties piemuo“ *, Tais žodžiais Heideggeris 
apibūdina žmogų kaip būties tiesos sergėtoją. Žmogus sergi bū- 
ties tiesą, kūrybingai atverdamas būtybes, kaip būties tiesos su- 
telkėjas. Pagrindiniai būties tiesos sutelkėjai yra kūriniai. 

Pagal! šitokią pasaulio ir žmogaus būties sampratą Mėginsime 
aptarti Halvardą Solnesą, vykdantį savo pašaukimą ir taip rea- 
lizuojantį save (savo asmenybiškumą), kuriantį savo statinius, to- 
kius, į kuriuos sutelkiama būties šviesa, nors jie yra tokie, kokie 
yra, 


Halvardas Solnesas buvo palyginti stiprus individas savo pa- 
saulyje, nors iš jo kūrinių atrodo, kad jis kartais sutrikdavo 
rinkdamasis, ar jam tarnauti Dievui, ar žmonėms, ar pagaliau sau. 
Skilimas arba dvilypumas — tipingas buvimą savimi realizuojan- 
čiai būtybei — tai, be abejo, jam būdinga. Atskleisti tą dvilypu- 
mą iš pirmo žvilgsnio gali pasirodyti nelengva, nes jo gyvenimas 
kupinas komplikacijų, daugiau ar mažiau veikiančių ir kitus jo 
aplinkos asmenis: Aliną — jo šeimos plotme, Knutą ir Ragna- 
rą Bruvikus, taip pat Kają — visuomenine bei profesine plotmeę 
ir Hildę — pašaukimo plotme. Čia gal derėtų paminėti ir Dievą, 
veikiantį jį religine plotme. 

Pastarasis atvejis — Solneso asmenybiškumo skilimo plot- 
me — priskirtinas prie jo visuomeninių įsipareigojimų. Mat sta- 
tydamas bažnyčias Dievui, o vėliau nusisukdamas nuo jo ir apsi- 
ribodamas statymu tik žmonėms, Solnesas veikė kaip visuomeni- 
ninkas. Kilęs iš pamaldžios šeimos, jis yra aplinkybių skatinamas 
savo talentus bei gebėjimus skirti bažnyčių statymui, atiduoti 
kaip statytojui duoklę Dievui. Šitaip savo profesinę veiklą orien- 
tuodamas Dievo link jis anaiptol nebuvo besąlygiškai jam paval- 


dus kaip kad Brandas. Tai buvo jo perdėm žmogiškas apsispren- 
26—722 

dimas tarnauti Dievui. Tai nebuvo Dievo šauksmas, kurį patiria 
ukėjimo žmogus. Halvardas Solnesas nebuvo tikėjimo žmogus. 

Kai Brando sūneliui grėsė mirtis, jis, būdamas pavaldus Die- 
vui ir pasiryžęs besąlygiškai tarnauti jam,— nesiryžo vaiko gel- 
bėti, vadinasi, pademonstravo savo ištikimybę Dievui ir savam 
pašaukimui. Halvardas Solnesas, žuvus jo vaikams, pamanė, jog 
tai Dievo ženklas, kad Dievas nebuvo patenkintas juo. Negana 
to: jis manė, kad Dievas, atpalaiducdamas jį nuo rūpinimosi šei- 
ma, norėjo jį pririšti tik prie savęs, padaryti jį visiškai atsida- 
vusį vien tik jam (kaip Brandą!), statantį visą amžių tik jam. 
Šitai jis išdėstė Hildei, aiškindamas, kad statant Liusangerio baž- 
nyčią jam paaiškėjo tikroji tragiško jo sūnelių netekimo prie- 
žastis. „Ir staiga aiškiai supratau, kodėl jis paėmė iš manęs vai- 
kus, — sakė Solnesas.--- Todėl, kad niekas daugiau manęs neriš- 
tų — nei meilė, nei džiaugsmas, suprantate? Aš turėjau būti tik 
statytojas ir daugiau niekas. Ir taip visą amžių turėjau statyti 
tik jam“ *Š. Šitokios paslaugos Dievui Solnesas atsisakė: jis ry- 
žosi daugiau bažnyčių nebestatyti. „Nuo tos dienos, kai netekau 
vaikų, — sakė jis Hildei, — man praėjo noras statyti bažnyčias" *7, 

Brandas pasirinkdamas Dievą, užuot rinkęsis sūnelio gyve- 
nimą, pademonstravo, kad jo pašaukimas — besąlygiškai tarnau- 
ti Dievui. Halvardas Solnesas pasirinkęs statyti namus, o ne baž- 
nyčias, pademonstravo, kad jo pašaukimas — tarnauti pasauliui. 
Brando būsenos skilimas buvo skilimas (sąsaja) tarp pasaulio ir 
Dievo. O Solneso skilimas (sąsaja) apėmė tik pasaulį. Taigi Sol- 
neso asmenybiškumas — jo buvimas savimi — susijęs tik su pa- 
sauliu, vadinasi, bažnyčių statymas nebuvo esminė jo kūrybin- 
gumo išraiška. Solneso būtį, jo sąsają su pasauliu atspindi kiti 
jo kūrybingumo bruožai. 

Prie Solneso visuomeninių įsipareigojimų priskirsime, šalia 
jo įsipareigojimų Dievui, ir jo įsipareigojimą savo šeimai. Tada 
tiksliau išryškėja jo būsenos skilimas — jis yra įsipareigojęs ir 
visuomenei, ir pačiam sau, savo pašaukimui. 

Įsipareigojimai visuomenei saisto Solneso (ir apskritai žmo- 
gaus) veiksmus bei nustato jo gyvenimo kelio kryptį apibrėžty- 
bėmis. Šiuo žodžiu nusakoma, kad visi įsipareigojimai yra aišky- 
bės — visiems galiojančios, visus įpareigojančios, visiems aiškiai 
nustatytos normos. O Solneso įsipareigojimas sau nėra aiškybė, 
nes jis kaip tik ir reiškia Solneso savęs, savo paties vidujinį rea- 
lizavimą, įam esant susijusiam su neapibrėžtybe — pasauliu, at- 
vira būtimi. Dėl to Solnesas visą savo gyvenimą ieško savo ke- 
lio, yra susijęs ne su aiškybėmis, 0 su neaiškiomis demoniško- 
mis jėgomis. Kuriančiojo žmogaus gyvenimo kelias visad yra 
miglotas, neturi aiškių kelrodžių. 

Čia pravartu paminėti, kad tarp Solneso ir Brando yra para- 
lelė: abu savo pašaukimo normas kelia aukščiau savo aplinkoje 
vyraujančių normų. Jie skiriasi tik tuo, kad Brandas savo pašau- 
kimo nesaisto pasauliu, o Solnesas savo gyvenamąjį pasaulį to- 
bulina, nori peršokti jame galiojančių visuomeninio įsipareigoji- 
mo „apibrėžtybiškų“ normų bei saistų užtvaras ir patekti į pa- 
saulio, kaip atvirosios būties neapibrėžtybės, laisvę, reikšmingą 
ne tik jam pačiam, bet ir jo aplinkai, 

Halvardas Solnesas savo būtyje peržengia savo visuomeninių 
įsipareigojimų apibrėžtybių uždarumą ir žengia į savo pašauki- 
mo įsipareigojimą neapibrėžtybei — į laisvę atviroje būtyje. Ši- 
tą laisvę jis realizuoja savo statiniais, sutelkdamas juose būties 
jėgų grožį. Suteikdamas ir kartu atskleisdamas būtį savo stati- 
niais, Solnesas realizuoja ir savo tikrąjį buvimą savimi, eidamas 
savitu, savo aplinkos bučiai pavaldžiu keliu. 

Solneso būsenos skilimas tarp jo įsipareigojimų savo visuo- 
menei ir įsipareigojimo sau reiškė ir jo vidinį konfliktą. Šilas 
konfliktas pastebimas iš jo jautrumo šeimai, ypač žmonai Alinai, 
ir iš jo siekimo visa savo esybe realizuoti save kaip statytoją. 

Solnesas mylėjo savo žmoną. Tai juntama iš jo žodžių, pasa- 
kytų Hildei: „Ji labai maloni... paslaugi... ir iš esmės geros 
širdies...“ 3 Jis labai užjautė ją dėl gaisro padarytų nuostolių, 
ypač dėl vaikų netekties. Jis gerai suprato, kad jai buvo sunkiau 
negu jam, prarasti senuosius tėviškės namus. Taip pat ir jųdvie- 
jų sūneliai jai, kaip motinai, buvo artimesni negu jam. 

Savo prisirišimą prie šeimos Solnesas parodo ir vaikų kamba- 
riais, įrengtais laikiname jųdviejų su Alina name, taip pat ir nau- 
jajame, pastatytame toje pačioje vietoje, kur buvo stovėjęs su- 
degusysis Alinos paveldėtas iš motinos namas *?. Nors Solnesams 
vaikų kambariai jau nebebuvo reikalingi, jis juos statė dėl nos- 
talgiško prisirišimo prie savo šeimos bei įsipareigojimo jai. Savo 
meilę Alinai Solnesas išreiškia labai rūpestingai statydamas jai 
naująjį namą —- jis išsiskyrė iš visų jo statytų namų savo aukštu 
bokštu, reiškiančiu to statinio prakilnumą, pagerbiantį Aliną. 

Tai rodo, kad Solnesas buvo pareigingas, šeimai atsidavęs 
žmogus. Jis vertino ir rėmė darnų šeimų sugyvenimą, visų šeimos 
narių kits kitam įsipareigojimus. Tai jis parodo savo nusistaty- 
mu statyti tik žmonėms, liautis stačius bažnyčias. Jis statė „jau- 
kius, šiltus, šviesius namus, kur tėvas, motina ir būrys vaikų ga- 
li gyventi ir džiaugtis, kad vien būti šiame pasaulyje yra didžiu- 
lė laimė. O ypač būti kartu, priklausyti vienas kitam ir dideliuo- 
se, ir mažuose dalykuose“ *?, 

Nors visų laikomas laimingu, pats Solnesas nesijautė laimin- 
gas. Jį slėgė kaltės našta. Jis jautėsi kaltas, kad stiprus jo noras 

bei pastangos pasidaryti statytoju buvo priežastis, dėl kurios pra- 
silenkė jo siekiai su jo įsipareigojimais šeimai. Maža to, šitas jo 
noras — ar gal net aistra — buvo priežastis, dėl kurios sudegė 
senasis Alinos namas ir dėl to žuvo jų vaikai, subyrėjo Alinos 
gyvenimo laimė. Šitai jis laikė tikrąja savo gyvenimo krize ir jo 
laimės stoka. Jis pats jau nebepajėgė išspręsti ar peržengti savo 
problemų. Jam reikėjo ko nors, kas būtų jį supratęs ir jam pa- 
dėjęs. Tas asmuo ir buvo Hildė. Tai supratęs, Solnesas kartą jai 
tarė: „Jūs esate auštanti diena. Kai žiūriu į jus, man rodosi, kad 
matau... saulėtekį" *!, 

Blaiviai galvojant bei remiantis objektyviais faktais, Solne- 
sas niekam nebuvo prasikaltęs, taip pat ir savo šeimai, Tai gerai 
žino ir pats Solnesas. Kalbėdamas apie savo moralinį įsiskolini- 
mą Alinai jis pasakė: „„Aš tau niekada nepadariau nieko bloga. 
Bent jau iš piktos valios, tyčia. Ir vis dėlto jaučiu, kaip mane 
slegia ir gniuždo nepakeliama kaltė“ *2, 

Solnesas buvo visiškai įsitikinęs, kad jis — nors ir nieko pats 
nepadaręs — sukėlė senojo Alinos paveldėto namo gaisrą ir bu- 
vo kaltas dėl jo padarinių. Jis jautė, kad gaisras kilo dėl intensy- 
vaus jo geidimo, kad kiltų tas gaisras, kuris suteikė progą jam 
tapti statytoju. Šituo intensyviu savo noru, savo aistra jis pavėi- 
kė ir kai kuriuos savo aplinkos žmones sudaryti sąlygas — grei- 
čiausiai nesąmoningai — kad kiltų gaisras. 

Šitas intensyvus Solneso noras, jo aistra einant savo pašau- 
kimo keliu buvo ne vien tik jo veiksnys —tai jautė ir pats Sol- 
nesas,— bet ir padarinys jame slypinčių demoniškų jėgų. Jam at- 
rodė, kad demonai tarsi apsėda stipriai bei karštai ko geidžiantį 
asmenį ir paveikia jį taip, kad jis savo pasąmonine jėga gali pa- 
veikti kitus — jo vadinamus tarnais ir pagalbininkais — dirbti jo 
naudai. Priklausomai nuo to, kas šie demonai yra, jų valdomas 
žmogus gali aplinką kilninti arba bjaurinti. Šituos demonus Sol- 
nesas vadino gerosiomis dvasiomis ir piktosiomis dvasiomis, švie- 
siaplaukiais velniais ir juodais. „Kad žmogus žinotum,— sakė 
jis, — kokia tave apsėdo, šviesioji ar tamsioji!“ * — aiškino Solne- 
sas Hildei. Jis buvo įsitikinęs, kad yra kaltas ir dėl senojo namo 
gaisro, ir dėl vaikų mirties, ir dėl Alinos gyvenimo kančių. 

Solneso įsitikinimu, savo pašaukimą pasirinkęs asmuo ima ne- 
sąmoningai veikti magiškų, mistiškų, demoniškų jėgų poveikio 
sankryžose. Kai kurios iš jų yra jam palankios ir malonios, o ki- 
tos būna pragaištingos. Toks žmogus, susijęs su tokiomis demo- 
niškomis jėgomis, pats tampa viena iš jų ir kartais ima prievar- 
tauti „realų“ gyvenimą, primesdamas jam naujos epochos bruo- 
žų ar kelrodžių ir sykiu pakeisdamas ar anuliuodamas nusistovė- 
jusius, įprastus gyvenimo stereotipus. Savo privačiame gyveni- 

me toks žmogus dažnai neišvengiamai sužaloja ar sužlugdo savo 
artimų, brangių žmonių gerovę ar gyvenimą ir tarsi pats tampa 
naujos epochos auka. Galimas dalykas, kad Solnesas jautėsi esas 
toks žmogus, o Hildė, atrodo, irgi tuo buvo jitikinusi. Čia mini- 
mos demoniškos jėgos, troliai, tiek Solneso, tiek Hildės įsitiki- 
nimu, buvo „apčiuopiamos“, šita prasme net realios jėgos. 

Tikėdamas demoniškų jėgų realumu pasaulyje, Solnesas tikė- 
jo likimu, Likimo jėgos dažnai pragaištingos ir neišvengiamos 
tam žmogui, kuris yra jų veikiamas. „Visa tai aš turiu pirkti. Už 
viską mokėti. Ne pinigais, ne, o žmogiška laime" **, 

Demoniškos bei likimo jėgos netūno pasaulyje kaip būtybės 
ar daiktai. Jos veikiau tik šmėstelia daiktuose, įvykiuose ar tų 
jėgų apimtuose žmonėse. Šitokios mitinio galvojimo atrūgos bū- 
dingos Solneso būčiai. Jas aptarsime toliau. O pirmiausia ap- 
žvelgsime, kaip Solnesą buvo apsėdusios demoniškos jėgos jo 
pašaukimo kelyje. Šita būsena, matysime, jam kėlė entuziazmą. 
Kadangi entuziazmas paprastai yra sukrėtimas, paliečiantis svar- 
biausius gyvenimo atramos taškus, turėtume pirmiau aptarti įsi- 
pareigojimą bei pareigą, nes tai yra labai reikšminga kasdienai. 


3. Pareiga 


Pareiga plačiąja prasme yra visiems žmonėms jų sąlygomis 
galiojanti norma, nustatanti jų protingų veiksmų kryptį bei po- 
būdį. Pareiga visada yra determinuota, tai yra susijusi su as- 
mens aplinkybėmis, į kurias jis jau yra patekęs ar kurias jis pats 
pasirenka. Žmogus yra įsipareigojęs, nesitikėdamas naudos sau, 
šeimai, kurioje jis gimsta, savo bendruomenei, su kuria jis arti- 
miau bendrauja, pagaliau savo tautai, net visai žmonijai, nes 
žmogus gali save laisvai determinuoti ir yra pareigos šaltinis, 
vadinasi, jis yra aukščiau gamtos ir jos priežastingumo. 

Įsipareigojimas skatina asmenį pasirinkti tam tikrus pareigos 
įprasminimo būdus: draugystės, vedybų, organizavimosi, religin- 
gumo, karjeros ir pan. Tiek aplinkybėse, į kurias Žmogus paten- 
ka, tiek tose, kurias jis pats pasirenka, jis lieka laisvas: jis gali 
būti pareigiškas ar ir nepareigiškas. 

Patekdamas į tam tikrą gyvenimo kelią ar jį pasirinkdamas, 
žmogus darosi pavaldus — būna įsipareigojęs — šito kelio ženk- 
lams, jo kelrodžiams. Reikia priminti, kad ir atsidūrimas tam tik- 
rame gyvenimo kelyje be savo valios (pavyzdžiui, gimimas) anks- 
čiau ar vėliau būna arba perimamas su visais įsipareigojimais, ar- 
ba atmetamas. Taigi, šiaip ar taip, jis yra rinkimosi rezultatas. 

Savo kelio pasirinkimas yra savęs pasirinkimas tame kelyje. 
Pasirinkęs tam tikrą gyvenimo kelią, žmogus saistomas jo ženk- 

lų (kelrodžių), būna atsakingas už savo veiksmus. „Savo etišku 
(pasaulišku) pasirinkimu žmogus įsisąmonina atsakomybę už sa- 
ve“ *. Atsakomybės už save įsisąmoninimas suponuoja savęs įsi- 
sąmcninimą — savisąmonę. Savisąmonė ir yra atvirumas sau sa- 
vo pagrinduose, tai yra per savo sąsają su galutine realybe, ne- 
apibrėžtybe. Taigi gyvenimo kelio pasirinkimas apskritai yra sa- 
vęs pasirinkimas. 

Klausimas, ar rinkdamasis gyvenimo kelią su visais įsiparei- 
gojimais žmogus tikrai būna savimi? Įsipareigojimas, tai yra nu- 
matymas savo gyvenimo kelrodžių, kasdieniniame gyvenime vi- 
sad yra numatymas aiškybių, apibrėžtybių. Patriotiškai nusiteikęs 
asmuo gerbia savo tautos vėliavą. Geras katalikas pasninkauja. 
Vyras nepamiršta gėlių puokštės žmonai vedybų sukaktuvių pro- 
ga. Turtuolis šelpia nepriteklių ištiktus žmones. Aukšto rango 
uniformuotas pareigūnas rūpinasi žmonių gerove. Šitie pavyz- 
džiai rodo aiškius pozityvius veiksmus tų žmonių, kurie pasirin- 
ko savitą gyvenimo kelią ir įsipareigojimus, rodo jų pavyzdin- 
gą bei gerą buvimą savimi. 

Kyla klausimas, ar tikrai tokie savo kasdienybėje pareigingi 
asmenys yra esą savimi? Įsipareigojimas gerbti vėliavą, pasnin- 
kauti, įteikti gėlių puokštę, sušelpti neturtėlius ar dirbti tautos 
gerovei — saisto žmogų apibrėžtybėmis. Toks kasdienos žmogus 
ne tiek iškyla pats savimi, kiek savo išoriniais aspektais. Tokį 
žmogų Kierkegaardas vadina „betarpišku“ arba paviršutinišku 
žmogumi. „Betarpiškas žmogus, — sako jis,— neatpažįsta pats sa- 
vęs. Jis atpažįsta save tik iš savo apdaro. Jis mano..., kad jis yra 
savimi tik savo išore" *5. 

Kadangi pareigingas buvimas savimi saistomas apibrėžtybė- 
mis, tokį buvimą pasirenkąs asmuo tikrąja prasme nepasirenka 
savęs. Jis nepasirenka savęs, kaip susijusio su galutine realy- 
be — neapibrėžtybe. Kasdienos žmogus, kurį saisto vien tik api- 
brėžtybės, yra asmuo be tikrojo pasirinkimo: nepasirinkdamas 
savęs, kaip sąsajos su būtimi (kaip „ek-sistuojančio“, kaip Da- 
sein), jis nepasirenka būties, neapibrėžtybės. 

Tuo kasdienos žmogus (pareigos žmogus) nėra atmetamas ar 
pasmerkiamas, o tik pabrėžiamas jo paviršutiniškumas, jo lėkš- 
tumas. Tiktai gilinantis į jo įsipareigojimus, kaip apibrėžtybes 
bei objektus, sykiu su jo paties pareigingumu, kaip savąja api- 
brėžtybe — subjektu, galima atgaivinti ar atstatyti jo aplinkos 
bei jo paties pagrindimą būtyje — neapibrėžtybėje. . 

Šitaip dažnai, kasdien žmogui reikalingus jo įsipareigojimo 
saistus sustiprina kūrybingi (Heideggerio vadinami poetiški) as- 
menys. Jie tai padaro, sutelkdami būties neapibrėžtybės šviesą 
savo kūriniuose (apibrėžtybėse). Tad ir visi žmogaus būties daik- 

tai ar būtybės (subjektai ir objektai) — visos apibrėžtybės irgi 
sužėri būties šviesoje. Kasdiena vėl tampa poetiška. 

Šia prasme toliau aptarsime Halvardą Solnesą kaip statyto- 
ją, kuriantį savo statinius. Dabar apžvelgsime pareigas Solneso 
aplinkoje, 

Solneso aplinkoje kaip perdėm pareigos žmogus yra jo žmo- 
na Alina. Kai Hildė Wangel atėjo pas Solnesus, Alina tuoj su- 
skato ruošti jai kambarį, pabrėždama, kad tai yra jos pareiga *', 
Kiek vėliau, kai Alina grižo iš miestelio, nupirkusi. keletą daly- 
kų, kurių — ji manė — reikės Hildei, ir kai Hildė padėkojo už 
tai: ,Ak, jūs man be galo maloni“, Alina jai šaltokai atsakė: „„pa- 
prasčiausia pareiga. Daugiau nieko" *8, 

Atidarant naująjį namą, pastatytą sudegusiojo vietoje, kai 
pas Aliną užsuka viešnios, ji tuoj pabrėžia Hildei, kad jos pa- 
reiga tuoj jas priimti. Hildei priminus, kad kaip tik tuo momen- 
tu ji bus reikalinga Halvardui, Alina atsako: „Taigi, Dieve bran- 
giausias. .. juk tai mano pareiga! Bet kai tos pareigos plėšo į vi- 
sas puses...“ *9 Ji sakinio nebaigia, bet Hildei paaiškėja jos skru- 
pulingas pareigingumas, kuris Hildei padvelkia šalčiu. Ji mato, 
kad Alina savo įsipareigojimams smulkmencse teikia tiek pat 
dėmesio kaip ir svarbiems dalykams. 

Kai šaltą naktį užsidegė jos senasis namas, Alina peršlapusi 
ir peršalusi susirgo. Kad ir sirgdama, ji žindo savo vaikus, nes 
tai esanti jos pareiga. Dėl to vaikai irgi suserga ir netrukus nu- 
miršta. Alina labai kremtasi dėl sūnelių mirties. Tačiau ilgainiui 
ji įžvelgia čia Dievo valią, — didieji bei svarbieji žmogaus gyve- 
nimo įvykiai, jos įsitikinimu, priklauso nuo Dievo valios. Kal- 
bėdama apie savo vaikų mirties aplinkybes, Alina sako Hildei: 
„Tai buvo Viešpaties valia. Jo valiai reikia nusilenkti. Ir netgi 
dėkoti" 0, 

Alinos įsipareigojimai, neatsižvelgiant į jų svarbumo lygme- 
nį, yra įsipareigojimai be jos pačios pasirinkimo, be jos laisvės. 
Jie yra tarsi aplinkos jai primesti. Ji, kaip ir dauguma žmonių, 
laiko savo pareiga daryti tai, kas darytina, pagal įprastą, laiko 
ir aplinkos nustatytą tvarką. Taigi toks žmogus renkasi savo 
poelgius ne pats apsispręsdamas, pasirinkdamas. Jo įsipareigoji- 
mai nėra asmeniški, vidujiniai, bet primesti jam iš šalies. Toks 
kasdienos žmogus savo poelgiais ir įsipareigojimais yra paval- 
dus beveidžiams ir beasmeniams, visuotinai galiojantiems veiks- 
niams, nuostatoms, kurios diriguoja masių siekiams ir lemia jų 
poelgius. Kasdienos žmogus dėvi tam tikro stiliaus, tam laikui 
derantį apdarą. Jis pokalbiuose vartoja posakius, tinkamus toje 
vietoje vartoti. Jis laikosi nusistovėjusių mandagumo normų: ži- 
no, ką reikia pagirti, ką pasmerkti. Jis žino, kas yra kultūringa, 

kas gražu, kas teisinga ar pavyzdinga. Jis žino, kas yra padoru, 
niekšiška, ko vengtina; jis žino, ką reiškia silpnybė, netvirtas 
charakteris ir t.t. Tragiškų įvykių metu kasdienos žmogus įpra- 
tęs nusilenkti Dievo valiai, nes tik jis žino, kodėl žmones ištinka 
skausmingi dalykai — ligos, nelaimės ar mirtis. Juk Dievas yra 
viską davęs ir jei jis ką atsiima, žmogus, nusilenkdamas jo va- 
liai, grūdina save. Gyvenimo sunkumai dažnai ugdo žmonių kil- 
numą ir kitus tauriuosius jų bruožus *!. 


Priminsime, kad kasdienos žmogaus poelgiai bei orientacija 
tuo, kas pasakyta, nėra nei pasmerkiama, nei atmetama. Ji tik 
yra perteikiama kaip būdinga jo būsenai ir kaip jam būtina. Jos 
reikia ir nekasdienos, kūrybiniam (poetiškam) žmogui, kuris kas- 
dienybės pasaulio būtyje savo kūriniais iškelia kasdienybę į ne- 
apibrėžtybės (būties) šviesą, ,,supoetindamas“ ją. 

Kūrybinis asmuo, pasirinkęs pašaukimo kelią, dažniausiai jau 
nebesaistomas kasdienos saistais. ,Supoetindamas" (iškeldamas į 
būties šviesą) kasdienybę savo kūriniais, jis sykiu iškelia naujas 
žmogaus būties normas, kurios skiriasi nuo kasdienybės normų 
tuo, kad jose žėri sutelktoji neapibrėžtybės (būties) šviesa. Dėl 
to — savo įsipareigojimu paisyti neapibrėžtybės normų — kūryhbi- 
nis žmogus daugiausia jau nebėra pareigos žmogus. Maža to, jis 
destruktyviai, kaip audra ar kaip senovės vikingas, įsibrauna 
į nusistovėjusią kasdienybės tvarką. Šita prasme statytojas Hal- 
vardas Solnesas paveikė savo aplinkos nusistovėjusią tvarką. 
Šiuo poveikiu visų daugiausia jis sukrėtė ir sugriovė Alinos pa- 
saulį. 

Per pokalbį su Alina Hildė patyrė, kad ši, pasakodama apie 
vaikų mirtį, kaip nulemta Dievo valios, kuriai žmegus turi likti 
pavaldus, dėl jų tiek daug nesielvartavo. Kur kas daugiau ji 
krimtosi dėl mažesnių dalykų, prarastų gaisre. ,„Nebekalbėkit 
daugiau apie mano berniukus, — sakė Alina Hildei.— Dėl jų turi- 
me tiktai džiaugtis. Juk jiems dabar taip gera... taip gera. Ne, 
labiausiai širdį drasko maži netekimai. Kai prarandi tai, ką kiti 
laiko niekniekiais"*?. Ir čia Alina išvardijo tuos niekniekius: se- 
nus šeimos portretus; šilko suknias, kurias paveldėdavo įos šei- 
ma iš kartos į kartą; jos motinos ir mošos nėrinius; įvairiausius 
papuošalus ir, svarbiausia, jos lėles. „Aš turėjau devynias nuo- 
stabiai gražias lėles, — su skausmu pabrėžė Alina Hildei.— Jos 
visos sudegė“. Jai tai buvo ypač skaudu dėl to, kad tos lėlės 
buvo ne tik jos vaikystės relikvijos, ne tik prisiminimai. ,Aš su 
tTėlėmis tarsi kartu gyvenau visą laiką" “3. Niekam neatėjo į gal- 
vą jas gelbėti per gaisrą. 

Alina, kurios gyvenimas, atrodė, buvo saistomas įvairiopo pa- 
reigiškumo visiems, 0 ypač savo vyrui Halvardui, liko uždara 

pati sau: uždara savam asmenybiškumui, savam buvimui savimi. 
Alinos senasis namas simbolizavo jos pasaulį, kuriame — kaip 
savo būtyje — ji buvo savimi. Halvardui tas namas —tik kliūtis 
į savąjį pasaulį, savąją būtį, kur jis siekė realizuoti save kaip 
statytoją. Jis Hildei taip apibūdino tą namą: „Iš lauko namas at- 
rodė kaip didžiulė bjauri, niūri medinė dėžė. Bet viduje buvo 
gana jauku ir malonu" 54, 

Alinos senasis namas neslėgė, neslopino jos asmenybės, prie- 
šingai, jis jai atskleidė jos pašaukimo kelią su būdingaisiais kel- 
rodžiais. Tai ir senieji šeimos portretai, ir šilko suknios, nėriniai, 
papuošalai. Visų svarbiausia jos namų relikvija — lėlės, kaip se- 
nojo pasaulio atžalos, kaip josios augimo pradai, o svarbiausia — 
padedantys rasti save. 

Halvardą tas namas slėgė, slopino, gniuždė. Tai buvo kliūtis 
į savojo pasaulio atvirumą. Tik pašalinęs tą kliūtį jis galėjo 
būti išvaduotas. Tam tikra prasme Halvardo kelyje Alina buvo 
kliūtis. Senasis namas reiškė konfliktą tarp Alinos ir Halvardo. 
Tr Alinai buvo lemta pasitraukti Halvardui iš kelio, su širdgėla 
išsižadėti savo asmenybiškumo, savo buvimo savimi, pradų, sim- 
buolizuojamų lėlėmis. Alina pasiaukojo (tiksliau: buvo paaukota), 
kad Halvardas galėtų realizuoti save savo kelyje. Nuo tada sek- 
ti Halvardą buvo Alinos pareiga. 

Kartą, kalbėdamas su Hilde, Solnesas tarė: „Alina! Juk Alina 
irgi turėjo savo pašaukimą, kaip ir aš. Bet jos pašaukimas buvo 
suniokotas. sugniuždytas, sugriautas, kad manasis galėtų iškilti 
ir laimėti šiokią tokią pergalę... Matote, ir Alina turėjo savotiš- 
kų gabumų statyti, kurti" 5. Statymas, apie kurį čia kalbėjo Sol- 
nesas, reiškė kultūrinę kūrybą, ypač vaikų (ne vien tik savo sū- 
nelių) auklėjimą. Šitokia kūryba reiškė „kurti mažas vaikučių 
sielas, Hilde! — aiškino jai Solnesas.— Mažų vaikučių sielas, kad 
jos galėtų harmoningai augti, įgauti kilnias, gražias formas. Kad 
išaugtų į tiesias, brandžias suaugusių žmonių sielas. Tam Alina 
turėjo daug gabumų. Ir viskas dabar sugriauta, apleista, nenau- 
dojama. Ničniekam nereikalinga. Tarsi degėsių krūvos po gais- 
1098 

Ne tiek vaikų mirtis nukirto Alinai kelią į save, kiek žūtis 
jos lėlių, reiškiančių josios būties, savojo pasaulio pradus. Tai 
kaip tik ir užbaigė jos svarbiausią pareigą — pareigą sau, sava- 
jam pašaukimui, tai buvo jos entuziazmo pabaiga. Be pareigos 
savajam pašaukimui, be savojo entuziazmo Alina tapo pavaldi 
ar įsipareigojusi Halvardui, jo entuziazmui. Alina tapo auka jo 
kelyje. Šitokią būseną Kierkegaardas vadina beviltiškumu: „Be- 
viltiškumas —-tai stoka sąsajos, sąsajos, kuri sieja save su savi- 

mi"?'. Alina, sekdama Halvardą, neteko sąsajos su savimi, taigi 
neteko sąsajos ir su būtimi. 

Alina Halvardui įsipareigojo be entuziazmo, nes ji nesisaistė 
savo įsipareigojimu sau ir nebuvo susijusi su būtimi. O Agnė 
įsipareigojo Brandui su entuziazmu, nes ji, sekdama Brandą, pati 
vykdė savo pareigą Dievui — ją buvo apėmęs tikėjimo entuziaz- 
mas. Pasak Kierkegaardo, nė vienas žmogus nerealizuoja savo 
pašaukimo iki galo, jei tik seka savo mokytoją, savo meistrą, 
savo vadovą ar kitą kurį autoritetą. Jis pats savyje turi pajusti 
savo pašaukimą, kad ir pažadintą ar įžiebtą kito pavyzdžio. 
„Kiekvieno žmogaus paskirtis yra turėti savąjį pašaukimą, — sa- 
ko jis. — Nėra abstraktaus, kiekvienam žmogui vienodo pašau- 
kimo... Kiekvienas žmogus turi savitą pašaukimą“ 5, 

Agnė, nors ir įsipareigojo Brandui (kaip savo vyrui ir moky- 
tojui), neatsisakė savo pašaukimo kelio ir pasiaukojo Dievui. O 
Alina, įsipareigcdama Halvardui, paaukojo jam ir savo pašauki- 
mą. Kai žŽmcgus būna galutinės realybės (būties ar Dievo), kaip 
neapibrėžtybės, auka, jis yra susijęs su ja ir yra savimi. Būda- 
mas auka kito žmogaus pašaukimo kelyje (kaip Alina), jis yra 
uždaras: užsidaręs ne tik nuo neapibrėžtybės, bet ir nuo savęs, 
Kaip susijusio su neapibrėžtybe. 

Plačių užmojų žmogus, siekdamas savo pašaukimo, sužaloja 
ar sugriauna kitų —- dažnai savo artimųjų — laimę. Toks, atrodo, 
buvo Halvardas Solnesas: jis negailestingai sugriovė Alinos lai- 
mę ir sukliudė jai realizuoti savo gyvenimo paskirtį. Tai jis pada- 
rė ne lengva širdimi. Ilgą laiką jis sielojosi dėl savo pareigos jai, 
norėjo kaip nors atsilyginti jai už savo moralinę skolą. Tik 
Hildės įtikintas savo, kaip statytojo. misijos didybe, jis ryžosi 
tvirtai ir negailestingai, užgrūdinta kaip senovės vikingų sąžinė 
siekti savo tikslų, nepaisydamas kitų — neišskiriant nė Alinos — 
gerovės ar laimės. 


4. Užgrūdinta sąžinė 


Pareiga kitiems sykiu su pareiga pačiam sau apskritai sieja 
žmogų su savo aplinka ir jos žmonėmis. Ji sieja jį su savo že- 
me, savo tėviške, savo šviesa, savo visuomene ir savo tauta; ji 
sieja jį su jo gyvenamojo pasaulio realijomis: įvairiais jo veiks- 
niais ir situacijomis. 

Pareiga kitiems, saistanii žmogų nusistovėjusiomis normomis, 
lemia žmogui „būtybiškumą“ (būtybėmis ar daiktais), saistyda- 
ma jį jo išorinėmis realijomis. O pareiga sau — dažnai kartu įpi- 
nanti aplinką ir kitus — saisto asmenį iš vidaus. Vidiniai saistai 
čia nėra jo subjektyvūs, jo „būtybiškosios“ apibrėžtybės saistai, 

tai yra jo asmenybės šaknų saistai, kadangi jis susijęs su galutinę 
realybe — neapibrėžtybe. Šitokią pareigą lemia asmenybės vidi- 
nės savybės, ir žmogus, orientuodamas savo veiksmus pagal ši- 
tas vidines normas, gali atrodyti — ir dažnai tikrai atrodo — kaip 
nepaisantis pareigų kitiems, kaip laužantis ir trypiantis nusisto- 
vėjusias kasdienybės normas. Šitoks žmogus yra ne tiek žmogus, 
nepaisantis kitų, kiek užgrūdintos sąžinės žmogus. Užuot buvęs 
pareigingas, toks žmogus yra entuziastiškas. 

„Statytojo Solneso“ dramoje užgrūdintos sąžinės žmogus yra 
pristatomas kaip atšiaurus, su senovės vikingų atrūgomis arba 
kaip žmogus, apsėstas trolio, velnio ar kokio kito demono. Tai 
matyti iš Solneso pokalbių su Hilde, kurią galėtume traktuoti 
kaip mobilizuojančią jo pašaukimo entuziazmą, slypintį jo viduje 
jau besigrumiant su savo įsipareigojimais kitiems, pirmiausia 
Alinai. Pokalbyje su Hilde Solnesas jai vis kartoja, kad jis Alinai 
darąs skriaudą, jau nekalbant apie skriaudas, daromas kitiems, 
ne tokiems jam artimiems žmonėms, pavyzdžiui, Knutui Bruvikui. 
Skriauda Alinai — per mažas dėmesys jos (taip pat ir kitų) gero- 
vei, jam realizuojant save savo gyvenimo kelyje. Itin didelę 
skriaudą Alinai (ir kitiems) jis padaręs naudodamas juos kaip 
priemones, kaip pakopas lipdamas į savo didybės aukštumas. 

Solnesas labai kremtasi dėl savo kaltės — ypač dėl kaltės ar- 
timiesiems: vaikams ir žmonai. Pabrėždamas, kad jis yra kaltas 
dėl to, kad sudegė Alinos senasis namas — užuot įvertinęs šia 
nelaimę tikrosiomis aplinkybėmis, dėl kurių kilo gaisras, — Sol- 
nesas sako Hildei: „Aš kaltas, kad abu mažyliai turėjo užmokėti 
gyvybe. Ir pagaliau argi ne aš kaltas, kad Alina neįvykdė savo 
pašaukimo? O ji taip troško..." 59 

Šitokį jautrų Solneso požiūrį į kitų gerovę Hildė pavadino 
„paliegusia sąžinė", rodančia, kad jis stokoja stiprybės bei ryžto 
eidamas savo pašaukimo keliu. Žmogus, turintis aiškų pašauki- 
mą, pasak Hildės, siekdamas savo tikslų, turi nepaisyti kitų žmo- 
nių, ignoruoti kasdienos vertybes. Hildės nuomone, Solneso per- 
dėtas savo kasdienos pareigų vertinimas yra jo nepakankamo 
ryžto siekti savo, kaip statytojo, pašaukimo priežastis. Pasak jos, 
tai silpnybė, kuriai Solnesas būtinai turėjo priešintis, jos atsisa- 
kyti ir taip realizuoti save, kaip statytoją, o jei jai pasiduos,-- 
suklups, nes įsipainios į pareigų kitiems tinklą. „Visa bėda, — sa- 
kė Hildė Solnesui,— kad jūs atėjot i šį pasaulį su paliegusia są- 
žinę" 60, 

„Paliegusios sąžinės“ priešingybė yra ,„užgrūdinta sąžinė“. 
Hildei airodo, kad Solnesui, norinčiam save realizuoti kaip sta- 
tytoją, to ir stigo. Užgrūdintą sąžinę turėjo senovės vikingai, ku- 
rie plėšdavo priešų miestus, išžudydavo jų gyventojus ir grob- 

davo jų moteris, gabendavosi jas laivais namo ir grįžę jie galė- 
davo puotauti be jokio sąžinės priekaišto. „Grįžę namo, jie vėl 
galėdavo valgyti, gerti ir linksmintis kaip vaikai" *!. 

Vikinguose tūnodavo troliai, jie ir spręsdavo viską. Demoniš- 
kumas šita prasme reiškė pergalingą ir naikinantį gamtos įsiver- 
žimą į žmonių pasaulį, į jų būtį, ardymą jų gyvenimo normų, kad 
galėtų iškilti ir sužėrėti nauja epocha, nauja būtis, naujos jos 
normos. 

Kalbant apie demoniškumo būseną pravartu prisiminti Pero 
Giunto būsenos nagrinėjimą. Demoniškumas rodo, kad žmogus 
yra dvilypis — gyvūniškas ir dvasiškas. Dėl to savo paskirties 
kelyje jis yra uždara būtybė. Gyvūno būsena pasižymi gyvybinė 
jėga ir kūno tobulumu, atitinkančiu savo aplinką. Žmogus ski- 
riasi nuo gyvūno savo fizinės struktūros trūkumais, fizinių ge- 
bėjimų stoka, nes jis- nepajėgia tinkamai pritapti prie savo ap- 
linkos. 

Aprūpintas viskuo, ko jam reikia, taip pat ir tiksliais instink- 
tais. gyvūnas gyvena tvirtą, gamtos dėsnius atitinkantį gyveni- 
mą: jis turi aiškų kelią savo aplinkoje. Žmogus nėra paruoštas 
savo keliui, jis stokoja instinktų ir yra tarsi įstrigęs visas (gy- 
vūniškas) formas kuriančiose gamtos gelmėse. Taigi jo gyveni- 
mas yra skirtingas nuo kitų gyvūnų, tai nėra bendras kelias 
gamtoje, todėl jis pats turi grįsti savo gyvenimo kelią sąveikau- 
damas su gamta, keisdamas savo aplinką ir tobulindamas savo 
galias. Žmogus tai pajėgia, kadangi yra susijęs su gamta, kaip 
kūrybingumo versme, kurios atvirumas jam yra atvertas. Šita są- 
saja —tai jo laisvė. Gyvūnas neturi laisvės; jo visapusiškumui 
jos jam nė nereikia, 

Gyvūnas, nepaliaujamai gamtos globojamas, atspindi jos stip- 
rybę. Šia prasme jis yra dieviškas. O žmogus, neturėdamas to- 
bulo gyvūniško profilio, tokios stiprybės stokoja. Siekdamas visa- 
pusiškumo, taigi ir dieviškumo, būdamas susijęs su gamta, žmo- 
gus yra „religinis gyvūnas“ — religiška būtybė *?, 

Žmogus savo netobulumu, savo „stiprybės“ stoka dar tarsi 
tebetūno gamtos kūrybingumo versmėje, bet kartu yra jai atvi- 
ras. Šia prasme jis yra arti visų tobulų (gyvūniškų) formų prad- 
menų — ir pats atrodo esąs jų (kaip savo kūrybinių idėjų) turė- 
tojas, būdamas atviras šiems gamtos gelmių formų pradmenims. 
Būdamas atviras tiems pradmenims, jis saugo juos savo būtyje, 
savo pasaulyje. Šia prasme galima sakyti, kad jis turi trolį, tiks- 
liau — gausybę trolių. 

Vadinasi, indėnų haidų toteminis stulpas, sudarytas iš gausy- 
bės tobulai išbaigtų daugelio dieviškų gyvūnų formų, iš esmės 
yra išraiška žmogaus sąsajos su gamtos kūrybingumo versme, o 

ne vien tik šių šventų gyvūnų formų vaizdavimas. Toteminis stul- 
pas, kuriame rodoma gausybė gyvūnų, neaiškiai, užslėptai at- 
skleidžia žmogaus esmę, kurios pagrindas — gamtos kūrybin- 
gumas. Toteminiame stulpe visos šventos gyvūnų formos turi 
žmogaus išvaizdą, bet nė viena iš jų nėra žmogus. 

Grįžkime prie „Statytojo Solneso“ dramos trolių. Žmogus, bū- 
damas laisvas, stokoja visapusiškumo, vadinasi, ir dieviškumo. 
Todėl to nepaliaujamai siekia. Tai nereiškia, kad jis siekia vie- 
nokio ar kitokio gyvūniško tobulumo. Tai tėra jo nenuilstamos 
pastangos kūrybiškai teikti sau tai, ko jis savo — jo aplinkos ne- 
atitinkančioje — nuogybėje stokoja. Šitų jo pastangų išdava yra 
jo kultūra. 

Tobulindamas savo kultūringumą, žmogus pamažu užskleidžia 
save. Per kultūrą jis peržengia savo būties gyvūniškumą (troliš- 
kumą), kartu uždarumą ir tarsi praranda savo esminį atvirumą 
gamtai, būčiai. Kasdienybė ir reiškia žmogaus įvairiopą savęs to- 
bulinimą savoje aplinkoje, o kartu ir užsivėrimą nuo gyvūnišku- 
mo. Žmogus, tapęs visiškai sau patenkinama (uždara) būtybe, gy- 
vena — kaip gyvūnas ar trolis — saugų, visapusiškai aprūpintą 
gyvenimą, kur nereikia jam nei laisvės, nei religijos, nei paga- 
liau kultūros, padedančios tobulėti, siekti visapusiškumo. 

Kad to neįvyktų, žmogaus kūrybingumas, kurį reiškia nedau- 
gelis „poetiškų“ (Heideggeris) asmenybių, kaip audra įsiveržia į 
nusistovėjusią, lėkštą rutiną. Tie kūrybingi, „poetiški“ asmenys 
savo būdinguoju budrumu — atvirumu būties saistams, slypin- 
tiems anapus kasdienybės, savo tobulumo siekiančiais (tikriau 
jį sutelkiančiais) kūriniais perplėšia ir sugriauna nusistovėjusias 
kasdienybės formas, jos vertybes ir pažadina žmogų iš kasdienio 
buvimo pasaulyje savimaršos. 

Tai ir yra kultūrinio gyvenimo dinamika, kur pasiekiama kul- 
tūrinių laimėjimų, kurie — užuot išlaikę žmogų tokį, koks jis yra 
savo esme, tai yra koks jis yra „ek-sistuodamas“ ar būdamas at- 
viras būčiai,— įstumia jį į rūpestį dėl savo kūrinių ir savo parei- 
gų bei atsakomybės. Taigi ir kultūriniame gyvenime žmogaus pa- 
skirtis atskleidžia jam ir laisvę išsiveržti iš savo sukurtų barje- 
rų, ir galimybę pasirinkti būtį liekant pavaldžiam jos saistams. 
Gamtos stadijoje žmogus laisvinasi iš fizinių daiktų bei veiksmų 
uždarumo, o būties stadijoje — iš kultūrinių. Tik reikia nepamirš- 
ti, kad gamta yra būtis. 

Prisiminkime tą patį toteminio stulpo simbolį ir įvairias gy- 
vūnų formas, analogiškas įvairioms žmogaus kultūrinio gyveni- 
mo epochoms. Kai žmogus įstumiamas į kurios nors jo kultūri- 
nės epochos baigtinumą, jame pabunda trolis, tai yra nuolatinė 
gyvūną globojanti gamtos ranka. Žmogus, atsidūręs savo ku- 

rios nors epochos kultūros kasdienybėje, atsisako ne tik savo 
laisvės (savo sąsajos su būtimi, su gamta), bet — kas svarbiau- 
sia — ir pačios gamtos, būties. Kasdienybėje žmogus, praradęs są- 
sają su gamta, būtimi, pajunta savyje demonišką gamtos šauks- 
mą, šaukiantį jį į naują dievišką tobulybės formą toteminiame 
stulpe — į naują kultūrinę epochą. Tokį šauksmą išgirsta ir Hal- 
vardas Solnesas, eidamas statytojo keliu. Per jį, kaip statytoją, 
būtis pergalingai įsibrovė į jo gyvenamojo pasaulio kasdienybę 
ir pakirto jos pagrindinius ramsčius. 

Kai kultūrinė epocha, kaip žmogiškoji būtis, nusistovi, ji pra- 
randa savo poetiškumą, ji tampa kasdienybe. Tiek gamtiniai-fi- 
ziniai daiktai, tiek kultūriniai kūriniai kasdienybėje netenka sa- 
vo pirminio žėrėjimo, sutelktosios būties šviesos. Netekę to ne- 
apibrėžtybės žėrėjimo, tie daiktai bei kūriniai tampa vien tik api- 
brėžtybėmis — kasdieninėmis vertybėmis, prie kurių žmogus yra 
vienaip ar kitaip prisirišęs. Kasdienybėje žmogus visus kelius pa- 
sirenka saugius. Bet dėl to jis nebegali būti susijęs su būtimi ir 
gamta, taigi nebegali būti savimi. Iš tokios proziškos kasdieny- 
bės gali prasiveržti tik kūrybingas, poetiškas žmogus, kuriame 
tūno demoniški pradai. Tada ir gali sužėrėti neapibrėžtybė (gam- 
la, būtis) vien tik apibrėžtybių (būtybių) pasaulyje. 

Demoniškumas kūrybingame (poetiškame) žmoguje yra jo „už- 
grūdintos sąžinės“ išraiška. Tai sugrąžina pasimetusį tarp įvairių 
pareigų žmogų į save, į savo pirminę sąsają su savimi (laisvę), 
nors jis ir lieka susijęs su būtimi — sugrąžina jį prie pareigos 
neapibrėžtybei. Tai reiškia entuziazmą. Entuziastiškas žmogus sa- 
vo demoniškumu veržiasi į naują, gyvastingą kultūrinę epochą. 

Solnesas savo pašaukimo kelyje sutelkia savo demoniškas ga- 
lias ir palenkia kitus savo aplinkos žmones, jo vadinamus tarnais 
ir pagalbininkais“. Jo manymu, tas galias jam teikė demoniškos 
jėgos, kurias jis vadino troliais arba piktosiomis dvasiomis — 
šviesiaplaukėmis ar tamsiaplaukėmis. Trolis— o ne pats žmo- 
gus — yra tas, kurio galiomis toks kūrybingas asmuo gali paveik- 
tik kitus dirbti sau. „lr jumyse, Hilde, lindi trolis, — kalbėjo Solne- 
sas Hildei.— Kaip ir manyje. Tas trolis ir šaukia į pagalbą išori- 
nes jėgas. Ir tada turi pasiduoti — ar nori, ar ne" **. Trolis žmo- 
guje — čia norima pasakyti — yra būties jėga, kuri saisto bei 
užvaldo ne tik išorines jėgas, bet ir trolio apsėstą žmogų. 

Kai būtybės praranda savo pirminį žėrėjimą, joms rūpi ta pati 
žmogiškosios kasdienos būtis, kuri „Brando“ dramoje vadinama 
„Stabais“ —- Dievo ar būties pakaitalais. Su jomis šita prasme tu- 
ri būti kovojama, kaip Gerda kovojo su vanagu, bandydama sa- 


vo būtyje vėl atstatyti būties (gamtos) žėrėjimą, susitelkiantį Kal- 

nų bažnyčioje, kaip gamtos kūrinyje, simbolizuojančiame pačią 
gamtą. 

Demoniškas užgrūdintos sąžinės Žmogus neišvengiamai rodo 
savo destruktyvumą, griaudamas nusistovėjusią kasdienybę, dar- 
nias žmogaus pareigas, įvairiopai siejančias daiktus ir žmones. 
Apibrėžtybių darnos sugriovimas suponuoja naują būties, kaip 
neapibrėžtybės, prasiveržimą. Indėnų haidų toteminis stulpas 
kaip tik ir simbolizuoja šitą neapibrėžtybę, tai yra gamtą. Be to, 
jis išreiškia ir Žmogaus esmę, jo sąsają su gamta, išreiškia žmo- 
gaus štai-būtį (Dasein). 

Vėl iškildama į žmogaus būties atvirumą, būtis duoda 
naują nerimo impulsą kultūriniams proveržiams savo būtyje. 

Pero Giunto dinamiškumas yra jam priklausanti ir jam paval- 
di subjektyvi kasdienybės gelmė, apibrėžtybė. O Solneso demo- 
niškumas, priešingai, reiškia jo vidinę jėgą, jam vadovaujantį bū- 
ties (gamtos) balsą — neapibrėžtybės proveržį. 

Užgrūdintos sąžinės Žmogus, matuojamas kasdienybės mastu, 
paprastai būna nemoralus, barbariškas, nežmoniškas. „Dabar hu- 
maniškumas — mūsų tikslas“, — pasakė daktaras Brandui, nuliū- 
dusiam, kad jo motina numirė be atgailos. ,Humaniškumas -- štai 
bejėgis žodis, — atsiliepė daktarui Brandas,— kuris dabar visam 
pasauly šūkis... Gal greitai dvasios ubagas kiekvienas pavirs 
apaštalu humaniškumo. Bet argi Dievas buvo savo sūnui huma- 
niškas? Ar jis pasigailėjo?“ 95 

Kasdieninių pareigų laužymas nereiškia, kad pasirenkamas 
nemoralumas vietoj moralumo, blogis vietoj gėrio, neteisingu- 
mas vietoj teisingumo, nežmoniškumas vietoj žmoniškumo, ne- 
vertingumas vietoj vertingumo ir t.t. Užgrūdintos sąžinės žmo- 
gus, laužydamas kasdienybės kriterijus, perkelia žŽmcgų į lais- 
vės dimensiją, atsiduriančią tiek prieš moralumą, tiek prieš ne- 
moralumą, žmoniškumą — nežmoniškumą, gėrį — blogį — jis iš- 
vaduoja kasdienybės žmogų, kad galėtų pasirinkti tinkamiau- 
sią kategoriją iš atviros būties, užuot rinkęsis iš apibrėžtybių, 
neregėdamas neapibrėžtybės žėrėjimo jose. 

Jau svarstant Pero Giunto asmenybiškumą, paaiškėjo, kad bū- 
ti savimi nereiškia būti dorovingam, užuot buvus ydingam. Būti 
savimi — reiškia turėti savyje savo buvimo savimi — savo asme- 
nybiškumo — pagrindą, savo vidinį buvimą, kitaip sakant -—— tu- 
rėti savitą veidą. Žmogus, stokojąs savęs, yra lėkštas žmogus. 
Kadaise spalvingai žėrėjusi kultūrinė epocha ilgainiui surambėja, 
nublunka, sukasdienėja: ji pasidaro lėkšta““. „Tegu kiti skun- 
džiasi,— sako Kierkegaardas— kad mūsų gyvenamasis laikotar- 
pis (kasdienybė) yra nedorovingas. O aš skundžiuosi tuo, kad jis 
yra apgailėtinai lėkštas, nes jam trūksta įkarščio... Žmonių min- 

tys yra tokios lėkštos, kad jos nebegali būti net nuodėmingos“ 97, 
Žmogus sulėkštėja ne prarasdamas savo valingumą pasaulyje, 
bet, priesingai, prarasdamas savo pavaldumą pasauliui, kaip at- 
virai būčiai. 

Kasdienybė užvaldo žmogų ir jis pasijunta išorinių jėgų vieš- 
pačiu (analogiškai kaip gyvūnas savo jėgų), o tai, kaip jau žino- 
me, reiškia, kad ignoruojama esmė, nutolstama nuo jos. Užgrū- 
dintos sąžinės žmogus, kėsindamasis į kasdienybę, kėsinasi prieš 
žmogaus viešpatavimą jai. Jis ragina jį grįžti į savo pavaldumo 
būčiai (ir Dievui) esmę. Tai ypač ryšku „Brando“ dramoje. Bran- 
das sako fogtui: „Jūs stengėtės užgniaužti laisvą dvasią ir už- 
migdyti liaudį — aš prikelsiu!“ Fogtas jį perspėja: „Jei pralošit, 
gyvenimą tik veltui pražudysit!“ 98 Ir toliau fogtas įtikinėja Bran- 
dą atsisakyti kovos: „Mes čia liejam prakaitą, kovojam tik su 
gamta už duoną kasdieninę!“ 6 Tuo jis pabrėžia kasdienybės pa- 
saulio antropocentriškumą: žmogui esą svarbiausia kasdienybė. 

Žmogus sulėkštėja ne prarasdamas valdingumą išorinėms jė- 
goms, bet prarasdamas pavaldumą atvirai būčiai. Jei plačių už- 
mojų žmogus nesvyruodamas žengia savęs realizavimo keliu, jis 
tikrai yra laisvas. Per jį galutinė realybė įkelia koją į žmogaus 
būties pasaulį, kita vertus, žmogus įkelia koją į galutinės realy- 
bės plotmę („štai“): jis yra šita plotmė, kaip jos (būties) vie- 
tininkas — jis yra štai-būtis. 

Halvardas Solnesas nebuvo, kaip Brandas, šauklys, raginantis 
žmones mesti kasdieninius patogumus ir gyventi pagal naujus 
kriterijus, reikalaujančius pasiaukojimo. Jis pats savo individua- 
liu gyvenimu laužė kasdienybės normas. Šių normų laužymas jo- 
kiu būdu nebuvo Solneso valios tikslas. Tai buvo jo pasišventi- 
mo savo tikslui padarinys. Šiam savo tikslui Halvardas Solnesas 
paaukojo pačią Alinos esmę; jos buvimą savimi, jos asmenybiš- 
kumą — jis paaukojo ją kaip vikingas, įsibrovęs į jos būtį, ne- 
paisydamas jos pačios gerovės. Lygiai tas pats buvo ir jo vai- 
kams. Medis, kuris gaivalingai veržiasi į šviesią padangę, neno- 
romis, bet vis dėlto stelbia mažesnę augmeniją savo ūksmėje. 

Dramos skaitytojui atrodo, kad Halvardas Solnesas, vykdyda- 
mas savo statytojo misiją, ėjo ne visai tvirtu ir ryžtingu žings- 
niu: delsdamas, svyruodamas, abejodamas, apgraibomis. Hildė 
jam buvo reikalinga ir net būtina pagalbininkė, kaip akis tamso- 
je, nors apskritai ji jam pavaldi. Ji buvo jo vidinis balsas, jo pa- 
ties pašauktas jam padėti. 

Hildė buvo Solneso demoniškų pastangų įrankis, kuriuo jis 
pateikė savo viduje tūnojusį trolį kaip užgrūdintos sąžinės veiks- 
nį, besąlygiškai atpalaiduojantį jį savo kūrybinei veiklai. Tam 
tikra prasme Hildė ir buvo Solneso „barbariškumo“ (vikingo ar 

trolio) įsikūnijimas jame. Prisipažindama esanti plėšrusis paukš- 
tis, ji didžiuojasi šita savo misija. „Kodėl ir a š negalėčiau skristi 
į medžioklę? — ne tiek klausia, kiek teigia ji Solnesui.— Ir pasi- 
gauti tokį grobį, koks man patinka? Jeigu tik galiu įveikti auką 
ir suleisti į ją savo nagus“ *?. Šis grobis buvo Solnesas savo kas- 
dienoje. Iš tikrųjų jis nebuvo jos grobis, grobis buvo paties Sol- 
neso savęs pagavimas iš kasdienybės, reikalingas jam kaip gali- 
mybė realizuoti save kaip statytoją. Šituo grobiu Solnesas leido 
savo entuziazmui triumfuoti virš savo kasdienybės pareigų. 


5. Kasdienybė ir entuziazmas 


Kasdienybės žmogus turi pareigų savo gyvenamajai epochai. 
Kriterijai, kuriais jis orientuoja savo gyvenimo eigą joje, yra 
aiškūs ir apibrėžti. Kasdienybės žmogus yra pavaldus apibrėžty- 
bėms. O užgrūdintos sąžinės žmogus iškyla iš kasdienybės su vi- 
sais jos apibrėžtybių saistais ir tapęs laisvas susiduria su miglo- 
tais gimstančio pasaulio ar naujos epochos dar neapibrėžtais 
saistais. Užgrūdintos sąžinės žmogus seka savo vidinį (pasąmo- 
ninį) kompasą, kuris iš tikrųjų nėra jo nuosavybė ar įrankis, 
bet jam jis pats yra pavaldus, kaip galutinės realybės (neapi- 
brėžtybės), jame tūnančiam ir jam vadovaujančiam pirštui — jis 
pats yra vidujai sau pavaldus. 

Užgrūdintos sąžinės žmogus (entuziastas) susiduria su kasdie- 
nybės pareigomis, kasdienybės žmogumi. Šio gyvenimas, jo pa- 
skirtis grindžiama „namų“ sąvoka —tai gali būti jo šeimos na- 
mai, jo darbovietė ar jo profesinė aplinka — palyginti gana ankš- 
ta erdvė, kuriai jis turi tam tikrų pareigų. ,Namai“ čia reiškia 
apibrėžtybę. Simboliškai kalbant, tai yra pastatas, po kurio stogu 
centralizuojasi šakota kasdienybės gyvenimo dinamika. Kasdie- 
nybės žmogus pamiršta, kad jo namai irgi yra jo būtis, jo gyve- 
namasis pasaulis, kaip atvira būtis (neapibrėžtybė). 

Gyvenimas, pasak Heideggerio, „yra būdas, kuriuo žmonės 
keliauja žemėje, po saule, nuo gimimo iki mirties. Ši kelionė yra 
daugiakryptė, joje apstu klaidžiojimų. Tačiau ta kelionė yra pa- 
grindinis gyvenimo bruožas, reiškiantis žmogaus klestėjimą tarp 
žemės ir dangaus, tarp gimimo ir mirties, tarp džiaugsmų ir 
skausmų, tarp kūrinių (darbų) ir žodžių“ 7!. Šitoks žmogaus gy- 
venimas, kaip jo klestėjimas atvirame pasaulyje (tarp žemės ir 
dangaus), jam susijus su gausybe jo veiksnių, dažniausiai susi- 
lieja su tais veiksniais, tai yra gausybe būtybių bei apibrėžtybių: 
žmogus sukasdienėja. Kasdienybės žmogus praranda nuovoką, 
kaip jis suklestėjo pasaulyje, kaip įsiterpė į neapibrėžtybę, ku- 
rios esmė ir yra tai, kur jo gyvenimas bazuojasi, kur yra jo na- 
27—722 

mai. Žmogus daugiausia būna pasaulyje. „Pasaulis yra namai, ku- 
riuose gyvena mirtingieji (žmonės). O pavieniai namai, kaimai ir 
miestai tėra tik statiniai, kuriuose ir aplink kuriuos telkiasi tas 
įvairiopas žmogaus klestėjimas tarp žemės ir dangaus“ 77. 

Taigi kasdienybės žmogus yra susijęs su būtybėmis-apibrėžty- 
bėmis (pavyzdžiui, namais, kaip statiniais), apskritai susijęs su jo- 
mis, kaip telkiančiomis būties (neapibrėžtybės) atvirumą pasau- 
liui. Kasdienybės žmogus, paskendęs tarp savo įvairiopų parei- 
gų savo gyvenamojo pasaulio būtybėms, pamiršta pagrindinį sa- 
vo gyvenimo bruožą — savo klestėjimą (ek-sistavimą) pasaulio 
neapibrėžtybėje, iš esmės namuose, — pamiršdamas, kad jo parei- 
gingumas bei jo pareigos yra pagrįstos šia jo sąsaja su neapi- 
brėžtybe, suponuojama bet kurių kasdienybės pareigų. Priminti 
tą užmarštį ir pažadinti kasdienybės žmogų tikram gyvenimui — 
klestėjimui tarp žemės ir dangaus, reikia kūrybingų asmenų, ku- 
rie šaukia kasdienybės žmogų į atvirumą būčiai, kuri jį įpareigo- 
tų nors miglotais, bet iš esmės aiškiais kriterijais, būtybių buvi- 
mu, užuot rūpinusis, kaip iki šiol, vien pačiomis būtybėmis. To- 
kia pareiga būčiai yra entuziazmas. 

Entuziastiški žmonės, išsiskirią iš kasdienybės, yra kūrybingi 
žmonės. Jie yra statytojai, konstruktyvūs naujosios epochos bū- 
ties įpareigojimų perteikėjai kasdienybės žmogui. Jie perteikia 
tuos įpareigojimus kūrybingai: stato pastatus (kuria kūrinius), 
kuriuose (kaip apibrėžtybėse) būties (neapibrėžtybės) šviesa — 
užgesusi kasdienybėje — vėl sužėri. 

Tie pastatai nėra tik žmogui pavaldi jo gyvenimo priemonė. 
Tai jo namai, kaip jo pasaulis, jo būtis. Būdamas šitai būčiai 
(savam pasauliui) pavaldus, jis gyvena gyvenimą arba klesti tarp 
žemės ir dangaus — jis būna, „ek-sistuoja“ atvirai pasaulyje (1n- 
der-Welt-sein). 

Statytojai, kaip kūrybingi žmonės, entuziastiškai kylantys į 
svaiginančias aukštumas virš kasdienybės, dažnai yra linkę už- 
sidaryti savo kūriniuose kaip oro pilyse. Kūrybingų žmonių 
„poetiški“ kūriniai yra tarsi oro pilys, nes jie pakyla viršum kas- 
dienybės. Tie entuziastiški žmonės tik tada yra užgrūdinios są- 
žinės žmonės, kai neužsidaro savo kūriniuose — savo oro pily- 
se, — kaip savo monologo su savimi kūrėjais. Pastaruoju atveju 
kūrybingi žmonės nėra būties įpareigojimų perteikėjai savo vi- 
suomenei, nes yra nuo jos užsidarę, izoliavęsi nuo kasdienybės, 
žmogaus gyvenamosios aplinkos ir praradę kontaktą su ja. Tai 
kaip tik pabrėžė Hildė, kalbėdama su Solnesu. „Oro pilys... jo- 
se labai gera slėptis. Ir statyti jas labai patogu, — su pašaipa ta- 
rė Hildė.— Ypač tokiems statytojams, kurie turi... svaigstančią 
sąžinę" 73, 

Kūrybingas žmogus, pakildamas aukščiau sulėkštėjusios (su- 
kasdienėjusios) kasdienybės ir sulaužydamas savo įsipareigoji- 
mus jai, pajunta svaigulį. Tas svaigulys yra jo silpnumo ženklas, 
jį reikia įveikti, kad neišblėstų entuziazmas. Tik užgrūdintos są- 
žinės žmogus pajėgia tą svaigulį įveikti. Tada tvirtai stovėdamas 
neapibrėžtybės aukštumose, jis gali perteikti savo visuomenei 
įpareigojimus. Įpareigodamas visuomenę entuziastiškas žmogus 
pademonstruoja, kad jis yra susijęs su ja — priklauso savo visuo- 
menei; jis atskleidžia jai naują būtį (naują kultūrinę epochą), 
užuot pats užsidaręs joje, kaip savo vidinėje erdvėje. Tai jis at- 
lieka, tobulindamas savo kūrinius, stato oro piliai mūro pamatus. 

Norėdami dar labiau išnagrinėti šią temą, turime išsamiau įsi- 
gilinti į entuziazmo prasmę. 

Kasdienybės žmogus gerai pažįsta savo gyvenamąjį pasaulį. 
Apsuptas gausybės daiktų ir veiksnių, jis tarp jų palyginti leng- 
vai orientuojasi, nes žino jų prasmę: žino, kaip tie daiktai bei 
veiksniai yra tarpusavyje susiję įvairiopose plotmėse, būdami 
tvirtai susiję ir su juo bei kitais jo gyvenamojo pasaulio žmonė- 
mis. 


6. Entuziazmas 


Kasdienybės žmogus gyvena aiškybių pasaulyje. Nors jis vi- 
sada kažko stokoja: jam trūksta kažko, ko nėra savo aplinkos 
duotybėse. Jo visa būsena savoje kasdienybėje yra lydima šito- 
kios stokos jausmo. Ši stoka juntama ne protarpiais, tai yra nėra 
atsitiktinė, pasitaikanti tik kai kuriems žmonėms, bet yra esminė: 
ji yra būtina kasdienybės sandaros dalis. Be jos žmonių pasauly- 
je nebūtų siekių — nebūtų pastangų realizuoti kasdienybės plot- 
mėje ką nors didinga, nekasdieniška, nebūtų judėjimo, dinami- 
kos. Ir viskas tada sustotų, kaip fotografijoje užfiksuotos mo- 
mentas, viskas sustingtų. Jei žmogaus paskirtis tebūtų realizuoti 
tai, ką jis savo kasdienybėje aptinka, pasiekia ar gali pasiekti, 
jam nebūtų būdingas stokos jausmas: pats savaime jis turėtų sa- 
vo gyvenimo pusiausvyros centrą, kaip inkarą, pagal kurį galė- 
tų orientuoti savo kasdienybės gyvenimą. 

Viską turįs — o kartais, atrodo, viskuo pertekęs — kasdieny- 
bės žmogus vis dėlto jaučia amžiną stokojimą. Ypač kūrybingas, 
plačių užmojų žmogus. Solnesas, sėkmingas statytojas, visiems 
atrodė turįs viską, ko jam reikia: aukštą rangą, talentą ir gabu- 
mų. Tačiau jis pats anaiptol nelaikė savęs laimingu. Jis kažko 
stokojo. Tas „kažkas“ nebuvo aiškybė bei apibrėžtybė, kokia 
yra kasdienybės pasaulio duotybė. Ne, Tas „kažkas“ tūnojo jo 
pasąmonės gelmėse kaip dar aiškiai nesuvokta nuojauta. Reikė- 
jo daug laiko ir, svarbiausia, kito asmens, kuris, pats būdamas 

gerokai aukščiau iškilęs viršum duotybių-apibrėžtybių, galėjo pa- 
dėti kitam plačių užmojų asmeniui — Solnesui susiorientuoti sa- 
vo paskirties kelyje, saistomame neapibrėžtybių, ir nepasimesti 
tarp duotybių-apibrėžtybių gausybės. Toks asmuo ir buvo Hildė. 
Ji padėjo Solnesui susivokti tarp savo pakrikusių siekių, supras- 
ti, kas jis yra ir ko jis stokoja. Hildė iš esmės yra labai artima 
Gerdai, paneigiančiai bei atmetančiai visas apibrėžtybes, simbo- 
lizuojamas vanago, ir teigiančiai didingą neapibrėžtybę — gamtą, 
simbolizuojamą Kalnų bažnyčios. 

Tai, ko žmogus kaip žmogus stokoja, savo kūriniais jam sklei- 
džia, parodo ne tiek jis pats, kiek prie kasdienybės nepritapę 
kūrybingi individai. Šie individai suvokia ne vien duotybes, tarp 
kurių yra žmogus, — ne vien tik jas jie pažįsta. Jiems nė kiek 
ne blogiau, o gal net dar geriau — aišku yra ir tai, ko jie ar ap- 
skritai žmogus stokoja, ko žmogui labiausiai trūksta. Negana to! 
Jie žino, „kad stokodamas žmogus suvokia stoką — ją išgyven- 
damas patiria, kad jam to stokojamojo tikrai trūksta“ *. Tai- 
gi Finkas pasako, kad tai, ko žmogus kaip žmogus stokoja, kad 
ir nėra duotybė, tačiau yra realija, jo, kad ir visiškai skirtingai, 
patiriama, suvokiama ir jam būtina jo būsenoje. Tai, ko žmogus 
labiausiai stokoja ir kas jam kaip žmogui yra neprieinama, yra 
būtis (neapibrėžtybė). Ji negali būti duotybė (apibrėžtybė), todėl 
ji negali būti ir patiriama kaip duotybė. 

Būties stokos patirtis nėra vien tik kūrybingų žmonių savybė. 
Ji glūdi žmogaus kaip žmogaus viduje, jo pasąmonėje ir ji lau- 
kia, kada ją aptiks ir parodys savo darbuose bei kūriniuose 
entuziastiški žmonės, žmonės, kurie savo entuziazmu yra atitrūkę 
nuo kasdienybės ankštumo. Toks žmogus buvo Halvardas Solne- 
sas. 

Iš paviršiaus atrodo, kad Hildė tarsi paakino Solnesą užčiuop- 
ti savo paskirtį, kai jis nesvyruodamas sutiko statyti „oro pilis 
su mūro pamatais“. Tačiau iš tikrųjų Hildė jį paakino tik pama- 
žėle iššifruodama Solneso, kaip statytojo, pasąmonėje glūdinčius 
savo paskirties tikslus — savo entuziazmą. Jai tai padėjo pada- 
ryti jos pavaldumas jo pasąmoninėms jėgoms, kurios ją įtraukė 
į jo poveikio jėgų lauką. Nė pats viso to sąmoningai nežinoda- 
mas, Solnesas klausia Hildę: „Hilde, kaip jūs tapote tokia?“ Jis 
tarsi teiraujasi, kaip ji galėjo tapti pagrindiniu jo kelio veiksniu. 
Hildė atsako ir pati jį klausdama: „Kaip jūs padarėte mane to- 
kią?" "5 Entuziastiški žmonės, ištrūkę iš kasdienybės duotybių, 
pajungia sau jų veiksmingumą. 

Taigi dar kartą pabrėžiame, kad žmogus, kaip stokojanti bū- 
tybė, iš tikrųjų nestokoja vienos, kitos ar daugybės duotybių. 
Jis stokoja to, kas pagrįstų ir įprasmintų visas jo gyvenamosios 

aplinkos duotybes-apibrėžtybes. Tiesa, kiekviena būtybė visad 
stokoja kitų būtybių. Žolei reikia juodžemio, drėgmės ir šilumos; 
gyvūnui — grobio, teritorijos, prieglobsčio, kitų tokių pat, kaip 
jis, gyvūnų, ypač vieno iš jų, partnerio. Analogiškai ir žmogui 
reikia maisto, apdaro, prieglobsčio, šeimos, brangaus asmens, su 
kuriuo drauge būna lengviau vykdyti savo gyvenimo paskirtį, 
platesnės visuomenės, ypač tautos su visomis jos institucijomis. 
Tauta, dažnai dar geriau negu artimas gyvenimo asmuo, padeda 
žmogui susirasti savo kelią, tai yra pasirinkti jį iš gausybės gali- 
mybių. O gamta aprūpina būtybes — ypač gyvūnus — tuo, ko jos 
stokoja. Žmogus turi iš esmės pats tuo pasirūpinti ir čia jam pa- 
deda jo būties (gamtos, kaip kūrybingumo versmės), jos princi- 
pų nuovoka. Todėl žmogus, stokodamas būtybių (duotybių-api- 
brėžtybių), iš esmės stokoja būties (neapibrėžtybės). 

Žmoguje slypinti būties nuovoka iškyla per jo entuziazmą — 
jo sąsąją su būtimi. Entuziazmas yra žmogaus vidinis bruožas; 
jis glūdi jo pasąmonėje. Entuziazmas iškyla atvirame pasaulyje 
iš pasąmonės plotmės į sąmonę per išskirtinius kūrybingų žmo- 
nių darbus, jų kūrinius. Taigi kūrybingi žmonės per eutuziazmą 
pateikia savo darbus visiems suprantamai. Turėdami gausybę 
apibrėžtybių jie stokoja neapibrėžtybės, tačiau ją nuvokia. Nu- 
vokdami būtį entuziastiški žmonės savo kūriniais geba miglotą 
būties šviesą perteikti per duotybes. 

Beje, būties stoka nėra būdinga vien tik kūrybingiems žmo- 
nėms. (Šie tik išryškina ją savo darbais.) Būties stoką junta žmo- 
gus vidujai — pačioje savo esmėje. Ji ženklina žmogų kaip žmo- 
gų: jo buvimo būdas „yra būties-stokojimo buvimo būdas" "6. 
Būties stoka yra įausta į žmogaus esmės sąrangą. Ji rodo, kad 
žmogus nėra vien tik būtybė-neapibrėžtybė (tai yra jam būdinga 
ne vien tik kasdienybė), nes jis yra susijęs su būtimi (neapibrėž- 
tybe). 

Vadinasi, būties stoka reiškia žmogaus entuziazmą — buvimą 
jo išplėšto iš kasdienybės. Kita vertus, ji, kaip sąsaja su būtimi, 
reiškia ir jo asmenybiškumaą — jo buvimo savimi pagrindą. Tad 
entuziazmas nėra visiems universaliai vienodas: kiekvienas žmo- 
gus savo entuziazmu būna individualus — pats savimi. Kūrybin- 
gas žmogus per savo kūrinius perteikia savo entuziazmą visiems 
matomai, iškeldamas būties stoką iš savo pasąmoninių gelmių į 
sąmoninę (pasaulio) plotmę ir tuo pats iškildamas virš kasdieny- 
bės. O minios žmogus -- entuziastiškas savose pasamoninėse gel- 
mėse — turi laukti didžių užmojų žmonių kūrinių, kurie išjudinių 
jo entuziazmą, iškeltų jį i pasaulio — atviros būties — sąmoninę 
plotmę, 

Žmogus, nuvokdamas savo būtį bei jos stokodamas, per savo 
entuziazmą „išsiveržia iš duotybių ir iškyla viršum savo pasiten- 
kinimo vien jomis — pasitenkinimo tuo, kas yra prieš jo akis ir 
rankas, ką jis gali pajusti pojūčiais. Jis egzistuoja to poveikio 
veikiamas, jį apima dieviškumo ilgesys, kurį graikai vadino 
anamnesis“"7.: Anamnesis reiškia „atsiminimą“ arba „prisimini- 
mą“. Vadinasi, Finkas mano, kad žmogus, apimtas entuziazmo ir 
būdamas pagautas būties, nelemia pats savo būsenos. Ją lemia 
būtis, o žmogų veikia jos pagautis, nes jis jau ją yra patyręs ir 
nuvokia, o šiuo metu — jos stokoja. Šią būties nuovoką ilgainiui, 
būčiai kasdienėjant, žmogus pamažu primiršta. Tik turėdamas es- 
minę jos prisiminimo (anamnesis) galią, slypinčią jo viduje, žmo- 
gus gali pabusti iš būties užmaršties savoje kasdienybėje, ypač 
tada, kai jį pažadina entuziastiški („poetiški“) kūriniai. 

Anamnesis nėra sukeliamas paties žmogaus pastangomis. Šią 
būseną lemia tai, kad jis yra pavaldus būties dieviškoms — už 
kasdienybės aiškumo slypinčioms jėgoms. Šitos jėgos, nepaisy- 
damos kasdienybės pareigų bei normų, išplėšia žmogų iš jo sau- 
gaus tikrumo, kurį jam lemia kasdienybės pareigų laikymasis. 
Šitas dieviškas arba demoniškas jėgas Solnesas kartais vadina 
šviesiaplaukėmis arba tamsiaplaukėmis dvasiomis, o kartais tro- 
liais. Tr vieni, ir kiti apsėda kūrybingą žmogų, įsitvirtina jo vidu- 
je ir valdingai vairuoja jį, verčia ignoruoti kasdienybę, veikti 
entuziastiškai. Tiek Solnesas, tiek Hildė (gal ši net dar labiau) 
jautė savyje demoniškas jėgas, išplėšiančias juos iš kasdienybės 
ir skatinančias veikti ją, daryti jai įtaką. Tai matyti iš žodžių, 
Solneso pasakytų Hildei: „Ir jumyse lindi trolis. Kaip ir manyje. 
Tai trolis ir šaukia į pagalbą išorines jėgas. Tr tada turi pasiduo- 
ti — ar nori, ar ne" 7, 

Entuziastiškas žmogus nėra antropocentriškas: jis nesiremia 
savimi, tarsi pats būtų savo kuriamos kultūros pagrindas. Jo en- 
tuziazmas pagrįstas jo atvirumu būčiai, jo prisiminimu (anamne- 
sis) jos, kaip neapibrėžtybės realijos, kuri yra anapus būtybių, 
anapus apibrėžtybių. Peržengdamas save ir kasdienybės apibrėž- 
tybes, jį galutinai paveikiančias, entuziastiškas žmogus laikosi bū- 
ties (neapibrėžtybės) atvirumoje (Da), kur jis sąveikauja su iš- 
orinėmis jėgomis, demoniškomis būties galiomis; tada jį apsėda 
entuziazmas. Entuziastiškas žmogaus buvimas yra buvimas apsės- 
to dievų bei demonų, buvimas pavaldaus dievams bei demonams. 

Stebint iš blaivios kasdienybės perspektyvos, entuziastiškas 
žmogus gali atrodyti — ir dažnai atrodo — dvasiškai pakrikęs ir 
ligonis. Mat entuziastiškas žmogus, visiškai nepaisydamas kasdio- 
nybės pareigų, kitiems atrodo keistas, ne kaip visi. Pavyzdžiui, 
toks miniai atrodė Brandas ir tokiu savę esant kitų akyse laikė 

ir Solnesas. Kalbėdamas su Alinos gydytoju, daktaru Herdalu, 
Solnesas jam pasakė: „Ji pradėjo galvoti, kad aš... na... kad aš 
nesveikas“ *?. Iš tikrųjų taip nebuvo, bet jis manė, kad tokį įspū- 
dį apie jį Alina galėjo turėti. Ir jau tikrai pats Solnesas savęs 
nelaikė dvasiniu ligoniu. 

Tariamas Solneso liguistumas buvo pagrįstas tuo, kad kryžia- 
vosi jo pareiga kitiems ir pareiga pačiam sau. Tai jo būsenos ski- 
limas. Jo tariamas liguistumas reiškėsi kaltės jausmu. Solnesas 
jautė skolą — kaltę Alinai ir savo vaikams, laikė save Alinos 
kančių ir vaikų mirties priežastimi. Tokia jo kaltė tebuvo tik jo 
kūrybingumo išdava. Būdamas pavaldus išorinėms jėgoms, jis ne- 
išvengiamai nukrypo nuo pareigų savo artimiesiems pagal kas- 
dienybės kriterijus. Taigi šia prasme jis buvo kaltas. Kartą Ali- 
nai Solnesas pasakė: „Kartais aš tiesiog gniūžtu nuo tos begali- 
nės skolos“. Alinai nesusigaudant, apie kokią skolą Solnesas jai 
kalba, šis paaiškina: „Aš labai skolingas ir kaltas tau... tau... 
tau. Alina“. Ji nustemba: „Vadinasi, tu vis dėlto sergi, Halvar- 
dai" 80, 

Solnesas jautėsi kaltas ne vien tik Alinai ir vaikams, bet ir 
daugeliui kitų savo aplinkos žmonių (Knutui ir Ragnarui Bruvi- 
kams, Kajai Fosli ir kitiems). Jo kaltės, visos jo moralinės sko- 
los slėgė jį, ir jis kentėjo, nors kitiems atrodė, kad jam viskas 
sekasi ir jis yra laimingas žmogus. Kalbėdamas apie savo nelai- 
mingumą, Solnesas aiškina Hildei: „Viskas, ką man buvo lemta 
padaryti, pastatyti, sukurti tą grožį, jaukumą, namų šilumą... 
ir didingumą... Ak, vien pagalvojus ima siaubas!..“ Ir toliau: 
„Už viską aš turėjau mokėti. Ne pinigais, ne, o žmogiška laime. 
1r ne mano vieno, o dar ir kitų žmonių laime. Štai, matote, Hilde, 
kokia kaina aš tapau menininkas. Kiekvieną mielą dienelę aš tu- 
riu matyti, kaip toji kaina vis iš naujo už mane mokama. Kasdien 
vis iš naujo ir taip be galo!" *! Solneso nelaimingumą bei jo kan- 
čią lėmė jo entuziazmas. 

Solneso kaltę saviesiems iliustruoja Alinos senojo namo gais- 
ras. Kasdienybės duomenimis, tas gaisras nebuvo Solneso sukel- 
tas, bet nekasdienybės, demoniškųjų veiksnių poveikio, į kurį 
Solnesas savo entuziazmu buvo patekęs, prasme jis buvo to gais- 
ro ir visų jo padarinių kaltininkas 7. 

Alina ir jos vaikai buvo Halvardo Solneso, vykdančio savo 
pašaukimą, aukos. Tai dar ne viskas! Pats Solnesas buvo savo 
pašaukimo kelio auka. Kartą kalbėdamas Hildei apie savo, kaip 
statytojo, iškilimą, jis dėstė: „Tiktai gaisro dėka aš pradėjau sta- 
tyti namus žmonėms. Jaukius, šiltus, šviesius namus, kur tėvas, 
motina ir būrys vaikų gali gyventi ir džiaugtis, kad vien būti 
šiame pasaulyje yra didžiulė laimė, O ypač būti kartu, priklau- 

syti vienas kitam ir dideliuose, ir mažuose dalykuose“ 53, Kai Hil- 
dė pasakė Solnesui, kad visa tai ir jam didžiulė laimė gebant sta- 
tyti tokius nuostabius namus, Solnesas pabrėžė siaubingą kainą, 
kurią jis už šitą laimę žmonėms turėjo sumokėti, neturėdamas 
tokios laimės pats sau. „Norėdamas statyti namus kitiems, — pa- 
brėžė jis Hildei, -— turėjau išsižadėti, visam laikui išsižadėti sa- 
vo šeimos židinio. Tikrų namų, kuriuose gyveno vaikai... ir tė- 
vas su motina“ 3*, 

Kūrybingo žmogaus pavaldumas demoniškoms neapibrėžtybės 
jėgoms, tūnančioms kasdienybės išorėje, — tai jo buvimas išplėš- 
to iš kasdienybės ir jos patogumų, jo buvimas įmesto į būties 
nekasdienišką veikimą. Būdamas atviras būčiai, entuziastiškas 
žmogus aptinka būtybių, kurios žėri savo apibrėžtybėje neapi- 
brėžtybės (būties) šviesa. Žmogus, aptikęs būtybių (duotybių) 
savo būtyje, pirmiausia pastebi, kad jos pagrįstos neapibrėžtybe, 
aptinka, kad jos žėri savo apibrėžtybėje neapibrėžtybės (būties) 
šviesa. 

Žmogus neaptinka būtybių (duotybių, objekto, daikto), izoliuo- 

tų savyje, izoliuotų ne tiek nuo kitų būtybių, kiek nuo atviros 
būties, nuo pasaulio, kuriame iškyla jų prasmė. Būtybės ar daik- 
tai pirmiausia atsiskleidžia, sužėrėdami būties šviesoje. Žmogus 
visad yra susijęs su būties šviesa, tačiau niekad jis nėra susijęs 
vien tik su ja: šviesa jam niekad nežėri tik kaip šviesa, bet jos 
žėrėjimas nušviečia jam būtybes jo būtyje („štai-būtyje“). Švie- 
sa vien tik kaip šviesa žmogui yra tamsa. Ji tampa jam šviesa 
tik tada, kai sužėri ant ko nors, kas nėra šviesus savaime — ant 
būtybės, apibrėžtybės. Neapibrėžtybę žmogus suvokia tik kaip 
prigludusią prie priešingybės — apibrėžtybės. Taigi žmogus, bū- 
damas susijęs su būtimi, visad ją nuvokia ir yra arti jos; 0 nie- 
kad jos tiesiogiai nesuvokdamas, yra nuo jos nutolęs. Šia prasme 
kalbėdamas apie būties šviesą, Finkas pabrėžia, kad ji yra toji 
„tolimoji, pirminė šviesa, kurią žmogaus dvasia pagauna, pasak 
Aristotelio, lygiai taip pat, kaip nakties paukščio akys dienos 
šviesą: jas ji ir traukia, ir baugina" **, 
“ Mitiniam žmogui, tikinčiam dieviškomis ir demoniškomis ga- 
liomis, būtybės ir daiktai visad yra būties šviesos telkėjai. Pa- 
našiai būties šviesą telkia ir kūrybingų, entuziastiškų žmonių kū- 
riniai. Jie iškyla kasdienybės būtyje nekasdieniškai žėrėdami. 
Šitas žėrėjimas ir yra anamnesis — prisiminimas visad žinomos 
ir niekad iki galo nesuvoktos viešpataujančios demoniškos bū- 
ties. Halvardas Solnesas, cntuziastiškas žmogus, įsipareigojęs nc- 
kasdieniškais (demoniškais) būties saistais, savo kūrinius tarsi 
nutvieskia savų žėrėjimu, sutelkdamas būties šviesą. Tai mėgin- 
sime aptarti išsamiau. 

Stokodamas laimės kasdienybėje, Solnesas siekė jos per sa- 
vo kūrybinį entuziazmą. Pirmą tokios laimės impulsą jis patyrė 
statydamas bokštą ant naujojo namo, kurį jis statė ne tiek sau, 
kiek Alinai. Nors tas namas buvo paprastas gyvenamasis pa- 
statas, bet jau ypatingas, nes turėjo aukštą bokštą. Bokštas sim- 
bolizavo kilimą virš kasdienybės apibrėžtybių ir veržimąsi į ne- 
ribotas pasaulio erdves —į neapibrėžtybę. Hildės padedamas, 
Solnesas tada suvokė tai, kas glūdėjo jo pasąmonėje,— kad jo, 
kaip menininko, paskirtis yra oro pilių statymas. Oro pilis, „vie- 
nintelį statinį, kuriame, man rodos, gali sutilpti žmogiškoji lai- 
mė — štai ką dabar statysiu" *9, Šitais žodžiais, pasakytais Hildei, 
Solnesas norėjo ją įtikinti, kad oro pilys —tai ne vien tik jo 
laimė, bet ir apskritai žmogaus, tiek jo, kaip menininko, tiek to, 
kuris jomis naudosis. Oro pilys suteikia žmogui laisvę, nes jos 
susieja jo gyvenimą nebekasdieniškomis apibrėžtybėmis, atpalai- 
duoja jį jo žmogiškam entuziazmui — sąsajai su būtimi, su ne- 
apibrėžtybe. 

Supratęs, kur glūdi žmogaus buvimo savimi laimė, Solnesas 
suprato, kad patogių namų statymas tebuvo tik laiko gaišinimas. 
Net ir tie, kuriems tie namai buvo statomi, nebuvo iš tikrųjų 
laimingi. Solnesas ryžtasi daugiau jų nebestatyti — nebetarnauti 
kasdienybei. „Žmonėms nereikia tokių namų. Ir be jų jie gali 
būti laimingi,——-aiškino jis Hildei.— Ir man nebūtų reikėję, jei 
būčiau juos turėjęs. Štai kokia išvada, kai pažvelgi į visą praeitį. 
Apskritai aš nieko nepastačiau. Ir nieko nepaaukojau, kad galė- 
čiau ką nors sukurti. Niekas, niekas — viskas niekas!" *7 

Kitados supratęs, kad bažnyčių statymas Dievui neatitiko jo 
pašaukirno — jo entuziastiškų, kūrybingų savęs realizavimo po- 
lėkių, dabar jis patyrė, kad ir tarnaudamas žmonėms, pagelbėda- 
mas jiems įsitvirtinti savo kasdienybės patogumuose, taip pat 
nepatiria tikrosios savo, kaip menininko, gyvenimo prasmės. Hil- 
dės padedamas, Solnesas pagaliau suvokia, kad tik statydamas 
oro pilis, jis galės realizuoti save per savo entuziazmą. Kaip visa 
tai reikia dabar suprasti? Jeigu entuziastiško Žmogaus paskirčiai 
nepakanka tarnauti Dievui ar žmonėms, tai ar oro pilių statymas 
bus tarnavimas sau? 

Finko požiūriu, žmogus atlieka savo buvimo prasmę — būna 
tikrai savimi, nesikoncentruodamas savyje kaip realijoje, kuria 
grindžiama jo kultūra. Žmogus būna entuziastiškas, kai bazuo- 
vaizdingai tariant — tam- 


jasi ne savyje, bet peržengia save ir 
pa dievų grobiu (žodis „entuziazmas“ savo graikiška prasme tai 
ir reiškia). Tik prasiverždamas —ar demoniškų galių išplėšias -- 
iš kasdienybės, entuziastiškas žmogus savais kūriniais — kaip 

bokštu virš jo namų — nurodo būties dimensiją, kurioje žmogus 
gali būti tuo, kuo jis yra, — savimi. 

Pagrindiniai Vakarų istorijos žmogaus proveržiai į būties di- 
mensiją vyko, pasak Finko, trimis pagrindiniais žmogaus entuziaz- 
mo būdais: tikėjimu, menu ir mintimi. „Religija, menas ir filo- 
sofija, —sako Finkas,— tai yra trys „absoliučios sąsajos“, kurios 
žmogui, turinčiam entuziastišką laisvą sielą, padeda dalyvauti 
būtyje, įvairių būtybių pagrinduose“ Šš. 

Dalyvaudamas būtyje, kaip įvairių būtybių — taigi ir įvairių 
kūrybinių formų bei kūrinių šaltinyje, žmogus savo entuziazmu 
bazuojasi būtyje. „Visiškai aišku, — sako Finkas,— kad žmogus 
yra tas, kas meldžiasi, kuria meno kūrinius ir mąsto. Tačiau pa- 
klauskime, ar jis, kaip besimeldžiąs, kaip meną kuriąs, kaip mąs- 
tytojas, tikrai yra toks savo tikrąja esme?“ 5? Šiuo klausimu Fin- 
kas ne tiek klausia, kiek pasako, kad žmogus vien tik sava api- 
brėžtybe nėra kultūros šaltinis. Tas šaltinis yra būtis. Žmogus, 
būdamas jai atviras — atviras neapibrėžtybei, kaip visų apibrėž- 
tybių formų pradų versmei, reiškiasi kaip kultūros kūrėjas. 

Visi trys entuziazmo būdai (religija, menas ir filosofija) yra 
tarpusavyje susiję. Religinio, dieviško entuziazmo pagautų as- 
menų žodžiuose yra pilna vaizdų ir minties; didieji meno kūri- 
niai kupini minties, spindinčios šventumu; taip pat ir autentiškoj 
filosofijoj netrūksta įsijautimo į prasmingą realybės grožį, joje 
apstu aliuzijų į dievus bei Dievą. Visi šie entuziazmo būdai at- 
spindi žmogų iš jo kasdienybės — kur jam viskas pamažu pa- 
klūsta, jis įmetamas į neapibrėžtybę, jį užvaldančią, chaotišką, 
miglotą, atimančią jam pusiausvyrą, kur jis turi kovoti už save, 
išlaikyti save kaip save. „Šie trys entuziazmo būdai, — sako Fin- 
kas,— turi tą pačią formalią sąrangą; jie išplėšia žmogų iš jo 
apibrėžtybiškų, žemiškajam jo savęs teigimui tarnaujančių tikslų 
ir įmeta jį į atvirybę to, kas labiausiai yra“ *? — būties atvirybę. 

Solneso entuziazmas, nors meninio pobūdžio, turi ir mitinių 
bruožų, nes Solnesas apsėstas dvasių. Tai nėra jo entuziazmo pri- 
mityvumas. Tai kaip tik rodo, kad jo entuziazmas yra visų trijų 
entuziazmo formų. Entuziazmas, kuriam tai, kas šventa, kas gra- 
žu ir kas tiesa, reiškiasi lygiu intensyvumu, ir yra mitinis entu- 
ziazmas. Mitinis entuziazmas reiškia atbundančio savame pasau- 
lyje ankstyvo žmogaus savo būtyje buvimo būdas, kai jis yra 
tarp apibrėžtybių, visad žėrinčių dieviška — demoniška neapi- 
brėžtybės šviesa. 

Mitinių, priešistorinių laikų žmogaus pasaulyje jį supančios 
apibrėžtybės nebuvo būtybės, savo esimo bei buvimo pobūdžiu. 
Jos buvo realijos savo demoniškuoju pergalingumu, savo jėga 
veikti, harmonizuotis bei susiremti su kitomis pergalingomis, dę- 

moniškomis realijomis. Mitiškos realijos (dievai, daiktai ir žmo- 
nės) savo vienokiu ar kitokiu pergalingumu bei demonišku pa- 
jėgumu buvo apibrėžtybės, įprasmintos ne neapibrėžtybės atvi- 
ros būties prasme, bet neapibrėžtybės kaip visumos, atskleidžian- 
čios ir įprasminančios įvairias demoniškas jėgas bei jų veikimą. 

„Mitas“, pasak Finko, nėra žodis, išreiškiąs priešistorinio žmo- 
gaus primityvų pasaulį. Priešingai, jis reiškia jo (mito), pergalin- 
gai klestėjusio, viešpatavimo amžių, Vakarų mituose žinomo bei 
prisimenamo kaip aukso amžius. Mitas, pasak Finko, nėra primi- 
tyvi Vakarų kultūros pakopa. Jame yra įsišaknijusi pati jos es- 
mė, kuri gyvybiškai svarbi jos klestėjimui. 

Mitas kaip vandenynas — visas visur, kiekviename jo taške, 
O būtis yra kaip vandens masė, išsiliejanti į gausybę srovių bei 
ištakų, kur įvairiaspalvėje gausybėje visuma (būtis) dingsta. Va- 
karų kultūros mozaikoje dingsta ją maitinanti bei grindžianti vi- 
suma, būtis. Todėl Vakarams reikia nuolatinio atsinaujinimo, at- 
sijauninimo naujomis kultūrinėmis epochomis — reikia nuolati- 
nio prisiminimo, anamnesio. 

Šventumas, grožis, tiesa yra mito palikimas. Ši trejybė yra 
tas pats, vienis. Tik istoriniame, būties amžiuje tai tampa trimis 
istorinio žmogaus entuziazmą grindžiančiomis realijomis. Šven- 
tumas, grožis, tiesa neįžengia į žmogaus būtį kurioje nors kultū- 
rinės raidos istorinėje epochoje. „Tai jau yra įsibrovę į žmo- 
gaus gyvenimo dieną nuo neatmenamų laikų ir klesti jo mite. 
Mitas įžengia į istoriją (istorinio žmogaus būtį) kaip pagarbus 
(Vakarų) tautai palikimas, kaip jai paliktas jos dievo testamen- 
tas... Mitas nėra primityvi (kultūrinė) pakopa, kuri turėtų būti 
atskirta nuo tautos istorinio pabudimo, atpalaiduojanti ją nuo 
jo. Priešingai, mitas yra pagrindai, ant kurių remiasi ir istorinis 
tautos likimas. Istorinės kaitos bangomis per amžius teka rami 
mito srovė, ir tautos joje randa išsaugotą savo paskirtį, randa 
sau pasaulio platybėse atramą, o jei subyra kultūra, jos semiasi 
iš jos stiprybę naujam suklestėjimui" ?!. 

Pagrindiniai entuziazmo būdai (religinis, meninis ir filosofinis) 
yra istorinio žmogaus sąsajos su atvira būtimi išvados. Toks isto- 
rinis entuziazmas grindžiamas priešistoriniu, mitiniu entuziazmu. 
Mitinis entuziazmas, pagrįsdamas istorinį kultūrinį entuziazmą, 
yra tiek priešistorinės (pasąmoninės), tiek istorinės (sąmoninės) 
žmogaus būties entuziazmas. Vakarų kultūros žmogaus entuziaz- 
mas, jo laikymasis atviroje būtyje grindžiamas mitiniu entuziaz- 
mu, pirminiu žmogaus pabudimu atvirame mite — savame miti- 
niame pasaulyje. 

Savo prigimtine, mitine prasme entuziazmas reiškia „buvimą, 
užvaldytą ir kupiną vieno ar kito dievo, buvimą, persismelkusį 

dievu; reiškia būtį, kurioje žmogus yra išplėštas iš savo kasdie- 
nybės kelio ir sutapęs su dievu“??, Entuziazmas, pasak Finko, 
reiškia, kad žmogus išplėštas iš jo kasdienybės, kuri pateikia jam 
aiškius kelius visiems jo ėjimams, kad jis įmestas į pradinę, di- 
dingą, dievišką, nesaugią ir baugią nekaltybę, kur būdamas žmo- 
gus stokoja kelio gausybėje neapibrėžtų būties kelių. Einantį vie- 
nu ar kitu keliu žmogų užvaldo demonai ar dievai, globojantys 
Ji. 

Pasak Finko, entuziazme „žmogus turi sutelkti visą savo ga- 
lią, kad galėtų atsiplėšti nuo jaukių žemiškų pagrindų, kur jis 
būna su visu tuo, kas jam yra taip artima ir miela, kur jis turi 
aiškiai užsibrėžtą gyvenimo prasmę, kur jis gerai pažįsta savo 
aplinką, kur viskas turi savo tikslius vardus, kur jis gerai išma- 
no, kas yra gera ir kas bloga. Apimtas entuziazmo jis turi paleis- 
ti iš rankų visas apibrėžtybes, kad galėtų tapti dievų grobiu, En- 
tuziazmas pirm visko yra žmogaus laisvas pasiaukojimas“ ?3. En- 
tuziazmas reiškia žmogaus kelią iš jo antropocentriško uždaru- 
mo kasdienybėje į dievišką būties atvirumą. Juo žmogus išsiža- 
da savosios „giuntiškos“ laisvės, kartu savęs savame uždarume, 
darosi pavaldus jį apėmusiai demoniškai neapibrėžtybei. Savo 
pavaldumu dievams žmogus tampa iš esmės laisvas. 

Entuziastiškam žmogui, dalyvaujančiam dieviškų-demoniškų 
jėgų sąveikoje, gresia pavojus būti apsėstam arba palankių (švie- 
siaplaukių), arba priešiškų (tamsiaplaukių) dvasių. Tik paprastas 
eilinis žmogus — žmogus be entuziazmo, vadinasi, ir be atsako- 
mybės dievams — gali gyventi ramų, saugų ir patogų savo kas- 
dienos gyvenimą. 

Solnesas, būdamas entuziastiškas žmogus, neturėjo ir negalė- 
jo turėti kasdienos žmogaus ramybės ir laimės. Jam, kaip meni- 
ninkui, išplėštam iš kasdienybės, buvo lemta dalyvauti neapibrėž- 
tybės (būties, mito) jėgų sankirtose ir savo kūriniais pateikti nu- 
švitusias tas jėgas Žmogaus būčiai. 

Pakildamas aukščiau kasdienybės, entuziastiškas žmogus jos 
neperžengia, tik ją sukilnina. Žmogus negali gyventi be kasdie- 
nos aiškybių. Kita vertus, jis negali jose, kaip vien apibrėžtybė- 
se, užsidaryti. Kad jo gyvenimas būtų prasmingas, jo aplinkos 
daiktuose turi sužėrėti antkasdieniška (nekasdieniška?) neapibrėž- 
tybės šviesa. Entuziastiškas žmogus kasdienybės apibrėžtybėms 
leidžia nušvisti dieviškomis neapibrėžtybės varsomis, paversda- 
mas tas varsas savo kūriniais. 

Būties šviesa (lygiai kaip ir fizinė būsena) neatsiskleidžia 
kaip šviosa, nepalietusi tamsios būtybės, kuri tik ir gali atsi- 
skleisti, paliesta būties šviesos. Būtybės išskirtine prasme yra 
kūriniai, Jie pirmiausia atskleidžia būtį, sutelkia jos šviesą. Kū- 


42*  " ASMENYBIŠKUMAS IBSENO DRAMOJE „STATYTOJAS SOLNESAS“ 429 


riniai, kaip būties šviesos sutelkėjai, yra pagrindiniai kultūrinio 
pasaulio ramsčiai. Šia prasme jie yra svarbesni negu jų kūrėjai, 
nes iš esmės juos pagrindžia ne juos kuriantis žmogus, bet bū- 
tis, kurios dieviškų galių pagautas kūrėjas gali kurti. Be būties, 
nepagautam jos dieviškų galių, be entuziazmo nebūtų jokių kū- 
rinių, nušviestų būties šviesa. „Tuo būdu, —sako Finkas,— žmo- 
nės, entuziazmo pagauti, neturi jokių pretenzijų į istorinių darbų 
garbę ir garsą. Todėl tauta turi labiau gerbti dideles mintis, negu 
mintytoją, meno kūrinius labiau, negu kūrėjus, ir šventus žo- 
džius labiau, negu jų skelbėjus. Garbės laurai puošia herojų 
kaktą" “4, 


7. Kūriniai 


Kūriniai yra išskirtinės realijos tarp gausybės daiktų bei bū- 
tybių. Jie yra tarsi gyvi, alsuojantys savo būties (neapibrėžiy- 
bės) žėrėjimu. O vis dėlto jie tėra daiktai, būtybės tarp gausy- 
bės kitų daiktų ar būtybių. Norint suprasti kūrinio prasmę, pir- 
miausia turi būti suvokiama daikto prasmė. 

Daiktai yra aiškybės, tad jiems nereikia kokio aiškinimo ar 
interpretacijos. Jie būna mūsų artumoje ir suprantami, kas jie 
yra. Jei tuoj pat nesuprantami, tai palyginti lengvai išaiškinami, 
Tačiau jie niekad nebūna aiškinami kaip daiktai. Medis gali pa- 
aiškėti kaip medis; karvė kaip karvė ar kaip naudingas gyvulys; 
namas kaip namas, patalpa gyventi ir t.t. Visi šie daiktai neaiš- 
kūs kaip daiktai. Net ir jiems būdingoji artuma, kurioje jie ap- 
tinkami, nėra čia aiški kaip artuma. Anot Heideggerio, „žmogus 
iki šiol nėra supratęs daikto kaip daikto, lygiai kaip jis nėra su- 
pratęs ir artumos prasmės“ “?. Apskritai daiktai būna aptinkami 
žmogaus būtyje, jo gyvenamojoje aplinkoje, jo pasaulyje. Pasak 
Heideggerio, daiktai sutelkia pasaulį kaip tolumą savo daiktų 
artumoje. Daiktai kaip daiktai visad yra susiję su pasauliu. 

Ankstyvo žmogaus būsenoje gimstą daiktai visad yra kupini 
juos įprasminančių dieviškų visumos (būties) jėgų — kupini mi- 
tinio žmogaus būties, jo pasaulio. Apskritai tas pat pasakytina 
ir apie kūrinius. Kūriniai, kaip pirminiai daiktai, gimsta kultūri- 
niame pasaulyje, pateikdami visumą (būtį, neapibrėžtybę) gausy- 
bei aiškių daiktų, nusistovėjusių kasdienybėje įvairiausio api- 
brėžiumo prasme. Dėka šios visumos daiktai paaiškėja kaip daik- 
tai, pasaulio neapibrėžtybės dieviškų jėgų sutelkėjai. 

Mūsų kultūrinės eros pradžioje, senovės amžiais, daiktai bu- 
vo suprantami kaip savarankiški, turintys savo prasmę. Platonas 
manė, kad daiktai gavo savo savarankiškumą tikrojo, savarankiš- 
ko, nesikeičiančio pasaulio išbaigtais pavidalais, idėjomis. Medis 

yra medis, vienaip ar kitaip atspindintis medžio idėją — Medžio 
tobulumą — idėjų pasaulyje. Taip pat ir batas ar puodas yra tai, 
kas yra, būdamas idealaus bato ar puodo imituotojas. Daiktų ga- 
mintojas (batsiuvys ar puodžius), turėdamas idealaus pasaulio 
idėjų atšvaitus savyje, geba pagaminti daiktus (batus ar puodus), 
suteikdamas jiems savarankiškumą. Pagal senovės amžiaus sam- 
pratą, daiktai buvo daiktai savo savarankiškumu, būdami gam- 
tos ar žmogaus padariniai. 

Naujaisiais amžiais daiktai suprantami jau ne kaip savaran- 
kiški, bet kaip žmogaus sąmonės paveikti. Kaip žmogaus įpras- 
minti, daiktai buvo objektai, o juos įprasminęs žmogus — subjek- 
tas. Pagal Kantą, daiktus mes suvokiame ne tuo, kas jie yra sa- 
vaime, bet kas jie mums atrodo, Pro koks jis yra savaime, 
mes nepažįstame. 

Šitas subjektyvizmas pasiekė savo kraštutinę ribą Nietzschės 
filosofijoje. Pagal Nietzschę, Visata neturi prasmės (Dievas yra 
miręs). Daiktai įgyja savo prasmę būdami tuo, kuo mes juos pa- 
darome. Žmogus gyvena niekumo tuštumoje — pasaulyje be 
prasmės ir be tiesos. Tokiame pasaulyje gyventi, nepuldamas į 
neviltį, gali tik antžmogis. Negana to. Tik tokiame pasaulyje jis 
turi sąlygas pasireikšti, viešpatauti ir klestėti kaip antžmogis. 
Jis vykdo čia savo tvarką, viskam suteikdamas savą prasmę ir 
savą tiesą. Jis pavergia sau visą žemę ir būna jos viešpats. Nietz- 
schės pasaulyje daiktai jau nebėra net objektai. Būdami bepras- 
miai, jie nebeturi, kaip Kantui, savojo žmogui neprieinamo bu- 
vimo savimi (Ding an sich). Daiktų kaip daiktų Nietzschės pasau- 
lyje jau nebėra. Jie grindžiami vien tik žmogaus viską įprasmi- 
nančiomis perspektyvomis. Nietzschės pasaulis yra antropocent- 
riškas. 

Heideggeris teigia, kad šių dienų filosofijoje vyksta esminės 
reikšmės posūkis. Jo teigimu, Nietzschės realybės ir daiktų sam- 
prata, pasiekusi savo antropocentrišką kraštutinumą, toliau plė- 
tojama neišvengiamai prieina prie žmogaus viešpatavimo realy- 
bės virtimo tokiu būties viešpatavimu. Nietzschės filosofijoje do- 
minuoja nihilizmas. Tai kaip tik ir reiškia visišką būties užmarštį. 
Būties užmarštis, būdinga Vakarų istorijoje vykstančios metafizi- 
kos raidos reiškiniams, dominavusiems Vakarų mintyje nuo pat 
jos senovės amžiaus, Nietzschės filosofijoje kaip tik ir pasiekia 
savo metafizinę pilnatvę, pasireiškiančią nihilizmu. „Nihilizmo 
esmė, —sako Heideggeris, — yra būties užmarštis“?“. Metafizika, 
kaip būties užmaršties filosofija, pasak Nietzschės, ne tik nebe- 
turi būties sampratos, bet taip pat ir būtybių: čia ir būtybės sto- 
koja savito buvimo. 

Žvelgdamas į Nietzschės realybės sampratą, kur ir būtybės 

nebėra būtybės, stokodamos savo buvimo, šių dienų mąstytojas 
tegali „galvoti, kad būtybės yra niekas —tas niekas, kuris lygiai 
taip pat iš pat pradžių yra tolygus būčiai“*7. Nihilizmo epo- 
choj — šioje visiškoje būties tuštumoje — neišvengiamai blykste- 
li būties klausimas: o kas pagaliau iš viso yra? Tas klausimas 
tarsi grąžina būties sampratą, anamnesis. „Užuot kovojus su ni- 
hilizmu, — sako Heideggeris — ar nevertėtų mums pirmiau pa- 
žvelgti į jo esmę. Žvilgsnis į jo esmę ir yra pirmasis mėginimas 
nusikratyti nihilizmo“ *, Nusikratę nihilizmo, atsikratytume ir bū- 
ties užmaršties. 


Heideggerio nuomone, Vakarų metafizikos raidoje daiktas ne- 
buvo suprastas ir jo prasmė nebuvo reikiamai aptarta. Daiktų 
Vakarų kultūros žmogus nepažįsta bemaž nuo jo mitinės epo- 
chos pabaigos. Savo kultūrinėje aplinkoje, pasak Heideggerio, 
žmogus „daiktų kaip daiktų nepažįsta... Tai buvo ir tebėra es- 
minis dalykas, kaip ir tai, kad daiktams ne tik nėra leidžiama 
būti daiktais, bet ir tai, kad jų apskritai dar niekad kaip daiktų 
mąstymas nepajėgė suvokti“ *?. Mat žmogus daiktų nesistengė 
suvokti kaip daiktų, esančių jaustų į būtį. Apie tai Heideggeris 
sako: „Žmogus gali suvokti — nesvarbu kokiu būdu —tik tai, kas 
prieš tai jau savaime nušvito ir jį nušvietė" 190, 

Daiktai nėra daiktai tik žmogaus matomi ar jo pagaminti; jie 
yra jau prieš tai įausti būties audinyje (kūrybingoje gamtos vers- 
mėje). Daiktai gali rastis — atsiskleisti ar būti atskleisti — tik dėl 
to, kad jie prieš tai jau yra numatyti būties audinyje. Kad ir pa- 
gaminti, jie atsiveria ne gamintojo, bet būties šviesoje. „Ne dėl 
to yra puodų, kad yra puodžių, bet puodžių gali būti, jei yra 
puodų galimybė“ !*!,. Atvira būtis padeda atskleisti puodus, taip 
pat atsiskleisti puodžiams, kaip esantiems, gyvenantiems ir „ek- 
sistuojantiems" joje. 

Žmogus gali atskleisti daiktus kaip daiktus ne jiems viešpa- 
taudamas, bet, priešingai, juos tausodamas (Schonen — Heideg- 
geris): leisdamas jiems — nesvarbu, ar jie būtų jo aptikti, ar jo 
gebėjimais padaryti — nušvisti būties šviesoje. Daiktus tausoja 
žmogus per sąsają su būtimi, kai jis būna savimi. 

Kasdien vartojami daiktai, kaip nusidėvėjusios monetos, pra- 
radusios valdžios ženklų reikšmę, netenka savo pirminio būties 
žėrėjimo. Juos atgaivinti gali entuziastiški (kūrybingi, poetiški) 
žmonės, kurie savo kūriniais, sutelkiančiais būties šviesą, tarsi 
vėl įžiebia būties žėrėjimą ir užgesusiems kasdienybės daiktams. 
Pasak: Heideggerio, entuziastiško žmogaus laikysena tausojami 
daiktai įgalina būtį atsiskleisti, jai įsiveržti į pasaulį — žmogaus 
būtį. Tausojami daiktai sutelkia būtį ne kaip abstrakčią realybę, 
bet kaip neapibrėžtybės „būtiškų“ realijų — žemės ir dangaus, die- 

vų ir žmonių — sąveiką. Taip suvokiamos tos realijos nėra tik 
daiktai. Jomis čia pabrėžiamos sąsajos su būtimi, kaip būčiai 
priklausančios realijos. Šia prasme jos yra daiktų galimybės, 
užuot pačios buvusios daiktais. 

Daiktus, kaip būties šviesos telkėjus, tausojamus entuziastiš- 
kų (poetiškų) žmonių, čia plačiau aptarsime. Paskui paryškinsime 
ir Solneso statinių prasmę. Kūrinius, proziškose kasdienybės ap- 
linkybėse reiškiančius tauresnes, nekasdieniškas sritis, simboli- 
zuoja Solneso statiniai su bokštais. Statydamas tuos statinius, 
Solnesas, Kaip statytojas, laikosi neapibrėžtybės įsipareigojimo 
kurti tauresnius, nekasdieniškus kūrinius. O statiniai be bokštų 
Solnesui tėra apibrėžtybės, pavaldžios žmonėms. Jis nori išreikšti 
savo poetiškumą — sąsają su būtimi, savo pavaldumą jai — tik 
statydamas oro pilis, kurios ne vien tik bokštais, bet visa savo 
visuma parodo principines — būtybes grindžiančias — realijas 
(žemę, dangų, dievus ir žmones). 

O kas yra poetiškumas, pagrindinis kūrybingumas, lemiantis 
oro pilių statymą? Šia prasme poetiškumas nereiškia kasdienos 
kūrinių su gausybe jos daiktų, žėrinčių būties šviesoje, tausoji- 
mo. Tai yra tausojimas pačios būties, „„žėrinčios“ savo tamsoje, 
ją savo poetišku entuziazmu sutelkiančios ir leidžiančios jai su- 
žėrėti savo kūriniuose. 

Aukščiausias poetiškumas nebėra vien tik nuovoka bei įsi- 
jautimas į būtybių būties žėrėjimą. Tai yra pačios būties nuo- 
voka. O būties simboliai — būtybės. Šiuo poetiškumu pasižymi ne 
tik didieji kultūrinio pasaulio menininkai-poetai. Jis yra būdin- 
gas ir mitinio pasaulio labai entuziastiškiems-poetiškiems jo šven- 
tikams. Tokia šventikė Ibseno „Brande“ yra Gerda. Ji besąly- 
giškai atmeta apibrėžtybes (vanagą ir visą gamtos žėrėjimą ja- 
me) ir vis kreipia Brandą į Kalnų bažnyčią, kaip gamtos neapi- 
brėžtybės simbolį. 

O Solnesas buvo gyvybiškai įsijautęs į apibrėžtybių aibę, 
prie jų prisirišęs ir joms įsipareigojęs. Tik ilgainiui, Hildės orien- 
tuojamas, jis susitelkė į savo entuziastišką (poetišką) paskirtį: 
įsijautė į kasdienybės vertybių savo apibrėžtybėse beprasmišku- 
mą. Savo demoniškomis galiomis jis buvo Alinos namų gaisro 
priežastis, namų, jo vadinamų „bjauria, niūria, medine dėže“ !*?, 
Tuo jis pašalino kliūtį siekti statytojo rango. Jis nurungė savo 
konkurentą Knutą Bruviką, bet priėmė jį dirbti savo firmoje. 
Jis ilgai stengėsi prisivilioti į savo firmą ir Ragnarą, Bruviko sū- 
nų, kad tas neturėtų savarankiško kelio. Didžiausią Solneso es- 
minių savo kasdienos įsipareigojimų beatodairiškumą rodo — 
kad ir labai sunkus ir skaudus jam — apsisprendimas nepaisyti 
Alinos gerovės, siekiant statytojo sėkmės. Būdamas jau tvirtai 

apsisprendęs besąlygiškai siekti savo pašaukimo, kai jo entuziaz- 
mas tapo pavaldus demoniškoms, jo pašaukimą orientuojančioms 
jėgoms, jis teisinasi Hildei, kai ši primena jo pareigas Alinai: 
„Per vėlu! Tos dvasios... tie velniai! Ir tas trolis manyje. Jie 
iščiulpė iš jos visą kraują. Iščiulpė, kad aš būčiau laimingas! 
Taip, taip! Ir dabar ji mirusi... per mane. O aš, gyvas žmogus, 
esu prikaustytas prie lavono. Aš... aš... aš negaliu gyventi 
be džiaugsmo!“ 'W Ryždamasis savo pašaukimui paaukoti Aliną, 
Solnesas baigė savo ilgą ir pilną kentėjimų kelią — kentėjimų, kad 
turi atsisakyti visko, kas miela ir brangu kasdienoje. Tuo žygiu 
jis sunkiai (prisiminkime Gerdą, kaip lengvai ji šovė į vanagą) 
atsiribojo nuo visų kasdienybės apibrėžtybių, nukaudamas sa- 
vąjį „vanagą“ (Aliną). 

Halvardo Solneso statiniai tik pamažu ėmė ryškėti kaip kū- 
riniai, tai yra kaip daiktai ar būtybės, kuriose sužėri būties (ne- 
apibrėžtybės) šviesa. Statydamas bažnyčias, Solnesas rėmėsi savo 
kasdienos pasaulio principais. Kilęs iš pamaldžios šeimos, baž- 
nyčių statymą jis laikė aukščiausia statytojo funkcija. Iš tikrųjų 
tai buvo jo, kaip statytojo, įsipareigojimas Dievui — aukščiausiai 
savo kasdienos būtybei. Bažnyčių statymas jam, kaip statytojui, 
vykdančiam savo kasdienos įsipareigojimą Dievui, buvo ne en- 
tuziastiška, poetiška, o greičiau „proziška“ jo kūrybingumo išraiš- 
ka ir manifestacija. Kitaip buvo Brandui, tikėjimo žmogui. Jam 
bažnyčios statymas, ar tikriau— savo parapijiečių vedimas į 
„tikrąją“ bažnyčią — buvo išraiška jo entuziazmo, saistymosi Die- 
vu, kaip antpasaulineę neapibrėžtybe, kuriai paaukojama ne tik 
visos žmogaus kasdienybės apibrėžtybės, bet ir pati jo būtis, jo 
pasaulis, jo atvira būtis (neapibrėžtybė). 

Statydamas žmonėms būstus, Solnesas taip pat nebuvo kūrė- 
jas tikra prasme; jis nesivadovavo dievų ir demonų nurodymais, 
kylančiais iš jo vidinės sąsajos su tomis būties neapibrėžtybės 
jėgomis. Statydamas žmonėms namus, jis atsižvelgė į šeimų kas- 
dieninio gyvenimo patogumus — į tėvo, motinos ir būrio vaikų 
gerovę. Namai nebuvo Solneso entuziazmo išdava. Statydamas 
juos, jis vadovavosi paprastu žmogumi, įstrigusiu į savo įvairių 
poreikių bei pareigų tinklą. Namų statymas nebuvo Solneso en- 
tuziazmo — jo poetiškumo (kaip menininko) — užmojis. Jis buvo 
perdėm „proziškas“, jį saistė apibrėžtybės. 

Tik statydamas bokštus — ne tiek bokštą ant savo namo, kiek 
savo užsimotų statyti oro pilių bokštus — jis vadovavosi savo en- 
tuziazmu. Bokštas ant gyvenamųjų patalpų simbolizavo būties 
sužėrėjimą bei jos sutelkimą. O oro pilys jau pačios kaip sim- 
boliai sutelkė būtį. Oro pilys tarsi rėmėsi dangaus aukštybių 
28—722 

neapibrėžtybe. Tik mūro pamatais poetas (statytojas) dėjo joms 
žmogaus pasaulio, jo būties pagrindus. 

Savo oro pilimis su mūro pamatais ant žemės, kur vyksta pa- 
prastas žmonių gyvenimas, Solnesas priverčia žmogų pakelti akis 
į nekasdienišką būties neapibrėžtybės gelmę. Šitas Solneso žygis 
prilygsta Brando žygiui, kai jis veda žmones iš jų kasdieninių 
patogumų, gerovę teikiančių apibrėžtybių (į fiordą atplaukusių 
daugybės silkių) — į šaltą, bet šventą Kalnų bažnyčią, kuri ne tik 
buvo šventa, bet ir spindinti gamtos neapibrėžtybės grožiu, jo- 
je sutelkta tiesa. 

Solneso oro pilys — kad ir skirtingų pobūdžiu — išreiškia tą 
pačią šventumo, grožio, tiesos pilnatvę, kokią išreiškia Brando- 
Gerdos Kalnų bažnyčia '9*. Oro pilys reiškia būties skilimą į žmo- 
gaus būtį, jai (būčiai) čia atsiskleidžiant. Būtis atsiskleidžia žmo- 
gaus būtyje, būdama sutelkta kūriniuose (oro pilyse) poetiško 
žmogaus (Solneso) atliepiamuoju pavaldumu jai, kai jis tėra „silp- 
na vieta“ ir gali skilti bei atsiskleisti pasaulyje — žmogaus bū- 
tyje. . 

Kalnų bažnyčia iš tikrųjų nežėri gamta, jos didingumu, bet 
yra jos pačios didingumo simbolis mitiniame pasaulyje. Ir oro 
pilys iš tikrųjų nežėri būtimi, nes ji yra sutelkta jose, jos pačios 
yra būties simbolis kultūriniame pasaulyje. 

Kaip minėjome, gamta-būtis, lygiai kaip ir šviesa nėra savai- 
me suvokiama. Suvokiamas tik jos sutelktumas, lygiai kaip švie- 
sos žėrėjimas daiktuose bei kūriniuose. O vis dėlto entuziastiški, 
poetiški žmonės, pasak Heideggerio, bent bando, kad ir nesėk- 
mingai, sutelkti savo kūriniuose pačią būtį, ne vien tik jos žėrė- 
jimą. 

Kūriniai kultūriniame pasaulyje, lygiai kaip daiktai mitinia- 
me pasaulyje, yra pirminiai: juose spindi visuma, būtis. Mitinis 
žmogus yra „nekaltas“, kad savo būties daiktuose pirmiausia ma- 
to gamtą (juos regi šventus, gražius, tiesą atskleidžiančius), o ne 
naudingumą. „Nekaltas“ yra ir menininkas (poetiškas žmogus), 
kad savo „nekalta“ akimi mato būtį kaip grožį (taip pat šventu- 
mą ar tiesą) savo būties daiktuose, kuriuos jis šia prasme savo 
kūriniais ir iškelia. 

Žmogus reikiamai suvokia daiktus, atskleisdamas juos kuo jie 
yra, būdamas būties-zamtos neapibrėžtybės galių saistomas. Jis 
juos gali atskleisti kaip būties saistomus, savo „nekaliumu“ tau- 
sodamas juos — vengdamas juos antropocentriškai „išprievartau- 
ti“. „Tausojimas,— sako Heideggeris, — nereiškia, kad mes tam, 
ką tausojam, nieko nepadarome. Tikrasis tausojimas yra pozily- 
vus ir įvyksta tada, kai mes tai (ką tausojame) paliekame savo 
esmėje, arba tiksliau — kai mes tai į savo esmę naujai įtalpina- 

me“. Tausojimo svarbą žmogaus gyvenime Heideggeris pabrėžia 
sakydamas: „Pagrindinis gyvenimo bruožas ir yra šitas tausoji- 
mas“ '05, Gyventi —tai ir reiškia savo būtyje, atvirumoje tarp že- 
mės ir dangaus eiti savo paskirties keliu, laikantis dievų lemties 
nurodymų. Žmogus tausoja daiktus, juos aptikdamas (medžioklės 
ar žvejybos laimikį), augindamas (naminius augalus ar gyvulius), 
pasigamindamas (apdarą, padargus, važiuokles) ar statydamas 
(pastatus sau, gyvuliams ar savo daiktams). Daiktų tausojimas —- 
tai ir yra Žmogaus gyvenimas. 

Užuomina apie daiktus, kaip nušviestus būties šviesa ar kaip 
būtį sutelkiančius, žmogaus tausojamus, skaitytojui gali atrodyti 
nerealistiška ir dėl to nereikalinga daiktų interpretacija. Jis gali 
pamanyti, kad daiktai yra aiškūs, kokie mums atrodo, ir dėl to 
nėra reikalo dar ieškoti jų prasmę grindžiančios „nedaiktinės“ 
realybės — neapibrėžtybės, 

Dėl to čia pravartu priminti, kad jau nuo Dekarto laikų daik- 
tai liovėsi buvę aiškybe sau. Savo „Meditacijose“ Dekartas pa- 
brėžia, kad visi būtybių bei daiktų prasmės nusakymai buvo 
„Vien tik nuomonės“. Dekartas ir norėjo savo abejojimo metodų 
kritiškai peržvelgti visas šias nuomones. O Finkas šitaip apie 
šitas Dekarto pastangas sako: „Kas, jo nuomone, yra pagrindinis, 
nėra daiktai, o tik žmogaus nuomonės apie daiktus. Peržvelgda- 
mas visas šitas nuomones, jis peržvelgia visą universą, kaip atsi- 
spindintį žmogaus dvasioje“ '*, Šiuo būdu Dekartas davė pra- 
džią tokiai daiktų interpretacijai, kai suskaldoma jų prasmė. Va- 
dinasi, daiktas, būdamas kuo jis yra, suvokiamas dar yra ir tuo, 
kuo jį atspindi žmogaus dvasia. Kantas dar paryškino tokią daik- 
to sampratą, pabrėždamas, kad daiktas yra tiek užsiskleidžiąs sa- 
vyje (Ding-an-sich), tiek atsiskleidžiąs (Erscheinung) mums. Pagal 
Nietzschės sampratą, atmetant daiktą kaip esantį sau (Ding-en 
-sich), tam tikru požiūriu jo pirmykštis vientisumas tarsi atkuria- 
mas ir jis virsta išsamia raiška (tuo, kuo jis atsiveria). O iš tik- 
rųjų, jei nėra to, kas yra sau, negali būti ir jo raiškos — jo at- 
spindžio žmogaus dvasioje. Būdamas pasaulyje, besąlygiškai vieš- 
pataujant Žmogui visuose taškuose, daiktas ir kaip raiška dings- 
ta jame — paskęsta žmogaus valios užmojuose. 

Heideggeris supranta daiktą taip, kaip senovės graikų mąsty- 
tojai iki Sokrato — kaip būties pagrįstą, sutelktą, nutviekstą jos 
šviesos. Tuos pirmuosius mąstytojus dar veikė mitinė pasaulio 
samprata. Heideggeris, irgi norėdamas atskleisti daiktų, kaip bū- 
ties (neapibrėžtybės) galių sutelkėjų, prasmę, pateikia pirmykš- 
čio, mitinio žmogaus būties sampratos „prisiminimus“ (anamnesis). 

Heideggeris, teigdamas, kad daiktai nėra tai, kas jie atrodo 
mums savo apibrėžtybėje nei kas jie yra būdami tik sąsajose su 

kitais daiktais, nepasako nieko nauja, kas jau buvo pasakyta kitų 
filosofų, pradedant Dekartu. Nauja jo mintis yra ta, kad daiktai, 
užuot virtę „daiktiškais“, grindžiamais vien tik žmogaus dvasia, 
iš principo grindžiami tik būties, tiksliau — būties „neapibrėžty- 
biškų“ realijų (žemės, dangaus, dievų ir žmonių) sąveika. Tai, 
kas yra vadinama neapibrėžtybės realijomis, nėra daiktai, o tik 
būsena, kuria daiktai grindžiami, tik tai, ką jie suponuoja, kuo 
daiktai įprasminti ir kas pagrindžia jų „daiktiškumą“. 

Žemė, taip pat ir dangus, kaip neapibrėžtybės realija, Heide- 
ggerio filosofijoje nėra moksliškai suvokiama !97. Žemė čia nėra 
planeta, skriejanti apie Saulę. Žemė čia pirmiausia yra savo so- 
dyba, savo tėviškė, pirmieji prisiminimai apie savo — dar kūdi- 
kio — bėgiojimą jos takais. Žemė čia yra sodyba, laukai už kluo- 
no, toli nusidriekę miškai su melsvais horizontais. Artojas pagar- 
biai ir rūpestingai aria žemę. Joje jis aptinka, iš jos gauna gau- 
sybę jam ir jo šeimai brangių daiktų, dovanų. Ji jam miela, bran- 
gi ir artima —- tokia pat artima, kaip jo šeima, jo gyvuliai ir jo 
daiktai. Jis ją gina nuo priešų, prireikus gali mirti už ją. Žemė 
jam yra kupina dieviškųjų galių — palankių ar jam kenkiančių 
(šviesiaplaukių ir tamsiaplaukių demonų). Žemė visad yra neap- 
sakomai aiški, tačiau ji nėra apčiuopiama, kaip tai, kuo ji atsive- 
ria (laukais, giriomis, kloniais ar ir tolimais horizontais); ji nėra 
apibrėžtybė. 

Taip pat ir dangus, kaip neapibrėžtybės realija, nėra tuščia, 
astronomiškai suvokiama erdvė, kur žemė tėra mažas jos kris- 
lelis. Ne tik mitinis, bet ir apskritai žmogus, realiai gyvenąs ir 
siekiąs savo tikslų tarp žemės ir dangaus, nepatiria dangaus kaip 
tuščios erdvės, kurioje skrieja Žemė po jo kojų. Jis patiria, kad 
dangus --tai realija, saistanti jo dienos ritmiką — jis patiria jo 
saulėtekius ir saulėlydžius, debesis, lietų ir vėją, žvaigždes naktį. 

Žmogus, ypač laisvos būties lietuvis, — keliasi, atlieka dienos 
darbus ir eina poilsio pagal dienos ritmiką, saistomą dangaus. 
Maža to, visi jo darbai, visa jo gyvenimo ritmika metų eigoje 
taip pat dangaus saistoma. Visiems jo darbams jo būtyje yra 
dangaus (meteorologiškai tai reiškia — klimato sąlygų) nubrėž- 
tas laikas: sėjai, mėšlavežiui, bulviakasiui ar linaroviui. Pavyz- 
džiui, žirniai yra sėjami varnėnams parskridus, o linai — saulei 
sugrįžtant (apie Šv. Joną). 

Žemė ir dangus laiko atskleistą atvirą lietuvišką būtį, kurio- 
je viskas vyksta pagal sau būdingą ritmiką: gimsta, auga iki vi- 
siško subrendimo ir sunyksta, nukrisdamas į žemę, jį pagimdžiu- 
sią ir jį maitinusią — viskas, įskaitant ir žmogų. 

Vienas iš būdingiausių daiktų tarp gausybės kitų daiktų bei 

apibrėžtybių yra rugiai. Rugių pavyzdžiu išryškinsime daiktą, 
kaip neapibrėžtybės realijų sutelkėją lietuviškoje būtyje. 

Rugiai ir duona lietuvio būtyje yra tas pats: čia vienodai su- 
telktos lietuviškos būties realijos: žemė ir dangus, žmogus savo 
vargingame kelyje ir jį laiminą, o kartais jam kenkią dievai 
(ar demonai). 

Rugiai lietuvio būtyje yra svarbiausia žemės dovana. Pagal 
juos skirstomas lietuvio turimas ir naudojamas žemės maitinto- 
jos plotas: vienas jo trečdalis dirvonuoja (naudojamas kaip ga- 
nykla), kad žemė pailsėtų; kitas trečdalis yra stropiai dirbamas — 
ariamas, tręšiamas, purenamas ir paruošiamas rudens sėjai; tre- 
čiajame artojo dirvos trečdalyje jau auga ir bręsta rugiai, arto- 
jo šeimos duona. Šitaip rugiai sutelkia lietuvio būtyje žemę, 
išryškindami ją daugiau negu viena iš jo naudojamų, jam paval- 
džių apibrėžtybių. 

Rugiai savoje ritmikoje sutelkia ir dangų. Jie sėjami rudenį, 
kai naktis prilygsta dienai. Būdami žiemkenčiai javai, jie atlai- 
ko (ir taip atskleidžia) žiemos šaltį ir pūgą. Jiems sužaliavus, 
lietuvio būtyje sutviska pavasario saulė, savo šiluma žadinanti 
rugius gaivalingai augti. Juos gaivina Perkūno griaustinis, šilti 
pavasario lietūs. Rugiams subrendus ir ėmus byrėti kaitrioje 
rugpjūčio saulėje (tuoj po Šv. Onos) prasideda laikas, pažymėtas 
dangaus ritmikoje, rugiams pjauti. Prakaituota kakta rugių pjo- 
vėjėlis sustato susuktomis grįžtėmis surištus geltonų šiaudų su 
sunkiomis varpomis pėdus į darnias gubų eiles, dailiai išrikiuo- 
tas auksinių rugienų lauke. Rugiai tuo būdu sutelkia dangų 5a- 
vo palaimingoje, o kartais labai pragaištingoje ritmikoje. Rugių 
sutelktas dangus, neapibrėžtybės realija, įsiskverbia į lietuvio 
būtį ir joje patiriamas gausybe apibrėžtybių: dienos šviesa ir 
nakties tamsa; žiemos speigu ir vasaros karščiais; lietumi, vėju 
ir audromis. 

Rugiai sujungia žmogaus gyvenimą su jo darbais, vargais ir 
džiaugsmais. Lietuviškoji būtis yra smarkiai susijusi su rugiais — 
duona. Stropiai ruošdamas žemę — ją ardamas, kartodamas ir at- 
kartodamas, purendamas ir tręšdamas — lietuvis užsitikrina gerą 
rugių derlių. Išdžiovinęs nupjautus rugius ir juos laiku nuvežęs 
į pastogę, jis užsitikrina sau geresnės rūšies duoną. Iškūlęs ru- 
gius ir grūdų pripildęs savo aruodus, jis užsitikrina duoną vi- 
siems metams. Šitaip į rugiu kaip daikto prasmę įsiterpia jų su- 
telkta lietuvio būties gyvenimo ritmika — jo sunkus darbas ir 
džiaugsmas savo darbo vaisiais, pasitenkinimas apsirūpinus pa- 
grindiniu artojo buities ištekliu. 

Rugiai sutelkia ir dievus. Jie (duona) lietuvio būties suvokia- 
mi kaip šventi. Dievams laiminant lietuvio artojo dirvas, jos vra 

našios. Perkūnas savo griausmu pavasarį atneša lietuvio laukams 
šiltą lietų, gaivinantį sužėlusių rugių želmenų vešėjimą. Jo ir 
kitų dieviškųjų jėgų lietuvio būtyje palankumu rugiai stiebiasi, 
bręsta, kol laiku saugiai sukraunami į pastogę. Tuo dievų palan- 
Kkumu užtikrinamas lietuvio šeimos pasotinimas. Rami, tvirta ir 
laiminga tokios šeimos būsena yra dievų palankumo jai išdava. 
Dėl to yra suprantamas lietuvių rudenį, kai javai būna saugiai 
pastogėse sukrauti, padėkos dievams reiškimas derliaus šventės 
apeigomis. Prieš pats valgydamas naujo derliaus, žeme ir dangu- 
mi kvepiančią duoną, lietuvis pirmąjį kepalą aukoja dievams, 
kaip „duoną“ jiems. Rugys, mažas grūdelis (daiktas) lietuvio bū- 
tyje sutelkia dievų palankumą lietuviui artojui, o kartais ir jų 
santūrumą dovanomis. Šiaip ar taip, rugiai-duona priartina prie 
lietuvio būties dievus — aukštesnes, viską lemiančias realijas, ku- 
rioms lietuvis visada yra ir turėtų būti pavaldus, vadovautis jų 
paliepimais. 

Šia rugių apžvalga nenorėta „poetizuoti“ (poetiškumą dar vė- 
liau aptarsime, grįžę prie žmogaus būties entuziazmo svarstymo). 
Rugių apibūdinimą skaitytojui pateikėme kaip Heideggerio filo- 
solijos daikto sampratos pavyzdį (tokia pat daikto samprata bū- 
dinga ir mitinio žmogaus pasaulėžiūrai), kur daiktas būna daik- 
tas, sutelkiantis pagrindines neapbrėžtybės realijas: žemę ir dan- 
gų, žmogų savąja esme '9 ir dievus, kaip jį jo keliuose saistan- 
čius. 

Skaitytojas, be abejo, mato, kad ši daikto sąvoka skirtinga 
nuo jo mokslinės sampratos. Ar rugiai išsamiai atsiskleidžia kaip 
daiktas savo tokiu apibrėžimu: „javai, kurių miltai vartojami ru- 
ginei duonai kepti“? Ar jų daiktiškumas ne ryškiau lietuviui 
artojui iškyla, kai jis laiko saują jų savo šiurkščiame delne? 
Laikydamas rugio grūdą savo delne, jis suvokia jį maitinančių 
laukų platybę su saule viršum jų ir lietų nešančiais debesimis; 
jis žino, kad jo šeima ir prireikus kaimynai visad išties tvirtą pa- 
galbos ranką, artimai ir glaudžiai bus kartu su jais; jis pažįsta 
savo tautą ir savo dievus. 

Pažinimas daikto, kaip sutelkiančio būties, neapibrėžtybės ga- 
lias, reiškia pirmiau —o gal sykiu — pažinimą visumos, pažįstant 
daiktą kaip pavienį, kaip apibrėžtybę. Daiktai ir yra pirmiausia 
suvokiami, suvokiami ne izoliuotai sau, bet kaip atsiskleidžiantys 
visumos (būties) horizonte. Modernus žmogus pažįsta daiktus per 
jų griežtus apibrėžimus — pažista juos izoliuotai. Ir visuma jam 
tėra jų suma —- apibrėžtybių suma. 

Poetiškumas pagal Heideggerį ir reiškia principinę visumos 
(būties) patirtį bei jos sampratą, kurią poetiškas žmogus perduc- 
(la savo visuomenei savo žodžiu --- įvaizdžiu. Tuo kaip tik ir reiš- 

kiasi daiktų, kaip pirminių, samprata: nesvarbu ar jie būtų daik- 
lai mitiniame psaulyje, ar kūriniai kultūriniame pasaulyje. Įvaiz- 
dis — poetiškas žodis — yra šventas ir yra būties tiesa. Šia pras- 
me Heideggeris ir yra poetizmo filosofas. Šia prasme aiškinami ir 
Solneso statiniai: kaip poetiški įvaizdžiai. Bet pirma aptarsime 
Heideggerio poeto — kaip kūrėjo — sampratą bei jo sąlytį su vi- 
suma — būtimi. 

Poetiškumas Heideggerio filosofijoje yra suprantamas darbo 
ir gyvenimo gradacijoje. Gyvendamas žmogus tausoja daiktus; 
jis pažįsta juos tokius, kokie jie yra būties visumoje. Daiktų tau- 
sojimas reiškia darbą — kūrybingą (o ne destruktyvų) žmogaus 
dalyvavimą kūrybingame būties vyksme. Gyvuliai nedirba. Tik 
žmogus, siekdamas savo stokojamos (fizinės, psichinės) pilnat- 
vės. Žmogus gali dalyvauti gamtos-būties kūrybingame vyksme, 
būdamas laisvas — atviras jai ir visų galimų apibrėžtybių pra- 
dams joje, jos versmėje. Atvirumas būčiai suteikia galimybę 
dirbti. Tuo būdu, pagal Heideggerį, darbas yra subordinuotas gy- 
venimui. Žmogus dirba, ar gali dirbti dėl to, kad jis „ek-sistuo- 
ja“: laikosi atviroje būtyje — kad jis gyvena. Pagal Heideggerį, 
kaip gyvenimas suteikia galimybę dirbti, taip poetizmas suteikia 
galimybę gyventi. Poetizmas kaip tik ir reiškia veiksmingą žmo- 
gaus dalyvavimą — sąveikaujant su dievais — būtyje, ne vien 
lik jam esant jos atvirumoje, bet ir jam esant sąlytyje su ja, dar 
prieš jai įsiskverbiant į atvirumą. Maža to — jam smarkiai pri- 
klausant prie šio prasilaužimo vyksmo. Šia prasme poetiškas žmo- 
gus yra entuziastiškas: jis yra išplėštas iš kasdienybės ir daly- 
vauja visumos (būties) kūrybingumo šaltinyje. Dėl to jis yra vie- 
na iš neapibrėžtybės jėgų !*?. 

Pirminis žodis — ar jis būtų natūraliai išdygęs žmogaus bū- 
tyje, pradedant mitiniais laikais, ar kaip poetiškas susidaręs jo 
kultūrinėje būtyje, sutelkdamas būties neapibrėžtybės galias, su- 
teikia galimybę daiktui būti, kuo jis yra,— tausoja jį. Pagal 
Heideggerį, žodis nėra etiketė, kuria nusakomas jau prasmingas 
daiktas. Daiktas tampa prasmingas -— tampa daiktu, kai yra įvar- 
dijamas — įspraustas į neapibrėžtybiškų jėgų sąveiką. 

Vardijimas reiškia žmogaus „atliepiamumą“ (jo gebėjimą at- 
siliepti, jo jautrų bei pavaldų reagavimą) būties, neapibrėžtybės 
kalbai. Būties kalba (žr. Jogos) ir reiškia kūrybingą jos versmę, 
iš kurios poetas —ar kitas kuris entuziastiškas Žmogus — semia 
savo žodį, savo įvaizdį, mintį, šventą simbolį '!, 

Pagal Heideggerį, kalba nėra žmogaus įrankis, priešingai, žmo- 
gus savo kalba — vykusiai ar nevykusiai — atsiliepia į būties kal- 
bą — kalbą, kaip Jogos. Žmogus tik ir gali būti kalbanti — pirmi- 
ne prasme „poetinė“ — būtybė, budamas darnoje su būtimi. ,.Dar- 

numas,-— pasak Heideggerio,— kuriuo žmogus deramai įsiklauso 
į kalbos jam bylojimą, ir yra tas sakymas, kuris prabyla poetiš- 
kumu"!!!. Kūrybingas (entuziastiškas) žmogus kurdamas svar- 
biausia iškelia kalbą (būties kalbą) į savo būtį (Dasein) savais 
posakiais — savais įvaizdžiais. 

Cituodamas Hoelderliną, Heideggeris sako: „Nuopelnų kupi- 
nas, tačiau poetiškai gyvena žmogus šioje žemėje" !!?. Nuopelnų 
kupinas —čia reiškia dirbantį žmogų. Žmogus gyvena būdamas 
kupinas nuopelnų, dirbdamas žemę, gamindamas padargus bei 
įrankius, statydamas pastatus ir t.t. Nuopelnais pagrįstas jo įsi- 
pareigojimas sau, savo šeimai ir savo visuomenei — tautai bei 
žmonijai. Šitoks nuopelningumas būdingas Halvardo Solneso 
namų statymui. 

Nuopelnai persmelkia žmogaus gyvenimą — jo klestėjimą že- 
mėje —tai dažnai ne tik nebūna entuziastiška, bet net tampa 
kliūtis. Pasak Heideggerio, nuopelnų kupinas šis įvairiopas dar- 
bas nėra visa Žmogaus gyvenimo esmė. Priešingai: jis netgi kliu- 
do realizuoti gyvenimo esmę, jei tik siekiama vien nuopelnų !!3, 
Gyvenimas tada skiriamas darbui, o turi būti atvirkščiai, Darbas 
nėra pats sau tikslas, o tik gyvenimo išdava. 

Darbas, subordinuotas gyvenimui, nėra įsipareigojimas tarnau- 
ti žmonių poreikiams. Darbas nėra nei pasauliško žmogaus įsi- 
pareigojimas Dievui. Darbas daugiausia yra įsipareigojimas bū- 
čiai, kurios atvirumoje visiems suprantamai atsiskleidžia žmonių 
poreikiai, taip pat ir religiniai. Todėl tikrąja prasme dirbąs — sta- 
tąs—kuriąs Solnesas buvo ne statydamas namus Žmonėms ir baž- 
nyčias Dievui, bet oro pilis. Šitie jo meniški poetiški kūriniai vis 
dėlto buvo grindžiami žeme, mūro pamatais. Šį jų pagrindimą 
žeme čia reikia suprasti, kaip jų pagrindimą žmogaus būtimi, jo 
pasauliu — atvira būtimi. Hoelderlinas sako, kad žmogus gyvena 
poetiškai žemėje, taigi jis pabrėžia, kad žmogus savo menišku- 
mu-poetiškumu (savo entuziazmu) vis dėlto neatsiplėšia nuo že- 
mės ir nedingsta fantastiškoje dimensijoje. Solneso oro pilys su 
mūro pamatais gerai iliustruoja tą Hoelderlino eilutę. Interpre- 
tuodamas ją, Heideggeris pabrėžia, kad poetizmas „neperskrenda 
ir neperžengia žemės, kad ją palikęs virš jos plūduriuotų. Poetiz- 
mas kaip tik ir nukelia žmogų į žemę — nukelia jį gyvenimui" !'*. 
Poetas nors atrodo nutolęs nuo žemiškos tikrovės, tačiau būda- 
mas arčiau tą tikrovę pagrindžiančių visumos realijų, jis kaip 
Lik geba orientuoti žmogų savo tikrovėje, neleisdamas jam pra- 
smegti savo specialybės — savo darbo — aiškybėse, apibrėžtybė- 
sc. Taip ir Solnesas savo oro pilimis su mūro pamatais nenutolo 
nuo kasdienybės ir nesugriovė jos. Priešingai: jis atvėrė (ar tik- 
riau buvo beatveriąs) kasdienybės žmogui visumos horizontus, 

įprasminančius jo įsipareigojimus ir darbus — įprasminančius jo 
gyvenimą. 

Šiame Heideggerio interpretuojamame eilėraštyje, kalbančia- 
me apie poeto paskirtį, Hoelderlinas pažymi, kad poeto matas 
grindžiant žmonių gyvenimą yra dangus, kaip dievų matmuo. 
Dievai atsiveria žmogui, kaip nežinomi, per dangų. Jie yra neži- 
nomi apibrėžtybių-aiškybių prasme, nes patys yra neapibrėžtybės 
jėgos. Žmogui dievai yra reikalingi savo esmei išsaugoti, kaip 
neapibrėžtybės atvirybei, taip pat pačiam esant neapibrėžtybės 
jėga. Kad žmogus nepaskęstų savo darbuose ir įsipareigojimuose 
(vien tik apibrėžtybėse), jam reikia poeto, kuris atvertų dangaus 
(neapibrėžtybės) sferas, įgalindamas jį pakelti savo akis nuo kas- 
dienybės darbų ir pažvelgti į dangų. „Žvilgsnis aukštyn, sa- 
ko Heideggeris,—-smelkdamasis į dangų kartu lieka žemėje. 
Žvilgsnis aukštyn išmatuoja nuotolį tarp dangaus ir žemės. Šis 
nuotolis yra atseikėtas žmogaus gyvenimui" !!?, jam skirtas ir jam 
svarbiausias. Solnesas savo pastatų bokštais kaip tik ir parodo, 
atskleidžia žmonėms jų gyvenimo pirminį, dangišką neapibrėžty- 
bės matą, įprasminantį jų gyvenimo apibrėžtybes ir orientuojan- 
tį juos jų keliuose. Žvelgdamas į bokštą, žmogus pakelia savo 
akis viršum kasdienybės darbų ir įsipareigojimų ir išsivaduoja 
aukštesniems,  entuziastiškiems polėkiams. Dangiškais saistais 
saistydamas savo gyvenimo duotybes, žmogus gyvena prasmin- 
gai. Todėl Heideggeris ir sako: „„Poetizmas yra saistymas“ !!6 — 
apibrėžtybių saistymas neapibrėžtybėmis. 

Dangiškieji saistai — tiek dangus, tiek per jį atsiskleidžią die- 
vai — yra neapibrėžtybės ir dėl to neaiškybės, žvelgiant į juos 
iš daiktų bei būtybių (apibrėžtybių) perspektyvos. Šia prasme tai, 
kas pagrindžia bei saisto žmogaus gyvenimo aiškybes, jam visad 
lieka neaiškybė. Vis dėlto „dievas, kad ir neaiškybė, tačiau yra 
matmuo“ !!?, kuriuo žmogus matuoja savo aiškybes. Šitaip reikia 
suvokti ir trolius Solneso viduje: jie visu savo neaiškumų saisto 
jo būties aiškybes. 

Poetai gali pateikti dangiškus-dieviškus neapibrėžtybės sais- 
tus savo visuomenei ne patys savaime, bet būdami pavaldūs bū- 
čiai-gamtai — būdami jos tam paruošti. Interpretuodamas Hoel- 
derlino eilėraštį „Kaip kad šventadieniais“ Heideggeris sako: 
„Gamta „auklėja“ poetus. Meistriškumas ir išsilavinimas gali tik 
šį tą „pridėti“. Vien patys savaime jie nieko nepajėgia“ !!š. Šiais 
žodžiais Heideggeris, interpretuodamas Hoelderliną, sako, kad 
kūrimas tėra iškėlimas to, kas jau visai yra užslėpta būtyje-gam- 
toje. Kūrimas — tai tausojimas, leidžiant tam, kas sukuriama, 
būti tuo, kas jis jau yra gamtos apmatuose. Dėl to gamta žėri 
ne tik gamtiniuose daiktuose, ją sukaupusiuose, bet ir kultūrį- 

niuose Žmogaus gaminiuose, kurie ją irgi yra sukaupę. „Gamta 
tarpsta žmogaus gaminiuose ir tautų paskirtyse istorijoje; žvaigž- 
dynuose ir dievuose; taip pat akmenyse, augaluose ir gyvūnuo- 
se; be to, upių srovėse ir oro kaitoje“ !!?, 

Gamta, kurioje viskas atsiveria ir tuo būdu gali būti aptikta, 
kuri viską iškelia kaip aukštybę, pati visad lieka užsivėrusi, ne- 
iškildama kaip aiškybė. Būdama visokio buvimo bei aiškumo pa- 
grindas, ji reiškiasi kaip nesanti (Niekas), kaip neaiškybė. Ji „lai- 
kosi atokiai nuo visokio aiškinimo tikrovės aiškybėmis“ '2? — api- 
brėžtybėmis. Gamta iškelia viską savo atvirybėje ne statiškai, 
bet per priešingybių dinamiką: dieną— naktį, vasarą—žiemą, dygi- 
mą—nykimą, draugiškumą— priešiškumą, prisiminimą—užmiršimą 
ir t.t. Viskas, kas iškyla gamtoje savo priešingybiškumo aspektais 
(apibrėžtybių laipsniais), iškyla ir kaip parimęs gamtos (neapi- 
brėžtybės) rimtyje — įvairių įtampų tyloje. Tai iliustruoja ugnis, 
kuri, būdama perdėm dinamiška, savo švytėjimu yra statiška. 
Šis gamtos visko „vienijimas“, kaip sako Heideggeris, „nenuslo- 
pina skirtingų priešingybių: jas blankiai išlygindama, sugrą- 
žina į tą rimtį, kuri sušvinta kaip tylus švitėjimas iš ugnies 
vaidingumo, kai viena (iš skirtingų priešingybių) iškelia kitą at- 
siverti" !?!. Taip gamta, kaip „amžinoji dabartis, laiko prieš kits 
kitą kraštutiniausias priešingybės — aukščiausią dangų ir giliau- 
sią prarają“ '?2, Žemę ir dangų, šias kraštutines priešingybes, 
gamta laiko sutelkusi; šie du kraštutinumai ryškiai kits kitą at- 
veria gamtos atvirybėje, taip pat atveria ir pačią šią atvirybę, 
kuri lemia tuos kraštutinumus. 

Pasak Heideggerio, būtybių atsivėrimas priešingybių kraštuti- 
numais, atsiveriant ir gamtos atvirybei, kaip sukuriančiai tuos 
kraštutinumus, žmogų masina ir žavi. Kita vertus, būtybėms 
dingstant, kai išsilygina kraštutinumai, tarsi dingstant ir kraštu- 
tinumus išlyginančiai atvirybei, žmogų baugina bei atstumia. Gam- 
ta žavingai priartėja, viską atverdama savo kraštutinumais, kaip 
pavasarį, ir ji bauginamai nutolsta, viskas gęsta joje, kaip ru- 
denį. 

„Amžinosios dabarties gamta masina ir atstumia, — sako Hei- 
deggeris.— Masinimas ir atstūmimas kartu —tai ir yra grožio 
esmė" '23, Grožis yra glaudžiai susijęs su atsivėrimu ir užsivėri- 
mu, su išsiskyrimu ir susijungimu, su kilimu šviesoje ir dingimu 
tamsoje. Masinanti ir atstumianti gamta viską atveria, išrikiuo- 
dama viską i gausybę priešingybių ir sykiu darniai jas vienyda- 
ma savo rankoje. 

Gamta ne betarpiškai viską atveria, ne pati savo šviesa, bet 
dievų — savo neapibrėžtybiškų realijų — sužadinta šviesa. Hoel- 
derlinas gamtą vadina dieviškai gražia dėl to, kad ji priartėdama 

niekad neatsiveria, nuolat traukiasi. Ji atsiveria dievų šviesa !?*. 
Dievai, pasak Heideggerio, „geba (pakelti gražiausią švitėjimą, 
tuo būdu jie arčiausiai priartėja prie gryno amžinosios dabarties 
(būties-gamtos) atsivėrimo“ 125, 

Gamta — kad ir ne betarpiškai — atsiveria per dangų, prieš- 
priešinamą žemei, per dievus, nušvitusius atvirybėje tarp žemės 
ir dangaus. Negana to! Atsiverti jai padeda ir žmogus — poetas. 
„Galinga, nes dieviškai graži, nes nuostabiai visad esanti, gamta 
globia poetus. Jie būna į jos prieglobstį įtraukti. Šitas įtrauki- 
mas nukelia poetus į jų esmės pagrindus. Šitas nukėlimas ir yra 
jų ugdymas“ '*5. Poetai savo esme sąveikauja su dievais žemės 
ir dangaus atvirybėje. Heideggerio interpretavimu čia žemė ir 
dangus, dievai ir žmonės (kaip poetai) yra būčiai priklausančios 
ir jai atsiverti padedančios realijos, suponuojamos visokių pasau- 
lyje atsiveriančių būtybių. Pasak Heideggerio, būtis įžengia į 
pasaulį — atsiveria užsiverdama — per dievus, kaip dangiškąsias 
būtybes, per žemę su visa jos augmenija ir gyvūnija, per tautas 
ir jų istoriją !27, 

Reikia priminti, kad čia norima apibūdinti aplinkybes, tarp 
kurių atsidūrė Solnesas, būdamas kūrybingas, entuziastiškas, pa-- 
sak Heideggerio, poetiškas žmogus. Toks žmogus, atsiplėšdamas 
nuo kasdienybės, nepalieka jos būti sau, bet mėgina jį naujai 
pagrįsti galutinės realybės pagrindais. Poetiškas žmogus, užuot 
funkcionavęs tarp aiškybių-apibrėžtybių, įtraukiamas į neapibrėž- 
tybės neaiškių realijų sąveiką, tai yra į sąveiką su dievais. Tu- 
rint galvoje Solnesą, tokia sąveika reiškiasi jo, apsėsto demonų, 
veikimu. 

Atverti galutinę realybę (būtį-gamtą) tokią, kokia ji yra sau, 
žmogus neturi galimybės. „Joks tarpininkas, — sako Heidegge- 
ris — ar dievas, ar žmogus negali betarpiškumo (būties) betarpiš- 
kai pasiekti“ '?. Būtis tiesiogiai nėra užčiuopiama. Viskas, kas 
žmogui yra tiesiogiai apčiuopiama ir suvokiama, yra priešais jį 
iškilusi aiškybė. Būtis-gamta — Hoelderlino dar vadinama „šven- 
tenybe" — nors viską apglobia, viską įprasmina, bet pati stoko- 
ja bet kokio buvimo prieš, aiškumo ar pastovumo. „Šventenybė, 
pasak Heideggerio, yra tyliai esanti, prisiartinanti. Ir dėl to ji 
niekad negali būti suvokta ar suprasta kaip priešais esantis daik- 
tas“ 129, 


Hoelderlino poezijoje šventenybė yra siėjama su chaosu. 
Gamtą jis vadina šventenybe sakydamas, kad ji yra „iš šventojo 
chaoso kilusi“ !3?, Gamtos kilimas iš chaoso reiškia ne tai, kad ji 
skiriasi nuo jo, o tai, kad ji yra dinamiška — gamta nuolat nau- 
jai bundanti iš chaoso, kaip savo pirmykštės būklės. Gamtą lai- 
kydamas „senesne negu amžiai" ir esančia „aukščiau Vakarų ir 

Rytų dievų“ !š!, jis pabrėžia, kad ji, pabusdama iš pirminio chao- 
so, tampa atvirybe, kurioje atsiveria epochos ir amžiai — tiek 
gamtiniai, tiek kultūriniai —su viskuo, kas jiems priklauso ir 
kas juose gyvuoja, taip pat ir jų dievai. 

Bundančią gamtą Hoelderlinas vaizduoja kaip iš pirmykščio 
chaoso atsiveriančią atvirybę „nuo pat aukštybių eterio iki pra- 
rajos apačioje“. Heideggerio aiškinimu, eteris reiškia ne tik dan- 
gų, bet ir dangaus dievą, „šviesos tėvą“ (Perkūną), o praraja — 
ne tik žemę, bet ir „motiną žemę“ (Žemyną). Šitą atvirybę suvok- 
damas, joje egzistuodamas (o ne vien tik kurioje jos nišų pri- 
gludęs), žmogus kuria savo gyvenimo epochas. Atvirybėje jis 
susiduria su čia atsiveriančiomis, jos įgalinamomis būtybėmis bei 
veiksniais — su apibrėžtybėmis. „Viskas pavieniui, kas yra rea- 
laus visais savo santykiais, — sako Heideggeris, — tik ir yra ga- 
limas dėl to, kad jau priėš tai gamta atsiveria kaip atvirybė, ku- 
roje nemirtingieji (dievai) ir mirtingieji (žmonės) ir bet kuris 
daiktas gali vienas su kitu susidurti. Atvirybė suteikia galimybę 
santykiauti viskam, kas joje yra realaus" 132, 

Bet kurie santykiai — susitikimas ar aptikimas — ir yra gali- 
mi tik tam, kuris būna betarpiškai susijęs atvirybėje — jos tar- 
pininkaujamas — būdamas joje vienaip ar kitaip apibrėžtas. Gam- 
ta, kaip atvirybė, kurioje grindžiamas visoks betarpiškumas, pati 
yra netarpininkaujama — yra nebetarpiškumas: ji negali būti 
aptikta ar sutikta atvirybėje, kurią ji atveria. Kaip viską saistan- 
ti, gamta (physis) yra tvarka (logos), padaranti vienokią ar kito- 
kią tvarką tarp būtybių, jų tarpusavio santykiuose. Kaip tvarka, 
gamta yra niekuo nesužalota pilnatvė, sveikatybė, šventenybė. 
Kita vertus, ji, būdama pati anapus — tikriau prieš — vienokį ar 
kitokį tvarkymą-saistymą, yra chaosas. Todėl Heideggeris teigia: 
„Chaosas ir yra pats šventas“ 93, gamta — šventenybė. Chaosas 
čia nereiškia, kad tai netvarka, niekuo nesaistoma būtybių bū- 
sena. Chaosas čia reiškia pirminį nebetarpiškumą, kuriame pa- 
grindžiamas visoks betarpiškumas, tai reiškia neapibrėžtybę, kuri 
saisto bei tvarko visas apibrėžtybes. 

Hoelderlinas,  vaizduodamas gamtą, kaip pabundančią „iš 
švento chaoso“, parodo ją kaip beatsiveriančią į atvirybę. Pati 
savo atvirybėje betarpiškai nebūdama, ji yra tarsi sugrįžtanti į 
savo pirminę „chaotišką“ būseną, — kaip joje pasilikdama gam- 
ta, kaip nebetarpiškumas, tad ir yra nuolat atsiverianti-užsive- 
rianti, priartėjanti-pasitraukianti. O vis dėlto pocto paskirtis yra 
išsakyti gamtą kaip šventenybę, t.y. betarpiškai perduoti ją — 
kaip nebetarpiškumą — savo visuomenei. Tad poeto paskirtis yra 
perteikti tai, kas nėra perteikiama, kas, „kaip nebetarpiškumas 

užveria visą savo pilnatvę ir sąrangą ir tuo būdu lieka nepriei- 
namas niekam pavieniam — ar būtų dievas ar žmogus“ 134, 

O žmogus, kaip atvira būtybė, turi būties-gamtos savame ne- 
betarpiškume nuovoką bei nuojautą. Ši nuovoka išskirtinai bū- 
dinga poetams, kaip entuziastiškiems žmonėms. Poetai yra būties 
kaip šventenybės globiami, dėl to jie yra jos klausantys ir jai pri- 
klausantys. „Poetai, — sako Heideggeris, — patys stovi atviri at- 
virybėje, kuri švyti nuo aukštybių eterio iki prarajos apačio- 
je“ 5, Būties atvirybė yra pasaulis. Todėl poetai — kaip poetai — 
yra pasauliški. Savo žodžiu poetas atveria pasaulį (naują kultūri- 
nę epochą) savai visuomenei, 

Poeto su sava būties-gamtos nuovoka paskirtis yra savo žo- 
džiu — posmu ar daina — atskleisti būtį-gamtą, kaip šventenybę, 
t.y. savo pilnatvėje, savo nebetarpiškume. Šia prasme daina ne- 
Kyla tik iš poeto vidaus gelmių. „Daina turi kilti nuo aukštybių 
eterio iki prarajos apačioje, iki pabundančios gamtos“ 9. Daina 
(kūrinys) paprastai kyla iš atvirybės, užuot kilusi iš poeto (kū- 
rybingo, entuziastiško žmogaus) subjektyvių gelmių. Šitos gel- 
mės tėra tik dainos užbaigos taškas. Poeto būties-gamtos jame sly- 
pinti nuovoka yra tarsi jame rusenanti žarija, kuri pati savaime 
dar negali suliepsnoti daina. Tam reikia pačios būties pastangų, 
kur „tamsi“ jos šviesa būna sutelkiama į dievo (Perkūno) žaibą, 
kuris įžiebia žariją poetui, ir gimsta daina. 

Pagal Hoelderliną—Heideggerį, dievai stovi arčiau šventeny- 
bės, negu žmonės, bet ir jie vieni nepajėgia betarpiškai atskleisti 
jos savame nebetarpiškume. Tam jiems reikia poeto žodžių (kū- 
rybingų žmonių kūrinių), kurie gali būti prasmingi tik žmogaus 
varganoje būtyje. Dievai nedirba, nevargsta, nekovoja, nesiekia 
gerovės ar pilnatvės; jų nepaliečia kančios, ligos ar mirtis. Tik 
žmogaus būtyje daina (kūrinys) gali prasmingai nuskambėti (at- 
siskleisti). Paskendęs savo kasdienybėje, žmogus negali kurti, 
poetizuoti. Tik pakėlęs savo akis aukštyn ir nutvilkytas dievų 
žaibo, jis pajunta savyje jų poveikį ir ima kurti — byloti poetiš-' 
kai. Tuo būdu būtis įsiveržia į žmogaus būtį ir atsiveria jąja. 
„Kadangi nei žmonės, nei dievai patys vieni —sako Heidegge- 
ris, — nepajėgia realizuoti betarpiškos sąsajos su šventenybe, 
žmonėms reikalingi dievai". Reikia ir dangiškiesiems mirtingųjų: 
„Dangiškieji visko nepajėgia. Mirtingieji geriau įstengia pasiekti 
prarają“ "37. Praraja čia reiškia žmogaus žemišką būtį. 

Hoelderlinas poetiškai ir Heideggeris savo būčiai atvira min- 
timi parodo, kaip gimsta kūrinys (daina) sąveikaujant aukštes- 
niosioms tikrovės jėgoms — kūrinys (daina) gimsta būties-gamtos 
atvirkštybėje, priešpriešinančioje dangų, sykiu su pilnatve spin- 
dinčiais dievais, žemei su vargstančiais joje mirtingaisiais. Vadi- 

nasi, kūrinys (daina) daugiau priklauso atvirybei, negu poetui, 
kuris kūrinio (dainos) kūrimo procese yra tas veiksnys, kuris nu- 
tveria Dievo žaibą ir įteikia žmonėms „dovaną dangaus, į dainą 
įvilktą“. 

Solneso oro pilys ir simbolizuoja kūrinį (dainą), kaip suku- 
riamą aukštybėse (ore). Dėdamas mūro pamatus, Solnesas pada- 
ro jas patogias ir saugias visuomenei. Būties šventenybė, žaibais, 
dvasių balsais perėjusi per kūrėjo — statytojo sielą, jaukiai nu- 
skaidrina šias pilis. Patį kūrėją-poetą dievų žaibai sukrečia ir 
baugina. Kūrėjo-poeto dėka „šiurpus chaosas, kuriame nėra jo- 
kios atramos, išgąstingas nebetarpiškumas, kuris neleidžia nie- 
kam prie jo priartėti, — tampa šventenybė, kuri, perėjusi per ją 
tausojančią poeto sielos tylumą, virsta betarpiškumo švelnumu, 
tarpininkaujamu jo žodžio“ 138, 

Kūrinys (daina) klauso dievų ir žmonių dėsnių, kartu liudija 
šventenybę. Kūrinys (daina), kaip šventenybės liudijimas, kūrėjo 
-poeto visuomenei jau nebėra toks pavojingas, koks yra pačiam 
kūrėjui-poetui, nutveriančiam Dievo žaibą. Todėl Hoelderlinas ir 
sako: „Ir dėl to žemės sūnūs (žmonės) ryja dabar dangišką ugnį 
be pavojaus. Mums privalu po Dievo audromis apnuoginta galva 
stovėti, poetai“ '*?, Poetas turi kentėti, kad jo visuomenė švelniai 
ir be kančių bendrautų su būtimi kaip šventenybe. 

O būties kaip šventenybės perteikimas kūriniu (daina) yra 
problemiškas. „Kai šventenybė virsta žodžiu, susvyruoja jos gi- 
liausia esmė" '*?— sako Heideggeris. Neapibrėžtybė susvyruoja 
savoje neapibrėžtybėje, perteikiama apibrėžtybe — kūriniu. Poe- 
tas, kaip entuziastiškas žmogus, savo kūriniais realizuodamas sa- 
vo paskirtį, per savo entuziazmo triumfą pakerta savo paskirtį. 
Tai kaip tik simbolizuoja Solneso kritimas nuo bokšto (savo kū- 
rinio) aukštumų. 

Ne tik žmogus, kaip poetas, pakerta savo paskirtį; panašiai 
atsitinka ir dievui (Perkūnui), realizuojant savo paskirtį, tai yra 
kai šventenybę nutrenkia žaibas. „Tėvo spinduliu šventenybė iš- 
reikšta betarpiškai; taigi ir nemirtingieji gali betarpiškai suvok- 
ti šventenybę" *!, 

Nors dievams ir žmonėms nepavyks kūriniu (savo bendrų pa- 
stangų vaisiumi) atskleisti būties šventenybės, pilnatvės, nebetar- 
piškumo, tačiau jie stengsis atverti ją, kad ir neadekvačiai. Kū- 
riniui (dainai) šventenybė padovanojama per žodį. „Šventenybė 
sukuria žodį, ir pati ji sukuriama žodyje“ !42, 

Poeto ir jo kūrinių svarstymai skaitytojui gali atrodyti nerea- 
liai nutolę nuo tikrovės aiškybių. Tačiau visiems, o ypač patiems 
poetams, yra aiškų, kad jie nesukuria savo kūrinio (dainos) sa- 
vyje kaip vienintelio, jį įprasminančio ir išsemiančio šaltinio, 

Poetai turi laukti, kartais gana ilgai, kol prabyla jų įkvėpimo bal- 
sas. Tik tada jie gali ką sukurti. Ar tas balsas yra grynai jų? 
Ar jis yra jų (subjektyvaus) susidūrimo su aplinkos (objektyviu), 
matematiškai bei chemiškai nustatytų ar nustatomų būtybių 
išdava, subjektyvūs jų išgyvenimai? Ar tas balsas yra visumos 
(būties) balsas, kuris pagrindžia jų (poetų) išorę ir vidines gel- 
mes? 

Poetai gyvena po štai-būties dangumi su saule, debesimis, aud- 
romis, lietumi ir rasa. Jie gyvena žemėje su žydinčiomis pievo- 
mis, giriomis, ežerais ir upėmis. Jie negyvena po mokslišku-ast- 
renomišku dangumi Žemės planetoje, apsupti logiškai nustatytų 
ir įrodytų būtybių-apibrėžtybių. Tarsi būtų mitinių laikų palikuo- 
nys, poetai aptinka daiktus, gimstančius visumos šventenybėje, 
tarp dangaus ir žemės, aptinka juos kaip saistomus ir įprasmina- 
mus ne mokslinių formulių, bet aukštesniųjų, šventoje visumoje 
esamų realybės galių — dievų — saistų. Poetai yra poetai todėl, 
kad pernelyg jaučia visumą, paklūsta ir nusilenkia dievų, visu- 
mos galių balsui savyje — būdami sąsajoje su būtimi. 

Modernus žmogus gyvena tarp moksliškai nustatytų ir įrody- 
tų būtybių. Tačiau toks jų nustatymas nepaaiškina daiktų kaip 
daiktų, neatskleidžia realybės visumos. Pavyzdžiui, chemija nu- 
stato ir įrodo medžiaginio daikto medžiaginę sudėtį, bet ji nenu- 
stato daikto esmės ir tą esmę pagrindžiančios realybės visumos. 

Statytojas Halvardas Solnesas buvo poetiškas žmogus. Jo sta- 
tiniai buvo jo kūriniai, jo „dainos“. Ne visi jo statiniai buvo mi- 
nėtąja prasme kūriniai; taigi ne visi jie buvo jo entuziazmo iš- 
dava ar manifestacija. 

„Nepoetiški“ buvo jo pastatai, statomi žmonėms. Jis projek- 
tavo juos kaip „jaukius, šiltus, šviesius namus, kur tėvas, moti- 
na ir būrys vaikų gali gyventi ir džiaugtis“ “š. Iš šių Solneso 
pasakytų Hildei žodžių matyti, kad, statydamas namus žmonėms, 
jis buvo saistomas grynai žmogaus gerovės savo kasdienybėje 
saistų. Tame jo statybiniame užmojyje nejaučiama Žmogaus są- 
saja su galutine realybe, su būtimi. Šių jo pastatų „nepoetišku- 
mas" kaip tik ir buvo tai, kad jie neturėjo bokštų, skatinančių 
kelti akis į aukštybės — į sąsają bei sąlytį su nekasdieniškomis 
realybės jėgomis, su dievais. 

Solnesas, kilęs iš pamaldžios šeimos ir iš prigimties linkęs į 
aukštesnius siekius, saistėsi nusistovėjusiais gero krikščionio 
veiklos saistais ir žmonių gerovės saistais. Bažnyčių statymas ne- 
buvo Solneso polinkis nei į Dievą, nei į dievus. 

Tuo tarpu Brandas buvo entuziastiškas šventovės Dievui sta- 
tytojas. Brando siekiama statyti šventovė turėjo būti tokia di- 
dinga, kad joje susilietų į viena gyvenimas ir tikėjimas, pasaulis 

tarsi taptų antpasauline realybe ir dingtų joje, o išliktų tik tai, 
kas jai aukojama, dėl ko jos išsižadama. Tokia šventovė — kiek 
ji buvo pasauliška (būtis-gamta) — buvo Kalnų bažnyčia. Vir- 
šum jos turėjo būti — neatskiriamai su ja susijusi, ją, kaip auką, 
į save imanti, tik tikėjimu suvokiama — antgamtinė tos švento- 
vės dalis. Brando parapijiečiai, ėję paskui jį į Kalnų bažnyčią, 
nematė ir nejautė šios Brando statomos šventovės dalies. Jie ne- 
matė jos dėl to, kad jie buvo perdėm kasdieniški žmonės. Nema- 
tė jos nė Gerda, sekusi jį iki galo. Ji nematė jos dėl to, kad ji, 
kaip gamtos šventikė, buvo besąlygiškai pavaldi gamtai. 

Statydamas bažnyčias Solnesas dar nebuvo entuziastiškai kū- 
rybingas. Jis dar nebuvo Hildės pažadintas poetiškam oro pilių 
statymui. Statydamas bažnyčias jis dar nesisaistė kaip Gerda 
gamtos dieviškais saistais. Jo bažnyčių bokštai — ne taip, kaip 
Kalnų bažnyčios juodoji viršūnė — dar nebuvo sukaupusi būties- 
gamtos neapibrėžtybės galių (žemės, dangaus ir dievų su jiems 
pavaldžiu žmogumi). Taip pat Solneso statomų bažnyčių bokštai 
nesimbolizavo ir jo sąsajos su Dievu — jo tikėjimu pavaldumo 
Jam. Tie bokštai, kad ir antpasaulinės realybės simboliai, sukau- 
pę ją, nereiškė Solneso krikščioniško entuziazmo, nes jis nebuvo 
tikėjimo žmogus ir negirdėjo kaip Brandas Dievo, jį šaukiančio ir 
jo užmojus saistančio, balso. Solnesas statė bažnyčias — kad ir 
su bokštais —iš krikščioniško kasdieniško įsipareigojimo, saisto- 
mas kasdienos saistų. Dėl to jo bažnyčios nebuvo tikri kūriniai, 
nebuvo „poetiškos“. 

Ištiktas nelaimės, kai dėl gaisro žuvo jo vaikai, Solnesas lio- 
vėsi statęs bažnyčias: jis nebejautė įsipareigojimo Dievui ir jam 
nustojo tarnauti. Jis tada ėmėsi statyti gyvenamuosius namus 
žmonėms — jis vykdė savo įsipareigojimą tarnauti visuomenei. 
Kaip minėta, tai nereiškė, kad prasidėjo jo entuziazmo kūrybin- 
gumo fazė. 

Statydamas žmonėms namus sklypais išdalytoje Alinos scdų 
dalyje, Solnesas iškilo apylinkėje kaip neabejotinai pirmaująs 
statytojas. Daugelis jam pavydėjo, visi laikė jį laimingu žmogu- 
mi, bet pats jis nesijautė laimingas. Laimingas yra tik tas, kas 
entuziastiškai eina savo savęs realizavimo keliu. Šitai žinodamas 
Solnesas slėpė savyje kančią. Jis jautė, kad statydamas žmonėms 
namus — lygiai kaip anksčiau statydamas Dievui bažnyčias — jis 
nerealizuoja savęs kaip menininkas; tuose jo statiniuose neiškilo 
būtis, tiesa, sąmoningai jo niekad nė nesuvokta, glūdėjusi tik pa- 
sąmonėje. 

Šios pasąmonės vedamas jis statė bokštą ant savo nuosavo 
gyvenamojo namo, tuo pabrėždamas, kad jo kaip kūrėjo (poeto) 
paskirtis slypi veržimesi į neapibrėžtybių realybę. Tačiau esmi- 

nis Solneso posūkis į entuziastišką kūrybingumą buvo paskatin- 
tas Hildės, kuri aiškiai ir tvirtai jį kreipė į tikrąją jo paskirtį — 
savęs kaip statytojo, kaip menininko realizavimą. 

Hildė pasuko Solnesą nuo pareiginio pastatų statymo į entu- 
ziastišką jų statymą. Tik su entuziazmu pastatyti jo pastatai ir 
buvo kūriniai. Juos statydamas jis realizavo savo kaip statyto- 
jo paskirtį. Solnesui pasakojant apie savo statinius, kuriais jis 
iškilo savo apylinkėje, Hildė suprato, kad jie išreiškė tik jo pa- 
valdumą antropocentriškoms paskatoms, o ne antkasdieniškai rea- 
lybei. Statydamas namus žmonėms jis negalėjo būti statytojas 
„poetiška" prasme. 

Hildė tvirtai kreipė — bemaž stūmė -- Solnesą imtis oro pilių 
statymo. Šie statiniai netarnavo žmcgaus egzistavimui atviroje 
būtyje, gyvenimui šia prasme. Bet jie nereiškė ir prasmingai gy- 
venančio — egzistuojančio būties atvirybėje — žmogaus veiklos — 
jo prasmingo buvimo. Oro pilys buvo žmogaus „poetiškos“ būse- 
nos raiška, žmogaus entuziastiško pavaldumo būčiai ir dievams 
raiška. Be to, jos reiškė jo sąveiką su būtimi ir dievais (taip pat 
kitomis neapibrėžtybės galiomis), jam ir joms sykiu atveriant bū- 
tį. Tuo būdu atvirybė (būties atvirybė) kaip tik ir suteikia gali- 
mybę žmogui gyventi, pagrįsdama jo prasmingą buvimą būties 
atvirybėje. Oro pilys kaip poetiški kūriniai kaupia neapibrėžty- 
bės galias, su kuriomis sąveikaudamas žmogus pagrindžia — 
įprasmina savo būtį ir suteikia jai galimybes. Poetiška būsena pa- 
grindžia gyvenimą. O gyvenime savo ruožtu pagrindžiamas gy- 
venimu įprasmintas darbas, taip pat žmogaus kasdienybė. Kasdie- 
nybės žmogus, laikydamas save blaiviai galvojančiu, nežino ir 
nejaučia, kad jo blaivumo šaknys yra perdėm neaiškūs poetiški 
posmai, meniški kūriniai. 

Pasirinkimas statyti oro pilis su mūro pamatais reiškė Solne- 
so savo asmenybiškumo realizavimą. Tam jis turėjo būti užgrū- 
dintos sąžinės žmogus, pavaldus dieviškosioms-demoniškosioms 
neapibrėžtybės jėgoms. Tik tos jėgos, pasitelkdamos žmogų, pa- 
jėgia išjudinti nusistovėjusius, aprūdijusius, žvilgesio netekusius 
kasdienybės apibrėžtybių statinius. Savo oro pilimis (dar jų ne- 
pastatęs, o tik suprojektavęs) Solnesas, apimtas tų jėgų; sutelkė 
Jas jose. Tuo jis pralaužė savo visuomenės uždarumą savo kas- 
dienybės apibrėžtybėse, atverdamas kasdienybės žmogui akis į 
dangų ir dievus. Pilys savo bokštais telkė aukštumas — dangų ir 
. dievus. To negana! Dėdamas mūro pamatus Solnesas iškėlė ir že- 
mę kaip didingą neapibrėžtybės plotmę, atvertą dangaus ir dievų 
žėrėjimui. Jis čia iškėlė žemę, kaip sąveikaujančią su dangumi ir 
dievais, kur žmogus tvirtai stovėdamas buvo atviras dangaus ir 
dievų saistams, orientuojantiems jį gyvenimo keliuose. 

20—722 

Oro pilys ir buvo tikri kūriniai-daiktai. Oro pilys, būdamos 
patalpos entuziastiškam žmogaus gyvenimui, atskleidė žmogų sa- 
vo esme. Pilys savo bokštais, besiskverbiančiais į aukštybės, ne 
tik kaupia į save dangų, kaip žmogaus būties atvirybę, bet ir 
tas tolybes, iš kurių Žmogų pasiekia dievai, suteikdami jo bū- 
čiai saistus, kurių jam pagailėjo gamta instinktų forma. Dieviš- 
kieji-demoniškieji saistai lemia palankius, o kartais ir pragaištin- 
gus žmogaus kelius. Žmogus tad visada, jau nuo pirmykščių lai- 
kų, yra susijęs su dievais, siekia įgyti jų palankumą ar nukreipti 
nuo savęs jų pragaištingumą; žmogus yra religiška būtybė. Savo 
mūro pamatais tvirtai stovėdamos ant žemės, pilys iškelia žemę 
kaip žmogaus būties pagrindą, suteikianti jam visko, ko tik rei- 
kia savo daug ko stokojančiai būsenai. Oro pilys iškyla viršum 
kasdienybės apibrėžtybių, sutelkdamos būties atvirybę. Oro pi- 
lys Kaupia būties atvirybę, sutelkdamos neapibrėžtybes realijų 
(žemės ir dangaus, dievų ir žmonių), atveriančių būlį, sąveika. 
Ši sutelkta sąveika pagrindžia kūrinio (ir daikto apskritai) pras- 
mę ir esmę. Solnesas yra statytojas, kuris, būdamas poetiškas, 
siejasi su aukštesniosiomis dieviškomis realybės jėgomis, atve- 
riančiomis būtį. 

Žmogaus kūriniai yra prasmingi daiktai jo būsenai, nes rodo 
nušviestą būtį. Apskritai juos pagrindžia būtis, nuo jos ir pri- 
klauso. Juos sukūręs žmogus tėra tik būties galių kreipiamas. O 
žmogaus paklusnumas būčiai kaip tik ir reiškia jo esminę žymę: 
jis turi savo būsenos „tikrąjį pusiausvyros centrą (ne savyje, 
bet) už savęs; ir dėl to žmogus niekad negali būti natūraliai pa- 
rimęs savyje kaip gyvūnas“ !**. Jo ekscentriškumas ir reiškia jo 
kūrybingumą, poetiškumą. 


8. Mitinis pasaulis 


Halvardo Solneso pasaulyje veikia demoniškos jėgos. Šia 
prasme jis yra tarsi mitinio pasaulio palikuonis. Jo kaip kūry- 
bingo žmcgaus būsena čia mėginama interpretuoti, atsižvelgiant 
į Heideggerį — stipriai įsijautusio į pirmykščio (mitinio) žmo- 
gaus galvoseną bei jo daiktų sampratą. Tuo būdu geriau galės 
išryškėti Solneso mitiniais atspalviais nušviesta būtis, ypač jo 
kūriniuose. Solnesas, kaip ir mitinis žmogus, kuria, būdamas en- 
tuziastiškai pavaldus visoms (būties) dangiškosioms bei dieviš- 
kosioms galioms. Solnesas savo pasaulyje juntamas ir daiktus 
bei žmogų veikiančias jėgas vadina troliais ar dvasiomis — gero- 
siomis ir piktosiomis. Taip pat ir Heideggeris daiktus ir žmogaus 
būseną aiškina pagal Žmogaus buvimą savo pasaulio atvirybė- 
ję — savo štai-būtyję (Dasein). Daiktų ir žmogaus būsenos sam- 

pratą Heideggeris randa jau ankstyvųjų graikų filosofijoje, kuri 
yra kupina mitinių laikų sampratos — kiekvienas daiktas ir pats 
žmogus visada matomas dieviškųjų galių visumos perspektyvose. 
Aišku, tiek Solnesas (Ibsenas), tiek Heideggeris gyvena ir funk- 
cionuoja ne mitiniame pasaulyje, bet toli pažengusiame moder- 
niame pasaulyje. Tačiau ir vienas, ir kitas savo aplinkoje nesi- 
tenkina vien aiškybėmis: jie junta ir neaiškias realybės gelmes 
(būtį). 

Solneso kūrybinė veikla (kaip ir Heideggerio mintis) veda 
modernųjį žmogų į ankstyvąją mitinę būseną. Vesdama jį į savo 
kūdikystę, ji nesiekia, kad jis pasiliktų savo kūdikystės pasau- 
lyje, bet ieško būdų nutiesti jo ateities kelius, orientuoti jį ki- 
taip — pagal jo pamirštus visumos kriterijus. Moderniajam žmo- 
gui reikia užmirštų ir atmestų visumos veiksnių, jei jis nori su- 
prasti savo buvimo pasaulyje paskirtį ir rasti savo kelią į ateitį. 
Neturėdamas šios sampratos, modernusis žmogus negalėjo įsišak- 
nyti savo būsenoje, ir jo aplinkos daiktai, likę be savitarpio ry- 
šių, pabiro, nes juos saistė tik jo paties stokojanti būsena. Jei 
neperprantama visumos (būties) sąvoka, žmogus ir jo daiktai yra 
beprasmiški. 

Dar ir šiandien kai kurie daiktai, pavyzdžiui, lopšys, jungtu- 
vių žiedas, karstas, pagaliau ir plūgas, — nėra vien tik taip sau 
daiktai tarp daugelio kitų. Juose jaučiamos pirminės, pamiršto- 
sios, likiminės, dieviškosios bei demoniškosios galios. Juose yra 
sukaupta visuma. Jie neiškyla vien tik savo apibrėžtybe; juose 
jaučiama žmogaus gyvenimo ritmika — jis vykdo savo gyvenimo 
paskirtį didingoje atvirybėje tarp žemės ir dangaus, jis visad yra 
palankioje ar labai žalingoje aukštesniųjų dieviškų bei demoniš- 
kų galių lemtyje. Tuose daiktuose tarpsta jų sukauptos neapi- 
brėžtybės realijos. 

Kaip šiandien šiuose keliuose daiktuose dar spindi žmogaus 
štai-būties visuma, taip mitiniais laikais visi daiktai buvo persi- 
smelkę visumos dieviškųjų bei demoniškųjų galių, atsiveriančių 
mitinio žmogaus štai-būtyje. Atsiveriant kiekvienam pavieniam 
daiktui atsiverdavo ir mitinio žmogaus pasaulis, jo būtis. Taip 
pasaulį suvokia Finkas. Pasak jo, pasaulis „paleidžia iš savo vi- 
daus viską, kas būna pavieniui, bet sykiu jis yra visų daiktų 
kapas. Pasaulis yra visko, kas randasi ir kas žlunga, pirmutinė 
erdvė ir laikas“ '*, Mitinis pasaulis yra visuma, tik ne visų daik- 
tų suma, bet juos įprasminanti ir užvaldanti galutinė realybė, iš- 
kylanti mitinio žmogaus būtimi. Daiktas, savaime apibrėžtas, tu- 
rėdamas pradžią ir pabaigą, savimi teigia neapibrėžtybę (pasau- 
lį), kurioje jis prasideda ir kurioje baigiasi. 

Visi mitinio pasaulio daiktai savimi, savo betarpiškumu, sa- 
vaiminiu nurodymu tarsi kaupia tiesiogiai neapčiuopiamą pasau- 
lį ir jo visumos realijas. Šitas pirminis pasaulis — viską atverian- 
ti gamta — pats tiesiogiai neatsiveria. Nors tiesiogiai pasaulis nė- 
ra kaip daiktas, bet jis atsiveria su kiekvienu daiktu, nušviesda- 
mas jį — atsiveria netiesiogiai. Savo netiesioginumu, pasitraukęs 
nuo visko, užsiverdamas savyje, pasaulis, kaip gamtos atvirybė, 
vis dėlto buvo pagrindinė mitinio žmogaus būties jėga, saistė jį 
ir jungė į savo bendruomenę. Mitinio žmogaus pasaulis kad ir 
savo netiesicginumu buvo pati jo būtis — pagrindinė realybė, 
Kuriai būdamas pavaldus jis gyveno tvirtame, viską saistančiame, 
viską aiškiai apibrėžiančiame pasaulyje. 

Mitinis žmogus buvo tvirtai įsijungęs į savo bendruomenę ir 
per ją įsitraukęs į visumos vyksmą tarp žemės ir dangaus; 
čia reiškėsi dievai ir demonai, kurių palaima ar žalingos įta- 
kos nukreipimas bendruomenei buvo didžiausios svarbos reika- 
las. Dėl to mitiniam žmogui reikėjo nuolatinio bendravimo su 
šiomis svarbiausiomis jo būties jėgomis. Toks bendravimas vyk- 
davo per jo bendruomenės ceremonijas, kulto apeigas. Mitinio 
žmogaus gyvenimo pagrindas buvo bendruomenė. Būdami pavie- 
niuose darbuose pabirę, žmonės kartkartėmis susirinkdavo į savo 
bendruomenės apeigas, kurios juos naujai įtraukdavo į dieviš- 
kosios visumos vyksmą — gimimą, jungtuves, laidojimą, pasiren- 
gimą medžioklei ar karo žygiui. Visos tos apeigos atkurdavo ar 
pabrėždavo žmogaus sąsają su aukštesnėmis realybės galiomis. 
Kulto apeigoms vadovaudavo bendruomenės vyresnysis, papras- 
tai seniausias bendruomenės asmuo, geriau negu kiti pažinęs pa- 
lankiąsias ir žalingąsias dieviškąsias ir demoniškąsias galias tarp 
žemės ir dangaus. Jis buvo centrinė bendruomenės figūra, jos 
šventikas (krivis). Jis atlikdavo pagrindinius kulto apeigų veiks- 
mus, siejančius mirtingo žmogaus būtį su amžinosiomis žemės ir 
dangaus galybėmis. Šiė kulto apeigų veiksniai, siejantys žemę 
ir dangų, dievus ir žmones, buvo mantika. Per mantiką į vargs- 
tančių, visko stokojančių mirtingųjų bendruomenę įžengdavo 
nekasdieniškos, nemirtingos, pilnatve ir šventumu spindinčios jos 
būties galios —- dievai ar demonai. Nors ir nematomus, juos jau- 
tė ir suvokė kiekvienas apeigų dalyvis. Grįžęs iš tokių ceremoni- 
jų prie savo kasdienybės darbų, mitinis žmogus neprasmegdavo 
(kaip modernusis žmogus) kasdienybės aiškybėse (apibrėžtybėse); 
jis išlaikydavo savyje savo būties pilnatvės (neapibrėžtybės) 
nuovoką. Tokia nuovoka mitiniame žmoguje išlikdavo dėl to, 
kad jis nuolat dalyvaudavo bendruomenės mantikoje — jos san- 

Finkas,— sujungia dangų ir žemę, dievus ir žmones ir sukaupia 
visus žmogaus būties daiktus į griežtą visumos plotmę“ 148, 

Solnesas turėjo mitinio žmogaus bruožų, bet nebeturėjo sa- 
vos, gyvą būtį išlaikiusios bendruomenės. Jis pats buvo ir bend- 
ruomenė, ir jos šventikas (panašiai kaip Gerda). Jo individuali 
mantika padėjo troliams įsiskverbti į jo pasaulį, paveikti jo san- 
tykius su savo visuomene, ypač su savo šeima, paveikti ir jo 
kūrybinę veiklą. Taigi Solnesas, kad ir be savo tikros bendruo- 
menės, vis dėlto atstovavo žmogui savo būtyje. Jo individualus 
gyvenimas tapo scena, kurioje kaip ir mitinio žmogaus gyveni- 
mo scenoje — jis dalyvavo savo bendruomenės ceremonijose. 
Tarp žemės ir dangaus veikė, šalia jo žmogiškosios veiklos, ir 
dvasinės jėgos, glaudžiai sąveikaudamos su juo. Jo — lygiai kaip 
ir mitinio žmogaus — gyvenimas tekėjo ne taip, kaip jis jį plana- 
vo, bet taip, kaip neapčiuopiamos — palankios ar pragaištingos — 
galios lėmė. 

Likimas tai nėra kiekvieno žmogaus gyvenimo vingio lemtis. 
Jis greičiau yra Žmogaus pasirinkimas tam tikro gyvenimo vin- 
gio, išjudinančio aukštesnes, demoniškąsias galias, kurios sieja 
pasirinktojo vingio padarinius su pasirenkančiuoju ar su jo ar- 
timaisiais, glaudžiai su juo susijusiais. Kai Solnesas pasirinko 
Alinos namo gaisrą, demoniškosios galios kompensavo jam jo 
tuo įgyta sėkme jo vaikų mirtį ir Alinos, senojo namo savinin- 
kės, viso jos likusio gyvenimo kančią. 

Analogiškas buvo ir Brando pasirinkimas. Pasirinkęs besąly- 
gišką pavaldumą Dievui, Brandas tarsi buvo demoniškų (pasauliš- 
kų) galių nubaustas Alfo ir Agnės mirtimis. To negana! Dėl Al- 
fo mirties jau ne vien pats Brandas kaltas savo pasirinktu „vin- 
giu“. Dar prieš jį jo motina, išsižadėdama savo mylimo vaikino 
ir ištekėdama už turtingo, bet nemylimo vyro, pastūmėjo tą vai- 
kiną į neviltį. Iš sielvarto jis pusiau neteko proto ir suėjo su či- 
gone. Iš jų kilo šita giminė. Ir Gerda taip pat. Šitaip susidėjo 
Brando ir Gerdos likiminiai ryšiai, dar prieš jiedviem susitinkant. 
Šie ryšiai išryškėjo Brandui per vieną jo pokalbį su fogtu: „Jei 
tas našlaitis būtų nepamilęs jūsų motinos, tai būtų nepriveisęs 
juodų čigonų" !*7. Brando motina paneigė aukštesniąsias galias, 
siejančias mylimuosius vieną su kitu ir tai lėmė jai tų galių skir- 
tus padarinius, kurie kaip nuodai persidavė Gerdai, o per ją 
pasiekė ir Alfą, Brando motinos vaikaitį. Likiminiuose gyvenimo 
vingiuose, demoniškų jėgų vairuojama, Gerda kaip tik pasirodė 
lą vakarą, kada Brandas ir Agnė ryžosi, kad išliktų sūnelis, kel- 
tis į šiltesnį, jam palankesnį klimatą, ir savo žodžiais ji tą kelio- 
nę sutrukdė. Brandas, kaip tikėjimo žmogus, aiškinosi sau tą lem- 
ti kaip Dievo lemtį, užuot supratęs ją kaip pasauliškų dieviškų- 

jų bei demoniškųjų jėgų lemtį. „Kaip keista, kaip nepažabotai li- 
kimo gijos yra suaustos“,— kalbėjo Brandas pats sau po Alfio 
mirties. ,„Vaikeli, nekalčiausias avinėli, žuvai tu dėl senelės nuo- 
dėmės. O dangiškojo Tėvo tvirtą valią apreiškė man beprotiška 
dvasia ir paliepė likimo burtus mesti. Pasaulin ji atėjo tik dėl to, 
kad mano motinos širdis suklydo. Taip Dievui nuodėmės tarnau- 
ja vaisiai ir žemėje pusiausvyrą atstato, palaiko teisingumą. Taip 
jis baudžia už senių nuodėmes vaikų vaikus“ 4, 

Tokiuose likiminiuose žmonių gyvenimo įvykiuose tarp gau- 
sybės aiškybių-apibrėžtybių žmogaus būtyje sužėri aukštesnės 
dieviškosios bei demoniškosios realijos. Pragmatinis kasdienybės 
ar ir mokslinis aiškinimas nepajėgia tokių likiminių realijų ap- 
čiuopti žmogaus būtyje, nes jos — būdamos neapibrėžtybės —- 
nėra objektyviai apčiuopiamos. Minėtasis aiškinimas reiškia aiš- 
kybių tarpusavio ryšį priežastingumo sąveikoje, ignoruojant vi- 
sumą, kuri kaip tik yra aiškybių suponuojama. Priežastinga duo- 
tybių sąsaja ir tėra galima būties (visumos) atvirybėje, kai ji at- 
siveria žmogaus būtimi su visomis duotybėms-aiškybėms galimy- 
bę teikiančiomis neapibrėžtybės realijomis (žeme ir dangumi, die- 
vais ir žmonėmis). Šitų realijų „jau pati esmė būna nuslopinama, 
jei mėginama jas suprasti kaip savitarpyje pagrįstas ir viena ki- 
tą išaiškinamas" !*?, 

Mitinis žmogus, kad ir labai įsitraukęs į savo kasdienybės 
darbus, savoje būtyje visad yra pakilęs aukščiau kasdienybės. 
Jis yra toks ir tada, kai dalyvauja savo bendruomenės mantikoje, 
kur žmogaus sąsaja su visumos (neapibrėžtybės) realijomis bū- 
na nuolat atnaujinama. Dėl šios sąsajos jis niekad nėra savo 
kasdienybėje paskendęs. Kiekvienas jo aplinkos daiktas — ar jis 
būtų toli laukuose bei giriose, ar arti jo namuose, ar ir jo ranko- 
je — yra simbolis (rodyklė) į visumą. 

Solneso gyvenime mitinio žmogaus bruožai iškyla jo kūri- 
niais — jo individualios būties daiktais. Solnesas pakyla viršum 
savo kasdienybės apibrėžtybių savo individualia mantika, su- 
kaupdamas savo kūriniais visuma (neapibrėžtybę), sykiu susiei- 
damas bei santykiaudamas su dieviškosiomis bei demoniškosio- 
mis realijomis. Jo pakilimas viršum kasdienybės pirmiausia iš- 
reiškia neigiamą to pakilimo aspektą, tarsi pasakant savo visuo- 
menei, kad žmogaus paskirtis nesiriboja kasdienybės apibrėžty- 
bėmis. Teigiamas tokio pakilimo aspektas — tai, kad Solnesas pa- 
sako savo visuomenei, jog žmogus turi siekti savo paskirties 
viršum kasdienybės esančiose dangiškosicse-dieviškosiose sfero- 
se. Tai pabrėžia jo statinių bokštai, o labiausiai — jo oro pilys. 
Oro pilys išsako ne tiek pakilimą aukščiau kasdienybės, kiek 
saistymąsi dangiškaisiais ir dieviškaisiais saistais- visumos sais- 


68*  ASMENYBIŠKUMAS IBSENO DRAMOJE „STATYTOJAS SOLNESAS“ 455 


tais. Solnesas pirmiau stato oro pilis, o tik paskui deda mūro pa- 
matus. Pilių pamatai sako, kad pilys, nepagrįstos kasdienybėje, 
nėra pilys (nėra prasmingos), jei neturi sąsajos su žmogaus že- 
miškąja būtimi. Pilių pamatai, statomi vėliau, tarsi suteikia iš 
aukštybių dieviškuosius saistus, paženklindami kasdienybę dan- 
giškąja visumos žyme — neapibrėžtybe. Nuo tada kasdienybė 
nebėra kasdienybė: ji tampa — tarsi mitinių laikų šventiko man- 
tikos dėka — būtimi, kur kiekvienas daiktas nurodo visumą. 

Pilis turi gausybę kambarių — puošnių salių, valgomųjų, mie- 
gamųjų bei darbo kambarių. Čia bruzda žmogaus gyvenimas, 
nesiliauja ko nors geresnio (pilnatvės) siekimas — įvairiopas, čia 
glaudesnis, čia laisvesnis siejimasis su kitais žmonėmis ar daik- 
tais: tarnais, sargais, amatininkais, gydytojais, šventikais, sve- 
čiais; laikrodžiais, spintomis, stalais, lovomis, statulomis, knygo- 
mis ir t.t. Čia vyksta gimimo iškilmės, tuoktuvių apeigos, merdi 
kuriame nors kambaryje gyvenimą paliekantys karšinčiai. Čia 
vyksta žmogaus viso gyvenimo drama, kaip neatspėta mįslė, su- 
sijusi su žeme ir dangumi, su artimų ar tolimesnių žmonių bend- 
ruomene, bet bene labiausiai susijusi su įsipynusioms į tą mįslę 
dieviškosiomis bei demoniškosiomis galiomis. 

Pilis sutelkia dievų lemtį: jie. būdami čia, pačioje pilyje, 
pilies gvventojams lemia sėkmę arba pražūti nematomose likimo 
pynėse. Remiantis tautų mitais, dievus reikia suvokti kaip pilnat- 
ve spindinčias būtybes. Savo pilnatvėje dievai neturi dirbti, varg- 
ti, kurti. Jie nedirba žemės, negamina padargų, nieko nestato ir 
nekuria. Nors mituose jie vaizduojami mylį ar kuria, bet jų pil- 
natvė nėra žmogiška — su meile ar kūryba susijęs kentėjimas 
bei pasiaukojimas. Hefaistas, talentingas kalvis, nekuria puošnių 
daiktų pats, bet kaip mūzos įkvepia kūrybingus žmones, kad tie 
sukurtų kūrinius. Dievai dirba, myli. kuria ne kaip siekiantys 
pilnatvės žmonės, bet žaismingai, giedra užpildydami savo nieko 
nestokojančias dienas !*?, 

Savo pilnatvėje dievai -- pagal tautų mitus - vis tiek nėra 
galutinė realybė, nėra būtis. Jie yra pavaldūs gamtos (būties) rai- 
dos veržimuisi į atvirybės šviesą. Dievų — kaip ir žmonių — pa- 
skirtis yra suteikti galimybę šiam veržimuisi. Jie vieni to pada- 
ryti nepajėgia. Jiems čia reikalinga stokojanti — taigi ir kurian- 
ti -— būtybė, žmogus. Savo pilnatvėje būdami kupini būties (gam- 
tos) šviesos, dievai žmoguje įžiebia jame snūduriuojančią visu- 
mos nuovoką, kaip jo stokojamą, ir tuo būdu pažadina jo kūry- 
bines — jam būdingas, esmines jo jėgas. Dievai tarsi apsėda žmo- 
gų, kaip troliai ar šviesiaplaukės bei tamsiaplaukės dvasios ir są- 
veikaudami su juo duoda galimybę gamtai-būčiai įsiskverbti į 
žmogaus štai-būti jo kūriniais-pastatais. Šių galimybė kilti yra 

suteikta ne tiek dievams, kiek kūrybingiems, entuziastiškiems 
žmonėms. Esminiu požiūriu kūrinių galimybę suteikia gamtos-bū- 
ties atvirybė. Tuo būdu tiek dievai, tiek žmonės tėra pagelbstin- 
ti ranka. Statydamas oro pilis, Solnesas pavaldžiai bei patarnau- 
damas sutelkia jose visumą (būti), kuri tuo būdu įsilaužia į atvi- 
rybę nauja, gyvastinga žmogaus būties faze, kurios paskirtis bei 
prasmė yra tai, kad ji pašalina Solneso būties sukasdienėjimą kū- 
rybingumo mantikos dėka. Būtis vėl gyvastingai sužėri žmogaus 
būtyje, o pati pasitraukia, nes tiesiogiai negali joje būti. Vadina- 
si, būtis įžengia į savo atvirybę iš jos pasitraukdama. Ji žėri 
žmogaus būtyje daugiau savo tamsa negu šviesa — būna dau- 
giau niekas negu būtis. Kad ir tokia, ji vis dėlto žėri, žėrint čia 
žemės ir dangaus, dievų ir žmonių savitarpio neapibrėžtybės di- 
namikai. 

Iš Solneso pokalbio su Hilde !*! aišku, kad, tik būdamas už- 
grūdintos sąžinės žmogus, Solnesas galėjo tapti statytoju. Tame 
pokalbyje jie abu išsiaiškina, kad kūrybingi, entuziastiški, die- 
viškųjų jėgų skatinami žmonės turi eiti per gyvenimą nepaisy- 
dami nieko, kaip senovės vikingai, naikindami ir griaudami nusi- 
stovėjusią tvarką. Jie kaip audra destruktyviai praūžia pro tvir- 
tą, visomis kryptimis įsipareigojimais grindžiamą žmonių bend- 
ruomenės gyvenimą, dažnai sugriaudami pačius jo pamatus. Tai 
yra neigiamasis entuziastiško žmogaus veiklos aspektas — jis pa- 
mina kasdienybę, kaip „troškią“, t. y. kaip stokojančią nekasdie- 
niškos visumos. Tiek Solnesas, tiek Hildė gerai žino, kad kūry- 
bingas žmogus turi būti užgrūdintos sąžinės, taigi destruktyvus, 
kad turėtų laisvas rankas ir visiškai nebetrukdomas nusistovėju- 
sių apibrėžtybių normų --- nepaisydamas jų,—- visas atsisuktų į 
savo paskirties kelią ir kurtų „gražiausius“ kūrinius — statytų 
spindinčias pilis su bokštais. Tik tokie kūriniai pajėgia sutelkti 
neapibrėžtybės, galutinės realybės, žėrėjimą. Kūrybingas, užgrū- 
dintos sąžinės žmogus yra negailestingai vienišas, pavaldus vi- 
suomenės nesuprastoms naujosios būties normoms, juolab jai jau- 
čiant jų destruktyvumą jų kasdienybės pasauliui. 

Kūrybingas žmogus savo kūriniais atveria pasaulį pirmykštė- 
je (mitinėje) šviesoje. Toks žmogus, Heideggerio vadinamas poe- 
tu, „sutelkia pasaulį savo posmuose, kuriuose žodžiai yra švel- 
nus (būties) švitėjimas, o pasaulis atsiveria taip, tarsi jis būtų 
pirmą kartą išvystas“ !9?. Poetiška pasaulio samprata yra artima 
mitinio pasaulio sampratai. Gal dėl to šiandien laikoma, kad poe- 
tas — meniniu požiūriu apskritai kūrybingas žmogus — yra nuto- 
lęs nuo realybės ar net svaičiojantis žmogus. Šių dienų pasau- 
lis —- panašiai kaip Solneso kasdienybės pasaulis-- yra kupinas 
aiškiai definuotų (apibrėžių) ir „įrodytų“ tiesų bei vertybių. Ja- 

me visų žmonių įvairiakryptis ir įvairiasluoksnis įsipareigojimas 
yra jų savitarpio santykiams visiems vienodai kruopščiai apskai- 
čiuotas, nustatytas ir diriguojamas. Kiekvieno žmogaus kiekvie- 
nas judesys jam yra aiškiai nubrėžtas, paliekant laisvę rinktis 
bet kurią duotybę nubrėžtų duotybių skalėje. Tokiame pasaulyje 
nebėra vietos dieviškosioms ar demoniškosioms neapibrėžtybėms. 
Pagal Heideggeri moderniojo pasaulio nutolimas nuo mitinio kaip 
tik ir reiškia stoką jam tikro poeto, kuris gebėtų suteikti būties 
(gamtos) neapibrėžtybės nuovoką blaiviam šių dienų žmcgaus 
gyvenimui, kuris vien apibrėžtybėmis normuojamas per žinijos 
tinklą, — kuris vėl išvystų pasaulį kaip naujai gimusį. Šių dienų 
pasauliui, pasak jo, trūksta poeto, trūksta „tojo, kuris vienodu 
tvirtumu būtų linkęs tiek į tobulą technišką pasaulio statinį, tiek 
į pasaulį, kaip pirminio gyvenimo statinį" '53. Tais žodžiais Heide- 
egeris, neatmesdamas modernizmo ir jo technikos plėtotės, vis 
dėlto sako, kad šių dienų pasaulis savo pažanga lėkštėja. Dėl to 
jam reikia grįžtelėti į mitinio pasaulio būseną, kur žmogus būna 
arti dievų, stovi ant pirmykštės, technikos dar nenuniokotos že- 
mės po dangumi, dar astronomiškai „neišaiškintas“. Grįžtelėti į 
mitinį pasaulį galima per poetus, kaip architektus, kurių stato- 
mos pilys sutelkia pirmykštę žemę ir dangų, demonus ir žmogų, 
laisvą neapibrėžtybei, kur kiekvienas jo žingsnis dar nėra kom- 
piuteriais apskaičiuotas. Grįžtelėti į mitinį pasaulį ir reikšti poe- 
tiškumą (kūrybingumą) — tai mėginimas pasistengti suvokti rea- 
lybės visumą, užuot klaidžiojus tarp pavienių duotybių, dedantis, 
kad siekiama jas užvaldyti. 

Tokias poetines pastangas, siekiant suvokti visumą, kaip tik 
ir simbolizuoja Solnesas, ryžęsis kopti į bokštą ir uždėti ant smai- 
galio vainiką. Tuo kopimu jis tarsi peržengia pavienes, savitar- 
pyje susijusias apibrėžtybes ir„veržiasi į visumos neapibrėžtybės 
dangų. Hildės paklaustas, ar jis dėsiąs vainiką ant savo naujojo 
namo, jis atsako: ,„Viršum naujojo namo. Kuris man niekados 
nebus namų židinys“ !9* Šiuo apsisprendimu Solnesas paredo, 
kad „vikingiškai“ atsisako apibrėžtybių-įsipareigojimų ir ryžtasi 
paklusti neapibrėžtybei (būčiai). Šis ryžtas turėjo būti realizuo- 
jamas kartu su Hilde apsisprendus nuo tada drauge statyti vien 
oro pilis su aukštais bokštais ir mūro pamatais. Mūro pamatai 
reiškė, kad Solnesas nebuvo apsvaigęs, pasiryžęs dingti neapi- 
brėžtybėje. Savo pasirinkimą jis siejo su žemiškomis apibrėžty- 
bėmis. Pcetiškumas — tvirtas asmenybiškumas — reiškia, kad jis 
siekė ne prarasti save galutinėje realybėje, bet šlietis prie jos. 

Pasaulio (visumos) šviesa, daikto-kūrinio sukaupta, reiškia 
daikto-kūrinio pilnatvę. Daiktas-kūrinys būna visiškai tobulas, kai 
jis yra būties šviesa, sklindanti nuo jo. Pasak Finko, „pasaulio 

šviesa krinta ant pasaulyje esančio daikto, suteikdama jam di- 
dingą visumos žvilgesį. Apibrėžtas daiktas savo dalinumu (api- 
brėžtybe) tampa perregimas“ "5. Tai reiškia, kad jis permatomas 
visumos (būties) linkme. Daiktas-kūrinys yra rodyklė į visumą —- 
yra visumos simbolis. 

Simboliai iš esmės yra būdingi mitinio žmogaus būčiai — jo 
pasauliui. Čia kiekvienas daiktas vienaip ar kitaip nurodo jo 
štai-būtį-visumą: jo daiktai yra jo būties simboliai. Stebint miti- 
nio Žmogaus gyvenimą, matyti, kad ne kiekvienas daiktas jame 
išsamiai kalba apie visumą. Tik kai kurie, išskirtiniai jo būties 
daiktai yra kupini visumos, dievų bei demonų. Tie daiktai tiek 
pakrypę į visumą bei dievus (visumos realijas), kad jie tarsi liau- 
jasi buvę tik rodykle ir patys tampa tuo, ką jie rodo, — gamta, 
dievais, demonais. Lietuvių mitinėje būtyje ąžuolas yra rodyklė 
(simbolis), rodanti dievą Perkūną. Būdamas Perkūno medis, ąžuo- 
las pats senovės lietuvių kulto apeigose tarsi tampa dievu Per- 
kūnu. 

Jau pats daikto buvimas savo atskirybėje, savo apibrėžtybė- 
je reiškia, kad jis gali atsiskleisti — ar būti atskleistas — visumos 
(pasaulio, būties) horizonte (atvirybėje). Vaizdžiai tai nusako 
Finkas: „Kiekvienas ribotas daiktas yra fragmentas: jis yra pa- 
teiktas savo atskirvbėje, būdamas atplėštas nuo visų kitų daik- 
tų ir įdėtas tarp savo ribų; jis yra tik šitas, ir nėra niekas kitas. 
Jis yra jis pats, ir susijęs su savimi būdamas savarankiškas jis 
yra išskirtas iš pirmapradžių gyvybės pagrindų, iš kurių jis yra 
iškilęs ir kuriuose jis vėl nuskęs“ 59. Šitoki esmini daikto buvi- 
mo pobūdį vra gerai išlaikiusi ir atveria mitinio žmogaus daiktų 
samprata. Iškildamas iš visumos (gamtos, būties) ir vėl į ją griž- 
damas, daiktas ir yra daiktas, būdamas visumos rodyklė, jos sim- 
bolis. - 

Stebint tautų mitus bei gilinantis į juos, galima pastebėti, kad 
bemaž visu tautų mitai kalba apie pirmykštį aukso amžių, dausas 
ir rojų. Tai buvusi laiminga tų tautų hūties pilnatvės fazė, kai 
žmogus gyveno arti dievų. Ilgainiui šita fazė užgeso ir praradęs 
rojų žmogus ėmė jausti savo vienišumą, savo nuogybę. Visas ki- 
tas mitinio pasaulio Jaikas siejasi su ta pirmaprade jo prarasto 
aukso amžiaus ar rojaus faze ir siejasi kultu. Kultas ir reiškia patį 
mitinio žmogaus gyvenimo židinį, jo pastangas, jo šventas apci- 
gas, kuriomis jis bando atkurti šitą prarastą pirmapradę pilnai- 
vės, dievų artumo, aukso amžiaus fazę. „Anuomet, kai žmonių 
giminės auštančiame ryte klestėjo aukso amžius,-- sako Fin- 
kas, — ji neturėjo jokio kulto, nes visi daiktai dar buvo kupini 
pasaulio (visumos), nes ant kiekvieno žolės želmenėlio buvo jun- 

tamas tolimiausios žvaigždės spindesys, ir viskas buvo pilna 
dievų“ 157, 

Kai žmogaus būties kilmės rytas ėmė blėsti ir jo būties daik- 
tai ėmė atsipalaiduoti iš šventos visumos, ši irgi ėmė blukti žmo- 
nių giminės nuovokoje. Tada reikėjo imtis to, kas tą visumą tar- 
si atkurtų, o atkurdamas sykiu atgaivintu ir Žmogaus sąsają su 
ja, nuolat, periodiškai jam ją primintų. Šios priemonės ir buvo 
kulto apeigos, kur iš gausybės daiktų buvo išskiriami keli iš jų. 
Tai buvo daiktai, kuriuose dar jautėsi, kuriuose spindėjo pirma- 
pradė šventenybė, grožis ir tiesa. Čia pravartu vieną kitą paminė- 
ti. Saulė, naktis, sakalas, šakalas, skeptras, luotas — buvo šventi 
egiptiečiams; aras, banginis, lokys, bebras, varlė — indėnams; 
žemė, žaltys, ąžuolas, krivulė — lietuviams. Šventas galėjo būti 
medis, gyvūnas, giria, ežeras ar upė. Taip pat šventas galėjo bū- 
ti ir daiktas, kad ir žmogaus pagamintas. Toks daiktas, pavyz- 
džiui, yra šventovė, kuri buvo statoma ant išskirto iš kitų, šven- 
tu laikomo ploto. 

Kai dievams paskiriamas „šventas“ žemės plotas ir ant jo pa- 
statomas „šventas“ pastatas, aplinkiniai plotai tada tampa palai- 
mingi ir tinkami žmonėms čia statytis jau nebe „šventas“, o sau 
gyventi patalpas, naudoti žemę aplink sau bei savo gyvuliams. 
Šiuo būdu tik kai kurių, išskirtinių daiktų šventumas tarsi padaro 
šventus ir visus kitus, jau „nebe šventus“ žmonių buities daiktus. 
Ardamas žemę, augindamas sau bei savo gyvuliams augalus, pri- 
žiūrėdamas savo prijaukintus gyvulius — visur čia žmogus suvo- 
kia savo derlių ar savo gyvulių prieauglį ne kaip vien tik savo 
darbo vaisius, bet ir kaip dievų jam suteiktas dovanas. Dažnos jo 
bendruomenės sueigos kulto apeigomis pašventina ir jo kasdie- 
nybės gyvenimą. laikomą dievų malonėje. Keleto kulto apeigo- 
se ar ir žmonių buityje vartojamų daiktų šventumu mitinis Žmo- 
gus stengiasi atkurti visų daiktų — tiek žmogaus gamtoje aptik- 
tų, tiek jo paties pasigamintų — šventumą. „Kultas yra mėgini- 
mas atkurti pirmapradę pasaulio (visumos) šviesą ant kiekvieno 
atskiro, riboto daikto" !??, 

Atkurdamas kultu visų daiktų šventuma, žmogus sykiu atku- 
ria ir savo sąsają su pasauliu kaip visuma. Šitą žmogaus pirmykš- 
tės pilnatvės būsenos atkūrimą Finkas taip nusako: „Kultas pir- 
miausia turi atitraukti ir išplėšti iš visuotinai galiojančių gyve- 
nimo įpročių tam tikrą jų sritį; tada ją nuo kasdienos atskirti ir 
atriboti, kad iš šitaip prakilnintos šventumo srities jis (kultas) 
galėtų veikti kasdienybę. Vadinasi, kultas yra nepaprastos 
svarbos gyvenimo veiksnys, padedantis žmogui išvengti su- 
lėkštėjimo, sugrąžinti jį į pirmapradžius (visumos) šalti- 
nius" 199, 

Lygiai kaip tam tikri daiktai būna išskiriami kultui kaip šven- 
ti, taip ir pavienis žmogus gali būti išskirtas iš bendruomenės 
kaip jos šventikas ir jis tuo būdu tarsi tampa šventas. Toks žmo- 
gus paprastai jau yra pasižymėjęs kaip išmanąs pirmapradį vi- 
sumos šventumą, grožį ir tiesą. Toks žmogus tampa Pendruome- 
nės vyriausiuoju šventikų ar kriviu, kartų jos vadu. Šitoks žmo- 
gus geriau negu visi kiti išmano, kad daiktai savo atskirybėje, 
atsiriboję nuo kitų ir savo apibrėžtyje priklauso visumai; jie pa- 
grįsti susipynusių jos neapibrėžtybiškų realijų. 

Mitiniais laikais žmogus nesijautė — kaip šių dienų modernu- 
sis Žmogus — gamtos visumos valdovu, galinčiu pajungti ją savo 
nežabotoms antropocentriškoms direktyvoms. Jis jautė savo ri- 
botumą neribotų galių pasaulyje. Jo ribotumas pasirodydavo 
kaip jo bejėgiškumas akistatoje su dievų bei demonų visokerio- 
pai jo gyvenimo eigą lemiančia veikla. Jo pasėliai, gyvuliai, pa- 
dargai ar pastatai, ypač jo šeimos ir jo brangiųjų gerovė — visa 
tai bet kada galėjo būti ištikta nelaimių — darganų, gaisrų, 1i- 
gų, priešų nuniokojimo ir pan., dažniausiai užklumpančių jį dėl 
to, kad taip lėmę dievai ar demonai, kurių pilna buvo jo pasau- 
lyje, jo būtyje. 

Tik bendruomenės vyresnysis (šventikas, krivis) savo kulto 
apeigų mantika galėjo nukreipti tokią nedalią nuo saviškių, ap- 
saugodamas juos nuo pragaištingos dievų lemties. Tai jis pasiek- 
davo ne pats savo perdėm žmogiška nuogybe, bet kauke (pavyz- 
džiui, haida indėnai vartodavo vilko, aro ar kitokią kaukę), kuri 
padėdavusi pačiam tapti demonu ir konfrontuoti tada su die- 
vais bei demonais, nukreipti nuo savųjų jų pragaištingą lemtį. 
Neretai ne vien tik bendruomenės šventikas, bet ir šiaip as- 
muo galėjo turėti tokių demoniškų galių, jei būdavo demonų 
apsėstas ir pavaldus jiems, tada jis pajėgdavo, kaip jie, nulemti 
kitų savo bendruomenės narių gerovę bei jų gyvenimo kelią. 

Čia aptarti kai kurie būdingesni mitinio gyvenimo biuožai 
turėtų padėti geriau suprasti į Solneso gyvenimą isipynusias de- 
moniškas jėgas. Solnesas jautėsi dvasių veikiamas, jis ir pats 
jautėsi galįs demoniškai veikti kitus savo būties asmenis bei 
veiksnius. Solnesas, žinoma, nebuvo (tiesiogine prasme) savo vi- 
suomenės šventikas, tačiau jis neabejotinai turėjo magiškų, de- 
moniškų jėgų tiek savo šeimos, tiek profesiniame bei visuomeni- 
niame gyvenime. 

Realizuodamas savo kaip statytojo misiją (savo asmenybiš- 
kumą), Solnesas savo demoniškomis galiomis gebėjo paveikti ki- 
tus, kad jie kaip jam tarnaują ar kaip jo pagalbininkai paveik- 
tų jo aplinkos veiksnius jo naudai. Šitaip jis paveikė Kaja, kai 
| pirmą kartą pasirodė jo įstaigoje pasikalbėti su čia dirbusiu 

savo sužadėtiniu Ragnaru Bruviku. Solnesui buvo svarbu, kad 
Ragnaras, geras braižytojas, pasiliktų jo firmoje. Matydamas, 
kaip Ragnaras ir Kaja vienas kitą įsižiūrėję, jis pagalvojo, kaip 
būtų gerai, jei Kaja dirbtų jo kontoroje, tada ir Ragnaras liktų 
pas jį. Jo demoniškų (pasąmoninių) galių paveikta, Kaja tikrai 
jau kitą dieną ėmė dirbti pas Solnesą kaip jo sekretorė. „Kitą 
dieną,-- pasakoja jis daktarui Herdalui;,— vėl ateina pas mane 
ir laikosi taip, lyg būtume su ja susitarę“ !9V. Tai ir buvo tai, ko 
Solnesas širdyje troško, bet nė žodeliu neužsiminė. Būdama pa- 
valdi jo demoniškų galių poveikiui, ji ir buvo viena iš jo pagal- 
bininkių statytojo užmojuose. Maža to! Kaja pamilo Solnesą. 
Labai galimas dalykas, kad ir tai buvo jo demoniškų galių išda- 
va. Pamilusi jį, Kaja tvirtai nusprendė likti jo sekretore. Dėl to, 
manė Solnesas, ir Ragnaras garantuotai liks pas jį. 

Solneso demoniškų galių paveikti buvo ir tie „tarnai“ ir „„pa- 
galbininkai“, dramoje vardais neminimi, kurių neatsargumas 
(matyt, Solneso demoniškų galių jų pasąmonėje įžiebtas) aptar- 
naujant Alinos namų ugniavietes buvo priežastis, sukėlusi namų 
gaisrą — tą veiksnį, kurio Solnesas pasąmonėje siekė ir geidė. 

Prie šitų Solneso demoniškų veiksnių padarinių reikia pri- 
skirti ir jo vaikų mirtį bei Alinos gyvenimo prasmės subyrėji- 
mą. Tai buvo arba nereikalinga, negeidžiama jo esminių siekių 
išdava, arba galbūt vieno iš „tamsiaplaukių“ demonų, kurio ap- 
sėstas buvo Solnesas, veiksnių padarinys. 

Pats stipriausias ir reikšmingiausias iš visų jo demoniškų ga- 
lių valdomų „tarnų“ ir „pagalbininkų“ buvo Hildė. Ji jam buvo 
reikalinga, kad padėtų jam savyje sukaupti pakankamai užgrū- 
dintos „vikingiškos“ sąžinės ir kad jis tesėtų — nepaisydamas 
Alinos — vykdyti savo kūrybinius užmojus, apvainikuodamas 
juos oro pilimis su mūro pamatais. Šitam savo, kaip statytojo, 
paskirties realizavimui Solnesui ir buvo reikalinga Hildė, jo pi- 
lių princesė, kuri turėjo tapti neatskiriama jo gyvenimo ir kūry- 
bos bendrininke, jiedviem paliekant toli užpakalyje ne tik sude- 
gusį Alinos namą, bet ir ją pačią. 

Čia reikia prisiminti, kad ir Hildė, ne tik Solnesas, buvo de- 
monų apsėsta. Tai pastebėjęs, jis kartą jai tarė: „Ir jumyse lin- 
di trolis. Kaip ir manyje. Tas trolis ir šaukia į pagalbą išorines 
jėgas. Ir tada turi pasiduoti -- ar nori, ar ne“ !*!, 

Solneso gyvenimo, kai stengėsi realizuoti save būtyje, ir jo 
kūrinių, kaip būties kaupėjų — negalima reikiamai suprasti 
pagal modernaus žmogaus antropocentriškas normas. Tiek jo gy- 
venimas, tiek kūriniai prasmingumą įgyja tik mitinio pasaulio 
perspektyvoje. Solnesas, kaip statytojas, būdamas apsėstas demo- 

nų, pats tarsi lampa demonu, lygiai kaip ir mitinių laikų šventi- 
kas, dėvįs kaukę — atlieka ne žmogaus, o dievo ar demono ro- 
lę. Solneso kaukė buvo statytojo kaukė. Atlikdamas statytojo 
vaidmenį, jis jau nebebuvo perdėm žmogiškas; jis buvo dievų- 
demonų apsėstas, būdamas entuziastiškas, poetiškas ir pats jis 
kaip demonas įsibrovė į savo visuomenės būtį, drastiškai paveik- 
damas ją. 

Mitiniame pasaulyje žmonės yra silpni. Jie stokoja gyvūnų 
(uždaros, apibrėžtos) pilnatvės. Būdami atviri neapibrėžtybei (vi- 
sumai), jie buvo dievų, kaip pilnatvės būtybių — neapibrėžtybės 
realijų — apsėsti, o čia kaip tik slypėjo jų stiprybė. Dievų pa- 
gauti, būdami pilnatvės (visumos) atvirybėje, kaip visokio kūiy- 
bingumo versmėje, jie joje rado tai, kas juos —- stokojančias bū- 
tybės — vedė į dievišką pilnatvę. Mitinio pasaulio žmogus tiek 
stokodamas, tiek laisvas žinojo, kas yra šventa, gražu, tiesa. Toks 
žmogus savo pasąmonėje yra ir šiandien. Ir jis bus toks, kol bus 
Žmogus. 


9. Dievas 


Statytojas Halvardas Solnesas buvo pasaulio žmogus. Jis ne 
tiek stengėsi patarnauti žmonėms — statyti patogius namus, kiek 
reikšti „,poetiškumą“: jis statė ne gyvenimui, o patį gyvenimą -- 
savo statiniais, remiančiais dangų, stengėsi pakelti žmonių žvilgs- 
nį aukščiau kasdienybės. Kaip statytojas jis žengė į pačią staty-. 
bos esmę. Užuot buvęs tik paprastu statybininku, einančiu aiškiai 
nubrėžtu keliu, jis stengėsi atskleisti naujus kelius, vedančius 
žmogų iš įprastų, aiškiai nubrėžtų gyvenimo vėžių į svaiginan- 
čią visumos atvirybę. Solnesas, kaip statytojas, tam tikra prasme 
tampa tarsi Dievo vietininkų žemėje. 

Kai sudegus senajam namui mirė ir jo vaikai, jis pamažu su- 
prato, kad tuo Dievas ryžosi jį, kaip statytoją, pasilaikyti tik sau. 
„Jis norėjo, kad aš pasidaryčiau tikras savo amato meistras ir 
statyčiau jam pačias gražiausias bažnyčias, — aiškino Solnesas 
Hildei.-- Iš pradžių aš nesupratau jo norų. Bet paskui man staiga 
paaiškėjo“ !92. Jam tai paaiškėjo, statant Liusangerio bažnyčios 
bokštą. Jis pasijuto tada Dievo skaudžiai nuskriaustas ir išnau- 
dojamas. „Aš aiškiai supratau, kodėl jis paėmė iš manęs vai- 
kus, — toliau aiškino jis Hildei.— Todėl, kad niekas daugiau ma- 
nęs nerištų —- nei meilė, nei džiaugsmas, suprantate. Aš turėjau 
būti tik statytojas, ir daugiau niekas. Ir taip visą amžių turėjau 
statyti jam“ '93. Šitai suvokęs, jis iš esmės pasikeitė, įvyko jo 
gyvenimo lūžis, jis nusisuko nuo Dievo, atsisakydamas jam tar- 
nauti — statyti jam bažnyčias. Užkopęs į bokštą per Liusangerio 
bažnyčios atidarymo iškilmes, jis taip prabilo į Dievą: „Klausy- 

kis, galingasai! Nuo šios dienos aš būsiu laisvas statytojas — 
aš savo srityje, kaip ir Tu savo. Niekad nebestatysiu Tau bažny- 
čių. Tiktai namus žmonėms“ '**, 

Tas posūkis reiškė Solneso asmenybės subrendimą. Statyda- 
mas bažnyčias, jis nebuvo atviras ir laisvai pavaldus Dievui. Jis 
statė bažnyčias iš įsipareigojimo jam. Šitas įsipareigojimas — 
kaip ir kiekvienas įsipareigojimas -— jį saistė apibrėžtybe. Die- 
vas jam buvo jį apibrėžianti bei saistanti apibrėžtybė, nes tai, 
kas įpareigoja — nors iai būtų ir neapibrėžtybė,— ištinka asme- 
nį, į tai reaguojantį, įsipareigojantį kaip apibrėžtybė, kaip, pa- 
vyzdžiui, šviesa akies vyzdį. Įsipareigojimo priešingybė yra en- 
tuziazmas; tai yra buvimas neapibrėžtybės veikiamam, jos apsės- 
tam. Šitos apsėsties veikiamas, kūrėjas paprastai veikia -- kuria 
ne tik nuosavomis, perdėm žmogiškomis jėgomis, bet ir savo pa- 
valdumu neapibrėžtybei, atpalaiduojančiai jį vykdyti savo es- 
mę. Entuziastiškas kūrybingumas nėra išdava įsipareigojančio 
saistymosi kasdienybėje visiems aiškiomis apibrėžtybėmis, bet 
greičiau saistymosi visumoję (neapibrėžtybėje), tarsi plūduriuo- 
jant jos atvirybėje aukščiau visų kasdienybės apibrėžtybių (sta- 
tant, pavyzdžiui, oro pilis). 

Tik atsipalaidavęs nuo pareigingo kūrybingumo, valdžiusio jį 
statant -bažnyčias Dievui, Solnesas pasidare „laisvas statytojas 
savo srityje, kaip Dievas savo“. Entuziazmas yra smarkiai susi- 
jęs su laisve, o įsipareigojimas reiškia laisvės stoką. 

Entuziastiškai Dievui tarnauti gali tik tikėjimo žmogus. „Jo 
akivaizda, — sako Finkas,—tėra suvokiama tik tikėjimu, o ne 
natūraliu žmcgaus savo apibrėžtybėje žinojimu“ !9?, Toks žmo- 
gus buvo Brandas. Brandas statė Dievui bažnyčią visą savo gy- 
venimą ne iš įsipareigojimo, bet iš savo laisvo, entuziastiško pa- 
valdumo jam. Ir kviesdamas Žmones į pavaldumą Dievui, jis jų 
nekvietė jam įsipareigoti, bet sekti jį savo entuziastiška tikėji- 
mo laisve, galiausiai paaukojant jam viską, net save pačius. 
Tiems, kurie stokojo tikėjimo dovanos, jis patarė ne kantriai ir 
pareigingai dirbti Dievui, bet dirbti pasauliui. „Nugrimzkite vi- 
sai tamsoj ir nežiūrėkite viena akim į dangų, — sakė jis jiems, — 
kita gi nešnairuokite į žemę, kur pasijungėte į vargo jungą“ !*", 
Solnesas kaip tik taip ir padarė, susivokęs, kad, tarnaudamas Die- 
vui vien tik iš pareigos, jis buvo išdavikas savo, pasauliško en- 
tuziazmo. 


Iš čia galima suprasti, kodėl Solnesas, realizuodamas savo gy- 
venimo ir savęs, kaip statytojo, paskirtį, nepakluso Dievui, o ta- 
po pavaldus mitinėms, demoniškoms galioms. Kai Dievas pasirin- 
ko ji, kaip sau paklusnų įrankį, demonai jį išvadavo jį atitinkan- 
čiam, entuziastiškam kūrybingumui, kuriuo jis užgrūdinta sąžinę 

ir realizavo save kaip statytoją. Dievas, aiškiai jį pasirinkęs savo 
bažnyčių statymo funkcijai, užgniaužė jo laisvę, tarsi uždarė jį 
savyje, o jo būties demonai įgalino ji išsiveržti savo autentiškų 
kūrybingumu, iškelti jam savo visumą, kuriai budamas dėl savo 
entuziazmo pavaldus, jis buvo tikrai laisvas. 

Entuziastiškas Solneso kūrybingumas griauna kasdienybę 
principiniuose jos ramsčiuose, kad atsivertų nauja epocha (kuri 
!gainiui, kultūros amžiais gali tapti nauja kasdienybe). Šitoks, 
epochą atskleidžiąs, entuziastiškas žmogus tikrai yra panašus į 
Dievą „savoje srityje“. Būdamas šitaip laisvas, Solnesas neišven- 
giamai lurėjo būti „užgrūdintos sąžinės“ žmogus, t. y. Žmogus, 
kartais negailestingai laužantis savo kasdienybės įsipareigoji- 
mus: griaunantis žmonių idealus, negerbiantis visko, kas jiems 
šventa, neatsižvelgiantis į jų savąsias potencijas, į jų laimę. Tai 
gerai žinojo ir pats Solnesas. Jis žinojo, kad savo vidine, demo- 
niška jėga jis galėjo paveikti kitus dirbti sau, dažnai pakenkda- 
mas net ir labai artimiems žmonėms. Kartą jis bemaž su širdgėla 
kalbėjo Hildei apie savo tokią būseną. „Jaučiu, kaip didžiulę 
žaizdą čia, krūtinėje, — sakė jis jai.-—— O pagalbininkai ir tarnai 
drasko odos lopinius nuo kitų žmonių ir nori uždengti manąją 
žaizdą!.. Bet žaizda neužgis“ !*7. Tik Hildės padedamas, jis galė- 
jo atsipalaiduoti nuo šitokios širdgėlos, jos vadinamos „paliegu- 
sia sąžinė“, ir tapti „užgrūdintos sąžinės“ žmogumi. 

Dievai ar demonai moderniaisiais laikais, įskaitant ir Ibseno 
(taip pat Solneso) laikus, išsilaikė tik nežymiomis, atsitiktinėmis 
nuotrupomis. Nelengva yra iš tų nuotrupų atstatyti ir įsijausti į 
mitinio žmogaus būtį, kai jis buvo glaudžiai susijęs su dievais 
ir demonais. Jei vis dėlto norima suvokti dievų prasmę, pajusti 
jų principinį skirtingumą nuo Dievo, pravartu peržvelgti keletą 
„nuotrupų“ ir atkurti, sakysim, dievo Perkūno prasmę. 

Perkūnas mūsų mituose (pasakose, dainose bei patarlėse) do- 
minuoja kaip esantis danguje (valdo debesis, audras, lietus). Nuo 
jo priklauso ir žemės veiksniai: augalų tarpimas, gyvulių išsilai- 
kymas, taip pat žmonių gerovė. Kai pirmas pavasario griaustinis 
sudrebina žemę, ji pabunda savo našumui. Nuo tada jau galima 
leisti bandas į laukus ir pradėti arti dirvas. Žmogus tada jau ga- 
li basas vaikščioti ant rasotos žolės, sėstis ant akmens ai mau- 
dytis upelyje. 

Perkūnui laiminant, augalai tarpsta, o gyvuliai tunka ir dau- 
ginasi. Perkūnas yra vaisingumo dievas, mituose tai išreiškiama 
ožiu, traukiančiu jo dviratį vežimą per debesis. Sykiu jis yra ir 
dvasinio vaisingumo įkvėpėjas. Tai pabrėžia latvių mitai, kur 
Perkūnas, kaip papuošalų kalvis, kala grožiu žėrinčias vertybes, 
kibirkštims trykštant į šalis. 

Perkūno jėgą bei stiprybę reiškia ne tik dangaus žaibai, bet 
ir žemės akmenys bei kiti daiktai, ypač ąžuolas, Perkūno medis. 
Kaip stiprybės dievas, sykiu jis yra ir sveikatos dievas. Jo trenk- 
to medžio atplaišos ar akmens atskalos aisčių-lietuvių būtyje 
yra šventos, sveikatą teikiančios, saugojančios nuo ligų, gydan- 
čios ligas. Padėtos tvarte, jos teikia gyvuliams sveikatingumą ir 
vaisingumą. Namuose jos saugo žmones nuo nelaimių: ligų, dar- 
ganų bei audrų, nuo žvėrių, piktųjų dvasių apsėstų, piktų žmo- 
nių. 

Perkūno kova su piktosiomis dvasiomis bei kipšais vyksta 
tedėl, kad tie yra tvarkos griovėjai. Perkūnas, būdamas teisingu- 
mo ir tvarkos dievas, baudžia tvarką griaunančias piktąsias dva- 
sias ar kipšus. „Slepiasi, kaip kipšas nuo Perkūno“, sakydavo mū- 
sų tėvai. Taip pat yra ir su piktanoriais žmonėmis, nesilaikan- 
čiais dangaus (gamtos) jiems skirtos dieviškosios tvarkos: Per- 
kūnas juos baudžia. Savanaudžiai, pasalūnai, pavyduoliai, pagy- 
rūnai, piktavaliai, vagys, melagiai ir kiti nedorėliai yra Perkūno 
nemalonėje. 

Vyro skriaudžiama žmona meldžiasi: ,,Žaibuok, žaibeli, trenk, 
Perkūnėli, nutrenk piktą vyrelį!“ Tai rodo, kad Perkūnas yra šei- 
mos ryšių dievas. Kai alkakalniuose ant Perkūno akmens žmo- 
nės dėdavo aukas ar nuliedavo pieno ar alaus („palabindavo“ 
dievą), jie melsdavo Perkūną ne tik sveikatos — jaunavedžiai 
prašydavo šeimyninės laimės ir prieauglio. Apie Perkūną, kaip 
šeimos tvirtumo globėją bei tvarkos sergėtoją, pasakoja mitas 
apie Mėnulį, Saulės vyrą, pamilusį Aušrinę. Jį už tai bausdamas 
Perkūnas perkerta kardu. 

Perkūnas padeda tvarkos ardytojų skriaudžiamiems ir išnau- 
dojamiems; padeda teisiesiems, tauriesiems, kilniesiems. Jis pa- 
deda ne vien pavieniams žmonėms, bet ir jų bendruomenėms ar 
tautoms. Priešui užpuolus, šaukdamiesi dievo pagalbos, žemaičiai 
melsdavosi: „,Perkūne, dievaiti, nemušk žemaičio, bet mušk gu- 
dą, kaip šunį rudą". 

Iš šių kelių pastabų matyti, kad Perkūnas, kaip gamtos stip- 
rybės bei jcs tvarkos dievas, reiškia ne fizinę jėgą bei natūra- 
lią tvarką, bet jos, kaip galutinės realybės (neapibrėžtybės), in- 
tensyvumą bei jos pirmapradę tvarką, kuri graikų buvo vadina- 
ma Iogosu. Physis (gamta) atsiskleidžia kaip logos (tvarka). Šita 
neapibrėžtybės tvarka, Perkūno žaibui viską „apibrėžtybiško“ 
nuplieskiant, kaip tik ir iškyla kaip pagrindas visoms apibrėžty- 
bėms joje atsiverti taip, kad atsiveriant būtų sukaupta — pati sa- 
vaime neatsiverianti — tvarka. Tuo būdu akmuo ir ąžuolas yra 
Perkūno — kaip gamtos tvarkos atskleidėjo — kaupėjai. Maža 
to! Jie yra sykiu ir gamtos, jos tvarkos, kaupėjai. Tą patį galima 
30---722 

pasakyti ir apie augalų derlingumą bei gyvulių vaisingumą; jų 
nepaliaujamas atsinaujinimas bei gyvastingumas — tai Perkūno 
ir jo atstovaujamos tvarkos sankaupa. Taip pat ir stiprybė bei 
tvarka šeimoje, visuomenėje, tautoje kaupia bei atveria pirma- 
pradę tvarką, atstovaujamą Perkūno. 

Visos minėtos apibrėžtybės lietuvių būtyje rodo Perkūno 
neapibrėžtybės neapčiuopiamą galią, palaikančią teisingumą, vi- 
sų visuomenės ląstelių sveikatingumą, o kartu su šiuo teisingu- 
mu bei sveikatingumu palaiko lietuvių aistiškos visuomenės at- 
sparumą, visad susijusį su jos kilnia, kupina žmoniškumo kaimy- 
nų atžvilgiu laikysena '9Š. Perkūnas baudė aisčių-lietuvių tvar- 
kos pažeidėjus bei į ją kėsinančiuosius („gudus“). Perkūnui ei- 
nant į užmarštį, krito lietuvių atsparumas bei pajėgumas priešin- 
tis „gudams“ (lenkams ir rusams). Su Perkūno dingimu iš lietu- 
viškos būties dingo joje ir tvarka. Aisčių likučiai šiandien merdi 
paskutinėje agonijoje po mirtinų „gudų“ durklu. Gęstant lietu- 
vių mitiniam pasauliui, gęsta ir jie patys. 

Perkūnas nėra tvarka. Jis yra jos prievaizdas, dangaus kons- 
titucijos vykdytojas. Šia prasme jis priklauso tvarkai ir yra pa- 
ženklintas jos neapibrėžtybės, jos visumos. Kai Perkūnas sutapa- 
tinamas su raiškomis (apibrėžtybėmis), kuriose ji kaupiasi -—- 
ąžuolu, akmeniu, žaibu, derlingumu, vaisingumu, šeimos tvirlybe, 
žmonių bendruomenės savitarpio santykiavimo normavimu, kū- 
rybinėmis žmonių raiškomis ir pagaliau santykiavimu su kitomis 
tautomis istorijos raidoje — jis nėra suprantamas kaip šių išvai- 
dytų apibrėžtybių suponuojama neapibrėžtybės realija; nepaiso- 
mas bei ignoruojamas esminis jo priklausomumas visumai (gam- 
tai), kaip vienai jos galių. Jei mes, žvelgdami į Perkūną, mūsų 
mituose vaizduojamą kaip atsiveriantį mMinėtosiose apibrėžtybė- 
se, glaudžiai nesiesime jo su jomis, o matysime jį savaime ne- 
apčiuopiamą, bet jų kaupiamą jas įprasminančią „perkūnišką“ 
visumą, pavaldžią gamtos visumai, tada galbūt pajėgsime jausti 
Perkūną tokį, kokį jį jautė mūsų protėviai. Jie savo būtyje Per- 
kūną tapatino ne su ąžuolu, akmeniu, ožių ar kuria kita „,„perkū- 
niška“ būtybe, bet laikė jį per tas būtybes pasireiškiančia jų 
būtyjeę pergalinga tiesiogiai neapčiuopiama dieviška visumos 
(gamtos) galia. 

Čia pravartu įterpti pastabą (nors kiek ir pašalinę) apie Sol- 
neso, apsėsto dvasinių jėgų — trolių, entuziastišką kūrybingumą. 
Perkūnui, šalia daugelio kitų savybių, buvo skiriamas ir kūry- 
bingumo, gražių daiktų gaminimo įkvėpimas ir nepalankus, prie- 
šiškas jo nusiteikimas kipšų, kaip tvarkos griovėjų, atžvilgiu. 
Prisiminkime, kad Solnesui gyvenant epochoje, iš kurios dievai 
jau buvo pasitraukę, „mirę“ ir jai nebežinomi, jis tik pasąmonė- 

je tarsi prisimena didžiuosius mitinės būties dievus (kaip Per- 
kūną), kurių įkvėptas kūrybingas žmogus suvokia tvarką, iš ku- 
rios jis semiasi saistus savo kūriniams, kurdamas žmonėms nau- 
ją epochą. Šitoks jo „prisiminimas“ — didžiuosius dievus jau už- 
miršus —-ir veržėsi per dvasias ir trolius, kurie dar buvo jo pa- 
sauliui žinomi kaip „velniai“. 

Perkūno savybių apžvalga rodo du dalykus: a) mitinėje žmo- 
gaus būtyje dievai užtinkami kaip jos (būties) daiktų bei būty- 
bių (apibrėžtybių) sankaupa ir dėl to pažįstami be jokių prana- 
šų žodžių liudijimo; b) mitinio žmogaus būtyje dievai yra tai 
būčiai kaip visumai (būties-gamtos atvirybei, tvarkai) pavaldūs, 
sykiu būdami būtybių-apibrėžtybių suponuojamomis tos visumos 
realijomis. Šia prasme dievai yra pernelyg skirtingi nuo Dievo, 
kaip antpasaulinės realybės, esančios anapus būties, pasaulio, vi- 
sumos (anapus būties-gamtos). 

Tą skirtingumą nurodo ir Finkas, kalbėdamas apie graikų die- 
vus: „Graikų dievas gyvena toli nuo žmonių, galbūt ant spin- 
dinčių Olimpo aukštumų, gal net aukštesnėse žvaigždynų sfero- 
se, žemės gelmėse, gal jūrose, be jokių takų ar kelių. Vis dėlto 
jis gali prie žmonių priartėti, retkarčiais jiems pasirodyti — visad 
užslėptais pavidalais. Jis gali reikštis švelniausiu gamtos žavesiu 
ir paveikti (žmonių) sielas mėnulio šviesoje virš kalnų miškų, 
kaip Artemidė; spinduliuojančiu saulės žėrėjimu, kaip Phoibos 
Apolonas; ar baltakarčiais, gaivalingais jūros bangų žirgais, kaip 
Poseidonas. Krikščionių Dievas, laikomas pasaulio kūrėju, lieka 
sukurtam pasauliui transcendentalus (anapus jo), kita vertus, jis 
įsismelkęs į jį nuolat ir visur, nes yra visuresimas ir visagalis. 
Jis vienu ir tuo pačiu laiku yra jame esąs ir nesąs. Jo buvimas 
tėra tikėjimu suvokiamas, o ne natūraliu ribotu žmogaus žinoji- 
mu“ !99. Mitinio žmogaus būtyje dievai buvo jo natūralia patir- 
timi ir žinojimu suvokiami, jam patiriant ir pažįstant savo būtį, 
savo pasaulį kaip gamtos atvirybę. Kultūriniame pasaulyje, jau 
užgesus mMitiniams žmogaus būties saistams, iš esmės dar buvo 
likusi pirmykštė realybės patirtis bei jos samprata. Tiesa, kultū- 
rinio pasaulio kasdienybės žmogus, bent sąmonėje, atrodo, visiš- 
kai išsiverčia vien tik „apibrėžtybiškų“ būtybių (įskaitant ir 
mokslinių) pažinimu. O entuziastiški kultūrinio pasaulio žmonės 
patiria, išgyvena, įsijaučia ir pažįsta „neapibrėžtybišką“ visų api- 
brėžtybių pagrindą, būtį, kaip viską įprasminančią visumą ana- 
pus kasdienos, sykiu pažindami ir juos įkvepiančias „neapibrėž- 
tybiškas" realijas, kaip juos apsėdusius demonus, kurių paveikti 
jie ir tampa kūrybingais, ,poetiškais“ žmonėmis. 

Kitaip yra su Dievo pažinimu: jis nėra žmogui suvokiamas 
vien natūraliomis jo pajėgomis. Tik kai Dievas suteikia jam ant- 

gamtinę tikėjimo dovaną, jis susiduria sų Dievu, savo vidiniu 
balsu, savo malda, eidamas į dialogą su juo. Be to, savo tikėji- 
mu jis gali aptikti Dievo visuresimo pėdsakus pasaulyje. Didin- 
ga krikščionybės epocha apskritai ir yra tikėjimo žmonių krikš- 
čioniško entuziazmo išdava. Šiandien net ir ateistai -- patys to 
nežinodami — grindžia savo žmoniškumo bei žmogaus asmenybės 
vertės sampratą krikščioniška pasaulėžiūra. 

Dievui, antpasaulinei realybei, esant pasaulyje savo visur- 
esimu bei visagalybe, pasaulis ir yra vieta, kur tikėjimo žmogus 
gali realizuoti save savo pavaldumų Dievui, galutiniu pasirinki- 
mu paaukodamas jam viską, kas jo pasaulyje, jo būtyje jam yra 
svarbiausia ir brangiausia. Be pasaulio ir tikėjimo žmogus negali 
turėti sąsajos su Dievų, stokodamas savęs, kaip besiremiančio 
sava būtimi. Toks tikėjimo žmogus buvo misionierius Einaras, 
Jam pasaulis, jo žmogiškoji būtis neturėjo savaiminio dvasingu- 
mo. Viskas, kas žemiška, buvo jam vien tik apibrėžtybių rinki- 
nys be jas vienijančių „neapibrėžtybių“ realijų. Einaras prie nie- 
ko neprisirišo, nieko nevertino ir nemylėjo. Ir dėl to jis netu- 
rėjo nė savęs. Jis perėjo pasaulį be substancijos, eidamas link 
Dievo tuščiomis rankomis. Priešingai Brandui, jis nieko nepa- 
aukojo, nes jis neturėjo ką paaukoti. Jis nesuprato, kad, norėda- 
mas pasiekti Dievą savo tikėjimu ir pažvelgti jam į veidą, jis 
turėtų turėti savitą, žemiškumo sukultūrintą, sudvasintą veidą. 
Be tokio savito veido jis negalėjo sueiti į sąlytį su Dievu (ir ne- 
galėjo įvykti religija). 

Brandas ėjo link Dievo, neatmesdamas žemiškųjų vertybių: 
priešingai — išaukštindamas jas, suprasdamas, kad jos vertos 
(dvasingos) Dievui paaukoti. Brandui žmogaus pavaldumas Die- 
vui (tikėjimas) buvo neatskiriamas ir neatplėšiamas nuo jo gy- 
venimo — nuo jo pavaldumo dvasingoms savo pasaulio, savo bū- 
ties realijoms. Savo svajonėse jis norėjo pastatyti šventyklą to- 
kią didžią, kad ji ne tik apimtų tikėjimą ir doktriną, bet ir vis- 
ką, ką Dievas suteikė, kaip gyvenimo dalią. Brandas sakė Žžmo- 
nėms, kad dienos triūsas, vakaro poilsis, nakties rūpesčiai, gy- 
vastingi liepsnojančios jaunystės susižavėjimai, upė, kuri teka 
tenai žemai, krioklys, kuris ūžia tarp uolų, audros kauksmas ir 
švelnūs garsai, kurie ataidi nuo jūros — visa tai turėtų būti vie- 
na su Dievo žodžiu, su vargonų muzika ir žmonių giedojimu !*", 

Brandas ne tuoj pat, bet pamažu, prieš savo gyvenimo pa- 
baigą suvokė, kad jo šventovė neišvengiamai pirmiau turėjo tap- 
ti gamtos šventove, gamtos širdimi, kur buvo žmogaus gyvenimo 
pagrindas prieš jai tampant auka Dievui. Ta šventovė buvo Ger- 
dos Kalnų bažnyčia, kuri ir buvo gamtos, kaip neapibrėžtybės, 
kaip dvasingumo simbolis. Šitaip suvokiama ji buvo analogiška 

mitinio žmogaus gamtos sampratai: kaip visas apibrėžtybes (va- 
nagą) saistančiai neapibrėžtybei. Kai Kalnų bažnyčia tampa au- 
ka Dievui, ji jau nebe Gerdos, bet Brando šventovė: tada ji 
yra auka ir simbolis antpasaulinės neapibrėžtybės, antpasaulinio 
dvasingumo —- Dievo simbolis. Mūsų bažnyčia yra beribė, pa- 
sakojo Brandas žmonėms. Ji neturi sienų. Jos grindys yra žalioji 
žemė, pelkynai, pievos, jūra, fiordas. Tik dangus gali aprėpti ją — 
būti jos stogu. Tenai gyvenimas ir tikėjimas sutirps į viena !?!, 
Brando šventovė jau nebėra Gerdos (mitinė) šventovė dėl to, 
kad ji nebėra arena, iš kurios gyvenimas, būtis yra saistoma ga- 
lutiniais (neapibrėžtybės kaip gamtos-būties) saistais. Ji tampa 
arena, kupina antgamtinės galutinės realybės (antgamtinės neapi- 
brėžtybės — Dievo). Iš jos žmogaus gyvenimas jau yra saisto- 
mas antgamtiniais saistais, ir jo būtis tampa krikščioniška būti- 
mi, išaukštinta bei prakilninta gamtine būtimi, kaip auka Dievui. 
Tikėjimas nėra visiems aiškybė, kaip, sakysime, kūrybingo 
(poetiško) žmogaus darbai, jo kūriniai, kurie sutelkia savyje bū- 
ties (gamtos) veržimąsi į žmogaus būtį. „Tikėjimas negali būti 
perduotas, — sako Kierkegaardas,— perkeliant jį į universalumą 
(pasaulio atvirybę), nes jis tuo būdu būtų sunaikintas" !'?. Tikė- 
jimas negali būti atskleistas pasaulio atvirybėje toks, koks jis 
yra tikinčio žmogaus viduje — individualaus žmogaus dialogas su 
Dievu. Sąsaja su būtimi, kad ir neaiškybė, yra visiems (pasąmo- 
nėje) suvokiama — visų suponuojama. O sąsaja su antgamtine 
realybe yra įmanoma tik tikėjimo žmogui — žmogui jos palies- 
tam. Ji nėra visiems suvokiama. Tikinčiojo dialogas su Dievu vi- 
sad lieka jo dialogas, ir ta prasme jis nėra pasaulio atvirybėje 
visiems suvokiama realybė. O kūrybingo žmogaus kūriniai (poe- 
tiški poeto žodžiai) — kilę būtyje ir dievų pagauto entuziastiško 
kūrėjo (poeto) savais žodžiais perkeliami į žmogaus būtį, jo pa- 
saulio atvirybę — tampa visų vertybe, visiems aiškybe. 
Tikėjimas, kaip Dievo dovana, prasideda su Dievu ir reali- 
zuojama tikinčio žmogaus. O gyvenimas. kaip buvimas-pasauly- 
je (in-der-Welt-sein), prasideda su būtimi ir realizuojamas su 
žmogumi, esančiu jos atvirybėje, pasaulyje. Apskritai tikėjimas 
nevyksta pasaulyje. Tiesa, Dievo žodis ir tikėjimo žmonių (šven- 
tųjų) darbai yra pasaulyie šalia visų kitų apibrėžtybių, bet jie 
nekyla ar neturi savo šaknų pasaulyje ir nesibaigia juo. Tikrai 
tikintys žmonės dažnai būna paskatinti (tapti tokiais) kitų tikėji- 
mo žmonių bei šventųjų pavyzdžio ar žodžių, bet jie tokie ne- 
tampa vien tik dėl to; tačiau jie gali tapti tikėjimui atviri. Bran- 
dą sekusi minia vienu metu atrodė užsidegusi tikėjimu, paveikta 
jo žodžių ir pavyzdžio. Kritišku momentu ji nuo jo nusisuko. Nie- 
kas, tik Dievas gali įžiebti tikėjimą tikėjimui atviram individui. 

Religinis asmenybiškumas realizuojamas ne pasaulio atvirybėje, 
bet žmogaus viduje, Dievui jį palietus. 

Solnesas buvo kilęs pamaldžioje šeimoje. Tačiau jo polinkis 
tarnauti Dievui nebuvo jo vidinės sąsajos su Dievu išdava. Grei- 
čiau tai buvo jo kasdienybės, formavusios jo apsisprendimus, įta- 
ka. Statydamas bažnyčias, Solnesas vadovavosi ne tikėjimu, o pa- 
reiga. Jo dialogas su Dievu Liusangerio bažnyčios bokšte nebuvo 
tikinčio žmogaus dialogas su Dievu, bet žmogaus, suvokusio, 
kad tarnauti Dievui nebuvo jam entuziastiškas savęs, kaip staty- 
tojo, realizavimas. Solnesas nepretendavo prilygti Dievui, bet 
norėjo būti laisvas savo srityje, kaip Dievas savo. 

Dievas yra tikinčiojo žmogaus viduje. Daugybė žmonių savo 
būtyje gali būti atviri tikėjimui, bet ne visados. Yra epochų, ku- 
riose žmonių būtis, jų pasaulio atvirybė nėra palanki Dievui, 
Dievo žodžiui, nebesisaisto jo kriterijais. Tokie yra ir mūsų lai- 
kai. Pasak Nietschės, „Dievas yra miręs“. Šitas garsus jo po- 
sakis nieko nepasako apie Dievo buvimą ar nebuvimą antpasau- 
linėje realybėje. Jis tik pasako, kad Dievas yra miręs mūsų mo- 
derniame technikos amžiuje. Tai yra aiškų ir be Nietschės pasa- 
kymo. Technikos amžiuje Dievas yra „miręs“, kaip „mirę“ yra 
ir dievai: jis, kaip ir jie, jau nebesaisto žmogaus ir jo daiktų jo 
būtyje. Joje nebesijaučia Perkūno, būties tvarkos saugotojo. 
Pati būties-gamtos tvarka yra joje išblėsusi. Vietoj jos, vietoj 
dievų ir vietoj Dievo moderniojoje technikos epochoje tik žmo- 
gaus saistai beturi saistančios galios. Ne dievai, ne Dievas ir ne 
gamta-būtis nustato moderniojojo pasaulio tvarką ir eigą, o žmo- 
gus. Jis valdo žemę. 

Šių dienų pasaulis, remdamasis žmogumi, remiasi apibrėžtybe. 
Neapibrėžtybė (būtis) jame yra „niekas“, dėl to modernusis pa- 
saulis ir yra nihilistiškas. Mokslas (mokslai) orientuojasi ir domi- 
si vien tik apibrėžtybėmis, dėl to šiandieninėje nihilistinėje epo- 
choje jis klesti. „Turint galvoje mokslinę realybės sampratą, 
mokslui suvokiant tik būtybes, — sako Heideggeris, — tai, kas vi- 
siškai ir jokiu būdu nėra būtybė (būtent būtis), gali būti prista- 
toma kaip niekas" '"š. Pagal Heideggerį, Nietschės posakis „Die- 
vas yra miręs“ kalba ne vien tik apie Dievą, bet ir apie neapi- 
brėžtybę bei neapibrėžtybės realijas kartu. Viskas, kas iš aukš- 
tybių apsprendžia žmogų — ar antpasaulinė ar pasaulinė reali- 
ja, —tuo posakiu paskelbiamas kaip praradęs savo galią. Tik 
žmogus nežabotai triumfuoja kaip žemės viešpats. 

Mokslo laimėjimai mūsų epochoje savo ribotose srityse, be 
abejo, ailieka reikšmingą ir teigiamą vaidmenį. Mokslai, orien- 
tuodamiesi vien tik apibrėžtybėmis, neatskleidžia visumos (gam- 
tos-būlies ar Dievo). Pasak Heideggerio, šiandien tik poetai tėra 

pajėgūs tai padaryti. Tačiau šiandien trūksta tikrų poetų — trūks- 
ta tų, kurie, įsijaute į mokslų klestėjimą, sykiu įsijaustų į jų kles- 
tėjimo prielaidas, kai Dievas, būtis ir dievai iš Žmogaus būties 
yra pasitraukę. Tas pasitraukimas kaip tik ir suteikia galimybę, 
pagrindinę jėgą Žžogui, antropocentrizmui, mokslams. Pasitrau- 
kus Dievui ir dievams, ištuštėja erdvė, tinkama antžmogiui vieš- 
patauti žemėje. Tikri poetai supranta mūsų epochą kaip būties 
naktį, t.y. kaip stokojančią būties šviesos. Šia prasme, mano 
Heideggeris, jie suvokia būtį ir įvairias neapibrėžtybės realijas 
(Dievą ar dievus) savo pasitraukimu. Maža to — savo galimu nau- 
ju priartėjimu. Šia prasme poetai yra naujos epochos atsiskleidi- 
mo pranašai, būties pavasario vyturiai. Toks yra Solnesas su 
savo oro pilimis, atskleidžiąs naują būtį savo visuomenei. Toks 
buvo ir Brandas, vainikavęs Kalnų bažnyčią antpasauliniu dan- 
gumi. 

Tik būčiai, neapibrėžtybei vėl veržiantis į žmonių būtį, joje 
gali būti vėl aptinkama dievų arba jos atvirybėje vėl apsireikš- 
ti Dievas ir jo Žodis. „Ar Dievas gyvena ar ir toliau lieka mi- 
ręs,---sako Heideggeris, —- lemia ne žmonių religingumas ir ne fi- 
losofijos teologinės aspiracijos ir gamtamoksliai. Ar Dievas yra 
Dievas, įvyksta iš būties padėties, pačioje joje" !"* — jos atviry- 
bėje. Dievas atsiskleidžia tikinčio individo viduje. Dievo raiškos, 
jo žodis žmonių būtyje yra galimas, jei prasiveržia joje neapi- 
brėžtybės (būties) samprata. Tik būties atvirybėje gali sužėrėti 
antpasaulinė, „antbūtiška“ realybė. Šitaip jai sužėrint žmonių 
būtyje, jų gyvenamajame pasaulyje, plačiuosiuose visuomenės 
sluoksniuose gali kilti nusiteikimas tikėti antpasauline realybe -—— 
Dievu. 

Savo esme žmogus, kaip būtybė, esanti sąsajoje su galutine 
realybe, nėra antropocentriškas. Vien tik remdamasis savimi jis 
negali nustatyti savo buvimo prasmės ir pilnatvės. Net ir tie, 
kurie teigia antropocentrizmą, žino, kad žmogus yra stokojanti 
būtybė. Tačiau jie mano, kad jis pats savo jėgomis gali pilnat- 
vę pasiekti. Pasak jų, žmogus, semdamasis iš savęs, kaip iš pus- 
tuščio indo, mano galįs save taip pripildyti. Tiesa, žmogus gali 
semti iš savęs arba būdamas būties (pilnatvės) atvirybėje, arba 
būdamas dievų apimtas ir iš jų perimdamas jos šviesą, arba, 
kaip tikįs žmogus, gavęs Dievo malonę. Tiek Brandas, tiek Sol- 
nesas siekė savo buvimo savimi (asmenybiškumo) pilnatvės ne 
vadovaudamiesi savimi ar savo aplinkos daiktais-apibrėžtybėmis. 
Apibrėžiybės buvo jiems sykiu ir kelias, ir kliūtis į jų pašauki- 
mo realizavimą. Jie sėmė savo pilnatvę iš neapibrėžtybės, suvo- 
kiamos per jų savą apibrėžtybę, būdami sąsajoje su neapibrėž- 
lybė.: jie sėmė ją savo entuziazmu. 

Entuziazmas, kaip sąsaja su neapibrėžtybe, reiškia pakilimą 
virš kasdienybės ir neretai — nors atrodo barbariškai — nusisto- 
vėjusių gyvenimo normų griovimu. Tiek Solnesas, apsėstas dva- 
sių-demonų, tiek Brandas, tarnaudamas Dievui, griovė ir trypė 
kasdienybės žmonių būtį. Entuziastiškas žmogus, būdamas paval- 
dus būčiai ar pavaldus Dievui, negali sielotis dėl savo įsiparei- 
gojimų apibrėžtybėms laužymo. Jis turi būti užgrūdintos sąžinės 
žmogus. Tik būdamas besąlygiškai pavaldus būčiai — dvasių-de- 
monų apsėstas — Solnesas aukojo savo kasdienybės vertybes, 
realizuodamas save kaip statytoją savais „poetiškais“ statiniais ir 
tuo atskleisdamas jau nebe štai-būtį, saistomą nekasdieniškais 
būties standartais. Ir Brandas savo besąlygišku pavaldumu Die- 
vui —- būdamas jo kupinas — aukojo jam visas pasaulio verty- 
bes, taip pat ir patį pasaulį, tarsi sugrąžindamas jam tai, kas yra 
jo. Tiek Solneso, tiek Brando savęs realizavimas reiškė ir jų pa- 
čių savęs savo idealams aukojimą: Solnesas žuvo nukritęs nuo 
savo pastato bokšto, o Brandas žuvo sniegyno užgriūtas Gamtos 
šventovėje. 


Epilogas 


Straipsnyje išnagrinėti trys pasirinkti Ibseno dramų charak- 
teriai remiantis egzistencinės filosofijos refleksijomis. Lygiagre- 
čiai su tų Ibseno dramų personažais aptartos ir kai kurios čia 
būdingos filosofinės problemos, daugiausia Heideggerio. 

Nagrinėjimo plotmė nebuvo mokslinė. Minėtų personažų ar 
charakterių asmenybiškumas, reikšdamas sąsają su būtimi ar 
Dievu, reiškė sąsają su neapibrėžtybe -- reiškė visumą, kurios 
šviesoje, ar atvirybėje atsiskleidžia, atsiribodamos nuo bet ko- 
kių būtybių, apibrėžtybių prasmės. 

Būtybės-apibrėžtybės gali būti moksliškai, logiškai išaiškintos, 
tik siejamos viena su kita ar grindžiamos viena kitoje. Būtis, Die- 
vas, kaip neapibrėžtybės, moksliškai-logiškai nėra įrodomos są- 
vokos. Jei neapibrėžtybę aiškinsime apibrėžtybėmis, ją pažemin- 
sime iki apibrėžtybių-būtybių lygmens. Šiuo būdu tradicinėje fi- 
losofijoje Dievas, suprastas kad ir aukščiausia būtybe, buvo su- 
prastas kaip būtybė, kaip apibrėžtybė --- kaip „neapibrėžta“ api- 
brėžtybė. 

Svarbiausios straipsnio sąvokos — asmenybiškumas, kaip są- 
saja su neapibrėžtybe, ir pati neapibrėžtybė — negalėjo būti iš- 
aiškintos bei įrodytos; jos galėjo būti išryškintos tik gilinantis 
į jas, perprantant jų savitą „neapibrėžtybišką“ realumą, sykiu su- 
vokiant jas kaip bet kokia apibrėžtybe suponuojamas realijas. 
Šia prasme neapibrėžiybė buvo ne tik Dievas, ne tik „būtis ir ne 

tik žmogus savo esme (kaip jo sąsaja su būtimi), bet ir dievai, 
sava dieviška sąsaja su būtimi, taip pat žemė ir dangus, kaip 
dar moksliškai, logiškai „neapibrėžtos“ būtybės, bet kaip reali- 
jos, apsprendžiančios (tikriau atpalaiduojančios) žmogų savo pa- 
skirčiai realizuoti savo pasaulyje, kaip būties atvirybėje. 

Šiuo būdu straipsnyje nagrinėti ne tik Ibseno dramų persona- 
žai, bet ir būdingosios ir svarbios — ne tiek Kierkegaardo, kiek 
Heideggerio — mintys, susijusios su Heideggerio būties ir žmogaus 
esme būties atvirybėje — savo pasaulyje, štai-būtyje (Dasein). 
Šalia šių esminio pobūdžio problemų, pateikta ir jo daikto, kaip 
neapibėžtybės-būties realijų (žemės, dangaus, žmogaus ir die- 
vų) kaupėjo, taip pat glaudžiai su tuo susijusi kūrinio samprata. 
Paaiškinta ir Heideggerio kūrybingumo bei poetiškumo, kaip en- 
tuziazmo raiškos, samprata. Aptarta ir entuziazmo, būdingo pir- 
mykščio mitinio žmogaus būsenai pasaulyje, savoje būtvje, 
įkvėpto dievų, samprata. Heideggerio aiškinimu, poetizmas kaip 
tik ir reiškia, kad žmogus-poetas yra veikiamas dievo, ikvėpto 
gamtos-būties, tarsi žaibu sutelkiančio būties „tamsa“ ir įžiebian- 
čio entuziazmą poetui. Poetizmas ir yra gryniausias asmenybiš- 
kumas — intensyviausia žmogaus sąsaja su Būtimi. Poetizmą su- 
ponuoja gyvenimas, kaip buvimas atviram savo pasauliui, savo 
būčiai (būties atvirybei), 

Straipsnyje labiausiai išryškintos dvi neapibrėžtybės sampra- 
tos: a) būties ar gamtos, kaip pasaulio ar pasauliškos neapibrėž- 
tybės. ir b) Dievo. kaip antpasaulinės, antgamtinės neapibrėžiy- 
bės. Pirmoji yra žmogui jo natūralia, žmogiška patirtimi suvo- 
kiama realija. Antroji suvokiama tik tikėjimu, Dievo žmogui pa- 
dovanota dieviška galia. Dievas, kaip antpasaulinė realija. yra 
nepriklausomas nuo būties — jis jos nesuponuoja. Tačiau Dievo 
atsiskleidimas pasaulyje, žmogaus būtyje suponuoja būtį bei 
štai-būti. Jei Dievas prabiltų savo antpasaulinėje, antgamtinėje 
sferoje, jis nebūtu žmogaus nei girdimas, nei suprastas. Jis turi 
prabilti žmogaus būtyje paties žmogaus kalba — jis turi ateiti 
žmogumi į jo pasaulį, kad būtų jo išgirstas ir suprastas. 

Straipsnyje pasirinkti Ibseno personažai vienaip ar kitaip pa- 
dėjo išryškinti žmogaus asmenybiškumą jo sąlytyje su realybe 
už būtybių — su visuma — būtimi ar Dievu. 

Peras Giuntas yra be asmenybiškumo, be savęs — stokojąs sa- 
vęs dėl to, kad jis niekur ir niekad nesirenka savęs. 

Peras Giuntas savo gebėjimą būti viskuo laikė savo buvimo 
savimi — savo asmenybiškumo — tvirtybe, manydamas, kad jis 
stipriai stovi visumoje. Tačiau jo visuma buvo ne visuma, o tik 
apibrėžtybių suma. Todėl jis ir neteko sąsajos su neapibrėžty- 
be: jis nebuvo nei asmenybiškas, nci poetiškas. 

„Giuntiško“ asmenybiškumo neturi nei Brandas, nei Solnesas. 
Solnesas savo kasdienybės išgyvenimu patiria tikro asmenybiš- 
kumo stoką, kai Žmogus yra tobulas būdamas uždaras ir save 
laiko visko matu. Jis pamažu suprata, kad žmogus yra stokojanti 
būtybė — vidujai neišbaigta ir netobula. Dėl to jam atrodo, kad 
žmogaus paskirtis — ieškoti savęs, pulti į kūrybą, siekti aukštes- 
nių pasaulio tikslų, ieškoti savo kelio aukščiau kasdienybės. Žmo- 
gus, siekiąs savęs realizavimo aukštesnėse, nekasdieniškose sfe- 
rose, kasdienybės žmogui atrodo paliegęs. Solnesas manė, kad 
tokiu jį laikė jo artimieji, ypač Alina. 

Tokiu ligoniu minia laikė Brandą, skelbiantį, kad žmogus su 
visomis jį saistančiomis žemiškomis, pasauliškomis vertybėmis 
tėra tiek vertas, kad jis būtų padėtas ant Dievo aukuro kaip au- 
ka. Šitoks savęs ir savo pasaulio aukojimas Brandui atrodė savo 
asmenybiškumo realizavimas. . 

Solneso nuomone, žmogus realizuoja save savo kūrybingumu, 
poetiška veikla. Žmogus realizuoja save ne teigdamas save sa- 
vo subjektyvumu (savo uždarumu), bet būdamas atviras, paval- 
dus ir paslaugus būčiai — būdamas jos naudojamas. 

Šiame straipsnyje vadovavomės mintimi, kad asmenybišku- 
mas —- tai sąsaja su galutine realybe (būtimi ar Dievu). Asmeny- 
biškumui suvokti buvome pasitelkę žmogaus skirtumą nuo gy- 
vūno. Žmogus fiziniu ir psichiniu požiūriu dar tarsi „žalias“, 
gamtos „įmestas“, bet dar neturintis aiškaus kelio. Jo paties už- 
duotis — save ištobulinti, save kurti. Jo „savikūra“ — tai kūry- 
bingas savo aplinkos formavimas. Žmogaus kūrybingumas, kultū- 
ringumas yra jo laisvės išdava — jis nėra (kaip gyvūnas) užda- 
ras, bet yra atviras gamtai, realybės visumai. 

Gyvendamas, dirbdamas žmogus vadovaujasi savo būties (vi- 
sumos) nuovoka, būdamas sąsajoje su ja; Oo poetas turi laukti 
naujos, jį entuziazmu uždegančios būties paskatos. Vien tik bū- 
ties nuovokos poetui neužtenka: jis dar turi patirti dievo (Per- 
kūno) žaibą, sutelkianti savyje būties „tamsą“, kad jis galėtų 
prabilti poetiškai -- savo kūriniais įnešti būtį į štai-būtį. 

Solnesas. statydamas oro pilis mūro pamatais, buvo ne vien 
tik poetas, atskleidžiąs ateinančią kultūrinę epochą. Jis kartu 
susiejo tą epochą su pirmykšte būtimi — mitine būtimi, tarsi bū- 
tų koks savo bendruomenės šventikas. 

Brandas nori išgelbėti žmonių sielas. „Gyva tauta, nors būtų 
ir menka,-- sako jis,— per vargą ir kančias stipri išauga" !*. Ti- 
kėjimo žmogus saisto save savais vidiniais — tikinčiojo — sais- 
tais. „Kiekvienas turi savo sielos lobį. Tai jo šventovė, — aš, — 
jo pašaukimas, kurio supančioti negali niekas, kaip suturėti upės 
laisvą srovę“,- sakė Brandas žmonėms.— „Pačiame žmoguje yra 

toji naujai sukurta žemė, pasiruošusi priimti Dievą“ "9. Vidinė 
žemė yra Žmogaus pasauliška būtis, jo pasauliškas asmenybišku- 
mas, kupinas tikėjimo. Žmogaus žengimas į savo gelmes, jam jo 
tikėjimu nušviestas, ir reiškia krikščionišką žmogaus heroizmą. 
„Krikščioniškasis heroizmas,— sakė Kierkegaardas,— reiškia žmo- 
gaus drąsos užmojį būti visiškai savimi, individualiu žmogumi, — 
šio apibrėžto individualaus žmogaus užmojis — būti savimi vie- 
nam prieš Dievo valią“ !77, 

Kai Brandas nusivylė savo didžiule, naujai pastatyta bažny- 
čia, jis šaukė žmones į didingesnę šventovę: „Klausykite, jūs 
kryžkelėje esat. Visa jūs siela turit trokšti naujo, o tai, kas se- 
na, griaut iš pamatų. Tiktai tada, tikėkite manim, čia bus gyvoji 
Viešpaties bažnyčia“ 'š. Šis Brando šauksmas žmonėms buvo jų 
šaukimas į savo vidines gelmes, nes tik čia gimsta tikėjimo lieps- 
na, įžiebta Dievo žodžio kibirkšties, ir tik čia yra galimas pilnu- 
tinis žmogaus buvimo savimi (jo asmenybiškumo) realizavimas. 
Tikroji Brando šventovė turėjo būti statoma žmonių širdyse, Die- 
vo paliestose, o ne pasaulio atvirybėje. Betgi žmonių širdys, jų 
štai-būtis, buvo pasaulio atvirybėje. Dėl to ji neišvengiamai tu- 
rėjo būti susijusi su pasaulio atvirybe, su žemiška žmonių bū- 
timi. 

Tikroji Brando šventovė, būdama antpasaulinės kilmės, turė- 
jo būti statoma realybės aukštumose, kaip Solneso oro pilys, bet 
kaip ir jos turėjo remtis žeme, žmogaus būtimi. Šią analogiją rei- 
kia paaiškinti. 

Solneso oro pilys buvo jo poetiško entuziazmo išdava. Bran- 
do šventovė, statoma Dievo paliestose žmonių širdyse, iškilo ant- 
pasauliškose aukštybėse, dėl to ji negalėjo pasauliškai atsiskleis- 
tu, kaip Solneso oro pilys, kurios atsiskleidė, sutelkdamos būties 
neapibrėžtybės realijas. Matomoji Brando šventovės dalis buvo 
Gerdos Kalnų bažnyčia. Ji, kaip auka Dievui, jau spindėjo ant- 
gamtybe. 

Brandas kūrė šventovę tikėjimu paženklintose žmonių širdy- 
se, jų štai-būtyje (Dasein). Tuo būdu žmogiškoji būtis ir tampa 
religine-krikščioniška-antžmogiška būtimi, Tai nereiškia tikėjimo 
būties išsakymo žodžiais. Pasak Kierkegaardo, tai reikštų tikėji- 
mo perkėlimą į universalumo plotmę, kuo jis būtų sunaikintas !**. 
Tikėjimas nėra išsakomas ir pagrindžiamas objektyviomis tezė- 
mis. Jis rymo žmonių širdyse, jų viduje ir sužėri antgamtybe 
poetiškoje-mantiškoje žmogui galimoje būsenoje, prakilninda- 
mas bei išaukštindamas ją, o ne pats būdamas „pažemintas“ į jos 
lygmenį, „išverstas“ į pasauliškas frazes. Tikėjimas gimsta indi- 
vido sąsajoje su Dievu, vyksta pasaulio atvirybėje, bet nėra ga- 
lutinai išaiškinamas ir pagrindžiamas. 

Brandas statė šventovę, kaip grindžiamą Dievuje. Kalnų baž- 
nyčia nėra šventovė savaime (per se), ji yra galimybė jam atsi- 
skleisti pasaulio atvirybėje. Kalnų bažnyčia yra ne šventovė, 
bet jos pamatai žmogaus būtyje. 

Šventovė, statoma žmonių širdyse dėl to paties (e0 ipso), yra 
statoma gamtos širdyje. Žmonių širdys — skaitytojui tai jau aiš- 
ku — reiškia štai-būtį (Dasein), žmogaus laikymąsi gamtos atvi- 
rybėje. Kai žmonių širdis paliečia Dievas, jos tampa šiai (vieta- 
būtimi) tikėjimo žmogui, krikščioniškąja štai-būtimi, krikščioniš- 
kuoju pasauliu. 

Kyla klausimas, kaip siejasi Brando ir Solneso kūriniai. Bran- 
do šventovė stovi antpasaulinėje realybėje, tik sužėrėdama Kal- 
nų bažnyčioje. Taigi ji yra skirtingoje dimensijoje nuo Solneso 
oro pilių. Jo šventovės „pamatai“ — Kalnų bažnyčia — yra toje 
pačioje dimensijoje, kaip ir jos, ir šia prasme jos gali būti su- 
gretintos. Gerdos-Brando Kalnų bažnyčia nušviečia antgamtinė 
realybė mitinio entuziazmo aukštumoje stovinčio žmogaus būtį, 
kai toji bažnyčia tampa „pamatais“ (auka) tai realybei. Analo- 
giškai ir Solneso-Hildės oro pilys, kultūrinio-,,poetiško" entu- 
ziazmo aukštyje stovinčio žmogaus būtyje galėlų tapti šventove, 
jei jos būtų kultūrinio-,,poetiško“ žmogaus auka Dievui. Gamti- 
niame-pasauliškame kūrinyje Dievas nenušvinta, nebent tas kū- 
rinys taptų auka jam. 

Tikėjimas, kaip žmogaus vidaus (jo sielos) sąsaja su Dievu, 
yra individualus: jis vyksta žmogaus širdyje, o ne pasaulio at- 
virybėje. Poetizmas, kaip žmogaus sąsaja su būtimi-gamta, yra 
universalus: jis vyksta pasaulio atvirybėje. Poetizmas, būdamas 
pasauliško eutuziazmo raiška, rodo žmogų, apimtą būties-gam- 
tos realijų, kurios sukaupiamos savo ,„poetiškuose“ kūriniuose. 

Poetizmas, kaip sąsaja su dievais, poetui grindžiant Žmogaus 
būtį savo žodžiais-kūriniais. reiškia tą patį, ką šventiko (krivio) 
mantika, kai jis kulto apeigų gestais ir ritualuose naudojamais 
šventais, pilnatvės kupinais daiktais, kaip didingais simboliais, 
atskleidžia visumą-gamtą-šventenybę, kur grindžiama mitinio 
žmogaus būtis. Kaip oro pilys yra Solneso „poetiškas“ kūrinys, 
taip Kalnų bažnyčia yra Gerdos mantikos didingasis simbolis. 

Tikėjimo entuziazmas vyksta tikinčiojo viduje, per dialogą su 
Dievu, kaip savo Dievu. Tokio žmogaus didybė visuomenei yra 
„pilka“, nesuvokiama ir nesuprantama. Tik kai tikįs žmogus įsi- 
traukia į pasaulišką entuziazmą, saistydamasis žmogaus būtyje 
įsišaknijusiomis aiškiomis ir svarbiomis normomis bei direktyvo- 
mis (Brandui, pavyzdžiui, globojant ir mylint Agnę ir Alfą) ir 
kurdamas-statydamas žmonių gyvenimui būtinus statinius, — jis 
iškyla savo žmonių, savo visuomenės akyse kaip ryški figūra. 

Tačiau tik skirdamas visa tai, kas žmogaus būčiai ir jo asmeni- 
niam gyvenimui yra itin svarbu ir brangu, kaip auką Dievui, ti- 
kėjimo žmogus iškyla būtyje — kaip grindžias jų antpasaulinę, 
krikščionišką būtį pasaulyje — ant žemės. 

